
PROLOG 


Cartagina, Tunisia 
Ora 3:22 a.m. 


Ploaia torențială cădea în rafale turbate, stimile de vânt, iar 
valurile sc înălțau şi se izbeau dc țărm — o furtună puternică în 
noaptea de abanos. În apele puţin adînci de lîngă mal, vreo zece 
siluete întunecate înaintau clătinîndu-se, ţinîndu-se de ranițele 
impermeabile ce pluteau asemeni supraviețuitorilor unui 
naufragiu. Teribila furtună îi luasc prin surprindere, dar constituia 
şi un avantaj: le oferea o acoperire mai bună decîi ar fi putut spera. 

Dinspre plajă, o luminiţă roșie se aprinse şi se stinse de 
două ori — un semnal de la echipa din față care însemna că 
zona cra sigură. Sigură! Ce însemna asta? Faptul că acea 
porțiune a țărmului tunisian fusese lăsată nepăzită de Garde 
Nationale? Asaltul naturii părea mult mai dur decîi oricare 
acțiune a Pazei de coastă tunisiene. 

Legănaţi şi izbiți de valuri înalte, oamenii îşi croiră drum 
spre plajă, apoi, printr-o manevră bine coordonată, se cățărară 
pe plaja de lîngă ruinele vechilor porturi punice. Dezbrăcîndu-și 
costumele impermeabile din cauciuc, bărbaţii, purtînd haine 
închise la culoare şi avînd fețele înnegrite, scoaseră armele 
din ranițe și începură să le împarlă: mitraliere Heckler & Koch 
MP-10, pistoale automate Kalaşnikov şi puști cu lunetă. În spatele 
lor, alte grupuri înaintau, prin valurile puternice, spre țărm. 

Întreaga acțiune era precis orchestrată de bărbatul care-i 
antrenase continuu în ultimele luni. Oamenii erau luptători 

Al-Nahda pentru libertate, originari din Tunisia, veniţi să-şi 
elibereze jara de asupritori. Liderii lor erau străini, teroriști 
cxperirnentaţi care împărtăşeau credinţa în Allah, o mică celulă 
de elită, formală din luptători pentru libertate proveniţi din 
aripa radicală a Hezbollah-ului. 

Şeful acestei celule şi al celor cincizeci de tunisieni era 
experimentatu] terorist cunoscut sub numele de Abu. Uneori 
cra folosii și pseudonimul său: Abu Intiquab (tatăl 
răzbunării). 

Evaziv, reticent şi feroce, Abu îi antrenase pe luptătorii 
Al-Nahda într-o tabără libiană, situată dincolo de Zuwarah. 
Le perfecționase strategia folosind o machetă la scară naturală 
a palatului prezidenţial şi-i învățase tactici mult mai violente 
şi mai perfide decît cele cu care erau ei obișnuiți. 

Cu numai treizeci de orc în urmă, oamenii se 
îmbarcascră pe un cargobot de cinci mii de tone, de 
construcţie ruscască, o navă care transporta de obicei lex- 
tile tunisiene şi mărfuri fabricate în Libia, de la Tripoli la 
Bizerte în Tunisia. Puternicul cargobot, acum avariat și uzat, 
înaintase pe direcția nord-nord-vest de-a lungul coastei 
tunisicne, trecuse pe lîngă oraşele-porturi Sfax și Sousse, 
apoi ocolise Capul Bon şi intrase în Golful Tunis, dincolo 
de baza navală La Gaulette. Cunoscînd orarul vaselor de 
patrulare ale Pazei de coastă, oamenii ancoraseră la nouă 
kilometri de țărmul Cartaginei și lăsascră la apă bărcile 
pneumatice cu carcasă rigidă, echipate cu motoare putemice. 
După cîteva minule ajunseseră în apele agitate ale Cartaginei, 
anticul oraș fenician, alît de pulemnic în secolul al V-lea, încît 
era considerat marele riaval al Romei. Dacă vreun membru 
al Pazei de coastă tunisiene ar [i observat din întîmplare nava 
pe ecranul radarului, ar fi constatat că e doar un cargobot oprit 
pentru cîteva minute, care-și continua apoi drumul spre Bizerte. 

Pe țărm, bărbatul bărbos îmbrăcat în hanorac militar, cel 
care aprinsesc semnalul roșu, rostea şuicrînd niște ordine şi înjura 
în șoaplă, cu incontestabilă autoritate. Nu era altul decît Abu. 

- Linişte! Mergeţi aplecaţi! Ce vreţi, să scoateţi din bîrlog 

toată prăpădita aia de Garde tunisiană? Acum, repede! Mișcaţi-vă, 
mișcaţi-vă! Imbecili neisprăviţi! Șeful vostru putrezește la 
închisoare şi voi tăiaţi frunză la cîini! Camioanele aşteaptă! 

Lîngă el stătea un bărbat ce purta nişte ochelari pentru 
vedere nocturnă şi cerceta în tăcere terenul. Tunisienii știau 
doar că se numește Tehnicianul şi că e unul dintre experţii de 
frunte ai Hezbollah-ului în materie de muniții. Era un bărbat 
frumos, cu ten măsliniu și sprîncene groase, cu ochi căprui 
scînteietori. Oamenii ştiau puține lucruri despre Abu, dar şi 
mai puține despre Tehnician, sfetnicul de încredere al lui Abu. 
După unele zvonuri, se născuse într-o familie siriană bogată 
şi crescuse la Damasc și Londra, unde se specializase în 
materie de armament și explozibili. 

În cele din urmă, Tehnicianul vorbi, calm şi cu voce joasă, 
strîngîndu-și mai bine pe lîngă el pelerina impermeabilă cu glugă. 

- Am ezitat să-ți spun, frate, dar operațiunea se 
desfăşoară fără probleme. Camioanele cu materiale au fost 
ascunse, așa cum am stabilit, iar soldaţii n-au întîmpinat 
rezistență pe drumul scurt de pe Avenue Habib Bourguiba. 
Tocmai am primit semnalul radio de la cei care au ajuns la 
palatul prezidenţial. Lovitura de stat a început. 

În timp ce vorbea, își privi ceasul. Abu dădu nerăbdător 
din cap. O serie de explozii confirmară faptul că lupta cra în 
toi. Palatul prezidenţial avea să fie cucerit curînd și, în cîteva 
ceasuri, militanţii islamici urmau să controleze Tunisul. 

- Să nu ne felicităm înainte de vreme, zise Abu cu glas 
coborit. 

Ploaia se domolise şi, după cîteva clipe, furtuna încetă la 
fel de brusc precum se iscase. 

Deodată, tăcerea de pe plajă fu sfişiată de voci ascuţite 
care strigau într-o arabă stridentă. Siluete întunecate alergau 
pe nisip. Abu și Tehnicianul se crispară şi puseră mîna pe 
arme, dar erau camarazii lor din Hezbollah. 

— Inamic în spate! 

— O ambuscadă! 

— Allah Atotputernicul, sînt încercuiți! 

Patru arabi se apropiară, înspăimântați şi cu răsuflarea tăiată. 

— Am primit un semnal de pericol, spuse gîfiind cel care 
ducea în spate o staţie radio PRC-117. Au reușit să transmită 
doar că au fost încercuiți de forțele de securitate ale palatului 
şi luați prizonieri. Pe urmă s-a întrerupt transmisia. Spun că 
au fost păcăliți. 

Abu se întoarse alarmat spre consilierul său. 

— Cum e posibil? 

Cel mai tînăr dintre cei patru bărbați care stăteau în fața 
lor zise: 

— Materialele lăsate pentru oameni — armele antitanc, 
muniția, C-4 — toate erau defecte! Nimic nu funcționa! Și 
forțele guvernamentale îi așteptau! Oamenii noştri au fost 
traşi pe sfoară de la început! _ 

Faţa lui Abu exprima durere, li făcu semn primului său 
sfetnic. 

— Ya sahbee, am nevoie de sfatul tău înțelept. 

Tehnicianul îşi potrivi ceasul la mînă în timp ce se apropia 
de șeful teroriștilor. Abu îl luă de umeri pe consilierul său și 
zise cu voce joasă: 

— Trebuie să existe un trădător printre noi. Planurile 
noastre au fost divulgate. 

Apoi făcu un gest discret, aproape insesizabil, cu două 
degete. Era un semnal, iar adepții lui îl înşfăcară imediat pe 
Tehnician de braţe și de picioare. Tehnicianul se zbătu cu 
putere, dar fără şanse în faţa teroriştilor antrenați care îl ţineau 
strîns. Mîna dreaptă a lui Abu se întinse brusc în față. Pumnalul 
luci în lumina slabă şi Abu îl înfipse în burta Tehnicianului. 
Lama zimțată şi încovoiată, manevrată cu cruzime, provocă 
o rană adîncă. Ochii teroristului scînteiau. 

— Trădătorul eşti fu! rosti el apăsat. 

Tehnicianul icni. Durerea era chinuitoare, însă chipul îi 
rămase impasibil. 

— Nu, Abu! protestă el. 

— Porcule! zise cu ură Abu, lovindu-l din nou, de 
astă dată cu lama îndreptată spre vintrele Tehnicianului. 

Nimeni altcineva nu cunoștea orarul, planurile exacte! 
Nimeni! Tu ai fost cel care a verificat armamentul. Nu 
poate fi altcineva. 

Deodată, plaja fu inundată de lumina orbitoare a unor 
lămpi cu arc carbonic. Abu se întoarse și înțelese că erau 
încercuiți și depăşiţi numeric de soldații în uniforme kaki. 
Grupul de comandă din Garde Nationale tunisiană, cu ţevile 
mitralierelor îndreptate spre ei, apăruse brusc deasupra liniei 
orizontului; un zgomot asurzitor venit din cer anunța sosirea 
mai multor elicoptere de atac. 

Rafale de arme automate se abătură asupra oamenilor 
lui Abu, transformîndu-i în marionete dezarticulate. Țipetele 
înfiorătoare încetară brusc; trupurile se prăvăliră în poziţii 
stranii. Urmă altă salvă, apoi tirul încetă. Se așternu o tăcere 
nefirească. Doar șeful teroriștilor şi specialistul lui în muniții 
nu fuseseră împuşcaţi. 

Atenţia lui Abu părea concentrată într-o singură direcție. 
Se răsuci spre omul pe care-l făcuse trădător, pregătindu-și 
cuțitul în formă de iatagan pentru o altă lovitură. Grav rănit, 
Tehnicianul încercă să pareze, dar se prăbuși. Pierduse prea 
mult sînge. Abu se năpusti asupra lui, cînd nişte mâini puternice 
îl înşfăcară din spate, trîntindu-l și țintuindu-l pe nisip. 

Ochii lui Abu exprimau un dispreț profund cînd soldaţii îi 
preluaseră pe cei doi. El nu se temea de nici un guvern. 
Guvernanţii erau nişte lași, spusese de nenumărate ori lucrul 
ăsta. Tot ei aveau să-l elibereze invocînd legislația 
internaţională, în ce privește extrădarea sau repatrierea. În 
spatele ușilor închise urmau să se încheie niște înțelegeri, iar el 
va fi eliberat discret, prezența lui în țară constituind un secret 
păstrat cu grijă. Nici un guvern nu dorea să atragă asupra sa 
mânia dezlănțuită a unei campanii teroriste a Hezbollah-ului. 

Şeful teroriştilor nu se zbătu, ci se lăsă moale, obligându-i 
pe soldați să-l tîrască după ei. Cînd ajunse în dreptul 
Tehnicianului, îl scuipă în față şi rosti şuierînd: 

— N-o să mai trăieşti mult, frădătorule! Porcule! O să 
plăteşti pentru trădarea ta! 


După ce Abu se îndepărtă dus de soldaţi, cei câțiva oameni 
care îl înşfăcaseră pe Tehnician îl aşezară cu grijă pe o targă. 
Supunîndu-se ordinelor căpitanului de batalion, aceștia se 
retraseră cînd ofițerul se apropie. Tunisianul îngenunche lîngă 
Tehnician şi-i examină rănile. Tehnicianul tresări, dar -nu 
scoase un geamăt. 

— Doamne, e o minune că mai eşti conştient! zise 
căpitanul într-o engleză cu un accent pronunţat. Ai fost rănit 
serios. Ai pierdut mult sînge. 

Tehnicianul răspunse: 

— Dacă oamenii dumitale ar fi reacționat ceva mai repede 
la semnalul meu, nu s-ar fi întîmplat asta. 

Îşi atinse instinctiv ceasul, prevăzut cu un transmiţător 
minuscul de înaltă frecvență. Căpitanul ignoră reproșul. 

— Aparatul ăla de-acolo, spuse el arătînd spre cer, unde 
plana un elicopter, o să te ducă la un spital de maximă 
securitate din Maroc. Nu am voie să-ți cunosc identitatea reală, 
nici adevărații dumitale şefi, așa că n-o să întreb, începu 
tunisianul, dar cred că am idee... 

Tehnicianul șopti răgușit: 

— La pămînt! 

Scoase repede un pistol semiautomat din tocul ascuns 
sub braţ și trase cinci gloanțe. Se auzi un strigăt dinspre un 
pîlc de palmieri şi un bărbat se prăbuşi mort pe nisip, ţinînd în 
mînă o pușcă cu lunetă. Un soldat din Al-Nahda reușise să 
scape de masacru. 

-Allah Atotputernic! exclamă îngrozit căpitanul, ridicînd 
încet capul şi privind în jur. Cred că acum sîntem chit. 

— Ascultă, zise cu voce stinsă arabul-care-nu-era-arab, 
spune-i preşedintelui dumitale că ministrul lui de Interne e 
simpatizant și colaborator al organizației Al-Nahda, cu care 
conspiră ca să-i ia locul. E mînă în mînă cu ministrul adjunct 
al Apărării. Mai sînt și alții... 

Dar pierderea de sînge fusese prea mare. Înainte ca 
Tehnicianul să-şi încheie fraza, își pierdu cunoștința. 


PARTEA ÎNTÎI 


Washington, D.C. 
Cinci săptămîni mai tîrziu 


piu fu transportat cu un avion închiriat pînă la 
o pistă de aterizare privată, situată la treizeci de 
kilometri spre nord-vest de Washington. Deşi era singurul 
pasager, nimeni nu-i vorbea decît pentru a afla ce nevoi are. 
Nu i se cunoștea numele. Tot ce ştia echipajul era că transporta 
un pasager extrem de important. Cursa nu fusese consemnată. 

Pasagerul fără nume fu transportat apoi cu un automobil 
fără plăci de înmatriculare pînă în centrul Washingtonului și 
lăsat, la cererea lui, lîngă o parcare subterană aflată în mijlocul 
unui cvartal oarecare, în preajma lui Dupont Circle. Purta un 
costum gri obişnuit, mocasini cu ciucuri din piele de Cordoba, 
lustruiţi de prea multe ori, şi arăta cu unul dintre miile de 
funcționari guvernamentali și birocrați din clasa de mijloc — 
slujbaşi anonimi ai Washingtonului. 

Nimeni nu-l urmări cu privirea cînd ieși din parcare și se 
îndreptă, teapăn şi şchiopătînd vizibil, către o clădire cenușie 
cu patru etaje, de pe 1324 K Street. Blocul din beton cu 
geamuri fumurii se distingea cu greu printre celelalte 
construcții joase, în formă de cutie, din partea de nord-vest a 
Washingtonului. Acolo se aflau birourile grupurilor de 

influență şi ale organizațiilor comerciale, ale agenţiilor de 
turism şi ale companiilor industriale. Lîngă intrarea din față 
erau montate două plăci din alamă, care anuntau că acolo se 
aflau birourile lui INNOVATION ENTERPRISES şi ale 
companiei AMERICAN TRADE INTERNATIONAL. 

Doatun inginer priceput, cu mare experiență, ar fi putut 
observa cîteva amănunte neobişnuite — de exemplu, faptul că 
rama fiecărei ferestre era prevăzută cu un oscilator piezo- 
electric, făcînd zadarnică orice încercare de supraveghere 
acustică prin laser din exterior, sau „ploaia“ de zgomot alb de 
înaltă frecvenţă ce înconjura clădirea ca un con de unde ra- 
dio, suficientă pentru a descuraja majoritatea formelor de 
ascultare electronică. 

Nimic nu atrăsese vreodată atenţia vecinilor de pe 
K Street avocaţii pleşuvi de la compania de comercializare 
a cerealelor şi contabilii cu chipuri sumbre, în cămăși cu 
mînecă scurtă şi cravată, de la firma de consultanță aflată în 
uşor declin. Oamenii soseau la numărul 1324 de pe K Street 
dimineața şi plecau seara. Gunoiul era depozitat pe aleea 
Dumpster în anumite zile ale săptămînii. Cine să-şi fi dat 
osteneală să afle și altceva? Directoratului îi plăcea să lucreze 
ascuns sub nasul tuturor. 

Bărbatul aproape că zîmbi gîndindu-se la asta. Cine ar fi 
bănuit vreodată că, dintre toate agenţiile de informaţii din 
lume, cea mai secretă își avea sediul într-o clădire oarecare 
de birouri, situată la mijlocul lui K Street, chiar la vedere? 

Agenţia Centrală de Informații din Langley, Virginia, şi 
Agenţia de Securitate Naţională din Fort Meade, Maryland, 
erau adăpostite în fortărețe apărate de șanțuri, trădîndu-și 
existenţa! Aici mă aflu, păreau să spună, chiar nu-mi acordați 
atenţie? Pur şi simplu își provocau adversarii să le penctreze 
sistemele de securitate şi, inevitabil, aşa se întîmpla. 

Bărbatul intră în holul clădirii de la numărul 1324 şi 
cercetă panoul îngust din alamă, pe care era montat un re- 
ceptor telefonic, sub niște butoane cu numere, după toate 

aparențele genul de dispozitiv care poate fi întâlnit în holurile 
tuturor clădirilor de birouri din lume. Bărbatul ridică 
receptorul și formă o serie de numere — un cod dinainte stabilit. 
Tinu apăsat degetul arătător pe ultimul buton, timp de cîteva 
sccunde, pînă cînd auzi un ţîrîit slab. Era semnul că amprenta 
lui fusese scanată electronic, analizată, comparată cu o bază 
de date preexistentă şi, în cele din urmă, acceptată. Apoi ascultă 
la receptor pînă cînd telefonul sună exact de trei ori. O voce 
feminină impersonală îi ceru să spună ce problemă avea. 

— Am o întîlnire cu domnul Mackenzie, zise bărbatul. 

În cîteva secunde, cuvintele lui fură convertite în 
fragmente de informaţii cibernetice şi comparate cu altă bază 
de date, conținînd amprente vocale verificate anterior. Abia 
pe urmă, un bîzîit stins indică faptul că primul rînd de uşi din 
sticlă putea fi deschis. Omul puse receptorul în furcă şi împinse 
ușile grele, din sticlă antiglonţ. Pătrunse într-o anticameră 
mică şi rămase acolo cîteva secunde, în vreme ce trăsăturile îi 
crau explorate de trei videocamere de supraveghere cu înaltă 
rezoluţie și comparate cu tiparele autorizate. 

Al doilea rînd de uși se deschise către un mic birou, cu 
pereții albi și mocheta de un gri metalic, echipat cu dispozitive 
de supraveghere camuflate ce puteau detecta orice fel de 
posibile arme. Intr-un colţ, pe o consolă din marmură, se afla 
un vraf de pliante purtînd sigla American Trade International, 
o organizaţie care exista doar printr-un set de documente 
juridice şi înregistrări oficiale. Celelalte broșuri cuprindeau 
texte pline de platitudini privind comerțul internațional. Un 
gardian posomorît îi făcu semn lui Bryson să treacă prin alt 
rînd de uşi, către o sală frumos mobilată, cu lambriuri din 
lemn de nuc, de culoare închisă, în care vreo zece funcţionari 
stăteau la birourile lor. Ar fi putut fi sediul unei luxoase galerii 
de artă, de genul celor din Manhattan sau al unei prospere 
firme de avocatură. 

— Nick Bryson, omul meu de bază! exclamă Chris 
Edgecomb, sărind de pe scaunul aflat în fața unui computer. 

Născut în Guyana, era un bărbat înalt și suplu, cu ten 
cafeniu și ochi verzi. Era la Directorat de patru ani și lucra în 
echipa de comunicaţii şi coordonare; el trimitea pe teren 
avertismente în caz de pericol şi imagina modalităţi de a 
transmite informații agenţilor aflaţi în misiune, atunci cînd 
era necesar. Edgecomb bătu amical palma cu Bryson. 

Nicholas Bryson ştia că era un fel de erou pentru oameni 
ca Edgecomb, care tînjeau să ajungă agenţi de teren. „Vino 
la Directorat și schimbă lumea“, glumea Edgecomb în engleza 
lui cîntată, şi se gîndea la Bryson atunci cînd spunea asta. Era 
un lucru rar — Bryson știa asta — ca personalul instituției să-l 
vadă la față pe Edgecomb. 

— Te-a rănit cineva? 

Chipul lui Edgecomb exprima compasiune, privindu-l 
pe bărbatul puternic, care fusese spitalizat pînă de curînd. 
Apoi continuă grăbit, ştiind bine că n-avea rost să pună 
întrebări: 

- Mă voi ruga la Sfîntul Christopher pentru tine. O să te 
faci bine cât ai zice pește. 

Caracteristica Directoratului era segmentarea și 
compartimentarea activității. Nici un agent sau funcționar nu 
trebuia să ştie atît de mult încît să poată periclita securitatea 
întregului. Schema de organizare constituia un mister pînă și 
pentru un veteran ca Bryson. Sigur, îi cunoștea pe cîțiva dintre 
funcţionarii de la birou, dar agenţii de teren, asemenea lui, 
acționau izolat, folosindu-și propriile rețele. Dacă erau nevoiți 
să lucreze împreună, se cunoșteau doar sub identități false. 
Regula reprezenta mai mult decît un procedeu, era literă de 
evanghelie. 

— Eşti un om bun, Chris, remarcă Bryson, 

Edgecomb zîmbi cu modestie, pe urmă arătă cu degetul 
în sus. Ştia că Bryson avea o întîlnire — poate o convocare — 
chiar cu șeful cel mare, Ted Waller. Bryson zîmbi, îl bătu pe 
umăr prieteneşte pe Edgecomb şi porni spre ascensor. 

— Nu te ridica, strigă Bryson, intrînd în biroul lui Ted 
Waller de la etajul trei. 

Waller se sculă totuşi din fotoliu, dezvăluindu- -şi statura 
impunătoare de un metru şi nouăzeci înălțime şi o sută 
cincizeci de kilograme. 

— Doamne Sfinte, uite cum arăţi, zise Waller, cercetîndu-l 
alarmat cu privirea pe Bryson. Parcă ai venit dintr-un lagăr 
pentru prizonieri de război. 

— Aşa arăţi după treizeci și trei de zile petrecute într-o clinică 
americană din Maroc, spuse Bryson. Nu e chiar hotelul Ritz. 

— Poate că ar trebui să încerc, într-o bună zi, să-l las pe 
un terorist dement să-mi scoată mațele. 

Waller se bătu cu palma peste burta uriașă. Se mai 
îngrăşase de cînd Bryson îl văzuse ultima oară, deși obezitatea 
lui era elegant înveşmîntată într-un costum bleumarin din 
cașmir, iar ceafa de taur era mîngfiată de gulerul răsfrînt al 
cămășii Turnbull & Asser, 

— Nick, m-am tot främîntat de cînd s-a întîmplat necazul 
ăsta. A fost o lamă zimțată Verenski, de proveniență bulgară, 
din cîte mi s-a spus. Înfigi şi răsucești. Foarte primitivă, dar 
în acelaşi timp eficientă. Ce ocupaţie mai avem şi noi! Să nu 
uiţi niciodată! Ceea ce nu vezi te răpune întotdeauna. 

Waller se lăsă greoi în fotoliul din piele cu ciucuri din 
spatele biroului său de stejar. Lumina soarelui de după-amiază 
cra filtrată de geamul fumuriu al ferestrei. Bryson se așeză pe 
un scaun în fața lui — o formalitate neobişnuită. Waller, care 
era de obicei rumen în obraji şi aparent robust, era acum palid 
şi avea cearcăne adînci. 

— Am auzit că îţi revii pe zi ce trece. 

— Peste cîteva săptămîni, o să fiu ca nou. Cel puțin așa 
mi-au spus doctorii. Mi-au mai spus că n-o să mai am niciodată 
nevoie de operaţie de apendicită, un aspect benefic la care nu 
mă gîndisem. 

În timp ce vorbea, simțea durerea surdă din partea 
dreaptă a abdomenului. Waller dădu tuiburat din cap. 

— Ştii de ce te afli aici? 

— Cînd un puşti e chemat la directorul şcolii, se aşteaptă 
la mustrări. 

Bryson simulă voioşia, dar era încordat, sumbru. 

— Mustrări, spuse enigmatic Waller. 

Rămase o clipă tăcut, cu ochii ațintiti spre un şir de cărți 
legate în piele, aflate pe rafturile de lîngă ușă. Apoi întoarse 
privirea şi zise cu un glas blînd, îndurerat: 

— Directoratul nu-și prea face cunoscut planul de 
organizare, dar cred că bănuiești cîte ceva despre funcţionarea 
Structurii de comandă și control. Deciziile, mai ales cele care-i 
privesc pe oamenii de bază, nu se opresc întotdeauna la biroul 
meu, Şi oricît de importantă e loialitatea pentru tine şi pentru 
mine — la dracu”, pentru majoritatea oamenilor din locul asta 
afurisit- în zilele noastre, pragmatismul fără inimă e principiul 
suprem. Ştii asta. 

Bryson avusese o singură slujbă serioasă în viață — cea 
de la Directorat; cu toate acestea, recunoscu nuanțele unei 
conversații despre concediere. Se luptă cu impulsul de a se 
apăra, deoarece nu aceea era procedura Directoratului; ar fi 
fost indecent. Îşi aminti una dintre frazele des repetate de 
Waller: nu există ghinion. Apoi se gîndi la altă maximă. 

— Totul e bine cînd se termină cu bine, spuse Bryson. Şi 
s-a terminat cu bine. 

— Aproape că te-au pierdut, zise Waller. Eu aproape că 
te-am pierdut, adăugă el mîhnit. 

— Asta n-are nici o legătură, zise calm Bryson. Oricum, 
cînd eşti pe teren, n-ai timp să citeşti instrucțiunile scrise pe 
ambalaj; ştii asta. Tu m-ai învățat. Improvizezi, îți urmezi 
instinctul — nu doar regulile stabilite. 

— Pierderea ta putea însemna pierderea Tunisiei. E un 
efect în cascadă: cînd intervenim, o facem suficient de devreme 
pentru a schimba situația. Acțiunile sînt atent dozate, reacțiile — 
evaluate, variabilele — lămurite. Aproape că ai compromis 
alte cîteva operaţiuni sub acoperire, în Maghreb și în alte locuri 


18 


din zonă. Ai pus alte vieți în pericol, Nicky — alte operațiuni 
şi alte vicţi. Biografia Tehnicianului era legată de mai multe 
identități false pe care le-am fabricat. Ştii asta. Cu toate 
acestea, te-ai lăsat descoperit. Ani întregi de activitate sub 
acoperire compromişi din cauza ta! 

— Păi, stai puțin... 

— După ce le-ai dat „arme defecte“, cum îţi imaginai că 
n-or să te bănuiască? 

— Ce dracu”, nu trebuia să fie defecte! 

— Dar erau. De ce? 

— Nu ştiu! 

— Le-ai verificat? 

— Da! Nu! Nu știu, Nu mi-a trecut prin minte că marfa 
nu cra ce părea să fie. 

— Asta a fost o greșeală gravă, Nicky. Ai periclitat ani 
întregi de muncă, ani de organizare sub deplină acoperire și 
de cultivare a unor oameni valoroşi. Vieţile unora dintre cei 
mai valoroşi oameni ai noştri. Ce naiba ai avut în minte? 

Bryson tăcu o clipă. 

- Am fost tras pe sfoară, zise el într-un tîrziu. 

— Tras pe sfoară, cum? 

— Nu ştiu sigur. 

— Dacă ai fost „tras pe sfoară“ 
bănuit, corect? 

- Nu... nu știu, 

— „Nu ştiu?“ Nu sînt nişte cuvinte care să inspire 
încredere, nu-i aşa? Nu-mi place să le aud. Erai cel mai bun 
agent de teren al nostru. Ce s-a întîmplat cu tine, Nick? 

— Poate... cine ştie cum... am dat-o în bară. Îţi dai seama 
că m-am gîndit mereu la cele întîmplate? 

— Astea nu-s răspunsuri, Nick. 

— Poate că nu există răspunsuri... nu acum, nu încă. 

— Nu ne putem permite asemenea eșecuri. Nu putem 
tolera genul acesta de neglijență. Nici unul dintre noi. 
Îngăduim o marjă de eroare. Dar n-o putem depăşi. 

, înscamnă că erai deja 


Directoratul nu tolerează greșelile. Ai ştiut asta de la bun 
început. 

— Crezi că puteam face altceva? Sau că altcineva s-ar fi 
descurcat mai bine? 

- Ai fost cel mai bun pe care l-am avut vreodată, ştii 
asta. Dar, aşa cum îţi spuneam, deciziile se iau la nivelul 
consorțiului, nu la biroul meu. 

Bryson fu străbătut de un fior, auzind limbajul birocratic 
ce îi confirma că Waller se distanțase deja de consecinţele 
hotărîrii de-a renunța la el. Ted Waller fusese mentorul, şeful 
şi prietenul lui Bryson şi, cu cincisprezece ani în urmă, 
profesorul lui. Supervizase ucenicia lui, îi dăduse personal 
instrucțiuni înaintea operaţiunilor efectuate la începutul 
carierei. Era o imensă onoare, de care Bryson se simțea 
copleșit și acum. Waller era cel mai inteligent om pe care-l 
cunoscuse vreodată, Putea rezolva în minte ecuații diferenţiale 
parțiale; avea vaste cunoștințe geopolitice. Masivitatea lui nu 
te lăsa să bănuieşti extraordinara lui dexteritate fizică. Bryson 
şi-l amintea la poligonul de tir, băgînd glonț după glonţ exact 
în centrul țintei, de la douăzeci de metri, în vreme ce sporovăia 
despre tristul declin al croitoriei de comandă britanice. Pistolul 
de calibru 22 părea mic în mîna lui marc, cărnoasă și moale; 
îl stăpînea atît de bine, încît părea să fie un deget suplimentar. 

— Ai folosit timpul trecut, Ted, spuse Bryson. De parcă 
ai crede că mi-am ieșit din fire. 

— M-am gîndit doar la ceea ce am spus, răspunse Waller 
calm. N-am lucrat niciodată cu cineva mai bun ca tine și mă 
îndoiesc că voi mai lucra vreodată. 

Graţie temperamentului său şi antrenamentului, Nick 
rămase impasibil, deși inima îi bătea să-i spărgă pieptul. 4i 
fost cel mai bun pe care l-am avut, Nick. Suna ca un omagiu, 
iar omagiul, ştia bine asta, era un element esenţial al despărțirii. 
Bryson nu avea să uite niciodată reacţia lui Waller după ce 
dusese la bun sfîrşit prima lui operațiune - împiedicarea 
asasinării unui candidat reformist moderat din America de 

Sud. Fusese cam taciturn: Nu-i rău. Waller strînsese din buze 
ca să nu zimbească, iar pentru Nick asta fusese o răsplată mai 
mare decît tot ce urmase. Abia atunci cînd te scot pe teren 
(aflase Bryson mai tîrziu) îţi dai seama că șefii au început să 
înțeleagă cît de valoros ești. 

- Nick, nimeni altcineva n-ar fi putut realiza ce-ai făcut 
tu în Comore. Teritoriul ar fi căzut în mîinile nebunului ăluia — 
colonelul Denard. În Sri Lanka, probabil că există mii de 
oameni, din ambele tabere, care trăiesc pentru că tu ai 
demascat rutele negoţului cu arme. Şi ce-ai făcut în Belarus? 
GRU n-are nici acum vreo pistă şi nici n-o să aibă vreodată. 
Lasă în seama politicienilor colorarea figurilor, pentru că ele 
au lost desenate de noi, de fine. Istoricii nu vor afla niciodată, 
şi c mai bine așa. Dar noi ştim asta, nu? 

Bryson nu răspunse; nu se impunca vreo replică. 

— Lumea și-a ieșit din minți pe-aici și din cauza afacerii 
Banque du Nord. 

Se referea la penetrarea de către Bryson a unei bănci 
tunisiene care dirija bani spălați spre Abu și Hezbollah în 
scopul finanțării loviturii de stat. Intr-o noapte, în timpul 
operaţiunii, mai bine de 1,5 miliarde de dolari dispăruseră 
pur şi simplu, evaporaţi în ciberspaţiu. Luni întregi de 
investigaţii nu reușiseră să explice lipsa uriașei sume. Era o 
chestiune nelămurită, iar Directoratului nu-i plăceau asemenea 
lucruri. 

— Doar nu vrei să sugerezi că mi-am vîrît degetele în 
borcanul cu dulceaţă, nu? 

— Sigur că nu. Dar înţelegi că vor exista întotdeauna 
nişte bănuieli. Atunci cînd nu apar răspunsuri, întrebările 
persistă. 

— Am avut nenumărate ocazii de „îmbogăţire personală“, 
mult mai avantajoase și mai discrete. 

— Da, ai fost supus unor teste, pe care le-ai trecut cu 
succes, Dar eu am îndoieli asupra metodei folosite pentru 
diversiune — banii transferați prin intermediul unor nume false 

către colegii lui Abu, pentru a cumpăra informaţii 
compromițătoare. 

— Asta se numește improvizație. Pentru asta sînt plătit — 
să-mi folosesc capacitatea de a hotărî, cînd și unde e necesar. 

Bryson se opri, apoi continuă: 

— Dar n-au fost niciodată întrebaţi despre asta! 

— Ai oferit singur detaliile, Nick, zise Waller. Aţi folosit 
chimicale, nu? 

Waller ezită o fracțiune de secundă, suficient pentru ca 
întrebarea lui Bryson să capete răspunsul dorit. Ted Waller 
putea să mintă, fără probleme şi cu ușurință, atunci cînd era 
necesar, dar Bryson știa că vechiul lui prieten și mentor 
considera dezgustător să-l mintă pe el. 

— Canalele noastre de informaţii sînt compartimentate, 
Nick. Ştii asta. 

Acum înțelegea necesitatea unei internări atît de 
îndelungate într-o clinică din Laayoune, cu personal american. 
Chimicalele trebuia administrate fără știința subiectului, de 
preferinţă injectate intravenos. 

— La dracu’, Ted! Ce vrei să insinuezi — că nu prezentam 
încredere pentru a fi supus unui interogatoriu pentru a afla 
ceea ce voiați să știți? Trebuia să mă supuneți unei astfel de 
metode fără știința mea? 

— Uneori, cel mai sigur interogatoriu e cel condus fără 
ca subiectul să se gîndească la propriul său interes. 

— Asta înseamnă că voi ați crezut că aş minţi ca să-mi 
acopăr spatele? 

Replica lui Waller fu calmă, dătătoare de fiori. 

— De vreme ce se apreciază că un individ nu e sută la 
sută demn de încredere, se fac presupuneri în sens contrar, 
cel puţin provizoriu. Tu detești situația asta și eu o detest, 
însă asta e realitatea brutală a unui serviciu de informaţii. Mai 
ales a unuia atît de izolat (poate căparanoic e cuvîntul potrivit) 
ca al nostru. 

Paranoic. De fapt, Bryson aflase mai demult că, pentru 

Waller şi colegii lui de la Directorat, era un adevăr incontestabil 
faptul că Agenţia Centrală de Informaţii, Agenţia de Informaţii 
Militare şi chiar Agenţia de Securitate Naţională erau pene- 
trate de cîrtițe, paralizate de regulamente și împroșcate cu 
noroi într-o cursă a dezinformării purtată cu inamicii lor de 
peste hotare. La începutul carierei sale de la Directorat, Bryson 
întrebase cu nevinovăție dacă n-ar fi utile nişte măsuri de 
să afle că existăm? Am putea la fel de bine să trimitem un 
comunicat de presă la Pravda!“ În opinia lui Waller criza 
serviciilor de informaţii americane depășea cu mult problemele 
legate de penetrare. Contrainformaţiile constituiau adevărata 
ncbunie a jocului de oglinzi. „Îţi minţi inamicul, apoi îl 
spionezi, remarcase cîndva Waller, și ceea ce afli e minciuna. 
Doar că acum, într-un anume fel, minciuna a devenit adevăr, 
fiindcă este denumită «informaţie». E ca la căutarea ouălor 
de Paşte. Cîte cariere au făcut în ambele tabere oameni care 
au descoperit cu mari eforturi ouăle pe care colegii lor le 
îngropaseră cu eforturi la fel de mari? Ouă de paşte colorate, 
frumos pictate, însă, oricum, niște falsuri.“ 

Cei doi discutaseră toată noaptea în biblioteca de la 
subsolul sediului din K Street, o încăpere unde se aflau pe 
podea covoare din Kurdistan din secolul al XVII-lea, iar pe 
pereți vechi picturi engleze cu scene de vînătoare, înfățișînd 
cîini ce ţineau în fălci păsările împușcate. 

— Pricepi specificul situaţiei? continuase Waller. Orice 
aventură a CIA, realizată de mîntuială sau în orice alt mod, 
va ajunge pînă la urmă în atenţia opiniei publice. Nu e şi 
cazul nostru, pentru că noi nu apărem pe nici un ecran radar. 

Bryson îşi amitea și acum zgomotul cuburilor de gheață 
din paharul de cristal, în timp ce Waller sorbea din burbonul 
lui preferat. 

— Dar acționînd în afara sistemului, practic asemenea unor 
proscrişi, nu e chiar cea mai eficientă modalitate de-a face afaceri, 
protestase Bryson. In primul rînd, e vorba despre resurse. 

— Sigur, nu avem resurse, dar nici birocrați, nu sîntem 
constrînși de nimic. Una peste alta, e un avantaj, dată fiind 
activitatea noastră specifică. Realizările noastre constituie 
dovada. Cînd lucrezi într-o manieră aparte cu diverse grupări 
din întreaga lume, cînd nu ţi-e ruşine să intervii extrem de 
agresiv, tot ce-ţi trebuie este un număr foarte mic de agenți 
de teren perfect antrenați. Obtii avantaje de pe urma forțelor 
aflate la fața locului. Reușeşti prin dirijarea evenimentelor, 
prin coordonarea rezultatelor dorite. N-ai nevoie de imensele 
cheltuieli pe care le fac agenţiile de spionaj. Tot ce-ţi trebuie 
cu adevărat e minte. 

— Şi curaj, spuse Bryson, care căpătase destulă experiență 
pînă la acea discuție. Curaj. 

Waller dăduse din umeri. 

— Monstrul ăla teribil, Iosif Stalin, a făcut cîndva o 
afirmaţie destul de corectă: nu poți face omletă fără să spargi 
ouăle. 

Apoi vorbise despre secolul american şi despre 
responsabilitățile imperiului. Despre Imperiul Britanic din 
secolul al IX-lea, pe vremea cînd Parlamentul discuta timp 
de șase luni dacă era bine să trimită o forţă expediționară 
pentru a salva un general ce rezista unui asediu de doi ani. 
Waller și colegii lui de la Directorat credeau în democraţia 
liberală, cu fervoare și fără echivoc, dar mai știau că, pentru 
a-i asigura viitorul, nu puteai juca respectînd, cum îi plăcea 
lui să spună, regulamentul meciurilor de box. Dacă inamicii 
tăi acționau cu viclenie, era preferabil să recurgi și tu la niște 
vechi şi eficiente trucuri. 

— Noi sîntem răul necesar, spusese Waller. Dar să nu 
ajungi vreodată un încrezut — subiectul e răul. Noi sîntem în 
afara legii. Nesupravegheaţi, neoficiali. Uneori, nici măcar 
eu nu mă simt în siguranță știind că acționăm. 

Urmase un alt clinchet slab al cuburilor de gheață, în 
timp ce dăduse peste cap ultimele picături de burbon. 

Nick Bryson cunoscuse fanatici — atît prieteni, cît și 

duşmani — şi găsea alinarea în extrema ambiguitate a lui Waller. 
Bryson nu crezuse niciodată că s-ar fi putut măsura cu mintea 
lui Waller. 

- Prietene, spusese Waller, noi existăm pentru a crea o 
lume în care n-o să mai fim necesari. 

Acum, în lumina cenușie a începutului după-amiezei, 
Waller îşi puse mîinile pe birou, de parcă ar fi vrut să-şi adune 
puterile pentru îndeplinirea sarcinii neplăcute pe care o avea. 

— Știm că ţi-a fost greu de cînd te-a părăsit Elena, începu el. 

— Nu vreau să vorbesc despre Elena, i-o trînti Bryson. 

Simţea o vînă pulsîndu-i la tîmplă. Atîţia ani ea fusese 
soţia lui, cca mai bună prietenă şi iubită. Cu şase luni în urmă, 
în timpul unui apel telefonic protejat, pe care Bryson îl făcuse 
de la Tripoli, ea îi comunicase că îl va părăsi. N-avea rost să 
sc certe, se decisese; nu mai era nimic de discutat. Cuvintele 
ci îl răniseră mult mai profund decît cuțitul lui Abu. Citeva 
zile mai tîrziu, cu ocazia prezentării unui raport în Statele 
Unite — sub pretextul unei călătorii pentru achiziționarea de 
arme —, Bryson sosise acasă, dar n-o mai găsise. 

— Ascultă, Nick, probabil că tu ai făcut mai mult bine 
lumii decît orice alt membru al serviciilor de informații. 

Waller făcu o pauză, apoi vorbi rar, cu mare grijă: 

— Dacă te las să continui, meritele tale se vor diminua. 

— Poate că am dat-o în bară, spuse Bryson deprimat. O 
dată. Sînt dispus să admit asta. 

N-avea rost să se certe, însă nu se putea stăpîni. 

- Şi-o s-o dai din nou în bară, spuse Waller pe un ton 
cgal. Astea sînt situaţii pe care noi le numim „cazuri de 
supravegheat“. Semnale timpurii de avertisment. Ai fost 
extraordinar vreme de cincisprezece ani. Extraordinar. Dar 
cincisprezece ani, Nick. Pentru un agent de teren sînt ca vîrsta 
pentru un cîine. Atenţia ta a început să șchioapete. Eşti la 
capătul puterilor şi cumplit este că nici nu-ți dai seama de 
asta, 

Oare ce se întîmplase cu căsnicia lui era tot un „caz de 

supravegheat“? În timp ce Waller continua să vorbească în 
felul lui calm, rezonabil, logic, Bryson se simţea străbătut de 
stări diferite, iar una din ele era furia. 

— Competența mea... 

— Nu vorbesc despre competența ta. În ce priveşte munca 
de teren, nimeni nu e mai bun ca tinc, chiar şi acum. Eu 
vorbesc despre reținere. Capacitatea de a nu acționa. Asta 
vine mai întîi. lar tu nu ţi-o mai recapeți. 

— Atunci poate că o permisie ar rezolva problema. 

Era o nuanță de disperare în glasul lui, iar Bryson se 
detestă auzind-o. 

— Directoratul nu acordă concedii, zise Waller pe un ton 
sec, Ştii asta. Nick, ai petrecut un deceniu şi jumătate în slujba 
istoriei acestei lumi. Acum poți s-o studiezi. O să-ţi dau viața 
înapoi. 

- Viaţa mea, repetă Bryson cu o voce stinsă. Deci 
vorbeşti despre pensionare. 

Waller se lăsă pe spătarul fotoliului. 

— Cunoşti povestea lui John Wallis, unul dintre marii 
maeştri ai spionajului britanic din secolul al VII-lea? Era un 
magician în privința decriptării mesajelor regaliștilor pentru 
adepții sistemului parlamentar, în anii 1640. A ajutat la 
înființarea Camerei Secrete Britanice, un fel de Agenţie 
Naţională de Securitate din acea vreme. Cînd s-a retras din 
afacere, şi-a folosit cunoştinţele lucrînd ca profesor de 
geometrie la Cambridge şi a ajutat la inventarea metodelor 
de calcul moderne. Cine a fost mai important — Wallis spionul 
sau Wallis savantul? Retragerea din afacere nu înseamnă că 
ai fost scos din circulație. 

Era una dintre frumoasele riposte ale lui Waller, o 
parabolă enigmatică; Bryson aproape că rîse de absurditatea 
întregii situații. 

— Şi ce gîndeşti că voi face eu? Voi lucra ca agent de 
securitate la un depozit, să păzesc conserve de mazăre cu un 
pistol cu șase gloanţe și un baston de cauciuc? 

— Integer vitae, scelerisque purus non eget Mauris 
jaculis, neque arcu, nec venenatis gravida saggittis pharetra. 
Omul integru, liber de păcat, nu are nevoie de sulița maurului, 
nici de arc, nici de tolba grea cu săgeți de vînătoare. Horațiu, 
după cum bine ştii. În cazul tău, totul e aranjat. Woodbridge 
College are nevoie de un lector specializat în istoria Orientului 
Apropiat şi tocmai au găsit un candidat de marcă. Studiile tale 
universitare şi erudiția lingvistică constituie o recomandare perfectă. 

Bryson se simţea detașat de sine însuşi într-un mod ciudat, 
aşa cum i se întîmplase uneori şi pe teren — plutind deasupra 
întregii scene, observînd totul cu o privire rece, calculată. Se 
gîndise adesea că ar putea fi ucis pe teren: era o posibilitate şi 
o luase în considerare. Dar nu-i trecuse niciodată prin minte 
că ar fi putut fi concediat. lar faptul că mentorul său îndrăgit 
îl concedia făcea ca totul să fie și mai rău — era ceva ofensator. 

— Totul face parte din planul de retragere, continuă 
Waller. Lenea e mama tuturor viciilor, cum se spune. E ceva 
ce noi am învățat dintr-o experiență dură. Dă-i unui agent de 
leren o grămadă de bani și nimic de făcut şi o să dea de necaz, 
aşa cum noaptea vine după zi. Tu ai nevoie de un proiect. 
Ceva consistent. În plus, eşti un profesor înnăscut — unul din 
motivele pentru care ai fost așa de bun pe teren. 

Bryson nu zise nimic, încercînd să alunge amintirea 
dureroasă a unei operațiuni dintr-o mică provincie latino- 
americană, amintirea unei fețe la care se uitase prin luneta 
unci puşti. Fața era a unuia dintre „studenții“ lui — un puştan 
numit Pablo, un amerindian de nouăsprezece ani pe care îl 
inițiase în arta de a detona şi de a amplasa explozivi 
puternici. Un puștan dur, însă cuviincios. Părinţii lui erau 
nişte țărani din satul de pe colină, care tocmai fusese luat în 
stăpînire de către insurgenți maoişti: dacă s-ar Ji aflat că 
Pablo lucra pentru duşmanii lor, partizanii i-ar fi ucis 
părinții, cu o cruzime nemaivăzută — asta era semnătura lor. 
Puştiul şovăise, luptase cu propriile convingeri şi hotărîse 
că n-avea altă soluție decît trecerea în tabăra cealaltă. Ca 

să-și salveze părinţii, decisese să le spună partizanilor tot 
ce ştia despre adversarii lor şi numele celor care cooperaseră 
cu forțele de ordine. Era un băiat dur, cinstit, aflat într-o 
situaţie în care nu exista răspuns corect. Bryson se uitase la 
fața lui Pablo prin lunetă — fața unui tînăr nefericit, 
înspăimîntat — şi întorsese privirea după ce apăsase pe 
trăgaci. i 

Privirea lui Waller era neclintită. 

— Numele tău e Jonas Barrett. Cercetător independent, 
autorul a şase studii foarte apreciate, publicate în reviste de 
specialitate. Patru dintre ele, în Journal of Byzantine Stu- 
dies. A fost un efort de echipă — le-am dat ceva de făcut în 
timpul liber experților noştri în istorie orientală. Ştim cîte ceva 
despre felul cum se întocmeşte biografia unui civil. 

Waller îi întinse un dosar, Avea coperte de un galben 
deschis, ceea ce însemna că paginile din interior erau 
prevăzute cu fişii de bandă magnetică şi nu puteau fi înlăturate, 
Conţinea o biografie — una fictivă. Biografia lui. 

Răsfoi paginile tipărite mărunt: descriau viața unui sa- 
vant solitar, ale cărui cunoștințe lingvistice se potriveau cu 
ale lui. Episoadele biografiei erau ușor de asimilat — 
majoritatea. Jonas Barrett era necăsătorit. Jonas Barrett n-o 
cunoscuse niciodată pe Elena. Jonas Barrett n-o iubea pe 
Elena. Jonas Barrett nu-şi dorea cu ardoare, nici măcar acum, 
ca Elena să se întoarcă. Jonas Barrett era o născocire. Pentru 
ca Nick să-l facă să devină real, trebuia să accepte pierderea 
Elenei. 

- Întâlnirea a avut loc acum cîteva zile. Cei de la 
Woodbridge îl aşteaptă pe noul lector în septembrie. Şi, ca să 
zic aşa, au avut noroc că l-au obținut. 

— Am de ales în privința asta? 

— Ah, puteau să-ți fi găsit un posi la o sumedenie de 
firme multinaționale de consultanță. Sau poate la una din 
companiile-mamut petroliere ori industriale. Dar slujba asta 
ți se potriveşte. Ai avut întotdeauna o minte capabilă să 

manevreze abstracţiunile la fel de ușor ca și faptele. Cîndva 
mă temeam că asta ar putea fi un handicap, dar s-a dovedit a 
[i una dintre cele mai mari calități ale tale. + 

— Şi dacă nu vreau să mă retrag? Dacă nu vreau să mă 
pierd, încet, în noapte? 

Din cine ştie ce motiv, îşi aminti de licărul stins al oțelului 
şi de brațul viguros repezind lama cuţitului spre el... 

- Să n-o faci, Nick, spuse Waller, cu o expresie 
impenetrabilă pe chip. 

— lisuse, zise Bryson încet. 

În glas i se simțea durerea, iar Bryson regretă că şi-o 
manifestase. Ştia cum se juca acel joc: nu-l deranjau atît 
cuvintele pe care le auzise, cît omul care le rostise. Waller nu 
sc purtase cu mănuși; nici n-avea de ce, Bryson ştia că nu i se 
oferea nici o alternativă, mai ales dacă devenea recalcitrant, 
Taxiul care întoarce brusc, loveşte un pieton și dispare. 
Ințepătura pe care un subiect nici n-o simte în vreme ce-şi 
croieşte drum printr-un magazin aglomerat, urmată de 
diagnosticul cert de stop cardiac, O agresiune banală ca se 
termină prost, într-un oraş care continuă să înregistreze una 
dintre cele mai înalte rate ale criminalității stradale. 

— Asta e conduita pe care am adoptat-o, zise blînd Waller. 
Responsabilitatea noastră exclude orice legătură de rudenie 
sau afectivă. Aş fi vrut să fie altfel. Nu ştii cît de mult. De 
cînd sînt în postul asta, a trebuit să-i... sancționez pe mulți 
dintre oameni mei. Oameni buni, care au devenit răi. Nu, nici 
măcar răi, şi-au pierdut doar profesionalismul. Mă gîndesc 
mereu la asta, Nick. Dar aș face-o din nou, fără să ezit. Trei 
oameni. Te implor — nu fi al patrulea. 

Era o amenințare? O rugăminte? Ori și una și alta? Waller 
oltă încetişor. 

— Îţi ofer viaţa Nick. O viață foarte bună. 

În faţa lui Bryson însă nu era viața, nu încă. Era un soi 
de agonie sumbră. Vreme de cincisprezece ani se consacrase, 
cu întreaga fiinţă, unui efort epuizant şi deosebit de riscant. 

Acum serviciile lui nu mai erau necesare. Bryson nu simțea 
nimic, în afară de un gol imens. Se duse acasă, la frumoasa 
locuință în stil colonial din Falls Church, care nu i se mai 
părea familiară. Îşi aruncă privirea prin casă, de parcă ar fi 
fost un străin. Studie elepantul mobilier Aubusson ales de 
Elena, apoi camera în culori pastel de la etajul doi, pregătită 
pentru copilul pe care nu-l avuseseră niciodată. Locul era în 
egală măsură pustiu şi plin de umbrele trecutului. Îşi umplu 
un pahar mare cu vodcă. Avea să fie pentru ultima dată pe 
deplin treaz înaintea săptămînilor ce urmau. 

Casa era plină de Elena, de mireasma ei, de gustul ei, de 
aura ei. N-o putea uita. 

Stăteau pe docul din fața cabanei lor de pe malul lacului, 
în Maryland, urmărind cu privirea o iolă... Ea îi umplu un 
pahar cu vin alb, rece şi, cînd i-l întinse, îl sărutase. 

— Îmi lipseşti, spuse ea. 

— Dar sînt aici, draga mea. 

— Acum eşti aici. Miine o să fii departe. 

La Praga, în Sierra Leone, la Djakarta, în Hong Kong... 
cine ştie unde? Și cine ştie pentru cît timp? 

El îi luă mîna, conştient de singurătatea ei, incapabil 
s-o alunge. 

— Dar mă întorc întotdeauna. Cunoşti zicala: absenţa 
Jace iubirea mai aprinsă. 

— Mai răruț, mai drăguţ*, zise ea, dusă pe gînduri. Dar 
să ştii, în ţara mea mai există o vorbă: celor ce duc mai mult 
dorul le pare mai dulce odorul*. 

— Îmi place. 

Ea îşi plimbă arătătorul peste fața lui. 

— Și mai e o zicăloare: Distanţa ucide dragostea*. Cum 
ziceţi voi — absenţă îndelungată, uitare garantată? 

— Ochii care nu se văd se uită. 


*Frazele şi cuvintele marcate cu asterisc sînt în textul original 
în limba română (n.tr.). 

— Cît o să dureze pînă cînd o să mă uiţi? 

— Dar eşti mereu cu mine, dragostea mea. 

Îşi duse mîna la piept. 

— Aici. 

Nu se îndoia că Directoratul îl ținea sub supraveghere 
electronică, dar nu-i prea păsa. Dacă l-ar fi considerat un 
pericol pentru securitatea lor, în mod sigur l-ar fi pedepsit. 
Poate că bînd destulă vodcă, își zise el sumbru, i-ar fi putut 
scuti de o sarcină neplăcută: 

Zilele treceau, iar el nu avea veşti de la nimeni. Poate că 
Waller intervenise pe lîngă consorțiu ca să-l lase în pace, 
deoarece el ştia că nu doar concedierea îi provocase 
prăbuşirea. Era vorba şi despre plecarea Elenei. Elena, ancora 
existenţei lui. Cunoscuţii remarcau uneori cît de calm părea 
Nick, deși el se simţea rareori calm: Elena îi oferise calmul. 
Cum o definise Waller? O seninătate pătimaşă. 

Nick nu ştiuse că era capabil să iubească pe cineva așa 
cum o iubise pe ea. În viltoarea de minciuni în care se desfăşura 
cariera lui, ea era o fantomă: fusese nevoită să fie astfel, ca să 
poată trăi împreună. 

De fapt, ea avea acces pînă aproape de cel mai înalt nivel, 
pentru că lucra în departamentul criptografie al Directoratului 
şi nu se știa niciodată ce fel de lucruri erau transmise. 
Interceptările tipice ale mesajelor inamicului conțineau adesea 
fragmente de informații despre Statele Unite; decriptarea lor 
însemna posibilitatea de-a afla cele mai bine păzite secrete 
ale ţării — informații pe care cei mai mulți dintre șefii de 
departament nu erau autorizați să le dețină. Analiştii asemenea 
ci trăiau nedezlipiți de birouri, avînd drept armă tastatura 
computerului, în vreme ce minţile lor cutreierau lumea la fel 
de liber ca orice agent de teren. 


Doamne, cît de mult o iubea! 
Într-un anume fel, Ted Waller le făcuse cunoştinţă, deşi 

se întîlniseră într-una dintre cele mai puţin promițătoare 
împrejurări în timpul unei misiuni pe care i-o dăduse Waller. 

Fusese vorba despre transportul de rutină al unor 
„colete“, pe care cei de la Directorat îl numeau uneori „drumul 
emigranților“, referindu-se la traficul clandestin cu ființe 
umane. Balcanii erau în fierbere la sfîrşitul anilor '80, iar un 
strălucit matematician român de la Bucureşti trebuia scos din 
tară, împreună cu soţia și fiica. Andrei Petrescu, un adevărat 
patriot român, profesor la Universitatea Bucureşti, specializat 
în subtilitățile matematice ale criptografiei, fusese silit să 
colaboreze cu faimosul serviciu secret românesc, Securitatea, 
pentru a inventa codurile secrete folosite în cele mai restrînse 
cercuri ale camarilei lui Ceaușescu. Omul întocmise algoritmi 
criptografici, dar refuzase să primească slujba bănoasă ce-i 
fusese oferită: voia să rămînă la Universitate, profesor, şi era 
revoltat de opresiunea exercitată de Securitate asupra 
poporului român. Drept urmare, Petrescu și familia lui se aflau 
practic în stare de arest la domiciliu, n-aveau voie să 
călătorească și le era supravegheată fiecare mişcare. Fiica lui, 
Elena, despre care se spunea că e la fel de inteligentă ca și 
tatăl ci, făcea nişte cursuri postuniversitare, sperînd să-și 
urmeze părintele. 

Atunci cînd situația din România atinse punctul critic, în 
decembrie 1989, şi începură să izbucnească proteste populare 
împotriva lui Nicolae Ceauşescu, Securitatea — gărzile 
pretoriene ale tiranului — a reacționat violent. La Timişoara, 
o mulțime imensă se adună pe bulevardul 30 Decembrie, iar 
demonstranţii pătrunseră cu forța în sediul local al Partidului 
Comunist şi începură să arunce de la ferestre portretele 
tiranului. Armata și Securitatea traseră în răzvrătiți în timpul 
zilei şi al nopții următoare. Morţii erau puşi claie peste 
grămadă şi înmormântați în gropi comune. 

Dezgustat, Andrei Petrescu se hotărî să ajute cumva la 
înlăturarea tiraniei. Deţinea codurile celor mai secrete 

comunicaţii ale lui Ceauşescu și intenționa să le transmită 
duşmanilor despotului. Ceauşescu n-ar mai fi putut comunica 
în secret cu acoliţii lui; deciziile, ordinele lui aveau să fie 
cunoscute de îndată ce le-ar fi exprimat. 

Andrei Petrescu se frămîntă mult pînă să ia acea hotărîre. 
Ar fi pus oare în pericol viaţa iubitei lui soţii, Simona, şi cea 
a fiicei adorate, Elena? De îndată ce s-ar fi descoperit ce făcuse — 
şi s-ar fi aflat imediat, fiindcă nimeni altul din afara guvernului 
nu cunoștea codurile originale —, Andrei și familia lui ar fi 
fost arestați și executați. 

Nu, trebuia să plece din România. Dar, pentru asta, era 
necesar să ia legătura cu cineva puternic de peste hotare, mai 
degrabă cu o agenţie de informații, precum CIA sau KGB, 
care să aibă mijloacele de a-i scoate familia din țară. 

Îngrozit, făcu în taină tatonări discrete. Cunoștea destui 
oameni şi colegii lui aveau multe cunoştinţe. Îşi formulă oferta 
cît şi cererea. Dar atît englezii cît şi americanii refuzară să se 
implice. Adoptaseră o politică de neutralitate față de România. 
Oferta lui fu refuzată. 

Pe urmă, într-o dimineață, foarte devreme, fu contactat 
de un american, reprezentantul altei agenţii de informații, nu 
a CIA. Erau interesați; voiau să-l ajute. Aveau curajul care le 
lipsea altora. 

Detaliile operaţiunii fuseseră concepute de experții în 
lopistică ai Directoratului și perfecționate ulterior de Bryson, 
după ce se consultase cu Ted Waller. Bryson urma să-l scoată 
clandestin din România pe matematician și familia lui, 
împreună cu alte cinci persoane, doi bărbați şi trei femei, toți 
intelectuali de valoare. Intrarea în România era partea cea 
mai uşoară. De la Nyrabânya, în estul Ungariei, Bryson trecu 
frontiera română cu trenul, pe la Valea lui Mihai, avînd asupra 
lui pașaportul maghiar autentic al unui șofer de cursă lungă; 
îmbrăcat într-o salopetă cafenie, cu mîinile bătătorite, aproape 
că nu fu luat în seamă. La cîțiva kilometri de Valea lui Mihai, 

găsi camionul pregătit pentru el de către un om de legătură al 
Directoratului. Era o veche camionetă de fabricaţie autohtonă, 
care mirosea a motorină, ingenios modificată de oamenii 
Directoratului: cînd era deschis oblonul din spate, mașina 
părea încărcată cu lăzi de vin românesc și fuică — rachiu de 
prune. Dar lăzile erau aşezate doar pe un singur rînd; în spatele 
lor se afla un spaţiu larg, în care puteau fi ascunși toți fugarii, 
cu excepția unuia. 

Grupul fusese instruit să se întîlnească cu el în pădurea 
Băneasa, la cinci kilometri nord de București. Bryson îi găsi 
la locul de întîlnire stabilit, cu o față de masă de picnic întinsă 
în faţa lor, arătînd ca o familie numeroasă ieșită la iarbă verde. 
Bryson le citea groaza întipărită pe chipuri. 

Liderul celor opt era, evident, matematicianul, Andrei 
Petrescu, un om mărunt de statură, în vîrstă de vreo șaizeci 
de ani, însoţit de o femeie sfioasă, cu chipul rotund şi palid, 
care părea a fi soția lui. Dar cea care îi atrase atenţia lui Bryson 
era fiica lor, Elena, o tînără deosebit de frumoasă. Elena 
Petrescu avea douăzeci de ani, părul negru ca pana corbului, 
era minionă și suplă, cu ochi negri, scînteietori. Purta o fustă 
neagră și un pulover gri, iar pe cap avea o basma colorată. 
Tăcea și-l privea cu profundă neîncredere. 

Bryson îi salută în limba română. 

— Bună ziua*! zise el. Unde este cea mai apropiată stație 
Peco?* 

— Sinteţi pe un drum greşit*, răspunse matematicianul. 

Îl urmară spre camionetă, pe care o parcase la adăpostul 
unui pîlc de copaci. Frumoasa tînără se sui alături de el în 
cabină, așa cum fusese stabilit dinainte. Ceilalţi se instalară în 
compartimentul camuflat, unde Bryson le lăsase sandvișuri 
Şi sticle cu apă, ca să poată rezista în timpul lungii călătorii 
spre granița cu Ungaria. 

În timpul primelor ore de drum, Elena nu scoase o vorbă. 
Bryson încercă să lege o conversaţie, însă tînăra rămînea 

taciturnă. Nu-şi putea da seama dacă asta se datora timidității 
sau nervozității. Străbătuseră judeţul Bihor şi se apropiau de 
punctul vamal de la Borş, pe unde puteau trece frontiera spre 
Bihar Keresztes, în Ungaria. Goniseră toată noaptea şi se 
încadraseră în timp; totul părea să meargă strună — chiar prea 
bine, îşi zise Bryson, pentru zona Balcanilor, unde o 
sumedenie de fleacuri puteau să-i dea de furcă. 

În consecinţă, nu fu surprins cînd văzu girofarurile unei 
maşini a miliției și un miliţian în uniformă albastră care 
supraveghea traficul, la vreo opt kilometri de graniță. Nu-l 
surprinse nici faptul că milițianul le făcu semn să tragă pe 
dreapta. 

— Ce dracv’ e asta? o întrebă el pe Elena Petrescu, pe un 
ton voit blazat, în timp ce milițianul încălțat cu cizme se 
apropia. 

- Doar un control de rutină, răspunse fata. 

— Sper să ai dreptate, zise Bryson, coborînd geamul 
portierei. 

Vorbea fluent româneşte, însă cu accent; paşaportul 
maghiar ar fi explicat de ce, Se pregăti de ceartă cu milițianul, 
cum ar fi făcut orice şofer de cursă lungă, iritat de niște fleacuri. 

Miliţianul îi ceru actele şi foaia de parcurs. Le verifică; 
totul era în ordine. 

- E vreo problemă? întrebă Bryson în română. Cu un 
acr autoritar, milițianul făcu semn cu mîna spre farurile 
camionului. Unul din ele era stins. Nu-i lăsă să plece aşa ușor. 
Voia să ştie ce se află în camion. 

— Marfă pentru export, răspunse Bryson. 

— Deschide, zise miliţianul. 

Oftînd plictisit, Bryson cobori din maşină și se duse să 
deschidă oblonul. La spate avea un pistol semiautomat, ascuns 
în jacheta cenușie de lucru; l-ar fi folosit doar la nevoie, fiindcă 
uciderea miliţianului însemna un risc enorm. Nu numai că 
putea fi văzut de vreun şofer ce trecea pe şosea, dar, dacă 

subofițerul transmisese prin stație numărul camionului cînd îi 
trăsese pe dreapta, dispecerul ar fi putut aştepta informaţii 
suplimentare. Dacă nu le primea, ar fi venit alții, iar numărul 
camionului ar fi fost comunicat la punctul vamal. Bryson nu 
dorea să ajungă în situaţia de a-l ucide pe individ, dar înțelese 
că era posibil să nu aibă altă soluţie. 

În timp ce deschidea oblonul, îl văzu pe milițian privind 
cu lăcomie lăzile de vin şi fuică. Bryson se mai linişti: poate 
că, dacă-l mituia cu o ladă, două de alcool, omul ar fi fost 
mulțumit şi el şi-ar fi văzut de drum. Miliţianul începu să 
scotocească printre lăzi, de parcă le-ar fi inventariat, şi ajunse 
repede la peretele fals, aflat la vreo cincizeci de centimetri în 
interior. Cu ochii îngustați bănuitor, românul bătu cu palma 
în el şi ascultă ecoul zgomotului. 

— Hei, ce naiba-i asta? exclamă cl. 

Bryson își strecură mîna dreaptă spre pistol, dar o văzu 
pe Elena Petrescu venind agale în spatele camionului, cu o 
mînă așezată provocator pe șoldul stîng. Mesteca gumă şi 
avea fața machiată țipător cu prea mult ruj, rimel și fard: și le 
aplicase cu siguranță în timp ce aștepta în cabină. Arăta ca o 
prostituată. Continuînd să mestece, se apropie repede de 
milițian și spuse: 

— Ce curu’ meu vrei? 

— F...-fi gura! zise miliţianul. 

Îşi vîri amîndouă mîinile în spatele lăzilor, trecîndu-le 
de-a lungul peretelui fals, căutînd evident un mîner, care să-l 
deschidă, Lui Bryson i se strînse stomacul cînd subofițerul 
apucă dispozitivul care deschidea compartimentul secret. Nu 
avea nici o explicație pentru prezența celor șapte pasageri 
ascunși. Miliţianul trebuia lichidat. Şi ce dracu” făcea Elena 
care continua să-l provoace? 

— Să te întreb ceva, tovarăşe, zise ea cu o voce calmă, 
insinuantă. Cite parale face viața ta? 

Miliţianul se răsuci brusc, privind-o cu dușmănie. 

— Ce dracu” tot spui, curvo? 

— Te întreb cîte parale face viața ta. Fiindcă nu ești pe 
cale să pierzi doar o slujbă bună. O să capeti şi un bilet de 
trimitere la închisoarea psihiatrică. Poate chiar la un cimitir 
al săracilor. 

Bryson era îngrozit: fata distrugea totul, trebuia s-o 
oprească! 

Miliţianul deschise geanta din pînză care-i atîrna la gît, 
scoase un telefon portabil militar butucănos şi începu să 
formeze un număr. 

— Dacă dai telefon, îți propun să suni direct la sediul 
Securităţii şi să-l ceri pe însuși Drăgan. 

Bryson o privea țintă, nevenindu-i să creadă: generalul- 
maior Radu Drăgan era adjunctul comandantului poliției se- 
crete, despre care se spunea că era un „desfrînat“. 

Miliţianul întrerupse formarea numărului, cercetînd cu 
privirea fața Elenei. 

- Mă ameninți, jigodie? 

Ea pocni balonul de gumă. 

— Ascultă, nu-mi pasă ce faci. Dacă vrei să te amesteci în 
treburile ultrasecrete de la cel mai înalt nivel al Securității, 
eşti invitatul meu. Eu îmi fac doar meseria. Lui Drăgan îi plac 
unpuroaicele virgine şi, după ce-şi termină treaba cu ele, eu 
plec cu fetele mele peste graniță, așa cum trebuie să fac. Vrei 
să-mi stai în cale, în regulă. Vrei să fii eroul care dă în vileag 
mica slăbiciune a lui Drăgan, te privește. Dar sînt a naibii de 
sigură că n-aş vrea să fiu în pielea ta sau a cunoscuţilor tăi. Îşi 
dădu ochii peste cap. Hai, formează numărul de la biroul lui 
Drăgan. 

Rosti un număr cu codul Bucureștiului și un interior. 
Încet, uluit, miliţianul formă numărul, pe urmă duse receptorul 
la ureche. Făcu ochii mari, apoi întrerupse repede legătura: 
cra limpede că sunase la Securitate. Se întoarse și se depărtă 
de camion, mormăind o mulțime de scuze, se sui în mașina 
lui și demară în trombă. 

Mai tîrziu, în timp ce vameșii le făceau semn să treacă, 
Bryson îi zise Elenei: 

— Era chiar numărul Securităţii? 

— Sigur că da, spuse ea indignată. 

— Cum ai...? 

- Mă pricep la numere, zise ca. Nu ţi-am spus asta? 


La nuntă, Ted Waller fusesc cavalerul de onoare al lui 
Nick. Părinţii Elenei primiseră identități noi şi se aflau la 
Rovinj, pe țărmul Adriaticei, sub protecţia Directoratului. Din 
motive de securitate, Elena n-avea voie să-i viziteze, o 
interdicţie pe care o acceptă cu inima grea, ca pe o teribilă 
necesitate. I se oferi un post de criptograf la sediul 
Directoratului, unde se ocupa de spargerea codurilor și analiza 
mesajelor interceptate. Era foarte talentată — poate cel mai 
bun criptogral pe care-l avuseseră vreodată ~ și își iubea 
munca. „Te am pe tine şi am slujba asta: dacă i-aș avea şi pe 
părinţi lîngă mine, viața mea ar fi perfectă!“ spusese ca cîndva. 
Cînd îi spusese prima oară lui Waller că relaţia lor cra serioasă, 
Nick avusese senzația că-i cerca permisiunea să se 
căsătorească. Permisiunea unui tată? A unui patron? Nu ştia 
sigur. Viaţa la Directorat presupunea inexistența unor limite 
stricte între chestiunile personale și cele profesionale. 
Deoarece o cunoscuse pe Elena într-o misiune a 
Directoratului, i se părea normal ca Waller să ştie situaţia. 
Acesta păru că se bucură sincer. 

„ Ţi-ai găsit în sfîrșit perechea“, spuse el, cu un zîmbet 
larg şi scoase imediat o sticlă rece de Dom Perignon, ca un 
iluzionist care extrage o monedă din urechea unui copil. 
Bryson se gîndi la luna lor de miere, petrecută pe o insuliță 
înverzită, aproape nelocuită, din Marea Caraibelor. Plaja avea 
nisipul trandafiriu; în interiorul ținutului creșteau pîlcuri 
aproape magice de tamarisc ce mărgineau un pîrîu. Explorau 
zona cu singurul scop de a se rătăci, sau de a pretinde asta, 

apoi se pierdeau pentru a se regăsi din nou. Un ținut în afara 
timpului, îl numise ea. Cînd se gîndea la Elena, îşi amintea de 
încercările lor de a se rătăci — un mic ritual, care le aducea 
aminte că, atîta vreme cât se aveau unul pe altul, nu se puteau 
pierde. 

Dar iată că o pierduse cu adevărat și se simţea el însuși 
pierdut, dezrădăcinat, dus de valuri. Casa mare şi pustie era 
tăcută, însă el îi auzea vocea de pe linia telefonică protejată, 
în timp ce-i spunea calm că l-a părăsit. Fusese ca un trăsnet. 
Nu, nu era vorba despre lunile de despărțire, insistase ea; era 
ceva mult mai profund, mult mai important. Nu te mai cunosc, 
îi spusese ea. Nu te mai cunosc şi nu mai am încredere în 
tine. 

El o iubea, fir-ar să fie, o iubea; asta nu era de-ajuns? 
Pledoaria lui se dovedise zgomotoasă și plină de pasiune, însă 
răul fusese făcut. Falsitatea, duritatea, răceala erau trăsăturile 
care țineau în viață un agent de teren, dar pe care începuse să 
le manifeste şi acasă. Nici o căsnicie nu putea supraviețui în 
asemenea condiții. El îi ascundea anumite lucruri, îndeosebi 
un anume incident, şi se simţea teribil de vinovat din cauza 
asta. 

În consecință, avea să-l părăsească, să-şi refacă viaţa fără 
cl. Urma să ceară transferul de la sediul central. Vocea ei 
suna de parcă s-ar fi aflat în camera alăturată şi în același 
timp nefiresc de îndepărtată. Nu era pătimașă, însă chiar 
această lipsă de implicare fusese cel mai greu de îndurat. Părea 
că nu cra nimic de discutat; avea tonul cuiva care remarca un 
fapt evident: că doi şi cu doi fac patru, că soarele răsare de la 
esi. 

Îşi amintea senzația şocantă care-l copleşise. „Elena, îi 
spusese, știi ce însemni tu pentru mine?“ Răspunsul ei îi răsuna 
în minte: „Nici măcar nu cred că ştii cine sînt eu“. 

De îndată ce se întorsese din Tunisia și constatase că ea 
plecase, luîndu-şi chiar şi lucrurile, încercase să-i dea de urmă, 

îl implorase pe Ted Waller să-l ajute cu toate mijloacele pe 
care le avea la dispoziție. Voia să-i spună o mulțime de lucruri. 
Dar se părea că dispăruse de pe fața pămîntului. Nu dorea să 
fie găsită şi n-avea să fie găsită. 


În cantități suficiente, alcoolul are asupra minții efectul 
novocainei. Necazul e că, atunci cînd aburii lui se-risipesc, 
durerea chinuitoare revine, iar singurul remediu e o nouă 
doză de alcool. Zilele şi săptămînile ce urmară întoarcerii sale 
din Tunisia şi le amintea doar ca pe nişte frînturi de imagini. 
Imagini în sepia. Ducea gunoiul şi înregistra zgomotul — 
clinchetul vesel al sticlelor goale de un litru. Telefonul suna, 
dar el nu răspunse niciodată. O dată se auzi soneria: la uşă 
era Chris Edgecomb, care încălcase astfel toate restricţiile 
impuse de Directorat, 

— Eram îngrijorat, bătrîne, spuse el, și chiar așa arăta, 

Bryson nu voia să se gîndească la felul cum arăta — 
chinuit, şleampăt, neras. 

— Ei te-au trimis? 

- Glumești? M-ar termina dacă ar şti că sînt aici. 

Bryson presupuse că era vorba despre ceea ce se numea 
o intervenție. Nu-și amintea ce-i spusese lui Edgecomb, doar 
că rostise cuvintele cu duritate. Puștiul n-avea să revină. 

În general, Bryson își amintea că se trezea după cîte o 
beţie, tremurînd și clipind des, cu nervii la pămînt; duhnea a 
vanilie, de la burbon, şi a ienupăr, de la gin. Îşi privea chipul 
umflat în oglindă, cu vinișoare proeminente şi cearcăne 
întunecate. Încerca să-și pregătească o omletă, sufocîndu-se 
de mirosul uleiului încins. 

Cîteva sunete izolate, cîteva imagini disparate. Nu era 
doar un week-end; era vorba despre trei luni. 

Vecinii din Falls Church manifestară puţin interes faţă 
de persoana lui, din politețe sau din indiferență. El era... ce... 
contabil şef la o firmă de furnituri industriale, nu? Tipul trebuie 

să [i fost concediat. Fie avea să-şi revină, fie nu. Victimele 
din rîndul managerilor economiei periferice provocau rareori 
compasiune; în plus, vecinilor nu le ardea de investigaţii. La 
marginea oraşului, trebuia să păstrezi distanța. 

Apoi, într-o zi a lunii august, ceva se transformă în el. 
Văzu straturile de ochiul-boului, flori plantate de Elena cu 
un an în urmă, înălțîndu-se sfidător, de parcă ar fi crescut din 
neglijență. Şi el avea să facă la fel. Pungile cu gunoi nu mai 
zăngăneau cînd le ducea la trotuar. Începu să mănînce hrană 
adevărată, de trei ori pe zi. Tot mai tremura cînd se mișca, 
dar după cîteva săptămîni își aranjă părul, se bărbieri cu atenţie, 
îmbrăcă un costum și se duse la numărul 1324 de pe K Street. 

Waller încerca să-și mascheze uşurarea cu detaşare 
profesională, însă Bryson i-o citi în ochii ce străluceau. 

- Cine spunea că nu există actul al doilea în viața 
americanilor? zise calm Waller. 

Bryson îi susținu liniştit privirea, împăcat pînă la urmă 
cu sine. 

Waller zîmbi vag — trebuia să-l cunoşti ca să-ți dai seama 
că nu era un surîs — și-i întinse dosarul galben. 

— Să zicem că ăsta-i al treilea act. 

Cinci ani mai tirziu 


TR oiee College, din vestul Pennsylvaniei, 
avea un aer de prosperitate calmă, de exclusivitate 
mai presus de normele obişnuite, Se vedea asta în felul în care 
cra îngrijit locul: pajiști de smarald și straturi de flori perfect 
aliniate aparţinînd unei instituții ce-și putea permite să 
plătească generos pentru realizarea unei ambianțe rafinate. 
Arhitectura era în stil gotic; zidurile din cărămidă erau 

acoperite cu iederă, ca ale multor construcții universitare din 
anii douăzeci. De la distanță clădirea putea fi luată drept unul 
din acele colegii de la Cambridge sau Oxford. Era o instituție 
sigură, conservatoare, un loc în care cele mai bogate şi 
puternice familii americane îşi trimiteau fără grijă odraslele 
ușor impresionabile. Magazinele din campus scoteau bani 
frumoşi din vînzarea produselor lactate și a pîinii italienești. 

„Jonas Barrett“, spre propria-i surprindere, se dovedi 
un lector înzestrat, iar cursurile sale, mult mai populare decît 
le-ar fi îndreptățit subiectele pe care le abordau. Unii studenți 
se dovedeau străluciți şi aproape toți mai studioşi şi mai 
cuviincioşi decît fusese el în perioada colegiului. Unul dintre 
colegii lui de la facultate, un fizician pocit din Brooklyn, care 
predase la City College din New York, remarcase într-o 
discuţie, la scurt timp după ce se instalase el, că locul te făcea 
să te simți ca un profesor particular din secolul al XVIII-lea, 
responsabil cu educarea copiilor unui lord englez. Trăiai în 
mijlocul splendorii care, însă, nu-ți aparținea. Totuși, Waller 
spusese adevărul: era o viaţă plăcută. 

Acum Jonas Barrett privi spre auditoriul înghesuit în 
băncile sălii de curs — o sută de fețe aflate în aşteptare. Se 
amuzase atunci cînd publicația Campus Confidential îl 
etichetase, chiar după primul său an la Woodbridge, drept un 
„lector carismatic și glacial, semănînd mai degrabă cu 
profesorul Kingsfield decît cu domnul Chips“ şi-i remarcase 
„Chipul împietrit de o vicleană ironie“. Dar oricare ar fi fost 
motivele, cursul lui despre Bizanţ se dovedea printre cele mai 
populare de la catedra de istorie. 

Se uită la ceas: era timpul să-și încheie lecţia şi să se 
îndrepte spre următorul curs. 

— Imperiul Roman a fost cea mai uimitoare realizare 
politică din istoria umanității, iar întrebarea care a obsedat pe 
mulți gînditori e, desigur, de ce s-a prăbuşit, spuse el pe un 
ton profesoral, în care se ghicea o undă de ironie. Cunoașteți 

cu toți trista poveste, Lumina civilizației a început să pîlpîie şi 
apoi să scadă. Barbarii erau la porţi. A urmat distrugerea celor 
mai frumoase speranțe ale omenirii, nu-i aşa? 

Se auzi un murmur de aprobare. 

- Timpenii! exclamă el brusc şi o chicoteală de surpriză 
tu urmată de o linişte deplină. Scuzaţi-mi limbajul. 

Cuprinse cu privirea sala de curs, ărcuindu-și sprîncenele 
într-o expresie provocatoare. 

— Romanii au pierdut dreptul de a-şi revendica supremaţia 
morală înainte de a-și pierde drepturile asupra imperiului. 
Romanii au fost cei care s-au răzbunat pentru un conflict 
vechi cu goții; Ic-au luat ostatici copiii, i-au dus în piețele 
publice din zeci de orașe și i-au măcelărit unul! cîte unul. Lent 
şi în chinuri. În materic de vărsare de sînge premeditată, nimic 
din ce-au făcut goții nu se poate compara cu asta. Imperiul 
Roman de Apus a fost un teritoriu al vărsărilor de sînge și al 
sclaviei. Prin comparaţie, Imperiul Roman de Răsărit a fost 
mult mai blînd şi a supraviețuit așa-zisci căderi a Imperiului 
Roman. „Bizanţ“ e numele dat de occidentali — bizantinii 
s-au considerat întotdeauna adevărații cetățeni ai Imperiului 
Roman și au protejat știința și valorile umaniste pe care le 
ținem astăzi la mare preţ. Vestul a sucombat nu din cauza 
inamicilor din exterior, ci a putreziciunii din interior — ăsta-i 
adevărul. Și astfel, civilizaţia s-a mutat spre cst. 

Urmă o pauză. 

— Acum puteți veni să vă luaţi lucrările. Şi bucuraţi-vă 
de week-end cum credeți de cuviință. Amintiţi-vă vorbele lui 
Petronius: moderație în toate. Chiar şi în moderație. 


- Domnule profesor Barrett! 

Tînăra femeie, blondă şi atrăgătoare, făcea parte dintre 
studentii ce ascultau cu un aer grav prelegerile şi se așezau 
întotdeauna în rîndul din față. Barrett își strînsese notele de 
curs și lega baretele genţii uzate din piele. O asculta neatent 

în timp ce ea se plîngea de un calificativ primit, pe un ton 
insistent, cu vorbe banale, care-i erau familiare: Am lucrat 
atît de mult... cred că am făcut tot ce am putul... zău, zău că 
m-am străduit... Îl urmă pe coridor, apoi în parcarea din faţa 
clădirii, pînă la maşina lui. 

— N-ar [i mai bine să discutăm mîine, la catedră? îi sugeră 
el cu blîndeţe. 

— Dar, domnule profesor... 

Ceva nu e în regulă. 

— Cred că nota pe care mi-aţi dat-o n-a fost în regulă, 
domnule profesor. 

Îşi dădu seama că vorbise cu voce tare. Antenele lui 
vibrau. De ce? Din cauza vreunei neaşteptate, nejustificate 
crize de paranoia? Era oare pe cale să ajungă asemeni acelor 
veterani traumatizați ai războiului din Vietnam care săreau în 
sus de cîte ori auzeau rateurile unui motor de mașină? 

Un sunet, ceva categoric deplasat. Se întoarse către 
studentă, dar nu ca s-o privească. Se uită pe lingă ea, dincolo 
de ea, spre ceva ce-i atrăsese atenția în zona vederii lui 
periferice. Da, era ceva nepotrivit în preajmă. Păşind 
nepăsător spre el, de parcă s-ar fi bucurat de aerul primăverii 
şi de locul înverzit, se apropia un bărbat cu umeri largi, într-un 
costum negru din flanel, cu o cămașă albă și o cravată de 
rips, perfect înnodată. Nu constituia o ținută obișnuită la 
Woodbridge, nici măcar pentru administraţie, iar vremea era 
prea caldă pentru un costum de flanel. Era cu siguranță un 
străin, unul ce dorca să dca impresia că c de-al casei. 

Instinctele de agent operativ ale lui Bryson îi transmiteau 
semnale stăruitoare. Ochii începură să cerceteze terenul dintr-o 
parte în ala, în mod spontan, de o manieră care i se părea 
deplasată. 

Dar de ce? N-avea motive să fie alarmat de un vizitator 
al campusului — un părinte, vreun oficial din sistemul 
educaţional venit de la Washington, poate chiar un comerciant 

important. Bryson făcu o evaluare rapidă. Haina bărbătească 
cra descheiată lăsînd să se vadă bretelele cafenii ce susțineau 
pantalonii. Cu toate acestea, omul purta şi curea, iar manşetele 
pantalonilor cădeau mult peste pantofii negri, cu tălpi de 
cauciuc. Tresări: şi el purtase veşminte asemănătoare, într-o 
altă viață. Uneori erai nevoit să porti curea și bretele, fiindcă 
duceai ceva greu într-unul sau în ambele buzunare — un re- 
volver de mare calibru, de exemplu; trebuia să ai manşetele 
ceva mai lungi, ca să fii sigur'că tocul pistolului de la gleznă 
nu sc vedea. /mbracă-te elegant ca să ai succes, obişnuia să-l 
povățuiască Ted Waller, explicîndu-i cum un bărbat în ţinută 
de scară putea ascunde un veritabil arsenal dacă haina era 
bine croită. 

Am ieşit din joc! Lăsaţi-mă în pace! 

Dar pacea nu exista; niciodată nu avea să fie pace. Dacă 
intrai în reţea, nu mai puteai ieşi niciodată, chiar dacă plăţile 
încetau şi asigurările de sănătate expirau. 

Forţele ostile din întreaga lume erau însetate de 
răzbunare, oricîte precauții ţi-ai fi luat, oricît de minuțioasă 
ur [i fost acoperirea, oricît de complexă ar fi fost retragerea. 
Dacă ar fi vrut cu adevărat să mă găsească, ar fi reușit. Ar 
fi lost o greşeală să creadă altceva. 

Dar dacă indivizii erau chiar de la Directorat şi veniţi 
să facă „o sterilizare deplină“, cum suna fraza aia cinică ~ 
să îndepărteze aşchiile, să curețe terenul? Bryson nu întilnise 
niciodată pe cineva care se retrăsese din Directorat, deşi astfel 
de oameni existau. Dacă vreun membru al consorțiului 
Directoratului ajungea să se îndoiască de loialitatea lui, și el 
ar fi fost victima unei sterilizări totale. Asta era o certitudine. 

Am ieşit din joc, am lăsat totul în urmă! 

Cine l-ar fi crezut? 

Nick Bryson — fiindcă acum era Nick Bryson, iar Jonas 
Barrett fusese lăsat la marginea drumului, ca pielea unui şarpe 
care năpîrlea — îl privi cu atenţie pe bărbatul în costum. Avea 
părul grizonat tuns scurt, fața lată şi rumenă. 

Bryson se încordă în vreme ce intrusul se apropia 
zâmbind, arătîndu-şi dinții mici, albi. 

- Domnul Barrett? spuse omul în timp ce traversa pajiştea 
de smarald. 

Avea o expresie calmă, ce dovedea clar marca 
profesionistului. Un civil care salută un străin manifestă o 
anume ezitare. 

De la Directorat? 

Oamenii Directoratului erau mai experimentați, mai 
insinuanți şi mai puțin frapanţi. 

— Laura, îi zise el încet studentei, vreau să mă lași şi să te 
întorci la Severeid Hall. Așteaptă-mă în biroul meu de la etaj. 

— Dar... 

— Acum! sc răsti el. 

Rămasă fără grai și roșie la față, Laura se întoarse şi 
porni în grabă spre clădire. Profesorul Jonas Barrett suferise 
o schimbare — cum avea să-i explice colegei ei de cameră în 
acea seară. Păruse dintr-o dată altul, speriat — iar ea hotărîse 
că era mai bine să facă aşa cum îi spusese el. 

Un zgomot înfundat de paşi se auzi din direcția opusă. 
Bryson se întoarse şi văzu alt bărbat: roșcat, cu pistrui, mai 
tînăr, purtînd un sacou bleumarin, pantaloni cafenii și pantofi 
din piele de căprioară. Aducea mai mult cu o ţinută de cam- 
pus, excepție făcînd nasturii de alamă ai sacoului prea bine 
lustruiţi. Haina se bomba uşor în locul unde te-ai fi aşteptat 
să găseşti tocul unei arme purtate la subsuoară. 

Dacă nu ai Directoratului, atunci ai cui sînt? Străini 
ostili? Membri ai unei agenţii americane mai puţin secrete? 

Bryson identifică zgomotul care-l alertase la început: cel 
al unei mașini cu motorul pornit. Era un Lincoln Continental 
cu geamuri fumurii, care nu staționa în parcare, ci pe aleea 
unde-și lăsase mașina, acum blocată. 

- Domnule Barrett? 

Bărbatul mai vîrstnic și mai solid îl privi în ochi, reducînd 
rapid, cu pași mari, distanța dintre ei. 

— Avem nevoie de dumneata. Trebuie să vii cu noi. Se 
opri cam la o jumătate de metru și făcu semn spre Lincoln. 

— A, chiar așa? zise Bryson pe un ton rece. Te cunosc 
cumva? 

Străinul îi răspunse fără cuvinte, bombîndu-și pieptul 
pentru a scoate la iveală conturul armei de sub haină. Un 
apropo subtil, făcut de un profesionist altuia — unul înarmat, 
celălalt, nu. Apoi, brusc, omul se aplecă în față de durere, 
suîngîndu-și burta cu mîinile. Cu viteza luminii, Bryson 
înfipsese penita de oţel a stiloului său în abdomenul musculos 
al bărbatului, iar profesionistul reacționase cu o mişcare de 
amator, de alifel. Du mina la armă, niciodată la rană: una 
dintre numeroasele axiome ale lui Waller. Asta însemna să te 
opui unui instinct natural, dar să-ți salvezi viaţa. Omul nu era 
un expert. 

În vreme ce miinile străinului acopereau rana, Bryson 
îşi vîri mîinile sub haina omului și scoase micul, dar puternicul 
Beretta din oțel albastru. 

Beretta — nu e marfa Directoratului, atunci a cui? 

Lovi cu patul armei tîmpla omului — auzi sunetul 
Uczgustător al osului lovit de metal și agentul mai vîrstnic se 
prăbuşi la pămînt. Se întoarse ca să-l înfrunte pe roșcovanul 
în sacou albastru. 

— Piedica armei mele e /rasă, strigă el pe un ton 
poruncitor. Dar a ta? 

Expresia de confuzie şi panică de pe chipul tînărului îi 
trăda lipsa de experiență. Trebuia să fi calculat că Nick putea 
să tragă cu ușurință primul foc, din clipa cînd auzise declicul 
picdicii. Ghinion. Dar cei lipsiţi de experienţă puteau fi şi cei 
mai primejdioși, tocmai pentru că nu reacționau în mod 
rațional. 

Ora amatorilor. Cu arma îndreptată spre agentul 
roşcovan, Bryson se retrase încet în direcția vehiculului cu 
motorul pornit. Cu o mişcare suplă, ținînd tot timpul Beretta 


47 


ațintită spre novicele roşcovan, trase portiera maşinii și se 
strecură pe scaunul șoferului. Dintr-o privire îşi dădu seama 
că geamurile şi parbrizul vehiculului erau antiglonț. Bryson 
trebui doar să manevreze schimbătorul de viteză și maşina 
țîşni înainte. Auzi un glonț lovind spatele maşinii — numărul 
de înmatriculare, conchise el după zăngănit. Apoi altul izbi 
luneta, zpîriind-o. Trăgeau acum în roțile maşinii, sperînd să-l 
oprească, 

După cîteva secunde, depășea poarta înaltă, din fier forjat 
a campusului. Gonind pe aleea principală, străjuită de arbori, 
avînd în urmă un atacator neutralizat şi altul trăgînd furios, 
deşi fără efect, gîndurile i se succedau cu iuțeală în minte. Îşi 
zise: A trecut timpul. Şi: Acum ce urmează? 

Dacă ar fi vrut într-adevăr să mă ucidă, aș fi fost mort. 

Bryson străbătea în viteză autostrada interstatală, 
cercetînd cu privirea benzile de circulaţie din faţa şi din spatele 
lui, în căutarea urmăritorilor. M-au abordat neînarmat şi 
nepregătit, în mod deliberat, ceea ce înseamnă că au alte 
intenţii. Dar care? Şi, înainte de toate, cum îl găsiseră? Putea 
cineva să aibă acces la nivelul 5-1 al bazei de date secrete a 
Directoratului? Erau prea multe variabile, prea multe 
necunoscute. Acum Bryson nu se mai temea. Îşi recăpătase 
calmul glacial al încercatului agent de teren care fusese cîndva. 
Nu se va duce la vreun acroport, unde precis că l-ar fi așteptat, 
ci se va îndrepta spre casa lui din campus, locul în care ei se 
așteptau cel mai puțin să meargă. Dacă asta se va solda cu o 
altă confruntare, așa să fie. Confruntarea însemna expunerea 
pe o perioadă limitată: fuga putea dura un interval indefinit. 
Bryson nu mai avea răbdare pentru o fugă prelungită: cel 
puţin în privința asta, Waller avusese dreptate. 

Întorcîndu-se pe drumul spre campus, auzi, apoi văzu 
un elicopter brăzdînd cerul, croindu-și drum spre micul eliport 
de pe terasa turnului ce adăpostea laboratoarele, donat de un 
miliardar al programelor cibernetice, de departe cea mai înaltă 

construcție din campus. Eliportul era folosit de obicei de către 
sponsorii importanți, dar aparatul ăsta avea însemne federale, 
cra unul de urmărire. Se așteptase la asta. Bryson opri în fața 
casei lui, o clădire șubredă în stil Queen Anne, cu acoperișul 
înclinat şi fațada tencuită cu ipsos. Locul era pustiu şi el 
înţelese, examinînd sistemul de alarmă pe care-l instalase 
singur, că nimeni nu intrase în casă de cînd plecase la colegiu. 

Intră în casă și verifică dacă umblase cineva la sistemul 
de alarmă. Soarele intra printr-o fereastră a salonului şi lu- 
mina scîndurile late ale podelei, din care se ridica un miros de 
rășină de pin. Ăsta fusese motivul principal pentru care 
cumpărase casa: mireasma îi amintea de un an fericit, pe care-l 
petrecuse într-o casă de paiantă de lîngă Wiesbaden, pe vremea 
cînd avea şapte ani şi tatăl lui era detaşat la baza militară de 
acolo. Bryson nu era odrasla tipică de militar, la urma urmei, 
tatăl lui fiind general, familia primea de obicei locuinţe 
confortabile și personal de serviciu. Totuşi, întreaga lui 
copilărie învățase cum să ridice tabăra, pentru a o instala iarăși 
în altă parte a lumii. Mutările erau uşurate de înclinația lui 
naturală de a deprinde limbi străine, de care toţi se minunau. 
Nu-i era ușor să-și facă noi prieteni, însă în timp îşi dezvoltase 
și îndemînarea aceasta. 

Acum era acasă. Avea să aştepte. De data asta, întîlnirea 
avea să aibă loc pe teritoriul lui, în condiţiile impuse de el. 

Nu dură mult pînă cînd o limuzină neagră, avînd pe 
antenă un mic steag american, opri pe aleca din fața casei. 
Bryson înțelese că aspectul oficial al maşinii cra menit să 
calmeze spiritele. Un şofer în uniformă cobori şi deschise 
portiera din spate a vehiculului pentru un bărbat scund și 
suplu. Bryson îl mai văzuse — un chip zărit în treacăt, un fel 
de oficia! al unui serviciu de informaţii. Deschise ușa și ieşi 
pe verandă. 

— Domnule Bryson, zise bărbatul cu voce răgușită, cu 
accent din New Jersey. Avea vreo cincizeci şi cinci de ani, o 


49 


claie de păr alb, fața îngustă, ridată şi purta un banal costum 
cafeniu. 

— Ştii cine sînt eu? 

- Cineva care are multe de explicat. 

Oficialul dădu din cap, ridicînd mîinile într-un gest de 
căință. 

— Am feştelit-o, domnule Bryson, sau Jonas Barrett, dacă 
preferi. Îmi asum întreaga responsabilitate. Am venit să-mi 
cer scuze personal şi să mă explic. 

În mintea lui Bryson apăru o imagine de pe un ecran 
TV: nişte litere albe sub chipul unui om care vorbea. 

— Dumneata eşti Harry Dunne. Director adjunct la CIA. 

Bryson îşi amintea că-l văzuse depunînd mărturie în fața 
unui subcomitet al Congresului. 

— Trebuie să vorbesc cu dumneata. 

- Eu n-am ce să-ți spun. Aș dori să te pot îndruma spre 
domnul Breyer al dumitale, sau cum s-o numi. 

— Nu-ţi cer să spui ceva. Îți cer doar să asculji. 

— Ăia erau bătăușii dumitale, presupun. 

- Da, aşa e, admise Dunne. Au sărit calul. Şi te-au 
subestimat. Şi-au închipuit că după cinci ani de inactivitate 
te-ai muiat. Le-ai dat şi cîteva lecţii tactice, care le vor fi, cu 
siguranţă, de folos pe viitor. Mai ales lui Eldridge, după ce o 
să-i fie cusută rana. 

Se auzi un 1îs hîrîit. 

= Acum te rog să asculți. Totul e pe faţă. 

Dunne păși încet spre veranda unde Bryson stătea sprijinit 
de un stîlp de lemn, cu mîinile la spate. Sub omoplatul drept 
ținea pistolul Beretta, pe care-l putea scoate într-o clipă dacă 
ar fi fost nevoie. Pe ecranul televizorului, la dezbaterile de 
duminică dimineață, Dunne era o prezență întrucîtva 
impresionantă; în realitate, arăta mai mic pentru hainele pe 
care le purta. 

— N-am dat nici o lecţie, protestă Bryson. N-am făcut 

decît să mă apăr de doi bărbaţi care se aflau unde nu trebuia 
şi care nu păreau să-mi vrea binele. 

— Directoratul te-a antrenat bine, trebuie s-o recunosc. 

— Mi-ar plăcea să știu despre ce vorbeşti. 

— Ştii prea bine. Era de așteptat să fii rezervat. 

- Cred că ai greşit persoana, zise calm Bryson. Nu ştiu 
la ce te referi. 

Omul de la CIA răsuflă zgomotos, apoi tuşi răgușit. 

— Din nefericire, nu toți foștii dumitale colegi sînt la fel 
de discreti sau, mai corect, principialt. Jurămintele de credință 
şi discreția au tendința de a fi uitate atunci cînd banii își schimbă 
stăpînul, şi vorbesc despre bani, nu glumă. Nici unul din foștii 
dumitale colegi nu s-a vîndut ieftin. 

— Acum chiar că nu mai pricep nimic. 

- Nicholas Loring Bryson, născut la Atena, în Grecia, 
unicul fiu al generalului și al doamnei George Wynter Bryson, 
recită omul de la CIA, absolvent al Școlii St. Alban, din Wash- 
ington, D.C., apoi al Universităţii Stanford şi al Şcolii de 
Relaţii Internaţionale Georgetown. Recrutat în vreme ce era 
la Stanford de către o agenție de informaţii invizibilă, 
cunoscută de foarte puţini oameni sub numele de Directoratul. 
Antrenat în munca de teren, avînd cincisprezece ani de serviciu 
plini de succes, decorat în secret, participant la operațiuni ce 
sc întind de la... 

- Interesantă biografie, îl întrerupse Bryson. Mi-ar fi 
plăcut să fie a mea. Noi, universitarii, ne imaginăm uneori 
cum ar fi să avem o viață activă, dincolo de zidurile astea ca 
de mănăstire. 

Vorbi cu o anume bravadă. Biografia lui fictivă era menită 
să înlăture bănuielile, nu să li se împotrivească. 

— Nici unul din noi n-are timp de pierdut, spuse Dunne. 
În orice caz, sper să înţelegi că n-am intenționat să-ţi facem rău. 

— Nu înţeleg. Voi, băieţii de la CIA, din cîte am citit, 
aveţi multe metode de a face rău. Una ar fi un glonţ în țeastă. 

Alta, să administrați scopolamină timp de douăsprezece ore. 
Vrei să vorbim despre bietul Nosenko, cel care a făcut greşeala 
să dezerteze şi să se alăture taberei noastre? A avut parte de 
la voi de un covor roșu la primire, nu-i aşa? A petrecut 
douăzeci şi opt de luni într-o criptă izolată fonic. Eraţi pregătiţi 
să-i aplicaţi orice tratament care l-ar fi putut distruge. 

— Vorbeşti despre o poveste veche, Bryson. Dar înţeleg 
şi îți accept suspiciunea. Ce-aş putea face s-o domolesc? 

— Ce poate fi mai suspicios decît nevoia de a domoli 
suspiciunea? 

— Dacă aş fi vrut într-adevăr să te elimin, spuse Dunne, 
n-am fi purtat conversaţia asta și dumneata ştii că aşa e. 

— S-ar fi putut să nu fie atît de ușor pe cît crezi, zise 
Bryson pe un ton blazat. 

Zîmbi cu răceală, ca să-l lase pe omul de la CIA să 
înțeleagă amenințarea ascunsă. Renunțase să se mai prefacă, 
nu mai avea rost. 

— Ştim ce poți face cu mîinile și picioarele dumitale. Nu 
e nevoie de demonstraţii. Tot ce-ţi cer e să mă asculti. 

— Așa zici dumneata. 

Cît de multe ştia cu adevărat Agenţia despre el, despre 
cariera lui de la Directorat? Cum au putut face o breșă în 
zidul sistemului de securitate? 

— Ascultă, Bryson, răpitorii nu se roagă. Ştii, probabil, 
că nu sînt omul care să meargă în fiecare zi la bordel. Am să-ți 
spun ceva ce n-o să-ți placă să auzi. Cunoști sediul nostru de 
la Blue Ridge? 

Bryson dădu din umeri. 

— Vreau să te duc acolo ca să asculți ce am să-ţi spun și 
să te uiţi la ce vreau să-ți arăt. Pe urmă, dacă doreşti, poți să 
te întorci acasă; n-o să te mai deranjăm niciodată. Făcu semn 
spre mașină. Vino cu mine. 

— Ce propui dumneata e curată nebunie. Înțelegi asta, 
nu? O pereche de tîlhari de mîna a treia apar în fața colegiului 


52 


mcu și încearcă să mă bage într-o mașină, sub amenințarea 
armelor. Pe urmă, un om pe care l-am văzut doar la ştirile de 
la televizor — un înalt oficial dintr-o agenţie de informaţii cu 
puțină credibilitate — apare în fața casei mele, încercînd să mă 
ispitească cu o combinaţie ațițătoare de amenințări şi momeli. 
Cum te aştepţi să reacționez? 

Dunne nu clipi. 

— Sincer? Mă aştept să vii. 

— Ce te face să crezi? 

Dunne tăcu o clipă. 

— E singura modalitate de a-ţi satisface curiozitatea, zise 
el în cele din urmă. E singura cale de a afla adevărul. 

Bryson pufni. 

— Adevărul despre ce? 

— Pentru început, spuse foarte calm cel de la CIA, 
adevărul despre dumneata. 

proape de graniţele cu statele Tennessee și Caro- 
lina de Nord, în munţii Bleu Ridge din vestul 
Virginiei, CIA deţine o regiune izolată, împădurită cu arbori 
de esență tare, printre carc cresc molizi, cucută şi pini albi ~ 
aproximativ o sută de hectare cu totul. Aceasta face parte din 
zona sălbătică de la Little Wilson Creek, de pe cuprinsul 
Parcului Naţional Jefferson. E un teritoriu accidentat, cu 
numerose ridicături, unde se întîlnesc lacuri, rîuri, pîraie și 
cascade, aflat la mare distanță de principalele trasee turistice. 
Oraşele învecinate, Troutdale și Voulney, nu sînt nici ele prea 
aproape. Terenul neîngrijit, împrejmuit de.un gard din sîrmă 
ghimpată, securizat electric, e cunoscut în cadrul Agenţiei 
sub numele generic, banal și uşor de uitat — Domeniul. 
Aici sînt testate, printre terasele stîncoase, anumite 

dispozitive ciudate, cum ar fi explozivi miniaturali.Tot aici 
sînt probate diverse transmițătoare şi instrumente de reperare, 
cu frecventele calibrate în funcţie de raza de supraveghere a 
adversarului. 

Poţi petrece o vreme la Domeniu fără să observi clădirea 
joasă, din beton și sticlă, sediul administrativ, cu săli pentru 
conferințe şi antrenament, dar care e şi cazarmă. Această 
clădire, situată la circa o sută de metri de un eliport aflat 
într-un luminiș este aproape imposibil de depistat. 

Harry Dunne vorbise puțin în timpul călătoriei. De fapt, 
singura ocazie pentru conversație fusese scurtul drum cu 
limuzina pînă la eliportul din campus. În timpul zborului cu 
elicopterul spre Virginia, cei doi bărbaţi, însoţiţi de tăcutul 
aghiotant al lui Dunne, purtaseră căşti de protecție fonică. 
După ce coborâseră din elicopterul oficial, de un verde închis, 
cei trei fuseseră întîmpinați de către un funcționar cu înfățișare 
ştearsă. 

Bryson și Dunne, urmaţi de cei doi asistenţi, traversară 
holul cu aspect banal şi coborîră niște scări pînă la o cameră 
subterană, austeră, cu tavanul jos. Pe pereții netezi, vopsiți în 
alb, erau montate, asemeni unor tablouri rectangulare, două 
imense monitoare TV. Cei doi luară loc la o masă lucioasă, 
din oțel. Unul din tăcuţii asistenți dispăru; celălalt se aşeză pe 
un scaun în fața unci console aflate în încăperca învecinată. 

Imediat ce se instalară, Dunne începu să vorbească, fără 
vreo introducere. 

— Lasă-mă să-ţi spun ce cred eu că-i închipui dumneata. 
Crezi că eşti un erou necunoscut, dat dracului. De fapt, asta-i 
convingerea de nezdruncinat care te-a ajutat să înduri un 
deceniu și jumătate de încordare nervoasă atît de mare, încât 
l-ar fi făcut să clacheze pe orice om mai slab de înger. Crezi 
că ai petrecut cincisprezece ani în slujba țării dumitale, lucrând 
pentru o agenţie ultrasecretă, cunoscută sub numele de 
Directorat. Că nimeni altcineva, nici măcar la cel mai înalt 

nivel guvernamental, nu știe de existenţa ei. Poate doar şeful 
Comisiei de Informaţii Externe, preşedintele şi cîteva 
persoane-cheie la Casa Albă. Un cerc închis, atît de închis pe 
cît poate fi în această lume decăzută. 

Bryson respira regulat, hotărît să nu-şi trădeze emoţiile 
prin vreun gest. Era șocat: omul de la CIA cunoștea niște 
lucruri surprinzătoare. 

— Acum zece ani ai primit chiar şi Medalia de Onoare 
din partea președintelui, pentru serviciile aduse pînă atunci, 
continuă Dunne. Dar, pentru că activitatea dumitale era 
atît de secretă, n-a existat nici o ceremonie, n-a venit 
preşedintele şi pot să jur că nici măcar nu ți s-a permis să 
păstrezi medalia. 

Bryson își aminti momentul: Waller deschizînd cutia şi 
arătîndu-i obiectul greu din alamă, Dacă Bryson ar fi fost 
invitat la Casa Albă pentru ceremonie, caracterul secret al 
activității lui putea fi în primejdie; cu toate astea, el se umflase 
în pene de mîndrie. Waller îl întrebase dacă-l deranja faptul 
că primise cea mai înaltă distincţie civilă din America şi nimeni 
n-avea să ştie vreodată. Emoţionat, Bryson îi spusese sincer 
că nu — Waller știa, președintele știa; munca lui făcuse lumea 
puțin mai sigură şi asta era de-ajuns. În esență, asta cra etica 
Directoratului. i 

Dunne apăsă un şir de butoane aflate pe o consolă 
încastrată în tăblia de oțel a mesei, iar pe cele două ecrane 
identice apăru o imagine tremurătoare. Era o fotografie a lui 
Bryson din timpul studenţiei lui la Stanford — nu o poză 
oficială, ci un instantaneu, luat fără ştirea lui. Alta îl arăta 
într-o regiune muntoasă din Peru, îmbrăcat în salopetă. 
Următoarea era o imagine a lui, care îl înfățișa cu o barbă 
încărunţită, întruchipîndu-l pe un anume Jamil Al-Moualem, 
un sirian expert în muniții. 

Surprinderea e o emoție imposibil de suportati multă 
vreme: Bryson simţi că starea de şoc se transforma treptat 

într-o intensă iritare, apoi în furie. Era evident că fusese prins 
la mijloc în disputa dintre agenţii, în zona metodelor 
Directoratului. 

— Fascinant, interveni sec Bryson, dar îți sugerez să 
abordezi aceste chestiuni cu alţii, în măsură să le discute. 
Învățămîntul e singura mea preocupare, după cum presupun 
că știi. 

Dunne întinse mîna și-l bătu amical pe umăr, încercînd 
să-l liniștească. 

— Prietene, problema nu e ce ştim noi, ci ce ştii dumneata. 
Mai precis, ce nu ştii. Crezi că ai petrecut cincisprezece ani 
în serviciul țării dumitale. 

Dunne se întoarse și-i aruncă o privire pătrunzătoare lui 
Bryson. Calm, Bryson răspunse: 

— Ştiu că asta am făcut. 

— Vezi, aici te înșeli. Dacă ţi-aş spune că Directoratul nu 
face parte în realitate din guvernul Statelor Unite? Că niciodată 
n-a făcut parte? Ba dimpotrivă. 

Dunne se lăsă pe spătarul scaunului și îşi trecu mîna prin 
părul ciufulit. 

— Of, la naiba, n-o să-ţi fie uşor să auzi asta. Nici mie n-o 
să-mi fie ușor să ţi-o spun. Acum douăzeci de ani a trebuit să 
arestez un tip. Credea că spionează pentru Israel și era foarte 
zelos. Am fost nevoit să-i explic că fusese păcălit. Libia era 
cea care-i plătea serviciile. Toate contractele, supervizorii, 
întâlnirile din hotelurile de la Tel Aviv - totul făcea parte din 
înscenare. Una destul de șubredă, pe deasupra. Pînă și mie 
mi-a fost milă de el atunci cînd i-am spus cine erau adevărații 
patroni. N-am să uit niciodată mutra pe care a făcut-o. 

Bryson simţea că-i ard obrajii. 

— De ce dracu’ mi-ai spus toate astea? 

— A doua zi urma să fie judecat într-o sală a 
Departamentului de Justiţie. Tipul s-a împuşcat. N-am mai 
apucat să-l judecăm. 

Pe unul din ecrane apăru altă imagine. 

— Ăsta-i individul care te-a recrutat, corect? 

Era o fotografie a lui Herbert Woods, îndrumătorul de 
la Stanford al lui Bryson şi un istoric eminent. Woods îl 
simpatizase de la început pe Bryson, admira faptul că vorbea 
(luent douăsprezece limbi şi avea o memorie imbatabilă. 
Probabil că-i plăcea și faptul că era un bun atlet. Minte 
sănătoasă în corp sănătos — Woods ținea mult la asta. 

Ecranul se albi, apoi expuse o fotografie granulată a lui 
Woods în tinereţe, pe o stradă pe care Bryson o recunoscu 
imediat ca fiind vechea stradă Gorki din Moscova, care, după 
siîrşitul războiului rece, redevenise Tverskaia - numele de 
dinaintea revoluţiei din 1917. 

Bryson rîse cu amărăciune, neostenindu-se să-și ascundă 
ironia. 

— Asta-i o tîmpenie, Ai de gînd să-mi „dezvălui“ faptul 
„condamnabil: că Herb Woods a fost comunist în tinereţe. Ei 
bine, îmi pare rău: toată lumea știe asta. De aceea e un 
anticomunist atît de înverşunat: a aflat de la sursă cît de 
seducătoare a putut fi cîndva toată retorica aia stupidă a 
utopicilor. 

Dunne dădu din cap, cu o expresie enigmatică pe chip. 

— Poate că mă pripesc. Ți-am spus mai devreme că nu 
vreau decît să mă asculți. Acum eşti istoric, da? Ei bine, fii 
îngăduitor cu mine cît timp o să-ți dau o scurtă lecţie de istorie. 
Ai auzit, desigur, de Operaţiunea Trust. 

Bryson încuviinţă. Trust era considerată de toată 
lumea drept cea mai importantă acțiune a secolului XX, 
incomparabilă cu vreo alta. Fusese o operaţiune de 
dezinformare ce durase șapte ani, zămislită de mintea 
superspionului lui Lenin, Felix Dzerjinski. La scurt timp 
după revoluţia rusă, CEKA, serviciul secret de informaţii 
ce avea să se transforme în KGB, a înființat un fals grup 
dedisidenţi, format din mai mulți membri de rang înalt ai 

guvernului sovietic, bănuiţi a fi nemulțumiți și care credeau 
— sau așa se zvonea discret — că prăbuşirea URSS era 
iminentă. În timp, grupurile antisovietice din exil au fost 
convinse să lucreze cu Trustul; în realitate, serviciile 
occidentale de informaţii deveneau tot mai dependente de 
datele — în întregime false, desigur, — pe care le furnizau 
rușii. Nu numai că impostura fusese strălucit concepută 
pentru a induce în eroare acele țări care urmăreau dispariția 
Uniunii Sovietice, dar, mai mult, fusese pentru Moscova o 
modalitate extraordinar de eficientă de a penetra structurile 
informative ale principalilor inamici de peste hotare. Şi a 
funcţionat incredibil de bine — de fapt, atît de bine, încît 
Trustul a devenit un exemplu de perfectă operațiune de 
dezinformare, studiat de toate agenţiile de informații din 
lume. 

Atunci cînd esența stratagemei a fost dezvăluită, la 
sfîrșitul anilor douăzeci, era deja prea tîrziu. Liderii exilați 
fuseseră răpiți şi uciși, rețelele de colaboratori — distruse, iar 
aşa-zişii dezertori din Rusia — executaţi. Forţele locale de 
opoziţie față de conducerea sovietică nu și-au revenit 
niciodată. A fost, după cum s-a exprimat un eminent analist 
american de informaţii, „operațiunea de dezinformare cu 
ajutorul căreia s-a construit statul sovietic“. 

— Dumneata vorbeşti despre povești de demult, zise 
Bryson dezgustat, foindu-se nervos pe scaun. 

— Nu subestima niciodată forța imaginației, spuse Dunne. 
La începutul anilor șaizeci, exista un mic grup de experți 
fanatici la GRU — serviciul militar de informaţii al sovieticilor, 
dacă nu consideri asta o contradicție în termeni. Chicoti. Tipii 
ăştia au ajuns la concluzia că toate agenţiile lor de informaţii 
deveniseră ineficiente, alimentîndu-se din aceeași troacă a 
dezinformării pe care fiecare dintre ele o crease. Indivizii aștia 
au priceput — și, nu uita, erau oamenii cu un coeficient de 
inteligență deasupra oricărei clasificări, adevăraţi experţi — 

că agenţiile de informaţii îşi petreceau majoritatea timpului 
învîrtindu-se în jurul cozii. Tipii își ziceau Șahnatişti — jucători 
de şah, clubul de șah. Îi disprețuiau pe nepricepuţii agenţi 
ruşi şi îi desconsiderau total pe americanii care colaborau cu 
ci: nişte prăpădiți și niște fraieri, în ochii lor. Așa că au 
reexaminat Trustul, încercînd să afle dacă puteau învăţa ceva. 
Voiau să-i recruteze pe cei mai buni, cei mai inteligenţi din 
tabăra dușmanului. Ca și noi. Au conceput o modalitate de-a 
pune mîna pe ei (ca și noi), recrutîndu-i pentru o viață de 
aventuri. 

— Nu pricep. 

- Nici noi n-am priceput, pînă de curînd. CIA a aflat 
despre existența Directoratului doar de cîțiva ani. Şi, mult 
mai important, ce înseamnă Directoratul. 

— Încearcă să te exprimi logic. 

— Vorbim despre cea mai amplă acțiune de spionaj 
din secolul XX. Totul a fost un șiretlic minuțios pregătit, 
înţelegi? La fel ca Trustul. Lovitura de maestru a acestor 
genii de la GRU consta într-o operaţiune de penetrare 
chiar pe teritoriul inamicului — teritoriul nostru. O agenție 
de spionaj ultrasecretă, compusă din mulți oameni 
înzestrați, care n-aveau idee despre identitățile reale ale 
şefilor lor, cunoscuţi doar drept Consorţiul, și care erau 
instruiți să-şi ascundă activitatea de orice oficialitate 
americană. Asta-i partea frumoasă. Nu poți spune nimănui 
şi, mai ales, nu guvernului pentru care crezi că lucrezi! 
Vorbesc despre bunii americani autohtoni, care se scoală 
dimineața și își beau cafeaua, își prăjesc pîinea şi se duc 
la lucru în Buick-uri și Chevrolete, pleacă în lume și îşi 
riscă vieţile, deşi n-au ştiut niciodată cine sînt adevărații 
lor patroni. Totul a mers ca uns. 

Bryson nu mai putea suporta acea litanie. 
— Lua-te-ar naiba, Dunne! Toate astea sînt minciuni, 
o afurisită grămadă de minciuni. Dacă-ţi închipui că o să fiu 

dus de nas cu tîmpeniile astea, înseamnă că ţi-ai pierdut mințile. 
Se ridică brusc în picioare. Scoate-mă dracului de-aici. Sînt 
sătul de melodrama asta ieftină. 

— Nici nu mă aşteptam să mă crezi — nu de la început, 
zise calm Dunne. Ce dracu’, nici eu n-aş fi crezut. Dar mai 
suportă-mă o clipă. Făcu semn spre unul din ecrane. Îl ştii pe 
tipul asta? 

— Ted... Edmund Waller, șopti Bryson. 

Se uita la o imagine a lui Waller, mult mai tînăr, voinic, 
dar nu obez, purtînd o uniformă de gală a armatei ruse, 
fotografiat la ceea ce părea a fi un soi de ceremonie în Piaţa 
Roșie. În fundal se vedea o parte din Kremlin. Pe o latură a 
imaginii erau înşiruite detalii biografice. Nume: GHENADI 
ROSOVSKI. Născut în 1935, la VLADIVOSTOK. Talent 
uimitor la şah în copilărie. A învățat engleza americană, de la 
vîrsta de șapte ani. Diplome în ideologie și știință militară. 
Urma o listă de medalii şi alte distincţii militare. 

- Talent uimitor la șah, murmură Bryson pentru sine. 
Ce dracu-i asta? 

— Se spune că putea să-i bată pe Spasski și Fisher la 
un loc, dacă ar fi vrut să facă o carieră de şahist, spuse Dunne, 
cu o nuanță aspră în glas. Păcat că a hotărît să se apuce de 
jocuri mai mari. 

- Imaginile pot fi contrafăcute, pixelii pot fi manipulați 
cibernetic... începu Bryson. 

— Încerci să mă convingi pe mine sau pe dumneata? zise 
Dunne, întrerupîndu-l. Oricum, în multe cazuri avem 
originalele și aş fi bucuros să le studiezi. Te asigur că am 
cercetat totul la microscop. Am fi putut să nu aflăm niciodată 
despre operațiunea asta. Am avut noroc, domnule profesor, 
am căpătat acces la arhivele Kremlinului. Nişte bani și-au 
schimbat stăpînul. Arhive îngropate au fost scose la lumină. 
Am găsit cîteva bucăţi de hîrtie, pe care erau consemnate 
nişte chestii amăgitoare. N-am fi aflat nimic, dacă n-am fi 

avut norocul să primim doi dezertori de nivel mediu, care 
ne-au spus tot ce ştiau. Luate separat, rapoartele lor 
n-aveau sens, Puse laolaltă, împreună cu documentele de 
la Kremlin, au început să apară niște potriviri. Aşa am aflat 
despre dumneata, Nick. Dar nu se distingea întregul, deoarece 
grupurile din interior mențineau operațiunea incredibil de 
fragmentată, aşa cum acţionează celulele teroriste. 

În consecinţă, am început să ne întrebăm ce nu ştiam. A 
fost un proiect de prioritate maximă în ultimii trei ani. Aveam 
doar o foarte vagă idee despre adevărații conducători. În afară, 
desigur, de prietenul dumitale, Ghenadi Rosovski. Omul are 
simțul umorului, trebuie să recunosc. Ştii după cine şi-a luat 
numele? Edmund Waller este numele unui obscur și extrem 
de instabil poet din secolul al XVII-lea. A vorbit vreodată cu 
dumncata despre războiul civil englez? 

Bryson înghiţi în sec. și încuviință. E 

- O să te pufnească rîsul, sînt sigur. În timpul 
interimatului, acest Edmund Waller a scris poeme elogioase 
la adresa lui Cromwell, lordul protector. Însă, vezi dumneata, 
mai făcea parte şi dintr-un complot regalist. După Restauraţie, 
a Lost primit cu onoruri la curtea regală. Pentru dumneata are 
vreo logică? Tipul și-a luat numele după cel al marelui agent 
dublu al poeziei engleze. Cum spuneam, sînt sigur că voi, 
intelectualii, vă stricați de îs. 

— Prin urmare, pretinzi că am fost recrutat în timpul 
colegiului într-un fel de... organizaţie de uneltitori şi că tot 
ce-am făcut mai apoi a fost o impostură, asta vrei să spui? 
Bryson vorbise cu amărăciune și scepticism. 

— Manevrele n-au început atunci, ci mult mai devreme. 

Apăsă nişte taste de pe consolă şi pe ecran prinse viață o 
ultă imagine digitală. În stînga, îl văzu pe tatăl lui, generalul 
Gicorge Bryson, robust, frumos, cu maxilare puternice, lîngă 
mama lui, Nina Loring Bryson, o femeie blîndă, care preda 
lecţii de pian și își urmase bărbatul la post în întreaga lume, 

fără să se plîngă. La dreapta, o imagine provenită din dosarele 
poliţiei înfăţişa un vehicul strivit pe un drum înzăpezit de 
munte. Bryson resimți durerea de atunci pînă în rărunchi; 
după atâția ani, rămăsese la fel de puternică. 

— Să te întreb ceva, Bryson. Ai crezut că a fost un acci- 
dent? Aveai cincisprezece ani, erai deja un elev strălucit, un 
atlet grozav, crema tineretului american și-așa mai departe. 
Şi dintr-o dată, amîndoi părinții îți sînt ucişi. Nașii tăi te-au 
luat în... 

— Unchiul Peter, spuse Bryson cu glas voalat. Era şocat 
şi îndurerat. Peter Munroe. 

— Sigur, ăsta a fost numele pe care şi l-a luat. S-a asigurat 
că ai să urmezi colegiul la care-ai fost și a mai luat o mulțime 
de alte decizii în ceea ce te privea, toate menite să garanteze 
că vei ajunge pînă la urmă în mîinile lor, ale Directoratului. 

— Vrei să spui că, atunci cînd aveam cincisprezece ani, 
părinţii mei au fost uciși. Vrei să spui că toată viața mea a fost 
un fel de... imensă minciună. 

Dunne ezită, înfiorîndu-se. 

— Dacă te face să te simți mai bine, îţi spun că n-ai fost 
singurul, zise el pe un ton blînd. Au existat zeci de oameni în 
aceeași situație. Dumneata, însă, ai fost cel mai spectaculos 
produs al lor. 

Bryson intenţiona să se certe cu omul de la CIA, să-i 
demonstreze lipsa de logică a raționamentului său, să 
evidenţieze fisurile din cazul pe care i-l prezentase, dar se 
simţi copleșit de o puternică senzaţie de ameţeală, de un 
chinuitor sentiment de vinovăţie. Dacă tot ce spunea Dunne 
cra adevărat, fie şi în foarte mică măsură, ce mai rămînea real 
din viaţa lui? Ce fusese vreodată adevărat? Ştia măcar cine 
era el însuşi? 

— Şi Elena? întrebă el cu teamă, nedorind să audă 
confirmarea. 

— Da, şi Elena Petrescu. Interesant caz. Credem că a 

[lost recrutată de Securitatea română și însărcinată de 
Directorat să se ocupe de dumneata, să nu te scape din ochi. 

Elena... nu, era de neconceput, ea nu era de la Securitate! 
Tatăl ei fusese un duşman al Securității, un matematician 
curajos, care se revoltase împotriva regimului. lar Elena... îi 
salvase, pe ea şi pe părinții ei, îşi clădiseră o viață împreună... 


Călăreau de-a lungul unei fişii nesfirşite de plajă pustie, 
intr-o insulă din Caraibe. Galopau, apoi încetiniră şi o luară 
lu trap. Lumina lunii era argintie şi noaptea răcoroasă. 

— Toată insula asta-i a noastră, Nickolas? Am senzația 
că sîntem doar noi doi aici, că tot ce se vede ne aparține! 

— Aşa e, iubito, zise Bryson, molipsit de exuberanţa ei. 
Nu ţi-am spus? Am deturnat fonduri din nişte conturi 
discreționare. Am cumpărat insula. 

Rîsul ei era melodios. 

- Nicholas, eşti teribil! 

— Nick-o-las... Îmi place cum îmi pronunţi numele. 
Unde-ai învățat să călăreşti aşa bine? Habar n-aveam că 
există cai în România. 

— O, există. Am învățat să călăresc la ferma bunicii 
mele Nicoleta, la poalele munţilor Carpaţi, pe un căluț huţul. 
Țciranii îi cresc ca să lucreze cu ei, dar sînt grozavi pentru 
călărie: vioi, puternici, cu gambe solide. 

— Parcă te-ai descrie pe tine. 

Valurile se spărgeau cu zgomot în spatele lor şi ea rise 
«din nou. 

— N-ai avut timp să vezi țara mea. Comuniştii au uriţit 
Bucureştiul, dar la țară, în Transilvania şi în Carpaţi, totul 
c frumos, și aproape neschimbat. Oamenii trăiesc după 
vechile obiceiuri şi au căruțe trase de cai. De cite ori ne 
săturam de oraş, ne duceam la Nicoleta, la Dragoslavele, 
iur ea ne făcea în fiecare zi mămăligă, un terci din mălai, şi 
ttorbă, un fel de supă foarte gustoasă. 

— Ți-e dor de țară. 

- Puțin. Dar mai mult mi-e dor de părinţi. Îmi lipsesc 
teribil. Pentru mine-i un chin să nu-i pot vedea. Două 
convorbiri telefonice protejate, de două ori pe an... 

— Măcar sînt în siguranță. Tatăl tău are mulți duşmani, 
oameni care l-ar ucide dacă ar ştii unde se află. Foştii 
securişti, ucigașii de profesie care-l învinuiesc că a transmis 
codurile secrete, care au contribuit la căderea regimului 
Ceaușescu. Acum se ascund şi ei, în România şi peste hotare, 
dar n-au uitat. Și-au format echipe, îşi zic măturători, îi 
depistează pe vechii lor duşmani şi-i execută. Doresc cu 
disperare să se răzbune pe omul pe care îl consideră cel mai 
periculos transfug. 

— A fost un erou! 

— Sigur că da. Dar pentru ei este un trădător. Şi nu se 
vor da în lături de la nimic ca să-şi ia revanşa. 

— Mă sperii! 

— Doar ca să-ţi amintesc cit de important este ca părinţii 
tăi să rămînă ascunși, protejați. 

- O, Doamne, Nicholas, mă rog să nu li se întimple 
nimic! 

Bryson trase fiîul, oprindu-şi calul şi se întoarse către 
Elena. 

— Îşi promit, Elena. O să fac tot ce-i omeneşte posibil 
pentru ca ei să fie în siguranţă. 


Urmară cîteva minute de tăcere. În cele din urmă, Bryson zise: 

— Dar n-are nici o logică.. Eu am făcut o treabă a naibii 
de bună. Mereu am... 

— ... încurcat socotelile noastre, îl întrerupse Dunne, 
jucîndu-se cu o țigară, fără s-o aprindă. Toate marile tale 
succese au avut efecte devastatoare asupra intereselor 
americane. Şi spun asta cu cel mai mare respect profesional. 
Of, ia să vedem. „Candidatul reformist moderat“ pe care l-ai 

protejat? Era în solda lui Sendro Luminoso, teroriștii Cărării 
Luminoase. În Sri Lanka, ai distrus o coaliție secretă care 
fusese pe punctul de a negocia pacea dintre tamili și sinhalezi. 

Pe ecran apăru o altă imagine — o mulțime de pixeli ce 
se ordonau în culori şi contururi. Bryson recunoscu chipul, 
înainte de a deveni clar. 

Era Abu. 

- Tunisia, zise Bryson, respirînd greu. El... ...el urma să 
pună la cale o lovitură de stat, el și adepţii lui — niște fanatici. 
Eu am intervenit, am pregătit nişte grupuri de opozanți, am 
allat cine făcea joc dublu la palat... 

Era un episod de care nu-şi amitea cu plăcere: n-avea să 
uite niciodată masacrul de pe Avenue Habib Bourguiba, nici 
momentul în care Abu îl dernascase și aproape că-l omorise. 

— Ia să vedem, spuse Dunne. L-ai înfuriat. L-ai păcălit şi 
l-ai predat forțelor guvernamentale. 

Era adevărat. Îl predase pe Abu unui grup de ofiţeri de 
încredere ai guvernului, care-l întemnițaseră împreună cu 
cîteva zeci de acoliți de-ai lui. 

— Pe urmă ce s-a întîmplat? îl îmboldi Dunne, de parcă 
l-ar fi pus la încercare. 

Bryson dădu din umeri. 

— A murit în închisoare, cîteva zile mai tîrziu. Să nu-ţi 
închipui că am vărsat vreo lacrimă. 

— Mi-aş dori să pot spune acelaşi lucru, zise Dunne, pe 
un ton aspru. Abu a fost unul din oamenii noștri, Bryson. Eu 
l-am antrenat. Era cel mai valoros om pe care îl aveam în 
acea regiune. Mă refer la toată latrina aia blestemată. 

— Dar tentativa de răsturnare a guvernului... Bryson era 
bulversat. 

— O idioată poveste de acoperire, ca să nu piardă 
încrederea fanaticilor. El conducea Al-Nahda. Abu lucra sub 
o solidă acoperire. Așa trebuia, dacă voia să supraviețuiască. 
Crezi că-i ușor să penetrezi celule teroriste, şi mai ales 

Hezbollahul, marele tartor? Toţi sînt al naibii de bănuitori. 
Dacă nu te cunosc, pe tine şi familia ta, de-o viaţă, vor să te 
vadă vărsînd butoaie de sînge, sîngele israelienilor, altfel nu-ţi 
acordă încredere. Abu era un ticălos viclean, care juca dur, 
dar era ticălosul nostru. Şi trebuia să joace dur. Se apropiase 
de Gaddafi foarte mult. Gaddafi îşi închipuia că, dacă Abu 
reușea să cucerească Tunisia, el o va transforma într-o 
provincie libiană. Abu urma să fie fraierul lui. Eram pe punctul 
de a avea un control direct asupra tuturor grupărilor teroriste 
islamice de la nord de Sahara. Pe urmă, Directoratul l-a atacat, 
a livrat muniție falsă — şi, cînd oamenii noștri au descoperit 
că fuseseră traşi pe sfoară, era prea tîrziu. Întreaga noastră 
rețea a fost compromisă. O acţiune strălucită. Trebuie să 
recunosc meritul acestor Șahmatişti isteti, Inteligent, al naibii 
de inteligent să ai o agenţie americană de spionaj care să 
distrugă munca alteia. Vrei să continuu? Să-ţi vorbesc despre 
Nepal şi despre ce-ai „realizat“ în realitate acolo? Dar ce 
zici de România, unde voi, agenții, ați crezut că ajutați la 
răsturnarea lui Ceaușescu? Ce farsă. Aproape toţi 
reprezentanţii vechiului regim şi-au schimbat înfăţişarea 
peste noapte și-au format noul guvern, ştii bine asta! Lacheii 
lui Ceauşescu puneau la cale de ani de zile prăbușirea 
dictatorului — şi-au aruncat şeful în gura lupului ca să poată 
prelua puterea. Exact asta dorea şi Kremlinul. Prin urmare, 
ce s-a întîmplat? A existat o falsă lovitură de stat, dictatorul 
şi nevasta lui au încercat să fugă cu un elicopter care a avut 
dintr-o dată o „defectiune la motor“. Au fost arestaţi, judecaţi 
într-o parodie de proces și duși în faţa plutonului de execuție 
în ziua de Crăciun. Întreaga poveste a fost aranjată și cine a 
profitat de pe urma ei? Unul cîte unul, toți sateliții est- 
curopeni ai Moscovei cădeau conform principiului 
dominoului, îi alungau pe vechii activişti de partid, se 
democratizau şi sc detaşau de blocul sovietic. Dar Moscova 
nu voia să piardă și România. Ceaușescu trebuia să dispară, 

avea o imagine proastă. Oricum individul era o mare pacoste 
pentru Moscova - întotdeauna fusese aşa. Moscova dorea să 
păstreze România, să menţină supravegherea asupră ei și să 
instaleze la putere o nouă marionetă. Şi cine avea să le facă 
treburile murdare? Cine altcineva decît dumneata și bunii 
dumitale prieteni de la Directorat? Doamne, omule, cît de 
multe mai vrei să ştii? 

— La naiba! strigă Bryson. Asta n-are sens! Cît de igno- 
rant crezi că sînt? Afurisitul de GRU, ruşii — toate astea aparțin 
trecutului. Poate că voi, fanaticii războiului rece de la Lan- 
gley, n-aţi aflat încă vestea — războiul rece s-a terminat! 

— Da, spuse Dunne printre dinţi. Şi, din cine știe ce motiv 
enigmatic, Directoratul e bine-mersi. 

Bryson îl privea, incapabil să scoată o vorbă, gîndurile i 
se învălmășeau, circuitele încinse scoteau scîntei. 

- O să fiu sincer cu dumneata, Bryson. A fost o vreme 
cînd voiam să te ucid cu mîinile mele. Asta înainte de a pricepe 
întreaga poveste, felul cum funcționa Directoratul. Hai să 
vorbim deschis. Mi-aş bate joc de amîndoi dacă aş susține că 
ştiu ceva, fie și vag, despre afacerea asta. De-abia dacă avem 
idee — cîteva fragmente izolate. Decenii la rînd au existat doar 
„vonuri. După încheierea războiului rece, întreaga operațiune 
a intrat în repaus, din cîte am înţeles noi. E ca în vechea 
parabolă cu orbul și elefantul. Simţim un trunchi aici, o coadă 
dincolo, însă în ansamblu habar nu avem cu ce creatură ne 
confruntăm. Ceea ce știm — şi te-am ținut sub observaţie în 
ultimii cîţiva ani — e că dumneata ai fost unul dintre cei păcăliți. 
Din cauza asta îţi vorbesc frumos și nu te strîng de gît. Dunne 
rîse cu amărăciune, iar rîsul i se transformă într-o tuse de 
(umător. Inţelegi, asta credem noi. Se pare că, după războiul 
rece, organizația s-a separat de primii ei şefi. Contractul a 
trecut în alte mini. 

Cu prudenţă, ursuz, Bryson rosti: 

— Ale cui? 

Dunne dădu din umeri. 

— Nu știu. În urmă cu cinci ani, organizația pare să fi 
intrat într-o perioadă de relativă adormire. N-ai fost singurul 
agent eliminat, au pus pe liber o grămadă de oameni. Poate 
că baza urma să fie închisă, dar nu avem nici o certitudine. În 
orice caz, acum credem că a fost reactivată. 

— Ce vrea să-nsemne asta, „reactivată“? 

— Nu sînt sigur, de aceea am hotărît să te introducem 
acolo. Am auzit nişte chestii. Vechii dumitale patroni par să 
sirîngă arme, din cine ştie ce motiv. 

— Din cine ştie ce motiv, repetă plictisit Bryson. 

— S-ar putea spune că plănuiesc să instige la instabilitate 
globală; așa s-ar exprima ultraspecializaţii noștri analişti, în 
limbajul lor alambicat. Dar mă întreb — pentru ce? Ce 
urmăresc? Şi nu găsesc răspunsul. Cum spuneam, ce mă sperie 
c ceea ce nu cunosc, 

— Interesant, zise Bryson pe un ton sarcastic. Auzi, 
„Zvonuri“, „speculaţii“, îmi oferi un afurisit de spectacol cu 
diapozitive ca pentru un consultant de companie, dar n-ai 
nici cea mai vagă idee despre ce vorbeşti. 

— De aceea avem nevoie de dumneata. E posibil ca 
vechiul sistem sovietic să se fi prăbuşit, însă generalii nu sînt 
terminati. Uită-te la generalul Bușalov — apare ca un adversar 
puternic pe scena politică a Rusiei. Dacă s-ar întîmpla ceva 
rău, pentru care el ar putea învinui Statele Unite — cred că ar 
fi imediat propulsat la putere. Democraţie consultativă? O 
mulțime de rusnaci ar zice: bine că am scăpat de ea! La Beijing 
există o importantă clică reacționară, atît în sînul Congresului 
Naţional Popular, cît și la Comitetul Central, fără a mai vorbi 
de armata chineză, Armata Populară de Eliberare, care e o 
forţă în sine, Din orice unghi ai privi situaţia, în joc se află o 
grămadă de bani şi multă putere. Unii dintre Șahmatişti cred 
că au făcut echipă cu omologii lor din Beijing. Din păcate 
sînt simple ipoteze, fiindcă nimeni nu ştie cu adevărat ce sc 
întîmplă, în afară de băieții răi, iar ei nu scot o vorbă. 

— Dacă dumneata chiar crezi toate astea, dacă într-adevăr 
consideri că eu am fost un soi de cretin în cea mai mare 
escrocherie a secolului, de ce dracu” mai ai nevoie de mine? 

Cei doi bărbaţi se priviră o vreme în ochi. 

— Ai fost ucenicul unuia dintre creierele lor, al unuia 
dintre fondatori — Ghenadi Rosovski. Se pare că în Rusia 
porecla lui era Volşebnic, „Vrăjitorul“. Ştii ce face asta din 
dumneata? Rîsul lui Dunne se transformă iarăşi într-o tuse 
horcăită. Ucenicul vrăjitorului, spuse el. 

— Lua-te-ar naiba! explodă Bryson. 

— Ştii cum functionează mintea lui Waller. Ai fost cel 
mai bun elev al lui. Înţelegi ce-ţi cer, nu-i așa? 

— Da, răspunse Bryson sarcastic. Vrei să mă întorc la ei. 

Dunne dădu încet din cap. 

— Eşti şansa noastră. Aş putea face apel la patriotismul 
dumitale, la îngerii dumitale păzitori. Dar, al naibii să fiu dacă 
nu ne ești dator. 

Lui Bryson i se învălmăşeau gîndurile în cap. Nu știa ce 
să creadă, ce să-i spună omului de la CIA. 

— Să nu te simți ofensat, spuse Dunne, dar, dacă tot 
încercăm să le dăm de urmă, să trimitem măcar cel mai bun 
ogar pe care l-am găsit. Cum să te fac să înţelegi? Se jucase 
cu ţigara pînă cînd firele de tutun începuseră să cadă din ca. 
Eşti singurul care le cunoște mirosul. 

poe puternică a soarelui amiezii scälda blocurile 
cvartalului de pe K Street, fäcînd să strălucească 
geamurile de la clădirile cu birouri de închiriat. De vizavi, 
Nicholas Bryson privea cu atenție blocul de la numărul 
1324, o clădire familiară, dar în același timp teribil de ciudată. 
Fața îi şiroia de transpiratie, umezindu-i cămașa albă. Stătea 

la fereastra unui birou pustiu, uitîndu-se printr-un mic 
binoclu ascuns în palmă. Fără îndoială că celui care-i dăduse 
cheile spaţiului de închiriat i se păruse neobişnuit faptul că 
omul de afaceri voia să petreacă singur cîteva minute în 
locul ce-ar fi putut deveni biroul său, pentru a-l putea 
percepe, a sesiza acel feng shui şi aşa mai departe. Agentul 
imobiliar îşi închipuise, cu siguranță, că Bryson era unul 
din acei oameni de afaceri hipersensibili ai Noii Ere, dar îl 
lăsase singur. 

Inima-i bătea cu putere, tîmplele îi zvîcneau. Nu era nimic 
liniștitor sau primitor în aspectul clădirii, ce fusese cartierul 
general al patronului său, principalul lui cămin, un loc de 
refugiu şi de refacere, o insulă de continuitate și de echilibru 
în lumea lui violentă, în permanentă mișcare. Continuă să 
privească din biroul întunecat și pustiu preț de un sfert de 
oră, pînă cînd la uşă se auzi un ciocănit; agentul imobiliar se 
întorsese, curios să afle verdictul. 

Era evident că înfăţişarea clădirii de la numărul 1324 se 
modificase, deși transformările erau greu sesizabile. Plăcile 
de pe fațada blocului, ce anunțau numele ocupanților, fuseseră 
schimbate cu altele, dar arătau la fel de banal ca şi cele 
anterioare. Harry Dunne îi spusese că sediul de pe K Street 
fusese abandonat, însă Bryson refuzase să ia de bună afirmația 
lui. Directoratul se pricepea de minune să se ascundă în plină 
lumină. „Goliciunea e cel mai bun camuflaj“, obişnuia să spună 
Ted Waller. 

Oare să fi plecat într-adevăr de-acolo? CONSILIUL 
FABRICANȚILOR AMERICANI DE TEXTILE şi 
CONSILIUL PRODUCĂTORILOR DE GRÎNE DIN 
STATELE UNITE sunau la fel de plauzibil ca şi celelalte 
organizații imaginare, ale căror plăci fuseseră puse acolo de 
nişte artişti ai camuflajului de la Directorat. Mai erau și alte 
transformări la numărul 1324. Într-un sfert de oră de 
supraveghere discretă, Bryson văzuse un număr neobișnuit 

de mare de oameni circulînd pe uşile din față. Cu siguranță, 
mult prea mulţi, ca să fie angajaţii Directoratului sau nişte 
antreprenori derutați. Prin urmare, altceva se petrecea acolo. 

Poate că Dunne avusese dreptate pînă la urmă. Sistemul 
lui de avertizare timpurie fusese însă declanşat. Nu lua nimic 
de bun; pune sub semnul întrebării tot ce fi se spune. Altă 
instrucţiune de-a lui Ted Waller. La drept vorbind, era valabilă 
şi pentru Waller şi pentru Dunne şi pentru toți cei aflați în 
branşă. 

Modalitatea de a intra în clădire fără să-i alerteze pe 
ocupanţii acesteia îl frămîntase timp de mai multe ceasuri. 
Abordase chestiunea ca pe orice altă problemă ivită în munca 
de teren şi care trebuia rezolvată, Îşi imaginase o sumedenie 
de metode ingenioase de pătrundere, însă toate prezentau 
riscuri şi nu ofereau șanse corespunzătoare de succes. Apoi 
îşi aminti de Waller şi de una din axiomele lui: Cînd stai în 
cumpănă, du-te la uşa din faţă. Cea mai bună și eficientă 
stratagemă ar fi fost să intre în clădire, cu tupeu. 

Îi mulţumi agentului imobiliar, îi spuse că era interesat 
şi-i ceru să pregătească un contract c: închiriere. Îi dădu una 
dintre falsele lui cărți de vizită, apoi îi zise omului că sc 
grăbeşte. Se apropie de intrarea din față a clădirii, cu simţurile 
în alertă maximă, atent la orice mișcare neașteptată, la orice 
modificare a aspectului sau coloritului mulțimii ce-ar fi putut 
semnala apariția vreunei ameninţări. 

Deci unde era Ted Waller? 

Unde era adevărul? Unde era normalitatea? 

Zgomotele trepidante ale traficului se amplificau în jurul 
lui, transformîndu-se într-un vacarm copleşitor. 

— E singura cale de a afla adevărul. 

— Adevărul despre ce? 

— Mai întîi adevărul despre tine însuţi. 

Dar unde era adevărul? Unde erau minciunile? 

— Îţi închipui că eşti un erou necunoscut, dat dracului... 

Crezi că ai petrecut cincisprezece ani în slujba ţării dumitale, 
lucrînd pentru o agenție ultrasecretă, cunoscută drept 
Directoratul. 

— Încetează! Asta-i o nebunie! 

Elena? Și tu? Elena, iubirea vieții mele, plecată din 
existența mea la fel de brusc precum ai apărut? 

Crezi că ai petrecut un deceniu şi jumătate în serviciul 
{ării dumitale. 

Sîngele pe care l-am vărsat, teama care-mi mistuia nervii, 
nenumăratele situații în care aproape că mi-am pierdut viața, 
în care am luat viețile altora? 

— Vorbim despre cea mai amplă acțiune de spionaj din 
secolul XX. Totul a fost un şiretlic minuţios pregătit, înţelegi? 

— Vrei să spui că toată viața mea a fost un fel de... imensă 
minciună! 

- Dacă te face să te simţi mai bine, îți spun că n-ai fost 
singurul. Au fost zeci de oameni în aceeaşi situaţie... 

O nebunie! 

— Eşti singurul care le cunoaşte mirosul. 

Cineva se lovi de el şi Bryson se întoarse, gata de atac. 
Nu era decît un funcționar înalt, cu alură atletică, ducînd în 
mînă o geantă sport şi o rachetă de tenis. Omul îl fixă pe 
Bryson cu o privire plină de teamă. Bryson îşi ceru scuze. 
Funcţionarul nu-i răspunse şi se îndepărtă rapid. 

Înfruntă-l, înfruntă trecutul, înfruntă adevărul! 

Înfruntă-l pe Ted Waller, care nu era Ted Waller! Atîta 
lucru aflase și Bryson pînă atunci. Mai avea propriile lui surse 
din vechiul KGB, din vechiul GRU, oameni care trăiau retrași 
sau făceau pe mercenarii în lumea de după războiul rece. Se 
făcuseră cercetări, se verificaseră dosare, se confirmaseră date. 
Fuseseră date telefoane, folosite nume false, utilizate fraze 
aparent ilogice, dar cu semnificații majore. Fuseseră contactaţi 
oameni pe care Bryson îi cunoscuse în trecut. Un negustor 
de diamante din Anvers; un avocat și om de afaceri din 

Copenhaga, un foarte bine plătit „consultant“ comercial şi 
„intermediar“ internațional din Moscova. Cîndva surse-cheie, 
cu toții foşti ofițeri sovietici ai GRU, care emigraseră, 
renunțaseră la lumea spionajului, așa cum crezuse şi Bryson 
că făcuse. Toţi păstrau dosare în seifurile băncilor, benzi 
magnetice codificate sau pur şi simplu stocau informațiile în 
memoriile lor formidabile. Toţi fuseseră surprinşi, unii speriați, 
chiar îngroziți cînd fuseseră contactaţi de un om care ajunsese 
o legendă în fosta lor meserie, care le plătise cîndva cu 
generozitate informaţiile şi ajutorul. Bryson confruntase toate 
informaţiile primite. Ghenadi Rosovski și Edmund Waller erau 
una şi aceeaşi persoană. Nu exista nici o îndoială. 

Ted Waller — nașul lui Bryson, şeful, confidentul, patronul 
lui — era într-adevăr un agent GRU în adormire. Încă o dată, 
omul de la CIA, Harry Dunne, avusese dreptate. O nebunie! 


Ajungînd în holul central, observă că panoul cu interfon, 
la care forma cîndva o serie codificată de cifre ce se schimbau 
mereu, fusese înlocuit cu o vitrină în spatele căreia se afla un 
registru cuprinzînd denumirile firmelor de avocatură şi fundațiilor 
ce-şi aveau sediile în clădire. Sub numele fiecărei firme era o 
listă a funcţionarilor superiori şi numerele lor de telefon. Fu 
surprins constatînd că ușa din față nu avea sistem de avertizare, 
încuietori sau bariere de orice fel. Oricine putea intra și ieşi. 

Dincolo de ușile transparente, acum din sticlă obișnuită, 
holul i se păru puțin schimbat — un spațiu tipic de primire, cu 
un singur gardian/recepţioner aşezat în spatele unui birou în 
formă de semilună, din marmură. Un tînăr negru, într-un sacou 
albastru, ridică privirea spre el fără chef. 

— Am o întîlnire cu... 

Ezită o fracțiune de secundă, ca să-și amintească un nume 
citit în registrul aflat în holul central. 

— ... John Oakes, de la Consiliul Fabricanţilor Americani de 
Textile. Sînt Bill Thatcher, de la biroul congresmanului Vaughan. 

Bryson simulă un uşor accent nazal din Texas; 
congresmanul Rudy Vaughan era un influent politician texan, 
ale cărui opinii, precum şi faptul că era președintele mai multor 
comisii, însemnau cu siguranță ceva pentru textiliști. 

Urmară formalităţile obișnuite. Directorul comisiei de 
susținere fu contactat telefonic de către gardian; adjunctul 
său nu avea programată nici o vizită a juristului-șef al 
congresmanului Vaughan, dar era mai mult decît bucuros să 
primească un personaj atît de important. O tînără vioaie, cu 
părul blond platinat, cobori şi-l conduse pe Bryson la ascensor, 
scuzîndu-se tot timpul pentru încurcătura creată. 

Coborîră la etajul trei şi fură întîmpinați chiar la ușa 
ascensorului de un bărbat blond, îmbrăcat într-un costum ele- 
gant. Domnul Oakes se îndreptă în fugă spre Bryson, cu 
brațele întinse. 

— Sîntem recunoscători pentru sprijinul congresmanului 
Vaughan! exclamă omul, prinzînd mîna lui Bryson cu ambele 
palme. Apoi adăugă, pe un ton încrezător: Ştiu că domnul 
Vaughan înțelege importanța unei Americi puternice, fără 
importuri ieftine, sub prețul pieţei. Știu că domnul congresman 
înțelege situaţia. 

— Congresmanul Vaughan e interesat să afle mai multe 
despre normele internaționale de muncă pe care le sprijiniți, 
spuse Bryson, privind în jur, în timp ce amîndoi străbăteau 
holul ce-i fusese cîndva atît de familiar. 

Nu era nimeni din vechiul personal, nici Chris Edgecomb, 
nici vreunul dintre cei pe care Bryson îi cunoştea doar după 
figură. Nu zări nici stațiile de comunicaţii sau modulele, nici 
monitoarele pentru sateliți. Totul se schimbase, chiar şi 
mobilierul de birou. Vechiul depozit pentru arme uşoare 
dispăruse, în locul lui fiind acum o sală de conferințe, cu pereţi 
din sticlă fumurie. 

Prea elegantul funcționar îl conduse pe Bryson în biroul 
lui şi-l invită să ia loc. 

— Înţelegem că domnul congresman se pregăteşte să 
candideze din nou anul viitor, zise omul, iar noi considerăm 
vital să-i sprijinim pe acei membri ai Congresului care înțeleg 
importanța unei economii americane puternice. 

Bryson dădu absent din cap, privind în jur. Biroul acela 
îi aparținuse cîndva lui Ted. Orice urmă de îndoială dispăru. 
Nu era o organizaţie-fantomă, nu lucra sub acoperire. 

Directoratul dispăruse. Nu se vedea nici urmă de Ted 
Waller, singurul om care ar fi putut confirma sau infirma 
relatarea omului de la CIA, Harry Dunne, despre realitatea 
din spatele Directoratului. 

Cine minte? Cine spune adevărul? 

Cum are să ajungă la foștii lui patroni cîtă vreme 
dispăruseră de pe fața pămîntului ca şi cum n-ar fi existat 
niciodată? 


Douăzeci de minute mai tîrziu, Bryson se întoarse în 
parcarea subterană, la automobilul pe care-l închiriase şi-l 
verifică. Firul subțire pe care-l fixase pe mînerul portierei 
dinspre șofer era la locul lui, ca şi cel de pe mînerul portierei 
opuse; oricine ar fi încercat să forțeze încuietoarea ar fi 
deplasat semnele fără să-și dea seama. Îngenunche, aruncă o 
scurtă privire sub șasiul automobilului şi se convinse că nu 
fusese plasat nici un dispozitiv. Nu remarcase nici o tentativă 
de urmărire pe K Street sau în parcarea subterană, dar nu se 
putea mulțumi doar cu această măsură de precauție. Cînd 
porni motorul, avu vechea senzație de tensiune pe care n-o 
mai simţise de mulți ani. Momentul adevărului trecu fără 
probleme; sub capotă nu se afla nici o bombă care să poată fi 
detonată întorcînd cheia în contact. 

Parcurse cu mașina mai multe niveluri pînă la ieşirea din 
parcare şi introduse cartela cu bandă magnetică în aparatul 
care controla ridicarea barierei. Cartela sări înapoi, respinsă. 
La naiba, mormăi el. Era aproape amuzant — amuzant, dar 

nu prea — că, deși îşi luase toate precauţiile, îl ținea pe loc o 
simplă defecțiune mecanică. Introduse din nou cartela, dar 
bariera nu se ridică. Cu un aer plictisit, administratorul parcării 
ieși din cabina lui, veni spre geamul! lăsat al mașinii lui Bryson 
şi zise: 

— Lăsaţi-mă să încerc şi eu, domnule. 

Omul vîrî cartela în aparat, dar acesta o respinse din nou. 
Aruncă o privire cartonului albastru, dădu din cap și se apropie 
de geamul maşinii. 

- Domnule, asta-i cartela pe care aţi primit-o cînd aţi 
intrat? întrebă administratorul, înapoindu-i-o lui Bryson. 

— Asta ce mai vrea să-nsemne? întrebă Bryson iritat. 

Voia oare administratorul să afle dacă acela era într-ade- 
văr vehiculul lui Bryson, dacă nu cumva încercase să ia maşina 
altuia? Se întoarse să-l privească pe individ și ceva în legătură 
cu mîinile omului îl deranjă. 

— Nu, domnule, m-aţi înțeles greșit, zise administratorul, 
aplecîndu-se către el. 

Bryson simți brusc oţelul rece al țevii unei arme apăsîndu-i 
tîmpla stîngă. Administratorul îl amenința pe Bryson cu un 
pistol de calibru mic, cu ţeavă scurtă. Era absurd! 

— Spuneam, domnule, că vreau să-ţi pui mîinile pe volan. 
Aș prefera să nu folosesc chestia asta. 

lisuse Hristoase! 

Asta era! Mîinile, unghiile îngrijite, mîinile catifelate, bine 
întreţinute ale unui om care se învîrtea probabil în cercuri 
exclusiviste, de oameni avuti și trebuia să fie asemenea lor. 
Din păcate, înțelesese asta prea tîrziu! Omul deschise brusc 
portiera din spate și sări pe banchetă, cu arma îndreptată spre 
capul lui Bryson. 

- Să mergem! Mişcă! strigă falsul administrator, exact 
cînd bariera se ridică. Nu lua mîinile de pe volan. Nu mi-ar 
plăcea să aluncc, să apăs din întîmplare pe trăgaci, mă-nțelegi? 
Hai să facem o mică plimbare, tu și cu mine. Să luăm puțin aer. 

Bryson, care-şi pusese arma în torpedo, n-avea altă 
soluție decît să iasă din parcare și s-o ia pe K Street, urmînd 
instrucţiunile individului. În vreme ce mașina se înscria în 
trafic, Bryson simți oţelul țevii strivindu-i pielea şi auzi cuvintele 
ironice, rostite cu voce joasă, de omul din spatele lui. 

— Ştiai că o să vină și ziua asta, nu-i așa? Există șanse 
mari ca treaba asta să ni se întîmple tuturor la un moment 
dat. Întreci măsura, mergi cam prea departe. Împingi cînd ar 
trebui să tragi. Îţi vîri nasul în treburi care nu mai sînt ale tale, 

— Vrei să-mi spui şi mie unde mergem? Bryson încerca 
să vorbească pe un ton degajat, dar inima îi bătea cu putere, 
în timp ce mintea căuta o soluție. Încercă o diversiune: Te 
deranjează dacă deschid radioul? 

Întinse într-o doară mîna spre butonul aparatului, dar 
simţi țeava pistolului izbindu-l în cap, iar ucigașul plătit răcni: 

- Blestematule, pune mîna la loc pe volan! 

— lisuse! exclamă Bryson. Ai grijă! 

Criminalul nu ştia că Bryson avea ascuns pistolul lîngă 
şira spinării, în tocul din spate al centurii, dar cum să-l scoată? 

Ucigaşul plătit — fiindcă era un ucigaș plătit, Bryson știa 
asta, un profesionist, fie de pe statul de plată a Directoratului, 
[ic angajat cu contract — insista să-şi țină mîinile la vedere tot 
timpul. Trebuia să-i urmeze instrucțiunile și să aștepte un 
moment de neatenţie din partea lui. Omul avea toate semnele 
distincte ale unui asasin: planul de acţiune deja stabilit, 
mişcările rapide, eficiente, pînă și uşurinţa cu care vorbea. 

— Să zicem că mergem undeva dincolo de şoseaua de 
centură, într-un loc unde doi tipi pot discuta fără rețineri. 

Să discute, îşi zise Bryson neliniștit, era ultimul lucru pe 
care-l dorea ucigașul plătit. 

- Doi tipi din aceeași branşă, care se întîmplă să fie la 
capetele opuse ale unei arme, asta-i tot. Nu e nimic personal, 
sînt sigur că înţelegi asta. Doar o sarcină. Acum te uiţi prin 
cătare, în clipa următoare te uiţi la ţeavă. Se întîmplă. Roata 

se învîrte mereu. Sînt sigur că ai fost foarte bun la vremea ta, 
aşa că nu mă îndoiesc că o să te porți bărbăteşte. 

Bryson, cîntărindu-și şansele, nu răspunse. Fusese în 
situaţii la fel de dificile de nenumărate ori, dar niciodată, cu 
excepţia perioadei de început a antrenamentelor, în fața unui 
pistol. Ştia cum gîndea acum bărbatul din spatele lui. O mișcare 
bruscă a lui Bryson, un ordin ignorat, volanul răsucit într-o 
direcție greşită ar fi cerut o contramăsură, dar ucigașul nu 
risca să apese pe trăgaci în timp ce se aflau în trafic, de teamă 
că vehiculul ar fi putut scăpa de sub control, punîndu-i în 
pericol pe amîndoi. Cunoașterea opțiunilor pe care le avea 
dușmanul său era unicul avantaj al lui Bryson. 

Dar el mai ştia că individul n-ar fi ezitat să-l împuște 
chiar dacă ar fi fost nevoit să înhațe apoi volanul şi să redreseze 
mașina. Lui Bryson nu-i plăcea să-și forțeze norocul. 

Traversau Key Bridge. 

— La stînga, răcni bărbatul, indicînd direcţia spre 
Aeroportul Naţional Reagan. 

Bryson se supuse, avînd grijă să pară docil, resemnat — 
cea mai bună modalitate de a slăbi atenția adversarului său. 

— Acum ia-o pe şoseaua asta, continuă asasinul. 

Acea ieşire de pe pod urma să-i ducă spre o zonă de 
lîngă aeroport, unde îşi aveau birourile numeroase agenții de 
închiriat maşini. 

— Puteai să termini cu mine în parcare, mormăi Bryson. 
De fapt, aşa trebuia să faci. 

Dar ucigașul plătit era prea versat ca să se lase antrenat 
într-o discuţie despre tactică. Era limpede că fusese bine 
informat asupra modului în care gîndea Bryson și a felului în 
care ar fi reacţionat într-o asemenea împrejurare. 

— A, nici măcar să nu încerci, zise profesionistul, rîzînd 
pe înfundate. Ai văzut, videocamerele alea sînt martori 
potențiali. Ştii bine asta. Nici tu n-ai fi făcut-o acolo, pot să 
jur, ținînd cont ce am auzit eu despre talentele tale. 

Ultimele cuvinte îi scăpaseră. Omul era evident angajat 


78 


cu contract, un străin, deci puțin probabil să aibă întăriri. Urma 
să opereze de unul singur. Un membru al Directoratului ar fi 
fost protejat de ceilalţi. Era o informație valoroasă. 

Bryson coti spre o zonă pustie de parcare, la capătul 
unui fost depozit de maşini uzate. Parcă aşa cum i se spuse. 
Întoarse capul spre dreapta ca să i se adreseze celuilalt, dar 
simţi ţeava pistolului înfingîndu-i-se dureros în tîmplă: 
profesionistul nu-și ascundea dezaprobarea. 

— Nu te mişca, se auzi vocea îngheţată. 

Privind drept înainte, Bryson spuse: 

— De ce n-o faci mai repede? 

— Acum simţi şi tu ce simțeau alții, zise amuzat 
profesionistul. Frica, zădărnicia, disperarea, resemnarea. 

— Filozofezi, dar pun pariu că nici măcar nu ştii cine ţi-a 
semnat cecul. 

— Cîtă vreme e valabil, nu mă interesează. 

— Nu contează cine l-a semnat și cu ce se ocupă ei, spuse Bryson 
calm. Nu contează dacă lucrează împotriva Statelor Unite, nu? 

- Cum spuneam, ajunge că-i valabil. Eu nu fac politică. 

- E un mod de gîndire pe termen scurt. 

— Noi lucrăm în afaceri cu termen scurt. 

— N-ar trebui să fie aşa. Bryson făcu intenționat o pauză. 
Nu, dacă ajungem la o înțelegere reciproc avantajoasă. Toţi 
avem cîte ceva de pus deoparte; e un lucru ştiut. Conturi 
discreţionare, cheltuieli rambursate, exagerate, desigur, nişte 
procente din banii de cheltuială adunate, spălate, investite la 
bursă, Pune-ţi banii la treabă. Sînt dispus să adaug o sumă. 
Chiar acum. 

— Ca să-ți răscumperi viața, zise profesionistul solemn. 
Uiţi că nivelul meu de trai e mai presus de o singură tranzacție. 
Fu poţi însemna un cont, dar ei reprezintă toată aturisita de 
bancă. Şi nu pariez împotriva băncii. 

— Nu, nu pariezi împotriva băncii, admise Bryson. 
Raportezi doar că fraierul era chiar mai bun decît ai crezut, 

mai priceput. „A reuşit să scape, Iisuse, tipul e bun.“ N-or 
să-ți pună vorbele la îndoială; oricum, asta vor ei să creadă. 
O să-ți păstrezi avansul, depozitul, iar eu o să dublez suma 
întregului contract. Așa se fac afacerile, prietene. 

— Conturile sînt foarte atent supravegheate în ziua de 
azi, Bryson. Nu mai e ca atunci cînd lucrai tu în branșă. Banii 
figurează în computere, iar tranzacțiile computerizate lasă 
urme. Orice lasă urme în ziua de azi și tu știi asta. Eu am o 
treabă de făcut. În cazul ăsta înseamnă să aranjez o sinucidere. 
Ai o depresie veche, ştii bine. Nu ai viață personală, iar 
păduricea de la şcoală nu-ţi poate oferi emoțiile activității de 
spion. Depresia ta a fost diagnosticată de un celebru psihiatru 
şi psihofarmacolog... 

— Îmi pare rău, singurii psihiatri pe care i-au văzut 
vreodată, cu mulți ani în urmă, lucrau la stat. 

— L-ai văzut acum citeva zile, conform dosarului tău de 
la asigurările de sănătate, răspunse asasinul, cu un rînjet 
sumbru. Consulţi un psihiatru de mai bine de un an. 

— Asta-i o tîmpenie! 

— Totul e posibil în epoca asta cu baze de date 
computerizate. Și fişele de la farmacie pot fi aranjate — 
antidepresive prescrise pentru tine, cumpărate de tine, 
împreună cu pilule împotriva anxietății și a insomniei. Totul 
o să fie acolo. Cred că și un bilet de adio va fi găsit în 
computerul tău de-acasă. 

- Biletele de adio sînt aproape întotdeauna scrise de mînă, 
niciodată bătute la mașină ori lăsate în computer. 

— Sigur... sînt convins că amîndoi am pus la cale lovituri 
care să pară sinucideri. Dar crede-mă, nimeni n-o să sape 
vreodată atît de adînc. N-o să mai fii pomenit după moarte. 
Nu ai familie care să ceară autopsie. 

Spusele profesionistului, deși aparțineau cu siguranță 
altcuiva, îl dureau, fiindcă erau adevărate: de cînd îl părăsise 
Elena, nu mai avea familie. „De cînd părinții mei au fost uciși 
de către Directorat“, îşi zise el amărit. 

— Vreau să-ți spun că sînt onorat de această însărcinare, 
continuă ucigașul plătit. La urma urmei, se spune că erai unul 
dintre cei mai buni agenţi de teren. 

— De ce crezi că ți s-a dat sarcina asta? 

— Nu știu şi nu-mi pasă. Treaba-i treabă. 

— Crezi că o să supravieţuieşti? Crezi că nu le va fi teamă 
că ai să trăncănești în stînga şi-n dreapta? Cine ştie ce ți-aş fi 
putut spune? Crezi că o să supravieţuiești acestei ultime 
comenzi? 

— Nu dau doi bani pe asta, zise omul pe un ton 
neconvingător. 

— Nu, nu cred că stăpînii tăi s-au gîndit să tc lase în viață, 
continuă Bryson. Cine dracu” poate şti ce ţi-am dezvăluit eu? 

— Ce încerci să insinuezi? întrebă individul vizibil 
neliniștit. 

O clipă ezită; Bryson simți slăbind apăsarea dureroasă a 
țevii pistolului. Era ocazia de care avea nevoie, aceste cîteva 
momente de nehotărîre din partea viitorului său asasin. Încet, 
își retrase mîna stîngă de pe volan și-o lăsă să alunece la spate. 
Avea pistolul în mînă! Cu viteza luminii, îl îndreptă spre 
spătarul scaunului pe care stătea, trăgînd orbeşte într-o 
succesiune rapidă, Trei explozii făcură să vibreze interiorul 
mașinii, iar gloanţele de calibru mare străpunseră tapițeria 
spătarului. Oare îl nimerise pe asasin? Avu răspunsul într-o 
clipă — ţeava pistolului se depărtă de ceafa lui. Se întoarse — 
omul era mort, cu jumătate din țeastă zdrobită. 


De astă dată se întilniră la Langley, în biroul lui Dunne 
de la etajul șapte al noii clădiri a Agenţiei. Procedurile 
obişnuite de verificare fură evitate; Bryson fu admis în sediul 
CIA cu formalități minime. 

— De ce nu mă surprinde faptul că băieții de la Directorat 
te-au declarat indezirabil? zise Harry Dunne cu un rîs răgușit, 
ce se transformă într-o prelungită tuse aspră. Cred că au uitat 
cu cine au de-a face. 

— Asta ce-nseamnă? 

— Că ești mai bun decît oricare tip pe care l-ar trimite ei 
după dumneata, Bryson. Ce naiba, nesăbuiţii ăia blestemaţi 
ar fi trebuit să ştie asta pînă acum. 

— E cert că nu mă vor în biroul asta, în clădirea asta, 
spunînd tot ce ştiu. 

— Mi-aş dori să ai ceva de spus. Din păcate, au ştiut să vă 
țină izolați, risipiţi care-ncotro. Nu cunoști nume reale, doar 
nişte biografii fictive, şi o mulțime de lucruri care ne induc în 
eroare. Biografiile care există sau au existat în interiorul 
Directoratului n-au condus la nici un fel de rezultat în urma 
verificările noastre. Cum ar fi „Prospero“ ăsta de care ai 
pomenit. 

— Ți-am spus, asta-i tot ce știu despre el. În plus, au 
trecut mai bine de cincisprezece ani. Prospero era, parcă, 
olandez sau cel puţin de origine olandeză. Un agent plin de 
resurse. 

— Cei mai buni desenatori ai Agenţiei au făcut un portret 
bazat pe descrierea ta, iar noi încercăm să potrivim imaginea 
cu fotografiile din arhivă, cu schițele și descrierile verbale. 
Dar inteligenţa artificială n-a avansat încă suficient de mult. 
E o muncă dificilă, făcută la întîmplare. Pînă acum n-avem 
decît un hit, cum le place DJ-ilor cibernetici să spună. Un tip 
cu care spuneai că ai lucrat la Shanghai, la un caz foarte 
delicat de dezertare. 

- Sigma. 

— Ogilvy. Frank Ogilvy, din Hilton Head, Carolina de Nord. 
Sau poate că ar trebui să spun că a fost în Hilton Head. 

— S-a mutat? A fost transferat? 

- O plajă aglomerată, o zi caniculară. Cu șapte ani în 
urmă. Se pare că s-a prăbuşit în urma unui puternic atac de 
cord. A provocat oarecare agitație pe promenadă în acea zi — 
ne-a spus un martor. 

Bryson tăcu o vreme, examinînd pereţii fără ferestre ai 
biroului lui Dunne. Brusc, zise: 

— Dacă eşti în căutare de furnici, găseşte mai întîi o masă 
de picnic. 

-Ce zici? Ca de obicei Dunne freca între degete, o țigară. 

— Bra una dintre vorbele lui Waller. Dacă eşti în căutare 
de furnici, găseşte mai întîi o masă de picnic. În loc să-i 
căutăm unde erau, ar trebui să ne gîndim unde sînt acum. Să 
ne întrebăm: de ce au nevoie? La ce fel de acțiuni sîntdispuși? 

Dunne puse jos ţigara strivită şi ridică privirea, devenind 
dintr-o dată atent. 

— Armament, ăsta-i cuvîntul. Se pare că încearcă să 
strîngă un întreg arsenal. Noi credem că vor să provoace nişte 
tulburări în sudul Balcanilor, deși ținta lor finală este alta. 

— Armament. 

O idee prindea contur în mintea lui Nick. 

— Arme şi muniții. Dar modele sofisticate. 

Dunne dădu din umeri. 

— Chestii care fac „bum“ noaptea. Cînd bombele şi 
ploanţele încep să zboare, generalii devin întotdeauna mai 
interesanti. Orice-ar pune la cale, noi trebuie să-i împiedicăm. 
Prin orice mijloace, 

— „Orice mijloace“? 

— Dumneata şi cu mine înțelegem sensul. Un tip direct și 
sincer precum Richard Lanchester n-ar putea. O grămadă de 
bune intenţii, dar unde duce pînă la urmă tot idealismul ăsta? 
Nu uita că toți sfinții sînt morți. 

Venerabilul şi respectatul Richard Lanchester era 
preşedintele Consiliului Naţional de Securitate de la Casa 
Albă. 

— Dick Lanchester crede în reguli şi regulamente. Dar 
lumea nu joacă după reguli. Oricum, uneori trebuie să le încalci 
peniru a le salva. 

— Nu poate juca după reguli sportive, despre asta-i vorba? 
zise Bryson, amintindu-și vorbele lui Ted Waller. 

`— Spune-mi cum făceaţi rost de arme. Nu prin ordonanțe 
de guvern, cu siguranță. Vă luați marfa de pe stradă sau cum? 

— De fapt, eram foarte pretenţioşi în materie de 
„instrumente“, cum le ziceam noi. Și muniţie. Ai dreptate — 
date fiind restricţiile, secretul operaţiunilor, trebuia să 
procurăm singuri marfa. Nu prea puteam merge la un depozit 
de arme cu un ordin de transfer. Să-ţi dau ca exemplu o 
operațiune tipică cu o masivă tehnică de luptă — cea din 
Comore, din 1982, cînd a trebuit să oprim o bandă de 
mercenari cu grade mari să pună stăpînire pe zonă. 

— Erau de la CIA, interveni Dunne, aproape plictisit. Şi 
căutau un grup de englezi şi americani pe care un colonel 
scrîntit, pe nume Patrick Denard, îi răpise şi-i ținea ostatici 
pentru a obține o răscumpărare. 

Bryson tresări, dar continuă: 

- Mai întîi, cîteva sute de pistoale-mitralieră Kalașnikov. 
Sînt ieftine, trainice, uşoare şi fabricate în zece țări, deci greu 
de depistat. Ai nevoie de puști cu lunetă cu infraroşii — e 
preferabil ca luneta să fie BENS 9304 sau Jaguar. Lansatoare 
de rachetă și de grenade, marca CPAD Tech. Rachetele 
Stinger sînt tocmai bune — grecii fac o mulțime sub licenţă și 
sînt ușor de obținut. Gherilele kurde, PKK-ul, strîng bani 
vînzîndu-le Tigrilor Tamili, LTTE. 

— Nu pricep. 

Bryson oftă, iritat. 

— Acolo unde se face transport ilegal de arme, există 
întotdeauna cantități mari care se rătăcesc. Nu se știe cum, 
dispar cîteva din fiecare camion. 

— Cad pe la obloane. 

— Da, e un fel de-a spune. Pe urmă, bineînţeles, ai nevoie 
de o anume cantitate de muniţie. Aici se păcălesc întotdeauna 
amatorii — ajung să aibă mai multe arme decît muniţie. 

Dunne îl privi ciudat. 

— Chiar ai fost bun, nu-i aşa? 

Nu era o întrebare și nici un compliment, ci o constatare. 
Bryson se ridică brusc, făcînd ochii mari. 

— Ştiu unde să-i găsim. Mă rog, de unde să începem. 

Chiar în perioada asta a anului — se uită la data afișată pe 
cadranul ceasului de la mînă — la naiba, peste vreo zece zile, 
o să fie un tîrg plutitor de arme pe lîngă Costa de Morte — în 
apele internaționale ale Spaniei. E ca un fel de instituție ce 
funcționează de douăzeci de ani, un eveniment ce are loc la 
fel de regulat ca şi parada de Ziua Recunoștinței de la Macy. 
Un vas imens, încărcat cu containere pline cu muniţie de 
calitate și o mulțime de contrabandişti care le țin tovărășie. 

Bryson făcu o pauză. 

— Vasul e înregistrat sub numele de Armada Spaniolă. 

— Masa de picnic, spuse Dunne, cu un zîmbet viclean, 
unde se-adună furnicile. Nu-i o idee rea. 

Bryson dădu din cap, dus pe gînduri. Ideea de-a se 
întoarce la vechea lui activitate — mai ales acum, cînd înțelesese 
că fusese înşelat — îi repugna. Totuşi, mai era ceva: furia, 
dorința de răzbunare. Şi încă un impuls, unul mai rațional: 
nevoia de-a înțelege, de a-şi cerceta trecutul, de a-şi croi drum 
printre secrete şi minciuni pînă la ceva care să semene cu 
adevărul. Un adevăr cu care să poată trăi. 

— Aşa e, adăugă Bryson plictisit. Pentru orice grup, fie 
în afara legii, fie guvernamental, dar sub acoperire, interesat 
să achiziționeze arme pe căi ilegale, Armada Spaniolă e o 
masă de picnic. 

Oceanul Arlantic 

Treisprezece mile nautice 

Ia sud-vest de Cabo Finisterre, 
Spania 


mensa navă părea că se materializează din ceață, 
conturîndu-se nedeslușit, imensă, cît un cvartal de 

blocuri. Avea trei sute de metri lungime, iar carena întunecată 
era cufundată adînc în apă. Supercargoul era încărcat cu 
marfă, containere din tablă ondulată, multicolore, stivuite pe 
trei rînduri înălțime şi opt în lungime — poate zece șiruri de la 
puntea de comandă pînă la prova. Fiecare container avea 
şase metri lungime şi doi metri șaptezeci înălțime. În vreme 
ce elicopterul Bell 407 dădea ocol vasului, rămînînd apoi 
suspendat deasupra teugii, Bryson făcu un calcul rapid. Două 
sute patruzeci de cutii uriaşe, și asta doar pe punte; dedesubt, 
în cală, vasul putea depozita de trei ori mai multe containere. 
Era o încărcătură imensă, amenințătoare din cauza aspectului 
asemănător al cutiilor metalice, al căror conținut era un mister. 

Farurile elicopterului luminară intens puntea netedă, 
curată; spre pupă, suprastructura înaltă se ridica deasupra 
şirurilor de containere, prevăzută cu radar și antenă pentru 
satelit, aflate în permanentă mişcare. Întreaga construcție arăta 
de parcă ar fi aparținut unui iaht luxos, nu unui cargobot. 
Asta pentru că nu era un simplu vas de transport, își zise 
Bryson în timp ce elicopterul ateriza ușor pe uriaşul H din 
mijlocul unui cerc vopsit pe puntea teugii. El era Armada 
Spaniolă, o legendă în lumea tainică a teroriştilor, agenţilor 
sub acoperire și a altor negociatori cu statut ilegal ori 
scmilegal. Armada Spaniolă nu era o armada, o flotă, ci doar 
numele unei nave imense, plină cu armament sofisticat sau 
obișnuit. Nimeni nu știa de unde obținea mărfurile Calacanis, 
stăpînul misterios al acestui bazar plutitor cu arme, dar se 
şoptea că multe dintre ele le cumpăra din state precum Bul- 
garia, Albania şi altele din Europa de Est: din Rusia, Coreca 
şi China. Clienţii lui Calacanis veneau din toată lumea: din 
Afghanistan pînă în Congo, unde făceau ravagii zeci de 
războaie civile, conflagrații alimentate cu arme cumpărate 
ilegal de către reprezentanții unor guverne alese legal, care 
veneau să-și prezinte cererile chiar pe acea navă, ancorată la 
treisprezece mile nautice de coasta Spaniei, deasupra 

platformei continentale aflate la mică adîncime, dar şi în afara 
apelor teritoriale spaniole, spaţiu liber pentru afaceri, nesupus 
legilor vreunei țări. 

Ceilalţi trei pasageri îşi scoaseră căștile de protecție; 
Bryson procedă la fel. Zburase pînă la Madrid, apoi luase o 
cursă de legătură de la Iberian Airlines pînă în La Coruña, în 
Galicia. Împreună cu o altă persoană luase elicopterul în La 
Coruña. Făcuseră o scurtă escală în portul Muros, aflat la 
şaptezeci şi cinci de kilometri spre sud-vest, iar de-acolo 
zburaseră treisprezece mile pînă la navă. Schimbaseră puține 
cuvinte între ei, cu excepția unor glume fără importanță. 
Fiecare îşi imagina că ceilalți veniseră să cumpere, să încheie 
afaceri cu Calacanis; comentariile erau inutile. Unul dintre ei 
cra irlandez, probabil din IRA; altul părea din Orientul 
Mijlociu; al treilea — est-european. Pilotul era un basc ursuz. 
Interiorul elicopterului luxos, cu fotolii din piele și carcasa 
transparentă demonstra că patronul Calacanis nu se zgîrcea 
în nici o privinţă. 

Bryson purta un costum şic, mult mai elegant decît 
hainele pe care le îmbrăca de obicei, croit şi cumpărat pentru 
acea ocazie, pe cheltuiala Agenţiei. Călătorea sub o veche 
identitate de la Directorat, pe care ŞI-o crease chiar el, cu mai 
mulți ani în urmă. 

John T. Coleridge era un dubios om de afaceri canadian, 
cunoscut ca fiind profund implicat în anumite afaceri necurate, 
ucționînd ca intermediar pentru mai multe sindicate ale crimei 
din Asia și pentru cîteva stare din Golful Persic, ocazional 
mijlocind chiar angajarea unor asasini plătiţi. Deşi Coleridge 
nu se bucura de încredere, numele său era cunoscut în anumite 
cercuri, iar asta conta. În realitate, Coleridge nu mai fusese 
văzut de şapte ani, dar asta nu reprezenta ceva neobișnuit în 
ucea branşă ciudată. ` 

Harry Dunne insistase ca Bryson să folosească o 
identitate nouă, special creată pentru el de către magicienii 


87 


de la divizia servicii tehnice a CIA, secția reproduceri arte 
grafice — meşteri făurari specializați în ceea ce se numea 
cufemistic „autentificare și validare“, însă Bryson refuzase. 
Nu voia să riște scurgeri de informaţii, nici să lase urme în 
hîrţoagele funcționarilor. Dacă putea avea încredere în Harry 
Dunne? Asta era o întrebare deschisă. Stia, însă, că nu se 
încredea în organizația lui Dunne. Bryson petrecuse prea mulți 
ani urmărind şi auzind tot soiul de poveşti despre scurgerile 
de informaţii, gafele și indiscrețiile celor de la CIA ca să mai 
aibă încredere în ei. Nu, mersi, avea să-şi creeze singur 
acoperirea. 

Dar Bryson nu-l mai întîlnise pe Calacanis, nu pusese 
niciodată piciorul pe puntea Armadei Spaniole, iar Basil 
Calacanis era faimos pentru precauția manifestată față de cei 
pe care era dispus să-i întîlnească. În consecință, Bryson îşi 
concepuse cu atenție modalitatea prin care spera să fie acceptat 
pe vas. 

Pusese la cale o afacere cu arme. Banii nu-și schimbaseră 
stăpînul — nu se ajunsese pînă acolo, afacerea nu fusese 
încheiată —, dar stabilise legătura cu un negustor german de 
arme pe care-l întîlnise de cîteva ori. Acesta trăia într-un ho- 
tel luxos din Toronto și fusese recent demascat că plătise 
numeroase șperțuri unor lideri ai Partidului Creştin-Demo- 
crat german. Neamţul trăia în Canada, temîndu-se să nu fie 
extrădai în Germania, unde îl aștepta cu siguranță un proces. 
Se mai ştia despre el că avea o teribilă nevoie de bani. Aşa că 
Bryson nu fusese surprins de faptul că nearmţul se arătase 
extrem de interesat de propunerea lui John Coleridge de a 
face o mică afacere împreună, Bryson îi făcuse cunoscut că 
reprezenta un consorțiu de generali din Zimbabwe, Rwanda 
şi Congo care doreau să cumpere armament de mare putere, 
greu de procurat şi foarte scump, ce putea fi furnizat doar de 
Calacanis. Dar Coleridge era suficient de realist pentru a 
înţelege că nu putea încheia tîrgul fără să aibă acces la bazarul 

de arme al lui Calacanis. Dacă neamțul, care făcuse cîteva 
afaceri cu Calacanis, i-ar face intrarea, ar putea obține un 
mic profit, un procent decent din comision ca să facă puțin 
mai mult decît să trimită un fax de prezentare la nava lui 
Calacanis. 

Bryson şi ceilalți pasageri coborîră din elicopter şi fură 
întîmpinați de un tînăr roșcovan cu un început de chelie, bine 
făcut, care le strînse mîinile şi le zîmbi slugarnic. Nu le rosti 
numele, dar le spuse că se numea lan. 

— Vă mulţumesc mult că ați venit pe la noi, zise lan cu 
un acccent britanic aristocratic, de parcă s-ar fi adresat unor 
tovarăşi vechi, veniţi să ajute un prieten bolnav. Aţi nimerit o 
noapte grozavă ca să ne vizitaţi — apă liniștită, lună plină, nu 
poţi cere mai mult pentru o seară superbă. Şi ați sosit la timp 
pentru cină. Vă rog să mă urmati. 

Le indică un loc chiar lîngă semnul pentru aterizare, unde 
trei gardieni solizi, cu puști-mitralieră în brațe, îi aşteptau. 

— Îmi pare îngrozitor de rău că trebuie să treceţi prin 
asta, dar îl cunoaşteţi pe sir Basil. Zîmbi în chip de scuze şi 
dădu din umeri. Extrem de sever în chestiuni de securitate, 
ştiţi bine. Sir Basil trebuie să fie foarte atent în ziua de azi. 

Cei trei gardieni oacheşi îi percheziționară cu pricepere 
pe noii veniţi, privindu-i bănuitor. Irlandezul se simţi ofensat 
şi se răsti la omul care-l controla, dar nu făcu nici o mişcare 
să-l oprească. Bryson se așteptase la acel ritual și nu-şi luase 
nici o armă. Gardianul care-l scotocea verifică toate locurile 
obișnuite și cîteva mai puțin obişnuite, fără a găsi nimic. Apoi 
îi ceru lui Bryson să deschidă servieta. 

— Hîrtii, spuse gardianul, cu un accent pe care-l identifică 
drept sicilian. 

Bryson privi în jur, observă drapelul panamez de la provă 
şi văzu etichetele pe care scria Explozibil, lipite pe mai multe 
dintre containere. Anumitor clienți privilegiați li se permitea 
să inspecteze mărfurile pe care le cumpărau, chiar să se uite 

în containere, dar nimic nu se ridica de acolo. Armada 
Spaniolă urmă să ancoreze în niște porturi sigure, cum ar fi 
Guayaquil, din Ecuador, presupusul cartier general al lui 
Calacanis sau Santos, din Brazilia. Ambelc porturi erau 
adevărate vizuini de pirați. În Mediterana, vasul ancora în 
portul albanez Vlorë, unul dintre cele mai mari centre de 
contrabandă din lume. În Africa, erau porturile Lagos, din 
Nigeria, şi Monrovia, din Liberia. 

Bryson trecuse de punctul de control. 

— Pe-aici, vă rog, zise lan, arătînd spre construcţia de pe 
punte, unde se aflau cu siguranţă cabinele echipajului, puntea 
de comandă, saloanele şi birourile lui Calacanis, 

Cei patru pasageri pomiră, urmați de gardienii înarmați. 
Elicopterul se ridică şi cînd ajunseră la suprastructură, nu-l 
mai auziră. Bryson recepţionă sunetele cunoscute ale 
oceanului — pescărușii, valurile clipocind și simţi mirosul sărat 
al apei, amestecat cu cel puternic, înțepător, al combustibilului 
navei. Luna strălucea deasupra apelor Atlanticului. 

Ian și cei patru musafiri se înghesuiră în micul ascensor 
ce-i urcă de la nivelul punţii principale pînă la nivelul șase. 

Cînd ușile liftului se deschiseră, Bryson rămase 
înmărmurit, Nu mai văzuse un asemenea lux nici pe iahturile 
celor mai extravaganți miliardari. Dale de marmură, pereți 
lambrisați cu mahon, piese metalice din alamă lucitoare. 
Trecu pe rînd printr-un salon pentru recepții, o sală de cine- 
ma, un centru de gimnastică echipat cu cea mai sofisticată 
aparatură și cu o saună. În cele din urmă ajunseră într-un 
salon enorm, de o opulenţă rar întîlnită chiar și în marile 
hoteluri. 

Patru sau cinci bărbați stăteau lîngă un bar, la care servea 
un barman în ţinută de gală. O stewardesă în uniformă albă, 
o blondă de o frumuseţe rară, cu ochi verzi, îi oleri o cupă de 
şampanie şi-i zîmbi timid. Bryson luă paharul, îi mulțumi şi 
privi în jur, cît mai discret cu putință. Pardoseala din marmură 

cra acoperită aproape complet de covoare orientale; din loc 
în loc, se aflau canapele tapițate cu pluș; cîțiva pereţi erau 
acoperiţi cu rafturi de cărți care, la o examinare atentă, se 
dovedeau a fi pur decorative. Nişte pești mari, împăiați şi 
fixaţi pe pereţi, trofee de la concursuri de pescuit, dădeau un 
acr aparte încăperii. 

Uitîndu-se la ceilalţi invitați, Bryson constată că-i știa pe 
cîțiva după figură. Dar cine erau? Capul i se învîrtea; 
prodigioasa lui memorie era încordată la maximum. 

Treptat, anumite dosare se asociară unor chipuri vag 
cunoscute. Un intermediar pakistanez, un ofițer sus-pus al 
Armatei Provizorii Irlandeze, un om de afaceri și negustor 
de arme care făcuse poate mai mult decît oricine pentru a 
aproviziona războiul dintre Iran şi Irak. Erau de față 
mijlocitori, negustori, veniţi acolo să cumpere marfă. ÎI trecură 
fiori, întrebîndu-se dacă vreunul dintre oamenii ăia îl ştiau 
din activitatea lui anterioară. Îl cunoștea oare careva, sub unul 
din numeroasele lui nume? Exista întotdeauna riscul de a fi 
demascat, de a fi strigat pe un nume după ce el se prezentase 
cu altul. Făcea parte din riscurile meseriei. 

Nimeni nu-i acordă mai mult decît o privire curioasă, de 
genul celei aruncate de prădătorii care vor să-şi cunoască 
adversarii. Nimeni nu păru să-l recunoască. Încet, simți că 
începe să se relaxeze. 

Auzi pe cineva murmurînd ceva despre un „radar Dop- 
pler multifuncțional“, pe altul pomenind despre Scorpion şi 
rachete antiaeriene Striela, făcute în Cehia. 

Bryson o surprinse pe stewardesa blondă privindu-l pe 
furiș, şi-i zîmbi amabil. 

— Unde-i şeful dumitale? o întrebă el. 

Fata zîmbi încurcată. 

- Domnul Calacanis? 

— Cine altul? 

— Se va întîlni cu oaspeţii la cină, domnule. Pot să vă 
ofer caviar, domnule Coleridge? 

— Nu mi-a plăcut niciodată. Al-Biqa? 

- Poftim? 

— Accentul dumitale. E un dialect levantin al arabei, din 
Valea Bekaa, corect? 

Chelneriţa roşi. 

— E o glumă drăguță. 

— Văd că domnul Calacanis angajează oameni de peste 
tot. E un fel de patron care oferă șanse egale tuturor. 

- Păi, căpitanul e italian, ofițerii sînt croaţi, iar echipajul 
e filipinez. 

— Parcă am fi la Naţiunile Unite. 

Ea zîmbi cu timiditate. 

— Dar clienţii? insistă Bryson. Ei de unde vin? 

Surîsul femeii dispăru dinir-o dată, lăsînd locul unei 
expresii rigide. 

- Nu întreb niciodată, domnule. Vă rog să mă scuzați. 

Bryson înţelese că mersese prea departe. Personalul lui 
Calacanis era prietenos, dar, mai presus de orice, discret. Nu 
se făcea să pună întrebări despre patron. Din scurta expunere 
a lui Dunne şi din informaţiile pe care le avea din perioada 
Directoratului, reușise să întocmească un portret. Vasiliou 
Calacanis era grec. Născut în Turcia într-o familie bună, fusese 
trimis la Eton împreună cu fiul uneia dintre cele mai importante 
familii de fabricanți de arme. Apoi — nimeni nu ştie exact 
cum — încheiase o alianţă cu familia colegului de clasă, pe 
urmă intrase în afaceri vînzînd arme grecilor care se luptau 
cu ciprioții. Undeva pe această traiectorie, fuseseră mituiți 
influenți politicieni englezi, se stabiliseră legături puternice, 
iar Vasiliou deveni Basil, apoi sir Basil. Era membru al celor 
mai bune cluburi londoneze. Relaţiile lui cu francezii erau şi 
mai solide; una dintre reședințele lui era un enorm castel pe 
Avenue Foch, la Paris, unde oferea regulat recepții puternicilor 
zilei de la Quai d'Orsay. 

După căderea Zidului Berlinului, reuşi cîteva tranzacții 

importante cu surplusul de armament din țările est-europene, 
negociind mai ales cu Bulgaria. Obţinu profituri imense 
vînzînd arme ambelor părți implicate în războiul dintre Iran 
şi Irak, trimiţînd zeci de elicoptere în zonă. Făcu afaceri 
serioase cu libienii și cu ugandezii. Din Afghanistan pînă în 
Congo, cîteva zeci de războaie civile făceau ravagii. 
Conflagraţiile etnice și naționaliste erau alimentate de 
Calacanis cu puști de asalt, mortiere, pistoale, mine de teren 
şi rachete, Îşi mobilase iahtul-cargobot cu preţul vieţii miilor 
de inocenți. 

Unul dintre stewarzi începu să vorbească discret cu 
fiecare dintre invitaţi. 

— Cina e servită, domnule Coleridge, zise el. 

Sufrageria era şi mai luxoasă, şi mai extravagantă decît 
salonul. Pereţii erau acoperiţi de picturi murale ce înfățișau 
marea, lăsînd impresia că invitaţii cinau în aer liber, pe un 
ocean calm, într-o după-amiază luminoasă, înconjurați de 
iole grațioase. Pe masa lungă, se aflau cristaluri și lumînări, 
sub un candelabru din cristal. 

Unul dintre stewarzi îl conduse pe Bryson la un scaun 
aproape de capul mesei, alături de un bărbat cu pieptul foarte 
bombat, cu o barbă cenușie tunsă scurt şi ten măsliniu. 
Stewardul îşi înclină capul spre masivul bărbos, șoptind ceva. 

— Domnule Coleridge, spuse Basil Calacanis, cu glasul 
lunător al unui bas de operă rus, întinzîndu-i mîna. Scuză-mă 
că nu mă ridic. 

Bryson strînse cu putere mîna lui Calacanis și se aşeză. 

— Nici o problemă. Îmi face plăcere să te cunosc. Am 
auzit multe despre dumneata. 

— Şi eu la fel, şi eu la fel. Sînt surprins că a durat atît de 
mult pînă să ne cunoaștem. 

- Mie mi-a luat prea mult pînă să renunţ la intermediar, 
zise Bryson. M-am săturat să plătesc comisioane. 

Calacanis răspunse cu un rîs bubuitor. Ceilalţi musafiri 

se așezară în jurul mesei, prefăcîndu-se că n-au auzit schimbul 
de replici dintre gazdă şi preferatul său oaspete misterios. 
Bryson îl remarcă pe unul dintre invitaţi, care părea să asculte 
cu atenţie. Nu-l văzuse la bar pe bărbatul elegant, îmbrăcat 
într-un costum la două rînduri din stofă reiată. Părul bogat, 
argintiu, îi ajungea pînă la umeri. Bryson sc înlioră, cuprins 
de o neagră presimţire; omul îi era cunoscut. Deși nu se 
întîlniseră niciodată, îi văzuse chipul pe casete video și în 
fotografiile din dosare. Era un francez care se învîrtea cu 
agilitate prin acele cercuri, un renumit om de legătură pentru 
grupările teroriștilor extremiști. Bryson nu-și amintea numele, 
dar ştia că bărbatul cu păr lung era emisarul unui important 
negustor francez de arme, de extremă dreapta, pe nume 
Jacques Arnaud. Oare Amaud îl aproviziona pe Calacanis 
sau viceversa? 

— De-aș fi ştiut cît de plăcut e să faci tîrguieli aici, aş fi 
venit de mult, continuă Bryson. E o navă extraordinară. 

— Mă flatezi, spuse negustorul de arme cu răceală. 
„Extraordinar“ nu prea e cuvîntul pe care l-aș folosi pentru 
epava asta ruginită. De-abia mai pluteşte. Dar ar fi trebuit 
s-o vezi cînd am cumpărai-o, acum mai bine de zece ani, de 
la compania maritimă Maersk. Retrăgeau bătrîna barcă din 
circulație, iar eu nu sînt omul care să rateze un chilipir. Deşi 
mă tem că Maersk m-a tras în piept. Afurisitul de vas avea o 
teribilă nevoie de reparaţii și de vopsea. Și o tonă de rugină 
care trebuia curățată. 

Pocni din degete şi [frumoasa stewardesă blondă apăru 
cu o sticlă de Chassagne-Montrachet, umplîndu-i paharul lui 
Calacanis, apoi lui Bryson. Femeia aproape că-l ignoră pe 
Bryson. Calacanis ridică paharul în direcţia lui Bryson şi zisc, 
făcînd cu ochiul: 

— Pentru trofeele de război. 

Bryson toastă și el. 

Calcanis continuă: 

— În orice caz, Armada Spaniolă merge cu o viteză 
rezonabilă — douăzeci şi cinci, treizeci de noduri —, dar înghite 
două sute cincizeci de tone de combustibil pe zi. Asta numiţi 
voi, americanii, ceva exagerat, nu? 

— De fapt, sînt canadian, zise Bryson, devenind brusc 
alent. 

Calacanis nu părea genul de om care să aibă asemenea 
scăpări. Apoi Bryson adăugă: 

— Mă îndoiesc că a lost mobilată ca acum. 

— Blestematele de încăperi arătau ca un vechi spital mu- 
nicipal. 

Calacanis se uita la invitaţii adunaţi în jurul mesei. 

— Nu-ţi oferă niciodată confortul solicitat. Deci, domnule 
Coleridge, înțeleg că ai niște clienţi africani, corect? 

- Clienţii mei, spuse Bryson cu un suris politicos, sînt 
cumpărători puternic motivaţi. 

Calacanis făcu iarăși cu ochiul. 

- Alricanii au Lost întotdeauna unii dintre cei mai buni 
clienți ai mei — Congo, Angola, Eritreea. Pe-acolo există 
mereu cîte o facțiune care se luptă cu alta și ambele tabere 
par să fie tot timpul pline de bani. Lasă-mă să ghicesc: îi 
interesează pistoale-mitralieră AK-47 fără accesorii, lăzi cu 
muniţie, minc de teren, grenade. Poate şi lansatoare de gre- 
nade. Puşti cu lunetă, cu lentile infraroşii. Arme antitanc. Am 
nimerit-o bine? 

Bryson dădu din umeri. 

— Kalaşnikovurile sînt rusești? 

— Lasă-i pe ruși. Alea-s rahaturi. Am cutii pline cu 
Kalaşnikovuri bulgărești. 

— Aha, pentru dumneata, 10t ce-i mai bun. 

Calacanis zîmbi, satisfăcut. 

— Cam așa. Kalaşnikovul făcut de Arsenal, în Bulgaria, 
rămîne cel mai bun. Însuși doctorul Kalașnikov preferă 
producția bulgărească. Cum spuneai că l-ai cunoscut pe Hans- 
Friedrich? 

-L-am ajutat să negocieze nişte vînzări importante de 
tancuri Thyssen A.G. Fuchs în Arabia Saudită. L-am prezentat 
unor prieteni din Golf care se scaldă în petrol. Oricum, în ce 
privește Kalaşnikovul, o să mă încred în experiența dumitale, 
zise Bryson amabil. lar puştile de asalt... 

— Nu găseşti nimic mai bun decît Vektor 5,56 mm CR21, 
sud-africane. Merg ca unse. După ce-or să le încerce, clienţii 
dumitale n-or să mai folosească altceva. Vizorul cu reflexie 
optică Vektor îmbunătățește precizia armei cu șaizeci de 
procente, Chiar dacă nu te pricepi. 

— Obuze cu deşeuri de uraniu? 

Calacanis înălță o sprînceană. 

— S-ar putea să găsesc cîteva pentru dumneata. 
Interesantă alegere. Deși de două ori mai greu decît plumbul, 
e cea mai bună armă antitanc. Intră în tancuri precum un 
cuţit fierbinte în unt. Și mai e şi radioactivă. Spui că ai clienți 
din Rwanda și Congo? 

— Nu cred că am spus asta. 

Acest schimb de replici solicită la maximum nervii lui 
Bryson. Nu era o negociere, ci o gavotă, un dans perfect 
regizat, fiecare partener urmărindu-l cu atenție pe celălalt, în 
aşteptarea unui pas greşit. Era ceva în stilul lui Calacanis, ce 
părea să indice faptul că ştia mai multe decît lăsa să se 
înțeleagă. Vicleanul negustor de arme luase de bună identitatea 
lui John T. Coleridge? Nu cumva rețeaua lui de legături se 
ramifica adînc, prea adînc în lumea serviciilor de informaţii? 
Dacă, în vreun fel anume, în anii de cînd Bryson părăsise 
Directoratul, biografia lui Coleridge fusese dată peste cap, 
demascată ca fiind o ficţiune, poate chiar de Ted Waller? 

Un mic telefon mobil de lîngă farfuria lui Calacanis sună 
brusc. Grecul îl luă și zise cu asprime: 

— Ce este?... Da, Chicky, dar mă tem că n-are linie de 
credit cu noi. 

Închise aparatul şi-l puse pe masă. 


96 


- Clienţii mei sînt interesați și de rachete Stinger. 

— A, da, astea sînt foarte solicitate. Toate grupările 
teroriste și de gherilă par să-şi dorească cîte o ladă în ziua de 
azi. Mulțumită guvernului american, există o cantitate 
suficientă în circulație. Americanii le trimiteau prietenilor ca 
pe acadele. Pe urmă, la sfîrşitul anilor optzeci, cîteva dintre 
cle au ajuns pe canonierele iraniene şi-au doborît elicopterele 
marinei americane în Golf. Ca urmare, americanii s-au văzut 
puşi în situaţia jenantă de a trebui să le răscumpere. 
Washingtonul oferă o sută de mii de dolari pentru returnarea 
fiecărei rachete Stinger, ceea ce înseamnă de patru ori prețul 
iniţial. Sigur, cu plătesc mai bine. 

Calacanis tăcu. 

— Înţeleg că şi Washingtonul e unul din clienţii dumitale, 
rosti Bryson calm. 

— Au — cum spuneți voi — buzunare adînci, răspunse 
cvaziz Calacanis. 

— În anumite cercuri se aude că tipul ăsta de achiziții a 
sporit în ultima vreme, continuă Bryson cu voce joasă. Că 
anumite organizații din Washington, anumite agenții secrete 
care au posibilitatea să acţioneze nesupraveghcate au 
cumpărat... masiv de la dumneata. 

Bryson se străduise să abordeze problema pe un ton 
indiferent, însă Calacanis înțelese exact unde bătea şi-i aruncă 
o privire piezişă. 

- Te interesează marfa mea sau clienții mei? întrebă cu 
răceală negustorul de arme. 

Bryson înțepeni, înțelegînd cît de mult greşise. Calacanis 
dădu să se ridice. 

— Te rog să mă scuzi. Am impresia că-i neglijez pe 
ceilalţi... oaspeţi. 

Grăbit, cu voce joasă, convingătoare, Bryson spuse: 

— Întreb dintr-un interes anume. Un interes de afaceri. 

Calacanis se întoarse către el cu prudență. 

— Ce fel de afaceri poţi avea dumneata cu agenţiile 
guvernamentale? 

— Am ceva de oferit, zise Bryson. Ceva ce-ar putea 
interesa un comerciant important, fără legătură oficială cu 
vreun guvern, dar care are, cum spuneai dumneata, buzunare 
adinci. 

— Dumneata ai să-mi oferi mie ceva? Mă tem că nu 
înțeleg. Dacă vrei să-ți negociezi propria afacere, n-ai nevoie 
de minc. 

— În cazul ăsta, spuse Bryson, coborînd vocea și mai 
mult, nu există altă cale acceptabilă. 

- Cale? rosti Calacanis iritat. Despre ce naiba vorbeşti? 

Bryson vorbea acum aproape în şoaptă. Calacanis îşi 
înclină capul ca să-l poată auzi. 

— Planuri, murmură Bryson. Proiecte care ar putea valora 
o grămadă de bani pentru cineva care arc, să zicem, fonduri 
nelimitate. Eu nu mă pot implica direct. Nu pot stabili nici o 
legătură. Serviciile dumitale ca om de contact, ca mijlocitor, 
— nu găsesc un cuvînt mai potrivit — vor fi răsplătite cu 
generozitate. 

— Mă intrigi, spuse Calacanis. Cred că ar trebui să 
continuăm discuția asta între patru ochi. 


În biblioteca lui Calacanis se aflau delicate piese de 
mobilier în stil franțuzesc. Storuri și draperii romane 
acopereau doi pereți de sticlă, ceilalți fiind decoraţi cu vechi 
hărţi maritime înrămate. În centrul unuia dintre pereţi se vedea 
o ușă. Bryson se întrebă unde ducea. 

Faptul că grecul îşi părăsise atit de repede comesenii era 
dovada atracției exercitate de hîrtiile pe care le ținea Calacanis 
în mînă. Planurile fuseseră pregătite de graficienii 
departamentului de servicii tehnice al CIA, astfel încît să facă 
față studierii lor de către un negustor de arme cu experiență 
în citirea unor asemenea documente. 

Calacanis nu încercă să-și ascundă entuziasmul. Ridică 
privirea de pe planuri; ochii lui exprimau lăcomie. 

— Asta-i o nouă generaţie a sistemului de arme antitanc 
JAVELIN, şopti el copleşit. De unde dracu’ le-ai obținut? 

Bryson zîmbi cu modestie. 

— Dumneata nu-ţi divulgi secretele comerciale, deci 
n-am s-o fac nici cu. 

— Ame uşoare, portabile, punct ochit — punct lovit. 
Muniția c aceeaşi — proiectilul de 127 milimetri —, dar 
mecanismul de comandă a lansării pare să [i devenit mult mai 
sofisticat, deosebit de rezistent la contramăsuri. Dacă înțeleg 
cu bine, procentajul de lovire a țintei e acum de aproape sută 
la sută! 

Bryson încuviință. 

— Aşa mi s-a dat de înțeles. 

— Ai şi codurile de inițiere? 

Bryson înţelese că omul se referea la programul care 
permitea reproiectarea armei. 

— Sigur. 

— Nu duc lipsă de persoane interesate, dar mai întreb 
cine dispune de atîția bani. 

— Te gîndeşti la vreun client. 

— Se află la bordul navei. 

— La cină? : 

— A refuzat politicos invitația mea. Preferă să nu se 
amestece cu ceilalți. În clipa asta inspectează marfa. 

Calacanis luă telefonul mobil şi formă un număr. 
Aşteptînd legătura, remarcă: 

— Organizaţia acestui domn şi-a făcut de cap în ultima 
vreme cu achizițiile. Cantități masive de armament mobil. O 
armă ca asta o să-l intereseze, fără îndoială, iar banii par să 
nu fie o problemă pentru patronii lui. 

Se întrerupse și vorbi în receptor: 

— Poţi să-i spui domnului Jenrette să treacă pe la 
bibliotecă, te rog? 

Partea interesată, aşa cum îl numise Calacanis pe posibilul 
client, apăru la ușa bibliotecii după numai cinci minute, 
escortat de roșcovanul pleşuv pe nume lan, care-l întîmpinase 
pe Bryson la elicopter. A 

Numele lui era Jenrette, însă Bryson înțelese imediat că 
„Jenrette“ era doar cea mai recentă dintr-o serie de identități 
false. Bărbatul de vîrstă mijlocie, cu părul cărunt și neîngrijit 
traversînd încăperea spre biroul lui Calacanis, dădu cu ochii 
de Bryson. 

La Kowloon. 

În barul de pe acoperişul hotelului Miramar: 

Jenrctie era un agent de teren al Directoratului, pe care 
cl îl cunoștea sub numele de Vance Gifford. 

„Organizaţia acestui domn şi-a făcut de cap în ultima 
vreme cu achiziţiile. Cantități masive de armament mobil. O 
armă ca asta o să-l intereseze, fără îndoială, iar banii par 
să nu fie o problemă pentru patronii lui. “ 

Banii nu-s o problemă... organizația acestui domn... 
şi-a făcut de cap cu achiziţiile. 

Vance Gifford lucra tot la Directorat, ceea ce însemna 
că Harry Dunne avusese dreptate: Directoratul continua să 
existe. 

— Domnule Jenrette, zise Calacanis, aș vrea să-ți prezint 
pe cineva care are o nouă jucărie interesantă; cred că dumitale 
şi prietenilor dumitale v-ar plăcea s-o cumpăraţi. 

lan, bodygardul şi aghiotantul, stătea lîngă tocul ușii, 
urmărind scena în tăcere. Vance Gifford păru șocat o fracțiune 
de secundă, apoi expresia i se îmblînzi și schiță un zîmbet pe 
care Bryson îl etichetă imediat drept fals. 

— Domnul... domnul Coleridge, da? 

— Te rog să-mi spui John, zise Bryson cu un aer degajat. 

Se simţea paralizat, dar mintea îi funcționa cu rapiditate. 

— De ce am oare senzația că ne-am mai întîlnit undeva? 
zise omul Directoratului, simulînd jovialitatea. 


100 


Bryson chicoti, relaxîndu-se, dar continuînd să studieze 
ochii omului, modificările imperceptibile ale expresiei faciale, 
care-i dezvăluiau adevărul din spatele minciunii. Vance Gifford 
cra un agent activ al Directoratului. Bryson n-avea nici o 
îndoială. 

Era activ și cînd se întîlniseră, cu opt sau nouă ani în 
urmă, în Sectorul de Est, la barul Marimar din Kowloon. 
De-abia dacă ne-am cunoscut, am petrecul cam o oră 
vorbind despre afaceri, fonduri secrete, locuri pentru mesaje 
şi altele asemenea. Dată fiind fragmentarea activității, nici 
unul dintre noi n-avea idee ce făcea cu adevărat celălalt în 
organizaţie. 

Fără îndoială că Gifford rămăsese activ, altfel nu l-ar fi 
chemat acolo Calacanis ca să examineze prototipul — 
momeala. 

-— Să fi fost la Hong Kong? întrebă Bryson. La Taipei? Şi 
dumneata îmi pari cunoscut. 

Bryson adoptase un aer blazat, chiar ușor amuzat de 
confuzia de identități, însă inima îi bătea cu putere. Simţea 
lranspiraţia curgîndu-i pe frunte. Instinctele de agent îi 
rămăseseră ła fel de puternice, dar psihicul lui, emoţiile nu și 
le mai domina la fel de bine. Gifford joacă pe faţă, înţelese 
Bryson. Știe cine sînt, dar nu-şi dă seama de ce mă aflu aici. 
Fiind un agent experimentat, deocamdată examinează 
situația. Slavă Domnului. 

— În orice caz, oriunde şi oricînd ne-am fi întîlnit, mă 
bucur să te revăd. 

— Sînt mereu dornic să cumpăr o nouă jucărie, zise omul 
Directoratului cu nonşalanţă. 

Ochii pătrunzători ai lui Gifford/Jenrette se îndreptară 
pe furiş către Bryson. 

Ştie că nu mai lucrez cu ei, își zise aceasta. Cînd un 
agent al Directoratului era concediat, vestea circula cu viteza 
luminii, pentru a preveni încercările de infiltrare ale celui 

exclus. Dar cît de mult ştie el despre împrejurările înlăturării 
mele? Mă priveşte ca pe un duşman? Sau ca pe o persoană 
neutră? Va presupune oare că am afacerea mea, ca atiția 
agenţi secreţi care, după încheierea războiului rece, s-au 
apucat de procurarea echipamentelor militare? Totuşi, 
Gifford e istet; ştie că i se oferă o tehnologie ultrasecretă 
furată şi că asta nu prea e o afacere obişnuită, nici măcar 
pentru strania lume interlopă a negustorilor de arme. 

Există mai multe posibilități. Poate presupune că e 
păcălit, că i s-a oferit o momeală care ascunde un cirlig. În 
acest caz, o să tragă concluzia că m-am dus în altă parte — 
la o altă agenţie guvernamentală, poate chiar în tabăra 
adversă! Cirligele cu momeală sînt o tehnică de recrutare 
clasică, folosită de principalele servicii străine de informaţii. 

Mintea lui Bryson lucra rapid. 

Poate crede că particip la vreo bătălie birocratică 
nimicitoare între agenţii, că sînt cine ştie ce escroc, sau, mai 
rău — mă suspectează că sînt un impostor. care conduce o 
operațiune împotriva lui Calacanis, poate chiar împotriva 
clienţilor lui Calacanis. 

N-avea cum să anticipeze reacția lui Gifford. Singurul 
lucru pe care-l putea face era să se pregătească pentru oricare 
reacție posibilă. 

Pe chipul lui Calacanis nu se citea nimic. Grecul îi făcu 
semn omului Directoratului să vină în biroul lui, pe care etalase 
planurile, specificațiile și codurile de inițiere ale sofisticatei 
arme. Gifford se apropie de birou, se aplecă şi începu să 
studieze planurile cu mare atenţie. 

Buzele lui Gifford se mişcară imperceptibil în vreme ce-i 
şoptea ceva negustorului de arme, fără să-l privească. 

- Te rog să ne scuzi, domnule Coleridge. Domnul 
Jenrette şi cu mine am vrea să discutăm între patru ochi. 

Calacanis se ridică şi deschise uşa din peretele bibliotecii 
şi Brayson văzu că dădea într-un birou. Jenrette îl urmă şi 

ușa se închise în spatele lor. Bryson şedea într-unul dintre 
vechile fotolii franțuzeşti, nemişcat precum o insectă prinsă 
în chiplimbar. Pe dinafară părea un om care aştepta liniștit, 
pîndindu-se la banii pe care îi va câștiga după afacerea pe cale 
de-a ti încheiată. În realitate, mintea lui lucra cu febrilitate, 
încercînd cu disperare să anticipeze următoarea mișcare. Totul 
depindea de modul în care Jenrette hotăra să acţioneze. Oare 
ce-i şoptise grecului? Putea Jenrette să-i dezvăluie cum îl 
cunoscuse pe Bryson fără să-i spună despre munca lui la 
Directorat? Era pregătit Jenrette să facă asta? Cît de multe 
secrete puteau fi divulgate? Cît de solidă cra acoperirea lui 
Jenrette? Toate astea reprezentau nişte necunoscute. Pe 
deasupra, omul care-și spunea Jenrette n-avea idee ce căuta 
Bryson acolo. Probabil credea că Bryson avea propria afacere 
şi vindea proiecte pentru arme. 

Ușa biroului se deschise. Bryson ridică privirea și o văzu 
pe stewardesa blondă cu o tavă cu pahare goale şi o sticlă de 
ceva ce părea a fi porto. Era limpede că fusese chemată de 
grec şi intrase în biroul acestuia pe altă ușă. Păru că nu-l 
observă pe Bryson în vreme ce strîngea cupele de şampanie 
şi paharele de vin pe care le folosise Calacanis. Oprindu-se în 
trecere ca să ia o scrumieră mare de sticlă, plină cu resturi de 
trabucuri cubaneze, de pe măsuţa de lîngă Bryson, femeia i 
se adresă în şoaptă: 

— Sînteţi un om cunoscut, domnule Coleridge, murmură 
ea fără să-l privească: patru prieteni de-ai dumneavoastră vă 
aşteaptă în camera alăturată. 

Bryson ridică ochii spre ea și-i văzu privirea îndreptată 
spre uşa care da în birou. 

— Încercaţi să nu vă lăsaţi jecmănit de traficantul Heriz. 
E un tip teribil şi unul dintre preferaţii domnului Calacanis. 

Bryson se încordă, cu trupul străbătut de fiori. Totuşi, se 
stăpîni şi rămase nemișcat, fără să-şi trădeze emoția. 

Ce inseamnă asta? 

Se punea la cale vreo ambuscadă în biroul alăturat? 
Femeia făcea parte din scenariu? Dacă nu — de ce îl 
avertizase? | 

Ușa de la biroul lui Calacanis se deschise brusc. Grecul 
şi lan, bodygardul lui, apărură amenințător în prag. Gifford/ 
Jenrette stătea mai departe, în spatele lor. 

— Domnule Coleridge, zise Calacanis cu voce tare, eşti 
amabil să ni te alături? 

Preţ de o fracțiune de secundă, Bryson îl privi atent, 
încercînd să ghicească intențiile grecului. 

— Sigur, răspunse el, imediat. Cred că am lăsat ceva im- 
portant la bar. 

— Domnule Coleridge, mă tem că n-avem timp de pierdut, 
zise Calacanis cu glas puternic, aspru. 

— Nu durează decît un minut, spuse Bryson întorcîndu-se 
către ușa care ducea în sufragerie. 

Uşa era păzită acum de alt gardian. Cu toate acestea, 
Bryson își continuă drumul, ca și cum nimic nu s-ar fi întîmplat. 
Ajunsese la cîțiva pași de bodygardul solid care păzea uşa. 

— Îmi pare rău, domnule Coleridge, chiar trebuie să stăm 
de vorbă, dumneata și cu mine, zise Calacanis dînd ușor din 
cap — un semnal clar pentru gardianul de la ușă. 

Trupul lui Bryson se încordă cînd bodyguardul masiv se 
întoarse să încuie ușa. ` 

Acum! 

Se năpusti înainte, izbindu-l pe bodyguard de tocul din 
lemn al uşii deschise. Mişcarea bruscă îl surprinse pe gardian. 
Omul se zbătu, ducînd mîna la armă, dar Bryson îl lovi cu 
piciorul în abdomen. 

Brusc începu să sune o alarmă, declanșată, evident, de 
Calacanis, care striga. Cînd bodyguardul își pierdu echilibrul, 
Bryson profită și își înfipse genunchiul drept în şalele omului 
și îl trînti la podea. 

— Stai pe loc! tună Calacanis. 

Bryson se întoarse rapid şi văzu că lan, celălalt body- 
guard, luase poziție de tragere, ridicînd cu amîndouă mîinile 
un pistol de calibrul 38. 

În acel moment, gardianul de sub el reuși să se ridice, 
încordîndu-se din răsputeri, însă Bryson folosi acea mişcare 
împotriva adversarului său, ridicîndu-l în sus și înfigîndu-și 
degetele în ochii lui, astfel că țeasta omului deveni un soi de 
pavăză pentru el. lan nu va trage pentru a nu-l nimeri pe 
colegul lui. 

„__ Calculase greșit. Auzi o explozie, simţi stropii de sînge 
şi omul se prăbuși mort. Ian își ucisese colegul, încercînd să-l 
împuşte pe el. 

Bryson se răsuci și se aruncă brusc într-o parte, evitînd 
alt glonţ, apoi fugi prin uşa deschisă. Cartuşele explodau în 
urma lui, făcînd să sară așchii de lemn şi găurind pereții 
metalici. În sunetul asurzitor al alarmei, o luă la goană pe 
coridor. 


Washington, D.C. 


— Hai să spunem lucrurilor pe nume. N-o să te oprești, 
orice-aș zice eu, nu-i așa? 

Roger Fry îl privi pe senatorul James Cassidy. Timp de 
patru ani, de cînd Fry era şeful lui de personal, contribuise la 
întocmirea declarațiilor politice pentru Congres şi a 
discursurilor din campania electorală. Senatorul venea la el 
ori de cîte ori apărea vreo chestiune dificilă. Fry, un bărbat 
roşcat, suplu, de vreo patruzeci de ani, era o persoană pe 
care putea conta întotdeauna pentru alcătuirea unui discurs 
electoral urgent. Se punea problema sprijinirii financiare a 
fermelor care produceau lapte? Dacă adoptai o anume poziţie, 
avocaţii de la oraş puteau striga că e un dezastru, în vreme ce 
susținătorii agriculturii se luau de tine că nu le susții părerea. 
Deseori, Fry îi spunea: „Jim, e o situație discutabilă — votează 

cum îți dictează conștiința“, știind că senatorul își [ăcuse 
cariera acționînd după cum îl tăia capul. 

Soarele după-amiezei tîrzii se strecura printre jaluzelele 
venețiene, aruncînd umbre prelungi pe podeaua încăperii de 
la Senat şi rellectîndu-se în luciul biroului lustruit din mahon 
al lui Cassidy. Senatorul de Massachusetts ridică ochii de pe 
documentele pe care le avea în față și întîlni privirea lui Fry. 

— Sper că înţelegi cît de prețios eşti pentru mine, Rog, 
zise cl, zîmbind. Şi asta pentru că te pricepi atît de bine să te 
ocupi de aspectul pragmatic, de temporizare şi de apriga 
tîrguială a acestei afaceri, permițindu-mi, din cînd în cînd, să 
mă ridic și să spun ce cred. 

Fry fusese dintotdeauna impresionat de înfăţişarea 
distinsă, a naibii de senatorială a lui Cassidy: coama îngrijită 
de păr argintiu și ondulat, trăsăturile fin cizelate. Faţa 
proaspătă a senatorului, cu pometii ridicați, atît de fotogenică; 
dar, mai presus de toate astea, ochii erau cei care-i confereau 
expresivitate. Privirea caldă, intimă, îi făcea pe alegători să-l 
simtă apropiat. Dar aceeaşi ochi puteau deveni necruțători 
cînd audia un martor aflat în fața comisiei sale. 

— Din cînd în cînd? 

Fry dădu din cap. 

- Al naibii de des, dacă mă întrebi pe mine. Prea des 
pentru binele tău politic. Şi cît de curînd, treaba asta o să te 
pună la pămînt. Ultimele alegeri n-au fost chiar o plimbare 
prin parc, dacă-mi dai voie să-ți amintesc. 

— Îți faci prea multe griji, Rog. 

— Cineva trebuie s-o facă. 

— Ascultă-mă, pe alegători îi interesează alte lucruri. 
Ți-am arătat scrisoarea asta? 

O primise de la o femeie care locuia în Massachusetis și 
care dăduse în judecată o companie de marketing după ce 
descoperise că aceasta avea treizeci de pagini imprimate la 
un rînd cu informaţii despre ea, datînd din urmă cu 

cincisprezece ani. Compania cunoştea, și era în măsură să 
vîndă, mai mult de nouă sute de elemente informative care o 
priveau — inclusiv denumirile de somnifere, antiacizi și alifii 
pentru hemoroizi, pe care le folosea. Aveau date privind 
divorțul ei, tratamentele medicale, evaluările creditului şi 
amenzile de circulaţie primite. Dar asta nu era ceva neobișnuit; 
compania deținea dosare similare despre milioane de 
americani. Singurul lucru ciudat era faptul că ca aflase şi nu 
era singura. Scrisoarea ei fusese prima şi-l îngrijorase pe 
Cassidy. 

— Ai uitat, Jim, că am răspuns personal la scrisoarea asta, 
zise Fry. Eu spun doar că nu ştii ce agitație stîrneşti de data 
asta. Asta-i esența modului în care se fac afaceri în ziua de azi, 

— De aceea merită să vorbim despre ca, zise calm 
senatorul. 

— Uneori e mai important să trăieşti și să înfrunţi o nouă zi. 

Dar Fry ştia cum reacționează Cassidy cînd îi cîntă sticleții 
în cap: indignarea morală lua locul calculului rece al interesului 
politic. Senatorul nu era un sfînt: uneori bea prea mult și, mai 
ales în tinerețe, umblase cu prea multe femei. În acelaşi timp, 
Cassidy păstrase un fond de integritate politică: încerca să 
facă tot ce era corect, cel puţin în cazurile în care 
corectitudinea unei acţiuni se dovedea a fi la fel de limpede 
ca şi costul ci politic. Era o înclinație spre idealism pe care 
Fry o critica şi, aproape împotriva propriei voințe, o respecta. 

— Îşi aminteşti cum a definit Ambrose Bierce un om de 
stat? 

Senatorul îi făcu cu ochiul. 

- Un politician care, în urma presiunilor exercitate asupra 
lui din toate părțile, rămîne în picioare. 

— Am fost ieri la garderobă și-am aflat că ai primit o 
nouă poreclă, zise Fry, schițînd un zîmbet. Asta o să-ți placă, 
Jim: „senatorul Cassandra“. 

Cassidy se încruntă. 

— Nimeni n-a ascultat-o pe Cassandra, deși ar fi trebuit 
s-o tacă, mormăi el. Cel puţin ea putea spune că i-a prevenit... 

Se opri. Terminaseră și subiectul ăsta; conversaţia se 
încheiase. Fry îl proteja, aşa încît Cassidy îl ascultă pînă la 
capăt. 

Senatorul Cassidy va face tot cum va vrea şi nimic nu-l 
putea opri. 

Indiferent de riscuri. 

pP“ grăbiţi bubuiau în spatele lui pe puntea de oțel, 
în vreme ce alerga spre centrul casei scării. Pîndind 
liftul, Bryson se opri o fracțiune de secundă, apoi se răzgîndi; 
ascensorul se mișca încet şi, o dată aflat înăuntru, ar fi fost 
într-un sicriu vertical, pradă ușoară pentru oricine ar fi putut 
opri mecanismul liftului. Nu, avea s-o ia pe scări, chiar dacă 
va face zgomot. Nu exista altă cale de ieşire din acel loc. 
N-avea de ales, În sus ori în jos? În sus, spre timonă și puntea 
de comandă, ar fi fost o mișcare neaşteptată, dar risca să fie 
prins pe o punte superioară cu puţine ieșiri. Nu, nu era o idee 
bună. În jos, spre puntea principală, singura cale de scăpare. 

Scăpare? Însă cum? Exista o singură cale de a părăsi 
nava — de pe puntea principală în apă —, fie sărind, ceea ce ar 
fi fost sinucidere curată în valurile reci ale Atlanticului, fie 
coborînd pe pasarelă, dar coborîrea ar fi fost prea lentă și 
expusă primejdiilor. 

Iisuse! N-avea nici o cale de scăpare! 

Nu, nu trebuia să gîndească așa; exista o soluţie, iar el 
avea s-o găsească. 

Era ca un şoarece într-un labirint; faptul că nu cunoştea 
planul general al imensei nave îl dezavantaja net față de 

urmăritorii lui. Cu toate astea, date fiind dimensiunile vasului 
trebuia să existe nenumărate pasaje în care putea să scape de 
urmăritori şi să se ascundă la nevoie. 

„Se avîntă spre scări și începu să le coboare cîte două 
deodată, în timp ce deasupra lui se auzeau strigăte. Unul dintre 
bodyguarzi era mort, dar existau fără îndoială şi alții, alertați 
şi chemaţi de numeroasele alarme și de staţiile de radio cu 
două canale. Paşii şi strigătele se auzeau tot mai amenințător, 
dinspre casa scării. Urmăritorii deveneau mai numeroși şi se 
părca că în cîteva secunde aveau să apară alții, din alte părți 
ale navei. 

Sirenele şi alarmele vasului răsunau într-un vacarm de 
zgomote aspre, metalice. Un palier dădea spre un pasaj scurt 
ce părea să conducă spre partea exterioară a unei punți. 
Deschise încet ușa, o închise fără zgomot în urma lui, alergă 
înainte şi se trezi pe puntea de la pupa. Cerul era negru, valurile 
se loveau ușor de coca vasului. Fugi spre balustradă, căutînd 
mînerele și treptele din oțel, aflate de obicei pe pereții vaselor, 
folosite drept cale de salvare în situații critice. Putea cobori 
pînă la alt nivel al navei, încercînd să scape de urmăritori. Dar nu 
existau mînere de oțel pe carcasă. Singura cale de ieșire era jos. 

Se auzi o împușcătură. Glonțul ricoșă dintr-un cabestan 
metalic, cu un şuierat ascuţit. Părăsi balustrada şi se retrase în 
umbră, în spatele unui troliu de acostare pe care era înfășurat 
cablul din oţel al navei în jurul cabestanului, ca un gigantic 
mosor de aţă, încercînd să se ascundă. Altă serie de gloanțe 
zgîriară metalul, la cîţiva centimetri de capul său. 

Trăgeau fără reţinere, iar el înțelese că, avînd oceanul în 
spatele lui, urmăritorii puteau deschide focul fără teama de a 
deteriora vreunul dintre sensibilele echipamente de navigație 
ale vasului. Înăuntru, ar fi trebuit să fie mai atenţi. Asta îl 
proteja! Indivizii n-ar fi ezitat să-l ucidă, însă nu voiau să-și 
deterioreze nava sau prețioasa ci încărcătură. 

Trebuia să părăsească zona deschisă și să se întoarcă în 

pîntecele vasului. Ascunzișurile erau mai numeroase acolo 
şi, în plus, ar fi putut profita de ezitarea lor de a trage în voie. 

Dar acum ce putea face? Se afla acolo, înconjurat, avînd 
drept protecție doar un cabestan uriaş din oțel. Pentru el, era 
cel mai riscant loc de pe navă. 

Doi sau trei trăgători păreau să sc fi apropiat periculos 
de mult. Era depășit numeric. Trebuia să le distragă atenţia, 
să-i păcălească, dar cum? Uitîndu-se înnebunit în jur, observă 
în spatele unei bîrne din fier, un cilindru ce se ridica la aproape 
un metru deasupra punţii; lîngă el zări o cutie de vopsea uitată 
acolo de vreun marinar. Se tîrî pe punte și o luă. Era aproape 
poală. . 
Fu zărit şi se auzi o rafală de armă automată. Se retrase 
în grabă, înhățînd mînerul cutiei pe care o aruncă în faţă, spre 
balustradă. Privi de după baricada lui şi-i văzu pe cei doi 
bărbaţi întorcîndu-se către sursa zgomotului. Unul dintre ei 
alergă într-acolo, depărtîndu-se de locul unde se ascunsese 
Bryson. Celălalt se răsuci în poziţia clasică a trăgătorului, 
măturînd locul cu privirea. În timp ce primul alerga spre 
tribord, al doilca făcu un ocol spre babord, ținînd tot timpul 
arma îndreptată către troliul de acostare. Acesta din urmă 
ghicise manevra, bănuia că Bryson provocase diversiunea şi 
credea că urmăritul se afla încă ghemuit în spatele vinciului. 
Nu se aștepta ca Bryson să iasă de după vinci şi să vină spre 
el. Bryson era doar la cîțiva paşi de al doilea gardian. Se auzi 
o împușcătură din direcția primului om, un anunţ că Bryson 
nu cra acolo — o mișcare de amator. Al doilea bărbat, aflat la 
cîțiva centimetri de Bryson, se întoarse, cu atenţia deturnată. 

Mişcă! Acum! 

Bryson sări şi își lovi adversarul cu genunchiul în stomac. 
Omul căscă gura, rămase fără aer, şi, în timp ce se ridica în 
picioare, Bryson îl lovi cu cotul în beregată. Auzi cartilajele 
trosnind în timp ce îi răsucea gâtul. Bărbatul răcni de durere 
şi Bryson reuşi să-i înhațe arma. Încercă să i-o smulgă din 

mînă, dar adversarul nu cedă; în ciuda durerii pe care i-o 
provocase Bryson, soldatul lui Calacanis se lupta, refuzînd să 
cedeze pistolul. Din cealaltă parte a punţii, celălalt pistolar 
alerga trăgînd spre colegul lui, care-i masca ținta. Bryson 
răsuci arma pînă cînd încheietura omului trosni, iar țeava armei 
cra acum îndreptată spre pieptul gardianului. Arătătorul lui 
Bryson căuta trăgaciul; îl găsi şi trase. 

Soldatul se arcui pe spate, cu pieptul străpuns. Bryson 
nu greşi ținta; îl împușcă pe individ în inimă. 

Înşfăcînd arma, sări în picioare și începu să tragă 
nebunește în direcţia bărbatului ce fugea; acesta nu ripostă, 
ştiind că împușcăturile din alergare nu-și nimereau ținta. Acea 
pauză scurtă era tot ce-i trebuia lui Bryson. Dădu drumul 
unei rafale de foc semiautomat și un cartuș nimeri fruntea 
atacatorului. Omul se prăbuşi lîngă balustradă. 

Preţ de cîteva secunde cra în siguranță, dar auzea pașii 
apropiindu-se, apoi împușcăturile care-i însoțeau. Nu era nici 
pe departe în siguranţă. 

Şi-acum încotro? 

Imediat deasupra lui, în față, văzu o uşă pe care scria 
SALA GENERATORULUI DIESEL. Trebuia să ducă spre 
sala motoarelor, care părea pentru moment cel mai bun 
refugiu. Traversă în fugă puntea, trase de ușă și-o deschise, 
apoi cobori grăbit o scară metalică abruptă și îngustă, vopsită 
în verde, Ajunse într-o zonă deschisă, unde era un zgomot 
asurzitor. Generatoarele Diesel auxiliare funcționau, furnizînd 
electricitate pentru navă, deoarece motoarele erau oprite. Din 
cîțiva paşi, traversă în goană o rampă ce înconjura încăperea 
pe deasupra imenselor generatoare. 

În ciuda zgomotului, îi auzi pe urmăritorii săi și văzu 
pentru o clipă cîteva siluete ce coborau în viteză scara metalică, 
asemeni unor umbre pe fundalul de un verde stins. 

Erau patru și coborau scara abruptă cu o stingăcie care-l 
surprinse la început. Apoi își dădu seama că doi dintre ei 

purtau ochelari pentru vedere nocturnă, iar ceilalți aveau puști 
cu lunetă în infraroşu. Contururile lor erau imposibil de 
confundat. 

Ridică pistolul, îl ochi pe primul om de pe scară și... 

Brusc se făcu întuneric. 

Becurile din încăpere fuseseră stinse, probabil de la vreun 
panou central de control. Nu era de mirare că atacatorii purtau 
un asemenea echipament! Eliminînd orice sursă de lumină, 
ei sperau să valorifice avantajul oferit de armamentul lor 
sofistificat. Pe o navă cum era aceca, un adevărat arsenal 
plutitor, n-aveau cum să lipsească astfel de arme. 

Trase în direcția spre care țintise cu o secundă sau două 
în urmă. Auzi un țipăt, apoi o bulnitură. Un adversar fusese 
doborît. Ar fi fost o nebunie să continue să tragă în întuneric, 
irosindu-şi muniţia, deoarece nu ştia cîte gloanţe îi rămăseseră 
şi nici cum să facă rost de altele. 

Adversarii lui așteptau ca el să procedeze ca un animal 
încolţit, ca un șobolan care se îneacă. Să tragă rafale cu 
disperare, în ncştire, pe întuneric. Să-și consume muniţia la 
întîmplare, prostește, pentru ca apoi, cu ajutorul ochelarilor 
speciali, să-l lichideze. 

În întuneric, întinse braţele, căutînd să depisteze 
obstacolele, în intenţia de a le evita, dar și peniru a se ascunde 
la nevoie în spatele lor. Cei care purtau lunete monoculare cu 
infraroşii, legate la ochi cu nişte curele prinse de căști, aveau 
cu siguranță și pistoale. Ceilalți erau înarmați cu puşti cu lunetă 
pentru vedere nocturnă. Ambele sisteme permiteau celui ce 
le folosea să „vadă“ în întuneric, deteciînd diferitele 
temperaturi degajate de țintele vii sau inerte, Aparatele optice 
cu imagini termice fuseseră folosite cu succes în timpul 
războiului Malvinelor din 1982 şi în războiul din Golf, în 1991. 
Bryson își dădu seama că adversarii lui aveau lunete RAP- 
TOR din ultima generaţie, ușoare şi foarte precise. Folosite 
în mod obişnuit de trăgători de elită, erau montate pe puşti 
de calibru 50. 

O, Doamne Sfinte. Cîmpul de luptă avea numeroase 
obstacole, iar din cauza întunericului zgomotul generatorului 
părea și mai puternic. 

În beznă, un punct roșu începu să-i danseze prin fața 
ochilor. 

Cineva îl localizase. 

Să facă triangulația! Să estimeze locul unde se afla 
trăgătorul, pornind de la direcţia raticulului infraroșu ațintit 
spre el. Nu era pentru prima dată ţinta unui trăgător cu lunetă 
în infraroșu şi învățase să estimeze distanța la care se afla 
puşcaşul. Repede. Fiecare clipă pierdută pentru a tinti îi dădea 
duşmanului său, care-l vedea ca pe un obiect verde pe un 
fundal verde închis sau negru, timp să facă același lucru. În 
plus, inamicul său ştia cu precizie unde se afla, în vreme ce el 
se bizuia doar pe noroc şi pe o îndemînare de mult necxersată. 
Şi cum putea să țintească pe întuneric? In ce anume să tragă? 

Inchise pe jumătate ochii, încercînd să-şi concentreze 
privirea, însă nu reuși să vadă nimic. Ridică pistolul și trase. 

Un țipăt! 

Nimerise pe cineva, însă nu știa cît de rău îl rănise. 

O clipă mai târziu, un glonț lovi mașina din stînga lui, 
şuicrînd cu putere. In ciuda aparaturii sofisticate, dușmanii 
lui rataseră ținta. Nu părea să le pese dacă gloanţele lor loveau 
generatorul. Maşinile erau încastrate în oțel gros şi durabil. 
Deci nu le păsa ce loveau sau dacă ratau ținta. 

Cîţi oameni să fi fost acolo? Din cauză că generatorul 
făcea un zgomot puternic, nu putea auzi pașii apropriindu-se, 
nici respirația întretăiată a unui rănit. Era, de fapt, orb și 
surd. 

O luă la fugă pe pasarelă, cu o mînă întinsă în faţă ca să 
se protejeze de eventualele obstacole și strîngînd arma cu 
cealaltă; auzi iarăși împuşcături. Un glonţ vijii atît de aproape 
de capul său, încît simţi curentul de aer lîngă țeastă. Pe urmă, 
mîna întinsă în față se lovi de ceva dur — un perete despărțitor. 
Ajunscse la un zid aflat la capătul vastei încăperi. Îşi întoarse 

arma într-o parte, apoi în cealaltă și lovi de fiecare dată 
balustrada de oțel. 

Era prins în capcană. 

Percepu luminita roşie dansînd în întuneric, în timp ce 
unul din trăgători ţintea ovalul verde care, în luneta cu vedere 
nocturnă, era capul lui. 

Agită pistolul în aer, în fața lui, pregătit să tragă din nou 
în gol. Şi strigă: 

— Dă-i drumul! Dacă nu mă nimereşti, rişti să strici 
generatorul. Aici e un echipament electronic sensibil, 
microcipuri uşor de distrus. Termină generatorul şi-o să 
întrerupi toată electricitatea de pe vas. O să vedem cc-o să 
zică atunci Calacanis. 

Tăcere. O fracțiune de secundă. I se păru că vede punctul 
roşu tremurînd. 

Se auzi un rîs înfundat, reticulul infraroşu îi trecu din 
nou prin fața ochilor, rămase nemișcat, apoi... şuieratul unci 
arme cu amortizor, încă trei țiuituri, un țipăt și zgomotul altui 
trup căzînd pe podeaua din oțel a pasarelei. 

Ce se întîmplase? 

Cine trăsese în duşmanul lui? Cineva trăsese o rafală, 
folosind un pistol cu amortizor. Trăsese în urmăritorii lui, 
poate chiar îi eliminase! 

— Nu mişca! strigă Bryson în beznă spre pistolarul 
necunoscut, 

Țipătul lui n-avea rost — de ce i-ar fi dat atenție adversarii 
lui cu ochelari pentru vedere nocturnă sau lunetă? Totuşi 
reacția lui neașteptată, şi chiar ilogică, ar fi putut crea cîteva 
secunde de confuzie. 

— Nu trage! desluși el o voce, în zgomotul asurzitor al 
generatoarelor. 

Era vocea unei femei, 

Bryson îngheță. Nu văzuse decît bărbați coborînd scara 
metalică spre încăpere, însă echipamentul voluminos putea 
ascunde cu ușurință o siluetă feminină. 

Dar ce însemna acest — nu trage? 

Bryson strigă: 

— Pune arma jos! 

Brusc fu orbit de lumină și înțelese că becurile din sală 
[useseră aprinse! 

Ce se întîmpla? 

În cîteva secunde, ochii i se obişnuiră cu lumina, şi reuși 
să desluşească silueta femeii care-i vorbise, aflată pe o pasarelă 
de deasupra. Purta o uniformă albă — uniforma stewardesei 
lui Calacanis — și o caschetă cu curele: lentila unui dispozitiv 
pentru vedere nocturnă îi ascundea jumătate din față. Cu toate 
acestea, Bryson își dădu seama că era frumoasa blondă cu 
care schimbase cîteva cuvinte înainte de cină, care-i şoptise 
chiar înainte să înceapă violenţa nişte vorbe pe care acum le 
înțelegea drept un adevărat avertisment. 

Stătea phemuită în poziţie de tragere, strîngînd patul unei 
arme Ruger ce avea atașat un amoriizor lung. Mai văzu patru 
trupuri prăbuşite — două pe puntea de lîngă generator, unul la 
începutul pasarelei pe care stătea el, iar altul la doar doi 
metri distanță, alarmant de aproape. 

Femeia nu avea arma îndreptată spre el, dimpotrivă îl 
acoperea, supraveghindu-i pe cei căzuți. Stewardesa stătea 
lîngă un mic panou de control, plin cu butoane; de-acolo 
aprinsese lumina. 

- Haide! strigă ea, acoperind vuietul monoton. Pe-aici! 

Ce dracu’ se întîmplă? 

Bryson făcuse ochii mari, zăpăcit. 

- Hai să mergem! strigă înfuriată femeia. 

— Ce vrei? strigă Bryson, mai mult ca să cîştige timp 
decît ca să capete un răspuns. 

Asta nu putea fi decît o capcană iscusită, dar tot o 
capcană! 

— Ce dracu'crezi? ţipă ea, întorcînd arma spre el şi reluînd 
poziția de tragere. 

El îndreptă pușca asupra ei și, cînd se pregătea să apese 
pe trăgaci, o văzu mutînd țeava armei cu cîțiva centimetri 
spre dreapta și auzi șuicratul în fundat al altui cartuş. Aproape 
concomitent, auzi o bufnitură și văzu un trup răsturnîndu-se 
de pe pardoseala de deasupra lor. 

Alt trăgător cu pușcă echipată cu lunetă pentru vedere 
nocturnă. 

Femeia tocmai îl ucisese. 

Lunetistul se furișase spre el şi l-ar fi ucis dacă femeia 
nu-l dobora. 

— Mişcă! strigă ea. Înainte să apară alții. Dacă vrei să-ți 
salvezi viața, mișcă-ţi fundul! 

— Cine ești? strigă Bryson, uluit. 

- Ce contează? Te rog, nu e timp! Nu vezi în ce situație 
eşti? Calculează-ţi șansele. Ce, ai altceva de ales? 

Bz% o privea ţintă pe femeie. 

Haide! îl chemă ea, cu un glas tot mai nerăbdător. 
Dacă voiam să te ucid, aș fi făcut-o deja. Sînt în avantaj, am 
lunetă cu infraroşii, spre deosebire de dumneata. 

— Acum nu mai ai avantajul ăsta, îi răspunse Bryson, 
strîngînd arma furată, lîngă coapsă. 

— Cunosc bine nava. Dacă vrei să rămii aici şi să faci 
figuri, te priveşte. Eu n-am altă soluţie decît să plec. Forţa de 
securitate a lui Calacanis e puternică — mai sînt mulţi oameni, 
care probabil că vin încoace. 

Cu mîna liberă îi arătă un obiect fixat sus, pe unul dintre 
pereţi, aproape de tavanul sălii generatorului. Bryson 
recunoscu o cameră video de supravegehre. 

- Ține sub supraveghere majoritatea locurilor de pe navă. 
Aşa că, fie mă urmezi şi-ţi salvezi viața, fie rămii aici şi-o să 
fii omorît. Alege! 

Se întoarse repede şi începu să alerge pe pasarelă, apoi 
urcă nişte trepte metalice spre o trapă. Deschizînd-o, privi 
înapoi și-i făcu semn cu capul, invitîndu-l s-o urmeze. 

Bryson ezită cîteva secunde înainte de a se conforma. 
Gîndurile i se învălmăşeau în cap; Cine era ea? Ce făcea, ce 
voia, ce căuta acolo? 

Nu era stewardesa vasului. 

Atunci cine era? 

Ea îi făcu semn; el trecu prin tambuchi în urma ei, ținînd 
arma strîns în mînă. 

- Ce eşti...? începu el. 

- Taci! şuieră ea. Zgomotele ajung departe de-aici. 

Închise trapa în urma lui și o zăvorî. Zgomotul din sala 
generatorului încetă să se mai audă. 

— Din fericire pentru noi, asta-i o navă cu sisteme de 
siguranță împotriva piraților. Trecerile pot fi blocate. 

El îi prinse privirea. Era remarcabil de frumoasă. 

— Ai dreptate, zise el încet, nu prea am de ales, dar ai 
face bine să-mi spui ce se întîmplă. 

Ea îl privi ironic şi șopti: 

— Acum, n-am timp pentru explicaţii. Şi eu lucrez sub 
acoperire, Urmăresc transferurile de arme către anumite forțe 
care vor să arunce Israelul în epoca de piatră. 

E agenta Mossad-ului, îşi zise el, însă accentul femeii îi 
spunea că e libaneză, din Valea Bekaa; ceva nu era în regulă. 
Ar fi putut fi libanez un agent de teren al Mossad-ului? 

Ea îşi înclină capul, de parcă ar fi auzit un zgomot 
îndepărtat, pe care el nu-l percepea. 

— Pe-aici, spuse ea brusc, urcînd în salturi pe treptele de 
oțel. El o urmă pînă la un palier, apoi printr-o trapă ce se 
deschidea spre un coridor lung, pustiu și întunecat. Femeia 
se opri o clipă, uitîndu-se în ambele direcţii. În timp ce privirea 
i se acomoda cu lumina slabă, văzu că tunelul era foarte lung. 
Părea să se întindă pe toată lungimea vasului, de la prora la 
pupa. Părea a fi un culoar de serviciu puțin folosit. 

— Hai! şuieră ea, luînd-o la goană. 

Bryson o urmă, lungind pașii ca să se ţină pe urmele 
femeii. Observă că păşea cu agilitate, uşor, practic fără 
zgomot. Încercă s-o imite, înțelegînd că ea se străduia să 
reducă vibraţiile suprafeţei de oțel pentru a nu fi auziti şi a 
putea percepe paşii urmăritorilor. 

În mai puţin de un minut, după ce alergaseră câteva sute 
de metri prin tunelul întunecat, i se păru că aude un zgomot 
înfundat, venind dinspre pupa, din spatele lor. Întoarse capul 
şi observă o modificare în poziţionarea umbrelor de la capătul 
îndepărtat. Înainte de a-i putea spune ceva, o văzu pe femeie 
abătîndu-se către dreapta şi lipindu-se de peretele din oțel, în 
spatele unei grinzi metalice verticale. Procedă la fel! tocmai la 
timp. 

Se auzi o rafală de armă automată. Gloanţele şfichiuiră 
peretele metalic, făcîndu-l să răsune, şi căzură cu zgomot pe 
podea. 

Răsucindu-și capul spre stînga, văzu o dîră de foc ieşind 
din țeava unci mitraliere, la capătul îndepărtat al tunelului, şi 
pe trăgătorul aflat în umbră. Răsună o altă rafală, apoi ucigașul 
începu să alerge spre ei. 

Femeia se lupta cu ușa unei trape. 

— La naiba! E o încuietoare falsă! şopti ea. 

Aruncînd iute o privire în coridorul întunecat, spre 
asasinul ce se apropia, zise: 

— Pe-aici! 

Sărind departe de adăpostul peretelui și-al grinzilor din 
oțel, ea o luă la fugă. Procedase bine deoarece altfel ar [i fost 
prinși acolo — ar fi devenit nişte ținte uşoare. El privi pe după 
grindă înapoi şi-l văzu pe trăgător încetinindu-şi înaintarea, 
ridicîndu-și mitraliera Uzi şi îndreptînd-o direct spre femeie. 

Bryson nu ezită. Ținti şi apăsă pe trăgaci de două ori la 
rînd. Se auzi un foc, dar a doua apăsare a trăgaciului nu 
produse decât un slab declic. Ţeava, ca și încărcătorul, erau goale. 

Glonţul își atinse ţinta, mitraliera urmăritorului se izbi 
de podea, iar el se prăvăli într-o parte. Deși distanța era mare, 
Bryson îşi dădu seama că omul era mort. 

Înspăimîntată, femeia realiză ce se întîmplase şi îi aruncă 
lui Bryson o privire scurtă, ce putea fi considerată de 
mulțumire, dar nu spuse nimic. 

Pentru moment erau în siguranță. Femeia coli spre 
dreapta şi se opri brusc în dreptul altei porțiuni a peretelui, 
despărțită tot de grinzi verticale. Se aplecă în față, se prinse 
de o bară montată deasupra unei deschizături ovale din perete, 
de mărimea unei guri de canal, îşi strecură cu agilitate 
picioarele în gaură, asemeni unui copil aflat pe terenul de 
joacă şi dispăru. Bryson procedă la fel, dar cu mai puțină 
îndemînare. Oricât de sprinten ar fi fost, nu cunoștea nava la 
fel de bine ca ea. 

Se aflau într-un compartiment în formă de boxă, cu 
tavanul jos, întunecos. Singura sursă de lumină se datora 
lămpii de pe culoarul de serviciu. După ce i se acomodară 
ochii cu întunericul, Bryson înţelese că se aflau într-un spațiu 
cubic, legat de altul, printr-o altă deschizătură, care la rîndul 
lui cra legat de altul și tot aşa. Putea vedea clar pînă în partea 
cealaltă a navei. Îşi dădu seama că era un pasaj de-a curmezișul 
vasului, compartimentele fiind separate de grinzi groase din 
oţel. Ea cercetă în spațiul alăturat, apoi, fără o vorbă, trecu în 
el cu picioarele în față. 

O urmă. În clipa cînd ajunse dincolo, o auzi şoptind: 

— Şşt! Ascultă! 

Auzi bocănitul îndepărtat al unor paşi pe podeaua de 
oţel. Sunetul părea să vină dinspre culoarul de serviciu, dar şi 
de la un nivel superior. Păreau să fie cel puţin şase oameni. 

Ea vorbi repede, cu voce joasă: 

— Sînt sigură că l-au găsit pe cel ucis de dumneata. Asta 
i-a făcut să înțeleagă că ești înarmat, poate chiar un 
profesionist. Engleza ei avea un accent puternic, dar era 

remarcabil de fluentă. Intonaţia părea interogativă. De altfel 
e limpede că asta ești, dacă ai supraviețuit pînă acum. Ei mai 
știu că dumneata — noi — nu puteam ajunge prea departe. 

- Nu ştiu cine ești, dar constat că îţi riști viața pentru 
mine. Nu-mi datorezi nimic, dar o explicaţie ar fi bine venită. 

— Ştii ceva, dacă scăpăm de-aici, o să avem timp să 
vorbim. Mai ai vreo armă la dumneata? 

— Doar pe asta, şi e goală. 

— Nu-i bine. Sîntem inferiori numeric. Ei se pot răspîndi 
în toate direcţiile, ca să cerceteze fiecare culoar, fiecare cală. 
Şi, cum ai văzut, sînt echipați cu armament, nu glumă. 

— Pe vasul ăsta nu duc lipsă de aşa ceva, remarcă Bryson. 
Cît de departe sîntem de containere? 

— Containere? 

— Lăzile. Încărcătura. 

În semiîntuneric, reuşi s-o vadă schițînd un zîmbet cînd 
înțelese la ce se gîndea el. 

— A, da. Nu prea departe. Dar nu ştiu ce e în ele. 

— Atunci n-avem decît să ne uităm. Trebuie să ne 
întoarcem pe culoarul de serviciu? 

- Nu. Există o ieșire practicată în podeaua uneia dintre 
boxe, dar nu ştiu în care și, fără lumină, riscăm să cădem în ca. 

Bryson vîrî mîna în buzunar, scoase o cutie cu chibrituri 
şi aprinse unul. Apăru o palidă lumină chihlimbarie. El se 
duse către următoarea deschizătură. Curentul de aer stinse 
flacăra și el aprinse alt chibrit. Femeia îl urmă și se uită în 
spaţiul alăturat. 

— Aici e, spuse ea. 

Bryson stinse chibritul înainte să-i ardă degetul. Ea întinse 
mîna dreaptă după cutia cu chibrituri; el i-o dădu, înțelegînd 
că, de vreme ce era în față, avea mai multă nevoie de ea. 

De îndată ce se făcu iar întuneric, femeia apucă bara de 
oțel şi se strecură prin gaură. Ajunsă dincolo, se apucă de un 
mîner montat în celălalt compartiment şi începu să pipăie cu 
tălpile podeaua, verificînd oţelul compact. 

- În regulă. Ai grijă. 

Trecu și el prin deschizătură, coborînd cu atenţie şi se 
opri lîngă peretele boxei. Femeia cobora deja pasajul vertical 
pe o scară metalică sudată acolo. Bryson auzi pași răsunători 
apropiindu-se, însoțiți de strigăte, și văzu fasciculul unei 
lanterne puternice luminînd culoarul de serviciu de unde 
veniseră. Se culcă pe podea, exact în momentul în care 
fasciculul se îndrepta spre ei. Lumina se mișcă încet, dintr-o 
parte în alta. 

Îngheţă, cu faţa lipită de oţelul rece. Auzea sirenele 
puternice ale navei, care continuau să vuiască; deveniseră 
aproape un zgomot de fond, peste care deslușea acum alte 
sunete, mai ascuţite. 

Îşi tinu respiraţia. Lumina se mişcă spre centrul pasajului, 
pe urmă se opri, de parcă i-ar fi descoperit. Îşi ținu respiraţia. 
Fasciculul se mișcă lateral și dispăru. 

Paşii răsunători păreau să treacă pe alături. 

— Aici nu-i nimic! strigă o voce. 

Așteptă un minut înainte de a-și permite să se miște. | se 
păru o veșnicie. Pipăi cu băgare de seamă podeaua, căutînd 
marginea netedă şi rotundă a deschizăturii, pînă cînd degetele 
sale întîlniră capul din oţel al scării. 

Începu să coboare şi el treptele. 

I se păru că scara are sute de metri, deși știa că nu poate 
fi atît de lungă. În cele din urmă, ajunseră la capăt şi începură 
să se tîrască printr-un lung tunel orizontal și întunecat, cu 
podeaua umedă. Tavanul era atît de jos, încît nu puteai sta în 
picioare. Zgomotul pașilor urmăritorilor aproape că nu se 
mai auzea. Femeia se mișca rapid prin tunel, ascmeni unui 
crab. Bryson o urmă. Tunelul continua spre dreapta. Femeia 
sc prinse de altă scară metalică verticală, pe care începu să 
urce cu agilitate. Bryson pomi după ca. Ascensiunea fu scurtă 
şi ajunseră într-o nouă încăpere ce arăta ca un culoar. Femeia 
aprinse un chibrit. La flacăra lui constatară că pereţii abrupți 

erau din oțel ondulat. Bryson înțelese că pereţii erau de fapt 
capetele containerelor stivuite unul lîngă altul. Culoarul trecea 
printre două şiruri lungi de containere. 

Femeia sc opri, îngenunche, aprinse alt chibrit şi cercetă 
o etichetă lipită pe latura unui container. 

— Vulturul de Oțel 105, 107, 111... 

— Pumnale. Pentru ofiţeri superiori, operațiuni tactice. 
Mai caută. 

Ea sc duse la containerul următor. 

— Tehnologie Omega... 

~ Componente electronice de luptă. lisuse, aici au de 
toate, dar astea nu ne ajută cu nimic. 

— Mark — Doisprezece IFF Crypto... 

— Sisteme criptografice pentru recepțic-transmisie 
automată sau pentru decriptori. Încearcă la următoarea. 
Repede! 

Între timp, Bryson se ghemuise în faţa unui container 
din şirul opus, încercînd să descifreze eticheta la lumina slabă 
a chibritului femeii. 

-Cred că am găsit ceva, zise el. Grenade electrice XM 84; 
nu sînt mortale, nu se fragmentează, dar fac mult zgomot. 
Mormăi în barbă: Aş fi preferat ceva mortal, dar calul de dar 
nu se caută la dinţi. 

Ea continuă să citească în şoaptă: 

- AN/PSC-LI SAPFM. 

— Sisteme antibruiaj portabile cu frecvențe multiple. Mai 
departe. 

Femeia stinse chibritul și aprinse altul. 

- STDAC? 

— Sisteme tactice de date pentru artileria de cîmp. Nici 
astea n-or să ne ajute. 

- AN / PRC —132 SRIFOS? 

— Staţii radio de înaltă frecvență pentru operaţiuni 
speciale. Nu! 

— Tadiran... 

El o întrerupse. 

— Sisteme electronice și de telecomunicaţii fabricate în 
Israel. În țara dumitale. Nu le putem folosi. 

Apoi observă eticheta de pe un container alăturat: gre- 
nade M-76 și grenade pentru poliție M-25 CS, folosite de 
armată şi poliție pentru controlul mulțimilor. 

— Am găsit, spuse el emoționat. Exact de ele avem nevoie. 
Ştii cum se deschid chestiile astea? 

Femeia se întoarse către el. 

— Tot ce ne trebuie e un bomfaier. Containerele astea 
sînt sigilate cu mare grijă, pentru a preveni furtişagurile, însă 
nu şi bine încuiate. 

Primul container se deschise ușor după ce rupseră sigiliul. 
Pîrghia metalică, ce traversa capătul din față al containerului 
înalt de doi metri şi şaptezeci de centimetri, se ridică uşor. 
Inăuntru erau stivuite lăzi de lemn cu grenade și alte arme: o 
veritabilă peşteră a lui Aladin, plină cu armament. 

Zece minute mai tîrziu, erau dotați cu o grămadă de arme. 
După ce învăţară cum să le folosească și cum să evite 
declanșarea lor accidentală, Bryson și femeia începură să 
îndese obiectele mai mici, grenadele și muniţia, în buzunare. 
Obiectele mai mari le puseră pe umeri şi în spate, în niște 
tocuri improvizate, în rucsacuri și în banduliere de sfoară; pe 
cele mai mari aveau să le ducă pur și simplu în mîini. Fiecare 
purta cîte o cască la care era atașat un scut pentru față și un 
costum de protecţie. 

Brusc, se auzi un trosnet puternic, chiar deasupra lor, 
apoi încă unul, urmat de scrîșnetul metalului zgîriind metal. 
Bryson se strecură în spațiul îngust dintre două containere și-i 
făcu semn femeii să-l imite. 

O fişiie de lumină intensă apăru deasupra, în timp ce un 
chepeng era dat la o parte — scoțînd la iveală o deschizătură 
în bocaportul ce acoperea acea parte a calei. Lumina venea 

de la niște lanterne de mare putere, ținute de trei sau patru dintre 
soldaţii lui Calacanis. În spatele lor şi lingă ei erau alţii; chiar și 
din acel unghi, Bryson văzu că erau înarmați pînă-n dinţi. 

Nu! Se aștepta la o confruntare, dar nu acolo, nu așa 
curînd! Nu avusese ocazia să pună la punct o strategie, să-și 
coordoneze acţiunile cu blonda fără nume care devenise, din 
cine știe ce motiv, complicea sa. 

Apucă strîns patul pistolului automat Kalaşnikov şi-i 
Dacă ar fi tras le-ar fi trimis un semnal luminos, confirmînd 
astfel locul în care se afla. Oamenii lui Calacanis nu aveau 
certitudinea că Bryson și femeia erau acolo. 

Bryson aruncă o privire spre armele ce zăceau 
abandonate pe podeaua de oţel a culoarului. Dacă le-ar fi 
văzul, inamicii lui ar fi ştiut că bănuiala lor era întemeiată, că 
localizaseră exact sursa zgomotelor de sub ei, că vînatul lor 
fie era acolo, fie tocmai plecase. 

Dar de ce nu deschideau focul? 

Cînd ești în avantaj numeric, porneşti la atac. Instinctul 
îi spunea să tragă primul, să doboare cît de mulți urmăritori, 
indiferent dacă asta îi va face sau nu să se retragă. 

Înălță Kalaşnikovul, privi prin cătarea luminată slab, cu 
intensitate variabilă, luă linia de ochire și apăsă pe trăgaci. 

Se auzi explozia, zgomotul împuşcăturii fiind urmat de 
un țipăt de durere. Unul dintre soldaţii lui Calacanis se prăbuși 
de pe marginea deschizăturii de deasupra pe rampa de oțel, 
la cîţiva paşi de el. Bărbatul, lovit în frunte, era mort. 

Bryson se trase în umbra adăpostului dintre containere, 
adunîndu-și puterile pentru a înfrunta rafala de foc automat 
ce știa că avea să urmeze. 

Nu se auzi nimic! 

De sus veni un strigăt, un ordin răcnit. Oamenii se 
retraseră şi luară poziţii de tragere, dar nu deschiseră focul! 

De ce dracu' n-o făceau? 

Nedumerit, Bryson ridică din nou arma şi apăsă de două 
ori pe trăgaci, ochind cu grijă. Unul dintre oameni căzu 
imediat, mort; altul se clătină pe picioare, țipînd de durere. 

Brusc, Bryson înțelese: li se ordonase să nu tragă! Nu 
puteau risca să-şi folosească armele atît de aproape de 
containere! Lăzile din oțel ondulat erau pline cu explozive și 
muniţie — nu toate, desigur, însă destule ca să prezinte pericol. 
Un singur glonț rătăcit, care ar fi penetrat carcasa din oțel 
subţire a unui container, ar fi putut detona un depozit de 
bombe sau de explozibil CA ori cine știe ce altceva, care ar fi 
provocat un incendiu atît de mare încît vasul s-ar fi scufundat. 

Cîtă vreme se adăposteau printre containere, cei de sus 
nu vor trape. Asta însemna că erau în siguranță cît timp 
rămîneau în acel loc. Din păcate, nu exista cale de ieșire, de 
scăpare, iar dușmanii lui știau sigur asta. Puteau să-l aştepte 
să iasă sau să facă o gafă. 

Dădu drumul pistolului automat, lăsîndu-l să atîrne într-o 
parte, de curca. De unde se afla, o putea zări pe blondă, 
ghemuită între două containere, la vreo șase metri distanță, 
urmărindu-l, așteptînd să vadă ce va face. Bryson îşi îndreptă 
degetul mare mai întîi spre stînga, apoi spre dreapta — o 
întrebare mută: pe unde ieşim? 

Ea răspunse imediat, tot prin gesturi: singura soluţie era 
să plece de la adăpostul containerelor și s-o ia înapoi pe rampă, 
în direcţia de unde veniseră. La naiba! N-aveau altă soluție, 
trebuia să se expună riscului! Bryson arătă spre șine, 
transmițîndu-i că avea să plece primul, apoi ridică cealaltă 
armă tactică importantă, o mitralieră Uzi, fabricată în A frica 
de Sud. Începu să se strecoare pe furiș de pe intervalul unde 
se ascunsese, cu spatele lipit de unul din containere, pînă cînd 
ajunse la loc deschis, cu mitraliera ațintită spre inamicii aflaţi 
sus. Atât de repede cît le permitea greutatea armamentului pe 
care-l cărau, porniră spre singura lor cale de scăpare. 

Femeia îl urmase şi acum se furişau amîndoi pe rampă, 

cu spatele la enormele cutii de oțel. Mai multe fascicule 
puternice de lanternă îi urmăriră, luminîndu-i. Cu coada 
ochiului, Bryson văzu mai mulţi trăgători schimbîndu-şi 
poziția, pentru a trage în ei fără teama de a lovi containerele. 
Pentru a reuși aveau nevoie de o mare precizie, iar Bryson 
nu intenţiona să le dea ocazia. 

Întoarse Kalaşnikovul spre trăgători şi, în timp ce ridica 
piedica, auzi un zgomot puternic în spate. Se întoarse iute și 
văzu cîțiva oameni ieşind prin trapa care fusesc scăparea lor! 
Se aflau la o distanță mult mai mică, de la care puteau ținti 
mult mai precis. Acum erau înconjurați, unica lor cale de 
salvare dispăruse! 

Brusc, se auzi o rafală de mitralieră. Femeia trăsese și se 
adăpostise apoi între două containere. Urmară strigăte, țipete 
şi cîțiva dintre urmăritorii aflaţi în față căzură la podea, răniți 
sau morți. Profitînd de împuşcături, Bryson vîrî mîna în 
buzunarul jachetei militare, scoase o grenadă, trase cuiul şi o 
azvirli în grupul de sus al oamenilor lui Calacanis. Izbucni un 
cor de răcnete şi atacatorii se împrăștiră chiar cînd grenada 
explodă, împroșcînd șrapnele în toate părțile, doborîndu-i pe 
cîțiva dintre bărbaţi. Aşchii metalice căzură şi pe scutul de pe 
faţa lui Bryson. 

Femeia trase o altă salvă de mitralieră, tocmai cînd unii 
dintre oamenii care ieşiseră prin trapă avansau către ei 
desfășuraţi, cu pistoalele scoase. Bryson scoase altă grenadă 
și o aruncă în sus; aceasta explodă mult mai repede, cu efect 
la fel de devastator. Pe urmă trase o rafală de mitralieră spre 
cei care se apropiau. Cîţiva fură loviti; doi dintre ei, care purtau 
veste antiglonţ, continuară să înainteze. Bryson trase din nou. 
Impactul gloanțelor, cu vesta, fu suficient de puternic ca să-l 
răstoarne pe unul din ei. Bryson trase încă o salvă lungă și-l 
lovi pe celălalt în gît omorîndu-l pe loc. 

— Hai! strigă femeia. 

O văzu îndepărtîndu-se prin pasajul îngust dintre 

containere, cufundîndu-se în întuneric. Se părea că găsise o 
nouă cale. Trebuia să aibă încredere în ea şi să creadă că ştia 
ce făcea. Trăgînd o salvă lungă pentru acoperire, Bryson ieși 
din refugiul lui pe rampa liberă. În timp ce alerga, trăgea în 
toate părţile, aparent înnebunit. Stratagema dădu roade: reuşi 
să ajungă la pasajul din partea cealaltă, la timp ca s-o vadă pe 
femeie dispărînd la stînga, într-un spațiu strîmt dintre 
containere, trăgînd după ea un obiect lung şi greu. 

Recunoscu arma. Înainte de a coti, mai aruncă o grenadă 
înapoi, spre oamenii lui Calacanis. 

Era o nebunie! Femeia trăgea după ea o armă 
supradimensionată, de forma unci puști, care le încetinea fuga! 

— la-o înainte, îi şopti el. Duc cu arma. 

— Mulţumesc. 

Acum, ea cobora o pasarelă care ducea la şirul de 
containere de sub ei. O urmă cu toată viteza. Se auzeau pași 
peste tot, dar mai ales deasupra şi în spate. Bănui că urmăritorii 
se împărţiseră în grupuri mici. 

Unde mergeau? De ce insistase să care cu ei afurisita aia 
de armă? 

Femeia urma un trascu ciudat, întortocheat — printre 
containere, apoi cobori pe pasarelă la nivelul inferior. Erau 
vreo opt niveluri de containere sub punte, sub bocaporturi, şi 
cine ştie cîte şiruri, care formau un labirint nesfîrşit. Asta făcea 
ea: încerca să-i piardă pe unmnăritori în labirint! Bryson era 
dezorientat; n-avea idee unde mergea femeia, care se mișca 
repede şi aparent spre o anume destinaţie. Continuă s-o 
urmeze, stînjenit de greutatea armei pe care trebuia s-o care. 

În cele din urmă ajunseră la alt tunel vertical, în care se 
afla o scară de oţel. Ea o urcă în fugă. Bryson simţea că se 
sufoca. Cele cincisprezece sau optsprezece kilograme în plus 
pe care le ducea îl oboseau. Observă că femeia era într-o 
excelentă condiție fizică. Tunelul vertical urca vreo 
cincisprezece metri, sfîrșindu-se în altul, orizontal și întunecat, 

suficient de înalt pentru a sta în picioare. De îndată ce ajunse 
şi el sus, femeia închise ușa trapei în urma lui şi o încuie. 

— Ăsta-i un tunel lung, zise ea. Dar dacă reuşim să 
ajungem pînă aproape de capăt, la puntea 02, putem ieşi 
de-aici. 

O luă la fugă, iar Bryson o urmă îndeaproape. 

Se auzi brusc un declic puternic, răsunător, şi rămaseră 
pe întuneric. 

Bryson se aruncă pe podeaua din oțel, dintr-o obișnuință 
deprinsă în anii cînd acţiona pe teren; își dădu seama că femeia 
procedase la fel. 

Zgomotul unei împuşcături fu urmat imediat de cel al 
oțelului lovit de oţel; un glonț ricoșă în peretele metalic la 
câțiva centimetri distanță. După precizia focului, îşi dădu seama 
că se trăsese cu o puşcă cu lunetă pentru vedere noctumă. O 
altă explozie, şi Bryson fu lovit în piept! Glonţul intrase în 
vesta lui de protecţie cu forța unui pumn zdravăn, izbindu-l 
în piept. N-avea dispozitiv pentru vedere nocturnă; nu păsiseră 
aşa ceva în peştera cu arme a lui Aladin, în căutarea lor grăbită 
prin containere. În schimb femeia libaneză avea. 

Sau n-avea? 

— Nu am! şopti ea răgușii, de parcă i-ar fi citit gîndurile. 
L-am lăsat undeva în spate! 

Se auziră paşi ce se apropiau. Omul nu alerga, ci mergea 
repede, călcînd hotărît, deoarece își putea vedea ținta limpede 
prin beznă. Era mersul sigur al unui ucigaș, ce se apropia 
pentru a fi sigur că nu-și va rata ținta. 

— Lasă-te jos! şuieră Bryson și trase o rafală în direcția 
ucigașului, dar fără rezultat; asasinul înainta neabătut spre ei, 
Bryson îl simţea. 

În buzunarul din stînga al jachetei avea mai multe gre- 
nade de mînă. Grenade lacrimogene M651 CS, dar ar fi fost 
o greşeală să le arunce, deoarece, în acel spațiu închis, i-ar fi 
afectat şi pe ei. Avea şi grenade fumigene M90, care 

produceau valuri de fum gros, dar nici ele nu erau bune, 
de vreme ce dispozitivul pentru vedere nocturnă pătrundea 
prin fum. 

Bryson își aminti că mai avea ceva: un model sofisticat 
de grenadă de mînă, care i-ar fi putut ajuta. 

N-avea timp să-i explice femeii ce intenționa să facă, 
dar trebuia s-o avertizeze, fără ca ucigașul să priceapă. 

Găsi grenada, recunoscînd-o după forma ei neobişnuită, 
după conturul neted. Scoase iute cuiul, aşteptă cele cîteva 
secunde, apoi o aruncă la cîțiva pași de locul unde bănuia că 
ajunsese soldatul lui Calacanis. 

Explozia fu scurtă, dar orbitoare, fosforescentă, 
luminîndu-l pe ucigașul rămas nemișcat în cadru, ca într-un 
trucaj cinematografic. Bryson văzu cum bărbatul, cu arma 
ridicată în poziţie de tragere, își dădu capul pe spate, uluit. 
Lumina dispăru la fel de repede cum apăruse și Bryson simți 
că aerul se umple de un fum fierbinte. Ucigaşul fusese luat 
prin surprindere şi Bryson profită de acel moment ca să ridice 
arma lungă din oţel şi să se arunce în față, lîngă femeie. Îi 
strigă în arabă: 

— Fugi! Drept înainte! Aiiki nu ne poate vedea! 

Într-adevăr, grenada fumigenă M76, de fabricație 
americană, o dată detonată, formase un ecran gros de fum, 
amestecat cu foițe fierbinți de alamă care pluteau în aer şi se 
lăsau în jos foarte încet. Eră un obscurizator sofisticat, 
conceput special pentru a bloca detectarea radiaţiilor infraroşii 
de către sistemele pentru vedere nocturnă. Fragmentele 
metalice fierbinți derutau dispozitivul ucigaşului, astfel încît 
aceasta nu mai putea distinge căldura corpului uman de 
ambianța mai rece. Cîmpul vizual al asasinului nu mai era 
decît un nor dens şi împestrițat. 

Bryson o luă la fugă; femeia alerga în fața lui. Dușmanul 
lor îşi reveni în cîteva secunde și începu să tragă, la întîmplare, 
dar Bryson și femeia ajunseseră departe de el. 

Simţi o mînă care îl atinse: blonda îl îndruma printr-un 
tambuchi, trăgîndu-l spre o scară de oțel. Reuși să urce 
treptele. Din spate auzi altă rafală trasă orbește, apoi barajul 
de foc se opri brusc. Nu mai are muniție, îşi zise Bryson. Va 
trebui să-şi încarce arma. 

Dar n-o să mai aibă timp. 

Femeia deschise o trapă. În clipa în care simţi 
binecuvîntatul aer rece al nopţii umplîndu-i plămînii, văzu că 
erau afară, sub cerul liber, pe o mică porțiune de la tribord a 
punţii. Ea închise trapa în urma lui şi trase zăvorul. Cerul era 
întunecat, fără stele, dar părea că strălucea în comparaţie cu 
bezna din tunel. 

Se aflau pe puntea 02, deasupra punţii principale. Bryson 
observă că alarmele încetaseră să sune. Croindu-și drum cu 
agilitate printre cîteva grămezi mari de cabluri unsuroase, se 
îndreptă cu pași mari spre parapet. 

Îngenunche şi dezlegă de pe un inel un cablu care eliberă 
o bigă, un braţ de gruie ce se balansa acum în afară. De furca 
gruiei era legată o barcă de salvare de vreo opt metri lungime, 
o ambarcaţiune de patrulare Magna Marine, una dintre cele 
mai rapide șalupe existente. 

Se cățărară în șalupă, care începu să se legene nesigur în 
brida velaturii. Femeia trase de o parîmă, ridicînd piedica, și 
şalupa plonjă în apă, eliberată de legături. 

Femeia puse în funcțiune motorul şi barca ţișni înainte, 
aproape zburînd pe suprafața apei. Blonda se așeză la volan, 
iar Bryson se ocupă de tubul lung din oţel, imensa rachetă pe 
care o fîrîse prin toată nava. Accelerat la maximum, motorul 
propulsa barca cu nouăzeci și şase de kilometri pe oră. Uriașa 
navă se profila masivă ca un zgîrie-nori, în urma lor. 

Zgomotul puternic al motorului șalupei părea să fi alertat 
forțele de securitate ale lui Calacanis, pentru că, deodată, cerul 
întunecat fu brăzdat de fascicule orbitoare de lumină şi de 
explozii asurzitoare. Gardienii veniseră lîngă parapete şi 

trăgeau cu mitralierele şi pușştile cu lunetă. Din fericire, cei 
doi fugari ajunseseră suficient de departe. 

Scăpascră, se aflau în siguranță! Dar nu, Bryson observă 
lansatoarele de rachete înălțate pe punte, aţintite direct spre ci. 

Or să ne arunce În aer. 

Auzi pornind un motor şi apoi un huruit puternic.De 
după pupa vaporului, apăru o șalupă de patrulare Boston 
Whaler, de opt metri lungime, din clasa Vigilant, cu mitraliere 
la bord. Nu era o ambarcaţiune a Pazci de coastă spaniole, ci 
una privată, care se apropia tot mai mult, măturînd cu 
mitralierele spaţiul din faţa ei. 

Femeia sesiză pericolul şi apăsă pînă la fund pedala de 
acceleraţie. Barca în care sc aflau fusese alcasă de Calacanis 
pentru viteza ei de deplasare, dar același lucru se putea spune 
şi despre șalupa de patrulare ce se apropia. 

Goneau spre țărm, färă să aibă certitudinea că vor ajunge 
acolo. Şalupa care-i urmărea era acum aproape în bătaia puștii, 
iar mitralierelc trăgeau neîncetat. Curînd avea să-i ajungă din 
urmă, Apa oceanului era învolburată de salvele de gloanţe 
trase de mitraliere, iar uriașele lansatoare de rachete de la 
bordul Armadei Spaniole se pregăteau să tragă. 

— Trage! strigă femeia. Înainte să ne arunce în aer! 

Bryson ridicase deja pe umăr Stingerul. Privi prin cătare, 
închizînd celălalt ochi. Sofisticata construcţie a lansatorului 
îl făcea extrem de precis. 

Bryson prinse ţinta în vizorul optic, potrivi extensia pe 
funcţia /dentificare amic-inamic, apoi activă funcția de 
lansare. 

Auzi sunetul care-i semnala că racheta fusese direcționată 
spre țintă. 

Trase. 

Urmă o explozic de o forţă năucitoare; reculul îl aruncă 
înapoi, în vreme ce motorul bireactor al rachetei se aprinse, 
propulsînd proiectilul înainte. Tubul disponibil al rachetei căzu în apă. 

Proiectilul ghidat de căldură se înălță în aer, desenînd un 
arc lung spre șalupa urmăritorilor, lăsînd în urmă o dîră lungă 
de fum, ca o mîzgăleală grăbită pe cerul nopții. 

O secundă mai tîrziu, șalupa de patrulare se transformă 
într-o minge de foc. Oceanul spumega și valuri uriașe se 
repeziră spre ei, în timp ce goneau mai departe. 

Aerul fu străpuns de șuieratul puternic al sirenei pentru 
urgenţe a Armadei Spaniole, urmat de o serie de ţiuituri scurte 
şi încă una mai lungă. 

Femeia se întorsese privind fascinată spectacolul. Bryson 
ridică a doua rachetă și o introduse în dispozitivul de tragere. 
Apoi întoarse lansatorul și fixă vizorul cu raze infraroşii pe 
suprastructura Armadei Spaniole. Auzi un sunet scurt, care 
îi confirmă că proiectilul era îndreptat spre țintă. 

Cu inima bătîndu-i nebunește, ținîndu-şi respiraţia, trase. 

Racheta porni cu o viteză fantastică spre enormul 
cargobot, și se îndreptă direct către centrul navei. 

O clipă mai tîrziu se produse explozia, care părea să fi 
pornit din măruntaiele vasului, răspîndindu-se apoi în afară. 
Fragmente din vapor zburară în aer prin fumul negru și 
incendiul fu declanșat. Apoi se auzi altă explozie, și mai 
puternică, urmată de altele. 

Unul cîte unul, containerele supraîncălzite îşi detonau 
conținutul inflamabil. 

Cerul părea cuprins de flăcări. Îi dureau urechile din 
cauza zgomotului. O pată lucioasă de petrol se lăți în apă şi 
luă foc. 

Uriaşa navă a lui Calacanis, acum o epavă, se înclină 
într-o parte şi începu să se scufunde în ocean. 

Armada Spaniolă nu mai exista. 


PARTEA ( DOUA 

junseră pe o limbă de pămînt îngustă şi stîncoasă, 

lovită de valurile violente ce se spărgeau la poalele 
pantelor abrupte. Era Costa da Morte, Coasta Morţii, numită 
astfel din pricina nenumăratelor nave care naufragiau pe 
țărmul său primejdios şi sălbatic. 

Fără o vorbă, traseră barca de salvare pe uscat, 
ascunzînd-o într-un mic golf mai ferit, departe de reflectoarele 
Pazei de coastă și de ochii hrăpăreţi ai contrabandiștilor. 
Bryson îngropă lîngă groapă lansatoarele, automatul AK-47 
şi mitraliera Uzi, acoperindu-le cu nisip, pietre, prundiș și 
nişte bolovani mai mici. Nu era bine să fie văzuți învîrtindu-se 
prin zonă ca un cuplu de mercenari şi, în afară de asta, aveau 
o mulțime dc alte arme, mai mici, ascunse în veste. 

Înaintau încet printre stînci, copleșiți de greutatea armelor 
care le umpleau buzunarele și le atîrnau de umeri. Aveau 
hainele ude și tremurau din cauza apei reci care îi udase pînă 
la piele. 

Bryson știa cîte ceva despre locul unde acostaseră, fiindcă 
studiase hărțile detaliate ale coastei galiciene a Spaniei, 
furnizate de Agenţie. Se aflau pe fișia de pămînt cea mai 
apropiată de locul în care Armada Spaniolă, conform 
rapoartelor sateliților de supraveghere, lăsase ancora. 

Presupunca că se aflau în apropierea satului Finisterre ori 
Fisterra, cum îl numeau localnicii. Finisterre: capătul lumii, 
aproape cel mai vestic punct al Spaniei. Cîndva limita de apus 
a lumii cunoscute de spanioli, locul în care nenumărați 
contrabandişti își găsiseră sfîrșitul pe stîncile acoperite cu 
scoici. É 

Femeia fu prima care vorbi. Lăsîndu-se pe marginea unei 
lespezi, tremurând vizibil, își vîrî degetele în păr și trase de 
peruca blondă, lăsînd să se vadă un păr castaniu, tuns scurt. 
Scoase o pungă sigilată de plastic și luă din ea o cutie mică şi 
albă, îşi scoase lentilele colorate și le puse cu grijă în cutie. 
Ochii ci nu mai crau verzi, ci castanii. Bryson o privea fascinat, 
fără să scoată o vorbă. Apoi luă din punga de plastic o busolă, 
o hartă impermeabilă şi o lanternă mică. 

— Nu putem rămîne aici. Paza de coastă o să cerceteze 
fiecare centimetru al țărmului. Doamne, ce coșmar! 

Aprinse lanterna-stilou, protejind-o cu mîna și examină 
harta, 

- De ce am impresia că ai mai trecut prin coşmaruri de 
genul ăsta? 

Ea îi aruncă o privire tăioasă. 

— Chiar îţi datorez o explicație? 

— Nu-mi datorezi nimic, dar ţi-ai riscat viața ca să mă 
salvezi și aş vrea să înțeleg de ce. În afară de asta, îți stă mai 
bine șatenă decît blondă. Mai devreme spuneai că „urmăreşti 
transferuri de arme“, vizînd probabil Israelul. Eşti de la 
Mossad? 

— Într-un fel. Dumneata eşti de la CIA? 

— Într-un fel. 

Se călăuzise dintotdeauna după principiul „trebuie-să- 
ştiu“ şi nu vedea rostul de a spune mai mult. 

— Scopul dumitale — zona de interes? insistă ea. 

El ezită o clipă înainte de-a vorbi. 

— Să zicem că am de înfruntat o organizaţie care e mult 

mai vastă decît ţi-ai putea imagina. Dar dă-mi voie să te întreb 
ceva: De ce? De ce ai făcut-o? Ai renunțat la infiltrare şi ţi-ai 
pus viața în joc. 

— Crede-mă, n-a fost alegerea mea. 

— Atunci a cui? 

— Datorită împrejurărilor, a felului cum s-au derulat 
lucrurile. Am făcut greşeala să te avertizez, uitînd de 
videocamerele pe care Calacanis le avea peste tot. 

— De unde ştii că ai fost observată? 

— După ce a început nebunia, am fost îndepărtată de la 
obligaţiile mele și mi s-a spus că un anume domn Boghosian 
voia să mă vadă. Bophosian este —era - principalul asasin al 
lui Calacanis. Cînd voia să vadă pe cineva, ei bine, eu ştiu ce 
însemna asta. Verificaseră banda video. În clipa aia am înțeles 
că trebuia să fug. 

— Dar asta nu răspunde la întrebarea: de ce m-ai avertizat? 

Ea dădu din cap. 

— Nu puteam să-i las să facă și alte victime, mai ales că 
țelul meu era să previn vărsarea de sînge nevinovat de către 
teroriști şi fanatici. N-am crezut că acoperirea mea va fi pusă 
în joc. Am calculat greșit, e limpede. 

Reluă studierea hărţii, continuînd să protejeze lanterna 
cu mîna. 

Mişcat de sinceritatea femeii, Bryson o întrebă cu 
blîndeţe: 

— Ai un nume? 

Ea ridică ochii şi schiță un zîmbet. 

— Eu sînt Layla, dar dumneata nu ești Coleridge. 

— Sînt Jonas Barrett, zise el. 

Nu-i spuse ce căuta acolo. Las-o să cerceteze, îşi spuse 
el. Va face schimb de informații dacă va veni momentul. 
Minciuni, identități false, nume de acoperire, toate-i veneau 
ușor pe limbă acum, la fel ca înainte. Cine sint eu, de fapt? 
Era întrebarea melodramatică a adolescentului, transpusă în 

mod straniu în conştiinţa exasperată a unui fost agent de teren 
care se simţea pierdut. 

Valurile se spărgeau cu zgomot în jurul lor. Se auzi 
sunetul jalnic al unui corn de ceață dinspre un far cocoțat sus, 
deasupra apei. Bryson ştia că era faimosul far de la Cabo 
Finisterre. 

— Poate că n-ai calculat greșit, zise el, aproape în șoaptă. 

Ea îi zîmbi scurt, cu tristeţe și stinse lanterna. 

— Trebuie să închiriez un elicopter sau un avion particu- 
lar, ceva care să mă scoată — să ne scoată — de-aici, cît mai 
repede. 

- Pentru asta, cel mai probabil loc e Santiago de 
Compostela. La vreo şaizeci de kilometri est-sud-est de-aici. 
E o destinaţie turistică importantă — un oraş de pelerinaj, o 
cetate sfîntă, Mi se pare că există un mic aeroport la periferic, 
de unde pleacă niște curse internaționale. S-ar putea să reuşim 
să închiriem un avion sau un elicopter. Merită să încercăm. 

Ea îl privi cercetător. 

— Cunoşti zona asta. 

— Vag. Am studiat harta. 

Deodată, un fascicul puternic de lumină mătură plaja, la 
cîțiva metri în fața lor. Instinctiv, se aruncară amîndoi la 
pămînt. Bryson sări în spatele unui bolovan masiv şi încremeni 
acolo; femeia care-și spunea Layla se culcă după o ridicătură 
de pămînt. Bryson simţea pe faţă nisipul rece şi umed și auzea 
respirația regulată a femeii. Bryson nu prea lucrase cu agenţi 
femei, iar convingerea lui, rareori exprimată, era că cele cîteva 
femei care reușiseră să depășească obstacolele ridicate de şefii 
serviciilor secrete — majoritatea fiind bărbaţi — trebuia să fie 
excepționale. Despre misterioasa Layla nu știa decît că era 
una dintre acele femei excepționale, cu o mare experienţă şi 
capabilă să-şi păstreze calmul în situații critice. 

Văzu lumina reflectorului măturînd plaja, insistînd o clipă 
în preajma locului unde ascunsese șalupa. Poate că nişte ochi 

experimentați puteau descoperi că se umblasc acolo. Din 
spatele bolovanului, Bryson putea să privească în jur. 
Ambarcaţiunea de cercetare se deplasa paralel cu linia 
țărmului. Două fascicule de lumină orbitoare cercetau 
suprafaţa neregulată a stâncilor. Fără îndoială că Paza de coastă 
folosea și binocluri puternice. La o asemenea distanță, 
dispozitivele pentru vedere nocturnă crau inutile, însă el nu 
voia să riște ridicîndu-se prea devreme. Adesea stingerea 
reflectoarelor era doar preludiul adevăratei căutări: după 
lăsarea întunericului ieşeau gardienii în fugă de după stînci. 
În consecință, mai rămase cinci minute nemișcat, după ce 
bezna cuprinsese iarăși plaja. Îl impresionă faptul că Layla 
procedase la fel. 

Într-un tîrziu, ieșiră din ascunzători şi începură să se 
cațere pe panta presărată cu roci și pini crescuţi la întîmplare, 
pînă cînd ajunseră la un drum așternut cu prundiș, pe culmea 
costișei. De-a lungul drumului se vedea un șir de ziduri masive 
şi înalte din granit, ce împrejmuiau mici parcele de teren domi- 
nate de vechi case de piatră acoperite de verdeață. Toate aveau 
același gen de hambar ridicat pe stîlpi înalți, aceleași căpițe 
conice de fîn, aceleași spalicre acoperite cu viţă de vie, aceiaşi 
arbori noduroși, plini de fructe. Era o regiune ai cărei locuitori 
trăiau muncind pămîntul aşa cum făcuseră dintotdeauna, 
gencraţii la rînd, o zonă în care intruşii nu erau bine primiţi. 
Un călător ar fi fost privit cu maximă suspiciune, iar străinii — 
observați și raportați forțelor de ordine. 

Auzind în urma lor un tîrșiit de picioare pe prundiș, 
Bryson se întoarse în loc, cu pistolul în mîna dreaptă, dar nu 
desluşi nimic prin întuneric și ceață. Vizibilitatea era extrem 
de redusă, iar drumul cotea, astfel că oricine s-ar [i apropiat 
nu putea fi văzut. Observă că şi Layla scosese o armă, un 
pistol cu amortizor lung și perforat. Poziţia ei de tragere, aşa 
cum ţinea revolverul cu ambele mîini, era perfectă. Rămaseră 
nemișcați, ascultînd. 

Se auzi un strigăt de pe fîşia de nisip de jos. Erau cel 
puţin doi, poate chiar mai mulți. Oare de unde veneau? Ce 
intenţii aveau? 

În apropiere se auzi o voce răgușită, vorbind o limbă pe 
care Bryson n-o înțelese imediat, apoi alt tîrşiit de picioare pe 
pietriș. Limba, pricepu el repede, era galiciană, vechiul dia- 
lect al Galiciei, care combina elemente de portugheză cu 
spaniola castiliană. Putea să desluşească doar [rînturi de fraze. 

Schimbînd o privire rapidă, Bryson şi femeia porniră în 
tăcere de-a lungul unui zid de piatră, spre sursa zgomotului. 
Voci joase, bufnituri, un sunet metalic. După ce ocoliră o 
ieșitură a zidului, Bryson văzu două siluete încărcînd lăzi într-o 
veche camionetă. Unul stătea în remorcă, iar celălalt ridica 
lăzile dintr-o stivă şi i le dădea. Bryson se uită la ceas: era 
putin după ora trei dimineaţa. Ce făccau oamenii ăia acolo? 
Probabil că erau pescari. Țărani pescari ce adunaseră recolta 
locală, percebes, scoici strînse de pe țărm, sau poate culeseseră 
midii de pe plutele aflate lîngă linia de coastă. 

Orice-ar [i făcut, oamenii erau localnici care munceau 
din greu şi nu constituiau o amenințare directă. Își puse arma 
la loc şi-i făcu semn Laylei să procedeze la fel. Nişte pistoale 
la vedere ar fi însemnat o greșeală. 

Uitîndu-se mai atent, Bryson îşi dădu seama că unul din 
bărbaţi era de vîrstă mijlocie, iar celălalt mai degrabă un ado- 
lescent. Amîndoi aveau trăsături aspre, de țărani, și păreau a 
fi tată şi fiu. Tînărul stătea în remorcă, iar cel mai vîrstnic îi 
întindea cutiile să le stivuiască. 

Adultul îi zise tînărului: 

— Veña, movete, non podemos perde-lo tempo! 

Bryson cunoștea destulă portugheză din nenumăratele 
operaţiuni de la Lisabona și cîteva la São Paulo ca să înțeleagă 
ce vorbeau cei doi. „Hai, mişcă-te!“ zicea vîrstnicul. „Avem 
treabă multă, Nu putem pierde vremea!“ 

EI o privi scurt pe Layla, apoi strigă în portugheză: 

— Por favor, nos poderían axudar? Metimo-lo coche na 
cuneta, e a miña muller e máis eu temos que chegar a Vigo 
canto antes. 

„Puteţi să ne ajutați? Mașina noastră e trasă pe dreapta, 
iar eu şi soția mea trebuie să ajungem cît mai repede la Vigo.“ 

Cei doi bărbați îi priviră, bănuitori. Bryson îşi dădu seama 
că nu încărcau lăzi cu scoici sau midii, ci box-uri sigilate de 
țigări străine, majoritatea englezești și americane. Deci nu 
erau pescari, ci contrabandișii. 

Vîrstnicul lăsă un box pe prundiş. 

— Străini? De unde veniți? 

— Am venit cu maşina de la Bilbao. Sîntem în vacanţă. 
Afurisita de mașină închiriată s-a dovedit a fi o rablă, 
Transmisia a cedat şi-am intrat într-un şanţ. Dacă ne luați în 
mașina voastră o să vă răsplătim. 

— Sînt sigur că vă putem ajuta, spuse bărbatul mai vârstnic, 
făcîndu-i semn tînărului, care sări în spatele camionului și 
începu să se apropie de ei dintr-o parte, trăgîndu-se mai mult 
spre Layla. 

Brusc, tînărul scoase un revolver, un vechi Astra Cadix 
Special, de calibrul 38, pe care-l îndreptă spre Layla. Făcînd 
cîțiva paşi spre ea, strigă: 

- Vaciade os petos! Agora mesmo! Goleşte-ţi buzunarele. 
Pe toate! Repede, tot ce-aveţi și să nu încercați vreo 
şmecherie! Acum! 

Adultul avea şi el un pistol și-l îndreptase spre Bryson. 

— Şi tu, prietene. Lasă portofelul jos şi dă-i un picior 
spre mine, răcni el. Și ceasul ăla scump. Mișcă! Altfel, drăguța 
ta nevastă o s-o încaseze. 

Tînărul sări în față, o înșfăcă pe Layla de umăr cu mîna 
stîngă, trăgînd-o spre el, și-i puse revolverul la tîmplă. Părea 
să nu fi observat că Layla nu intrase în panică. Dacă i-ar fi 
remarcat calmul, ar fi avut motive de îngrijorare. Ea întâlni 
privirea lui Bryson, care dădu imperceptibil din cap. 

Cu o mişcare bruscă, Layla scoase două arme dintr-o 
dată, cîte una în fiecare mînă. În stînga avea un Heckler & 
Koch USP, de calibrul 45, iar în dreapta un Desert Eagle 
israelian, de calibru 50, masiv şi exirem de puternic. În acclaşi 
timp, Bryson scoase rapid un Berctta 92 și-l îndreptă spre 
traficantul mai vîrstnic. 

— Înapoi! îi strigă Layla în portugheză adolescentului, 
care se retrase împleticindu-se înspăimîntat. Aruncă arma sau 
îti zbor creierii! 

Tînărul îşi recăpătă echilibrul, ezită, de parcă s-ar fi gîndit 
cum să reacționeze. Layla apăsă imediat trăgaciul enormului 
Desert Eagle. Explozia fu puternică, mai ales fiindcă se 
produse aproape de urechea adolescentului, care dădu drumul 
vechiului său Astra Cadix şi ridică mîinile: 

— Non! Non dispare! 

Revolverul căzu cu zgomot pe jos. Bryson zîmbi, 
înaintînd spre bărbatul mai vîrstnic. 

— Pune arma jos, amigo, altfel soția mea o să-ţi ucidă 
[iul sau nepotul ori ce ţi-o fi. Şi după cum ai văzut, e o femeie 
care nu-și controlează prea bine reacțiile. 

- Por Cristo bendito, esa muller está tola! înjură 
contrabandistul mai vîrstnic în timp ce îngenunchea şi lăsa 
încet arma pe prundiş. „lisuse Hristoase, femeia asta-i 
nebună!“ 

Apoiridică mîinile. 

— Se pensan que nos van toma-lo pelo, están listos! 
Temos amigos esperando por nos ó final da estrada. „Dacă 
ai de gînd să ne jefuieşti, eşti un idiot. Avem prieteni care ne 
aşteaptă la capătul drumului.“ 

— Bine, bine, spuse nerăbdător Bryson. Nu ne interesează 
țigările voastre. Vrem doar camionul. 

— O meu camion? Por Deus, eu necesito este camion! 
„Doamne Sfinte, am nevoie de camionul ăsta!“ 

— Ai dat de ghinion, zise Bryson. 

— În genunchi! îi ordonă Layla adolescentului. Aceasta 
se supuse imediat. 

Băiatul era roșu la faţă şi tremura ca un copil speriat, 
tresărind de fiecare dată cînd ea agita pistolul. 

— Polo menos nos deixarán descarga-lo camion? 
Vostedes non necesitan a mercancia! se rugă bătrînul. „Lăsați-ne 
măcar să descărcăm camionul. N-aveţi nevoie de marfă!“ 

— Dă-i drumul, spuse Layla. 

- Nu! interveni Bryson. Totdeauna există o armă ascunsă, 
în caz de jaf. Vreau să vă întoarceţi amândoi și să o luaţi din 
loc. Să vă opriți doar cînd n-o să mai auziţi camionul. 

Pomi în fugă spre cabina camionului, făcîndu-i Laylei 
semn să treacă în partea cealaltă. Apoi, cu pistolul îndreptat 
spre cei doi, ordonă: 

— Mişcaţi-vă! 

Contrabandiștii se ridicară nesiguri pe picioare, ținînd 
mîinile ridicate, şi începură să coboare pe drumul acoperit cu 
prundiş. 

— Nu, așteaptă, zise ea deodată. Nu vreau să ne asumăm 
riscuri. 

— Ce? 

Ea vîri pistolul de calibru mai mic într-un buzunar al 
jachetei și scoase altă armă, cu un aspect ciudat, pe care Bryson 
o recunoscu imediat. Dădu din cap și zîmbi. 

- Non! Țipă contrabandistul tînăr, întorcîndu-se. 

Cel mai vîrsinic, probabil tatăl, strigă: 

— Non dispare! Estamos facendo o que nos dicen! 
Virxen Santa, non imos falar, por que iamos? „Nu trageţi! 
Facem ce ne-ați spus! Sfîntă Fecioară, n-o să vorbim, de ce 
am face-o?" 

Cei doi bărbaţi o luară la fugă, dar înainte de a face cîțiva 
paşi, se auziră două focuri de armă. La fiecare împuşcătură, 
o încărcătură de bioxid de carbon aruncase cîte o seringă cu 
un tranchilizant concentrat, care își atinse țintele. Cei doi 

căzură la pămînt, zvîrcolindu-se, înainte de a-și pierde 
cunoștința. Efectul tranchilizantului dura treizeci de minute. 


Bătrîna camionetă duduia şi zdrăngănea, în vreme ce 
motorul ei obosit se ambala pe panta abruptă a drumului 
şerpuit de munte. Soarele se ridica de după crestele muntelui, 
colorînd orizontul cu tuşe pastelate şi aruncînd ciudate 
scînteieri palide pe acoperișurile din ardezie ale satelor de 
pescari prin care treceau. 

Bryson o privi pe frumoasa femeie care dormea pe 
scaunul din față, cu capul sprijinit de geamul porticrei. Avea 
ceva dur, ca de cremene, părînd în același timp vulnerabilă, 
chiar melancolică. Era o combinaţie atrăgătoare, însă 
instinctele lui îi transmiteau avertismente. Semăna prea mult 
cu el — un supraviețuitor a cărui înfăţişare dură ascundea un 
suflet extrem de complicat, uneori în conflict cu sine însuși. 

Şi mai era şi Elena, mereu Elena — o prezenţă spectrală, 
un mister în felul ei. Promisiunea de-a o căuta devenise pentru 
el o sirenă care-l ademenea, evazivă și înșelătoare. 

Layla însemna cel mult un parteneriat strategic, o alianță 
impusă de împrejurări. Ea și Bryson se foloseau reciproc, se 
ajutau unul pe altul, erau aproape dependenţi unul de altul, 
dar nimic mai mult. Layla nu era decît un mijloc pentru 
atingerea unui scop. 

Oboseala îl copleși. Trase camioneta pe dreapta, într-un 
crîng, ca să doarmă vreo douăzeci de minute. Se trezi brusc 
şi constată că dormise cîteva ore. Layla nu se trezise. Bryson 
înjură în gînd; nu era bine să piardă atîtă timp. Se consolă 
spunîndu-și că oboseala conducea de obicei la calcule greşite 
şi erori de judecată, așa că răgazul fusese bine venit. 

Întorcîndu-se pe şosea, întîlni tot mai mulţi oameni care 
mergeau spre Santiago de Compostela. La început văzuse 
cîțiva pietoni, dar acum era un șir lung. Cei mai mulţi mergeau 
pe jos, câțiva se deplasau pe niște biciclete vechi, iar unii călare. 

Aveau feţele arse de soare; purtau haine modeste, din țesături 
aspre și duceau în spate rucsacuri de care atîrnau cochilii de 
scoici. Cochilia de scoică, îşi aminti Bryson, era simbolul 
pelerinului pe acel Camino de Santiago, drumul de pelerinaj 
ce măsura cam o sulă de kilometri, de la trecătoarea 
Roncesvalles, din Pirinei, pînă la vechiul mormiînt al Sfîntului 
lacob din Santiago. O călătorie pe jos dura cam o:lună de 
zile. De-a lungul drumului văzu, din loc în loc, cărucioare ale 
țiganilor care vindeau suveniruri — cărți poștale, păsări din 
plastic cu aripi mobile, cochilii de scoici, haine viu colorate. 

Și mai observă ceva ce nu-și putea explica. Cu cîțiva 
kilometri înainte de Santiago, traficul deveni tot mai 
congestionat. Autoturismele și camioanele mergeau mai încet, 
aproape bară la bară. Undeva, în faţă, era un obstacol, poate 
un blocaj al traficului. Să fi fost drumul în reparaţii? 

Nu. 

Baricadele din lemn și lămpile de semnalizare, aflate 
într-un pîlc de mașini oficiale, pe care le văzu după ce icși 
dintr-o curbă, îi oferiră răspunsul. Poliţia spaniolă inspecta 
vehiculele, verificîndu-i pe şoferi şi pasageri. Autoturismele 
păreau să treacă repede, dar camioanele erau trase pe dreapta; 
se controlau permisele și numerele de înmatriculare. 
Nenumăraţi pelerini treceau neluați în seamă de poliție, 
aruncînd priviri curioase. 

— Layla, spuse el. Repede, scoală-te! 

— Ce... ce e? 

— Poliţia caută camionul nostru. 

— O, Doamne. Ticăloșii ăia sigur s-au trezit și au telefonat 
la poliţie... 

— Nu. Nu ei, nu direct. Cei asemeni lor evită cît pot 
autoritățile. Altcineva trebuie să se fi dus acolo, olerindu-le o 
şpagă frumoasă. Cineva cu relaţii la poliţia spaniolă. 

— E puţin probabil să fi fost vreunul dintre oamenii lui 
Calacanis, chiar dacă au existat supraviețuitori. 

El dădu din cap. 

— Bănuiesc că e vorba despre altcineva. O organizaţie 
care a aflat că am fost la bordul navei. 

— Un serviciu de informaţii ostil. 

— Da, dar nu e ce crezi. 

„Ostilă* nu e cuvintul potrivit, îşi zise el. Diabolică — 
poate. O organizaţie ale cărei tentacule ajung pînă la 
guvernele cîtorva tări puternice. Directoratul. Trase camionul 
pe marginea drumului, găsind un loc liber în valul de pelerini. 
Se auziră strigătele de protest ale vînzătorilor cu cărucioare 
şi claxoanele maşinilor. 

Sări din cabină şi deşurubă în grabă plăcile de 
înmatriculare. 

— Asta în caz că vreun polițist e suficient de prost ca să 
sc uite doar la plăcile de înmatriculare. Ei caută un cuplu, un 
bărbat și o lemcie. Va trebui să ne despărțim şi s-o luăm pe 
jos, însă înainte de asta mai avem ceva de făcut... Vocea lui 
Bryson se stinse cînd văzu în apropiere un cărucior cu marfă. 
Rămii aici. 

Cîteva minute mai tîrziu, conversa în spaniolă cu o 
țigancă grasă, care vindea șaluri şi costume populare. 
Femeia se aştepta ca un asemenea client — un castilian, 
după fluenţa spaniolei lui şi lipsa de accent — să aibă 
multe bagaje și fu surprinsă cînd bărbatul îi aruncă un 
teanc de bancnote. Mergînd repede de la un cărucior la 
altul, adună o grămadă de haine şi se întoarse cu ele la 
camion. Layla făcu ochii mari, apoi dădu din cap şi zise 
cu gravitate: 

— Acum sînt și eu un pelerin. 


Haos, un haos teribil! 

Claxoanele vuiau, șoferii în furiați țipau și înjurau. Şirul 
de pelerini se transformase într-o gloată, o mulțime de oameni 
de o izbitoare diversitate, al căror unic element comun era 


146 


credința. Erau bătrîni cu bastoane, care pășeau cu greu, femei 
înveşmîntate în negru, cu basmale ce lăsau să sc vadă numai 
partea superioară a fetei, tineri în pantaloni scurți şi tricouri, 
pe biciclete, părinţi epuizați de oboseală, cărînd prunci care 
urlau. Mirosea a transpiraţic, ceapă și tămiic. 

Bryson purta o sutană și ținea în mînă o cîrjă. Veșmîntul 
călugăresc se mai purta încă în anumite ordine religioase 
izolate. Bryson îşi trăsese gluga pe cap, ascunzîndu-şi astfel 
o parte din faţă. Layla, aflată la vreo cincizeci de metri în 
spatele lui, purta o cămaşă specifică zonei, croită dintr-o 
țesătură aspră, un pulover țipător acoperit cu paiete și un 
batic roşu. Oricît de ciudat arăta, se integra perfect în mulțime. 

Baricadele de lemn din fața lor fuseseră aranjate astfel 
încît să lase o trecere largă pentru pietoni; doi poliţişti în 
uniformă stăteau de o parte și de alta, examinînd superficial 
fețele celor ce treceau. Pe cealaltă jumătate a drumului, 
automobilele și camioanele erau admise pe rînd. Cei care 
mergeau pe jos se deplasau într-un ritm normal, fără să 
încetincască pasul, după cum observă ușurat Bryson. Cînd 
trecu pe lîngă polițiști, el începu să pășească nesigur, lăsîndu-se 
greu în baston — ca şi cum se afla la capătul unei călătorii 
lungi și anevoioase. Nu se uilă la feţele poliţiştilor, dar nici 
nu-i ignoră. În cîteva secunde, trecu în siguranță dincolo de 
baricade, împins din spate de valul de oameni. 

O scînteiere de lumină. Era lumina puternică a soarelui 
de dimineață licărind pe o suprafaţă reflectorizantă din 
apropiere; întoarse capul şi văzu un biroclu puternic, ținut la 
ochi de alt poliţist în uniformă, care stătea în picioare pe o 
bancă. Ca și colegii lui, cerceta atent fețele celor ce intrau în 
oraş pe Avenida Juan Carlos 1. Era un om de rezervă, sau 
poate un al doilea filtru, și scruta metodic mulţimea. Soarele 
ardea deja cu putere şi chipul palid al bărbatului era îmbujorat. 

Bryson reacţionă cu întîrziere, surprins de paloarea 
omului şi de părul blond ce ieşea de sub caschetă. Nu se 

întîlneau prea des blonzi în acea parte a Spaniei. Însă nu 
culoarea părului îi atrăsese atenţia, ci tenul palid, aproape 
alb. Nici un poliţist sau gardian de coastă nu putea rezista 
multă vreme în climatul acela fără să se bronzeze. 

Nu, omul ăla nu era localnic. Bryson se îndoia pînă și de 
faptul că era spaniol. 

Polițistul blond transpira abundent. El îndepărtă binoclul 
de la ochi, ca să-şi șteargă fața cu mîneca hainei şi atunci 
Bryson îi văzu trăsăturile. 

Ochii cenușii păreau somnoroși, trădînd o formidabilă 
concentrare, buzele subțiri, tenul alb ca varul, părul blond- 
sur. Omul îi era cunoscut. De la Khartoum. 

Bărbatul blond fusese trimis de la Rotterdam, ca expert 
tehnic, în capitala sudaneză împreună un grup de specialişti 
europeni, consilieri ai oficialilor irakieni, în vederea construirii 
unei fabrici de rachete balistice și a unor comenzi pentru 
echipamente complete, fotosite la asamblarea rachetelor Scud. 
În realitate era un intrus, un agent de penetrare al 
Directoratului, care-l folosea și ca agent de exterminare, fiind 
expert în asasinate rapide. Bryson fusese la Khartoum pentru 
a instala sistemele de supraveghere şi a obţine probe 
indubitabile ce puteau fi folosite mai tîrziu împotriva 
irakienilor. Atunci avusese o scurtă întîlnire cu ucigașul blond, 
furnizîndu-i dosare microfilmate ale țintelor solicitate, inclusiv 
informaţii despre locurile unde se aflau, programele lor şi 
eventualele carenţe ale sistemelor de securitate. Bryson nu 
cunoştea numele bărbatului; ştia doar că era un asasin, unul 
dintre cei mai buni din branşă, extrem de bine antrenat, 
probabil un sociopat — agentul de exterminare perfect. 

Deci Directoratul trimisese unul dintre cei mai buni 
oameni ai săi ca să-l ucidă. Era clar că foștii lui patroni îl 
etichetaseră drept „imposibil de salvat“. 

Totuşi, cum îl găsiseră? Probabil vorbiseră 
contrabandiştii, furioși că li se furase camionul şi dornici să 

obţină un ciubuc, fără îndoială generos. În acea parte a țării, 
din puţinele drumuri existente, majoritatea veneau dinspre 
Finisterre. Ca atare, era uşor de supravegheat din aer dacă 
urmăritorii ar fi avut un elicopter. Bryson nu auzise, nici nu 
văzuse vreun elicopter, însă o perioadă de timp dormise. În 
plus, vechea camionetă făcuse atîta zgomot, încît un elicopter 
ar fi putut trece chiar pe deasupra lor fără să-l audă. 

Camionul abandonat în grabă trebuie să fi fost un indiciu 
pentru urmăritorii lor, o dovadă că el și Layla se aflau în 
imediata apropiere. Nu existau decît două direcții de mers pe 
acel drum: spre Santiago de Compostela sau în afara orașului. 
Precis că ambele variante fuseseră luate în calcul și amplasate 
blocaje rutiere în punctele de convergență. 

Ar fi vrut să se întoarcă, să se asigure că Layla se afla în 
spatele lui, în siguranță, dar nu putea risca. 

__ Prividin nou spre blond și surprinse în ochii lui o scînteie. 
Întoarse privirea, dar era prea tîrziu. Ştia că fusese reperat, 

Dacă ar fi reacționat, ieşind în evidență din mulțime, ar 
fi însemnat să confirme bănuielile asasinului. Agentul de 
exterminare nu putea avea vreo certitudine de la acea distanță. 
În plus, trecuseră mulți ani de la întîlnirea din Khartoum, iar 
sutana cu glugă pe care o purta Bryson îi ascundea fața. 

Timpul părea să se fi oprit în loc; Bryson analiza febril 
Situaţia. Inima îi bătea cu putere, dar se strădui să nu mărească 
pasul. 

Cu coada ochiului, văzu că asasinul se întoarse către el, 
ducînd mîna dreaptă la tocul armei de la centură. Pelerinii 
erau atît de numeroşi încît aproape că-l duceau pe Bryson 
într-un ritm chinuitor de lent. Cum poate fi sigur ucigașul că 
eu sint omul pe care-l caută? Cu gluga asta... în clipa aceea 
Bryson conștientiză că însuși faptul că purta o glugă îl făcea 
să se deosebească de mulțime. Ceilalți bărbați purtau șepci, 
dar nu o glugă, care reținea căldura. 

Deși nu îndrăzni să se întoarcă pentru a privi, fu conștient 

de mişcarea bruscă de la periferia cîmpului său vizual și de 
licărul unui obiect metalic, cu siguranță o armă. Asasinul îşi 
scosese pistolul; Bryson simți asta instinctiv. 

Brusc, se clătină pe picioare, simulînd o criză de insolație, 
făcîndu-i pe cei din jurul lui să se împiedice. Strigăte de iritare; 
țipătul îngrijorat al unei femei. 

O fracțiune de secundă mai tirziu se auzi şuieratul mor- 
tal al unei arme cu amortizor. O tînără femeie, aflată la cîțiva 
paşi în stînga lui, se prăbuşi cu țeasta perforată. Mulțimea 
intră în panică; țipete de frică şi strigăte de durere se înălțau 
spre cer. Se stîmi o trombă de praf, în timp ce gloanțele 
împroşcau pămîntul. Ucigaşul trăgea rapid, la foc 
semiautomat. Îşi identificase ţinta şi nu-i păsa dacă nimerea 
oameni nevinovaţi. 

În acel infern, Bryson aproape că fu călcat în picioare 
de gloata înnebunită. Se ridică greu în picioare, cu gluga 
căzută, dar fu iarăși trîntit la pămînt. Se auzeau țipete, 
plînsetele celor răniți și ale muribunzilor, cît și ale celor din 
preajma lor. Reușind să se ridice, Bryson se năpusti înainte, 
izbindu-se de mai multe ori de cei ce încercau să scape 
de acolo. 

Avea arme, dar să scoată una şi să înceapă să tragă ar fi 
fost curată sinucidere. În clipa în care ar fi apăsat pe trăgaci, 
ar fi transmis un semnal ce-ar fi atras atenția asasinilor trimişi 
acolo de Directorat. O luă la goană înainte, aplecat, camuflat 
de masa de trupuri. 

O rafală de gloanţe lovi metalul unui indicator rutier, la 
vreo trei metri distanță, semn că ucigașul blond îl pierduse 
din vedere, derutat de mulțimea agitată. În faţa lui se auzi alt 
strigăt, şi trupul unui biciclist se arcui, lovit în spate. Blondul 
trăgea acum aiurea, creînd o maximă dezordine, ceea ce îi 
putea permite lui Bryson să se facă nevăzut. Riscă și aruncă o 
privire în jur, încercînd să zărească sursa împuşcăturilor, şi fu 
surprins să-l vadă pe asasinul blond prăvălindu-se în față, de 

parcă ar fi fost împins de la spate. Fusese lovit de un glonț! 
Dar cine trăsese? O pată stacojie, un batic de un roșu aprins, 
care dispăru apoi în mulţime. 

Layla. 

Bryson își continuă deplasarea împreună cu gloata, ca o 
bucată de lemn purtată de un curent puternic. Nu se putea 
duce spre ea, în sens invers, chiar dacă ar [i vrut, și nu 
îndrăznea să-i facă vreun semn. Știa cum plănuia Directoratul 
loviturile importante, iar asta era cu siguranță una dintre ele. 
Nu se limita la un singur om. Un agent de exterminare era ca 
un gîndac de bucătărie: unde găseai unul, existau în mod sigur 
şi alţii. Dar unde? Se părea că țintaşul blond operase de unul 
singur, dar sigur existau şi alții care îl sprijineau. Dar nu se 
zăreau nicăieri. Bryson cunoştea prea bine metodele 
Directoratului ca să creadă că blondul acționa singur. 

Puzderia de pelerini scăpase de sub control; oamenii, 
înspăimântați, se foiau de colo-colo, unii încercînd să alerge 
pe avenida, alţii, în direcție opusă. Ceea ce fusese un paravan 
ideal cu numai cîteva clipe în urmă devenise ceva primejdios, 
violent. El şi Layla trebuia să se desprindă din gloata intrată 
în panică, să dispară în Santiago și să găsească drumul spre 
aeroportul de la Labacolla, aflat la unsprezece kilometri spre est. 

leşi din șuvoiul de pietoni și cicliști și se apucă de stilpul 
unui felinar ca să nu fie doborît de cei care alergau, așteptînd 
să apară Layla. Căuta în mulțime baticul stacojiu, atent, 
totodată, şi la alte aspecte neobișnuite: sclipiri de oţel, 
uniforme de poliţie, privirea inconfundabilă a unui asasin plătit. 
Bryson îşi dădea seama că atrăgea privirile oamenilor. Un 
pelerin, ținînd sub faldurile veșmîntului cafeniu de călugăr 
ceea ce părea a fi o Biblic, se uita la el cu neprefăcută 
curiozitate de pe celălalt trotuar al aglomeratei Avenida Juan 
Carlos I. Bryson surprinse privirea călugărului chiar în clipa 
cînd acesta scoase în locul bibliei un obiect lung, din oțel 
albăstrui. 

O armă. 

Într-o fracțiune de secundă, în timp ce creierul prelucra 
ce văzuseră ochii, se aruncă spre dreapta, răsturnînd un 
biciclist. 

Un şuierat, și sîngele îl stropi pe Bryson. Tîmpla 
biciclistului explodase. În jur izbucniră iarăşi ţipete. Omul 
era mort, iar trăgătorul în sutană de călugăr se afla la 
cincisprezece metri distanță, continuînd să tragă. 

Bryson sc rostogoli, primind lovituri în cap și spate de la 
oamenii care fugeau cuprinși de panică. Înșfăcă pistolul 
Beretta din toc. Un bărbat ţipă: 

— Are o armă! 

Gloanţele nimeriră stîlpul de fier şi ricoşară în pămînt la 
cîțiva paşi distanță. Bryson se ridică în picioare, se echilibră, 
îl localiză pe călugărul-asasin și apăsă pe trăgaci. 

Primul glonţ îl lovi pe ucigaș în piept, făcîndu-l să scape 
arma din mînă; al doilea îl dobori. 

__ În stînga lui observă cu coada ochiului un obiect; 
instinctul îi spunea că era altă armă. Se întoarse la timp ca să 
vadă un bărbat, deghizat tot în pelerin, aţintind un mic pistol 
negru spre el, la mai puțin de şase metri distanță. Bryson se 
răsuci spre dreapta, ieșind din linia de ochire, însă durerea 
bruscă din umărul stîng, care-i trimitea săgeți de foc în piept, 
îl făcu să înțeleagă că fusese lovit. 

Îşi pierdu echilibrul, iar picioarele i se muiară. Căzu pe 
caldarîm. Durerea era chinuitoare; simțea sîngele fierbinte 
udîndu-i cămașa, iar brațul stîng începea să-i amorțească. 

Îl înhățară nişte miini. Dezorientat, văzînd ca prin ceaţă, 
Bryson începu să lovească în stînga și în dreapta pînă cînd 
auzi vocea Laylei. 

— Stai, eu sînt. Pe-aici. Pe-aici! 

Îl apucase de umărul sănătos şi de cot, ajutîndu-l să se 
ridice, sprijinindu-l. 

— Bine că n-ai păţit nimic! strigă Bryson ușurat. 


152 


— N-am nimic. Hai! 

ÎI trase într-o parte și-l scoase dintre pelerinii înnebuniți, 
a căror panică atinsese punctul culminant. Bryson se străduia 
să meargă, depășindu-şi durerea. Văzu alt călugăr fixîndu-l 
cu privirea și acţionă instinctiv ridicînd pistolul. Se opri exact 
în momentul în care călugărul înălța la buze obiectul 
dreptunghiular — o Biblie — rugîndu-se cu voce tare în mijlocul 
violenţei, al nebuniei. 

Intrară într-un parc mare, străjuit de cucalipți. 

- Trebuie să găsim un loc unde să te odihneşti, zise Layla. 

— Nu. Rana e superficială. 

— Dar sîngerezi! 

— Cred că e doar o zpîrietură. Glonţul a atins niște vase, 
însă e o rană mai puţin gravă decît pare. Nu putem să ne 
odihnim aici; trebuie să ne mişcăm! 

— Incotro? 

- Uite. Drept în față, peste drum, e o catedrală și un 
scuar înțesat de lume. Trebuie să rămînem printre oameni, să 
dispărem în mulțime. O să ne ocupăm mai tîrziu de rana mca. 
Acum avem alte probleme. 

— Cred că nu-ți dai seama cît sînge pierzi. 

Cu gesturi îndemînatice, femeia îi descheie cămașa și 
desprinse țesătura îmbibată de sînge de pe umărul lui; durerea 
îl săgetă. Ea pipăi uşor rana, făcîndu-l să geamă de durere. 

— În regulă, rosti ea, o putem trata mai tîrziu, dar trebuie 
să oprim sîngerarea. 

Scoţindu-și basmaua roşie de pe cap, o legă strîns, 
înnodînd-o sub braţ, improvizînd un fel de bandaj care avea 
să țină o vreme. 

— Îţi poți mişca brațul? 

EI îl ridică şi gemu. 

- Mda. 

- Te doare? Nu face pe eroul. 

— Nu fac. Totdeauna ţin cont de durere; e unul dintre 
cele mai preţioase semnale pe care ni le dă organismul. Da, 
mă doare. Dar am trecut prin necazuri mult mai mari, crede-mă. 


153 


— Te cred. Uite, e o catedrală pe deal... 

-— Principala catedrală din Santiago. Piaţa din jurul ei, 
Praza do Obradoiro, numită uneori Praza de Espana, e ținta 
călătoriei pelerinilor. Acolo putem să ne pierdem de urmăritori 
şi să găsim o mașină. Trebuie să plecăm imediat din zona asta 
deschisă. 

Porniră pe aleea străjuită de eucalipţi. Doi biciclişti 
trecură razant pe lîngă ei. Bryson tresări. Asasinii trimişi de 
Directorat erau deghizați, cu diabolică inteligenţă, în veşminte 
monahale. Orice om pe lîngă care treceau putea fi un ucigaş 
trimis să-i elimine. Singura șansă de a-i identifica era chipul 
lor. Pe mulţi îi cunoștea. Avusesc legături cu ei în trecut, într-un 
fel sau altul. Fuseseră trimiși acolo fiindcă puteau să-l găsească 
mai uşor într-o aglomerare umană. Dar sabia avea două tăișuri: 
dacă ei îl recunoșteau, şi el îi recunoștea pe ei. Dacă îşi păstra 
atenția trează poate că va reuși să-i identifice înainte să-l ob- 
serve ci. Nu reprezenta cine știe ce, dar trebuia să exploateze 
la maximum situația. 

— Stai, spuse el brusc. Am fost descoperiţi. Poate că ei 
nu ştiu cine eşti, nu încă. Dar pe mine mă cunosc. Și mai am 
şi cămașa pătată de sînge. Nu, nu le putem da satisfacție. 

Ea încuviință. 

— Mă duc să fac rost de alte haine. 

Gîndeau la fel. 

— O să aştept aici — nu, nu aici. 

Îi arătă o biserică mică, veche, acoperită de iederă şi 
înconjurată de plante exotice. 

— O să aştept acolo, înăuntru. 

- Bine. 

Femeia o porni în grabă spre piața centrală, iar el se 
îndreptă către biserică. 


Aştepta neliniștit în întunecata și răcoroasa bisericuţă. 
De cîteva ori, ușile grele din lemn se deschiseră, lăsînd să 
intre pelerini sau turiști, sau persoane care cel puțin aşa arătau. 

Femei cu copii, cupluri tinere. Îi urmărea dintr-o firidă 
ascunsă. Nimic nu-i trezi suspiciunea. După douăzeci de 
minute, uşile se deschiseră din nou şi apăru Layla, care ținea 
în mînă un pachet învelit în hîrtie. 

Îşi schimbară hainele şi Bryson constată că femeia îi 
ghicise măsurile. Arătau ca nişte turişti oarecare: Layla purta 
o fustă, o bluză și o pălărie de soare cu boruri largi, colorată 
țipător. El nişte pantaloni kaki, o cămașă brodată, albă, cu 
mâneci scurte, şi o şapcă de base-ball. Reușise să găsească 
pansamente late şi un dezinfectant pe bază de iod, așa că îi 
curăţase rana. Cumpărase chiar și aparate de luat vederi — o 
videocameră icftină, fără film, pentru el; un aparat fotografic 
de 35 mm, pentru ea. 

Zece minute mai tîrziu, purtînd ochelari de soare eleganți, 
ţinîndu-se de mînă, ca nişte însurăţei aflați în luna de micre, 
pătrunscră în imensa și aglomerata Praza do Obradoiro. Locul 
era înțesat de pelerini, turiști, studenți şi de negustori care 
vindeau cărți poştale şi suveniruri. Bryson se opri în fața 
catedralei, prefăcîndu-se că fotografiază fațada barocă din 
secolul al XVIII-lea, a cărei piesă centrală era Pórtico de la 
Gloria, uimitoarea sculptură spaniolă din secolul al XII-lea. 
În timp ce se uita prin lentila vizorului, mătură cu privirea 
faţada catedralei, apoi îndreptă aparatul spre mulțimea de 
turişti și pelerini. 

După ce termină, se întoarse către Layla, zîmbi și dădu 
din cap, asemeni unui turist mândru de isprava lui, Îi atinse 
braţul cu afecţiune, pentru a înșela vigilenţa oricui i-ar fi privit. 
Deghizarea lui era minimă, dar cozoroul şepcii îi umbrea faţa 
și el spera să fie mai greu de recunoscut. 

Bryson deveni conștient de o mişcare, o deplasare 
sincronizată în cîteva puncte. Totul în jurul lui cra în mișcare, 
dar pe acel fundal se distingea o circulație coordonată, 
simetrică. Cineva fără experienţă n-ar fi priceput-o. Ceva se 
întîmpla, era sigur de asta! 

— Layla, zise el încet, vreau să rîzi de ceva ce tocmai am 
spus cu. 

— Să rîd...? 

— Chiar acum. Ți-am spus ceva al naibii de hazliu. 

Ea începu să rîdă, dîndu-și capul pe spate. Era un gest 
extrem de convingător, pe care Bryson îl aprecie. Devenise 
brusc tînăra soţie, care găsea orice vorbă de duh a proaspătului 
ci soj teribil de amuzantă. Bryson zîmbi modest, mulțumit de 
recunoașterea propriei istețimi. Surîzînd, ridică videocamera 
şi privi prin vizor cum făcuse cu cîteva clipe în urmă. De data 
asta, căuta ceva anume, 

În ciuda zîmbetului, vocea ei era încordată. 

— Vezi ceva? 

Vedea o formaţiune clasică î în triadă, În trei puncte din 
jurul scuarului, trei persoane stăteau nemișcate, privind prin 
binocluri în direcţia lui Bryson. Luate separat, nici una nu 
avea ceva deosebit ori demn de atenţie; fiecare putea să fi 
fost un turist măsurînd cu privirea împrejurimile. Dar în 
ansamblu reprezentau ceva amenințător. Pe o latură a pieţei se 
afla o femeie tînără, cu părul blond deschis, purtînd o jachetă 
prea călduroasă pentru o zi caniculară, care putea ascunde un 
toc de pistol. Al doilea vîrfal triunghiului îl constituia un bărbat 
cu barbă, scund și îndesat, îmbrăcat în veşminte negre de cleric; 
puternicul său binoclu nu se potrivea cu îmbrăcămintea de om 
al Bisericii. În al treilea vîrf al triunghiului se afla un bărbat 
musculos și oacheș, de vreo patruzeci de ani; acela fu omul 
care activă memoria lui Bryson, care apăsă butonul 
transfocatorului, apropiind imaginea pentru a obține un prim-plan. 

ÎI trecură fiorii. 

Cu omul acela negociase de mai multe ori, în nişte 
misiuni importante. Dc fapt, îl angajase în numele 
Directoratului. Era un țăran pe nume Paolo, dintr-un sat 
aflat dincolo de Cividale. Paolo opera întotdeauna în tan- 
dem cu fratele lui, Niccolo. Cei doi fuseseră nişte vînători 
celebri în regiunea colinară izolată din nord-vestul Italiei 

unde crescuseră. Apoi deveniseră vînători de ființe umane, 
extrem de bine antrenați, asasini deosebit de îndemînatici. În 
trecut, Bryson îi angajase pentru unele servicii deosebite, 
inclusiv o periculoasă infiltrare într-o firmă rusească numită 
Vector, despre care se zvonea că era implicată în cercetarea 
şi fabricarea armelor biologice. 

Unde mergea Paolo, venea și Niccolo. Asta însemna că 
mai exista cel puțin un adversar, situat undeva în afara laturilor 
triunghiului. 

Inima lui Bryson bătea cu putere. Se întreba cum de-l 
localizaseră aşa de uşor? Fusese sigut că-i pierduse pe 
urmăritori. Să fie oare de vină hainele prea noi cu care erau 
îmbrăcaţi? 

Bryson îşi tîrîse picioarele încălțate în pantofii noi din 
piele pe caldarîm, în fața bisericii unde se opriseră, şi o văzuse 
pe Layla făcînd la fel. Pînă şi îmbrăcămintea lor se murdărise 
cu un strat subțire de praf. 

Cum de fuseseră găsiți? 

Răspunsul veni încet, în timp ce conştientiza căldura 
sîngelui de pe umărul stîng. Rana continuase să sîngereze 
abundent, îmbibînd țesătura cămășii, colorînd în roşu închis 
o suprafaţă întinsă a materialului alb. Sîngele fusese dovada 
clară, semnalul care anulase toate precauţiile pe care şi le 
luaseră, trădîndu-le deghizarea. 

Urmăritorii săi îl localizaseră în cele din urmă, iar acum 
se apropiau ca să-l ucidă. 


Washington, D.C. 


Senatorul James Câssidy simţea ochii colegilor ațintiți 
asupra lui — unii plictisiţi, alţii atenți — cînd se ridică greoi în 
picioare, sprijinindu-se cu mîinile groase de balustrada lustruită 
din lemn și începu să vorbească cu un glas baritonal, melodios. 

— În sălile de şedinţă şi în comisiile noastre discutăm la 

nesfîrşit despre epuizarea resurselor şi despre speciile de 
animale aflate pe cale de dispariţie. Vorbim despre cum să 
ne gospodărim mai bine resursele naturale diminuate, într-o 
epocă în care totul pare să fie de vînzare, în care totul are o 
etichetă cu prețul și un cod de bare pe ambalaj. Ei bine, mă 
aflu aici pentru a spune ceva despre un alt fel de specie pe 
cale de dispariţie, o marlă epuizată: însăşi noţiunea de 
intimitate. Am citit în ziare declaraţia unui specialist în 
Internet, care spune: „Intimitatea voastră e deja nulă. Puneti 
capăt acestei situaţii.” Ei bine, cei care mă cunosc ştiu că 
sînt al naibii de sigur că nimeni nu i-a pus capăt. Opriţi-vă 
şi uitați-vă în jurul vostru, vă zic. Ce vedeţi? Videocamere, 
scanere şi bănci de date gigantice, ce sfidează capacitatea 
de înțelegere a omului. Comercianţii pot supraveghea fiecare 
aspect al vieții noastre, de la primul telefon pe care-l dăm 
dimineaţa, din momentul în care sistemele noastre de 
securitate indică faptul că ne-am părăsit locuinţele, pînă la 
videocamerele amplasate la barierele de pe autostrăzi. 
Conectaţi-vă la rețea în fiecare tranzactie, fiecare „lovitură“ 
va fi depistată şi înregistrată de aşa-zişii mediatori de 
informaţii. Companiile private au contactat Biroul Federal 
de Investigaţii, cu propunerea ca Biroul să le vîndă dosarele 
sale, informaţiile pe care le deține, ca şi cum informațiile 
n-ar fi decît alt bun public ce trebuie privatizat. Acesta e 
începutul unui proces tulburător: dezgolirea republicii. 
Societatea de supraveghere. 

Senatorul privi în jur și înțelese că trăia un moment unic: 
captase atenţia colegilor săi. 

— Vreau să vă pun o întrebare: Este acesta un loc unde 
vreţi să trăiţi? N-am nici un motiv să sper că preţuita noțiune 
de intimitate ar avea cea mai vagă şansă în fața forțelor ridicate 
împotriva ei — prea zeloase organizaţii naţionale și 
internaţionale însărcinate cu respectarea legii, comercianți, 
corporaţii, companii de asigurări, noile conglomerate de 

asigurări sociale și milioane de tentacule ale complicatelor 
rețele din fiecare concern privat sau de stal. Oamenii care 
vor să menţină ordinea, care vor să vă stoarcă ultimul bănuț 
- forţele de ordine şi forţele comertului: e o alianţă 
formidabilă, prieteni! Cu ea se confruntă intimitatea, 
intimitatea noastră. E o bătălie decisivă, deşi teribil de 
unilaterală. Așa că întrebarea pentru distinşii mei colegi, din 
ambele tabere, e una simplă: Voi de partea cui sinteţi? 

IN: te uita, spuse Bryson încet, continuînd să rotească 
videocamera. Nu întoarce capul. Sînt trei, din cîte-mi 
dau seama. 

~ La ce distanță? 

Ea vorbea calm, concentrat, deşi zîmbea. 

— Douăzeci, douăzeci și cinci de metri. E un triunghi 
isoscel: la dreapta dumitale, o femeie blondă într-un sacou, 
cu părul ridicat și ochelari de soare mari și rotunzi; în spate, 
un bărbat solid cu barbă, în haine negre de preot; în stînga, 
un bărbat suplu, de vreo patruzeci de ani, brunet, într-o cămașă 
cu mîneci scurte, de culoare închisă și pantaloni negri. Toți 
au binocluri şi pot jura că sînt înarmaţi. 

— M-am prins, zise ea în şoaptă. 

- Unul dintre ei e șeful; ceilalți așteaptă semnalul lui. 
Acum, o să-[i arăt ceva și o să-ți cer să te uiţi prin vizorul 
videocamerei. Să-mi spui cînd i-ai reperat. 

Făcu un semn spre porticul catedralei, ca un cineast 
amator, şi îi dădu videocamera. 

— Jonas, spuse ca, alarmată. Era prima dată cînd îi spunea 
pe nume, deși era un nume de acoperire. O, Doamne, 
sîngcrezi. 

-N-am nimic, zise el scurt. Din nefericire, asta le-a atras 
atenția. 

Ea îşi schimbă imediat expresia de îngrijorare într-un 
rînjet bizar, nepotrivit, urmat de un chicot, jucînd teatru pentru 
un public de trei persoane. Layla se aplecă, privind prin vizor, 
în timp ce descria un arc de cerc cu aparatul. 

— Femeia blondă — văzut, spuse ea. 

După cîteva clipe, adăugă: 

— Preotul bărbos în negru — văzut. Tipul mai tînăr cu 
cămaşă închisă — văzut. 

— În regulă. 

El zîmbi și dădu din cap, continuînd pantomima. 

— Bănuiesc că încearcă să evite repetarea situaţiei de la 
baricade. E limpede că nu le pasă de trecătorii nevinovaţi, 
dar preferă, pe cît posibil, să nu-i ucidă, s-ar isca un scandal 
diplomatic. 

— Sau poate că nu sînt siguri că ești dumneata. 

-— Felul în care s-au aşezat mă face să cred că m-au 
identificat, zise Bryson în şoaptă, S-au instalat pe poziţii. 

- Cine sînt? Pari să știi ceva despre ei. 

-Îi cunosc, spuse Bryson. Le cunosc metodele; știu cum 
acționează. 

— De unde? 

— Le-am citit instrucţiunile de teren, zise el, nedorind să 
dea amănunte. 

- Dacă-i cunoşti, înseamnă că trebuie să ai idee despre 
riscurile pe care şi le asumă. Ai spus „scandal diplomatic“ — 
cu alte cuvinte, sînt agenţi guvernamentali? Americani? Ruși? 

— Cred că li s-ar potrivi cel mai bine denumirea de agenţi 
transnaţionali. Nici unul de rang înalt sau, cine știe - nici 
ruşi, nici americani, nici francezi, nici spanioli, ci o organizație 
care opercază în situaţii de criză, la nivel subteran, acolo unde 
graniţele nu sînt delimitate. Lucrează cu guvernele, dar nu 
pentru ele. Se pare că cei irei așteaptă să plece lumea din 
jurul meu. Dată fiind distanţa la care se află, au nevoie de un 
spaţiu suficient, de o marjă minimă. Dacă aş face o mişcare 

bruscă, ce ar sugera că vreau s-o iau la goană, ar trage, fără 
să le pese de trecători. 

Erau înghesuiți de turiști și pelerini, astfel încît le era 
greu să se mişte. El continuă: 

— Acum, vreau să te ocupi de femeie; să-ți scoţi arma 
foarte discret, pentru că ei îţi pot observa toate mișcările. 
S-ar putea să nu te cunoască, însă ştiu că ești cu mine și asta 
le e suficient. 

— Asta ce-nseamnă? 

— Înseamnă că te consideră cel puţin un accesoriu, dacă 
nu un adevărat complice. 

— Grozav, gemu Layla. 

— Îmi pare rău — nu ţi-am cerut să te implici. 

— Ştiu, ştiu. Eu am hotărît asta. 

— Cîtă vreme sîntem înconjurați de oameni din toate 
părțile, poţi să-ți mişti mîinile sub nivelul taliei. 

Ea dădu din cap. 

— Să-mi spui cînd ai scos arma. 

Ea încuviinţă și vîri mîna în încăpătoarea sacoşă împletită. 

— Am luat-o, zise ea. 

— Acum, cu mîna stîngă, ia aparatul de fotografiat de la 
gît și [ă-mi o poză cu catedrala în spatele meu. Caută un 
unghi mai larg, ca să o poți vedea și pe blondă. Nu te grăbi: 
eşti un fotograf amator și nu te pricepi la aparate. 

Ea ridică aparatul în dreptul feţei şi închise ochiul drept. 

— Foarte bine, acum o să las impresia că te lilmez, în 
timp ce mă fotografiezi. De îndată ce-o să duc camera video 
la ochi, o să ai o reacţie de iritare; îţi stric o încadrare perfectă. 
O să dai la o parte aparatul cu o.mișcare bruscă ce le va 
distrage atenţia și-i va zăpăci pe cei care ne privesc. Apoi 
ținteşte bine și trage. Doboar-o pe blondă. 

— De la distanța asta? zise ea neîncrezătoare. 

— Eşti unul dintre cei mai buni țintaşi pe care i-am văzut; 
am încredere. Pe urmă, te arunci imediat la pămînt. 

— Şi dumneata ce-o să faci? 

— O să-l ţintesc pe bărbos. 

— Dar mai e şi al treilea... 

— Nu ne putem ocupa de toți trei. 

Ea afișă din nou un fals zîmbet deconcertant, apoi duse 
la ochi aparatul fotografic, ținînd strîns în mîna dreaptă pistolul 
Heckler & Koch de calibru 45, lîngă talie. 

El surîse diabolic și ridică videocamera. În același mo- 
ment, cu o mişcare discretă, aproape imposibil de observat, 
duse mîna liberă la spate şi scoase pistolul Beretta de la 
centură. Mîinile îi tremurau, simțea că se sufocă. 

Chiar în spatele ei, la vreo douăzeci — douăzeci şi cinci de 
metri distanță, vizibil prin obiectivul videocamerei, falsul preot 
cobori binoclul de la ochi. Ce însemna asta: că urmăritorii 
hotărîseră să nu tragă, derutați de șiretlicul lui Bryson? Că nu 
voiau să tragă la nimereală, cu atîţia oameni nevinovați în jur? 
Dacă era așa, nu făcuseră decît să tragă puțin de timp. 

Dacă nu... 

Deodată, bărbosul îşi scutură încheietura, aparent un gest 
menit să-i repună sîngele în circulație, în realitate un semn 
pentru ceilalți. Un semnal transmis cu cîteva clipe înainte ca 
Bryson să-l poată prevedea. Nu/ 

Nu aveau timp. 

Acum! 

Coborî videocamera de la ochi şi ridică brusc arma, 
trăgînd trei focuri rapide, peste umărul Laylei. 

Exact în acel moment, ea lăsă aparatul să atîrne de curea, 
ridică pistolul și trase peste capetele mulțimii. 

Urmă o succesiune de împușcături care provocară panică 
în mulțime. În vreme ce se arunca la pămînt, Bryson reuşi să-l 
zărească pe bărbos clătinîndu-se şi căzînd. Layla se trânti jos, 
rostogolindu-se lîngă Bryson, lovindu-se de picioarele celor 
din jur şi doborînd o femeie tînără. Cineva din apropiere fusese 
atins de un glonț rătăcit — o rană superficială. 

— A căzut! zise Layla gîfiind, în timp ce se rostogolea. 
Blonda — am văzut-o căzînd. 

Împușcăturile încetară la fel de brusc precum începuseră, 
dar strigătele înspăimîntate continuau să se audă. 

Doi dintre prezumtivii asasini erau la pămînt, poate 
pentru totdeauna, însă cel puțin unul rămăsese în picioare: 
Paolo, ucigașul din Cividale. Şi bineînțeles că sigur fratele lui 
se afla prin preajmă. 

Erau loviți de picioarele celor care fugeau, iar alții cădeau 
peste ei, se împiedicau. Mulțimea intrase în panică. În acel 
haos, Bryson şi Layla reușiră să se ridice în picioare şi, alergînd 
alături de ceilalţi, să dispară în gloata înnebunită. 

Strecurîndu-se printre fugari, Bryson văzu o stradă 
îngustă, aproape o alee. Alergă spre ea, ocolind obstacolele 
umane, hotărît să se îndepărteze cît putea de mult, încercînd 
să se piardă de fraţii italieni sau de oricine altcineva l-ar fi 
hăituit. Străduţa era plină de case scunde şi vechi. Probabil 
că aveau curți mici și numeroase alei, un labirint în care se 
puteau pierde. 

Rana de la umăr zvicnea din nou, iar sîngele, gros şi 
fierbinte, continua să curgă. Durerea devenise insuportabilă, 
dar el se străduia să alerge mai repede. Layla îl urma. Pașii 
lor răsunau pe strada pustie. În timp ce fugea, Bryson cerceta 
ulița îngustă și umbrită, căutînd o curte, o prăvălie, vreun loc 
în care să se poată ascunde, Văzu o bisericuță vîrîtă între 
două clădiri vechi din piatră, însă era încuiată. Un afiş scris 
de mînă, lipit de una din ușile de lemn masiv, anunța că lăcașul 
era închis pentru reparații. În acel oraş plin de biserici și 
catedrale, caselor mai mici de rugăciune, care nu atrăgeau 
turiştii, li se acorda, probabil, puţină atenţie, și cu atît mai 
puține fonduri. 

Ajuns în fața bisericii, se opri brusc, puse mîna pe clanța 
masivă din fier și începu s-o zgâlțiie. 

— Ce faci? întrebă Layla, alarmată. Hai, să mergem mai 
departe! 

Gifiia, pieptul i se zbătea şi fața îi era îmbujorată. Din 
spate se auzeau paşi apropiindu-se. 


163 


Bryson nu răspunse. Mai trase o dată de clanță cu putere. 
Lacătul mic și ruginit, trecut printr-un belciug şi mai ruginit, 
se desprinse ușor din lemnul uşii. De obicei, lumea nu intra 
cu forţa în biserici; lacătul era mai mult simbolic. 

Bryson deschise ușa cu o smucitură și pătrunse sub arcada 
centrală. Mormăind nemulțumită, Layla îl urmă și închise uşa 
în urma ei. Singura lumină din interior venea de la nişte ferestre 
mici şi prăfuite, în formă de trifoi, aflate la mare înălțime. În 
aerul răcoros plutea un miros neplăcut, de mucegai. Bryson 
privi rapid în jur, apoi se sprijini de un perete rece de piatră. 
Inima îi bătea puternic după efortul făcut şi se simţea slăbit 
din cauza sîngelui pierdut. Layla mergea de-a lungul naosului, 
căutînd probabil vreo ieșire sau o ascunzătoare. 

După cîteva minute, ținîndu-și răsuflarea, el se întoarse 
la ușa principală. Lacătul spart putea să îi trădeze. Ori îl punea 
la loc, ori îl îndepărta. Întinse mîna spre clanţă ca să deschidă 
ușa, atent la zgomotul de afară. 

Auzi zgomotul unor pași grăbiţi, apoi o voce, un strigăt 
într-o limbă ciudată, care nu era nici spaniolă, nici galiciană. 
Îngheţă, privind fişiile înguste de lumină ce pătrundea printr-o 
mică deschizătură din josul ușii. Îngenunche, îşi lipi urechea 
de scîndură şi ascultă. 

Limba i se părea ciudat de familiară. 

— Niccolò, o crodevi di velu viodât! Jù par che strada 
că. Cumo o controli, tu continue a cjală la „plaza“! 

O recunoscu, înțelese vorbele. Cred că l-am văzut, 
Niccolo!, spuse vocea. În josul străzii. Tu supraveghează 
piaţa! 

Era o limbă puțin cunoscută, pe cale de dispariţie, numită 
friulană, pe care n-o mai auzise de mulți ani. Unii susțineau 
că era un vechi dialect al limbii italiene; alţii credeau că era o 
limbă distinctă. Se vorbea doar în regiunea nord-estică a Italiei, 
de către un număr tot mai mic de țărani. 

Bryson, al cărui talent la limbi străine se dovedise deseori 

un mijloc de supravieţuire la fel de util ca şi îndemînarea de-a 
miînui arme de foc, învățase singur friulana cu vreo zece ani 
în urmă, cînd angajase doi tineri țărani din zona montană 
izolată de deasupra localităţii Cividale — remarcabili vînători 
şi asasini. După ce-i angajase pe Paolo și Niccolo Sangiovanni, 
el îşi propusese şi reuşise să înveţe ciudata lor limbă, mai ales 
ca să-i poată controla îndeaproape, fără a da de înțeles că 
pricepea ce vorbeau ei. 

Da, era Paolo. Supravieţuise schimbului de focuri şi striga 
acum la fratele lui, Niccolo. Cei doi italieni erau nişte vînători 
formidabili şi nu-l dezamăgiseră niciodată. Era greu să-i eviţi, 
însă Bryson nu intenționa acest lucru. 

O auzi pe Layla apropiindu-se și ridică privirea. 

— Vreau să găsești o frînghie sau un cablu, şopti el. 

— Fringhie? 

— Repede! Trebuie să existe o ușă în spatele altarului, 
care să dea spre o casă parohială, spre vreun dulap de provizii, 

. Te rog, grăbeşte-te! 

Ea dădu din cap și străbătu în grabă naosul, spre altar. 

El se ridică iute în picioare, întredeschise uşa, apoi strigă 
cîteva cuvinte în friulană. Știa că accentul lui se apropia mult 
de cel al unui vorbitor autentic. Îşi ascuţi vocea, pentru a 
reda timbrul lui Niccolo. Cîteva fraze scurte, strigate înăbuşit, 
de la distanţă, distorsionate de ecou, îl putea păcăli pe Paolo. 

— Ou! Paulo, pessee! Lu ai, al è jù! Hei, Paolo, vino 
repede! L-am prins, l-am doborit! 

Răspunsul veni rapid. 

- La setu? Unde eşti? 

— Cal Li sa vecje glesie — cu le sieradure rote! În biserica 
veche, cu lacătul spart! 

Bryon se ridică repede în picioare, se răsuci spre o latură 
a 'porticului şi se lipi de cadrul ușii, ținînd strîns pistolul în 
mîna stîngă. 

Pașii deveniră mai repezi, dar încetiniră ritmul cînd se 

apropiară. Vocea lui Paolo se auzi dincolo de ușa bisericii. 

— Niccolo? 

— Ca! strigă Bryson, cu glas înăbuşit. Moviti! 

O scurtă ezitare, apoi uşa fu deschisă cu o izbitură. În 
valul brusc de lumină, Bryson văzu pielea oacheșă, trupul 
zvelt şi musculos, buclele negre și dese. Paolo îşi miji ochii, 
cu o expresie feroce pe chip. Intră prudent, privind în stînga 
şi-n dreapta, ținînd arma lîngă coapsă. 

Bryson făcu un salt înainte, lovindu-l pe Paolo cu toată 
greutatea corpului său. Mîna dreaptă se înfipse în beregata 
italianului. Paolo scoase un țipăt puternic de durere şi surpriză. 
În același timp, cu mîna stîngă, Bryson îl lovi cu pistolul în 
ceafă. 

Paolo se prăbuși. Bryson ştia că Paolo avea să-și revină 
în cîteva minute. Înșfăcă pistolul italianului, un Lugo, şi îl 
percheziţionă rapid, căutînd alte arme ascunse. Pentru că-i 
antrenasc pe fraţii Sangiovanni în tacticile de teren, Bryson 
ştia că trebuia să mai existe o armă: legată de gamba stîngă, 
sub cracul larg al pantalonului. După ce i-o luă, scoase un 
cuțit de pescuit zimţat din teaca de la centura italianului. 

Layla urmărise uluită scena, înainte de a înțelege ce 
intenționa Bryson, apoi îi aruncă un mosor de cablu electric 
izolat. Nu cra grozav, dar suficient de tare. Grăbiţi, cei doi 
legară mîinile şi picioarele italianului, astfel încât, cu cît omul 
se zbătea mai mult, cu atît mai tare sc strîngeau nodurile. 
Legătura era invenţia Laylei şi părea eficientă. Bryson trase 
de noduri, încredințîndu-se că vor ţine. Apoi el cu Layla îl 
duseră pe asasin într-o sacristie. Locul era şi mai întunecat, 
dar ochii lor se acomodaseră deja cu lumina slabă. 

— E un tip impresionant, zise calm Layla, teribil de 
puternic. 

— Şi el, şi fratele lui sînt niște atleti înzestrați de natură. 
Vînători. Au instinctul unor feline şi sînt la fel de nemiloşi. 

— A lucrat cîndva pentru dumneata? 

— Într-o viaţă trecută. EI şi fratele lui. În cîteva misiuni, 
dintre care una importantă, în Rusia. 

Ea îl privi întrebător, iar el nu găsi nici un motiv să se 
eschiveze de la explicaţii. Nu acum, nu după tot de făcuse ea 
pentru el. 

- Există un institut rusesc, cunoscut sub numele de Vec- 
tor, la Novosibirsk. În a doua jumătate a anilor '80, prin 
cercurile serviciilor secrete americane circula zvonul că Vec- 
tor nu era doar un institut de cercetări, ci se ocupa şi de 
producerea unor agenți patogeni pentru războiul bacterio- 
logic. 

~ Bacilii antraxului, variolei, chiar și ai ciumei. Au existat 
zvonuri... 

- Conform spuselor unui transfug care a dezertat la 
sfîrşitul anilor optzeci — fostul șef al programului pentru arme 
biologice —, ruşii aveau drept ţinte niște oraşe americane 
importante. Supravegherea cu mijloace tehnice ne-a adus 
puţine informaţii. Era un complex de clădiri joase, înconjurat 
de garduri prin care circula curent de înaltă tensiune, și era 
apărat de gărzi înarmate. Asta aflaseră agențiile americane 
de informații. Fără dovezi concrete, nici americanii, nici aliaţii 
lor din NATO nu erau dispuşi să acţioneze. O reacţie pasivă 
tipică pentru birocraţii din serviciile de informaţii. Ca urmare, 
am fost trimis să efectuez o penetrare primejdioasă, pe care 
nici un alt serviciu secret n-ar fi îndrăznit s-o realizeze. 
Mi-am format echipa de haidamaci specializaţi în jafuri, care-i 
includea și pe băieții ăştia. Patronii mei întocrmniseră o listă de 
„cumpărături“ — fotografii ale utilajelor de etanșeizare, ale 
labirinturilor de vid, ale vaselor de fermentație pentru 
dezvoltarea viruşilor. Şi, mai presus de orice, voiau eşantioane 
de microbi — vasele Petri. 

— Doamne... Patronii dumitale — dar spuneai că nici o 
altă agenţie de informații n-ar fi încercat așa ceva... CIA a... 

EI dădu din umeri. 

— Las-o baltă. 

Apoi Îşi zise: ce rost are să-i mai ascund ceva? 

— Tipii ăștia, continuă el, frații Sangiovanni, trebuia să 
înlăture rapid şi fără zgomot santinelele. 

— Cum s-au descurcat? 

— Am obținut marfa. 

În vreme ce aşteptau ca Paolo să-şi revină, Layla se duse 
la ușa din faţă a bisericii şi puse la loc belciugul rupt şi lacătul, 
ca să pară neatinse. După vreo douăzeci de minute, Paolo 
începu să se agite. 

— Al è pasât tant timp di quand che jerin insieme a 
Novosibirsk, spuse Bryon. „A trecut mult timp de cînd am 
fost împreună la Novosibirsk.“ Am știut dintotdeauna că eşti 
lipsit de loialitate. Unde-i fratele tău? 

Paolo făcu ochii mari. 

— Coleridge, ticălosule. 

Încercă să-şi ridice mîinile şi se strîmbă cînd cablul subțire 
îi strînse mai mult încheieturile. Mormăi printre dinţi: 

— Bastard, tu mi fasis pensà che vecje storie dal purcit, 
lo tratin come un siGr, a viodin di lui, i dan dut chel che a 
voe di ve, e dopo lu copin. 

Bryson zîmbi şi-i traduse Laylei. 

— Zice că există un vechi proverb friulan despre porc. 
Oamenii îl tratează ca pe un prinț, îi dau de toate, îi satisfac 
toate nevoile — pînă în ziua în care îl taie ca să-l mănînce. 

— Şi cine-ar fi porcul? întrebă Layla. Dumneata sau el? 

— O să jucăm acum un joc care se cheamă adevărul 
sau consecinţele. Îmi spui adevărul ori suporţi 
consecințele. Hai să începem cu o întrebare simplă: unde-i 
fratele tău? 

— Niciodată! 

— Păi, tocmai mi-ai răspuns la una dintre întrebări — 
Niccolo a venit aici cu tine. Aproape că m-aţi ucis în piaţă. 
Aşa vă exprimați voi recunoştinţa față de fostul vostru șef? 


168 


— No soi ancjmă freât dal dut! Încă n-am terminat treaba! 
răcni Paolo. 

— Nu, zise Bryson zîmbind. Nici eu n-am terminat. Cine 
v-a angajat? 

Italianu! scuipă, stropindu-l pe Bryson. 

— Du-te-n mă-ta! strigă el în engleză, una dintre puţinele 
fraze pe care le ştia. 

— Te mai întreb o dată şi, dacă nu-mi dai un răspuns 
adevărat — cuvîntul important fiind adevărat —, va trebui să 
folosesc chestia asta. 

Ridică pistoul Beretta le vedere. Layla se apropie și vorbi 
repede, cu voce joasă: i 

— Mă duc să stau de pază la ușă. Impuşcăturile ar putea 
atrage atenţia. 

Bryson încuviință: 

- Bună idee. 

— Dă-i drumul, omoară-mă, strigă asasinul, în limba lui 
maternă. Pentru mine nu contează. Mai sînt alții, mulți alții. 
Chiar fratele meu ar putea avea plăcerea să te ucidă — ar fi 
darul meu de muribund pentru el. 

— O, n-am de gînd să te ucid, spuse Bryson cu răceală. 
Eşti un tip curajos; te-am văzut înfruntînd moartea fără teamă. 
Moartea nu te sperie şi ăsta-i unul dintre lucrurile care te fac 
atît de bun în meseria ta. 

lalianul îşi îngustă ochii bănuitor, încercînd să descifreze 
înțelesul acelor vorbe. Bryson îl vedea mișcîndu-și gleznele 
şi încheieturile mîinilor, în încercarea de-a găsi vreun punct 
slab al legăturilor care-l imobilizau, dar n-avca nici o şansă. 

— În schimb, continuă Bryson, te-aş lăsa fără singurul 
lucru care înseamnă ceva pentru tine: capacitatea de a vîna, 
fie că e vorba despre cinghiale, mistrețul drag ţie, fie de 
oameni consideraţi „imposibil de salvat“ de către mincinoşii 
care controlează armele secrete ale guvernului. 

Făcu o pauză şi îndreptă țeava pistolului spre genunchii 
ucigașului. 

— Sigur, pierderea unui genunchi n-o să te împiedice să 

mergi — în ziua de azi există atîtea proteze perfecționate —, dar 
n-o să poţi alerga prea repede. Pierderea ambilor genunchi — 
ci bine, asta îţi va lua cu siguranță pîinea de la gură, nu crezi? 

Asasinul sc făcu pămâîntiu la față. 

— Trădător blestemat, şuieră el. 

— Asta ti-au spus? Și pentru cine ţi-au zis că am trădat? 

Paolo îl privea sfidător, însă buza de jos îi tremura. 

— Te mai întreb o dată, și gîndeşte-te foarte bine înainte 
de-a refuza să-mi răspunzi sau de-a încerca să mă minţi: Cine 
v-a angajat? 

— Du-te-n mă-ta! 

Bryson trasc. ltalianul ţipă şi sîngele îi mînji pantalonul 
în dreptul genunchiului. Paolo se zvîrcolca de durere, răcnind 
tot felul de înjurături pe limba lui. 

Bryson auzi un trosnet la ușa bisericii, urmat de un strigăt 
de bărbat şi de țipătul Laylei. Se întoarse brusc, să vadă ce se 
întîm plase — și o porni în fugă spre intrare, la timp ca să distingă 
în întuneric două siluete ce se luptau. Una trebuia să fie Layla; 
dar cine era cealaltă? Ridică pistolul și urlă: 

— Stai, ori eşti mort! 

— E-n regulă, se auzi vocea Laylei. 

EI se simţi ușurat. 

— Nemernicul nu ştie să se bată. 

Era fratele lui Paolo, Niccolo, cu braţele strîns legate la 
spate. O bucată de cablu ce atîma de ceafa lui era tot ce 
rămăsese dintr-un laţ pe care ea îl folosise ca să i-l strîngă în 
jurul gîtului în clipa în care năvălise înăuntru. Dunga subțire, 
vișinie de la baza gîtului, era dovada grăitoare că omul fusese 
aproape sugrumat. Layla avusese avantajul surprizei şi-l 
folosise din plin; înnodase ingenios ştreangul, așa încît, cu cît 
Niccolo îşi trăgea brațele mai tare, cu atît mai mult i se stringea 
lațul în jurul gâtului. Totuşi, avea picioarele dezlegate și, deși 
căzut la podea, continua să le agite, răsucindu-se în loc și 
încercînd să se ridice. 


170 


Bryson sări pe pieptul lui Niccolo, izbindu-l cu picioarele 
ca să-i scoată aerul din plămîni şi, în acelaşi timp, țintuindu-l 
la podea, pentru a-i permite Laylei să-i înfășoare cablul peste 
genunchi și glezne și să-l lege strîns. Niccolo mugea ca un 
taur înjunghiat, ținînd isonul țipetelor înfiorătoare ale fratelui 
său aflat la cincisprezece metri distanță. 

- Ajunge, zise Bryson dezgustat. 

Rupse o fişie de pînză din cămaşa kaki a lui Niccolo și, 
după ce-o împături, o îndesă în gura italianului ca să-i înăbuşe 
urletele. Layla scoase o rolă de bandă adezivă găsită, probabil, 
în dulapul de unde luase şi cablul, şi-o folosi pentru fixarea 
căluşului, lipind-o peste gura lui Niccolo. Bryson rupse altă 
bucată din cămaşa italianului, i-o întinse Laylei şi-i ceru să 
procedeze la tel și cu celălalt frate. 

Apoi, Bryson îl tîrî pe Niccolo spre o liridă, vîrîndu-l 
într-un confesional. 

— Fratele tău tocmai a fost rănit grav, îi spuse Bryson, 
fluturînd pistolul. Dar, după cum auzi, e încă în viață. Însă 
n-o să mai poată merge. 

Niccolo îşi răsucea capul dintr-o parte în alta, urlînd prin 
căluş, şi lovea cu picioarele podeaua de piatră, într-o 
manifestare mută, animalică, de furie. 

— Acum o să-ți spun ceva, cît de limpede o să pot. Vreau 
să-mi spui cine v-a angajat. Vreau un dosar verbal complet, 
codurile, numele de contact şi procedurile. Totul. După ce o 
să-ţi scol călușul, sper să începi să vorbeşti. Şi nici măcar să 
nu te gindești să inventezi ceva, pentru că fratele tău mi-a 
spus deja multe, iar dacă spui ceva ce nu se potriveşte, o să 
presupun că el ecel care minte și-o să-l ucid. Pe cuvînt! 
Nu-mi plac mincinoşii. Ne-am înţeles? 

Niccolo se potolise, dădu înnebunit din cap, urmărind 
cu ochii holbați expresia feţei lui Bryson. Era limpede că 
ameninţarea îşi făcuse efectul. Bryson găsise punctul vulnerabil 
al ucigașului. 

Bryson auzea tînguielile și gemetele lui Paolo, înăbușite 
de călușul pe care Layla i-l pusese în gură. 

— Partenera mea e dincolo de coridor, cu Paolo. Nu 
trebuie decît să-i dau semnalul și o să-i tragă un glonţ în frunte. 
E limpede? 

Niccolo dădu și mai disperat din cap. 

— În regulă, zise Bryson şi smulse banda adezivă de pe 
gura lui Niccolo. 

Niccolo răsuflă de cîteva ori adînc, neregulat. 

— Acum, dacă o să faci greșeala să mă minți, tot ce poți 
spera e ca fratele tău să-mi fi turnat exact acecaşi gogoaşă. 
Altfel o să fie ucis, ca şi cum chiar tu ai apăsa pe trăgaci, ai 
priceput? 

Niccolo zise pe nerăsuflate: 

- Da! 

- În locul tău, eu aş opta pentru adevăr. Șansele sînt 
mult mai mari. Și, nu uita, ştiu unde locuiesc familiile voastre. 
Ce mai face nonna Maria? Şi mama voastră, Alma — mai are 
casa aia din scînduri? 

Niccolo îl privi feroce și-n acelaşi timp ofensat. 

— Își spun adevărul! Ţipă el. 

— Dacă ne-am înțeles în privința asta, e bine, spuse Bryson 
cu blîndeţe. 

— Dar nu ştim cine ne-a angajat! Procedeul e acelaşi ca 
pe vremea cînd lucram pentru dumneata! Noi sîntem mus, 
animalele de povară! Nouă nu ne spun nimic! 

Bryson dădu din cap, cu un aer meditativ. 

— Nimic nu rămîne pe vecie uitat, prietene. Ştii asta la fel 
de bine ca mine. Chiar dacă eşti implicat într-o operaţiune 
secretă, tot cunoşti numele de acoperire al contactului tău. 
Nu te poți stăpîni să nu culegi fragmente de informații. E 
posibil ca ei să nu-ţi spună de ce îndeplinești o anume misiune, 
dar îţi spun întotdeauna cum s-o faci, iar asta poate fi extrem 
de semnificativ. 

— Ţi-am spus, nu ştim cine sînt patronii noștri! 

Bryson ridică vocea și vorbi cu o furie stăpînită: 

— Aţi lucrat cu o echipă, conduşi de un șef; vi s-au dat 
instrucțiuni, iar oamenii vorbesc întotdeauna. Ştii al naibii de 
bine cine v-a angajat! 

Se întoarse către coridor, de parcă s-ar fi pregătit să 
transmilă un semnal. 

— Nu! strigă Niccolo. 

— Fratele tău... 

— Nici fratele meu nu ştie! Nu știu ce ţi-a spus, dar nu 
ştie! Cunoşti regulile... compartimentele... cum se face 
treaba asta! Noi sîntem doar ajutoare angajate şi ne plătesc 
cu bani gheață! 

— Limba! îi ceru Bryson. 

— Che... limbă? 

— A echipei cu care lucraţi aici. Ce limbă vorbesc între ei? 

Ochii lui Niccolo deveniră sălbatici. 

— Mai multe limbi! 

— A şefului echipei! 

— Rusă! strigă el disperat. £ rus! 

— De la KGB sau GRU? 

— De unde să ştim noi asta? 

— Cunoști fețele! se răsti Bryson. 

Apoi strigă: 

— Layla! 

Layla se apropie, înțelegînd jocul lui Bryson. 

— Vrei să folosesc un amortizor? întrebă ea pe un ton 
degajat. d 

— Nu! tună Niccolo. Îţi spun ce vrei să ştii! 

— Îi mai acord şaizeci de secunde, zise Bryson. Pe urmă, 
dacă nu aud ce vreau, trage. 

Lui Niccolo îi spuse: 

— Te-au angajat să mă ucizi fiindcă mă cunoşti, îmi ştii 
fața. 

Niccolo dădu din cap, cu ochii închişi. 

— Dar ei ştiau că ai lucrat cîndva pentru mine și nu ți-ar 

[i cerut să-l ucizi pe fostul tău șef fără să inventeze un motiv 
plauzibil. Indiferent de lipsa voastră de loialitate. Ti-au spus 
că sînt un vînzător, un trădător, corect? 

- Da. 

— Un trădător faţă de ce, faţă de cine? 

— Au spus doar că vindeai numele agenților, că noi și 
toți cei care-au lucrat cu dumneata vom fi identificaţi, scoşi 
din ascunzători și executaţi. 

— Executaţi de către cine? 

— De către părţile ostile... nu știu, n-au precizat! 

— Dar i-ai crezut. 

— De ce nu i-aş [i crezut? 

— S-a pus un premiu pe capul meu ori s-a oferit un preţ fix? 

— Da, un premiu. 

— Cît? 

— Două milioane. 

— Lire sau dolari? 

- Dolari! Două milioane de dolari. 

- Sînt flatat. Tu şi cu fratele tău v-aţi fi putut retrage la 
țară, să vînaţi cinghiale după pofia inimii. Numai că atunci 
cînd oferi un premiu unei echipe, interesul personal scade, 
iar oamenii nu mai acționează coordonat; fiecare vrea să dea 
singur lovitura, O strategic greșită, dăunătoare propriului scop. 
Bărbosul era şeful echipei? 

` — Da. 

— Vorbea rusește? 

- Da. 

— Îi ştii numele? 

— Am auzit pe cineva spunîndu-i Miliukov. Dar îi ştiu 
fața. E ca mine, ca noi — efectuează misiuni. 

— Mercenar? 

— Se zice că lucrează pentru un... om foarte bogat, un 
magnat rus. Una dintre forţele secrete din spatele Kremlinului. 
Un nabab. Se spune că e liderul din umbră al Rusiei. 

— Prişnikov. 

Se zări un licăr de recunoaştere în ochii italianului. Mai 
auzise acel nume. 

— Posibil, da. 

Prișnikov. Anatoli Prişnikov. Fondator şi preşedinte al 
giganticului consorțiu rusesc Nortek, cu multe afaceri 
tenebroase. De o bogăţie și influenţă imense și, într-adevăr, 
forţa din spatele tronului. Inima lui Bryson începu să bată cu 
putere. De ce-ar fi trimis Anatoli Prişnikov pe cineva ca să-l 
elimine? 

De ce? 

Singura explicație logică ar fi fost că Prişnikov controla 
Directoratul sau că era prinire cei care-l controlau. Harry 
Dunne de la CIA spusese că Directoratul fusese întemeiat şi 
controlat încă de la început, de un mic grup secret de „genii“ 
ale fostului GRU sovietic. 

Şi dacă ţi-aş spune că Directoratul nu face parte, în 
realitate, din guvernul Statelor Unite? ziscse Dunne. Că n-a 
făcut niciodată parte... Întreaga afacere a fost un truc atent 
gîndit, înțelegi?... O operațiune de penetrare pe teritoriul 
inamicului — teritoriul nostru. 

Pe urmă, după sfîrşitul războiului rece şi destrămarea 
serviciilor secrete sovietice, controlul Directoratului a trecut 
în alte milini, spusese omul de la CIA. Agenţii erau terminati, 

Am fost păcălit, şi pe urmă dat afară. 

Şi Elena? Dispăruse. Fusese despărțită de el în mod 
deliberat? Stăpînii hotărîseră să-i țină departe unul de altul 
pentru vreun motiv anume? Fiindcă ştiau anumite lucruri și 
le puteau pune cap la cap? 

.. Acum avem motive să credem că a fost reactivat, 
spusese Dunne. Vechii dumitale patroni par să strîngă arme... 
S-ar putea afirma că vor să provoace o instabilitate globală... 
Se pare că încearcă să adune un întreg arsenal. Noi credem 
că vor să provoace tulburări în sudul Balcanilor, deşi ținta 
lor se află în altă parte. 

Generalităţi, afirmaţii și aserțiuni vagi. Contururile 
rămîneau întunecate și nesigure, El trebuia să opereze doar 
cu fapte, iar acestea erau prea puține. 

Fapt: O echipă de asasini, formată din agenţii operativi 
ai Directoratului — foşti sau actuali, n-avea idee — încercase 
să-l ucidă. 

Dar de ce? Forţele de securitate ale lui Calacanis l-ar fi 
putut considera pur și simplu un intrus, un agent de penetrare 
care trebuia eliminat. În schimb, grupurile de asasini, din 
Santiago de Compostela, păreau prea bine organizate şi 
sincronizate pentru a fi doar o reacție la apariția lui pe nava 
lui Calacanis. 

Fapt: Fraţii Sangiovanni fuseseră angajați ca să-l ucidă 
chiar înainte de apariția lui pe Armada Spaniolă. Şefii 
Directoratului hotărîseră cu mult înainte că el constituia o 
amenințare. Dar cum şi de ce? 

Fapt: Şeful echipei de asasini era şi în serviciul lui Anatoli 
Prişnikov, un cetățean cu o imensă avere. Prin urmare, 
Prișnikov trebuia să fie unul dintre liderii Directoratului. Dar 
de ce-ar fi condus o persoană particulară — în ochii lumii — un 
serviciu de informații ilegal? 

Însemna oare asta că Directoratul se privatizase — fusese 
obiectul unei preluări de către o parte ostilă, cooptată de 
Anatoli Prişnikov? Oare devenise armata personală a celui 
mai puternic și misterios magnat al Rusiei? 

Brusc îi trecu prin minte altceva. 

— Spuneai că membrii echipei vorbeau şi alte limbi. Ai 
menționat franceza. 

— Da, dar... 

— Nici un dar! Care din ei vorbea franceza? 

- Blonda. 

— Femeia blondă din piață? 

- Da. 

— Şi ce ascunzi în legătură cu ea? 

— Ce să ascund? Nimic! 

— Mi se pare foarte interesant, fiindcă fratele tău a fost 
mult mai vorbăreț pe tema asta. 

Cacealmaua era îndrăzneață, dar fusese rostită cu mare 
siguranță şi de aceea sunase convingător. Bryson continuă: 

— Mult mai vorbăreţ. Poate că a inventat ceva, a născocit 
o poveste — asta vrei să-mi spui? 

— Nu! Nu ştiu ce ti-a spus el — noi doar am auzit fără să 
vrem cîte ceva, mici certuri. Poate nişte nume. 

— Poate nişte nume? 

— Am auzit-o vorbind în franceză cu un agent care fusese 
la bordul vasului cu arme care a explodat. Armada Spaniolă. 
Agentul era francez şi fusese acolo ca să facă o afacere cu 
grecul. 

-O afacere? 

— Francezul ăla e — era — agent dublu, așa i-am auzit 
zicînd. 

Bryson și-l aminti pe francezul elegant, cu părul lung, 
din sufrageria lui Calacanis. Era cunoscut drept emisarul lui 
Jacques Arnaud, cel mai bogat şi mai influent negustor de 
arme al Franței. Făcea și el parte din Directorat sau măcar 
lucra cu sau pentru ei? Ce semnificație avea faptul că Jacques 
Arnaud, negustorul de arme francez, om de extremă dreapta, 
cra aliat cu Directoratul — şi, în consecință, cu cea mai bogată 
persoană particulară din Rusia? 

Şi dacă era adevărat că cei doi influenți oameni de afaceri, 
unul din Rusia, celălalt din Franța, controlau Directoratul, 
folosindu-se de el pentru a instiga la acte de terorism în 
întreaga lume — care era obiectivul lor? 


Îi lăsară pe cei doi fraţi legaţi şi cu călușuri în gură, în 
vechea biserică. Bryson îi ceruse Laylei, care avea cunoștințe 
de prim-ajutor, să încerce să oprească sîngerarea lui Paolo, 
folosind o fîşie de pînză strîns legată, care să preseze rana. 

— Cum poţi fi atît de grijuliu cu un om care a încercat să 
te ucidă? întrebase ea mai tîrziu, sincer nedumerită. 

Bryson dăduse din umeri. 

— Nu-şi făcea decît meseria. 

— Noi nu lucrăm așa în Mossad. Dacă un om încearcă să 
te ucidă și dă greș, nu trebuie să-l lași să-ţi scape. E o regulă 
obligatorie. 

— Eu am alte reguli. 

Petrecură noaptea într-un hotel anonim; Layla îi trată 
rana de la umăr. I-o curăță cu peroxid cumpărat de la o 
farmacia, o cusu şi aplică un unguent antibacterian. Lucra 
repede, cu îndemânarea unui medic de profesie. 

Examinîndu-i bustul dezgolit, ea își trecu degetul peste 
o cicatrice lungă și netedă. Rana provocată de Abu în Tuni- 
sia, în ultima misiune a lui Bryson, fusese tratată de un mare 
chirurg care avea contract cu Directoratul. Nu-l mai durea, 
dar amintirea rămăsese, la fel de tulburătoare. 

— Un suvenir, zise el sumbru, de la un vechi prieten. 

Dincolo de mica fereastră, ploaia cădea în rafale pe pavaj. 

— Ai fost aproape mort. 

— Am avut medici buni. 

— Ai fost rănit de multe ori, zise ea și atinse cu degetul o 
cicatrice mult mai mică, de mărimea unei monede, de pe 
bicepsul lui drept. 

— Şi asta? întrebă ea. 

— Alt suvenir. 

În minte îi reveni o amintire din Nepal, care-l copleşea. 
Avusese un adversar de temut, pe nume Ang Wu, un ofițer 
dezertor din armata chineză. Bryson se mai întreba şi acum 
ce se întîmplase cu adevărat în acel schimb de focuri. Fusese 
într-adevăr doar o unealtă într-o conspirație diabolică pe care 
încă n-o înțelegea? 

Cursese atîta sînge; se pierduseră atîtea vieţi. Și pentru 
ce? Ce însemnase viața lui? Cu cît afla mai multe, cu atît 

înţelegea mai puțin. Se gîndi la părinții lui. Să fie adevărat că 
fuseseră ucişi de maeștrii din umbră ai Directoratului? Se gîndi 
la Ted Waller, omul pe care-l admirase atît de mult, şi simţi 
cum îl cuprinde mînia. 

Cum se exprimase Niccolo, cînd vorbise despre sine și 
despre fratele lui... animale de povară? Erau angajaţi ca gorile, 
pioni în slujba unui joc odios, ale cărui reguli nu le fuseseră 
niciodată explicate. Bryson își spuse că nu exista nici o 
deosebire între el şi fraţii italieni. Erau cu toţii doar nişte 
instrumente folosite de forțe din umbră. Nimic altceva decît 
nişte unelte. 

Layla, care şezuse pe marginea patului, se ridică și se 
duse în baia mică, de unde se întoarse după cîteva clipe cu un 
pahar cu apă. 

— Farmacistul mi-a dat cîteva tablete de antibiotic. l-am 
spus că o să-i aduc o rețetă mîine dimineaţă, așa că a fost de 
acord să mi le dea. 

Îi întinse câteva capsule şi paharul. O reacţie provocată 
de vechea lui suspiciune îl făcu să se întrebe în gînd: Ce sînt 
pilulele astea nemarcate pe care mi le dă? Dar o voce lăuntrică, 
mai rațională, îi şopti: Dacă voia să te ucidă, ar fi putut s-o 
facă de mai multe ori în ultimele douăzeci şi patru de ore. 
Mai mult, n-ar fi trebuit să-și rişte viaţa ca s-o salveze pe a 
ta. Luă capsulcle şi le înghiţi cu o gură de apă. 

— Pari absent, spuse Layla în timp ce strîngea trusa 
medicală. Departe de-aici. Te gândești la ceva tulburător. 

Bryson ridică privirea și dădu încet din cap. Să împartă 
camera cu o femeie frumoasă — chiar dacă nu dormeau 
împreună — era ceva ce nu mai făcuse de la plecarea 
neașteptată a Elenei, cu ani în urmă. 

Din cînd în cînd se mai ivise cîte-o ocazie, dar el rămăsese 
cast, pedepsindu-se pentru orice eventuală vină față de Elena. 

Ce făcuse el? Se întreba, cît din viața lor împreună fusese 
o farsă, pusă în scenă de Ted Waller? 


179 


Apoi se întoarse cu gîndul la acel moment, acel moment 
important cînd o minţise. O minţise ca s-o protejeze. Îi 
ascunsese ceva. Waller se topea după citatele din Blake: 
„Sîntem dispuşi să credem o minciună, avea să peroreze el, 
atunci cînd nu ne credem ochilor“. 

Dar Bryson nu dorise s-o facă pe Elena să creadă, să știe 
ce făcuse el pentru ea. 

Acum îşi cerceta memoria, amintindu-și de acea seară 
de la Bucureşti despre care nu-i vorbise. 

Care era adevărul? Unde era adevărul? 


Cu toată paranoia şi mutilările pe care le provoacă, 
lumea infernală a agenților secreţi e mică, iar zvonurile 
circulă repede. Bryson primise informaţii de la mai multe 
persoane demne de încredere, că o echipă de „,măturători “ 
proveniţi din fosta Securitate oferea bani mulți pentru orice 
indicație ce-ar fi putut dezvălui locul unde se afla un anume 
doctor Andrei Petrescu, matematicianul şi criptologul care 
trădase revoluția socialistă, furnizînd inamicului cifrurile 
pe care le folosea regimul lui Ceauşescu. Printre foştii 
mentori nemulțumiți ai rău-famatului serviciu secret domnea 
o mare amărăciune, cauzată de lovitura de stat care 
răsturnase regimul patronului lor şi-i îndepărtase de la 
putere. N-aveau să-i ierte ori să-i uite niciodată pe trădători 
şi erau hotăriți să-i urmărească şi să-i prindă cu orice preţ, 
oricît de mult timp le-ar fi luat asta. Aveau în vedere mai 
mulți transfugi, printre care şi pe Petrescu. Urmau să fie 
puse la cale nişte asasinate. 

Printr-o relaţie, Bryson aranjase o întîlnire la Bucureşti 
cu şeful „măturătorilor “, fostul număr doi din Securitate. 
Deşi identitatea de acoperire a lui Bryson nu-i era cunosculă 
securistului, i se acordă credibilitate. Mesajul transmis arăta 
că Bryson avea informaţii importante, care ar fi fost, fără 
îndoială, de mare interes pentru „măturători“. El avea să 

vină la locul de întîlnire singur — lucru verificabil, iar omul 
Securităţii trebuia să procedeze la fel. 

Pentru Bryson era o chestiune personală. Făcuse 
pregătirile fără ştiinţa Directoratului. O întîlnire atit de 
neregulamentară n-ar fi fost aprobată niciodată; posibilele 
consecințe erau prea grave. Bryson nu putea risca să amine 
întîlnirea, aşa încît aduse la cunoştinţa şefilor că, după 
încheierea unei operaţiuni la Madrid, avea să-și ia o foarte 
necesară, deşi prea scurtă vacanţă, un week-end prelungit 
la Barcelona. Permisiunea îi fu acordată; nu mai avusese 
de mult timp o vacanță. Acţiona în directă contradicţie cu 
politica Directoratului, însă n-avea de ales. Trebuia s-o 
facă. 

Cumpără bilete de avion cu bani gheaţă, sub un nume 
inventat, care nu apărea nicăieri în băncile de date ale 
Directoratului. 

Nici Elenei nu-i spuse ce intenționa să facă, deoarece 
ea n-ar fi aprobat niciodată întîlnirea lui cu şeful echipei 
care-l vîna pe tatăl ei. Nu numai că ar fi considerat acțiunea 
mult prea periculoasă, dar îi spusese clar, de mai multe ori, 
să nu se amestece sub nici o formă în chestiuni care-i priveau 
pe părinţii ei. O îngrozea gîndul de a-şi pierde atit soțul, cît 
şi părinții, de a stîrni asasinii Securităţii. Bryson îi respectase 
dorința, însă apăruse o ocazie ce nu trebuia ratată. 

Bryson se întilni cu fostul om al Securităţii într-un bar 
întunecos, aflat la un subsol. Aşa cum promisese, venise 
singur, dar își luase nişte măsuri de precauţie. 

— Ai informații despre familia Petrescu, întrebă 
generalul-maior Radu Drăgan, atunci cînd Bryson i se 
alătură într-un separeu slab luminat. 

Drăgan nu ştia nimic despre Bryson, dar el culesese 
informaţii din rețeaua lui de surse şi îşi făcuse temele. Elena 
menționase prima oară numele lui, în noaptea plecării de la 
Bucureşti, ca să-l sperie pe milițianul interesat de conţinutul 

camionului. Ea îi ştia numele şi numărul de telefon pentru 
că Drăgan fusese cel care-l recrutase pe tatăl ei. Din acest 
motiv trădarea lui Andrei Petrescu era o chestiune strict 
personală pentru Drăgan. 

— Cu siguranţă, zise Bryson. Dar mai întii ar trebui să 
discutăm condiţiile. 

Drăgan, un bărbat de vreo şaizeci de ani, cu trăsături 
neregulate şi ten pămîntiu, înălță sprincenele. 

— Sînt bucuros să discut „condiţiile“, cum le zici 
dumneata, de îndată ce-o să aflu ce ai să-mi vinzi. 

Bryson zimbi. 

— Desigur, uite „informaţia “ pe care am să ţi-o dau. 

Împinse pe masă o foaie de hirtie. Drăgan o luă şi o 
cercetă nedumerit, 

- Ce... ce-i asta? întrebă generalul. Dar numele astea... 

— .... sînt numele tuturor membrilor marii dumitale 
Jamilii, rude de sînge sau prin alianţă, împreună cu adresele 
lor şi numerele de telefon. Dumneata, care ţi-ai luat atitea 
precauţii pentru a-i proteja pe cei apropiați şi dragi dumitale, 
trebuie să-ți dai seama la ce resurse imense am eu acces, 
dacă am reuşit să obţin aceste informaţii. Îţi dai seama cît 
de ușor mi-ar fi mie și colegilor mei să găsesc pe oricine 
dintre cei de pe listă, chiar dacă ai reuşi să-i ascunzi din 
nou. 

— Cine dracu’ ești? Cum îndrăzneşti să vorbeşti aşa cu 
mine? 

— Vreau doar garanţia că toţi „măturătorii“ dumitale 
vor primi imediat ordin să întrerupă urmărirea. 

— Faptul că unul din oamenii mei îţi vinde informaţii 
nu-ți permite să mă ameninţi. 

— După cum ştii, nici unul dintre oamenii dumitale 
n-are acces la aceste informaţii. Crede-mă, informaţiile mele 
provin din surse mult mai demne de încredere decit 
persoanele din cercul dumitale. Scapă de ele, execută-le, 

n-ai să rezolvi nimic. Acum, ascultă-mă. Dacă dumneata, 
ori cineva care lucrează cu sau pentru dumneata, ori care 
are vreo legătură oarecare cu dumneata se atinge de soții 
Petrescu, asociaţii mei îi vor lichida pe toți membrii familiei 
dumitale. 

- Pleacă de-aici! Dispari imediat! Ameninţările 
dumitale nu mă interesează. 

— Își ofer şansa să dai „măturătorilor“ ordinul de 
încetare a urmăririi, chiar în clipa asta. Bryson se uită la 
ceas. Ai exact şapte minute ca să transmiţi ordinul. 

— Sau? 

— Sau cineva la care ţii foarte mult va muri. 

Drăgan zimbi şi-şi mai turnă nişte bere. 

— Îmi iroseşti timpul. Oamenii mei sint în cîrciuma 
asta, cu ochii pe mine, şi tot ce am de făcut e un semn. 
Te vor omori înainte de-a avea timpul să dai vreun 
telefon. 

- De fapt, dumneata iţi iroseşti timpul. Adevărul e că 
vrei ca eu să dau un telefon. Un asociat de-al meu se află 
într-un apartament de pe Calea Victoriei chiar în clipa asta, 
cu un pistol la tîmpla unei femei care se numeşte Dumitra. 

Fața palidă a lui Drăgan deveni şi mai albă. 

- Da, amanta dumitale, care face strip-tease la Sexy 
Club, pe Calea 13 Septembrie. Nu e singura dumitale amantă, 
dar stai cu ea de cîțiva ani, aşa că trebuie să ai o anumită 
afecțiune pentru ea. Asociatul meu aşteaptă să-l sun la 
telefonul lui mobil. Dacă n-o fac în — Bryson îşi privi din 
nou ceasul — șase, nu, cinci minute, are instrucțiuni să-i tragă 
un glonț în cap. Ar trebui să te rogi să-mi funcţioneze 
telefonul. 

Drăgan rise disprețuitor, însă Bryson citi în ochii lui 
neliniştea. 

— Îi poţi salva viaţa anulind chiar acum ordinul de 
execuţie a soților Petrescu. Poţi să n-o faci, dar femeia va 


183 


muri. Uite, foloseşte telefonul meu mobil dacă n-ai unul la 
dumneata, dar să ai grijă să nu se descarce bateria — ca să 
pot da de prietenul meu. 

Drăgan sorbi îndelung din paharul cu bere, simulind 
nepăsarea. Timpul se scurgea în tăcere. Cu doar un minut 
înainte de ora execuţiei, Bryson sună în Calea Victoriei. 

— Nu, zise el cînd i se răspunse. Drăgan refuză să anuleze 
ordinul, aşa că te-am sunat doar ca să-ți zic că e timpul să 
treci la treabă. Fă-mi un serviciu — dă-i telefonul Dumitrei, 
ca să-i poată adresa o ultimă rugăminte iubitului ei cu inimă 
de piatră. 

Bryson aşteptă pînă cînd auzi vocea disperată a femeii 
la aparat, apoi îi întinse telefonul lui Drăgan. 

Drăgan îl luă şi zise „alo“, iar Bryson, deşi stătea la 
distanţă, putea auzi rugămințile isterice ale amantei. Chipul 
lui Drăgan se crispă, dar omul nu scoase o vorbă, deşi 
recunoscuse vocea Dumitrei. 

— Timpul a trecut, spuse Bryson. 

Drăgan dădu din cap. 

— Ai mituit-o pe cățeaua aia, zise el. Nu ştiu cit i-ai dat 
ca să joace comedia asta, dar sînt sigur că nu prea mult. 

La telefon se auzi zgomotul primei împuşcături, însoțită 
de un țipăt înăbuşit. Urmă a doua împuşcălură, după care 
se aşternu tăcerea. 

- E o actriţă chiar aşa de bună? Încăpăţinarea şi 
scepticismul pe care le-ai manifestat au costat-o viaţa pe 
amanta dumitale. Subalternii îţi vor confirma ceea ce tocmai 
s-a întîmplat. De fapt, te poți duce la apartamentul ei ca să 
te convingi. 

Era dezgustat și îngrozit de ceea ce fusese nevoit să 
facă, dar ştia că n-avea altă soluție pentru a dovedi că nu 
glumea. 

— Pe foaia asta de hirtie sînt patruzeci şi şase de nume 
şi în fiecare zi va fi ucis cite unul din aceşti oameni, pînă 

cînd toată Jamilia dumitale va dispărea. Singura cale de a 
opri această acțiune e să anulezi ordinul în legătură cu soții 
Petrescu. Și, încă o dată, îți amintesc că, dacă li se va întîmpla 
ceva, familia dumitale va fi executată imediat. 

Se ridică de la masă, ieşi din bar şi de atunci nu-l mai 
văzu niciodată pe Drăgan. 

În mai puţin de o oră, începu să circule zvonul că familia 
Petrescu devenise intangibilă. 

Bryson nu-i spuse nimic Elenei, nici lui Ted Waller Cînd 
se întoarse acasă, după citeva zile, Elena îl întrebă cum fusese 
excursia la Barcelona. Amîndoi respectau regulile impuse 
şi evitau să-şi pună unul altuia întrebări despre ce făceau 
cînd nu erau împreună. Pînă atunci, ea nu-l mai întrebase 
despre călătoriile lui. Acum însă îi cercetase chipul în timp 
ce-l chestiona despre Barcelona. Da, pusese mult prea multe 
întrebări. Bryson minţise cu uşurinţă şi convingător. Era 
geloasă, asta era? Bănuia oare că el se întilnise cu o amantă 
în Las Ramblas? Pentru prima oară depistase o notă de 
gelozie în tonul ei, iar asta îl făcuse să-şi dorească să-i poată 
spune adevărul. 

Oare ştia el adevărul? 


— Eu nu știu aproape nimic despre dumneata, spuse el, 
ridicîndu-se de pe pat şi aşezîndu-se pe canapea. În afară de 
faptul că mi-ai salvat viața de mai multe ori în ultimele 
douăsprezece ore. 

— Ai nevoie de odihnă, zise ea. 

Purta niște pantaloni gri de trening și un maiou bărbătesc, 
larg, care mai mult accentua decît ascundea conturul sînilor 
ci. Stătea pe marginea patului, cu lungile-i picioare îndoite 
sub ea şi cu mîinile în poală. 

— Lucrezi pentru Mossad, dar ești din Valea Bekaa, 
vorbeşti cu accent arab. Eşti israeliană? Libaneză? 

— Nici una, nici alta. Amîndouă. Tatăl meu era israelian, 
mama e libaneză. 

— Tatăl dumitale e mort. 

Ea încuviinţă. 

— Era atlet, un formidabil atlet. A fost ucis de nişte terorişti 
palestinieni la Jocurile Olimpice de la Miinchen. 

Bryson dădu din cap. 

— Asta s-a întîmplat în 1972. Trebuie să fi fost un copil la 
vremea aceea. 

— Aveam puțin peste doi ani. 

- Nu l-ai cunoscut. 

Ea ridică privirea. Ochii ei căprui îl fixau cu asprime. 

— Mama l-a păstrat viu în amintire, pentru mine. Mereu 
povestea despre el şi ne arăta fotografii de-ale lui. 

— Probabil că ai crescut urîndu-i pe palestinieni. 

- Nu. Palestinienii sînt un popor bun. Sînt oameni 

- deportaţi, fără case, fără un stat al lor. Îi disprețuiesc pe 
fanaticii care nu se gîndesc decit să ucidă nevinovaţi în numele 
unor idealuri nobile. Fie că se numesc Septembrie Negru sau 
Facţiunea Armatei Roșii; fie că sînt israelieni ori arabi. Îi urăsc 
pe fanaticii de orice fel. De-abia ieșisem din adolescenţă cînd 
m-am măritat cu un militar din armata israeliană. Yaron și cu 
mine eram foarte îndrăgostiţi, așa cum numai cei foarte tineri 
pot fi. După ce-a fost ucis în Liban, m-am hotărît să lucrez 
pentru Mossad, ca să lupt împotriva fanaticilor. 

— Totuși, nu consideri Mossad-ul o bandă de fanatici? 

- Mulţi dintre ei aşa sînt. Unii însă, nu. Deoarece nu fac 
decît să colaborez cu ei, pot să-mi aleg cu grijă misiunile. În 
felul ăsta pot fi sigură că treaba pe care-o fac e pentru o cauză 
în care cred. Refuz multe însărcinări. 

— Probabil că ei au o părere foarte bună despre dumneata 
dacă-ţi acordă atîta libertate. 

Ea își plecă fruntea cu modestie. 

- Mă apreciază pentru priceperea de-a lucra sub 
acoperire şi pentru legăturile mele. Poate că sînt singura 
persoană suficient de necugetată ca să accepte anumite 
misiuni. 

— De ce ai acceptat misiunea de pe Armada Spaniolă? 

Întoarse capul spre el; chipul ei exprima surprindere. 

— De ce? Fiindcă de-acolo își cumpără fanaticii armele 
fără de care n-ar putea să ucidă oamenii nevinovaţi. Mossad-ul 
are informații precise că Jihad-ul se aprovizionează 
de-acolo — se hrănesc din troacă. Operaţiunea trebuia să 
dureze două luni. 

— Şi dacă nu apăream eu, ai fi fost tot acolo. 

— Dar dumneata? Mi-ai spus că ești de la CIA, dar nu 
eşti, nu-i aşa? 

— Ce te face să spui asta? 

Ea îşi atinse nasul cu vîrful arătătorului. 

— Ceva nu-mi miroase bine, spuse ea, cu un zîmbet de 
cunoscător. 

— Ceva despre mine? zise Bryson amuzat. 

— Păi, de fapt, ceva despre duşmanii dumitale, cei care 
te urmăresc. Echipele de asasini — asta încalcă protocolul 
acceptat. Ori eşti un mercenar, ca şi mine, ori lucrezi la o 
agenţie. Însă nu la CIA, nu cred. 

— Nu, recunoscu el. Nu la CIA. Dar lucrez pentru ci. 

— Eşti mercenar? 

— Într-un fel. 

— Însă eşti de mult timp în branșă. Cicatricele de pe corp 
te trădează. 

— Aşa e. Am fost în branșă multă vreme, dar m-au dat 
atară. Acum m-au rechemat pentru o ultimă misiune. 

— Care este... 

El ezită, neștiind cît de mult să-i spună. 

— Într-un sens, e o misiune de contrainformaţii. 

- „Într-un sens“... „într-un fel“... Dacă nu vrei să-mi 
spui nimic, foarte bine, aşa să fie. Mîine dimineață o să luăm 
avioane diferite şi n-o să ne mai vedem vreodată. Cînd o să 
ajungem acasă şi-o să întocmim inevitabilele documenie, o 
să punem fiecare la dosar rapoarte despre întîlnirea noastră, 

descriind cît mai amănunţit ce ştim despre activitatea celuilalt, 
şi asta va fi tot. Vor fi puse întrebări, apoi se va renunţa la ele. 
Un dosar sigilat va intra în arhivele Mossad-ului despre CIA, 
altul se va alătura dosarelor CIA despre Mossad — niște picături 
de apă într-un ocean. 

— Layla, îți sînt recunoscător pentru tot... 

— Nu, îl întrerupse ea. Nu doresc recunoştinţa dumitale. 
M-ai înțeles greșit. Nu mă cunoşti deloc. Am motivele mele 
de-a fi interesată — motive egoiste, dacă vrei. Urmărim amîndoi 
o pistă în afacerile cu arme — în scopuri diferite. Dar pistele 
se intersectează. Acum, e limpede pentru mine că aceia care-ţi 
vor moartea nu sînt actori de duzină. Resursele și accesul lor 
la informații sînt apreciabile. Aparţin unui serviciu oficial. 

Bryson încuviință. Femeia avea dreptate. 

— Acustica din biserică era atît de bună, continuă ea, 
încît am auzit întrebările pe care i le-ai pus italianului, fără să 
fac vreun efort. Dacă voiam să te înșel, n-aş recunoaște lucrul 
ăsta, dar așa s-a întîmplat. 

El dădu iarăși din cap. Și asta era adevărat. 

— Dar dumneata nu înţelegi friulana, nu-i aşa? 

— Am auzit numele. L-ai menţionat pe Anatoli Prișnikov, 
un nume foarte cunoscut în branșa noastră. Şi Jacques Arnaud 
— mai puțin cunoscut, poate, dar un furnizor de arme pentru 
mulți dintre dușmanii Israelului. Aţiţă focul în Orientul 
Mijlociu şi face cu ocazia asta o enormă avere. Îl cunosc și îl 
detest. S-ar putea să știu o cale de-a ajunge la el. 

— Ce vrei să spui? 

— Nu ştiu unde-o să te conducă pista ta mai departe, dar 
pot să-ţi confirm că unul dintre agenţii lui Arnaud era pe vas 
şi-i vindea arme lui Calacanis. 

— Ăla cu părul lung şi costum la două rînduri? 

— Ăla. Foloseşte numele Jean-Marc Bertrand. 

— Merge deseori la Chantilly. 

- Chantilly? 

— Localitatea în care se află castelul unde trăieşte şi 
petrece Arnaud, şi încă pe picior mare. 

Se ridică şi se duse repede la baie. După cîteva minute 
ieşi, ștergîndu-și fața cu un prosop. Fără machiaj, trăsăturile 
ei erau și mai frumoase. Nasul ferm conturat, însă delicat, 
buzele pline, totul fiind dominat de niște ochi căprui, mari, 
cu o privire în egală măsură caldă şi intensă, inteligentă și 


jucăuşă. 
— Ştii ceva despre Jacques Arnaud? întrebă Bryson. 
Ea dădu din cap. 


— Ştiu multe despre lumea acestui individ. Mossad-ul stă 
cu ochii pe Arnaud de ceva vreme, aşa că am fost invitată la 
Chantilly la cîteva dintre petrecerile lui. 

— Sub ce acoperire? 

Ea dădu la o parte cuvertura de pe pat. 

— Ca atașat comercial al Ambasadei Israelului la Paris. 
Prin urmare, cineva a cărui influență să atragă atenția. Jacques 
Amaud nu face discriminări. Vinde atît israelienilor, cât şi 
duşmanilor noştri. 

— Crezi că mă poţi duce la el? 

Ea se întoarse încet, făcînd ochii mari. 

— Nu cred că-i o idee înțeleaptă. 

— De ce? 

— Pentru că nu mai pot risca să-mi compromit 
operațiunea. 

— Dat tocmai spuneai că sîntem pe aceeași pistă. 

— Nu asta am spus. Am spus că pistele noastre se 
intersectează. E cu totul altceva. 

— Şi pista dumitale nu duce la Jacques Arnaud? 

— S-ar putea, recunoscu ea. Sau poate că nu. 

— În orice caz, ar putea fi util să te duci la Chantilly. 

— Însoțită de dumneata, presupun, zise ea, tachinîndu-l. 

— Evident că asta îţi cer. Faptul că ai deja cunoștințe în 
cercul lui Arnaud mi-ar uşura intrarea. 

— Prefer să lucrez singură. 

- O femeie frumoasă ca dumneata, care frecventează 
lumea bună, n-ar fi normal să aibă un însoțitor? 

Ea roşi. 

— Mă flatezi. 

— Numai ca să-ți forțez mîna, Layla, spuse Bryson pe un 
ton sec. 

— Prin orice mijloace, nu? 

— Cam așa ceva. 

Ea zîmbi și dădu din cap. 

— N-aş primi niciodată aprobare de la Tel Aviv. 

— Atunci n-o cere. 

Ea ezită şi ridică din umeri. 

— Ar trebui să fie o alianță temporară, la care aş putea fi 
obligată să renunţ în orice moment. 

— Introdu-mă în castel și apoi mă poți abandona chiar la 
ușă, dacă vrei. Acum spune-mi ceva: de ce stă Mossad-ul cu 
ochii pe Jacques Arnaud? 

Ea îl privi surprinsă, de parcă răspunsul era atît de evi- 
dent, încît nici nu mai merita menționat. 

— Pentru că în ultimul an, Jacques Arnaud a devenit unul 
dintre cei mai importanți furnizori de arme al teroriștilor. De 
aceea mi s-a părut interesant că bărbatul care a fost chemat 
să te întîlnească — cum îl chema, Jenrette? — a venit la bordul 
navei însoțit de agentul lui Arnaud, Jean-Marc Bertrand. Am 
presupus că americanul ăla, Jenrette, cumpăra arme pentru 
teroriști. Am fost foarte intrigată cînd am văzut că dumneata 
te-ai întîlnit cu Jenretie. Trebuie să-ţi spun că aproape toată 
seara m-am întrebat cu ce te ocupi. 

Bryson rămase tăcut, gîndindu-se intens la cele aflate. 
Jenrette, agentul Directoratului pe care el îl cunoştea sub 
numele de Vance Gifford, venise la bordul vasului împreună 
cu agentul lui Jacques Arnaud. Arnaud vindea arme 
teroriştilor; Directoratul cumpăra. Să însemne asta — printr-o 

extensie logică — că Directoratul sponsoriza terorismul 
mondial? 

— E esenţial să ajung la Jacques Arnaud, zise Bryson 
foarte calm. 

Ea dădu din cap, Zîmbind cu tristețe. 

— Dar s-ar putea să nu ne alegem cu nimic de-acolo, nici 
unul din noi. Și asta zău c-ar fi cea mai mică dintre grijile 
noastre, Ăia sînt niște tipi foarte periculoși, care nu se dau în 
lături de la nimic. 

— Sînt dornic să-mi asum riscul ăsta, spuse Bryson. E tot 
ce pot face acum. 


Echipa de ucigași profesionişti se orientă după țipete. Li 
se dăduse ordinul să curețe terenul, ceea ce impunea 
cercetarea străzilor înguste, pavate cu piatră, ce ieşeau din 
piață. Acum, după ce se stabilise că eșuaseră în tentativele lor 
de localizare a adversarului, următoarea sarcină era 
recuperarea membrilor rătăciți ai echipei. Morţii fuseseră 
încărcați în vehicule fără numere de înmatriculare şi duși la 
un mortuario local cooperant, unde aveau să fie întocmite 
documente false și certificate de deces. Trupurile urmau să 
fie îngropate în morminte anonime. Rudele apropiate urmau 
să primească recompense frumoase, cu condiția să nu pună 
întrebări; asta era procedura standard. 

După ce morții și răniții fuseseră adunaţi, se constată că 
lipseau doi membri ai echipei: cei doi frați italieni. O cercetare 
rapidă a străzilor nu dădu nici un rezultat; nu fuseseră primite 
semnale de urgență. Fraţii nu răspundeau repetatelor apeluri 
prin radio. Fuseseră probabil ucişi, dar lucrul nu era ceri, iar 
procedurile operațiunilor secrete stipulau ca răniții să fie scoși 
din zona de acțiune sau ucişi. Într-un fel sau altul, fraţii trebuia 
să fie bifați pe o listă. 

În cele din urmă, echipa de căutare auzi țipete înăbușite 
de pe o stradă lăturalnică. Sursa zgomotelor se afla într-o 

biserică abandonată. Oamenii năvăliră înăuntru, îl găsiră pe 
primul frate, apoi pe celălalt. Amîndoi erau încătușaţi, legaţi 
şi cu gurile astupate; călușul unuia dintre frați nu fusese bine 
pus şi asta făcuse ca țipetele lui să fie auzite. 

— lisuse, de ce-a durat aşa de mult? zise gîftind primul 
frate în spaniolă, prin căluşul slăbit. Puteam să murim aici! 
Paolo a pierdut o grămadă de sînge. 

— Nu putem permite să se întîmple asta, spuse un membru 
al echipei. 

Scoasc un pistol semiautomat şi trase două gloanţe în 
capul italianului, omorîndu-l pe loc. 

Cel de al doilea frate, ghemuit în poziţie de fetus, palid, 
tremurînd într-o baltă de sînge ştia la ce să se aștepte. Se 
citea groaza în ochii holbaţi. Nici măcar nu se (îngui înainte 
de a se auzi cele două împușcături. 


LO 


Chantilly, Franţa 


M agnificul Château de Saint-Meurice, situat la 
treizeci şi cinci de kilometri de Paris, reprezenta o 
vastă reşedinţă din secolul al XVII-lea a cărei splendoare era 
spectaculos luminată de zeci de reflectoare. Nu mai puţin 
spectaculoase şi magnifice erau împrejurimile — grădinile 
întinse, cu sculpturi, erau luminate în acea seară ca o scenă 
de teatru. Aşa şi trebuia să arate, deoarece Château de Saint- 
Meurice era o adevărată scenă pe care se plimbau cei bogați 
şi puternici, sincronizîndu-și cu pricepere intrările și ieșirile, 
schimbînd replici ironice, atent gîndite. Actorii și publicul erau 
unii și aceiași oameni. Toţi se aflau acolo ca să se impresioneze 
unii pe alţii; toți își jucau rolurile în cunoștință de cauză, în 
spatele unor măști concepute cu grijă. 

Deşi petrecerea din seara aceea era prilejuită de o întîlnire 
a miniştrilor europeni ai comerțului — o formulă restrînsă a 
Conferinţei G-7 — personajele nu se deosebeau prea mult de 
cele obişnuite, o petrecere la Château de Saint-Meurice. Toată 
lumea bună de la Paris şi din împrejurimi se afla acolo, our le 
beau monde, sau cel puţin cei care contau. Îmbrăcaţi în ţinută 
de gală, purtînd bijuterii păstrate de obicei în seifuri sau 
depozite de bancă, invitaţii soseau în superbele lor limuzine. 
Erau conți şi contese, baroni şi baronese, personalități din 
lumea afacerilor, celebrităţi ale audiovizualului şi ale teatrului; 
înalta societate se întîlnea cu marea (inanţă. 

Peste podul suspendat şi pe treptele din [aţă ale castelului, 
aleea era străjuită de sute de lumînări, ale căror flăcări dansau 
în adierea blîndă din acea scară. Veneau bărbați eleganti, cu 
păr argintiu, dar şi bărbați lipsiți de eleganţă, îndesaţi și pleşuvi, 
a căror înfăţişare grosolană venea în contradicție cu imensa 
putere și influență pe care-o exercitau; unii dintre ci crau 
însoțiți de fermecătoarele lor amante, cu care le plăcea să se 
afișeze. 

Bryson purta un smoching de la Le Cor de Chasse, iar 
Layla, o superbă rochie neagră de seară, fără bretele, de la 
Dior, La gît avea un colier simplu de perle, a cărui discretă 
eleganță punea în valoare extraofdinara ei frumusețe. Bryson 
participase la multe asemenea recepții și se simţise totdeauna 
mai degrabă un observator decît un participant, dar se 
comporia ca toți ceilalți. Degajarea pe care o afişa nu pornea 
din sentimentul de apartenenţă la acea lume. 

Layla părea la largul ei. Cîteva tușe de machiaj, aplicate 
cu finete și dexteritate, îi accentuau frumusetea naturală, tenul 
măsliniu, ochii căprui, mari și umezi. Părul castaniu, ondulat, 
era prins în creștetul capului, fiind lăsate libere cîteva șuviţe, 
pentru a-i sublinia frumosul gît de lebădă; decolteul impudic, 
însă elegant al rochiei scotea în evidență minunații ei sîni. 
Putea să treacă, şi chiar trecea, drept israeliană sau arăboaică, 

fiind de fapt și una şi alta. Zîmbca cu uşurinţă, rîdea din toată 
inima, privirea ei fiind provocatoare şi rezervată în acelaşi timp. 

Mai mulţi bărbaţi o salutară, fiind cunoscută în calitatea 
ci de diplomat israelian, cu influenţă și relaţii misterioase. Layla 
se afla în situația ideală pentru o operaţiune sub acoperire. 
Dăduse un telefon, în dimineaţa zilei precedente, unei 
cunoștințe întîmplătoare de la Quai d'Orsay; bărbatul, 
cunoscut drept apropiat al lui Jacques Arnaud, stăpînul de la 
Château de Saint-Mcurice, era nelipsit de la petrecerile lui 
Arnaud. Respectivul domn îi servea comerciantului de arme 
drept antenă în lumea mondenă. El se declarase incintat să 
audă că Layla era la Paris pentru cîteva zile, ofensat că nu 
fusese invitată direct la acea fête, ceea ce era cu siguranţă o 
omisiune regretabilă şi insistase ca ea să vină. Monsieur Arnaud ar 
[i fost/oarte jignit, disperat chiar, dacă va lipsi. Şi, negreșşit trebuia 
să aducă un însoțitor; frumoasa Layla venea rareori singură. 

Bryson şi Layla stătuseră de vorbă pînă noaptea tîrziu, 
făcînd planuri legate de vizita la castelul lui Amaud. Era o 
acțiune extrem de riscantă, după distrugerea vasului Armada 
Spaniolă. Evident, nu existau supraviețuitori care i-ar fi putut 
recunoaşte, însă oameni puternici precum Calacanis și ceilalți 
aflaţi la bordul navei nu piereau într-un infern incandescent 
fără să trimită semnale de alarmă în sălile de consiliu și birourile 
secrete din întreaga lume. Mulţi oameni influenţi, implicaţi în 
afaceri oneroase ce lc aduceau profituri imense, aveau să se 
afle într-o stare de alarmă maximă. Jacques Arnaud pierduse 
pe unul dintre oamenii săi de bază şi acum era preocupat de 
propria lui siguranță; cine putea ști dacă nu cumva distrugerea 
cargobotului lui Calacanis reprezenta doar prima lovitură 
dintr-o campanie dusă împotriva negustorilor de arme 
clandestini din întreaga lume? Fiind principalul furnizor de 
arme din Franţa, Jacques Arnaud trebuia să [ie totdeauna atent 
la posibilele pericole care-i amenințau viața. În urma exploziei 
de la Cabo Finisterre, se impunea o prudență maximă. 

Layla își schimbase înfăţişarea. Din blondă cu ochi verzi 
devenise șatenă cu ochi căprui. 

Dacă sistemul de supraveghere video transmisese imagini 
de pe navă, înainte de explozie, însemna că fotografii cu chipul 
lui circulaseră deja în cercurile forțelor private de securitate. 
În consecință, Bryson cumpărase cîte ceva de la un magazin 
cu produse pentru actori, situat lîngă Operă. Înfăţișarea lui se 
modificase spectaculos. Părul îi devenise cenușiu-argintiu, ca 
a unui bărbat blond care albise. Magicienii de la serviciul tehnic 
al Directoratului îl instruiseră temeinic pe Bryson în arta 
deghizării. Cu o soluţie de gumă arabică, își lipise pungi de 
latex sub ochi şi obținuse niște riduri fine în jurul ochilor şi 
gurii. Subtilitatea era mai presus de orice, după cum învățase 
Bryson: schimbările minore puteau avea efecte majore, fără 
să trezească suspiciune. Acum arăta cu cel puțin douăzeci de 
ani în plus — un distins domn în etate, asemeni multor altor 
bărbaţi cu poziţii sociale importante care [recventau Château 
de Saint-Mceurice. Devenise James Collier, bancher, investitor 
și deţinător al unei companii din Santa Fe, New Mexico. Aşa 
cum obișnuiau anumiți capitaliști care preferau să-și deruleze 
afacerile departe de privirea atentă a instituţiilor publice, el 
avea să vorbească puţin despre ceea ce făcea, ocolind 
întrebările politicoase cu vorbe de duh. 

Bryson şi Layla trăseseră la un mic hotel anonim, cu 
prețuri moderate, de pe rue Trousseau, a cărui principală 
calitate era mediocritatea, Sosiseră la Paris pe rute diferite — 
Bryson prin Frankturi, iar Layla prin Madrid. Manifestaseră 
o anume siîngăcie, atunci cînd ceruseră camere la recepţie. 
Călătoreau ca un cuplu, ceea ce presupunea că împart același 
pat sau măcar aceeași cameră. Bryson ceruse să fie cazați în 
dormitoare separate, dar alăturate. Puțin cam ciudat, poate, 
dar asta dovedea o anume decenţă din partea cuplului 

„necăsătorit — o discreţie de modă veche. În realitate, Bryson 
Ştia că pofieie trupești amenințau să-l copleșească. Layla era 

o femeie frumoasă, teribil de atrăgătoare, iar el fusese singur 
prea mult timp. Îşi controla pornirile deoarece nu dorea să 
destabilizeze o relație de colaborare oricum fragilă. Sau, cine 
ştie, voia să se ţină deoparte cîtă vreme Elena rămînea un 
semn de întrebare în viaţa lui? 

În vreme ce îl conducea prin sala aglomerată, zîmbind şi 
salutînd cunoștințele, Layla i sc adresă pe un ton vioi: 

— Povestea spune că acest castel a [ost construit în secolul 
al XVII-lea, de către unul dintre miniştrii lui Ludovic 
al XIV-lea. Era atît de impunător, încît regele a devenit gelos, 
l-a arestat pe ministru, i-a luat arhitectul, peisagistul şi toată 
mobila, apoi, îmboldit de invidie, a început construcţia 
palatului Versailles. 

Bryson zîmbi şi dădu din cap, comportîndu-se ca un 
oaspete bogal, vizibil impresionat de acel loc. În timp ce Layla 
vorbea, ochii lui rătăceau prin mulțime, în căutarea vreunui 
chip cunoscut, a unci priviri semnificative. Făcusc asta de 
nenumărate ori pînă atunci, însă acum simţea ceva de-a dreptul 
exasperant: pătrunsese într-o lume necunoscută. În plus, 
planul lui cra vag, o improvizație ce se bizuia pe instinctele 
lui îndelung exersate. 

Care era legătura, dacă exista vreuna, dintre Jacques 
Amaud şi Directorat? Echipa de asasini trimişi să-l ucidă 
lucrase cu omul lui Arnaud de la bordul Armadei Spaniole. 
Ucigașii — fraţii italieni — fuseseră angajați de Directorat, dar 
asta dovedea că Arnaud însuşi cra asociat cu Directoratul, 
într-o misterioasă calilate, neprecizată. Mai mult decît atît, 
un om cunoscut de Bryson drept agent al Directoratului — 
Vance Gifford sau, cum se prezentase el, Jenrette — sosise la 
bordul navei, însoțit de emisarul lui Arnaud. 

Totul era lipsit de consistenţă, însă, în ansamblu, 
fragmentele de probe accidentale creau un mozaic extrem de 
sugestiv. Jacques Arnaud era una dintre forţele din umbră 
care controlau acum Directoratul. 

Bryson avea însă nevoie de o dovadă. Solidă, 
incontestabilă. 

Se afla pe-acolo, pe undeva, dar unde? 

Contorm spuselor Laylei, israelienii credeau că firma lui 
Jacques Arnaud era implicată în spălarea unor uriașe sume 
de bani pentru elemente criminale ce includeau şi mafia 
ruscască. Oamenii Mossad-ului sugerau că Arnaud dădea și 
primea adesea telefoane de afaceri aici, la castelul lui, dar 
încercările repetate ale Mossad-ului şi alc altor servicii se- 
crete de a-i asculta convorbirile se dovediseră zadarnice. 
Comunicările lui erau indescifrabile, protejate de coduri 
sofisticate de criptare. Acest fapt îi indica limpede lui Bryson 
că undeva, în castel, se aflau dispozitive speciale de 
telecomunicaţii, cel putin telefoane „negre“, capabile să cripteze şi 
să decripteze semnalele telefonice — apeluri, faxuri şi e-mail-uri. 

În timp ce se strecurau prin mulţime, dintr-o cameră în 
alta, Bryson observă picturile ce atîrnau pe percți și asta-i 
dădu o idee. 


Într-o încăpere mică de la etaj, doi bărbați stăteau în 
semiîntuneric, cu fețele luminate doar de licărul albăstrui, 
straniu al monitoarelor video. Oţelul inoxidabil și cromul 
lustruit, cablurile din fibre optice şi tuburile catodice alcătuiau 
o ncobișnuită instalaţie de artă modemă, montată pe pereții 
vechi din piatră. Fiecare monitor prezenta un unghi diferit 
din diverse încăperi aflate dedesubt. Camere miniaturale, 
ascunse în pereți, în armături şi accesorii, invizibile pentru 
numeroșii invitaţi, transmiteau imagini video de mare rezoluție 
oamenilor din serviciul de protecţie adunaţi în fața 
monitoarelor. Supraveghetorii puteau obţine prim-planuri ale 
oricărui chip care-i interesa, efectuînd o trans focare şi realizînd 
o imagine ce ocupa întregul ecran. Imaginile puteau fi 
convertite în formă numerică, apoi comparate electronic cu 
altele, stocate într-o vastă bancă de date externă, cunoscută 

sub numele de „reţeaua“. Orice persoană suspectă puica fi 
identificată şi invitată discret să plece, dacă era cazul. 

Imaginea unei fete apăru mărită pe un monitor; trăsăturile 
[ură proiectate pe o grilă şi examinate de cei doi bărbaţi. Chipul 
de pe ceran era al unui bărbat cu păr argintiu, cu fălcile puțin 
rotunjite, bronzat, al cărui nume, transmis dinainte gardienilor 
lui Arnaud, era James Collier din Santa Fe, New Mexico. 

Ceea ce atrăsese atenţia celor doi nu era faptul că 
recunoscuseră faţa bărbatului, ci tocmai faptul că n-o 
cunoşteau. Omul era o persoană imprevizibilă. Pentru 
vigilenta forță de securitate a lui Arnaud, un necunoscut era 
întotdeauna un motiv dc îngrijorare. 


Gisclc, soția lui Jacques Arnaud, cra o femeie 
impunătoare, cu o ținută aristocratică, nas acvilin și păr ncgru 
cu șuvițe argintii. Linia părului de deasupra [runții era nefiresc 
de ridicată și pielea feței prea întinsă — dovezi incontestabile 
ale vizitelor regulate la o „clinică“ din Elveţia. Bryson o zări 
întreţinîndu-se cu admiratorii ei într-un colț al bibliotecii 
căptușite cu cărți — o mică adunare care-i sorbea vorbele. 
Bryson îi recunoscu chipul după fotografiile ce apăreau regulat 
în paginile mondene din Paris Match, revistă a cărei colecţie o 
studiase cu atenţie ani de zile la Bibliothèque Nationale de France. 

Linguşitorii părcau uluiţi de inteligenţa ei şi o aprobau 
zgomotos. Luînd două pahare cu şampanie de la un chelner 
şi oferindu-i unul Laylei, Bryson arătă spre un tablou agăţat 
pe perete aproape de locul unde perora madame Arnaud. 
Indreptîndu-se ncrăbdător spre el și așezindu-se astfel încît 
să poată fi auzit de ceilalți oaspeţi, Bryson vorbi cu un glas 
destul de puternic: 

— Fantastic, nu-i aşa? Ai văzut vreodată portretul pe care 
i l-a făcut lui Napoleon? Extraordinar — îl transformă pe Na- 
poleon într-un împărat roman - o statuie, o efigie vie. 

Stratagema lui avu efect; semeaţa posesoare a tabloului 
nu rezistă să nu se întoarcă spre cel care o intriga, cu atît mai 

mult cu cît se referea la una dintre operele ei de artă. 
Adresîndu-i un zîmbet grațios, ea spuse într-o engleză fluentă: 

— Ah, n-aţi mai văzul o privire atît de pătrunzătoare ca 
cea pe care o redă Ingres? 

Bryson îi întoarse zîmbetul, radiind de parcă ar fi regăsit 
un prieten de suflet. Înclină capul şi întinse mîna. 

— Dumncata trebuie să fii madame Amaud. Numele meu 
e James Collier. E o petrecere minunată. 

— Scuzaţi-mă, se adresă ca grupului de oaspeți, 
expediindu-i cu discreţie. Apoi se apropie şi zise: Să înțeleg 
că ești un admirator al lui Ingres, domnule Collier? 

— Aş zice că sînt un admirator al dumitale, madame 
Arnaud. Colecţia dumitale de picturi demonstrează că ai ochi 
de cunoscător. Aș vrea să ţi-o prezint pe prietena mea, Layla 
Sharett, de la Ambasada Israelului. 

— Ne-am cunoscut, zise gazda. Mă bucur să te revăd, 
spuse ca luînd mîna Laylei, dar privindu-l pe Bryson. 

În tinerete, trebuie să fi fost o frumusețe, gîndi Bryson. 
Chiar și la şaptezeci de ani, era o cochetă. Avea talentul 
curtezanelor de a face un bărbat să creadă că e absolut 
fascinant, că nimeni dintre cei de față nu conta. 

— Soţul meu spune că Ingres i se pare plictisitor. Nu e un 
cunoscător, aşa cum pari a fi dumneata. 

Însă Bryson nu voia să se folosească de acea ocazie 
pentru a fi prezentat lui Jacques Arnaud. Dimpotrivă, nu voia 
să atragă atenția magnatului din comerțul cu arme. 

— De-ar fi avut Ingres norocul să vă facă portretul, zise 
el, dînd din cap cu nostalgie. 

Ea se prefăcu supărată, dar Bryson îşi dădu seama că 
era încîntată în sinea ei. 

- Te rog! Aş fi detestat să-mi facă Ingres portretul! 

— Lucra o veșnicie la unele portrete, nu-i aşa? Biata 
madame Moitessier a trebuit să-i pozeze vreme de 
doisprezece ani. 

— Şi a transformat-o într-o Meduză, iar degetele în 
tentacule! 

— Dar e un portret extraordinar. 

— Claustrofobic, aş zice eu. 

— Se spune că e posibil să fi folosit o camera lucida 
pentru a realiza unele dintre compoziţii — de fapt, se pare că 
îşi spiona subiecţii înainte de a-i picta. 

— Adevărat? 

— Totuşi, oricît i-aş admira picturile, nimic nu se compară 
cu desenele lui, eşti de acord? 

Bryson ştia că din colecția particulară a lui Arnaud făceau 
parte cîteva dintre desenele lui Ingres, expuse în camere mai 
puţin vizitate ale castelului. 

— Cum să nu fiu de acord! exclamă Gisele Amaud. Deşi 
pictorul le considera maculatură. 

— Ştiu, ştiu — cînd trăia în sărăcie la Roma, a fost nevoit 
să sc întreţină desenînd portrete ale turiștilor. Unele dintre 
cele mai mari opere au fost realizate de artişti care abia aveau 
ce să mănînce. 

Madame Arnaud coborî glasul și zise pe un ton 
confidenţial: 

— De fapt, noi avem cîteva desene de-ale lui în sala de 
biliard. 


Şiretlicul dăduse rezultate. Madame Arnaud îi invitase 
pe Bryson şi Layla să viziteze acele părţi ale casei care nu 
erau accesibile celorlalți oaspeți. Se oferise să Ic arate chiar 
ca desenele. Bryson îi spusese că nu vrea s-o răpească din 
mijlocul invitaţilor, dar că i-ar face plăcere să arunce singuri 
o privire rapidă. 

În vreme ce rătăceau pe holuri și prin camere mai puţin 
umblate, pe ai căror pereţi atîrnau lucrări ale unor artiști 
francezi neimportanţi, Bryson încerca să se orienteze. Se 
pregătise din timp: găsise colecția de planuri ale castelelor 

istorice importante păstrate la Bibliothèque Nationale de 
France, și studiase proiectul castelului Saint-Meurice. Ştia că 
era puțin probabil ca soţii Arnaud să fi modificat construcția 
de la Château Saint-Meurice; singura variabilă era utilizarea 
pe care o dăduse încăperilor, localizarea dormitoarelor și a 
birourilor, mai ales a biroului personal al lui Arnaud. 

Bryson pășea alene, la braț cu Layla, pe un culoar, ce 
cotea la stînga. Cînd dădură colțul, auziră voci de bărbaţi, 
joase, înăbuşite. 

Încremeniră. Glasurile începură să se audă mai bine, mai 
distinct. Se vorbea în franceză, dar unul dintre bărbaţi avea 
un puternic accent străin, rusesc după cîte îşi dădea el seama. 

—... să ne întoarcem la petrecere, spuse francezul. 

Rusul zise ceva, însă Bryson nu înțelese. Francezul 
răspunse: 

— Dar imediat după Lille, ofensa va fi teribilă. Drumul 
va fi liber. 

Făcîndu-i semn Laylei să rămînă în urmă, Bryson se lipi 
de perete și avansă tiptil, ascultînd concentrat. Nici vocile, 
nici pașii nu păreau să se apropie. Luă din buzunarul de la 
piept al smochingului ceva ce părca un pix din argint, trase 
dintr-un capăt un fir, lung şi subțire, şi-l întinse pînă la lungimea 
maximă de patruzeci și cinci de centimetri. Îndoi capătul 
cablului periscopic din fibră optică, apoi îl împinse de-a lungul 
zidului, pînă depăși cu un centimetru marginea acestuia. 
Uitîndu-se în vizorul minuscul, reuși să-i vadă pe cei doi 
bărbaţi. Unul din ei, un tip îndesat, purtînd ochelari negri cu 
lentile groase era, desigur, Jacques Arnaud. Conversa cu un 
bărbat înalt, roșu la față, pe care Bryson nu-l recunoscu 
imediat, Cîteva clipe mai tîrziu, identitatea individului îi veni 
în minte: Anatoli Prișnikov. 

Prişnikov. Magnatul despre care multă lume credea că 
era forţa din spatele președintelui de la Kremlin. 

Deplasînd încet periscopul din fibră optică, Bryson fu 

surprins să descopere alt bărbat, aşezat mult mai aproape, 
chiar după colț. Un gardian, evident înarmat, instalat chiar la 
începutul coridorului. Mișcînd iarăși instrumentul optic, văzu 
alt gardian, postat la jumătatea holului, în faţa unei uşi masive 
din oțel, ce dădea, fără îndoială, în biroul personal al lui 
Arnaud. 

Se părea că cei doi îşi încheiaseră conversaţia, căci o luară 
pe hol în direcţie opusă locului unde se aflau Bryson și Layla. 

Retrăgînd periscopul din fibră optică și vîrîndu-l în 
carcasa pixului, Bryson se întoase spre Layla și dădu din cap. 
Ea înțelese că depistase ținta — locul în care Jacques Arnaud 
îşi concepea și conduce afacerile. 

O porniră grăbiţi pe culoar pînă dădură de uşa deschisă 
a unei camere prin care mai trecuseră. Camera de zi era, aşa 
cum observase mai devreme, întunecată şi cu mobilă puţină, 
ceea ce denota faptul că era rar folosită. Se uită la cadranul 
luminos al ceasului său Patek Philippe. Așteptă un minut, îi 
făcu semn Laylei și intră repede în cameră. 

Layla porni pe hol spre încăperea care trebuia să fie biroul 
personal, bine păzit al lui Arnaud, clătinîndu-se de parcă ar fi 
fost beată. Chicoti suficient dc tare ca să [ie auzită măcar de 
primul gardian, cel aflat după col şi zise: 

— Trebuie să fie o baie pe undeva pe-aici! 

Dînd colțul nesigură pe picioare, ajunse în [aţa 
gardianului înarmat, așezat pe un delicat fotoliu de epocă. 
Omul se ridică, privind-o cu ostilitate. 

— Pot să vă ajut? întrebă el cu răceală, în franceză, pe un 
ton care o atenționă să nu mai înainteze. 

Avea puţin peste douăzeci de ani, un păr negru tuns scurt, : 
sprîncene groase, o față rotundă. Gura mică şi roșie i se 
strimbase într-o expresie arțăgoasă. 

Ea chicoti şi continuă să se apropie de el, împleticindu-se. 

- Nu știu, răspunse ea provocator, mă poți ajuta? O, dar 
ce-avem aici? Un homme, un vrai — un adevărat bărbat. Nu 


202 


ca acei pedes, poponarii ăia tineri Şi ţapii bătrîni de dincolo. 

Expresia rigidă a gardianului dispăru, omul apreciind că 
femeia nu cra o amenințare pentru siguranța sanctuarului lui 
Jacques Arnaud. Obrajii i se îmbujorară vizibil. Fără îndoială, 
era atras de voluptuosul trup al Laylei, de conturul sînilor 
puşi în evidenţă de decolteul adînc al rochici de seară. 

-Îmi pare rău, mademoiselle, zise el cu nervozitate, vă 
rog, rămînceți acolo, n-aveţi voie să avansați. 

Layla zîmbi timid, întin/înd mîna ca să se sprijine de 
perete, 

— Dar de ce-aș vrea să merg mai departe? zisc ea cu glas 
răguşit, insinuant, în timp ce se apropia încet de cl. Se pare 
că am găsit ce căutam. 

Tînărul gardian zîmbi stînjenit şi aruncă o privire 
neliniştită către cealaltă santinelă, care părea să nu-i acorde 
nici o atenție. 

- Vă rog, domnişoară... 

Ea cobori vocea. 

— Poate că mă ajuţi... să găsesc baia. 

— Înapoi, pe holul de unde-aţi venit, răspunse el, încercînd 
să adople un ton indiferent, dar fără mare succes. 

Glasul ci deveni și mai provocator: 

— Dar o să mă pierd pe-aici; dacă nu te-ar deranja, te-aș 
ruga să-mi arăţi... 

Gardianul aruncă din nou o privire nesigură spre colegul 
lui, aflat prea departe ca să observe ceva. 

- Poate facem o mică tură, adăugă ea, arcuindu-și 
sprâncenele. N-o să dureze mult, ce zici? 

Roșu la față şi stingherit, gardianul se ridică din fotoliu. 

- Foarte bine, mademoiselle, spuse el. 

Existau mai multe drumuri pe care gardianul o putea 
lua. Dacă se întîmpla s-o ducă în camera unde era ascuns 
Bryson, ar fi fost doborît, elementul surpriză find o armă la 
fel de mortală ca şi mîinile lui Nicholas Bryson. 

Gardianul o duse însă în altă încăpere, o chambre de 

fumeur, bine mobilată. Omul era excitat şi îi adresă un rînjet 
obscen în timp ce închidea uşa. 

Era timpul să pună în aplicare planul B. Se întoarse către 
el, privindu-l provocator. 

În timpul acesta, Bryson alergă pe hol, dădu colțul şi 
încetini pasul, îndreptîndu-se agale spre gardianul rămas de 
veghe în fața ușii din oţel. 

Era rîndul lui Bryson să simuleze beţia, deși cu un scop 
tota! diferit de cel al Laylci. Gardianul ridică privirea în vreme 
ce Bryson se apropia păşind nesigur. 

- Monsieur, spuse gardianul, în parte salutîndu-l, în parte 
avertizîndu-l. 

În timp ce înainta spre gardian cu pași elastici, Bryson 
ridică bricheta Zippo din aur, dînd din cap degustat şi spuse 
în engleză: 

- Aturisită treabă! Îţi vine să crezi? Mi-am luat bricheta, 
dar nu mi-am luat blestematele de țigări! 

— Domnule? 

Bryson îl întrebă în franceză: 

— Vous n'auriez pas une cigarette? 

Amabil, gardianul vîri mîna în buzunarul jachetei. Bryson 
apăsă clapeta brichetei, care aruncă un jet scurt de gaz 
paralizant. Înainte de-a apuca să ducă mîna la armă, gardianul 
fu orbit; după cîteva secunde se prăbuși inconştient. 

Mişcîndu-se repede, Bryson îl puse pe gardian înapoi, 
în fotoliu, ca pe un manechin, așezîndu-i mîinile în poală. 
Omul avea pleoapele închise. De la distanţă, oricine ar fi zis 
că gardianul cra la post. Dacă s-ar fi apropiat, ar fi crezut că 
omul adormise. 

Spray-ul paralizant nu cra singurul obiect pe care-l 
cumpărase Bryson la Paris; mai avea asupra lui o serie de 
mici dispozitive, printre care scannere cu raze infraroșii pentru 
frecvenţe radio, captatoare și un receptor radio. O examinare 
rapidă a ușii de oțel îi confirmă că n-avea nevoie decît de un 

obiect. Fără îndoială, Arnaud utiliza alarmele și detectoarele 
obişnuite atunci cînd era plecat de-acasă pentru mai multă 
vreme. Dar, în acea seară, trecînd pe la biroul lui şi intenționînd 
probabil să se întoarcă, renunțase la ele. Broasca nu era cu 
nimic mai complicată decît o yală obișnuită cu butuc. Bryson 
scoase un mic instrument negru, un pistol cu șperaclu, pe 
care învățase să-l folosească în trecut şi care i se părea mult 
mai eficient decît şperaclele manuale. ÎI vîri în broască, apoi 
apăsă pe trăgaci de mai multe ori, pînă cînd butucul se răsuci 
şi ușa grea sc deschise cu zgomot. 

Aprinse lanterna-stilou pentru a lumina încăperea şi fu 
surprins să constate cît de goală era. Nu se vedeau cartoteci, 
nici fişete încuiate. Într-o parte, se aflau o canapea, două fotolii 
şi o măsuţă pentru cafea; o masă de mahon neacoperită servea 
drept birou. Pc ca se aflau două telefoane şi o lampă... 

Telefonul. 

Aparatul era acolo — o cutie joasă, neagră, cu suprafața 
de vreo treizeci de centimetri pătrați, aparent un simplu telefon 
de birou cu un capac, Bryson însă îşi dădu seama imediat, 
căci văzuse nenumărate modele; aparatul făcea parte din 
ultima generaţie de telefoane codificate, conectate la satelit. 
Capacul conţinea atît antena, cît și selectorul de frecvențe 
radio. În interior se afla un cip cu algoritmul de criptare, care 
folosea un semnal neliniar de codificare, coduri nelimitate de 
128 de biţi. Să intercepteze linia n-ar fi folosit la nimic, de 
vreme ce codul de criptare nu era transmis niciodată. O 
convorbire interceptată ar fi fost un nonsens, vocile fiind în 
egală măsură codilicate şi amestecate. Zona de acoperire a 
satelitului permitea folosirea acelui gen de telefon pînă și în 
regiunile izolate ale globului. 

Bryson lucra în grabă, demontînd cu îndemînare 
telefonul. Uşa era încuiată, iar gardianul n-avea să-și revină 
cel puţin o jumătate de oră. Exista însă riscul ca Jacques 
Arnaud să se întoarcă pe neaşteptate. Dacă o făcea şi găsea 

un gardian lipsă, iar pe celălalt fără cunoștință, ar fi atribuit 
acel incident atmosferei petrecerii, care îi influențase și 
personalul. Bineînţeles dacă Layla reuşise să-l ţină ocupat pe 
senzualul tînăr. Bryson nu se prea îndoia de abilitatea ei în 
acest sens. 

N-avea altceva de făcut decît să lucreze cît de repede putea. 

Împrăştiate în faţa lui, pe suprafața lustruită a biroului, 
se aflau măruntaiele telefonului. Scoțînd din circuit cipul spe- 
cial pentru lectură, îl ridică şi-l examină la lumina puternică a 
lămpii de birou. 

Găsi ceca ce sperase să găsească. Cipul de criptare era 
destul de gros, aşa cum erau de obicei asemenca cipuri, 
produse în cantităţi foarte mici şi destinate să lege membrii 
unui mic grup de conspiratori, asigurînd imposibilitatea 
decriptării. Simplul fapt că Arnaud avea un asemenea 
dispozitiv pe biroul său dovedea că francezul aparținea unui 
grup strîns unit, de anvergură internațională, care dorea 
secretul absolut al comunicaţiilor. Să ñe el unul dintre liderii 
tainici al Directoratului? 

Bryson scoase din smoching un obiect ce semăna cu un 
radio miniatural cu tranzistori. Introduse cipul de criptare în 
fanta de la unul din capete şi porni dispozitivul. Un indicator 
luminos trecu de la verde la roșu, apoi, după vreo zece 
secunde, din nou la verde. Un semnal trecuse prin cip, 
înregistrînd datele. Ciuli urechile, încercînd să distingă voci 
pe hol sau pași apropiindu-se. Mulțumit că nu auzise nimic, 
scoase cipul și-l puse la loc în circuitul telefonului. În cîteva 
minute, telefonul era montat. În dispozitivul de citire a cipului 
avea acum stocate toate specificaţiile „cheii“ — serii vaste de 
cifre în sistem binar şi instrucțiuni algoritmice. Schema de 
criptare se schimba de cîte ori era folosit telefonul, fără să se 
repete niciodată. Era o versiune avansată a unui rezistor cu 
autoalimentare, care avea înregistrate toate combinaţiile 
posibile. Folosirea informaţiilor nu era la îndemîna oricui, 

însă existau experți în acest domeniu extrem de specializat. 

Cîteva clipe mai tîrziu, Bryson se afla pe hol. Observă 
că gardianul de lîngă ușa biroului nu se trezise. Cînd avea să-și 
revină, peste zece minute, își va aminti ce i se întîmplase, însă 
existau şanse mari să nu întreprindă nimic, ca să nu fie lichidat 
pentru că nu-și îndeplinise misiunea. 


În chambre de fumeur, tînărul gardian stătea cu pantalonii 
în vine, cu cămașa descheiată, pregătit pentru recompensa 
finală. Layla îi mîngiia abdomenul gol, sărutîndu-l pe gît. 
Tărăgănase lucrurile cît de mult putuse. Privind mişcarea 
secundarului de Ja micul ei ceas de aur, aprecie cât timp trecuse. 
Conform planului lor, era timpul să... 

Un tîrșit de pași pe podeaua de pe hol. 

Se aplecă să-şi ia mica geantă din catifea neagră şi sărută 
în grabă obrazul gardianului. 

- Alions, zise ea pe un ton tranșant, alergînd spre ușă. 

Gardianul o privi uimit, cu chipul înroșit și ochii arzînd 
de dorință. 

— Les plus grands plaisirs sont ceux qui ne sont pas 
réalisés, şopti ea în timp ce se strecura afară din cameră. 
„Cele mai mari plăceri sînt cele neîmplinite.“ Înainte de-a 
închide uşa, mai zise: Dar n-o să te uit niciodată, prietene. 

Poșeta Laylei era acum mai grea pentru că în ea se afla 
şi pistolul cu țeavă scurtă al gardianului. Ea ştia că omul 
n-avea să scoată o vorbă despre ea, fiindcă ar fi însemnat să 
mărturisească o neglijență de neicriat în exercitarea datoriei. 
Îşi verifică machiajul în oglinda unei pudriere, îşi rujă din 
nou buzele, apoi se întoarse la petrecere. Bryson tocmai sosise. 


O mică orchestră de coarde cînta muzică de cameră, în 
vreme ce din încăperea alăturată sc auzeau bufniturile sacadate 
şi zgomotele stridente ale muzicii rock. Cele două valuri de 
sunete se amestecau în mod bizar, elegantele acorduri 

mozartiene ale muzicii secolului XVII fiind lesne acoperite 
de vacarmul asurzitor al secolului XXI. 

Bryson cuprinse cu brațul talia zveltă a Laylei şi-i spuse 
încet: 

— Sper că te-ai distrat. 

— Foarte, murmură ca. Aș fi preferat să schimbăm 
locurile. Ai reușit? 

Pregătindu-se să-i răspundă, Bryson observă țeasta 
pleşuvă a lui Jacques Arnaud, într-un colț îndepărtat al 
camerei. Părea să stea de vorbă cu un bărbat în smoching, a 
cărui cască indica faptul că făcea parte din cchipa de pază a 
lui Arnaud. Acesta din urmă dădu din cap, privind prin 
încăpere. De cei doi se apropie un alt bărbat, pesticulînd agitat. 
Urmă o scurtă discuţie; şi Bryson văzu privirea lui Amaud 
îndreptată în direcția lui. Apăruseră bănuieli, se raportascră 
breşe în sistemul de securitate, se lansaseră avertismente. 
Bryson era sigur că Arnaud îl urmăreşte cu privirea și se 
întrebă dacă francezul fusese avertizat de videocamerele de 
supraveghere din preajma biroului său. Bryson nu se îndoia 
de existența lor și luase totul în calcul. 

Confirmarea veni cîteva clipe mai tîrziu, cînd cei doi 
bărbaţi cu care vorbise Arnaud se despărțiră brusc și începură 
să-și croiască drum prin mulțime către Bryson şi Layla. În 
graba lor se ciocniră de mai mulți invitați. Apoi un al treilea 
bărbat pătrunse în cameră și deveni limpede cum acționau: 
toate cele trei ieșiri din încăpere erau acum păzite; Bryson și 
Layla n-aveau cum să scape. 

Videocamerele de supraveghere cu circuit închis îi 
surprinseseră cu siguranță pe culoarele castelului, departe de 
locul unde se desfăşura petrecerea. Forțarea ușii biroului lui 
Jacques Arnaud fusese şi ea observată; sau poată că, dată 
fiind reacţia întiîrziată, doar ieşirea lui din birou fusese 
remarcată. 

Acum erau încercuiți. 

Layla îi strînse mîna cu putere — ceea ce însemna că-şi 
dădea seama în ce situație se aflau. N-aveau să fie folosite 
armele, dacă asta se putea evita; oamenii voiau să pună mîna 
fără zarvă pe Bryson și Layla, fără să-i alarmeze pe ceilalți 
oaspeţi. Pe cît posibil, aparențele trebuia salvate, însă Bryson 
nu se îndoia de faptul că vor trage dacă va fi necesar. După 
aceea s-ar fi găsit explicaţii fără a se dezvălui adevărul. 

Bryson simţea cum i se învârte capul în timp ce-i privea 
pe gardieni apropiindu-se. Simti că Layla îi vîră ceva în mînă 
şi înțelese că era poşeta ei din catifea neagră. Dar de ce? 
Văzuse că era mai umflată şi bănuise că-l dezarmase pe 
gardian, că-i furase arma. Dar ea ştia cu siguranță că avea şi 
el o armă. Bryson luă poșeta şi o deschise. Abia atunci se 
lămuri de ce insistase ea să i-o dea. Bryson scoase micul obiect, 
luat dintr-un container al Armadei Spaniole, trase de mîner 
şi îl lăsă pe podea. Grenada se rostogoli pe dalele de piatră şi 
începu să scoată un fum dens, cenușiu. După cîteva secunde, 
un nor gros se ridică emanînd un miros neplăcut de sulf. 

Din mulţime izbucniră imediat țipete: „Fugiţi!“ Gardienii 
se aflau la vreo doi metri distanță cînd se declanșă panica. 
Primele țipete fură urmate de altele, agitația spori și isteria 
cuprinse încăperea plină de fum. Invitaţii alergau țipînd spre 
ieşire. Alarmele răsunau, puse probabil în funcţiune de 
detectoarele de fum, Muzica din ambele saloane încetase; 
orchestra de cameră şi grupul de muzică rock se alăturară 
celor ce fugeau. Mulțimea își ieșise din minți; Layla şi Bryson 
dispărură profitînd de înghesuială. 

Oaspeţii răcneau, agățîndu-se unul de altul, croindu-şi 
drum cu coatele. După ce ieşiră pe ușa principală, strecurîndu-se 
prin gloata înnebunită, Bryon o prinse pe Layla de braț şi o 
trase spre grădinile care înconjurau castelul. În tufele dese, 
Bryson ascunsese o motocicletă. Sări pe şaua BMW-ului şi 
porni motorul, făcîndu-i semn femeii să urce. 

Cîteva clipe mai tîrziu, îi lăsau în urmă pe invitaţii care 

năvăliseră afară din castel pe uşile din faţă, alergînd spre 
limuzine. Trei minute mai tîrziu, goneau pe autostrada A-1 
spre Paris, depăşind mașină după maşină. Dar nu erau singurii. 
Bryson sesiză o mică berlină neagră, cu motor puternic, 
accelerînd şi apropiindu-se tot mai mult de ei. Treizeci de 
metri, cincisprezece, şase... Bryson văzu în oglinda 
retrovizoare că şoferul manevra automobilul astfel încît să 
scoată motocicleta de pe şosea. 

În timp ce accelera la maximum, Bryson zări în faţă o 
şosea laterală, schimbă brusc banda, viră. Berlina neagră îl 
urmă, traversînd lateral mai multe benzi, făcîndu-i pe ceilalți 
şoferi să claxoneze în semn de protest. Bryson simtea mîinile 
Laylei strîngîndu-l tot mai tare. Gemu, căci rana de la umăr 
nu se vindecase complet. 

Bryson conduse motocicleta spre marginea şoselei 
laterale, maşina aflîndu-se acum la mai puţin de patru metri. 

- Ține-te bine! strigă el și simți mîinile Laylei strîngîndu-l 
şi mai tare, semn că auzise. 

Brusc, răsuci motocicleta spre stînga, executînd o 
întoarcere de o sută optzeci de grade, într-un spațiu atît de 
îngust, încît aproape că se răstumă. Reuși să-și recapete 
echilibrul, învîrtindu-se pînă cînd reveni la marginea șoselei, 
pe refugiul îngust, în timp ce berlina îl depășea în viteză. 

Ambalînd motorul, continuă drumul pe refugiul care se 
mai lărgise, îndreptîndu-se spre autostradă. Se uită în oglinda 
retrovizoare, Berlina neagră dispăruse; șoferul fusese obligat 
de maşinile din spate să-și continue drumul pe șoseaua laterală. 

Motorul BMW-ului, turat la maximum, scotea un zgomot 
asurzitor, în vreme ce zburau pe marginea autostrăzii, în sens: 
opus traficului. 

Se părca că nu scăpaseră de necazuri, fiindcă de ei se 
apropia farul unei motociclete, mergând chiar mai repede decît 
celelalte vehicule de pe şosea. Bryson înțelese că trebuia să 
fie alt urmăritor trimis de la Château de Saint-Meurice. 

Se auzi un scrîşnet de frîne, claxoane şi, brusc, 
motocicleta se întoarse, ajungînd chiar în spatele lor. În oglinda 
retrovizoare, Bryson o văzu apropiindu-se și zgomotul 
motorului îi spuse că era mai puternică decît BMW-ul lor. 

Bryson simţi şocul. Motociclistul îi lovi în roata din spate, 
aproape răsturnîndu-i! 

— Ai păţit ceva? strigă el. 

- Nu, răspunse ea, țipînd. Dă-i bătaie! 

Urmă altă izbitură și motocicleta viră spre marginea 
șoselei. Dincolo de refugiu se alla un teren viran, pe care 
erau împrăștiate magazii din lemn folosite la depozitarea 
fînului. Bryson îndreptă motocicleta, apoi icşi în viteză de pe 
asfalt pe pămîntul acoperit de iarbă, urmat de cealaltă 
motocicletă. Nu se auziscră împușcături, deoarece 
motociclistul trebuia să-și folosească ambele mîini pentru a 
conduce. 

Urmăreşte-ţi urmăritorul. 

Asta fusese una dintre regulile des repetate de Ted Waller. 

Pină la urmă, te vei decide cine e prădătorul şi cine-i 
prada. Prada supravieţuieşte doar devenind prădător. 

Bryson viră, descriind un cerc larg pe cîmp, lăsînd urme 
adînci în pămîntul moale, apoi porni drept spre celălalt 
motociclist. 

Surprins de schimbarea de strategic, urmăritorul încercă 
să se abată din drum, dar nu mai avu timp. Bryson îl izbi, 
aruncîndu-l din șa. 

Apăsînd pe frîne, cu roțile împroşcînd pămînt în jur, opri 
motorul. Layla sări de pe motocicletă o dată cu el. 

Urmăritorul se depărta în goană, căutîndu-şi arma, dar 
Layla, mai rapidă, trase trei focuri unul după altul. 

Cu un țipăt, omul se rostogoli, dar în cădere ripostă. 
Nu-şi atinse ținta; gloanțele se în[ipseră în pămîntul din jurul 
lor. Layla trase din nou. Lovit în piept, omul se prăbuşi mort. 

Bryson alergă spre el, îl întoarse cu fața în sus și-l buzunări 
în căutarea unui act de identitate. 

Găsi ce căutase, deoarece urmăritorul, cînd pornise după 
ei, nu avusese timp să scape de documentele de identificare. 

Bryson privea şocat. Examină actul cu atenţie în lumina 
lunii, îl întoarse, localizînd elementele specifice, marcajele 
imposibil de reprodus. 

= Ce c? întrebă Layla. 

El îi întinse documentul. 

— O, Doamne! exclamă ea. 

Urmăritorul lor nu fusese vreun agent de securitate, nici 
măcar un cetățean francez de pe statul de plată al lui Amaud, 
ci un funcţionar al secției CIA de Ja Paris. 


erer lucra la Agenția Centrală de Informații de 
şaptesprezece ani, dar putea număra pe degetele de 
la o mînă de cîte ori încercase cineva să treacă de ca şi să dea 
buzna în biroul şefului ei, Harry Dunne. Chiar şi în rarele 
ocazii cînd directorul Agenției apărea neanunțat la biroul 
adjunctului său (de obicei, Harry se ducea la biroul 
directorului), cu o problemă urgentă, omul aștepta ca ea să-l 
sune pe Harry. 

Bărbatul acela ignorase rugăminţile, protestele şi 
avertismentele ei și făcuse ceva de neimaginat: trecuse ca o 
furtună pe lîngă ca și intrase direct în biroul şefului. Marjorie 
apăsă pe butonul de alarmă aflat sub sertarul biroului ei, chemă 
serviciul de pază, apoi îl anunță disperată pe Harry Dunne, 
prin interfon. 
sau confruntarea, iar el prefera confruntarea, singura şansă 
de a obține dezvăluiri spontane, fortînd rostirea unor adevăruri 
neprevăzute. Layla îl îndemnase să se ferească de Agenţie, 
sugerîndu-i că supraviețuirea era mai importantă decît orice 

informații ar fi putut obține. Dar Bryson n-avea de ales: pentru 
a descoperi minciunile, pentru a afla în sfîrșit adevărul despre 
Elena, despre întreaga lui viață, trebuia să-l înfrunte pe Dunne. 

Layla rămăsese în Franța, încercînd să-şi folosească 
relaţiile ca să afle tot ce putea despre Jacques Arnaud și 
activităţile lui. Bryson nu-i vorbise despre Directorat, 
considerînd că e mai bine ca ea să nu ştie deocamdată nimic. 
Layla îşi luase rămas-bun la Aeroportul Charles de Gaulle, 
surprinzîndu-l pe Bryson cu ardoarca îmbrățişării ei, cu sărutul 
care era mai mult decît prietenesc. Plecase imediat, stînjenită 
şi îmbujorată. 

Harry Dunne stătea la fercastra biroului, tără haină, 
fumînd o țigară fixată într-un țigaret lung de fildeş. Bryson 
ştia că fumatul în sediul central contravenca regulamentului 
Agenţiei, dar, fiind director adjunct, era puţin probabil ca 
Dunne să fie mustrat de cineva. Bryson intrase, urmat de 
Marjorie. 

- Domnule Dunne, îmi pare rău, am încercat să-l opresc 
pe acest om! strigă Marjorie disperată. Serviciul de pază e pe 
drum. 

Preţ de o clipă, Dunne păru să-l examineze, încruntat; 
ochii mici, injectați aruncau scîntei. Bryson avusese grijă să 
se deghizeze, ca să păcălească echipamentul video de 
comparare a [ețelor. Apoi Dunne dădu din cap şi tuși sec. 

-~ E-n regulă, Margie, trimite înapoi paza. Mă descurc 
singur cu tipul ăsta. 

Uluită, secretara îşi mută privirea de la șeful ei la intrus, 
apoi, îndreptindu-şi spatele, ieşi din cameră și închise uşa în 
urma €i. 

Dunne făcu un pas către Bryson, vizibil înfuriat. 

— Tot ce-ar [ace paza ar fi să mă împiedice să te ucid cu 
mîinile mele, se răsti el, şi nu sînt sigur că vreau asta, În ce soi 
de joc te afli, Bryson? Crezi că sîntem fraieri? Crezi că nu 
primim permanent rapoarte de pe teren, informaţii de la 


213 


sateliți? Îmi vine să cred că-i adevărat ce se spune: cine 
trădează o dată, o face şi a doua oară. 

Dunne aruncă ţigara într-o scrumicră de sticlă, de pe 
marginca biroului său. 

— N-am idee cum dracu” ai intrat în clădire, în ciuda 
mult lăudatelor noastre măsuri de securitate. Sper că 
supravegherea video o să mă lămurească. 

Bryson, şocat de furia nestăpînită a omului de la CIA, 
avu o ezitare. Mînia cra ultima reacție la care se aștepta din 
partea lui Harry Dunne. Scrîşnind din dinţi, Bryson zise: 

-Ţi-ai trimis agentii să mă omoare. Trepădușii nenorociți 
de la secția din Paris. 

Dunne pulni batjocoritor și scoase altă țigară din haina 
costumului său ponosit, O introduse în țigaretul din fildeş și-o 
aprinse, scutură chibritul și-l aruncă în scrumieră. 

— Dumncata ești mai priceput, profesore, spuse Dunne, 
dînd din cap şi întorcîndu-se la fereastră. Uite, lucrurile sînt 
simple. Te-am trimis să te strecori iarăși în interiorul 
Directoratului. În schimb, dumncata se pare că n-ai făcut decît 
să arunci în aer unele dintre cele mai promițătoare legături 
ale noastre cu Directoratul. Apoi ai dispărut, ai intrat în pămînt. 
Ai procedat ca un ucigaș plătit care lichidează martori. Se 
întoarse către Bryson şi-i suflă un nor de fum în față. Noi am 
crezut că ești un fost membru al Directoratului. Presupun că 
aici am făcut cea mai mare greșeală, nu? 

— Ce dracu’ încerci să-mi spui? 

— Mi-ar plăcea să-ți cer să faci un test cu poligraful, dar 
ăsta-i unul din primele lucruri care vă învață — cum să păcăliţi 
cutia aia, nu-i aşa? 

Dezgustat, Bryson trînti o legitimaţie albastră plastifiată 
pe singurul loc liber de pe biroul din mahon al lui Harry 
Dunne; legitimatia de la Agenţie pe care-o scosese din 
port-actul motociclistului mort lîngă Paris, cel care-l urmărise. 

— Vrei să știi cum am intrat aici? i 

Dunne luă legitimaţia: o tinu în lumină, o înclină ca să 
verifice sigiliul tridimensional al CIA și identifică banda 
magnetică dintre cele două folii de plastic. Era o legitimaţie 
securizată cu tehnologie avansată, practic imposibil de 
falsificat. Dunne o strecură într-o fantă a computerului. Pe 
ecranul albastru apăru un chip, împreună cu datele personale 
ale funcţionarului, Faţa nu era a lui Bryson, dar felul în care 
acesta se deghizase îl făcea să semene cu chipul de pe monitor. 

— Secţia din Paris. De unde dracu” ai luat asta? întrebă 
Dunne. 

— Acum o să mă asculţi? 

Dunne, cu un aer prudent, scoase două dîre de fum pe 
nări și se cufundă în fotoliu aruncînd ţigara înainte s-o fi 
terminat. 

— Lasă-mă să-l chem pe Finneran aici. 

— Finneran? 

— L-ai cunoscut la Blue Ridge. Aghiotantul meu. 

- Las-o baltă. 

— El e afurisita mea de memorie oficială... 

— Las-o baltă! Doar dumneata, eu şi microfoanele de 
pe-aici. 

Dunne dădu din umeri, scoase altă țigară, dar, în loc s-o 
aprindă, începu s-o frece între degetele îngălbcehite de nicotină. 

În vreme ce Bryson relata evenimentele ultimelor zile, 
Dunne deveni grav. Cînd vorbi, vocea lui avea un'ton 
confidenţial: 

— Un premiu de două milioane de dolari pe capul 
dumitale, oferit încă înainte de-a apărea pe vasul lui Calacanis. 
Cine știe cum s-a răspîndit zvonul că te-ai întors în branșă. 

— Pari să fi uitat că au încercat să mă lichideze la Wash- 
ington. Ştiau că o să mă întorc să caut vechiul sediu al 
Directoratului. Asta indică o scurgere de informaţii chiar de 
aici, din clădirea asta. 

Bryson descrise cu arătătorul un mic cerc în aer. 

— Iisuse! strigă directorul adjunct, rupînd ţigara în două 
şi aruncînd bucățile spre scrumieră. Toată povestea asta 
blestemată n-a fost consemnată nicăieri, singura înregistrare 
a implicării dumitale fiind numele care figurează în banca de 
date a sistemului de pază, ca să poți intra și ieşi din clădire. 

— Şi dacă Directoratul a infiltrat CIA? 

— Termină, omule, nici măcar nu era numele real! Figurai 
drept Jonas Barrett - folosirea unui nume de acoperire în 
registrele serviciului de pază fiind, întîmplător, împotriva 
oricărei dispoziţii a regulamentului. Nu poți minți paza. Să 
n-o minţi niciodată pe Mama. 

— Chitanţe de cheltuieli, achiziţii de echipament... 

— Îngropate, toate textele transmise au fost cifrate 
corespunzător, toate informațiile, toate prioritățile de plată. 
Ascultă, Bryson, mi-am acoperit spatele, ce dracu’ ţi-ai 
închipuit? Dumneata reprezinţi un risc uriaş pentru mine. Nu 
ştiu la ce presiuni te-au supus, cum de-au putut să te termine. 
Poţi să pui dosarul unui tip și la microscop, tot nu ştii ce are 
în minte, Ei te-au pus pe liber și te-au trimis la colegiul ăla 
modest... 

— Pentru numele Domnului, tună Bryson, crezi că eu 
am vrut să fac asta? Imbecilii dumitale au venit și m-au smuls 
din izolarea mea. Tocmai începusem să mă vindec, și-ați apărut 
voi să redeschideți rana! N-am venit aici să mă apăr — presupun 
că voi v-aţi făcut temele în legătură cu mine. Vreau să știu ce 
dracu’ făcea CIA cînd mă urmărea lîngă Paris ca să mă ucidă. 
Sper al naibii de tare că ai o explicaţie plauzibilă sau cel puțin 
o minciună convingătoare. 

Dunne se încruntă. i 

- O să ignor ultima ironie, Bryson, zise el calm. N-ai 
vrea să reconsideri întreaga situațic? După cum mi-ai spus, ai 
fost recunoscut de agentul ăla al Directoratului cu care ai 
lucrat la Kowloon, Vance Gifford... 

— Da, şi din ce mi-au zis frații Sangiovanni — am fost 

identificat şi de omul lui Arnaud aflat la bordul navei. Asta-i 
evident, imposibil de contestat. Nu-i greu de reconstituit felul 
cum s-a ajuns la ambuscada din Santiago de Compostela. 
Dar eu vorbesc despre Chantilly, despre Paris! Despre un agent 
al CIA pe care s-a întîmplat să-l deconspir fiindcă a fost atît 
de neglijent încît să poarte cu el documentele de identitate. Și 
undc e unul, mai există şi alții, știi asta la fel de bine ca mine. 
Și-atunci ce-o să-mi spui — că Agenţia a scăpat situaţia de sub 
control? Ori aşa stau lucrurile, ori mă tragi pe sfoară. Eu 
vreau să ştiu care-i adevărul, acum! 

- Nu! strigă Dunne răgușit, vocea pierzîndu-i-se într-un 
acces de tuse seacă. Nu astea sînt singurele explicaţii posibile! 

-Ce încerci să-mi vinzi? 

Dunne făcu un cerc în aer cu arătătorul, imitînd gestul 
lui Bryson, semnalîndu-i microfoanele din cameră. 

— Spun că vreau să verific nişte lucruri. Spun că ar fi fost 
cazul să continuăm discuția asta în altă zi și în alt loc. 

Chipul îi părea și mai ridat, scobiturile din obraji și mai 
adînci și, pentru prima dată, ochii lui aveau o privire de om 
chinuit. 


Centrul de tratament Rosamund Cleary, de fapt, un 
sanatoriu particular, se afla într-o clădire frumoasă, înconjurată 
de cîteva hectare de teren împădurit din Dutchess County, în 
nordul statului New York. Oricum s-ar fi numit, era o instituție 
cu tarife mari, bine administrată, destinată celor bogați care 
aveau nevoie de o îngrijire medicală pe care rudele şi cei 
apropiaţi lor nu le-o puteau oferi. În ultimii doisprezece ani, 
fusese locuinţa Feliciei Munroe, femeia care împreună cu soțul 
ci, Peter, îl găzduise pe adolescentul Nicholas Bryson după 
ce părinţii lui muriseră într-un accident de automobil. 

Bryson o îndrăgise pe Felicia, avusese o relație apropiată, 
dar nu o considerase niciodată mama lui. Era prea mare cînd 
avusese loc accidentul. Ea era doar mătuşa Felicia, femeia 

îndrăgostită nebunește de soțul ei, unchiul Pete, unul dintre 
cei mai buni prieteni ai tatălui său, Cei doi avuseseră multă 
grijă de el, îl primiseră în casa lor și chiar îi plătiseră taxele la 
internat și apoi la colegiu, lucru pentru care le era 
recunoscător, 

Peter Munroe îl cunoscuse pe George Bryson la Clubul 
Ofiţerilor din Bahrain. Bryson, pe-atunci colonel, 
supraveghease construcția unei cazarme importante, iar 
Munroe, inginer la o firmă de construcții, fusese ofertant la 
licitaţia deschisă pentru acel proiect. După cîteva beri — 
specialitatea clubului în acea țară unde nu se consuma alcool — 
Bryson şi Munroe se împricteniseră. Cu toate acestea, cînd 
fuseseră examinate ofertele, colonelul Bryson se opusese 
proiectului firmei lui Pete Munroe, deoarece o altă 
companie de construcții făcuse o ofertă mai avantajoasă. 
Munroe primise bine vestea proastă, îl invitase pe Bryson 
la un pahar şi-i spusese că-nu-i păsa deloc — în felu! ăsta 
pleca mai repede din țara aia blestemată. Abia mai tirziu — 
prea tîrziu, cum se dovedise — aflase Bryson senior de ce 
coborîse atît de mult prețul ofertantul cîştigător. Firma 
încercase să înșele armata cu milioane dc dolari prin costuri 
de producţie exagerate. Cînd George Bryson încercase să-și 
ceară iertare, Munroe refuzase să-i accepte scuzele. 
„Corupţia e un stil de viață în branșa asta“, îi spusese 
Munroe. „Dacă voiam într-adevăr să cîştig, aş fi minții și 
eu. Eu am fost cel naiv.“ 

Şi astfel, prietenia dintre George Bryson și Pete Munroe 
fusese pecetluită. 

Dar care era adevărul? Mai era ceva de adăugat? Îi. 
spusese Harry Dunne totul? Acum, cînd avea dovada concretă 
a faptului că un agent al CIA aflat pe statul de plată al Agenţiei 
încercase să-l omoare în Franţa, totul stătea sub semnul 
întrebării. Dacă Dunne avea o legătură cu episodul ăsta, mai 
putea avea încredere în afirmațiile lui? Din anumite puncte 

de vedere, Bryson regreta că nu venise mai întîi aici, înainte 
de-a pleca spre Armada Spaniolă. Ar fi găsit-o pe bătrîna 
mătușă Felicia și i-ar fi pus niște întrebări, înainte de-a accepta 
să îndeplinească treburile murdare ale lui Dunne. Bryson o 
mai vizitase pe Felicia de două ori, o dată împreună cu Elena, 
dar n-o mai văzuse în ultimii ani. 

Vorbele pe care i le adresase Dunnc în acea zi în Munţii 
Blue Ridge, ziua care-i schimbase viaţa, îi răsunau încă în 
minte, 

— Să te întreb ceva, Bryson. Ai crezut că a fost un acci- 
dent? Aveai cincisprezece ani, erai un elev strălucit, un atlet 
grozav, crema tineretului american şi-așa mai departe. Și 
dintr-o dată, amindoi părinţii iți sînt uciși. Naşii tăi te-au 
luat în... 

— Unchiul Pete... Peter Munroe. 

— Sigur, ăsta a fost numele pe care şi l-a luat. Nu cel cu 
care s-a născut. S-a asigurat că ş să urmezi colegiul ales şi-a 
mai luat o mulțime de alte decizii pentru dumneata, toate 
menite să garanteze că vei ajunge pînă la urmă în mîinile 
lor. Ale Directoratului, vreau să spun. 

Bryson o găsi pe mătușa Felicia stînd în [aţa unui 
televizor, într-o cameră de zi elegantă, cu covoare persane şi 
mobilier de epocă din mahon. Mai mulţi bătrîni aflați în 
încăpere citeau, croșetau sau pur şi simplu moţăiau. Felicia 
Munroe urmărea fascinată o partidă de golf. 

- Mătuşă Felicia, spuse Bryson cu căldură. 

Ea se întoarse să-l privească şi, pentru o fracțiune de 
secundă, păru să-l recunoască. Apoi citi în ochii ei nehotărîrca. 

— Da, spuse ea tăios. 

— Mătuşă Felicia, sînt Nick. Îţi aminteşti de mine? 

Ea îl fixă cu ochii mijiţi, fără să înțeleagă. Bryson realiză 
că simptomele de senilitate pe care le remarcase la ea cu ani 
în urmă se accentuaseră. După ce-l privi stînjenitor de mult, 
femeia schiță un zîmbet. 

— Eşti tu, șopti ea. 

— Îți aminteşti? Am locuit cu tine... ai avut grijă de 
mine... 

— Te-ai întors, murmură ea, părînd în sfirşit să 
înţeleagă. În ochi îi apărură lacrimi. Doamne, ce dor mi-a 
fost de tine. 

Lui Bryson i se muie inima. 

— Dragul meu George, zise ea cu glas tremurat. Ce mult 
e de-atunci. 

Pentru moment, Bryson rămase perplex, apoi înţelese. 
Avea acum cam aceeași vîrstă pe care-o avusese tatăl lui, 
generalui George Bryson, atunci cînd murise. În mintea 
înceţoşată a mătușii Felicia — care îşi amintea, probabil, foarte 
clar evenimente petrecute cu o jumătate de secol în urmă — el 
era George Bryson. E adevărat că semăna cu tatăl său. Descori 
era surprins să constate că asemănarea se accentua pe măsură 
ce înainta în vîrstă. 

Pe urmă, de parcă s-ar [i plictisit brusc de vizitatorul ci, 
bătrâna își întoarse privirea spre televizor. Bryson rămase lîngă 
ca, neștiind cc să facă în continuare. Trecu un minut pînă 
cînd Felicia păru să devină conştientă de prezenţa lui; se 
întoarse din nou să-l privească. 

— Hei, bună ziua, rosii ea într-o doară, Apoi chipul i sc 
crispă de spaimă. Dar tu... dar tu ești mort! Credeam că eşti 
mort! 

Bryson o privi inexpresiv, nedorind să-i tulbure iluzia. 
Las-o să creadă ce vrea; poate că va spune ceva... 

— Ai murit în accidentul ăla teribil, zise ca. Da, ai murit. 
Accidentul ăla teribil, teribil. Şi tu, şi Nina. Ce treabă 
cumplită. Şi l-aţi lăsat pe bietul Nick orfan. O, cred că nu 
m-am oprit din plins trei zile. Ca întotdeauna, Pete s-a 
ținut tare — el m-a ajutat să ies din starea aia. Lacrimile 
începură să-i curgă pe obraji. Foarte multe nu mi-a povestit 
Pete despre noaptea aia, continuă ea, pe un ton aproape 

cîntat. Nu-mi putea spune foarte multe, nu rrebuia să-mi 
spună. ÎI rodea vinovăția. Ani de zile nu mi-a vorbit despre 
noaptea aia, despre ce-a făcut. 

Bryson simţi un fior rece în spate. 

— Și n-ar [i vorbit niciodată cu micul tău Nicky despre 
asta, să știi. Ce povară a dus, ce lucru teribil, teribil! 

Dădu din cap, ştergîndu-se la ochi cu manșeta plisată a 
bluzei albe, apoi se răsuci spre televizor. 

Bryson sc duse la aparat, îl închise și se așeză chiar în 
faţa ei. Deşi memoria pe termen scurt a bietei femei fusese 
distrusă de senilitate sau poate de Alzheimer, se părea că multe 
din amintirile vechi îi stăruiau încă în minte. 

— Felicia, spuse el blînd, vreau să vorbesc cu tine despre 
Pete. Pete Munroe, soțul tău. 

Privirca lui fixă părea s-o deprime; privi cu atenție 
modelul covorului. 

— Obișnuia să-mi facă un cocteil cu whisky atunci cînd 
eram răcită, să ştii, zise ca. Părea pierdută printre amintiri, 
dar cra mai relaxată. Miere, suc de lămîie și o picătură de 
bourbon. Nu, mai mult decît o picătură. O să te faci bine 
imediat. 

— Felicia, a vorbit vreodată despre ceva numit Directorat? 

Ea ridică ochii, privindu-l absentă. 

— O răceală netratată poate dura o săptămînă. Dar cu 
tratament, durează şapte zile! Chicoti, clătinîndu-și degetul. 
Peter spunea mereu că o răceală netratată poate dura o 
săptămînă. .. 

— A vorbit vreodată despre tatăl meu? 

— O, era foarte vorbăreț. Spunea cele mai amuzante 
poveşti. 

În celălalt capăt al încăperii, unul dintre pacienţi făcuse 
pe el şi doi îngrijitori apăruseră cu spălătoare. Cei doi vorbeau 
între ei rusește. O [rază rostită mai tare se auzi bine. Ja nie 
znaiu, zise brusc unul din ci. „Nu știu.“ Accentul era moscovil. 

Auzise şi Felicia Munroe, care reacționă înveselită: 

— la nie znaiu, repetă ea, apoi chicoti. Păsărească! 
Păsărească! 

— Nu-i tocmai păsărească, mătușă Felicia, interveni 
Bryson. 

— Păsărească! răspunse ea sfidător. Exact genul de prostii 
pe care le spunea Pete în somn. De cîte ori vorbea în somn, o 
făcea în limba aia caraghioasă şi pur și simplu mă detesta 
cînd îl necăjeam cu treaba asta. 

— Vorbea în felul ăsta în somn? Bryson păli. 

- O, era grozav de somnoros. Mereu vorbea în somn. 

Unchiul Pete vorbea rusește în somn, singura stare în 
care nu poți controla ce spui. Oare Harry Dunne avea dreptate: 
era Peter Munroe un asociat al lui Ghenadi Rosovski, alias 
Ted Waller? Putea fi adevărat? Bryson era consternat. 

Felicia continua să vorbească. 

— Mai ales după ce-ai murit George. Îi părea atît de rău. 
Se zvîrcolea şi se întorcea în pat, tipa și plîngea în somn și 
vorbea totdeauna păsăreasca aia! 


Parcul Rock Creek din Washington, la nord de Beach 
Drive, era un loc bun pentru o întîlnire matinală cu Harry 
Dunne, în dimineața zilei următoare. Bryson îl alesese. Dunne 
îl invitase să hotărască el, nu din respect pentru abilitatea de-a 
se orienta în teren a lui Bryson — la urma urmei, experiența 
lui Dunne ca agent operativ la diviziunea secretă a Agenției 
era mai îndelungată decît cea a lui Bryson —, ci mai degrabă 
ca o favoare acordată de o gazdă oaspetelui său. | 

Solicitarea directorului adjunct al CIA de a se întâlni 
undeva afară, dincolo de zidurile sediului Agentiei, îl alarma 
pe Bryson. Era greu de crezut că Dunne, omul numărul doi 
din Agenţie, se temea că propriul său birou era întesat de 
microfoane. Fie şi acest singur [apt pleda în favoarea teoriei 
conform căreia CIA fusese penetrată de către Directorat şi 

foştii manipulatori ai lui Bryson reușiseră să-și extindă 
tentaculele pînă la cele mai înalte niveluri ale agenției. 
Insistența lui Dunne pentru a continua discuţia într-un loc 
neutru, sigur, constituia dovada deprimantă a faptului că 
situația era foarte gravă. 

Bryson nu intenţiona să ia de bun acest lucru. Să n-ai 
încredere în nimeni, obişnuia să spună Ted Waller chicotind, 
cuvinte ce erau acum atît de adevărate: Waller însuşi se 
dovedise a fi marele trădător. Bryson nu va lăsa garda jos; nu 
se va încrede în nimeni, nici măcar în Dunne. 

Sosi la locul stabilit cu o oră mai devreme. La patru 
dimineaţa cerul era întunecat, iar aerul rece și umed. Treccau 
puține maşini, și acelea la mare distanță în timp. 

Tăcerea era stranie, neobişnuită. Bryson auzea trosnetele 
crengilor rupte sub tălpi în timp ce mergea prin pădurea deasă 
ce înconjura luminișul pe care-l alesese, zgomote care în mod 
normal ar fi fost acoperite de vacarmul traficului la altă oră. 
Purta pantofii cu talpă de crep pe care-i lua de obicei pe teren, 
tocmai pentru a atenua astfel de zgomote. 

Bryson cercetă locul, căutînd punctele vulnerabile. 
Movila împădurită se ridica deasupra unui petic de pămînt 
aflat lîngă o mică parcare asfaltată, la marginea căreia era o 
toaletă publică de forma unui buncăr din beton, afundată pe 
jumătate în pămînt — acolo conveniseră să se întîlnească. 
Fusese prognozată o vreme ploioasă; deși previziunea se 
dovedise a fi greșită, un loc adăpostit era de preferat. În plus, 
zidurile groase din beton ale toaletei ofereau protecţie în 
eventualitatea unui atac din exterior. 

Bryson înconjură movila împădurită printre copacii deși 
ce dominau pajiştea, căutînd urme recente de paşi, crengi 
proaspăt rupte, instrumente optice, arme sau alte dispozitive 
ce-ar fi putut fi instalate anterior. Un al doilea tur îi dezvălui 
toate căilc posibile de apropiere; nimic nu trebuia lăsat la 
voia întîmplării. După încă două ocoluri, fiecare trecînd prin 

poziţii-cheie diferite, Bryson constată mulțumit că nu fusese 
pregătită vreo ambuscadă. Asta nu excludea apariția ulterioară 
a cuiva, dar cunoașterea terenului îi permitea să detecteze 
neîntîrziat schimbările subtile de decor, pe care altfel le-ar fi 
ignorat. 

Fix la ora cinci, o berlină neagră ieși de pe Beach Drive 
şi intră în parcare. Era un Lincoln Continental, cu plăci de 
înmatriculare cu însemne oficiale. Ascuns printre copaci, 
Bryson îl zări, cu ajutorul binoclului, pe şoferul lui Dunne, 
un afro-american în uniformă bleumarin. Dunne stătea pe 
bancheta din spate, ţinînd în mînă un dosar. Se părea că în 
vehicul nu mai cra altcineva. 

Limuzina se apropic de toaletă şi se opri. Şoferul cobori 
şi se duse să-i deschidă uşa şefului, dar Dunne, nerăbdător ca 
totdeauna, era pe jumătate afară din mașină. Încruntat ca de 
obicei, aruncînd priviri în stînga și-n dreapta, coborî cele cîteva 
trepte și dispăru în clădirea scundă. 

Bryson rămase în așteptare. Se uită la șofer, încercînd să 
sesizeze vreo mișcare suspectă — un gest care să indice 
folosirea unui telefon mobil ascuns, scurte semnale către 
vehiculele ce treccau, chiar şi zgomotul făcut de încărcarea 
unei arme. Şoferul însă rămase la volan, aşteptînd calm, cu 
răbdarea ce-i lipsea şefului său. 

Trecuseră zece minute, şi Bryson aprecie că Dunne se 
săturase probabil de așteptat. Drept urmare, cobori panta pe 
o cărare ce-l ascundea vederii şi ajunse pînă în spatele toaletei. 
Luînd-o brusc la fugă, porni spre clădire, sigur că nu fusese 
observat. O dată ajuns, sări în șanțul ce înconjura buncărul și 
ocoli clădirea îndreptîndu-se spre intrare. ' 

Se simţea o duhoare de urină și excremente, amestecată 
cu mirosul înțepător al unei soluții dezinfectante. Ascultă la 
ușă, pînă cînd auzi tusea lui Dunnc. Intră, închizînd uşa grea 
de oțel în spatele lui și încuind-o cu un lacăt masiv pe care-l 
adusese cu el. 

Dunne, care stătea în fața unui pisoar, întoarse încet capul 
atunci cînd intră Bryson. 

— Drăguţ din partea dumitale că ai trecut pe-aici, mormăi 
cl. Acum înțeleg de ce ţi-au dat un şut javrele alea de la 
Dispecerat. Punctualitatea nu e cea mai mare calitate a 
dumitale. 

Bryson ignoră ironia. Dunne ştia exact de ce întîrziase 
el zece minute. Omul de la CIA își trase fermoarul, se întoarse 
şi se dusc la chiuvetă. Se priviră prin oglindă. 

— Veşti proaste, zise Dunne, în timp ce se spăla pe mîini. 
Legitimaţia e autentică. 

— Legitimaţia? 

— Legitimaţia pe care ai luat-o de la motociclistul mort. 
Tipul era detașat la Paris de peste un an, ca agent operativ in 
extremis — pentru situaţiile ce impuneau treburi cu adevărat 
murdare. 

— Caută dosarul personal, numele de pe autorizația pentru 
misiune, chiar și felul în care a fost recrutat. 

Dunne se încruntă, arătîndu-și dezgustul. 

— De ce nu m-oi fi gîndit la asta? zise el pe un ton ironic. 

Îşi scutură apa de pe mini refuzînd să folosească uscătorul 
— apoi le șterse pe pantaloni. Pescui un pachet șifonat de 
Marlboro din buzunarul de la piept şi scoase o țigară aproape 
strivită, pe care o viri între buze. Fără s-o aprindă, continuă: 

— Am ordonat o verificare de urgenţă în toate băncile de 
date, pînă la ultimul ungher. Nimic. 

— Cum adică, nimic? Aveţi dosare de personal, de [a di- 
rector pînă la femeia care curăţă toaletele în centrul de 
recuperare. 

Dunne se strîmbă. Țigara neaprinsă îi atîrna peste buza 
de jos. 

— Iar voi nu omiteți nimic. Așa că nu-mi spune că n-ai 
găsit nimic în dosarul personal al individului, continuă Bryson. 

— Nu, îţi spun că tipul n-are dosar. Din punctul de vedere 
al celor de la Langley, omul nu există. 

— Nu mai spune! Există fişe medicale, asigurări, salarii — 
o grămadă de aiureli cu care serviciul personal îi bombardează 
pe toți angajaţii. Vrei să zici că nu primea salariu? 

— lisuse, vrei să mă asculți? Tipul nu există! Nu s-a auzit 
de el — despre adevărații agenţi clandestini nu ţinem 
documente scrise. Dosarele sînt îngropate, chitanțele sînt 
distruse după ce-au fost autorizate plăţile. Deci, precedentul 
există. Treaba e că cineva a știut cum să pună sistemul în 
funcţiune și să ferească numele individului de orice 
consemnare. A fost ca ofantomă — prezent, deşi nu era acolo. 

— Și asta ce-nseamnă? întrebă calm Bryson. 

Dunne rămase tăcut o clipă, înainte de a vorbi. 

— Asta înseamnă, amice, că CIA s-ar putea să nu fie cea 
mai potrivită agenţie pentru a investiga Directoratul. Mai ales 
dacă Directoratul are cîrtiţele lui în interior, ceea ce trebuie 
să presupunem. 

Cuvintele lui Dunne, deşi nu erau neaşteptate, căzură ca 
un trăsnet din cauza fermității cu care le pronunțase omul de 
la CIA. Bryson dădu din cap. 

— Nu-i uşor pentru dumneata să recunoști asta, spuse el. 

Dunne înclină capul într-o parte, în semn dc încuviințare. 

- Nu în mod deosebit, admise el, evident, un adevăr spus 
pe jumătate. 

Omul era zdruncinat, deși nu voia să admită. 

- Uite, nu vreau să accept că blestematul de Directorat a 
reuşit să-i atingă pe oamenii mei. Însă n-am ajuns unde mă 
aflu lăsîndu-mă legănat de visuri deșarte. Vezi dumneata, eu 
n-am absolvit nici una dintre facultățile dumitale simandicoase — 
am intrat la St. John's cu chiu, cu vai. Nici nu vorbesc o 
duzină de limbi, ca dumneata, dar ceea ce am avut — şi 
încă mai am —, îmi place să cred e ceva rar în lumca serviciilor 
secrete, şi se numeşte simţ. Uită-te la ce s-a întîmplat cu țara 
asta în ultimii patruzeci de ani, de la Golful Porcilor la Vietnam, 
Panama şi pînă la ultima gafă pe care-o s-o anunţe Washington 

Post în dimineața asta. Toate provocate de aşa-zișii înţelepţi, 
„cei mai buni şi cei mai străluciți“, cu diplome de la cele mai 
prestigioase universități și care continuă să ne amestece în 
toate scandalurile astea. Au educație, dar n-au bun-simţ. Eu 
pot mirosi cînd ceva nu e în regulă, am instinci, şi nu mă 
apuc să fluier în biserică. Deci nu pot exclude posibilitatea — 
atentie, e doar o posibilitate — ca vreun om din echipa 
mea să fie implicat. N-am de gînd să te impresionez. 
N-aş vrea să-mi joc ultima carte, dar s-ar putea să fiu 
nevoit s-o fac, 

— Şi care-i aia? 

— Cum naiba-i zice Washington Post- „ultimul om onest 
din Washington“? Ceea ce nu-i exagerat în orașul ăsta corupt. 

— Richard Lanchester, zise Bryson, amintindu-și epitetul 
aplicat deseori consilierului președintelui pentru securitate 
naţională şi preşedinte al Consiliului de Securitate Naţională 
de la Casa Albă. 

Cunoştea inegalabila reputație de om onest a lui 
Lanchester. 

— De ce e el ultima dumitale carte? 

— Pentru că, de îndată ce o s-o joc, situaţia o să-mi scape 
de sub control. El poate fi singurul om din guvern care poate 
preîntîmpina treaba asta, poate dejuca planurile celor corupți, 
dar, după ce o să-l implic, problema nu mai aparţine 
comunității serviciilor de informații. E vorba despre un război 
nimicitor și, sincer vorbind, nu știu dacă guvernul nostru i-ar 
supraviețui. 

— Iisuse, şopti Bryson. Vrei să spui că Directoratul a ajuns 
atît de sus? 

— Aşa îmi miroase mie. 

— Ei bine, eu sînt cel a cărui viață e în joc. De-acum 
înainte comunic numai cu dumneata, direct, fără intermediari, 
fără e-mail-uri care pot fi decodate sau faxuri care pot fi 
interceptate. Vreau să izolezi o linie telefonică protejată la 

Langley, s-o treci printr-un panou sigilat, retras și separat. 

Omul de la CIA dădu din cap în semn de aprobare. 

— Mai vreau să stabilim niște cuvinte-cheie, ca să fiu sigur 
că nu vorbeşti sub presiune ori că vocea ţi-a fost falsificată. 
Vreau să ştiu că ești dumneata şi că vorbeşti liber. Şi încă un 
lucru: toate comunicațiile se fac direct între dumneata și mine 
— nici măcar prin secretară. 

Dunne dădu din umeri. 

— M-am prins, dar exagerezi. Aş garanta pentru Marjorie 
cu viaţa mea, 

— Îmi pare rău. Fără excepţii. Elena mi-a vorbit cîndva 
despre ceea ce se cheamă regula lui Metcalf, potrivit căreia 
porozitatea unei rețele crește proporţional cu pătratul 
numărului de noduri. În cazul ăsta, nodurile înseamnă oricine 
are cunoștință despre operaţiune. 

— Elena, zise omul de la CIA, zeflemitor. Bănuiosc că ca 
ştie cîte ceva despre mistificare, nu, Bryson? 

Remarca îl duru, în ciuda tuturor celor întîmplate, și a 
amărăciunii lui, cauzată de inexplicabila ei dispariție. 

— Corect, replică Bryson. De aceea trebuie să mă ajuţi să 
ajung la ea... 

-Crezi că te-am trimis acolo ca să-ţi salvezi căsnicia? îl 
întrerupse Dunne. Te-am trimis ca să salvezi afurisita asta de 
lume. 

— La naiba, ca ş/ie ceva, trebuie să ştie. Poate destul de 
mult. 

— Da, şi dacă e implicată... 

- Dacă e implicată, are un rol important. Dacă e 
necghioabă cum am fost cu... 

- Iluzii deşarte, Bryson, te-am avertizat... 

— Dacă e neghioabă cum am fost eu, tună Bryson, ştiinţa 
ci fot nepreţuită rămîne! 

— Şi, desigur, ţi se va destăinui bucuroasă din, cum îi 
zice, nostalgie? În amintirea vremurilor fericite? 

— Dacă pot să ajung la ea, strigă Bryson, apoi ezită şi 
continuă calm: Dacă pot să ajung la ea... ce naiba, o cunosc, 
îmi dau seama cînd minte, cînd încearcă să ascundă adevărul, 
sau să-l evite. 

— Visezi, spuse hotărît Harry Dunne. Tușşi — o tuse 
zgomotoasă, horcăită, groasă. Crezi că o cunoşti. Pretinzi 
că o cunoșii, că ai cunoscut-o. Eşti sigur, nu? Ca și pe 
Ted Waller, alias Ghenadi Rosovski. Sau pe Piotr 
Aksionov -— alias „unchiul“ tău Peter Munroe. Te-a 
luminat mai mult mica dumitale vizită din nordul statului 
New York? 

Bryon nu-şi putu ascunde surprinderea. 

— Lua-te-ar dracu’! strigă el. 

— Vino-ţi în fire, Bryson. Am instalat un cordon de 
supraveghere în sanatoriul ăla de cînd am aflat despre 
Directorat. Biata băbuţă c atît de zăpăcită, încît oamenii mei 
n-au reușit niciodată să scoată mare lucru de la ea, aşa că 
n-am putut afla dacă știa adevărul despre soțul ei sau cît de 
mult ştia. Există însă șansa să fie contactată de cineva care a 
avut legătură cu soțul ci. 

— Prostii! i-o întoarse Bryson. N-ai resurse ca să pui o 
echipă de supraveghetori să stea cu ochii pe ea douăzeci și 
patru de ore pe zi, șapte zile pe săptămînă pînă cînd o să 
moară! 

— Dumnezeule, spuse Dunne, pierzîndu-și răbdarea. 
Unul dintre administratorii de-acolo cîștigă bani frumoşi de 
pe urma „dragului văr Harry“, care e teribil de grijuliu. Dacă 
cineva o sună pe Felicia, sau apare neanunţat, mi se aduce 
la cunoştinţă întîi mie, de către o administratoare pe nume 
Shirley. Ea ştie că-vreau s-o protejez pe draga de Felicia cu 
mintea dusă de toți vînătorii de moşteniri sau de cei care-ar 
putea-o deranja. Eu am grijă de verişoara mea. Shirley mă 
poate găsi, oriunde-aș fi. Așa că știu cu cine se întîlneşte 
Felicia. Treaba e că lucrezi cu ce ai; acoperi ce poţi. Ceilalți 

par să fi dispărut fără urmă. la spune, trebuie să stăm în 
latrina asta împuțită toată ziua? 

- Nici mie nu-mi place, dar e departe, izolată și sigură. 

— Ah, Iisuse. Vrei să-mi spui de ce te-ai dus să-l vezi pe 
Jacques Arnaud? 

— După cum ţi-am zis, emisarul lui, agentul de pe nava 
lui Calacanis, lucra atît cu Directoratul, cît şi cu Anatoli 
Prişnikov din Rusia. Amaud trebuia să fie punctul-cheie. 

— Dar pentru ce? Voiai să comunici cu Arnaud direct? 

Bryson făcu o pauză. Vorbele lui Ted Waller — ale lui 
Ghenadi Rosovski — îi veniră în minte, cum se întîmpla descori: 
Nu spune nimănui ceva ce nu trebuie să ştie neapărat. Nici 
măcar mie. Încă nu-i spusese lui Dunne despre cipul de 
criptare pe care-l copiase din telefonul conectat la satelit al 
lui Arnaud şi nici n-avea s-o facă. Nu încă. 

— M-am gîndit și la asta, minţi el, dar am vrut să-i observ 
pe cei din jurul lui. 

— Şi? 

— Nimic. Pierdere de vreme. 

Păstrează întotdeauna o carte. 

Dunne scoase din mapa uzată un plic cu chenar roşu, de 
unde extrase un teanc de fotografii — douăzeci pe douăzeci şi 
cinci de centimetri. 

— Am verificat toate numele pe care ni le-ai dat în raport, 
le-am trecut prin toate bazele de date disponibile, incluzînd şi 
numele de cod ultrasecrete înregistrate. N-a fost uşor, știind 
cât de isteți şi meticuloşi sînt prietenii dumitale de la Directorat 
— selectează și permuiarea pseudonimelor folosind algoritmi 
cibernetici, toate prostiile alea pe care nu prea le înțeleg. 
Agenţii Directoratului sînt redistribuiți, dezrădăcinaţi, li se 
rescriu biografiile, rețelele se desfac și se reasamblează. A 
fost o muncă năucitoare, dar avem câțiva la care trebuie să te uiţi. 

Îi arătă prima fotografie. Bryson dădu din cap. 

— Nu. Nu-mi amintesc. 

Dunne dădu din cap; îi arătă alta. 

- Ai adus aici niște poze de idioţi, nu-i așa — niște 
impostori cunoscuţi, sperînd să mă prinzi cu mîța-n sac. 

Un zîmbet păru să încolțească pe buzele lui Dunne. îi 
apucă tusea. 

— Mă testezi mereu, nu? 

Dunne nu răspunse, și scoase altă fotografie. 

- Nu... hei, stai puțin. Bryson se uita la poza unui agent 
pe care-l recunoscu. Pe ăsta-l știu. Un olandez, nume de 
acoperire Prospero. 

Dunne dădu din cap, de parcă Bryson ar fi răspuns în 
sfirşit corect la întrebare. 

- Jan Vansina, un funcționar important la sediul Crucii 
Roşii Internaţionale din Geneva. Director pentru coordonarea 
internațională a ajutoarelor de urgență. O acoperire strălucită 
pentru a călători fără probleme în toată lumea, mai ales în 
zonele de criză. Are acces și în locuri unde străinii nu au de 
obicei dreptul de a intra — Coreca de Nord, Irak, Libia şi-așa 
mai departe. Ai [ost în relaţii bune cu el. 

— l-am salvat viața în Yemen. l-am atras atenţia că i se 
pregătea o ambuscadă. 

— Nici ordinele nu le prea respecţi, din cîte văd. 

— Nu atunci cînd le consider stupide. Prospero era 
impresionant. Am lucrat o dată împreună: i-am întins o cursă 
unui inginer NATO, agent dublu. Ce caută Vansina acolo? 
Pare un cadru de pe o bandă video de supraveghere. 

- Oamenii noștri l-au găsit în Geneva, la Banque Geneve 
Privée. Autoriza o serie de transferuri rapide, însumînd cinci 
miliarde de dolari, în conturi separate și combinate. 

— Spăla bani, cu alte cuvinte. 

— Dar nu pentru el. Se pare că acționa ca intermediar 
pentru o organizație cu fonduri imense. 

— N-ai obținut toate datele astea de la o videocameră 
ascunsă. 

— Avem surse în tot sistemul bancar elvețian. 

— De încredere? 

— Nu toate, ca să fiu sincer. Dar în cazul ăsta e vorba 
despre cineva al naibii de implicat. Un fost agent al 
Directoratului care a oferit informații verificabile în schimbul 
iertării unei lungi pedepse cu închisoarea. Îşi privi ceasul. 
Extorcarea funcționează de obicei. 

Bryson încuviință. 

— Crezi că Vansina mai e activ? 

- Fotografia asta a fost făcută acum două zile, spuse 
Dunne calm, scoțînd un pager de la centură și apăsînd pe un 
buton. Scuze, trebuia să-i dau un semnal lui Solomon, şoferul 
meu, acum douăzeci de minute. Ne înțelesesem să-i trimit un 
mesaj după ce apăreai, dacă nu reușea să obțină o confirmare 
vizuală. Ceea ce n-a făcut, de vreme ce dumneata ai apărut 
precum o stafie. 

— Ce rost are să-i dai de veste şoferului? Ca să ştie că 
n-ai păţit nimic — că eu nu te-am agresat, ăsta-i rostul? 
Bryson ridică iritat vocea: Chiar n-ai încredere în mine, 
nu-i aşa? 

— Lui Solomon îi place să ştie că sînt în siguranță. 

- Niciodată nu ești de-ajuns de prudent, zise Bryson. 

Se auzi deodată o bătaie puternică în ușa toaletei. 

— Ai încuiat-o sau ce e? 

Bryson încuviință. 

— Atunci cine-i prea prudent? spuse Dunne ironic. 
Dumnezeule, dă-mi voie să-l asigur pe șoferul meu speriat de 
bombe că totu-i în regulă. | 

Dunne se duse la ușă, trase de lacăt și dădu din cap. , 

— Sînt viu, strigă el răguşit. Nu e nici o armă în ceafa 
mea sau altceva. 

O voce înfundată din partea cealaltă a uşii zise: 

— Aveţi treabă afară, domnule. 

- Calmează-te, Solomon. Ţi-am zis că e în regulă. 

— Nu e vorba despre asta, domnule. E altceva. 

— Ce e? 

— A sunat telefonul, imediat după ce mi-ați trimis mesajul. 
Cel din mașină, domnule — despre care ziceai că sună doar 
dacă-i o problemă de securitate națională. ` 

— O, Doamne, spuse Dunne, Bryson, n-ai vrea să...? 

Bryson se apropie dintr-o parie de tocul din beton al 
uşii, duse mîna la armă şi vîrî cheia în lacăt, descuindu-l. Se 
lipi de perete, în afara razei vizuale a şoferului, cu pistolul în 
mînă. 

Dunne urmări pregătirile lui Bryson fără să-şi ascundă 
uimirea. Uşa se deschise și Bryson reuşi să vadă că era același 
afro-american zvelt pe care-l văzuse la volanul mașinii oficiale 
a lui Dunne. Solomon părea stingherit. 

— Îmi pare rău că vă deranjez, domnule, zise el, dar pare 
într-adevăr ceva important. 

Se uita la șeful lui. Nu era nimeni lîngă el sau în spatele 
lui. Şoferul părea să nu-l fi văzut pe Bryson, care stătea lipit 
de perete, departe de privirea intrusului. 

Dunne dădu din cap și, cu un aer supărat, se îndreptă 
spre limuzină urmat de şofer. 

Brusc, șoferul se răsuci spre ușa deschisă, sărind lateral, 
cu extraordinară agilitate, cu un pistol Magnum în mîna 
dreaptă. 

— Ce dracu’ ...? strigă Dunne, întorcîndu-se consternat. 

Explozia bubui în încăperea mică, fragmente de beton 
zburînd în toate părțile, pătrunzînd în carnea lui Bryson, 
care evitase glonțul. Urmară alte împuşcături rapide, care 
loviră pereţii şi podeaua la cîțiva centimetri de capul lui. 
Atacul neașteptat îl surprinsese pe Bryson nepregătit, 
obligîndu-l să-și concentreze eforturile pentru a se feri și 
împiedicîndu-l pe moment să ridice pistolul. Şoferul trăgea 
nebunește, cu fața schimonosită de o furie animalică. Bryson 
sări înainte, cu arma îndreptată în faţă, chiar în clipa cînd se 

auzi altă explozie, mai puternică decît toate celelalte. O 
gaură roşie, larg deschisă, apăru în pieptul şoferului, 
urmată de o erupție de sînge, şi omul se prăbuşi mort. 

Harry Dunne stătea la cinci metri distanță, cu pistolul 
Smith & Wesson ridicat, îndreptat spre şoferul lui. Părea uluit 
şi în același timp mîhnit. În cele din urmă, omul de la CIA 
rupse tăcerea. 

— lisuse, spuse el, tuşind atît de tare, încît aproape că nu 
reușea să vorbească. 

pom din Biroul Oval era nefirească, gri-argintie, 
conferind o înfăţişare sumbră unei adunări oricum 
întristate. Era în amurg — sfîrșitul unei zile înnorate. 
Președintele Malcolm Stephenson Davis şedea pe o mică sofa 
albă înconjurată de fotolii, de unde prefera să conducă cele 
mai importante întruniri. În fotolii erau aşezaţi directorii de 
la CIA, FBI și NSA. În dreapta se afla asistentul special al 
preşedintelui pentru probleme de securitate națională, Rich- 
ard Lanchester. Se întîmpla rar ca niște înalți funcţionari ai 
administraţiei să fie convocați în altă parte decît în Sala 
Consiliului, Sala de Analiză sau la Consiliul Naţional de 
Securitate. Locul ales pentru evaluarea situaţiei îi sublinia 
gravitatea, 

Motivul întâlnirii era cît se poate de clar. Cu vreo nouă 
ore în urmă, o puternică explozie în stația Dupont Circle a 
metroului din Washington omorîse douăzeci și trei de 
oameni şi rănise de cel puţin trei ori mai mulți; lista 
accidentaților creştea de la o oră la alta. Națiunea, deşi 
obişnuită cu tragediile — atentate teroriste cu bombe, 
împuşcături în şcoli —, era în stare de șoc. Fapta se 
întîmplase chiar în centrul capitalei — la o mie şi ceva de 

metri distanţă de Casa Albă, cum repetau întruna 
comentatorii de la CNN. 

O bombă instalată în ceea ce păruse a fi carcasa unui 
laptop explodase la o oră de vîrf a dimineţii. Modelul sofisticat 
al bombei, ale cărei detalii de fabricare nu fuseseră dezvăluite 
publicului, părea să indice implicarea teroriștilor. În epoca 
ştirilor permanente transmise prin cablu sau radio și a 
comunicaţiilor instantanee prin Internet, teribila veste părea 
să reverbereze ca un ecou, să devină cu fiecare clipă tot mai 
gravă. 

Martorii oculari păreau fascinaţi de cele mai în [iorătoare 
amănunte: femeia însărcinată și fiicele ei gemene de trei ani, 
ucise pe loc; cuplul de vîrstnici din lowa City care economisea 
bani de ani de zile ca să vină la Washington; grupul de școlari 
de nouă ani. 

— E mai mult decît un coşmar, e o ruşine, rosti sumbru 
preşedintele. 

Ceilalţi dădură din cap, aprobîndu-l în tăcere. 

— Va trebui să-i liniştesc pe oameni printr-un discurs, fie 
diseară, dacă ne încadrăm în timp, fie miine. Dar sînt al naibii 
de sigur că nu știu ce-o să le spun. 

- Domnule preşedinte, zise directorul FBI, Chuck Faber, 
vreau să vă asigur că de cazul ăsta se ocupă nu mai puțin de 
șaptezeci și cinci de agenți speciali. Chiar acum scotocesc 
orașul, coordonîndu-și investigaţiile, ca agenţie de comandă, 
cu poliţia locală şi divizia de elicopetere. Unitatea noastră de 
analiza materialelor, pirotehniştii... 

- Nu mă îndoiesc, îl întrerupse tăios președintele, că 
afacerea asta vi se potriveşte ca un costum ieftin. Nu vreau în 
nici un caz să subapreciez calitățile Biroului, dar se pare că 
sînteţi foarte buni la rezolvarea cazurilor de terorism după ce 
faptul s-a consumat. Sînt curios să ştiu de ce nu sînteți 
niciodată în stare să le preveniți. 

Chuck Faber se îmbujoră la față. El îşi cîştigase în Phila- 

delphia reputaţia de procuror care nu făcea arestări şi devenise 
mai tîrziu procuror general al Pennsylvaniei. Nu făcea un 
secret din faptul că dorea să conducă Departamentul de 
Justiţie, că voia funcția actualului ministru, considerîndu-se 
mult mai calificat. Faber era, probabil, cel mai priceput om în 
chestiuni birocratice din acea încăpere. Era celebru pentru 
spiritul său polemic, dar avea şi precauţia de a nu-l înfrunta 
pe preşedinte. 

— Domnule, cu tot respectul, cred că nu e foarte corect 
faţă de bărbaţii şi femeile de la Birou. 

Vocea liniştită, calmă era a lui Richard Lanchester, 
un bărbat înalt, cu păr argintiu şi trăsături aristocratice, 
ale cărui costume discrete, dar elegante, erau croite la 
Londra. Cei mai mulţi corespondenţi de la Casa Albă, a 
căror idee despre ultima modă se apropiau de 
extravaganțele curopene ale lui Giorgio Armani, îl descriau 
pe Lanchester drept „demodat“. 

Lanchester acorda rareori atenţie descrierilor persoanei 
sale din jurnale sau de la televiziune. De fapt, prefera să se 
ferească de toți ziariștii, deoarece nu agreca publicitatea, care 
la Washington devenise un sport. Cu toate acestea, se bucura 
de admiraţia gazetarilor din Washington. Poate pentru că 
refuza să le dea apă la moară — ceva ce nu li se mai întîmplasc. 
Eticheta pe care i-o pusese revista Time, „Ultimul om onest 
din Washington“, cra atît de des repetată în editoriale și în 
talk-show-urile de duminică dimineaţă, încît devenise un fel 
de epitet. 

— E vorba de faptul că eforturile lor de prevenire tind să 
treacă neobservate, continuă Lanchester. De obicei, nu se 
poate stabili ce s-ar fi putut întîmpla dacă n-ar fi existat vreo 
intervenţie anume. 

Directorul FBI dădu din cap în silă. 

— Există reportaje în presă care susțin că noi — adică 
guvernul american — am fi putut preveni această tragedie, 
intonă președintele. E ceva adevărat în asta? 

Urmă un moment de tăcere stînjenită. În cele din urmă, 
directorul Agenţiei Naţionale de Securitate, generalul- 
locotenent de aviație John Corelli, răspunse: 

— Domnule, problema constă în faptul că ţinta a fost 
trecută cu vederea. După cum ştiţi, statutul nostru, ca şi cel al 
CIA, ne interzice să operăm pe teritoriul țării, iar asta a fost o 
operaţiune pe pămînt american. 

— lar noi sîntem paralizați de legislație, domnule, interveni 
directorul FBI. Adică avem nevoie de motive întemeiate 
pentru a obtine un ordin judecătoresc de interceptare a 
convorbirilor, dar dacă nu şfim de ce solicităm o asemenea 
autorizaţie, pentru cc naiba am mai cere-o? 

— Şi în privința mitului că NSA interceptează permanent 
convorbiri telefonice, faxuri, transmisiuni militare. ..? 

— Mit e cuvîntul potrivit, domnule, zise directorul NSA. 
Chiar și cu dotările pe care le avem în tabăra de la Fort Meade, 
nu putem să ascultăm toate convorbirile telefonice din lume. 
În plus, nu ne este permis să ascultăm convorbirile de pe 
teritoriul S.U.A. 

- Aleluia, spuse încet Dick Lanchester, 

Directorul FBI se întoarse și-l privi pe Lanchester cu un 
dispreţ total. 

— Serios? Și presupun că aplauzi incapacitatea noastră 
de a supraveghea convorbirile codificate, la telefon, fax ori 
pe Internet. 

— Poate că n-ai auzit de o bagatelă numită A/ patrulea 
amendament la Constituţie, Chuck, replică sec Lanchester. 
Dreptul oamenilor de a fi protejaţi împotriva cercetării și 
arestării neîntemeiate... 

— Dar ce zici despre dreptul oamenilor de a merge cu 
metroul fără să fie ucişi? interveni directorul CIA, James 
Exum. Mă cam îndoiesc de faptul că părinţii Constituţiei s-au 
gîndit la telefonia digitală. 

— Cert este, spuse Lanchester, că americanii nu vor să 
renunțe la intimitatea lor. 

— Dick, zise preşedintele pe un ton hotărît. Timpul pentru 
această convorbire s-a terminal. Am pus în discuţie 
argumentele. Într-una din zilele astea, senatul va discuta despre 
crearea unei agenţii de supraveghere internațională care să 
ne protejeze de asemenea atrocități. Fir-ar să fie, niciodată 
nu-i prea tîrziu. 

Lanchester dădu mîhnit din cap. 

— Agenţia asta internațională o să extindă puterea 
guvernului de o mie de ori, spuse el. 

— Nu, interveni directorul NSA. O să niveleze terenul de 
joc, asta-i tot. Pentru numele Domnului, NSA n-are dreptul 
să asculte convorbirile americanilor fără un ordin judecătoresc, 
iar colegii noştri britanici sînt şi ei paralizaţi de restricţiile 
legale ce interzic interceptarea convorbirilor din Anglia. Uiţi, 
Richard, că dacă aliaţii n-ar fi reuşit să citească mesajele 
inamicilor în timpul celui de-al doilea război mondial, germanii 
ar [i putut icși învingători. 

— Nu sîntem în război. 

- O, ba da, spuse directorul CIA. Sîntem în toiul unui 
război planetar împotriva teroriștilor, iar băieţii răi sînt 
învingători. Şi dacă sugerezi ca noi toți să renunțăm pur și 
simplu... 

Un sunet slab se auzi dinspre telefonul aflat pe măsuța 
de lîngă preşedinte. Cei prezenți în încăpere ştiau că interfonul 
prezidențial suna doar în cazul unei situaţii urgente, conform 
instrucțiunilor clare ale lui Davis. Preşedintele ridică 
receptorul. 

- Da. 

Brusc se albi la față. Puse receptorul în furcă şi îi privi pe 
ceilalți. 

-A fost Sala de Analiză, spuse el grav. Un avion american 
s-a prăbuşit la cinci kilometri de Aeroportul Kennedy. 

— Ce? strigară cei de față. 

— A explodat în aer, murmură președintele Davis cu ochii 

închiși. Cam la un minut de la decolare. Un zbor spre Roma. 
O sută şaptezeci şi unu de pasageri şi membrii echipajului — 
toţii au murit. 

Îşi duse mîinile la ochi, masîndu-i cu degetele. Cînd îşi 
îndepărtă palmele, i se văzură ochii înlăcrimaţi, dar și privirea 
feroce. Vocea îi tremura. 

— lisuse Hristoase, n-o să intru în istorie drept președintele 
care lîncezea în vreme ce teroriștii puneau stăpinire pe lumea 
noastră. La naiba, trebuie să facem ceva! 

eamurile clădirii cu birouri de pe rue de la 
Corraterie, aflată la sud de Place Bel-Air, în 
mijlocul centrului comercial şi bancar al Genevei, aveau 
culoarea oceanului și străluceau în lumina soarelui de după- 
amiază. La etajul douăzeci și șapte se aflau birourile Banque 
Geneve Privée, în a cărei sală de aşteptare, mică, dar luxos 
mobilată, stăteau Bryson și Layla. Cu lambriurile sale de 
mahon, covoarele orientale şi delicatele antichităţi, banca 
părea o insulă de eleganță a secolului al XIX-lea, cocoțată la 
douăzeci şi şapte de etaje deasupra solului, într-unul dintre 
cei mai moderni zgîrîie-nori ai Genevei. Mesajul subliminal 
pe care părea să-l transmită era cel al civilizației lumii vechi, 
în armonie cu tehnologia avansată. 
După ce sosise la Geneva, Bryson se instalase la hotelul 
Le Richemond. Cîteva ore mai tîrziu, se dusese la gară să 
aştepte expresul Paris-Ventimiglia cu care sosea Layla. 
Revederca lor fusese plină de căldură. Layla era emoționată. 
Făcuse cîteva săpături şi descoperise doar niște pepite, dar, 
după părerea ei, erau de aur. Bryson o duse la hotel, unde îi 
rezervase o cameră. După ce se schimbă şi îşi aranjă părul, 
porniră spre rue de la Corraterie, la întîlnirea pe care Bryson 
o stabilise cu un bacher elveţian. 

Nu așteptară mult; în Elveţia, punctualitatea era literă 
de evanghelie. O femeie cu aer de matroană, de vîrstă medie, 
cu părul cărunt strîns într-un coc, apăru în sala de aşteptare 
exact la ora stabilită pentru întîlnire. Ea i se adresă lui Bryson 
cu numele de acoperire indicat de CIA: 

— Dumneata trebuie să [ii domnul Mason? 

Nu acela era tonul folosit de obicei cu clienţii 
privilegiați; femeia ştia însă că el era un funcționar american, 
prin urmare trebuia considerat o pacoste. Pe urmă se întoarse 
către Layla: 

— lar dumneata eşti...? 

— Ea e Anat Chafetz, spuse Bryson, folosind unul dintre 
pseudonimele pe care i le furnizase Mossad-ul. De la Mossad. 

— Monsieur Bécot vă așteaptă pe amîndoi? Mi s-a spus 
că o să vii doar dumneata, domnule Mason. 

Asistenta cra descumpănită. 

— Te asigur că monsieur Bscot va dori să ne vadă pe 
amîndoi, zise Bryson, folosind același ton. 

Femeia dădu scurt din cap. 

— Scuzaţi-mă. 

Plecă și se întoarse după un minut. 

— Vă rog să veniți cu mine. 

Jean-Luc Becot purta ochelari, era un om îndesat, şi avea 
nişte mişcări precise, calculate, care îi trădau rigoarea. Părul 
argintiu îi era tuns scurt; purta un costum gri de comandă. El 
le strînse mîinile politicos, dar precaut, și-i întrebă dacă doreau 
cafea. 

Alt asistent, de astă dată un tînăr într-o jachetă albastră, 
intră cîteva clipe mai tîrziu cu o tavă de argint, pe care se 
aflau trei ceşti mici de cafea espresso. Puse în tăcere două 
cești pe măsuța de lîngă Bryson și Layla şi o lăsă pe a treia pe 
biroul acoperit cu sticlă, în spatele căruia stătea Jean-Luc 
Becol. 

Biroul lui Becot era decorat în același stil opulent ca şi 

restul birourilor băncii — alăturarea de antichități delicate și 
covoare persane. Un perete era din sticlă, lăsînd vederii pano- 
rama uluitoare a oraşului. 

— Şi-acum, spuse Bécot, sînt sigur că înțelegeți că sînt 
un om foarte ocupat, aşa că vă rog să mă iertați dacă vă cer 
să intrați direct în subiect. Aţi făcut aluzie la niște nereguli 
financiare în coordonarea unuia dintre conturile noastre. Vă 
asigur că Banque Geneve Privée nu îngăduie astfel de nereguli. 
Mă tem că ați venit degeaba pînă aici. 

Bryson zîmbi cu indulgență la remarcele introductive 
ale bancherului. După ce Becot se opri, el zise: 

— Monsieur Becot, simplul fapt că te-ai întîlnit cu mine 
arată că dumneata sau unul dintre asociații dumitale a dat un 
telefon la Agenţia Centrală de Informaţii, în Langley, Vir- 
ginia, pentru a-mi verifica identitatea. 

Făcu o pauză și văzu încuviințarea nerostită pe chipul 
bancherului. Bryson nu se îndoia că telefonul pe care-l dăduse 
cu cîteva ore în urmă declanşase tot soiul de alarme. CIA 
trimisese pe unul dintre agenţii săi la Geneva ca să interogheze 
un bancher elveţian în legătură cu un cont — toți funcționarii 
de la Banque Geneve Privée erau cu siguranţă în stare de 
alertă; trebuia să se fi dat pînă în acel moment telefoane 
disperate, să se fi cerut consultații. Fusese o vreme cînd orice 
bancher elveţian care se respecta ar fi refuzat să se întîlnească 
cu un ofițer american de informații: secretul conturilor bancare 
era mai presus de orice. Dar vremurile se schimbaseră și, cu 
toate că spălarea de bani continua în Elveţia pe scară largă, 
elveţienii cedaseră presiunilor politice internaționale, devenind 
mult mai cooperanți. Sau cel puțin erau dornici să creeze 
aparenţa colaborării. 

Bryson reluă discuţia. 

— Dumneata ştii că nu m-aş fi aflat aici dacă situația n-ar 
prezenta o anume gravitate — ea amenință să implice banca în 
serioase necazuri juridice; sînt sigur că doreşti să eviti asta. 

Becot afişă un zîmbet antipatic, afectat. 

— Ameninţările dumitale nu vor avea efect aici, 
domnule... domnule Mason. În ce priveşte motivul pentru 
care ai adus cu dumneata un ofițer al Mossad-ului, dacă asta 
e o încercare lipsită de tact pentru a spori presiunea... 

— Monsieur Becot, să vorbim pe şleau, zise Bryson, 
adoptînd tonul unui agent internațional însărcinat cu 
respectarea legii, care avea toate cărțile în mînă. Conform 
Acordului de Supraveghere din 1987, nici dumneata, nici 
banca dumitale nu poate invoca ignoranta în legătură cu 
deținătorul unui cont sau cu utilizarea de către orice deținător 
de cont a băncii dumitale pentru a spăla bani în scopuri 
criminale. Consecințele juridice sînt foarte serioase, după cum 
bine ştii. Reprezentanți ai serviciilor de informaţii din două 
țări puternice ale lumii au venit la dumneata ca să-ți ceară 
ajutorul într-o importantă investigaţie internațională privind 
spălarea de bani; dumneata poți fie să ne ajuţi, aşa cum îţi 
cere legea, fie să ne întorci spatele, caz în care vom fi obligați 
să raportăm la Lausanne această prezumtivă activitate 
infracțională. 

Bancherul îl privi impasibil pe Bryson, preț de o clipă. 

— Care e, mai exact, esenţa investigației dumitale, 
domnule Mason? 

Bryson simţi șovăiala individului; era momentul să atace. 

- Cercetăm mişcările din Banque Geneve Privée ale 
contului cu numărul 246322, deținut de un anume Jan 
Vansina. 

Bécot ezită un moment. Numele, dacă nu și numărul, îl 
făcu imediat să se trădeze. ` 

— Noi nu divulgăm niciodată numele clienților noştri... 

Bryon se uită la Layla, care pricepu aluzia. 

— Sume importante de bani au fost transferate electronic 
în acest cont de la un fictiv Anstalt din Liechtenstein, după 
cum prea bine ştiţi. De aici, fondurile au fost transferate într-o 

mulțime de alte conturi: mai multe companii fictive din Isle 
of Man şi din Jersey, în Channel Islands; în insulele Cayman, 
Aguilla, în Antilele Olandeze. De-acolo, fondurile au fost 
divizate şi trimise spre Bahamas şi San Marino... 

— Transferurile electronice nu sînt ilegale! se răsti Becot. 

— Dacă nu sînt făcute pentru a spăla bani obținuți ilegal, 
spuse Layla. 

Bryson o pusese la curent cu cele cîteva detalii pe care i 
le dăduse Harry Dunne despre contul bancar al lui Jan Vansina; 
restul era pură invenție. Bryson fu impresionat. 

— În cazul ăsta, fondurile spălate au fost folosite pentru 
cumpărarea de arme necesare unor terorişti cunoscuţi în 
întreaga lume. 

— Asta seamănă suspect de mult cu o partidă de pescuit, 
spuse elveţianul. 

— O partidă de pescuit? repetă Layla. Mai degrabă cu o 
anchetă penală internațională iniţiată simultan de Washing- 
ton şi Tel Aviv, ceea ce ar trebui să fie o dovadă suficientă a 
importanţei care i se acordă la cele mai înalte niveluri. Dar 
văd că irosim timpul domnului Bscot. 

Se ridică, şi Bryson procedă la fel. 

— E limpede că nu discutăm la un nivel destul de înalt 
aici, îi zise ea lui Bryson. Monsieur Becot fie nu are dreptul 
de a lua decizii, fie îşi ascunde în mod deliberat propria culpă. 
Sînt sigură că directorul băncii, monsieur Etienne Broussard, 
va avea un punct de vedere mai clar... 

— De fapt, ce vreți? o întrerupse bancherul, de astă dată 
disperat. 

— Foarte simplu. Vrem să-i telefonezi deținătorului 
contului, domnului Vansina, şi să-i ceri să vină imediat la 
bancă, spuse Bryson. 

— Dar monsieur Vansina nu trebuie contactat direct 
niciodată, asta e clauza contractuală! El ne contactează pe 
noi. În plus, nu am numărul lui de telefon! 

— Fals. Există întotdeauna numere de contact, zise 
Bryson. Dacă faci afaceri așa cum ar trebui, ai fotocopii ale 
pașaportului său şi ale altor documente de identitate, adrese 
şi numere de telefon de acasă şi de la locul de muncă. 

— Nu pot face asta! strigă Becot. 

— Hai, domnule Mason, ne picrdem vremea aici. Şeful 
domnului Becot va înțelege gravitatea situaţiei, spuse Layla. 
Imediat ce se va formula cererea prin canale diplomatice la 
tribunalclc din Washington, Tel Aviv şi Lausanne, Banque 
Geneve Privée va fi demascată public drept complice la 
finanţarea terorismului internaţional şi la spălarea de bani, 
apoi... 

— Nu! Staţi jos! strigă Becot. O să-l sun pe Vansina. 


În mica încăpere neaerisită, de mărimea unui dulap, 
căptuşită cu ecrane video, unde erau monitorizate 
videocamerele de supraveghere ale băncii, Bryson transpira 
abundent. Planul pe care-l ticluise impunea ca el să rămînă 
ascuns în timp ce Layla se întîlnea cu Vansina în biroul lui 
Bécot, sub masca unui ofiţer al Mossad-ului care investiga 
spălarea de bani. Ea avea să-l interogheze pe Vansina, să 
scoată de la el orice informaţii utile, după care Bryson urma 
să-şi facă brusc apariţia folosindu-se de elementul surpriză. 

Layla încă nu ştia nimic despre Directorat şi de relația 
lui Bryson cu acesta. Era convinsă că Bryson urmărea doar o 
pistă în comerțul ilegal cu arme. Cunoştea un fragment din 
întreg; nu trebuia încă să știe mai mult. Va veni şi clipa cînd 
Bryson o va lămuri cum stau lucrurile în realitate. 

Bryson intenționase să se ascundă undeva în apropierea 
biroului lui Becot — alt birou învecinat, vreo cămară a! 
îngrijitorilor, orice. Nu mizase pe norocul de a descoperi acea 
staţie de supraveghere. De acolo putea să observe intrările și 
ieșirile din holul clădirii; alte legături erau făcute cu camere 
ascunse în fiecare lifl; două acopereau holul de la etajul 

douăzeci şi șapte, de lîngă ascensoare și sala de așteptare. De 
asemenea, existau imagini ale principalelor coridoare de la 
acel etaj, În biroul lui Becot nu exista videocameră, dar cel 
puţin va reuși să vadă sosirea lui Vansina şi mișcările 
olandezului în lift. Vansina era un foarte bun agent de teren, 
nu lua nimic drept ceea ce părea să fie. Şi-ar fi închipuit, de 
exemplu, că existau videocamere cu circuit închis ascunse în 
lifturi, ca în multe alte clădiri moderne cu birouri. S-ar fi putut 
chiar să bănuiască, așa cum ar fi făcut şi Bryson, că acele 
videocamere sînt supravegheate de un personal de pază 
indiferent, prost plătit, atent doar la semne evidente de 
violență. Vansina ar fi putut folosi semiintimitatea ascensorului 
pentru a-şi potrivi tocul unei arme sau vreun dispozitiv de 
monitorizare fixat la piept. 

Vansina fusese sunat în prezența lui Bryson şi a Laylei. 
Layla rămăsese cu bancherul, ca să sc asigure că acesta 
n-avea să-l avertizeze pe Vansina. 

Bryson ştia că Jan Vansina va reacționa şi, într-adevăr, 
în mai puțin de douăzeci de minute, agentul Directoratului 
sosi în holul principal. Vansina, un bărbat slab, cu umeri aduși, 
cu fața acoperită de o barbă cenușie, tunsă scurt, purta ochelari 
fumurii cu ramă metalică. Cu înfățișarea lui modestă și cu 
pașnica lui acoperire de director pentru asistența medicală de 
urgență la Crucea Roșie Internaţională, nu putea fi bănuit că 
în realitate era un asasin extrem de inteligent. Marcle atu al 
lui Vansina consta în faptul că era mereu subestimat. Un 
observator neatent l-ar fi considerat pe Vansina cumsecade, 
chiar inocent. Bryson ştia că olandezul era un om puternic, 
nemilos, foarte dibaci şi deosebit de viclean, astfel încît nu-l 
subestima. 

Vansina urcă în lift împreună cu o tînără femeie, care 
coborî la etajul douăzeci și cinci. Bryson nu sesiză pe chipul 
lui teamă sau vreo încordare anume. Dacă acea convocare 
de urgență la bancherul lui îi trezise vreo bănuială, expresia 
feței lui nu lăsa să se vadă acest lucru. 

Bryson îl urmări ieşind din ascensor şi luînd legătura cu 
recepționerul; Vansina fu anunţat imediat. Bryson îl văzu 
însoţit pe coridor de asistenta cu aer de matroană a lui Becot 
şi apoi intrînd în biroul bancherului, moment în care 
supravegherea încetă. ` 

Dar n-avca importanță: Bryson cunoştea scenariul după 
care acționa Layla, de vreme ce-l concepuse chiar el. Aşteptă 
semnalul femeii pentru a-și face apariția. Layla urma să-l sune 
la telefonul lui mobil, de două ori, după care să întrerupă 
legătura. 

Interogatoriul lui Vansina trebuia să dureze între cinci şi 
zece minute, în funcţie de gradul acestuia de agresivitate.Cu 
ochii pe secundarul ceasului, Bryson rămase în aşteptare. 

Cinci minute trecură chinuitor de încet, Stabiliseră două 
semnale de urgență, dar ea nu lansase nici unul. Primul consta 
în apelarea lui Bryson la telefon; dacă închidea după al doilea 
(îrâit, ar fi ştiut că situaţia era gravă. În al doilea caz, ea urma 
să deschidă ușa biroului lui Becoi, iar el ar fi văzut-o pe 
monitorul de supraveghere. 

Nu sosea nici un semnal de pericol. 

Oricît de concentrat ar fi fost asupra situaţiei din acel 
moment, gîndurile i se îndreptau spre agentul pe care el îl 
cunoștea drepi Prospero. Cum spusese Dunne? Vansina 
acţionase ca intermediar, probabil pentru Directorat, spălînd 
peste cinci miliarde de dolari. Spălarea banilor se practica de 
către agenţiile de informații, dar aproape întotdeauna era 
vorba despre sume relativ mici, plăți imposibil de depistat 
către agenți și anumiţi informatori. Totuși, cinci miliarde de 
dolari era ceva neobişnuit. O asemenea sumă trebuia să 
finanţeze ceva important. Dacă informaţia lui Dunne era 
exactă — și părea tot mai puţin probabil ca omul de la CIA să-l 
îndrume greșit în mod intenționat, mai ales după ce-și omorise 
propriul bodyguard ca să-l apere — însemna că Directoratul 
dirija banii spre organizaţiile teroriste. Dar care dintre ele, şi 

în ce scop? Poate că cipul de criptare pe care-l copiase din 
telefonul protejat al lui Jacqucs Arnaud ar fi oferit răspunsul, 
dar cui putea să-i încredințeze o probă materială de asemenea 
importanță? 

Dacă Jan Vansina era direct implicat în reciclarea 
fondurilor transferate, Bryson se îndoia că olandezul acționa 
în necunoștință de cauză. Vansina era mult prea abil şi prea 
important ca să opereze cu atîta dezinvoltură. Vansina trebuie 
să știe. Din cîte îşi dădea seama Bryson, Vansina ajunsese 
deja unul dintre şefii Directoratului. 

Uşa se deschise brusc, inundînd cămăruța cu o lumină 
puternică, și pentru o clipă Bryson fu incapabil să vadă cine 
intrase, După cîteva secunde, Bryson desluși silueta, apoi faţa. 
Era Jan Vansina. Avea un aer sumbru și ochii îi sirăluceau, În 
mîna dreaptă ținea o armă îndreptată spre Bryson, iar în stînga, 
o servietă. 

— Coleridge, spuse Vansina. O secvenţă din trecut. 

- Prospero, zise Bryson, uluit. 

Fusese luat prin surprindere, duse mîna la pistolul aflat 
în tocul de sub haină, dar încremeni cînd auzi declicul piedicii 
trase. 

— Nu mişca! răcni Vansina. Ţine mîinile lateral! N-o să 
ezit să folosesc chestia asta. Mă cunoşti, ştii că nu glumesc. 

Privindu-l fix, Bryson lăsă încet mîna jos. Într-adevăr, 
Vansina l-ar fi ucis cu sînge rece; era un mister-de ce n-o 
făcuse pînă atunci. 

— Mulţumesc, Bryson, continuă olandezul. Doreşti să 
vorbeşti cu mine; vom vorbi. 

— Unde-i femeia? 

— E în siguranță. Legată și încuiată într-un dulap. E 
puternică și isteață, dar trebuia să se aştepte că va urma — 
cum ziceți voi? — o sarabandă. Trebuie să recunosc, 
documentele ei de la Mossad par auteniice. 

— Sînt autentice, fiindcă ea e de la Mossad. 

— Şi mai uimitor, Bryson. Văd că ai încheiat noi alianțe. 
Noi alianţe pentru vremurile în schimbare. Asta-i pentru tine. 

Îi aruncă servieta şi Bryson o prinse. 

- Bună priză, spuse jovial Vansina. Acum, te rog s-o ţii 
în faţa ta cu ambele mini. 

Bryson se încruntă. Agentul olandez era extrem de 
viclean. 

— Hai să stăm de vorbă, zise Vansina. Mergi drept înainte 
şi ține tot timpul servieta în fața ta. Dacă o laşi jos, trag. Doar 
mă cunoşti, prietene. 

Bryson se supuse, mustrîndu-se în tăcere. Căzuse în 
capcana lui Vansina, subestimîndu-l pe şiretul agent. Cum 
pusese mîna pe Layla? Nu se auziseră împușcături, dar poate 
că folosise un amortizor. O ucisese pe Layla? Gîndul ăsta îl 
îndurera. Femeia se oferise să-l ajute, deşi Bryson încercase 
s-o convingă să nu mai lucreze cu el, dar ea insistase; oricum, 
tot se simțea răspunzător pentru soarta ei. Poate că Vansina 
spusese adevărul și Layla era doar prizonieră. Îmboldit de 
arma lui Vansina, traversă holul îngust spre o sală de conferințe 
pustie. Soarele după-amiezei pătrundea în voie prin ferestre. 
Din acel loc, imaginea Genevei era și mai spectaculoasă decît 
de la fereastra biroului lui Becot: faimoasa fîntînă arteziană 
Jet d'eau și parcul Mon Repos se vedeau bine de acolo, dar 
zgomotul orașului nu se auzea. 

O dată ajunşi în încăpere, Vanisa spuse: 

— Acum pune-ți mîna stîngă pe masă, pe urmă dreapta. 
În ordinea asta, te rog. Fără mişcări bruşte. 

Bryson se aşeză, întinzîndu-și mîinile pe masă, de o parte 
şi de alta a servietei. Vansina luă loc la celălalt capăt al mesej, 
cu spatele la fereastră, ținînd arma îndreptată spre Bryson. 

— Dacă ridici mîna să-ți ştergi nasul, trag, spuse Vansina. 
Dacă vîri mîna în buzunarul de la piept să-ţi iei o țigară, trag. 
Astea-s regulile pe teren, domnule Bryson, şi sînt convins că 
le știi. la spune-mi, Elena știe? 

Surprins, Bryson încercă să priceapă la ce se referea 
Vansina. 

— Ce vrei să spui? şopti el. 

— Ea ştie? 

— Ce să ştie? Unde e? Ai vorbit cu ea? 

— Te rog să nu te prefaci că ești preocupat de soarta 
acelei femei, Bryson... 

— Unde e? îl întrerupse Bryson. 

Bărbosul ezită o clipă înainte de-ai răspunde. 

— Eu pun întrebările aici, Bryson. De cînd eşti cu 
prometeenii? 

Năucit, Bryson repetă: 

— Prometeenii? 

— Destul. Gata cu joaca. De cînd eşti în serviciul lor? 
Făceai joc dublu și cînd erai agent activ? Sau te-ai plictisit să 
fii profesor de colegiu şi-ai pornit în căutarea aventurii? Știi, 
mi-ar plăcea să-ți înțeleg mobilul, ispita. Atracția către un 
idealism nelegitim? Puterea? Vezi, avem atît de multe de 
discutat, Bryson. 

— Totuşi, continui să ţii o armă îndreptată spre mine, de 
parcă ai fi uitat de Yemen. 

Zîmbind, Vansina dădu din cap. 

— Şi-acum ești o legendă în organizaţie, Bryson. Oamenii 
spun mereu poveşti despre isprăvile tale, despre talentul tău 
lingvistic. Ai [ost o mare valoare... 

— Pînă cînd m-a dat afară Ted Waller. Sau ar trebui să 
spun Ghenadi Rosovski? 

Vansina tăcu o vreme, mirat. 

— Cu toţii avem mai multe nume, spuse el într-un tîrziu, 
Multe identități. Important este să le poți distinge, să nu le 
amesteci, Se pare că tu ţi-ai pierdut îndemînarea asta. Nu ştii 
unde se termină realitatea și începe fantezia. Ted Waller e un 
om remarcabil, Bryson. Mai bun decît oricare dintre noi. 

— Deci şi pe tine te-a păcălit! Il crezi, îi crezi minciunile! 
Nu-ţi dai seama, Prospero? Noi am fost marionete, jucării 

teleghidate... automate, programate de supraveghetori! Am 
acţionat orbeşte, fără să înțelegem cine erau adevărații noştri 
stăpîni, care era adevăratul plan! 

— Există cercuri în interiorul altor cercuri, spuse Vansina 
solemn. Există lucruri despre care nu ştiu nimic. Lumea s-a 
schimbat, iar noi trebuie să ne schimbăm o dată cu ea, să ne 
adaptăm noilor realități. Ce ţi-au spus, Bryson? Cu ce minciuni 
ai fost îndopat? 

— „Noile realități“, repetă Bryson cu glas dogit, incapabil 
să înțeleagă. 

Era şocat. 

Apoi văzu forma uriaşă conturîndu-se amenințător în 
fereastră. Înțelese că era un elicopter doar în clipa cînd rafala 
de gloanţe ciurui geamul. 

Bryson se ghemui sub masa lungă, însă Vansina, aflat în 
celălalt capăt, mult mai aproape de fereastră, nu mai avu timp. 
Întinse mîinile lateral, ca o pasăre ce încearcă să-și ia zborul, 
apoi trupul începu să danseze, aproape ţopăind, ca o 
marionetă. Gloanţele pătrundeau în față, în piept, sîngele țîșnca 
din trupul contorsionat în zeci de gheizere minuscule. Faţa i 
se schimonosi. Țipă, dar glasul lui fu acoperit de zgomotul 
elicopterului ce plana în fața sa. Din adăpostul său de sub 
tăblia groasă a mesei, Bryson îl văzu pe Vansina făcînd un 
salt şi prăbuşindu-se apoi pe covorul gri. La fel de brusc 
precum apăruse, elicopterul luă viteză şi dispăru. Nu se mai 
auzea decît zgomotul slab al traficului pe strada aflată la zeci 
de metri mai jos. În încăpere se aşternuse o stranie tăcere. 

Ber părăsi în fugă sala de conferințe. Alergă pe 
un hol ticsit cu oameni îngroziţi, care comentau 
atacul. 

— O, Iisuse Hristoase! 

— Ce s-a întîmplat, au fost lunetişti, teroriști? 

— Sînt în clădire? 

— Chemaţi poliția, o ambulanță, repede! 

— Doamne, omul e mort... e, o, Doamne, a fost 
măcelărit! 

În timp ce fugea, se ruga pentru Layla. Oare ar fi putut 
elicopterul să înconjoare clădirea, să localizeze țintele prin 
ferestrele de la etajul douăzeci și şapte? Apoi totul deveni 
foarte clar: Jan Vansina a fost ținta monstruosului atac. Nu 
eu. Vansina. Așa trebuia să fie. Revăzu imaginile din minte, 
le selectă, îşi aminti unghiurile de tragere. Da. Oricine ar fi 
mînuit mitraliera sau armele dinăuntrul elicopterului 7 fintise 
intenționat pe Jan Vansina. Nu fusese un atac întîmplător. 
Tirul fusese îndreptat direct, din cel puţin trei unghiuri, spre 
agentul Directoratului. 

Dar de ce? 

Şi cine? Directoratul nu și-ar fi ucis propriul agent, nu-i 
așa? Să se fi temut că Vansina se întîlnea cu un vechi prieten 
şi-i împărtăşea informații... 

Nu, mergea cu închipuirea prea departe. Motivele, logica 
din spatele atacului rămîneau însă tulburi. Cert este că omul 
care trebuia să fie ucis chiar fusese ucis. 

Localiză biroul lui Becot, deschise ușa cuo smucitură... 
şi constată că era gol. 

Nici Layla, nici bancherul nu se aflau acolo. Cînd să 
părăsească încăperea, observă o ceașcă de cafea răsturnată 
pe podea, lîngă măsuţă şi cîteva foi de hîrtie împrăștiate lîngă 
birou, semne ale unei plecări în grabă sau ale unei scurte 
confruntări. 

Zgomote înăbușite se auziră de undeva de aproape. 
Cercetă cu privirea încăperea și văzu uşa dulapului. O deschise 
şi îi găsi pe Layla şi Jean-Luc Bécot legați și cu căluşuri în 
gură. Ochelarii cu ramă metalică ai bancherului zăceau pe 
fundul dulapului, lîngă el, cămaşa îi era ruptă și părul ciufulit. 
Prin călușul îndesat în gura lui, omul încerca să ţipe. Layla 
era legată şi mai strîns. Avea fața însîngerată şi învinețită; era 

limpede că se luptase cu înverșunare, însă fusese copleșită de 
forța superioară a celui care fusese Prospero. 

Bryson îi dezlegă. 

Gifiind, Becot striga: 

— Mulţumesc. O, Doamne! 

— Ziceţi mersi că nu v-a ucis, remarcă Bryson, în timp 
ce desfăcea sforile. Căută un cuțit sau o lamă, ca să taie 
legăturile solide. În cele din urmă găsi un foarfece mic, dar 
ascuţit, şi-l folosi pentru a-i elibera pe amîndoi. 

— Chemaţi paza! zise bancherul. 

Bryson auzi sirenele maşinilor de poliţie şi ale 
ambulanţelor şi spuse: 

— Bănuiesc că poliţia e pe drum. 

O luă pe Layla de braţ, o ajută să se ridice și ieşiră amindoi 
din cameră. 

Trecînd prin fața uşii deschise a sălii de conferințe, unde 
se adunaseră mulți oameni, ea se opri. 

— Hai, şuieră Bryson. Nu e timp! 

Se opriră doar cînd ajunseră în aglomerata Place Bel-Air. 

- Trebuie să plecăm, spuse Bryson. Călătorim separat — 
nu mai putem risca să fim văzuți împreună. 

— Să călătorim... dar încotro? 

— Trebuie să plecăm de-aici — din Geneva, din Elveţia! 

— Vrei să spui... dar nu putem... 

Se opri în mijlocul frazei cînd observă că privirea lui 
Bryson era îndreptată către un ziar expus într-un chioșc. Era 
un exemplar din La Tribune de Genève. 

- Doamne, zise Bryson, apropiindu-se. 

Înşfăcă un ziar şi citi titlul cu litere de-o şchioapă: 


TEROAREA CUPRINDE FRANȚA: UN TREN DE 
MARE VITEZĂ A DERAIAT LA LILLE 


LILLE — Explozia puternică a unei bombe a făcut 
să deraieze şi a distrus trenul de mare viteză Eurostar, la 

aproximativ cincizeci de kilometri sud de Lille, în 
dimineaţa acestei zile, omorînd sute de francezi, englezi, 
americani, olandezi, belgieni. Deşi serviciile de urgenţă 
și voluntarii au lucrat fără încetare, autorităţile franceze 
îşi exprimă temerea că numărul morților ar putea fi mai 
mare de şapte sute. Un oficial aflat la locul accidentului, 
care a preferat să-şi păstreze anonimatul, presupune că 
este vorba de un act terorist. 

Conform datelor furnizate de funcționarii căilor 
ferate, trenul Eurostar 9007-ERS, a părăsit Gara de Nord 
din Paris, cu destinația Londra, aproximativ la ora 7,16 
a.m., avînd aproape 770 de pasageri la bord. In jurul 
orei 8,00 a.m., trenul cu 18 vagoane a trecut prin regiunea 
franceză Pas-de-Calais, unde o serie de bombe de mare 
putere, din cîte se pare îngropate sub şine, au explodat 
simultan. Deși responsabilitatea actului nu a fost imediat 
revendicată, surse din serviciul francez de securitate au 
întocmit deja o lista cu posibili suspecți. Mai multe surse 
anonime de la Sûreté au confirmat numeroasele speculații 
conform cărora guvernul francez şi cel britanic au primit 
în ultimele zile repetate avertismente cu privire la un 
atac iminent asupra Eurostarului. Un purtător de cuvînt 
al companiei Eurostar nu a confirmat, dar nici n-a 
infirmat un raport furnizat ziarului nostru, în care se arăta 
că serviciile secrete ale ambelor țări aveau niște piste ce 
duceau la unii prezumtivi teroriști care plănuiau să arunce 
trenul în aer, dar n-au putut să intercepteze convorbirile 
telefonice dintre aceştia din cauza restricțiilor legislative. 

„Asta-i o crimă“, a declarat Francois Chouet, 
membru al Adunării Naţionale Franceze. „Am avut 
mijloacele tehnice de a preveni acest masacru înfiorător, 
dar poliţia a fost împiedicată de legile noastre să 
acționeze.“ La Londra, lordul Miles Parmore şi-a reînnoit 
în Parlament apelul pentru adoptarea Tratatului 
Internaţional privind Supravegherea şi Securitatea. Dacă 

Guvemele Franţei şi Angliei au avut posibilitatea de a 
împiedica producerea acestui sabotaj, faptul că am stat 
cu brațele încrucişate și n-am făcut nimic e pur şi simplu 
o crimă. E o rușine națională — ba nu, chiar internațională. 

Consilierul pentru probleme de securitate națională 
al Statelor Unite, Richard Lanchester, participant la 
consfătuirea țărilor membre ale NATO ce are loc la 
Bruxelles, a făcut o declarație în care a denunțat 
„masacrul inocenților“. El a adăugat: „În aceste zile de 
doliu, trebuie să ne întrebăm cu toţii cum să facem peniru 
ca așa ceva să nu se mai întîmple. Cu mare tristețe 
administrația Davis se alătură țărilor aliate și prietene, 
Franța şi Anglia, cu cererea de a adopta în întreaga lume 
Tratatul de supraveghere și securitate.“ 


Lille 

Lui Bryson îi îngheţă sîngele în vine. Îşi aminti vocile 
joase, conspirative ale celor doi bărbaţi care ieşcau din biroul 
lui Jacques Arnaud, la Château Saint-Meurice. Unul era chiar 
negustorul de arme, celălalt Anatoli Prișnikov, magnatul rus. 
„Dar imediat după Lille, spusese Arnaud, drumul va fi liber.“ 

„Jmediat după Lille. 

Doi dintre cei mai puternici oameni de afaceri ai lumii, 
unul negustor de arme, celălalt un magnat care, fără îndoială, 
deţinea sau controla în secret mari segmente din industria 
rusă de apărare, ştiuseră dinainte despre dezastrul de la Lille, 
despre atentatul în care muriseră şapte sute de oameni. 

După toate probabilitățile, cei doi făceau parte din complot. 

Amândoi erau lideri ai Directoratului. Directoratul se afla în 
spatele coşmarului de la Lille; asta era mai presus de orice îndoială. 

Dar în e scop? Violenţa fără rost nu era stilul 
Directoratului; Waller și ceilalți conducători se mîndriseră 
întotdeauna cu geniul lor strategic. Totul era strategie, totul 
servea unui țel suprem. Uciderea cîtorva agenți operativi putea 

fi justificată doar prin necesitatea de-a îndepărta o povară, 
un obstacol, o ameninţare. În schimb, uciderea a șapte sute 
de călători nevinovați intra în cu totul altă categorie. 

Protestele publice față de atentatul asupra Eurostarului 
erau vehemente, cum era şi firesc în cazul unei asemenea 
tragedii evitabile. 

Tragedie evitabilă. 

Cuvîntul-cheie era „evitabil“. Profilaxia. Directoratul îşi 
dorea această reacţie, voia să îndemne la apeluri pentru 
prevenirea oricăror acte de terorism în viitor. Totuși, 
prevenirea putea însemna multe lucruri. Un tratat pentru 
combaterea terorismului era, fără îndoială, puțin mai mult 
decît praf aruncat în ochii oamenilor. Dar un astfel de tratat 
ar fi condus cu siguranță la sprijinirea programelor de apărare 
națională, la achiziţionarea de arme menite să protejeze 
siguranța publică. 

Amaud și Prișnikov, negustori ai morţii, investiseră în 
haosul mondial, deoarece haosul era o formă de piață — piața 
mărfurilor lor, a armelor lor, cu o cerere tot mai mare, Aceşti 
doi magnați se aflau, probabil, în spatele tragediei de la Lille 
Şi... 

Şi ce altceva? Stătea în stradă și nu percepea agitația 
pietonilor din jur. Layla citea articolul peste umărul lui, 
spunîndu-i ceva, dar el n-o auzea. Rememora știri de presă 
mai vechi, din cartoteca memoriei sale. Cîteva incidente 
recente despre care citise şi văzuse reportaje la televizor, 
lucruri teribile care la vremea aceea nu păreau direct aplicabile 
la propria lui viață, la misiunea lui. 
` Cu doar cîteva zile în urmă avusese loc o explozie 
devastatoare într-o stație de metrou din Washington, la o oră 
de vîrf a dimineții, în care pieriseră zeci de oameni. Și, în 
aceeași zi, ceva mai tîrziu, un avion american explodase în 
aer imediat după decolarea de la Aeroportul Kennedy. O sută 
cincizeci sau o sută șaptezeci de oameni fuseseră omoriți. 

În America, protestele fuseseră vii, zgomotoase. 
Preşedintele ținuse o cuvântare în favoarea aprobării tratatului 
internațional pentru securitate, care fusese oprit la Senat. După 
tragedia de la Lille, naţiunile europene aveau să se alăture 
americanilor, cerînd cu insistență măsuri aspre, menite să 
restabilească echilibrul într-o lume scăpată de sub control, 

Control. 

Ăsta să fie „înaltul tel“, al Directoratului? O agenţie de 
informaţii ticăloasă, cîndva un actor mic, însă puternic, din 
spatele scenei, pe care nu-l cunoştea nimeni, care încerca să 
obţină controlul acolo unde restul lumii eșuase? 

Fir-ar să fie, toate astea erau simple speculații, teorii, 
concluzii trase după date incerte. Lucruri nedovedite, iluzorii, 
insuficiente. Dar un răspuns la întrebarea iniţială a lui Dunne, 
motivul pentru care omul de la CIA îl scosese dintr-o izolare 
resemnată și aproape că-l obligase să facă investigaţii, începea 
să i se impună. Era timpul să se pună de acord cu Harry Dunne, 
să se prezinte la el cu un scenariu, cu ipoteze. Să aștepte să 
obțină o documentaţie certă, incontestabilă, despre planurile 
Directoratului ar fi însemnat să lase să se întîmple altă tragedie 
asemeni celei de la Lille, ceea ce era absolut imoral. Chiar 
avea CIA nevoie să moară alţi șapte sute de oameni nevinovaţi 
pînă să se hotărască să facă ceva? 

Și totuşi... 

Cea mai importantă piesă a jocului lipsea. 

„Elena ştie?” întrebase Vansina. Deci Directoratul nu 
ştia unde se afla ea, nici pe cine informase. Era mai important 
ca oricînd ca ea să fie găsită: însăşi întrebarea — Elena știe? — 
implica faptul că ea trebuia să cunoască ceva esențial. Ceva 
ce n-ar fi explicat doar dispariția ei din viaţa lui, ci ar fi 
dezvăluit şi modalitatea, calea de-a afla adevăratele intenții 
ale Directoratului. 

— Ştii ceva despre asta. 

Era vocea Laylei: o afirmaţie, nu o întrebare. Înţelese că 

ea îi vorbea de cîtva timp. Se întoarse s-o privească. Ea nu 
auzise la castel remarca lui Amaud despre Lille? Se părea că nu. 

— Am o teorie, zise el. 

— Care? y 

— Trebuie să dau un telefon. li întinse ziarul. Mă întorc 
imediat. 

— Un telefon? Cui? 

— Dă-mi cîteva minute, Layla. 

Ea ridică vocea. 

— Ce ascunzi de mine? Ce pui de fapt la cale? 

Bryson citi în frumoşii ei ochi căprui consternare, durere 
şi furie. Era îndreptăţită să [ie mînioasă. El o folosise drept 
complice, dar nu-i spusese aproape nimic. Era inacceptabil, 
mai ales pentru un agent de teren atît de competent şi informat 
ca ea. Ezită, apoi vorbi: 

— Lasă-mă să dau un telefon. Cînd mă întorc, o să-ți 
spun — dar te previn că știu mult mai puţin decît îți închipui. 

Ea îi puse o mînă pe braţ, un gest grăbit, afectuos, care 
putea să însemne — mulțumesc, înțeleg, sînt aici pentru tine. 
Bryson ar fi dorit s-o sărute pe obraz: o expresie a 
recunoștinţei pentru curajul și sprijinul ei. 

Porni rapid spre capătul cvartalului, ieșind pe o stradă 
laterală din Place Bel-Air. Era acolo un mic magazin ce vindea, 
pe lîngă țigări și ziare, cartele telefonice. Cumpără una, și 
găsi un telefon internațional într-o cabină de pe stradă. Formă 
011, apoi 0, apoi o serie de cinci cifre. Se auzi un ton elec- 
tronic slab; mai formă şapte cifre. 

Era o linie telefonică protejată, un număr pe care i-l 
dăduse Harry Dunne; suna direct la biroul lui Dunne de la 
CIA şi în camera lui de lucru de acasă. Dunne îi garantase că 
el şi numai el avea să răspundă. 

Telefonul sună o dată. 

— Bryson. 

Bryson, îşi ţinu răsuflarea, vocea de la celălalt capăt al 
firului nu era a lui Dunne. 

— Cine-i acolo? zise el, în sfîrșit 

— Sînt Graham Finneran, Bryson. Dumneata... cred că 
ştii cine sînt. 

Dunne îl menţionase pe Finneran atunci cînd se întîlniseră 
ultima dată în biroul lui de la CIA. Dunne îi spusese că 
Finneran era aghiotantul lui, unul dintre oamenii care-l 
însoțiseră la un sediu al CIA din munţii Blue Ridge, unul 
dintre puţinii oameni de încredere ai lui Dunne. 

— Ce-i asta? spuse Bryson prudent. 

- Bryson... eu... Harry e la spital. E foarte bolnav. 

— Bolnav? 

— Ştii că are un cancer în fază terminală — el nu vorbeşte 
despre asta, dar ieri a avut o criză şi-a trebuit să fie dus la 
spital cu salvarea, 

— Vrei să spui că e mort, asta e? 

— Nu... slavă Cerului, nu, dar nu știu cît o să mai dureze, 
ca să fiu sincer. Dar mi-a spus totul despre... proiectul 
dumitale. Era sincer îngrijorat. 

— La ce spital e? 

Finneran ezită doar o secundă sau două, dar fusese 
suficient. 

— Nu sînt sigur că ar trebui să spun... 

Bryson întrerupse convorbirea. Inima îi bătea puternic 
şi sîngele îi zvîcnea în imple. Instinctul îi comandase să închidă 
telefonul imediat. Ceva nu era în regulă. Dunne îl asigurase 
că nimeni altcineva nu va răspunde la telefonul lui şi n-ar fi 
încălcat înţelegerea nici pe patul de moarte. Dunne îl cunoștea 
pe Bryson şi îşi imagina cum ar fi reacționat într-o asemenea 
situaţie. ` 

Nu. Graham Finneran — dacă fusese Graham Finneran. 
Bryson nu-i cunoștea vocea, n-ar fi răspuns niciodată la 
telefon. Dunne n-ar fi permis asta. 

Ceva era în neregulă, şi era mai mult decît boala omului 
de la CIA. 

Ajunsese în cele din urmă Directoratul la principalul său 
adversar din cadrul Agenţiei, neutralizase pînă la urmă pe 
ultimul apărător al instituţiei care se opunea puterii lor tot 
mai mari? 

Trecu în fugă prin Place Bel-Air şi o găsi pe Layla tot 
lîngă chioşcul de ziare. 

— Trebuie să mă duc la Bruxelles, zise el. 

— Ce? De ce la Bruxelles? Ce înseamnă asta? 

— Acolo e un om — cineva la care trebuie să ajung. 

Ea îl privi întrebător și, în acelaşi timp, rugător. 

— Haide. Știu o pensiune în cartierul Marolles, E 
dărăpănată, sărăcăcioasă şi se află într-o zonă nu prea plăcută 
a orașului. Dar e sigură și necunoscută și nimeni nu s-ar gîndi 
să ne caute acolo. 

— Dar de ce la Bruxelles? 

— E singura șansă, Layla. Acolo e cineva care ne poate fi 
de folos, cineva extrem de sus-pus. Un bărbat pe care unii 
oameni îl consideră ultimul om onest din Washington. 

Si central al Corporaţiei Systematix includea șapte 
clădiri mari din oţel şi sticlă, amplasate în mijlocul 
unui minunat peisaj silvestru, în apropiere de Seattle, Wash- 
ington. În fiecare clădire existau săli de mese şi de gimnastică. 
Angajaţii corporației, renumiţi pentru loialitatea și discreția 
lor, formau o comunitate strîns unită. Ei proveneau de la cele 
mai bune institute de învățămînt superior din lume şi erau 
plătiți cu generozitate. De altfel, aveau mii de colegi răspîndiți 
pe tot globul, deoarece Systematix deschisese birouri pe tot 
mapamondul și deținea pachete majoritare de acțiuni la multe 
alte companii. 

— Am senzaţia că nu mai sîntem în Kansas, îi spuse Tony 

Gupta, jovialul tehnolog-șef de la InfoMed, șefului său, Adam 
Parker, în vreme ce erau conduşi spre sala de şedinţe. : 

Parker, directorul executiv al unei companii avînd o cifră 
de afaceri de nouă sute de milioane de dolari, zîmbi ușor şi fu 
nevoit să recunoască faptul că legendarul complex al 
Corporaţiei Systematix îl impresiona profund. 

— Ai mai fost vreodată aici? întrebă Parker, un bărbat 
înalt şi zvelt, cu părul grizonat, care alergase cîndva în cursele 
de maraton, pînă cînd un accident la genunchi îl obligase să 
renunțe. Acum făcea canotaj, înota și juca tenis. Era un tip 
competitiv, calitate ce-l ajutase să-şi înființeze propria 
companie, specializată în „informatică“ medicală şi stocarea 
de date. 

— De mult, zise Gupta. Cu ani în urmă am candidat pentru 
un post de inginer programator, dar la interviu am fost respins. 
Doar ca să ajung pînă aici a trebuit să semnez trei angajamente 
de păstrare a secretului. Sînt fanatici în materie de discreție. 

Gupia își potrivi cravata, care îl jena. Nu era obișnuit să 
poarte așa ceva, dar ocazia nu era una oarecare; Systematix 
ţinea la etichetă la fel ca multe alte corporaţii ale Noii 
Economii. 

Parker nu avea o părere prea bună despre iminenta 
achiziție şi nu se feri de Gupta, în care avea cea mai mare 
încredere. 

- Consiliul de administraţie n-o să mă lase să opresc 
tranzacţia, spuse Parker încet. Înţelegi asta, nu? 

Gupta se uită la însoţitoarea lor, o blondă suplă, și-i 
aruncă șefului său o privire de avertizare. 

— Să ascultăm mai întîi ce are de spus marele bărbat, 
răspunse el. 

Cîteva clipe mai tîrziu, luară loc alături de alte 
douăsprezece persoane, bărbați și femei, în sala de la ultimul 
etaj a celei mai mari clădiri din complex, centrul aparent 
prolixei şi descentralizatei companii care era Systematix. 

Majoritatea celor de față — directori de la InfoMed - se aflau 
prima oară față în față cu legendarul fondator, președinte şi 
director executiv al Corporaţiei Systematix, singuraticul 
Gregson Manning. În ultimul an, după cum ştia Adam Parker, 
Manning achiziționase zeci de asemenea companii, plătind 
cu bani gheaţă. 

„Marele bărbat“, îl numise Gupta, şi n-o făcuse pe un 
ton ironic. Gregson Manning era cu adevărat un mare bărbat, 
unul dintre cei mai bogați oameni din lume. El crease din 
nimic o vastă corporație care producea multe dintre 
infrastructurile Internetului. Toţi cunoșteau povestea vieţii lui — 
plecase de la CalTech atunci cînd avea optsprezece ani, trăise 
în comun cu prietenii lui pasionaţi de computere şi înființase 
Systematix într-un garaj. Acum era greu de păsit vreo 
companie care să nu se bizuie pe tehnologia Systematix pentru 
anumite părţi ale operațiunilor sale. Systematix era, așa cum 
afirmase Forbes cîndva, o industrie în sine. 

Manning se arătasc a fi şi un mare filantrop, deşi 
controversat. Oferise sute de milioane de dolari pentru a 

„sprijini conectarea la rețeaua computerizată a şcolilor din 
cartierele defavorizate, pentru folosirea tehnologiei moderne 
în scopuri educative. Parker auzise și zvonuri conform cărora 
Manning oferise, sub rezerva anonimatului, miliarde de dolari 
ca să-i ajute pe copiii săraci de vîrstă școlară să ajungă la 
institute de învățămînt superior. 

Presa de afaceri îl idolatriza deoarece, cu toată averea 
lui, părea a [i modest şi lipsit de pretenţii; era descris nu atît 
ca un om solitar, cît mai degrabă timid. Barron 5 îl poreclise 
cîndva „Papa Dolar“ al Erei informatice. 

Parker nu-și putea controla tulburarea. Aceasta se datora 
în bună măsură gîndului insuportabil că va ceda controlul — 
ce naiba, se ocupase de InfoMed ca de propriul lui copil și-l 
durea cînd se gîndea că firma lui urma să devină o componentă 
minoră a unui conglomerat gigantic. Dar nu era numai asta; 

se putea vorbi de o ciocnire între culturi. Pînă la urmă, Parker 
era un om de afaceri, pur şi simplu. Principalii săi investitori 
şi consilieri de asemenea. Vorbeau cu toții limbajul finanțelor: 
returnarea capitalului investit, valoarea adăugată de piaţă, un 
limbaj nu toarte elevat, dar clar, pe care Parker îl înțelegea. 
În schimb, Manning gîndea şi vorbea în termeni generali: 
despre forţe istorice, despre tendințe globale. Faptul că 
Systernatix era o corporație imensă şi extrem de profitabilă i 
se părea aproape întîmplător. „Uite ce e, ție nu ți-au plăcut 
niciodată vizionarii“, îi spusese cîndva Gupta lui Parker, după 
una din cursele lor de maraton. 

- Sînt încântat că aţi putut veni cu toţii, le spuse Gregson 
Manning vizitatorilor săi, strîngîndu-le mîna cu putere. 

Înalt, bine clădit dar suplu, cu părul negru, lucios, Man- 
ning cra de o frumuseţe aspră. Maxilarele proeminente şi 
umerii largi îi dădeau un aer aristocratic. Avea trăsături line, 
un nas acvilin, proeminent şi tenul neted, aproape parcă fără 
pori. Emana sănătate, încredere în sine și mult farmec per- 
sonal. Purta pantaloni kaki, o cămașă albă descheiată la gît și 
o jachetă subțire din caşmir. Cînd zîmbea, dezvăluia niște dinţi 
albi, perfect aliniați. 

— N-aș fi aici dacă n-aş respecta ce a realizat InfoMed, 
iar voi n-aţi fi aici dacă... 

Vocea i se stinse, iar zîmbetul se accentuă. 

— Dacă n-am aprecia prima de patruzeci de procente pe 
care-o oferiţi pentru acțiunile noastre, interveni rîzînd Alex 
Garfield, preşedintele consiliului de administraţie de la 
InfoMed, un tip cu burtă. 

Garfield era un capitalist cu imaginaţie limitată, care se 
întîmplase să facă o foarte necesară infuzie de capital lichid 
pe vremea cînd InfoMed se afla la începuturi. Investiţia lui în 
companie nu depășea cu mult valoarea la care îşi putea 
schimba acțiunile. 

Ochii lui Manning sclipiră. 

— Interesele noastre converg. 

— Domnule Manning, zise Parker, am cîteva temeri — ar 
putea părea minore față de asemenea compensaţii financiare, 
dar aş vrea totuşi să le exprim. 

— Te rog, spuse Manning cu o înclinare ușoară a capului. 

— Atunci cînd o să dobîndeşii InfoMed n-o să obţii doar 
o vastă bază de date medicale, ci și șapte sute de angajați 
devotați. Aş vrea să ştiu la ce se pot aștepta ei. Systematix e 
una dintre companiile despre care oamenii știu totul şi nimic. 
E o firmă privată, strict controlată și multe dintre activitățile 
ei sînt al naibii de misterioase. Obsesia secretului poate fi puțin 
îngrijorătoare, cel puţin pentru cineva din exterior. 

— Secret? 

Manning clătină din cap, iar zîmbetul îi dispăru. 

— Cred că priveşti lucrurile exact pe dos. Aș regreta foarte 
mult dacă ai considera misterioase marile noastre obiective. 

- Nu cred că înțelege cineva exact schema 
dumneavoastră de organizare, ripostă Parker morocănos. 

Privind în jur, sesiză respectul copleşitor pe care ceilalți 
i-l acordau lui Gregson Manning și înţelese că remarcele lui 
nu erau deloc bine venite; mai înțelese și că aceea era ultima 
sa ocazie de-a le exprima. 

Manning îl privi drept în ochi, dar nu ostil. 

- Prietene, eu nu cred în beneficiile organizării 
tradiționale, în ierarhizări, bariere și relații bazate pe „rapoarte 
cu linii punctate“. Cred că toți cei de-aici știu asta. Cheia 
succesului nostru la Systematix — a succesului nostru deloc 
neglijabil, cred că pot spune asta fără lipsă de modestie — a 
fost faptul că am renunțat la vechea manieră de a lucra. 

— Dar există o logică în orice structură corporatistă, insistă 
Parker, în vreme ce restul celor prezenți îi aruncau priviri 
piezișe. 

Pînă şi Tony Gupta întinse mîna şi-l atinse pe braț ca să-l 
tempereze. Parker nu era obişnuit să-și țină gura şi s-ar fi 
ocărît singur dacă ar fi făcut-o. 

— Sectoarele auxiliare şi alte fleacuri constituie rațiunea 
întocmirii de organigrame, nu-mi place să spun asta. Vreau 
doar să ştiu cum intenționezi să integrezi achiziția (făcută. 

Manning îi vorbi ca unui copil retardat: 

— Cine a inventat corporația modernă? Oameni ca John 
D. Rockefeller la Standard Oil și Alfred Sloan la General 
Motors. În perioada postbelică de expansiune economică au 
fost Robert McNamara la Ford, Harold Geneen la ITT și 
Reginald Jones la General Electric. A fost perioada de înflorire 
a straturilor manageriale compuse, cu directori executivi 
asistați de echipe de proiectanți, revizori contabili și strategii 
de operaţiuni. Structurile rigide erau necesare peniru a 
conserva şi coordona cea mai rară resursă dintre toate, cel 
mai valoros bun: informaţia. Şi ce se întîmplă dacă informaţia 
ajunge la fel de liberă și disponibilă ca și aerul pe care-l 
respirăm și apa pe care-o bem? Toate astea devin inutile. Toate 
astea cedează. 

Parker îşi aminti un citat de-al lui Manning, apărut în 
Barron 's — ceva în sensul că Systematix urmărea să 
„înlocuiască uşile cu ferestrele“. Trebuia să admită că omul 
era fascinant, de o claritate fantastică egală cu reputaţia sa. 
Parker se foi în scaun stingherit. Toate astea cedează. 

— Cedează în favoarea cui? 

— Dacă vechea modalitate era ierarhia verticală, noua 
manieră de abordare constă în inventarea reţelelor orizontale, 
trecînd peste limitele organizatorice. Sîntem pe cale să 
edificăm o reţea de companii cu care să colaborăm, nu să le 
dirijăm de sus. Hotarele au dispărut. Logica acestor rețele 
pune accentul pe sistemele cu autocontrol dirijate de 
informaţii. Printr-o continuă monitorizare eliminăm factorii 
de risc din structura organizațională, dar și din afara ei. 

Soarele ce apunea în spatele lui Gregson Manning 
contura o aură în jurul capului său, amplificîndu-i 
tulburătoarea forță. 

— Dumneata eşti întreprinzător. Priveşti înainte şi ce vezi? 
Piețe de capital atomizate. Piețe ale muncii dispersate. O 
organizare piramidală cedînd locul modalităților de colaborare 
mai fluide, autoadministrate. Toate astea impun exploatarea 
principiului conexiunilor, nu doar pe plan intern, ci şi extern, 
ajungîndu-se la strategii comune cu partenerii, controlul 
extinzîndu-se dincolo de orizontul proprietății. Canalele 
informaționale se recombină. Trebuie să existe transparență 
la toate nivelurile. Nu fac decît să exprim o idee vagă, o intuiție 
pe care cred că o avem cu toţii despre viitorul capitalismului. 

Parker era zăpăcit de peroraţia lui Manning. 

— După felul cum vorbeşti, s-ar părea că Systematix nu e 
o corporație. 

— Numeşte-o cum vrei. Atunci cînd hotarele devin cu 
adevărat permeabile, nimic nu e mai ușor de localizat decît o 
firmă tradiţională. Dar noi am trecut deja printr-o epocă de 
manageriat care nu seamănă cu nici o alta. Poetul Robert 
Frost spunea că dacă ai garduri bune, ai vecini buni. Ei bine, 
eu nu cred asta. Porozitate, ziduri prin care poți vedea, pe care 
le poți deplasa de cîte ori ai nevoie — asta cere lumea în ziua de 
azi. Ca să ai succes, trebuie să fii în stare să treci prin ziduri. 

Alex Garfield se întoarse către directorul său executiv. 

- Nu pretind că înţeleg toate astea, dar, Adam, dosarul 
vorbeşte de la sine. Gregson Manning nu trebuie să se apere 
în faţa nimănui. Presupun că el nu crede într-o acumulare de 
companii izolate. Vorbeşte despre integrare în felul lui. 

— Zidurile trebuie să cadă, zise Manning, stînd foarte 
drept. Asta-i realitatea din spatele retoricii retehnologizării. 
S-ar putea susține că ne întoarcem la revoluția industrială. 
Revoluţia industrială a adus diviziunea muncii în sarcini pre- 
cisc; noi încercăm să trecem de la sarcini la procese şi s-o 
facem într-un domeniu vizibil. 

Dezamăgit, Parker își continuă șirul de întrebări: 

— Totuși, multe dintre tehnologiile în care aţi investit — 
rețelele și restul —, ei bine, nu înțeleg rațiunea din spatele lor. 

Şi pe urmă mai e și raportul ăla de la Consiliul audiovizualului 
care spune că Systematix e pe cale să lanseze o nouă flotă de 
sateliți de joasă altitudine. De ce? E disponibilă o bandă de 
frecvențe foarte largă. De ce sateliți? 

Manning dădu din cap, de parcă l-ar fi încîntat întrebarea. 

— Poate că a venit timpul să ne lărgim orizontul. 

În încăpere se auziră murmure de aprobare şi risete. 

- Am vorbit despre afaceri, continuă Manning. Dar 
gîndește-te şi la vieţile noastre. Ai menționat mai devreme 
intimitatea. Convenţiile intimității tratează sfera privată ca pe 
un domeniu de libertate personală. 

Expresia de pe chipul lui Manning deveni gravă. 

— Dar pentru mulți, poate fi sfera violențelor intime şi a 
abuzurilor. Gospodina care e violată și jefuită sub amenințarea 
cuţitului, bărbatul a cărui casă a fost invadată de tîlhari 
înarmaţi — întreabă-i pe ei despre valoarea intimității. 
Informaţia în toată amploarea ei înseamnă eliberare de 
violență, de abuzuri, de durere. Iar dacă Systematix poate 
orienta societatea spre acest țel, înseamnă că avem de-a face 
cu ceva ce n-a mai existat în istoria umanităţii — ceva foarte 
apropiat de securitatea totală. Intr-o anume măsură, 
supravegherea a jucat un rol mai mare în viețile noastre și 
sînt mîndru de contribuția pe care am avut-o în acest sens — 
mă refer la videocamerele din ascensoare, metrou, parcuri și 
multe altele. Adevăratele sisteme sofisticate de supraveghere, 
ceea ce ai putea numi butoane de alarmă, sînt în prezent 
accesibile doar celor bogaţi. Ei bine, hai să le democratizăm. 
Să-i aducem pe toți în cadru. Jane Jacobs scria despre „ochii 
de pe stradă“, dar noi putem merge chiar mai departe. Retorica 
despre satul global a fost doar retorică, dar ea poate deveni 
reală datorită noilor tehnologii. 

— Ar însemna ca o singură organizație să-și asume prea 
multă putere. 

— Numai că acea putere nu mai e amplasată discret, ci e 
o rețea de sancțiuni extinsă la întreaga societate. In orice caz, 

cred că vezi prea îngust lucrurile. De îndată ce adevărata 
siguranță şi securitatea vor deveni universale, cu toții vom 
avea în sfîrşit putere asupra propriilor noastre vieți. 

Manning fu întrerupt de o bătaie în uşă; asistentul lui 
personal stătea în prag şi părea îngrijorat. 

— Da, Daniel, zise Manning, surprins de deranj. 

- Un apel telefonic, domnule. 

— Nu e momentul potrivit. 

Manning zimbi. Tînărul asistent tuşi discret. 

— De la Biroul Oval, domnule. Preşedintele spune că e 
urgent. 

Manning se întoarse către adunare. 

— Atunci, vă rog să mă iertați. Mă întorc imediat. 


În vastul său birou hexagonal, scăldat în soare, dar 
răcoros, Manning se instală în fotoliu şi deschise telefonul. 

— Sînt aici, domnule președinte, spuse el. 

— Greg, știi că nu te-aş fi deranjat dacă n-ar fi fost ceva 
important, Avem nevoie de ajutor. Exită un sistem de 
supraveghere a organizațiilor teroriste, dar îi lipsește o verigă, 
cea de deasupra orașului Lille, din Franţa. Zece oameni de 
afaceri americani au fost ucişi în atentatul care a avut loc 
acolo. Nici unul dintre sateliții noștri nu se afla deasupra la 
momentul potrivit. Guvernul francez ne bate la cap de ani de 
zile să oprim survolurile, să nu ne amestecăm în intimitatea 
cetățenilor săi, aşa că de obicei videocamerele sînt închise pe 
acel segment al continentului. Cel puţin aşa mi-au spus 
experţii, eu nu pricep o boabă. Tot ei ziceau că sateliții lui 
Systematix se aflau pe poziţie, că ar fi surprins imaginile care 
ne trebuie. 

- Domnule președinte, știți că sateliții noștri n-au primit 
aprobare pentru recunoaștere fotografică. Sînt autorizați doar 
pentru telecomunicaţii și telefonie digitală. 

- Ştiu că asta i-au spus oamenii tăi băieților lui Corelli. 

— Dar administrația dumneavoastră a decis să 

restricționeze folosirea aparaturii neoficiale de supravegheat. 

În timp ce vorbea, Manning privea fotografia fiicei lui, 
aflată pe birou: o fată cu părul de culoarea nisipului, zîmbind 
visător, şovăielnic, de parcă s-ar fi amuzat de o glumă. 

— Dacă vrei să-mi pun cenuşă în cap, Greg, o s-o fac. Nu 
sînt aşa de mîndru ca să nu mă rog. Dar, la naiba, e o treabă 
serioasă. Ne trebuie ce aveţi voi. Pentru Dumnezeu, slăbeşie 
putin şurubul. N-am uitat ce-ai făcut pentru mine în trecut, 
n-o să uit nici de data asta. 

Manning lăsă să se scurgă cîteva secunde înainte de a 
răspunde. 

— Informaticienii de la NSA să-l sune pe Partovi la biroul 
meu. O să transmitem tot ce avem. 

— Mulţumesc, zise preşedintele Davis cu glas răguşit. 

— Sînt la fel de îngrijorat de problema asta ca și 
dumneavoastră, spuse Manning, cu ochii zăbovind pe 
fotografia fetiţei cu părul ca nisipul. El și soția lui o botezaseră 
Ariel şi era într-adevăr o ființă magică. Trebuie să ne unim 
eforturile, 

— Am înţeles, zise președintele, stingherit de insistența 
lui. Am înţeles. Am știut că o să mă scoţi din încurcătură. 

— Cu toţii sîntem implicați, domnule președinte. 

Își aminti că rîsul lui Ariel semăna cu sunetele subțiri ale 
unei cutii muzicale. 

— La revedere, Gregson. Şi mulțumesc. 

Închizînd telefonul, lui Manning îi trecu prin minte că 
nu-l auzise niciodată pe preşedintele Malcolm Davis vorbind 
atît de încordat, 

poime se afla într-o zonă săracă din Bruxelles, 
numită Marolles, un refugiu pentru proscrişii 
oraşului. Multe dintre clădirile din secolul al XVII-lea se 

transformau în ruine, prăbușindu-se piatră cu piatră. Locatarii 
sărăciți ai stabilimentelor proveneau, în majoritate, din bazinul 
mediteranean, mulți fiind magrebeni. O corpolentă şi 
bănuitoare magrebană, proprietara pensiunii La Samaritaine, 
stătea posacă în spatele unui ghişeu de recepție, într-un spațiu 
întunecat și urît mirositor ce servea drept hol. Clientela ei era 
formată din oameni aflați în trecere, infractori mărunți și 
imigranți nevoiași; femeia îl consideră pe bărbatul cu înfățișare 
respectabilă, sosit în toiul nopții bine îmbrăcat, ca fiind foarte 
nepotrivit cu acel loc și, în consecință, suspect. 

Bryson sosise cu trenul și înfulecase în grabă o cină tîrzie 
la un bistrou de pe drum. E! o întrebă pe proprietăreasă care 
era numărul camerei prietenei lui, despre care credea că venise 
mai devreme. Femeia ridică insinuant sprîncenele și-i spuse 
numărul, zîmbind semnificativ. 

Layla sosise în urmă cu cîteva ore pe Aeroportul 
Zaventem, cu o cursă Sabena, la care își cumpărase bilet în 
ultimul moment. Deși era trecut de miezul nopții şi Bryson se 
aștepta ca ea să fie frîntă de oboseală, observă lumina ce se 
strecura pe sub ușa ci. Bătu la uşă și ea îi deschise. 

Layla turnă whisky în două pahare, dintr-o sticlă pe care 
o cumpărase lîngă Vieux Marche. 

— Așadar, cine e acel „om onest“ din Washington cu care 
vrei să te întîlnești aici? Nu poate fi cineva de la CIA, doar 
dacă n-ai găsit un om onest la Langley. 

Vînătăile de pe faţa, căpătate în lupta cu Jan Vansina, 
deveniseră violacee. 

Bryson sorbi din pahar, apoi se așeză într-un fotoliu 
şubred. 

— Nu e cineva de la Agenţie. 

— Atunci? 

El dădu din cap. 

— Nu încă. 

— Nu încă ce? 

— O să-ţi spun cînd o să vină momentul. Dar nu acum. 

Aşezată pe partea opusă a mesei mici, a cărei imitație de 
furnir se jupuia, ea puse paharul jos. 

— Te ascunzi de mine —continui să te ascunzi, serios — și 
nu asta ne-a fost înțelegerea. 

— N-a fost nici o înțelegere, Layla. 

— Chiar crezi că te-aș urma orbește, într-o misiune pe 
care n-o înțeleg? Era furioasă. 

— Nu, sigur că nu, zise el obosit. Dar, Layla, nu numai 
că nu ţi-am cerut ajutorul, ci am încercat să te descurajez, 
să te îndepărtez. Nu fiindcă nu credeam că mi-ai fi de 
ajutor — ai fost grozavă, de nepreţuit —, ci pentru că nu-mi 
puteam asuma responsabilitatea de a-ți pune viața în 
pericol. Asta e bătălia mea, misiunea mea. Dacă există 
vreun beneficiu auxiliar, dacă ceca ce am afla serveşte şi 
scopului tău, cu-atît mai bine. 

— Eşti teribil de dur. 

— Poate că sînt fără inimă. Poate că trebuie să fiu. 

-Dar ai și o latură blîndă, grijulie. O simt. Şi mai cred că 
ai fost însurat. 

- Da? Ce te face să spui asta? 

— Ai fost, nu-i așa? 

— Da, recunoscu el. Cum ţi-ai dat seama? 

- Există ceva în felul cum te porţi cu mine, cu femeile în 
general. Eşti prudent, desigur — la urma urmei, nu mă cunoşti —, 
dar în acelaşi timp te simti bine cu mine, nu-i așa? 

Bryson zîmbi amuzat, dar nu spuse nimic. Ea continuă: 

— Cred că cei mai mulți bărbați din... branșa noastră nu 
ştiu cum să trateze femeile-agenţi. Noi sîntem fie persoane 
neutre, fără sex, fie potenţiale cuceriri. Dumneata pari să" 
înţelegi că problema e mai complexă — că o femeie, ca şi un 
bărbat, poate fi şi una, și alta, sau ceva cu totul diferit. 

— Vorbeşti în şarade. 

— Nu asta vreau. Cred doar... ei bine, cred că vreau să 
spun că noi sîntem bărbat şi femeie... 

Bryson înțelesese aluzia ei, dar nu se trădă. Era o femeie 
extraordinară şi se simţea tot mai puternic atras de ea, pe 
măsură ce petreceau mai mult timp împreună. A da curs acelei 
atracții ar fi fost un gest de egoism; ar fi alimentat speranţe pe 
care n-avea de gînd să le satisfacă, nu putea să le satisfacă, 
pînă cînd nu înţelegea ce se întîmplase între el și Elena. 
Plăcerea fizică ar fi fost momentană, trecătoare și ar fi sfîrșit 
prin a-i zăpăci, alterîndu-le relaţia, introducînd un element 
de destabilizare. 

— Pari să vorbeşti din experienţă, zise el, despre cum nu 
înțeleg unii bărbaţi femeile care au ocupaţia dumitale. Soțul 
dumitale — spuneai că ai fost măritată cu un militar israelian — 
era unul dintre acei bărbați care nu înțelegeau? 

— Pe-atunci eram altă persoană. Nici măcar o tînără 
femeie — ci o fată, pe jumătate adultă. 

— Moartea lui te-a schimbat? întrebă el cu biîndeţe. 

— Şi cea a tatălui meu, deşi nu l-am cunoscut niciodată. 
Ea căzu pe gînduri și sorbi înainte de a continua: Yaron, soțul 
meu, era încartiruit la Kiryat Shmona în timpul intifadei; apăra 
satul. Într-o zi, aviația israeliană a lansat un atac cu rachete 
asupra unei baze a teroriștilor din Hezbollah, Valea Bekaa, 
nu departe de locul unde am copilărit, şi a ucis din întîmplare 
o mamă și pe cei cinci copii ai ei. A fost un coşmar. Hezbollah-ul 

s-a răzbunat, lansînd rachete Katiușa asupra satului Kiryat 
Shmona. Yaron îi ajuta pe săteni să intre în adăposturi. A fost 
lovit de o rachetă şi a ars de viu. Îl privi, cu lacrimi în-ochi, şi 
continuă: Spune-mi, cine-a avut dreptate? Hezbollah-ul, a 
cărui unică misiunea pare a fi cea de a ucide cît mai mulți 
israelieni? Aviația israeliană, care era atît de hotărîtă să elimine 
o tabără a Hezbollah-ului încât nu-i păsa dacă omora oameni 
nevinovaţi? 

— O cunoșteai pe mama care a fost ucisă împreună cu 
cei cinci copii, nu-i așa? zise Bryson încet. 

Ea dădu din cap şi își mușcă buza, în timp ce lacrimile îi 
curgeau pe obraji. 

— Era sora mea, sora mea... mai mare. Nepoţelele și 
nepoțeii mei. 

Cîteva clipe nu fu în stare să vorbească. Apoi spuse: 

— Vezi, nu întotdeauna sînt vinovaţi cei care lansează 
Katiuşele, ci cei care le furnizează. Sau cei care stau în 
buncăre, în fața hărților, şi planifică atacul. Un om ca Jacques 
Arnaud, care controlează jumătate din Adunarea Naţională 
franceză şi se îmbogățește vînzînd arme teroriștilor, 
demenţilor, fanaticior lumii. Atunci cînd o să hotărăşti, în 
sfîrşit, că poţi avea încredere în mine, cînd o să-mi spui 
pentru ce îţi rişti viața şi ce speri să afli... vreau să ştii cu 
cine ai de-a face.Se ridică şi-l sărută pe obraz. lar acum 
vreau să mă culc. 


Bryson se duse în camera lui și, după ce analiză situaţia, 
ajunse la concluzia că trebuia să ajungă la Richard Lanchester 
cît mai curînd posibil; în dimineaţa zilei următoare avea să 
dea niște telefoane, ca să-l găsească pe consilierul pentru 
securitate națională. Era conştient de faptul că deținea prea 
puţine informaţii şi că are prea puțin timp. După dispariția 
misterioasă a lui Harry Dunne, din cine știe ce cauză, 
Lanchester era singurul om din guvern care avea atît influența, 
cât și independenţa care să-i permilă să acționeze împotriva 
Directoratului. Deși Bryson nu se întîlnise niciodată cu el, 
cunoștea cîteva date din biografia lui: Lanchester făcuse 
milioane de dolari pe Wall Street, dar, pe la patruzeci și cinci 
de ani, renunțase la afaceri pentru a intra în viața publică, 
Condusese Compania electrică a prietenului său Malcolm 
Davis şi, drept răsplată, fusese numit consilierul pentru 
securitate națională al lui Davis, funcţie în care se făcuse 
imediat remarcat. Probitatea şi inteligenţa sa îl făceau să pară 
o anomalie printre oficialii corupți de pe Beltway. Era 
cunoscut pentru corectitudinea lui şi avea reputația de om 
amabil și nepretenţios. 

Reportajul din ziar despre măcelul de la Lille menționa 

faptul că Lanchester venise la Bruxelles pentru ceea ce se 
anunţase a fi o vizită la Cartierul General al Puterilor Aliate 
din Europa; acolo urma să poarte discuții cu secretarul gene- 
ral al NATO. 

Va fi foarte greu să ajungă la Lanchester, mai ales în 
preajma cartierului general al NATO, dar trebuia să existe o 
soluție. 


La ora cinci dimineaţa, după un somn întrerupt de 
vacarmul traficului şi de strigătele chefliilor, Bryson se trezi, 
se spălă cu apă rece, fiindcă nu era caldă, şi concepu un plan. 

Se îmbrăcă repede, ieşi în stradă, găsi un chioşc de ziare 
deschis toată noaptea şi cumpără mai multe ziare şi reviste 
din toată lumea, mai ales europene. Aşa cum se aşteptase, 
multe jurnale, printre care International Herald Tribune, 
Times de la Londra, Le Monde, Le Figaro şi Die Welt, publicau 
lungi reportaje despre tragedia de la Lille. Multe dintre ele îl 
menţionau pe Richard Lanchester, reproducînd deseori 
aceleași citate; cîteva publicau și lungi interviuri cu consilierul 
de la Casa Albă. Bryson luă teancul de gazete şi se duse la o 
cafenea, unde comandă cîteva cești de cafea tare și începu să 
citească articolele, făcînd însemnări. 

Unele ziare îl pomeneau nu numai pe Lanchester, ci și 
pe purtătorul său de cuvînt, de la Consiliul Naţional de 
Securitate, un bărbat pe nume Howard Lewin. Venise și el la 
Bruxelles, însoţindu-și şeful în delegaţia Casei Albe care vizita 
cartierul general al NATO. 

Purtători de cuvînt precum Howard Lewin trebuie să fie 
disponibili tot timpul, pentru a răspunde întrebărilor presante ale 
jurnaliştilor. Întorcîndu-se în camera de hotel, Bryson îl sună. 

- Domnule Lewin, nu cred că am mai vorbit pînă acum, 
zise Bryson cu glasul apăsat al unui ziarist versat. Sînt Jim 
Goddard, șeful biroului european al cotidianului Washington 
Post, regret că vă deranjez atît de devreme, dar avem o 
bombă de presă şi-aș vrea să mă ajuţi. 


273 


Captă imediat atenţia lui Lewin. 

- Sigur...ăă, Jim?... ce s-a întîmplat? 

— Voiam să-ți ofer o imagine de ansamblu. Sîntem pe 
cale să tipărim pe prima pagină un reportaj senzațional, bine 
documentat, despre Richard Lanchester. Mă tem că n-o să 
vă bucurati prea tare. De fapt, ca să vorbesc pe șleau, asta ar 
putea însemna sfîrşitul carierei lui Lanchester. E un material 
distrugător- rezultatul unei investigații de trei luni. 

— Iisuse! Despre ce naiba e vorba? 

— Păi, domnule Lewin, ar fi cazul să-ți spun că s-au 
făcut presiuni asupra mea, de sus, ca să-i dau drumul 
afurisitului de articol şi să nu scap o vorbă înainte de a apărea 
în presă. Personal, consider materialul acesta extrem de 
dăunător nu doar pentru Lanchester, ci și pentru securitatea 
naţională, iar eu... 

Bryson tăcu intenționat, pentru ca vorbele lui să-şi facă 
efectul. Apoi aruncă un colac de salvare, pe care purtătorul 
de cuvânt, neavînd de ales, îl prinse. 

— Voiam să-i ofer şefului dumitale măcar ocazia de a 
reacționa... poate chiar, ce dracu’, să se eschiveze o vreme. 
Încerc să-mi stăpînesc admiraţia pe care o am față de consilier, 
astfel încît să nu influențeze activitatea pe care o desfășor în 
această redacție; probabil că n-ar fi trebuit să dau telefonul 
acesta, deși dacă aş putea să vorbesc la telefon cu dînsul, 
poate că aş reuşi să evit situația asta... 

— Ştii cât e ora la Bruxelles? se bîlbîi Lewin. Această... 
această acțiune de ultim moment... e o înscenare blestemată, 
e ceva cu totul iresponsabil din partea ziarului dumitale... 

— Ascultă, domnule Lewin, asta e părerea dumitale, dar 
vreau să-ţi fie clar că ţi-am dat posibilitatea de a stinge acest 
foc şi că vei fi răspunzător de întreaga poveste — stai puțin... 
după care strigă spre un coleg imaginar: Nu, nu poza aia, aia 
cu capul lui Lanchester, idiotule!, apoi reluă conversaţia:... 
dar să-i spui şefului dumitale că vreau să mă sune la numărul 
acesta de telefon în următoarele zece minute, dacă nu, vom 

da drumul reportajului împreună cu precizarea: „Domnul 
Lanchester a refuzat să comenteze“, e clar? Spune-i lui 
Lanchester — te sfătuiesc să foloseşti exact cuvintele astea — 
că fondul articolului se referă la relaţia lui cu un oficial rus pe 
nume Ghenadi Rosovski, ai înțeles? 

— Ghenadi... și mai cum? 

— Ghenadi Rosovski, repetă Bryson, dîndu-i numărul 
de la Washington al telefonului său mobil, pentru ca Lewin 
să nu-şi dea seama că el era la Bruxelles. Zece minute! 

Telefonul lui Bryson sună după un minut şi jumătate. 
Recunoscu imediat vocea baritonală, cultivată, cu accent pe 
jumătate britanic. 

— Sînt Richard Lanchester, spuse consilierul pentru 
securitate națională, pe un ton aproape exasperat. Ce dracu’ 
se întîmplă aici? 

— Presupun că purtătorul dumneavoastră de cuvînt v-a 
adus la cunoștință informaţiile pecare intenționăm să le publicăm. 

— Mi-a spus numele unui rus de care n-am auzit niciodată — 
Ghenadi nu ştiu cum. Despre ce e vorba, domnule Goddard? 

— Cunoașteţi al naibii de bine adevăratul nume al lui Ted 
Waller, domnule Lanchester... 

— Cine dracu” e Ted Waller? Ce înseamnă asta? 

— Trebuie să stăm de vorbă, domnule Lanchester, 
Imediat. 

— Ei bine, dă-i drumul! Sînt aici. Ce fel de acuzaţii 
pregătește Post? Goddard, nu ne-am întîlnit niciodată, dar 
sînt sigur că nu te îndoiești de faptul că o cunosc pe directoarea 
dumitale, am numărul ei de telefon de-acasă şi n-o să ezit nici 
o clipă s-o sun! 

- Trebuie să vorbim între patru ochi, nu la telefon. Eu 
sînt în Bruxelles; pot să ajung în Mons într-o oră, la sediul 
CGPAE. Vreau să anunțați serviciul de pază de la poartă, ca 
să pot intra fără probleme. Vom avea o discuție sinceră. 

— Eşti la Bruxelles? Eu credeam că ești la Washington! 
Ce dracu”... 

- Într-o oră, domnule Lanchester. Şi vă sugerez să nu 
daţi nici un telefon pînă cînd ajung eu acolo. 


Bătu încet la ușa Laylei, care-i deschise imediat. Era deja 
îmbrăcată și mirosea plăcut a şampon și săpun. 

— Am trecut pe lîngă camera ta acum cîteva minute. 
Te-am auzit vorbind la telefon. Nu, nu-mi spune, n-o să întreb; 
îmi vei spune cînd va veni momentul. 

Bryson se aşeză. 

— Păi, cred că a sosit momentul, Layla, spuse el și se 
simti eliberat chiar înainte să vorbească, Era o senzaţie fizică, 
de parcă ar fi reuşit în sfârșit să respire profund după ce fusese 
mult timp lipsit de aer. Trebuie să-ţi spun, fiindcă o să am 
nevoie de ajutorul tău şi sînt sigur că ei vor să încerce să mă 
scoată din circulaţie. 

— Ei...? Ce vrei să-mi spui? 

Alegîndu-și cu grijă cuvintele, el începu să vorbească, 
relatîndu-i ceea ce nu-i mai spusese decît recent dispărutului 
director adjunct al CIA, Harry Dunne. Îi mărturisi că avea 
misiunea să se infiltreze și apoi să distrugă o organizație 
obscură cunoscută unui număr foarte mic de oameni sub 
numele de Directorat; apoi îi vorbi despre încercarea lui 
disperată de a-l implica în acel efort pe Richard Lanchaster. 

Ea îl asculta cu ochii măriți de uimire, apoi se ridică și 
începu să se plimbe prin încăpere. 

— Cred că nu înțeleg pe deplin. Asta nu-i o agenţie 
americană — internațională, multilaterală? 

—  Acesta-i un fel de-a spune. Cînd lucram pentru ei, 
aveau sediul la Washington, deşi cartierul lor general pare să 
se fi mutat. Unde, nu ştiu. ` 

- Ce vrei să spui — că pur și simplu au dispărut? 

— Cam aşa ceva. 

— Imposibil! O agenţie de informații e ca orice altă 
instituţie — are numere de telefon, faxuri, computere, fără a 
mai vorbi despre funcționari. E ca şi cum — care-i expresia în 

engleză? — ai încerca să ascunzi un elefant în mijlocul unei 
camere, 

— Directoratul, cînd lucram acolo, era restrîns, auster, 
agil și priceput la diverse forme de camuflaj. Cam în felul 
cum CIA reuşeşte să-și deghizeze proprietăţile în spatele unor 
aparent banale firme private. 

Îngîndurată, ea dădu din cap, nevenindu-i să creadă. 

— Şi vrei să spui că ei sînt în competiţie cu CIA, MI-6, 
Mossad și La Sûreté? lar celelalte agenții ştiu lucrul acesta? 

— Nu, nu e deloc așa. Membrilor săi li se dă de înțeles că 
execută operațiuni care nu le sînt permise altor agenţii 
importante, fie prin statut, fie din cauza politicii oficiale. 

Ea dădu din cap, posomorită. 

— Cu toate astea, reușesc să-și țină secretă propria lor 
existență? Cum e posibil? Oamenii bîrfesc, secretarele au 
prieteni... există comisii de supraveghere în Congres... 

Se duse la măsuţa de toaletă și, vizibil distrată, începu să 
scotocească prin mica trusă de farduri şi scoase în cele din 
urmă un ruj. Aplică un strat subţire de ruj şi își tamponă buzele 
cu un șervețel. 

— Păi, în asta constă ingeniozitatea lor! O 
compartimentare extrem de riguroasă combinată cu o atentă 
recrutare — angajații sînt aleși cu grijă, din toată lumea; au o 
pregătire compatibilă cu acest gen de activitate și sînt dispuşi 
să respecte codul tăcerii. Compartimentarea permite ca agenții 
să nu se cunoască între ei decît în treacăt; nimeni nu lucrează 
cu mai mult de un intermediar. Al meu era o legendă în 
agenţie, unul dintre fondatori, un om pe nume Ted Waller, pe 
care ajunsesem să-l idolatrizez, adăugă el cu regret. 

— Dar în mod sigur preşedintele știe! 

— Ca să fiu sincer, n-am idee. Cred că existența 
Directoratului n-a fost dezvăluită nici unui ocupant al Biroului 
Oval. În parte pentru a-l împiedica pe președinte să ştie prea 
multe despre activitățile ilegale și alte afaceri sordide, astfel 
încît să le poată nega la o adică. 

— Asta-i procedura standard de operare în toate agențiile 
de informaţii din lume, fiindcă preşedintele e considerat de 
comunitatea durabilă a serviciilor de informaţii doar un locatar 
al Casei Albe. Un simplu chiriaş. Se instalează acolo pentru 
patru ani, sau pentru opt, dacă are noroc, cumpără porțelanuri 
noi, redecorează interioarele, angajează şi concediază, ține o 
grămadă de cuvîntări, şi pleacă, în vreme ce spionii rămîn. Ei 
sînt structura constantă a Washingtonului, moştenitorii lui. 

— Şi crezi că omul cel mai potrivit să cunoască 
îndeletnicirile Directoratului e şeful Consiliului pentru 
Informaţii Externe al președintelui, nu? Grupul care se 
reunește în secret pentru a superviza activitatea NSA, a CIA 
şi a tuturor celorlalte agenții americane de spionaj? 

— Corect. 

— lar şeful acestui consiliu e Richard Lanchester. 

— Exact, 

Dînd din cap, ca spuse: 

~ De-aceea vrei să te întîlnești cu el. 

— Da. 

— Dar de ce? strigă ea. Să-i spui ce? 

— Să-i spun ceea ce știu despre Directorat, ce cred că se 
pregăteşte. Asta-i marea întrebare, motivul pentru care am 
fost scos din izolare: cine controlează acum Directoratul? Cu 
ce se ocupă în realitate? 

— Şi crezi că ai răspunsurile? Ea părea ostilă, aproape 
potrivnică inițiativei lui. 

— Nu, sigur nu. Am ipoteze, susținute cu dovezi. 

— Ce dovezi? N-ai nimic! 

— De partea cui eşti, Layla? 

— De partea dumitale! strigă ea. Vreau să te protejez; 
cred că faci o greşeală. 

— O greşeală? 

— Te duci la omul acesta, Lanchester, cu... cu o grămadă 
de minciuni, nişte acuzaţii aiurite — o să te dea imediat afară. 
O să creadă că eşti nebun! 

— Foarte posibil, admise Bryson. Dar trebuie să-l fac să 
gîndească altfel, şi cred că o să reușesc. 

- Ce te face să crezi că poţi avea încredere în el? 

— Am de ales? 

— Poate fi unul dintre dușmani, unul dintre mincinoşi! 
De unde ştii că nu e? 

— Nu mai sînt sigur de nimic, Layla. Mă simt ca într-un 
labirint, m-am rătăcit. Nu mai ştiu unde mă aflu, cine sînt. 

— De ce eşti atît de sigur că omul de la CIA ţi-a spus 
adevărul? De unde ştii că nu-i unul dintre ei, unul dintre 
mincinoşi? 

— Nu sînt sigur, ţi-am mai spus asta! Nu e o chestiune de 
certitudine, e o chestiune de calcul, de şansă. 

— Deci l-ai crezut cînd ţi-a spus că părinţii dumitale au 
fost ucişi? 

— Mama mea vitregă — femeia care mi-a fost un fel de 
paznic după ce-au fost uciși părinții mei — mi-a confirmat 
oarecum asta, deşi e bolnavă, cred că are Alzheimer, e cu 
mintea rătăcită. De fapt singurii oameni care știu adevărul 
sînt cei pe care-i caut cu disperare — Ted Waller şi Elena. 

- Elena e fosta dumitale soție? 

— Oficial nu e fostă soție. N-am divorţat. Ea a dispărut. 
S-ar putea spune că sîntem separați. Bryson oftă. Nu ştiu ce 
s-a întîmplat, vreau neapărat să aflu. 

— A dispărut pur şi simplu, n-a mai luat legătura cu 
dumneata? 

— Exact. 

Ea dădu din cap dezaprobator. 

— Cred că încă o mai iubeşti. 

El încuviință. 

— Aş vrea însă să ştiu adevărul. M-a iubit vreodată sau 
i-am fost doar încredinţat? A fugit de la mine din disperare, 
de frică sau pentru că a fost obligată? 

Se aflase oare despre misiunea lui secretă de la București? 
Fusese Elena contactată de „măturători”, care o speriaseră 

determinînd-o să se ascundă? Dacă aşa stăteau lucrurile, ar fi 
trebuit să-i lase un mesaj să-i explice situația. Să fi descoperit 
ea că o minţise în legătură cu locul unde fusese în acel week- 
end? Aflase oare că nu fusese la Barcelona? Și se simţise 
trădată? 

— Crezi că o să afli adevărul ăsta cutreierînd lumea în 
căutarea agenţilor Directoratului? E o nebunie! 

— Layla, de îndată ce ajung la cuibul acesta de viespi, 
i-am terminat. Ei trebuie să ştie că am dovezi zdrobitoare 
împotriva lor. Cunosc în detaliu operaţiunile din ultimii 
douăzeci de ani, în toate au încălcat legile naţionale și 
internaţionale. 

— Şi-i vei spune toate astea lui Richard Lanchester, 
sperînd că el o să le scoată la iveală şi-o să le pună 
capăt? 

— Dacă e un om atît de bun precum se spune, o va face. 

— Şi dacă nu e? 

Bryson rămase tăcut și Layla continuă: 

— O să iei o armă cu dumneata. 

— Sigur. 

— Unde e? N-o ai la dumneata. 

El ridică privirea, surprins. 

- E în bagaje, tot dezmembrată, ca s-o pot trece prin 
controlul de la aeroport. 

— Uite, spuse ea, pistolul Heckler & Koch USP. 

— Mulţumesc, dar o să iau Beretta. Zîmbi. Sigur, dacă 
mai aj pistolul Desert Eagle... 

— Nu, Nick, îmi pare rău. 

Nick? Deci ea îi ştia adevăratul nume. Doamne, ce altceva 
mai ştia? ` 

Apoi observă că Layla ținea pistolul îndreptat spre el. Îi 
trebuiră cîteva clipe pînă să înțeleagă ce se întîmpla. 

Ea îl privi tristă şi spuse: 

— Nu te pot lăsa să te întîlneşti cu Lanchester, Nick. Îmi 
pare sincer rău, dar nu pot. 

— Ce dracu” faci? întrebă el. 

— Îmi fac meseria. Nu avem de ales. N-am crezut 
niciodată că o să ajungem aici. 

Bryson simţi că se sufocă. Un fior rece îl străbătu. 

— Nu, zise el răgușşit. Nu tu. Te-au păcălit și pe tine. 
Cînd au... 

Nu-și termină fraza şi țîşni spre ea atît de brusc încît o 
surprinse, făcînd-o să se retragă instinctiv și să-și piardă 
stăpînirea de sine pentru o fracțiune de secundă. Trase, și 
zgomotul exploziei răsună asurzitor în încăpere. Glonţul trecu 
şuierînd pe lîngă obrazul lui stîng, praful de puşcă îi pîrjoli 
fața şi tîmpla, auzi tubul cartușului căzînd pe podea și aproape 
în aceeași clipă o lovi. Layla căzu și scăpă pistolul din mînă. 
Bryson constată cu surprindere că Layla se transformase într-o 
tigroaică, însetată de sînge. Ea se ridică în picioare, își înfipse 
mîna dreaptă, ca o gheară, în gîtul lui și-l lovi în același timp 
cu cotul stîng în plex, lăsîndu-l fără aer. 

Bryson reuși să se îndrepte și încercă s-o lovească, dar 
ea se aplecă brusc și se ridică rapid apucîndu-l! de gît cu mîna 
dreaptă, sufocîndu-l. 

Bryson se luptase corp la corp cu cei mai periculoşi și 
mai bine antrenați asasini din lume, însă felul în care acționa 
ea îl surprinse, era neobosită ca o mașină şi se bătea cu o 
ferocitate pe care nu o mai întîlnise. Reuşind să se elibereze 
din strînsoare, el se ridică din nou, răsucindu-se către ea, dar 
Layla sări înapoi, deviind lovitura lui cu brațul stîng şi, 
ghemuindu-se la podea concomitent, îi aplică cu mîna dreaptă 
o lovitură în stomac. 

Bryson icni și încercă să o apuce de gât, dar ea fu mai 
rapidă: îl izbi cu putere în spatele genunchiului drept, făcîndu-l 
să se încovoaie. Apoi îi aplică o lovitură cu cotul în ceafă, 
care aproape că-l doborî. Bryson, fără să țină seamă de durerea 
atroce, își adună toate forţele şi, amintindu-și tehnicile de luptă 
învățate, se dădu la o parte din calea ei, apoi se aruncă frontal 
spre ea, în timp ce-și lansă pumnul în rinichiul ei drept. Layla 

scoase un țipăt ascuţit, nu de durere, ci de furie. Sări şi făcu o 
piruetă lovindul cu piciorul drept în stomac, cu o forță 
uluitoare. Bryson gemu. 

Cu o ultimă izbucnire de energie disperată, cl încercă să 
o doboare cosindu-i picioarele. Cînd Layla se poticni trăgîndu-se 
înapoi, el îşi împinse genunchiul în șalele ei și o pocni cu 
cotul în partea laterală a gâtului. Ea ţipă. Fără să-i lase răgazul 
să riposteze, își îndesă cotul în beregata ci. Ea se sufocă, 
încercînd instinctiv să se elibereze. Bryson profită de avantaj, 
înșfăcă pistolul cu mîna stîngă şi-o izbi în creștet, calculîndu-și 
atent lovitura ca să n-o omoare și nici s-o rănească prea tare. 

Layla se prăbuşi, Bryson se aplecă și îi căută pulsul la 
gît: era în viaţă, dar îşi pierduse cunoştinţa pentru cîteva 
ceasuri, Oricine ar fi fost, orice ar fi fost, avusese nenumărate 
ocazii să-l omoare, dar n-o făcuse. Chiar și acum cînd aţintise 
pistolul spre el, ezitase. Probabil că era, ca şi el, minţită şi 
manipulată, recrutată pentru o misiune despre care avuseseră 
grijă să nu-i spună nimic, Intr-un fel, era și ea o victimă. 

O victimă a Directoratului? 

Era posibil, chiar probabil. 

Oricum trebuia s-o interogheze, să afle tot ce ştia, dar 
nu în clipa aceea; nu avea timp. 

Cercetă dulapul în care ea îşi atîmase hainele, căutînd o 
sfoară sau ceva cu care să o lege. Găsi tocul cui care se 
desprinsese de la pantoful ei gri, cu care fusese încălțată la 
Banca din Geneva. Ceva ascuţit de la un capăt al tocului îi 
înțepă degetul. Tresărind, ridică tocul și văzu o mică lamă 
ascuţită ieșind din capătul ce se atașa de talpa pantofului. O 
cercetă mai atent: lama îngustă intra la baza pantofului, tocul 
fiind fixat prin înşurubare. ` 

Întoarse privirea spre Layla. Era tot inconștientă. 

Pantofii ei cu tocuri cui fuseseră prevăzuţi în mod 
ingenios cu o lamă, care ieşea la iveală prin răsucirca tocului. 

Îşi aminti brusc: în biroul lui Jan Vansina, omul 
Directorului, fusese legată. Atunci şi-ar fi putut tăia cu ușurință 

legăturile ca să scape. Deci, povestea de la Geneva fusese o 
înscenare. 

Layla lucrase mînă-n mînă cu Vansina, amîndoi 
aparținînd Directoratului. Vansina se prelăcuse doar că o 
atacă; ea colaborase cu el. În orice moment s-ar fi putut 
clibera. 

Ce însemna asta? 

La capătul holului întunecat se afla un mic ascensor de 
două persoane, de genul celor acţionate prin deschiderea sau 
închiderea unei uşi rabatabile. Din fericire, părea să nu mai fic 
nimeni la acel ctaj. Bryson o ridică, o săltă pe umăr și pomi. 

Cobori cu liftul pînă la subsolul hotelului și o aşcză pe 
Layla pe podeaua din beton. După o căutare de cîteva minute, 
găsi dulapul femeii de serviciu, scoase găleţile şi cîrpele pentru 
spălat şi o puse în locul lor pe Layla. Cu o frînghic de rufe, îi 
legă încheieturile și gleznele, apoi înfăşură sfoara în jurul 
picioarelor și bustului, legînd-o cu niște noduri marinărești 
pe care le verifică pentru a [i sigur că nu le va putea dezlega 
dacă îşi va reveni înainte de întoarcerea lui. 

Bryson îşi luă încă o măsură de precauţie, îndesîndu-i 
un căluș în gură. Apoi închise ușa dulapului și o încuic. 

Pe urmă, Byson se întoarse în camera de hotel și se 
pregăti pentru întîlnirea cu Richard Lanchester. 


Într-o cameră întunecată undeva în celălalt capăt al lumii, 
trei bărbaţi se aflau în jurul unei console electronice; fețele 
lor încordate erau scăldate de lumina verzuie emisă de diode. 

- E o transmisie digitală, venită direct de la Mentor, prin 
unul din sateliții noștri din flota spaţială „Intelsat“, spuse unul 
dintre bărbați. 

Replica veni imediat, tonul trădînd încordarea celui care 
vorbea. 

— Dar sistemul de identificare a vocii... cît de sigur e 
Voicecast? 

— Are o toleranță între nouăzeci și nouă şi nouăzeci și 

nouă virgulă nouăzeci și şapte de grade, zise primul bărbat. 
Extrem de sigur. 

— Identificarea e afirmativă, remarcă al treilea bărbat. 
Comunicarea a fost iniţiată de la un telefon mobil GSM, ale 
cărui coordonate indică Bruxelles, Belgia, iar receptorul e 
situat la Mons. 

Al treilea bărbat învîrti un buton. Vocea care se auzi 
dinspre consolă era uimitor de clară 

— Ce înseamnă asta? 

— Trebuie să stăm de vorbă, domnule Lanchester. 
Imediat. 

— Ei bine, dă-i drumul! Sînt aici. Ce fel de acuzații 
pregăteşte Post? Goddard, nu ne-am întîlnit niciodată, dar 
sînt sigur că nu te îndoieşti de faptul că o cunosc pe 
directoarea dumitale, am numărul ei de telefon de-acasă şi 
n-o să ezit nici o clipă s-o sun! 

- Trebuie să vorbim între patru ochi, nu la telefon. Eu 
sînt în Bruxelles; pot să ajung în Mons într-o oră, la sediul 
CGPAE. Vreau să anunţaţi serviciul de pază de la poartă, ca 
să pot intra fără probleme. Vom avea o discuţie sinceră. 

— Eşti la Bruxelles? Eu credeam că eşti la Washington! 
Ce dracu... 

— Într-o oră, domnule Lanchester. Şi vă sugerez să nu 
dați nici un telefon pînă cînd ajung eu acolo. 

—  Ordonă o interceptare, spuse unul dintre 
supraveghetori. 

— Decizia trebuie luată la un nivel superior, spuse altul. 
Poate că Prometeu preferă să adune în continuare informaţii 
despre activitățile obiectivului, despre cît de multe știe. 

— Dar dacă cei doi se întîlnesc într-un loc sigur — la ca 
fel de penetrare ne putem aștepta? 

— Doamne Sfinte, McCabe! Există vreun loc pe care 
nu-l putem penetra? Transmite înregistrarea. Prometeu va 
decide cursul acțiunii. 

Coi pentru securitate națională al preşedintelui 
stătea vizavi de Bryson, la masa din mahon lustruit. 
Încordarea îi adîncise cutele de pe fruntea înaltă. Timp de 
peste douăzeci de minute, Richard Lanchester ascultase 
fascinat relatarea lui Bryson, dînd din cap, luîndu-şi notițe, 
întrerupîndu-l doar pentru vreo clarificare. Întrebările lui nu 
erau numai oportune, ci și precise, pătrunzînd prin învelișul 
de ambiguități și confuzie pînă la esența problemei. Bryson 
cra impresionat de inteligența interlocutorului său. Consilierul 
asculta atent, profund concentrat. Bryson vorbea de parcă 
i-ar fi raportat unui şef sau unui ofiţer anchetator, aşa cum 
obişnuia să-l informeze pe Waller după încheierea unei 
operațiunii: calm, obiectiv, evaluînd lucid probabilitățile, însă 
fără să emită ipoteze lipsite de acoperire. Încerca să creeze 
un context în care dezvăluirile lui să capete sens. Era o treabă 
grea. 

Cei doi stăteau într-un spațiu special amenajat în interiorul 
centrului de comandă și control al secretariatului general al 
NATO, un fel de cameră-în-cameră, izolată acustic şi denumită 
neoficial „balonul“. Pereţii şi podeaua formau un singur 
modul, separat de zidurile de beton dimprejur de niște blocuri 
din cauciuc gros, care împiedicau propagarea vibraţiilor 

sonore în exterior. Contramăsurile de supraveghere tehnică 
erau puse în funcţiune zilnic, verificîndu-se astfel siguranța 
balonului şi eventuala prezență a unor dispozitive de ascultare. 
Serviciul de pază controla în fiecare zi încăperea şi 
împrejurimile sale. Nu erau ferestre, deci nici riscul pătrunderii 
razelor laser sau microundelor care ar fi putut descifra 
vibraţiile vocilor umane. Mai exista și un complicat sistem 
suplimentar de control: un conector spectral funcționa în 
permanenţă, folosind un specirometru, pentru a depista canale 
externe de supraveghere; un altul acustic utiliza mostre sonore 
pasive, adaptate pentru a detecta și clasifica automat orice 
dispozitiv de ascultare. În sfîrșit, un generator acustic emitea 
constant un semna! aleatoriu, pentru a bruia microfoanele cu 
rezistență de contact sau pe cele din pereți, ca și orice 
transmițătoare audio fixate în bornele instalaţiei electrice. 
Insistenţa lui Lanchester de a se întâlni între pereţii extrem de 
siguri ai balonului era dovada seriozității cu care privise 
consilierul informațiile importante pe care urma să i le 
comunice Bryson. 

Lanchester ridică privirea, vizibil tulburat. 

— Ceea ce-mi relatezi dumneata e absurd, e curată 
nebunie, deşi poate fi întrucâtva adevărat. Spun asta pentru 
că unele crîmpeie din afirmațiile dumitale confirmă puținul 
pe care-l știu eu. 

— Dar dumneavoastră trebuie să știți despre existența 
Directoratului. Sînteți președintele PFIAB, am fost informat 
despre treaba asta și trebuie să recunosc că, la început, am 
crezut că omul care mă punea în temă — unul dintre acei 
ofiţeri de informaţii anonimi, fără chip, din spatele cortinei — 
îşi pierduse mințile. Era una dintre cele mai incredibile poveşti" 
pe care le auzisem vreodată. O agenţie de informații sub 
acoperire, care acționa numai din umbră, fără control, fără 
răspunderi ori supraveghere — ceva cu totul neobișnuit! Dacă 
aș fi îndrăznit să-i vorbesc președintelui despre asta, m-ar fi 
trimis la ospiciu, şi pe bună dreptate. 

- Dar ce vi se pare atât de incredibil? Vă referiţi la esenţa 
reală a Directoratului, la impostura din interiorul imposturii? 

— De fapt, nu. Harry Dunne mi-a prezentat un raport 
acum cîteva luni, dar se pare că a dezvăluit doar o parte a 
acestei poveşti. Mi-a vorbit despre convingerea lui că 
fondatorii şi șefii Directoratului provin de la GRU și că Ted 
Waller se numea, de fapt, Ghenadi Rosovski. Ceea ce mi-a 
spus era alarmant şi uimitor în acelaşi timp. Descoperirile lui 
trebuia foarte bine protejate, altfel guvernul ar fi fost aruncat 
în haos, punctele vulnerabile ale securității naționale ar fi fost 
date în vileag, ar fi fost zguduită însăși temelia sistemului. De 
aceea, faptul că i-ai menţionat numele mi-a atras imediat 
atenția, 

— Totuși, trebuie să vă fi arătat sceptic față de cele spuse 
de el. 

— O, da, foarte sceptic, N-aş spune că l-am dat afară — 
atuurile lui Dunne erau prea solide pentru a fi ignorate —, dar 
ideea unei imposturi de asemenea proporții e greu de acceptat. 
Dar și mai tulburătoare mi s-a părut estimarea pe care ai făcut-o 
dumneata activităților actuale ale Directoratului. 

- Dunne trebuie să vă fi informat despre toate astea. 

- Trebuie să aveţi o modalitate de-a ajunge Ia el, de-a 
afla unde e. 

— N-am nici un as în mînecă. O să dau telefoane, să văd 
ce pot face, dar oamenii nu dispar pur și simplu de la etajul 
şapte al sediului CIA. Dacă a fost luat ostatic sau dacă e mort, 
o să aflu, Nick. Sînt aproape sigur că o să-i dau de urmă. 

- Cînd am vorbit cu el ultima oară era îngrijorat de 
infiltrarea Agenţiei, de faptul că Directoratul îşi întinsese 
tentaculele în interiorul CIA. 

Lanchester încuviință. 

— Aş zice că identificarea prezumtivului asasin de la 
Chantilly e grăitoare. Nu-i exclus ca legitimaţia să fi fost pur 
şi simplu furată sau ca individul să fi fost angajat pe plan local 
şi manipulat. Dar sînt nevoit să fiu de acord cu dumneata şi 

cu Dunne. Nu putem exclude posibilitatea ca Agenţia să fi 
fost penetrată destul de adînc. Mă întorc la Washington peste 
cîteva ore și-o să dau un telefon din avion la Langley, să 
vorbesc cu directorul. Însă dă-mi voie ca să fiu foarte sincer 
cu dumneata, Nick. Cercetează cu atenţie tot ce mi-ai spus. 
O frîntură de conversaţie auzită la castelul unui negustor 
francez de arme, sugera că el și Anatoli Prișnikov au fost 
implicaţi în plănuirea catastrofei de la Lille. Nu mă îndoiesc 
că-i adevărat, dar ce dovezi avem? 

— Cuvîntul unui agent operativ cu o vechime în branşă 
de aproape două decenii, zise Bryson calm. 

— Un fost angajat al aceleiaşi bizare agenţii despre care 
ştiu acum că e o forță ostilă care acționează pe teritoriul 
american împotriva intereselor americane. Îmi pare rău că 
sînt atît de brutal, dar aşa stau lucrurile. Dumneata ești un 
dezertor. Nu pun nici o clipă la îndoială onestitatea dumitale, 
însă știi cum i-a tratat întotdeauna guvernul nostru pe trădători — 
cu cea mai mare suspiciune. Amintește-ți ce i-am făcut bietului 
dezertor Nosenko, omul care a fugii din KGB ca să ne 
avertizeze că ruşii erau în spatele asasinării lui Kennedy şi că 
CIA fusese infiltrată la nivel înalt de către o cîrtiță. L-am 
închis singur într-o celulă de închisoare și l-am interogat ani 
la rînd. James Jesus Angleton, şeful contrainformaţiilor din 
CIA la acea vreme, credea că omul e o momeală sovietică, o 
încercare de a ne manipula, de-a ne îndruma greșit şi că nimic 
din ce spusese el nu era adevărat. Nu numai că nu l-a crezut 
pe cel mai important dezertor din KGB pe care l-am avut 
vreodată — nici măcar după ce Nosenko a trecut cu bine mai 
multe teste cu poligraful —, dar l-a mai şi brutalizat, l-a terminat., 
Şi Nosenko ne dăduse nume reale de agenți, de operațiuni, de 
şefi. Dumneata îmi oferi zvonuri, crîmpeie de conversație, sugestii. 

— Vă ofer mai mult decît suficient pentru a trece la 
acțiune, i-o întoarse Bryson. 

— Nick, ascultă-mă. Ascultă și înțelege. Să zicem că mă 

duc la preşedinte şi-i spun că există un fel de octopus — o 
organizație nebuloasă, fără chip, a cărei existență n-o pot 
dovedi cu precizie, n-o pot confirma şi ale cărei obiective le 
pot doar bănui. Toţi ar rîde în hohote de mine la Biroul Oval, 
sau şi mai rău. 

- Nu și dacă vor ține cont de credibilitatea 
dumneavoasiră. 

— Credibilitatea mea, cum îi zici, se bazează pe refuzul 
meu de a fi alarmist, pe insistența de-a avea probe înainte de-a 
acționa. Dumnezeule, dacă altcineva ar face la Consiliul 
Naţional de Securitate sau la Biroul Oval asemenea afirmaţii 
ncîntemeiate, m-aş înfuria. 

— Dar ştiţi... 

— Nu ştiu nimic. Bănuieli, sugestii, scheme pe care ne 
imaginăm că le înțelegem. Asta nu-i cunoaştere. În jargonul 
dreptului internațional, ele nu constituie garanţia probelor. E 
insuficient... 

- Intenţionaţi să nu faceți nimic? 

- N-am spus asta. Oamenii mă ceartă mereu, zicînd că 
sînt prea pedant. Dar asta nu înseamnă că o să stau cu mîinile 
în sîn şi-o să-i las pe fanaticii ăștia să ia lumea în stăpînire. 
Spun doar că am nevoie de mai mult. Am nevoie de dovezi. 
O să mobilizez toate instituţiile statului, dar pentru asta vreau 
ca dumneata să vii la mine cu ceva concret. 

— La naiba, n-avem timp. 

— Bryson, ascultă-mă! 

Bryson observă expresia îndurerată de pe chipul lui 
Lanchester, 

— Îmi trebuie mai mult. Am nevoie de ceva palpabil. 
Vreau să ştiu ce pun la cale! Contez pe dumneata. Cu toţii 
contăm pe dumneata. 


Contez pe dumneata. Cu toţii contăm pe dumneata. 
Vocea lui Lanchester se auzea din difuzorul consolei din 
camera întunecată, aflată la mii de kilometri distanță. Spune 

cum te pot ajuta? Ce mijloace îți pot pune la dispoziție? 

Cel ce asculta ridică receptorul unui telefon şi apăsă pe 
un buton. 

— Deci a luat legătura, după cum ne aşteptam. 

- Conform profilului său psihologic, domnule, se auzi 
vocea de la celălalt capăt al liniei. Merge direct la țintă. Sînt 
Surprins doar că n-a încercat vreun şantaj sau alte amenințări. 

— Vreau să ştiu exact cu cine și pentru cine lucrează. 

— Da, domnule. Din nefericire, nu ştiu unde urmează să 
se ducă. 

— Nu-ţi face griji. În zilele noastre, lumea a devenit mică. 
Nu poate dispărea. N-are unde să se ducă. 


Bryson lăsă mașina închiriată la cîteva blocuri distanță 
de cartierul Marolles şi se apropie de pensiune pe jos, privind 
cu atenție în jur, încercînd să descopere vreo persoană ce 
părea să nu aparţină acelei zone. Nu văzu nimic neobişnuit, 
dar tot nu se simțea la largul său. Fusese manipulat, înşelat de 
prea multe ori. Richard Lanchester nu-i dăduse afară, dar 
nici nu se simţise îndemnat să treacă neîntîrziat la acțiune. 
Oare îl suspecta și pe el? Bryson ştia că gîndind în felul acesta 
va ajunge să înnebunească. Nu, avea să-l judece pe Lanchester 
după cum i se arătase, un om ce părea sincer îngrijorat şi care 
avea dreptate să ceară dovezi serioase, pentru a trece la 
acțiune. Era un recul, dar și un pas înainte, pentru că obținuse 
un aliat. Dacă nu un aliat, cel puţin un om care să-l asculte cu 
bunăvoință. ` 

După ce trecu de femeia ursuză de la recepție, Bryson 
cobori la subsol. Văzînd dulapul încuiat, oftă ușurat. Scoase 
arma ascunsă sub haină, se dădu într-o parte, descuie fără 
zgomot broasca și deschise brusc ușa. 

Constată cu surprindere că dulapul era gol. Frînghia de 
rufe fusese tăiată, iar bucăţile de sfoară zăceau împrăștiate pe 
fundul dulapului. 

Layla dispăruse. 

Probabil că cineva o ajutase să scape. Nodurile fusescră 
solide, iar ea nu avusese cu ce să le taie. 

Bryson ajunse la concluzia că Layla acţionase împreună 
cu alţii, aflaţi în preajmă. 

Complicii ei se aflau, probabil, prin apropiere. Dacă ea 
czitase înainte de a trage, ei n-o vor face. Renunţă să urce în 
camera lui — era un risc pe care nu trebuia să și-l asume. 

Recapitulă în gînd conținutul valizei lui. În ultimii 
douăzeci de ani învățase să ia cu el doar lucrurile strict 
necesare şi care să nu-l trădeze la o eventuală percheziţie. De 
obicei, şi le aranja astfel încît să-și poată da seama dacă îi 
scotocise cineva valiza — informaţie care se dovedise deseori 
utilă. Se obişnuise să nu lase în ea nimic de neînlocuit, să nu 
ncglijeze nimic. Mai învățase şi să separe bunurile în două 
mari categorii: cele cu valoare materială și cele cu valoare 
strategică. Existau obiecte din prima categorie care puteau fi 
uşor furate de hoţi sau de cameriste: bani, bijuterii, mici obiecte 
electronice care păreau scumpe. Cele din a doua categorie — 
pașapoarte autentice și falsificate, acte de identitate, permise 
şi alte documente, rolfilme, casete video și dischete — erau 
mai rar furate de hoţii obişnuiţi; dispariția lor nu putea fi 
înlocuită. 

Bryson lăsa mai degrabă bani în bagaj, dar își lua cu el 
pașapoartele false, Credincios obiceiului, avea asupra lui toate 
documentele personale, arma și cheia de criptare de la 
telefonul protejat al lui Jacques Arnaud, un microcip pe care-l 
purta de ceva timp cu el. Dacă își părăsea camera de hotel și 
nu se mai întorcea, ar fi supraviețuit. Banii îi putea procura 
ușor. 

Acum se întreba încotro s-o ia. Infiltrarea în Directorat 
ieșea din discuție. Trebuia să încerce s-o găsească pe Elena, 
folosind drept momeală statutul său de fost soţ. 

Ei nu știau dacă și cît aflase el de la Elena. Chiar dacă 

fusese însărcinată cu supravegherea lui sau avusese misiunea 
să-l manipuleze, tot i-ar [i putut spune nişte lucruri, din 
ncatenție sau intenţionat. Fusese totuși soțul ci; existaseră, 
prin forța lucrurilor, momente de intimitate. 

Dacă ar lăsa să sc înțeleagă că aflase ceva de la Elena, 
lucruri despre care ei n-ar fi vrut ca el să ştie? Informaţii, 
depozitate undeva, păstrate ca obiect de negociere, lăsate în 
grija unui avocat pentru a fi scoase la lumină în cazul morţii 
sale? 

Aici avea un avantaj. Un soț ştia despre soţia lui niște 
lucruri pe care nimeni altcineva nu le cunoştea. Ei nu-şi puteau 
da seama ce i-a transmis lui, intenţionat sau nu. Avea să 
folosească nesiguranța, ambiguitatea ca momeală. 

Cum o va face încă nu ştia, planul era în stadiul iniţial. 
Existau agenții cu carc avusese legături de scurtă durată, 
operatorii din Amsterdam și Copenhaga, din Berlin şi Londra, 
din Sierra Leone și Pyongyang. Urma să înceapă munca 
metodică, migăloasă de a-i contacta, măcar pe cei ale căror 
nume și parole mai erau valabile, pentru a-i folosi ca să-i 
transmită mesajul lui Ted Waller. 

Pentru asta, avea nevoie de bani, lucru uşor de rezolvat. 
Dispunea de nişte conturi secrete în Luxembourg și Grand 
Cayman, de care nu se atinsese pînă atunci; necesitatea de a 
ascunde fonduri pentru situaţii neprevăzute cra realmente o 
lege nescrisă pentru agenții Directoratului, o chestiune de 
supravieţuire. Va aranja niște transferuri de bani, ca să-şi 
asigure fondurile de care avea nevoie pentru a călători liber, 
acum, după ce-și pierduse încrederea în CIA. 

Următorul pas va fi reluarea legăturilor cu foştii lui colegi, 
pentru a transmite prin ei amenințarea însoțită de o cerere: să 
se întîlnească cu Elena. În caz contrar va divulga informaţiile 
ținute pînă atunci în rezervă. Şantaj, pur și simplu. 

Bryson căută altă cale de ieșire din hotel, una care să 
nu-l oblige să treacă prin hol. După ce rătăci timp de cîteva 

minute prin labirintul subsolului întunecat, găsi o ieșire de 
serviciu puţin folosită, o uşă de fier pe care rugina o înțepenise. 
Se chinui cu ea pînă cînd reuşi s-o deschidă. Uşa dădea spre 
o alee îngustă, pavată cu piatră, plină de gunoaie, greu de 
străbătut şi, evident, rar folosită. 

O stradă laterală ducea spre artera principală. 

Bryson dispăru în mulţimea de pietoni. Se opri la un 
magazin universal, unde îşi cumpără haine noi; se schimbă în 
cabina de probă, lăsîndu-le pe cele vechi acolo, spre 
nedumerirea vînzătorului. Mai cumpără un rucsac, alte cîteva 
haine şi o sacoşă de voiaj ieftină, 

Căutînd sucursala unei bănci internaționale, trecu pe lîngă 
vitrina unui magazin de aparatură electronică, dominată de 
un şir de televizoare potrivite pe acelaşi canal. Imaginile îi 
crau familiare: recunoscu imediat punctele de reper ale 
Ciencvei. Părea să fie o reclamă turistică pentru Elveţia, apoi 
înțelese că era o emisiune de știri. Simți că i se face rău cînd 
văzu imaginile care urmară. 

Era Spitalul Cantonal din Geneva. Aparatul de filmat 
trecea prin coridoare, prin camera de urgenţă, plină de oameni 
aflaţi pe lărgi şi de cadavre în saci de plastic. Obiectivul 
surprinse o scenă de infern: mai multe cadavre, pregătite să 
[ic transportate la morgă. Titlul de pe ecran preciza: „Geneva, 
ieri“. 

leri? Ce catastrofă ar fi putut avea loc? Se întoarse, zări 
un chioşc de ziare. Citi titlurile: GENEVA. ANTRAX. 
EPIDEMIE. ATAC. 

Înşfăcă un exemplar din International Herald Tribune. 
Titlul de pe prima pagină, tipărit cu litere mari spunea: 
VICTIMELE ANTRAXULUI CONTINUĂ SĂ AGLOMEREZE 
SPITALELE GENEVEI. AUTORITĂȚILE INTERNAȚIONALE 
CAUTĂ RĂSPUNSURI. NUMĂRUL PROBABIL AL 
MORȚILOR - PESTE O MIE. 

Cuprins de ameţeală, începu să citească articolul: 

GENEVA -Rapida răspîndire a virusului antraxului 
s-a transformat într-o epidemie; spitalele şi clinicile sînt 
pline de cetăţeni infestați. Se estimează că trei mii de 
persoane au contractat virusul. Șase sute cincizeci sînt 
deja moarte. Administratorii spitalelor au luat măsuri de 
urgenţă şi au pregătit saloanele pentru ceea ce mulți se 
tem că va deveni un aflux copleşitor de cazuri de antrax 
în următoarele patruzeci şi opt de ore. Autoritățile 
municipale au ordonat instituţiilor, şcolilor şi birourilor 
să-şi închidă portile și i-au avertizat pe turişti și pe oamenii 
de afaceri să nu vină la Geneva pînă cînd nu va fi stabilită 
sursa infecției. Primarul oraşului, Alain Prisette, şi-a 
exprimat surprinderea și mîhnirea, cerîndu-le localnicilor 
şi vizitatorilor să rămînă calmi. 

Pacienţii au început să vină la spitalele şi clinicile 
din Geneva ieri, dimineața, prezentînd simptome de 
gripă. Pe la ora cinci dimineaţa, la Spitalul Cantonal 
fuseseră diagnosticate peste douăsprezece cazuri de 
antrax, Ieri la amiază, victimele se numărau cu miile. 

Autoritățile municipale şi medicii au lucrat fără 
întrerupere pentru a stabili sursa epidemiei. Oficialităţile 
au refuzat să comenteze relatările conform cărora virusul 
mortal ar fi fost răspîndit de un camion, pe care era 
montat un distribuitor cu acrosoli ce emitea un nor de 
spori. 

Antraxul are o rată a mortalităţii de 90%. După 
infestare, victima are mari probleme respiratorii, urmate 
de paralizie și apoi de moarte, în mai puţin de treizeci şi 
şase de ore. 

Deşi antraxul inhalat se poate vindeca printr-un 
tratament repetat cu penicilină, autoritățile de aici 
subliniază faptul că personalul din spitale trebuie să ia 
măsuri de protecţie, pentru a nu se infecta. Sporii de antrax 
pot rămîne activi decenii în șir. 

În vreme ce oficialii elveţieni îşi continuă cercetările 
pentru depistarea sursei de infecţie, autoritățile medicale 
estimează că bolnavii vor fi cu zecile de mii. 

Intrebarea pe care mulți și-o pun aici este: de ce? 
De ce a fost vizată Geneva şi cum? Comentariile se 
concentrează asupra faptului că la Geneva se află sediile 
multor importante organizații internaţionale, printre care 
şi Organizaţia Mondială a Sănătăţii. Primarul a refuzat 
să comenteze zvonul conform căruia epidemia se 
datorează folosirii unei arme biologice de către o 
organizație teroristă nemenționată, care plănuia atacul 
de mai multe săptămîni, poate chiar luni. 


Dacă informaţiile erau corecte, și n-aveau de ce să nu 
fic, la Geneva avusese loc un atac cu arme biologice pe cînd 
se afla încă acolo sau imediat după aceea. 

Un avion american explodînd după decolare... trenul 
Eurostar aruncat în aer la Lille... o bombă detonată în metroul 
din Washington la o oră de vîrf... Gîndul îl ducea la o tactică 
teroristă, cu o frecvență sporită, asemănările fiind evidente. 
Fiecare atentat era menit să provoace haos, să rănească cît 
mai mulți oameni, să inducă panică. Erau exemple clasice de 
acte teroriste, cu excepția unui singur lucru: 

Nimeni nu-şi asuma responsabilitatea. 

În mod obişnuit, teroriștii îşi asumau responsabilitatea 
faptele lor, prezentau o motivaţie. 

Știind că Directoratul [usese în spatele exploziei de la 
Lille, Bryson bănuia că acesta avea un amestec și în atacul de 
la Geneva. De fapt, era aproape sigur. 

Dar de ce? Care era obiectivul? Ce spera Directoratul să 
realizeze? De ce conspirau împreună niște persoane 
particulare extrem de influente pentru a declanşa un val de 
teroare în diverse colțuri ale lumii? În ce scop? 

Bryson nu mai accepta ipoteza potrivit căreia negustorii 
de arme încercau să creeze pe piaţă o cerere artificială pentru 
marfa lor. Automatele Uzi erau neputincioase în fața unei 

epidemii de antrax; trebuia să fie vorba de altceva, alta era 
explicația. Dar care? 

Abia venise de la Geneva şi fusese foarte aproape de 
Lille cu cîteva zile în urmă. În ambele cazuri, fusese prezent. 
Se dusese la Geneva după ce aflase că Jan Vansina, agent al 
Directoratului, se afla acolo. Fusese la Chantilly — nu la Lille, 
dar în apropicre — pentru a scoate la lumină activitățile oculte 
ale lui Jacques Arnaud. 

Să i se fi întins o cursă? Atacurile teroriste avuseseră loc 
în zone pe care tocmai le vizitase. S-ar fi putut face vreo 
legătură cu el doar pentru că fusese prin preajmă? 

Se gîndi la Harry Dunne și la insistențele lui de-a se duce 
la Geneva ca să-l înfrunte pe Jan Vansina. Să fi fost Dunne 
implicat? Dar Chantilly? Dunne nu știuse dinainte.. 

Insă Layla știuse. La acea vreme, Layla îl informase 
despre castelul lui Arnaud de la Chantilly. Ezitase să-l ducă 
acolo — ori simulase ezitarea —, dar de la ea aflase despre 
Chantilly. Harry Dunne îl încurajase să viziteze Geneva; Layla 
îi stîrnise, în mod subtil, interesul pentru Chantilly. În ambele 
zone avuseseră loc atacuri teroriste imediat după aceea. Era 
posibil ca Dunne și Layla să fi lucrat amîndoi în slujba 
Directoratului, manipulîndu-l şi determinînd arestarea lui 
pentru o seric de atacuri devastatoare? 

lisuse, care cra adevărul? 

Împăturînd ziarul observă un mic articol, însoțit de o 
fotografie. Fotografia îi atrase mai întîi atenția. Îl recunoscu 
pe bărbatul pe carc-l văzuse ieșind din biroul lui Jacques 
Arnaud, la castelul din Chantilly: Anatoli Prişnikov, președinte 
şi director executiv al uriașului concern rus Nortek. 

ARNAUD ÎNFIINŢEAZĂ O SOCIETATE MIXTĂ, 
anunța titlul. Extinsul imperiu corporatist a lui Jacques Amaut 
anunţa constituirea unei societăți mixte cu un concern rus, 
acesta din urmă format la rîndul său prin fuzionarea mai multor 
întreprinderi ce aparținuseră armatei sovietice. 

Nu era precizată natura afacerilor societății, însă articolul 
remarca prezența tot mai mare a lui Nortek pe piața 

curopeană, menţionînd rolul său într-o serie de luziuni din 
industria electronică. Începea să se contureze un model, dar 
care era acela? O contopire pe plan mondial a unor corporaţii 
importante, fiecare fiind — sau putînd fi — un furnizor pentru 
industria de apărare. Sub controlul Directoratului, dacă 
informația lui cra exactă. Însemna asta că Directoratul încerca 
să pună stăpînire pe sistemele de apărare ale marilor puteri? 
Din cauza asta să fi fost Harry Dunne atît de speriat? 

Uneltise Dunne ca să-l păcălească și să-l scoată țap 
ispăşitor? 

Sau însuşi Dunne — dacă mai trăia — era fraierul? 

Cel puţin, Bryson ştia unde să se ducă pentru a găsi 
răspunsuri. 


Pe Rue d'Argent exista un magazin cu accesorii pentru 
actori, unde Bryson făcu nişte cumpărături. Apoi se duse la 
sucursala unei bănci internationale, prin intermediul căreia 
făcu o serie de transferuri din contul lui de la Luxembourg. 
Pînă la sfîrşitul după-amiezei avea, scăzînd taxele bancare, 
aproape o sută de mii de dolari, majoritatea în dolari americani, 
dar şi în alte monede europene. 

Se opri la o agenţie de turism și se înscrise în ultimul 
moment la o excursie. Apoi găsi un magazin cu articole sporti- 
ve unde mai făcu cîteva cumpărături. 


A doua zi, de la Aeroportul Zaventem pleca un vechi 
Acroflot închiriat, ai cărui pasageri formau un grup pestrit și 
pălăgios, cu rucsacuri în spinare, care plătiseră preţuri reduse 
pentru excursia „Nopțile Moscovei” — trei nopți şi patru zile 
la Moscova, apoi un drum de o noapte cu trenul pînă la 
St. Petersburg, unde urmau să petreacă două nopți și trei zile. 

Printre excursioniști era un bărbat între două vîrste, cu 
barbă, îmbrăcat într-o salopetă verde și cu o șapcă de base- 
ball pe cap. Ceilalţi turişti îl cunoşteau sub numele de Mitch 

Borowsky, contabil din Quebec. Omul călătorise în toată lumea 
şi fusese atras de excursia la Moscova. Avusese noroc și prinsese 
unu! dintre ultimele locuri rămase libere în avion. Fusese o 
decizie de ultim moment, le explică el noilor sale cunoștințe. 


18 


ra ora 10 a.m.. În Sala Diagramelor aflată la parterul 

Casei Albe, fusese convocată o întîlnire 
neprogramată a şefilor de agenţii și a adjuncţilor acestora. 
La asemenea întruniri erau analizate situaţiile de criză. La 
astfel de întilniri se luau deciziile complimentare care modelau 
politicile şi doctrinele statului. 

Evenimentele presante impuneau reacții rapide: 
consensul putea [i atins doar dintr-o poziție lipsită de 
prejudecăţi, nestînjenită de birocrația greoaie, de 
politicianismul de cabinet şi de sugestiile tardive ale analiştilor 
timizi. În cadrul executivului, succesul însemna stăpînirea unui 
principiu de bază. Nu te prezentai în faţa șefului cu probleme, 
ci cu soluţii. La asemenea întruniri se concepeau soluțiile. 

La masa lungă din mahon erau aliniate opt scaune, iar în 
dreptul fiecăruia se afla cîte un blocnotes. Lîngă un perete se 
găsea o canapea tapițată cu damasc roz — imagine a unui 
rafinament apus; deasupra ci, înrămată, se afla ultima hartă 
strategică folosită de președintele Roosevelt, care 
supraveghease din acel loc mișcările de trupe ale armatei 
americane în cel de-al doilea război mondial. Pe ea era scrisă 
de mînă o dată: 3 APRILIE 1945. Roosevelt murise cîteva 
zile mai tîrziu. În anii ce-au urmat, centrul de comandă, cîndva 
ulirasecret, fusese transformat în depozit. Administrația 
actuală începuse să folosească din nou încăperea fără ferestre, 
al cărei trecut conferea solemnitate întrunirilor ce aveau loc 
acolo. 

Richard Lanchester stătea la un capăt al mesei uitîndu-se 
nedumerit la colegii săi. 

— Tot nu mi-e limpede care e ordinea de zi. În mesajul 
pe care l-am primit era subliniată urgenţa întîlnirii, dar nu se 
spunea mare lucru despre obiectul ei. 

John Corelli, directorul ANS, vorbi primul: 

— Aş fi zis că te afli în cea mai bună postură pentru a 
evalua semnificația celor întîmplate. Omul a stabilit contactul. 

Lanchester venise cu o cursă de noapte de la Bruxelles, 
cuse un duș în grabă şi se bărbierise, însă oboseala îşi pusese 
amprenta pe chipul lui ridat. 

Morton Culler, cel mai vîrstnic ofiter de informaţii de la 
ANS, cu o vechime de douăzeci de ani în agenţie, schimbă o 
privire cu șeful lui. Părul său rar cra pieptănat pe spate şi dat 
cu gel; ochii cenușii nu clipeau în spatele lentilelor groase ale 
ochelarilor. 

- Nicholas Bryson, domnule. Vorbim despre vizita pe 
care ţi-a făcut-o la Bruxelles. 

- Bryson, repetă Lanchester numele, cu chipul impasibil. 
Ştii unde e? 

— Sigur, zise Culler, Totul s-a petrecut exact așa cum ne 
aşteptam. Se potriveşte cu profilul său psihologic. Merge di- 
rect la țintă. A încercat să te șantajeze? A proferat amenințări? 

— Nici vorbă, protestă Lanchester. 

- Cu toate astea, ai fost de acord să discuți cu el între 
patru ochi. 

— Orice persoană publică își ia măsuri de proiecţie, are 
gărzi pretoriene formate din secretari de cabinet, ofițeri de 
presă și funcţionari. El a reuşit să treacă de toți și mi-a atras 
atenţia dezvăluind ceva despre care foarte puțini dintre noi 
au știință. 

— Ai aflat ce voia de la noi? 

Lanchester făcu o pauză. 

— A vorbit despre Directorat. 

— Deci şi-a declarat loialitatea față de acesta, sublinie 
James Exum, directorul CIA. 

— Dimpotrivă. A descris Directoratul ca pe o ameninţare 
globală. Părea iritat de faptul că n-am acționat eficient 
împotriva lui. A făcut aluzie la nişte tipuri de impostură, la o 
organizaţie suprastatală. Majoritatea afirmațiilor lui păreau 
nebuneșşti, și totuși... Lanchester tăcu preţ de o clipă. 

— Şi totuşi? îl îmboldi Exum. 

— Sincer vorbind, o parte din ceca ce a spus avea sens. 
M-a înspăimântat. 

— Se pricepe la asta, domnule, spuse Culler. E un geniu 
al manipulării. 

— Pari să cunoști multe despre omul acesta, zise caustic 
Lanchester. De ce nu mă informezi? 

— Exact asta avem de gînd să facem, zise Corelli. Făcu 
semn spre cei doi necunoscuţi din încăpere, Terence Martin 
şi Gordon Wollenstein, din grupul operativ, pe care l-am creat 
în acest scop. Le-am cerut să facă un rezumat al situaţiei pentru 
toți cei prezenţi. 

Terence Martin, un bărbat înalt, de vreo treizeci și cinci 
de ani, cu un aer rezervat, vorbi cu un vag accent de Maine: 

- Nicholas Bryson, fiul lui George Bryson, general cu 
o stea din armata Statelor Unite. Bryson senior a servit în 
Batalionul patruzeci şi doi mecanizat, în Coreea de Nord, 
apoi în Vietnam, în prima etapă a războiului. A primit mai 
multe decoraţii. Nicholas, singurul lui copil, s-a născut acum 
patruzeci şi doi de ani. La acea vreme George Bryson era 
permanent în mişcare, îndeplinind misiuni în întreaga lume. 
Nina Bryson, soția lui, era o pianistă desăvîrșilă şi preda 
muzica. O femeie blîndă, la locul ei. Şi-a urmat soțul peste 
tot. Tînărul Bryson şi-a petrecut copilăria în douăsprezece 
țări diferite. 

— Sună ca o rețetă pentru însingurare, zise Lanchester, 
dînd încet din cap. Trebuie să-și fi pierdut cu uşurinţă directia 

în acel amalgam de culturi. S-o fi retras în sine ca într-o 
cochilie, ascunzîndu-se de oamenii din jur. 

— Ai răbdare, lucrurile devin interesante, îl întrerupse 
politicos Gordon Wollenstein, un bărbat roșcovan, cu o [aţă 
adînc brăzdată de riduri şi un aspect oarecum neîngrijit; era 
specialist în psihologie. Teza lui de doctorat despre noile 
tehnici de stabilire a profilului psihologic trezise interesul 
serviciilor americane de informaţii. 

- E vorba despre un copil care, de cîte ori se acomodează 
cu un loc, trebuie să-l părăsească. Dintr-o dată, și prea puţin 
pregătit s-o facă. Şi totuşi, ajunge să-și însușească cultura, 
obiceiurile și limba regiunii respective. Nu pe cele ale cazărmii 
sau ale comunității americane, ci pe cele ale localnicilor, ale 
poporului în a cărui țară trăieşte la un moment dat. Probabil 
că datorită legăturilor sale cu servitorii părinţilor lui. După 
patru luni de la sosirea sa la Bangkok, la vîrsta de opt ani, 
vorbca fluent, fără accent, limba thai. La scurtă vreme după 
instalarea la Hanovra, nici unul dintre colegii lui germani de 
clasă n-ar fi bănuit că era american. La fel şi cu italiana, 
chineza, araba. A învățat și basca! Și nu e vorba doar despre 
limbile oficiale, ci și despre variantele dialectale — limba vorbită 
pe terenul de joacă, dar și cea de la posturile de radio. Era un 
burete, un cameleon, cu o capacitate într-adevăr uluitoare 
dc a ...ei bine, de a „deveni localnic“. 

— Mi s-a confirmat faptul că învăța foarte bine și era tot 
timpul în fruntea clasei, interveni Terence Martin. 

— O inteligenţă extraordinară şi o măiestrie sportivă 
extraordinară. Nu o aberaţie a naturii, dar ceva pe-aproape. 
E limpede că s-a întîmplat ceva cu el în timpul adolescenței. 

Martin dădu din cap spre Wollenstein, făcîndu-i semn să 
continue. 

— Adaptabilitatea e un lucru ciudat, spuse Wollenstein. 
Vorbim despre „substituirea de cod“ atunci cînd oamenii sînt 
educați într-un climat poliglot — capabili să gîndească şi să se 

exprime, fără efort, în mai multe limbi. Mai tulburătoare e 
abilitatea de a se adapta și a renunţa la sisteme diferite de 
valori. De a schimba un cod moral cu altul. Şi dacă nu există 
o linie de demarcaţie clară între a fi adaptabil și a nu fi ancorat 
în realitate? Noi credem că Bryson s-a schimbat după ce au 
fost uciși părinţii lui, cînd avea cincisprezece ani. De îndată 
ce legăturile cu valorile părinților au fost tăiate în mod vio- 
lent, el a devenit sensibil la alte influențe. Adolescentul 
răzvrătit, dirijat și manipulat de interese ostile nouă, s-a 
transformat într-un bărbat de-a dreptul periculos. Vorbim 
despre un om cu o mie de feţe. Un om care ar fi putut cultiva 
nişte resentimente față de autoritățile care i-au guvernat cîndva 
existența. Tatăl lui și-a petrecut viața servindu-și țara. La un 
nivel oarecum prerațional, el ar putea acuza guvernul Statelor 
Unite de moartea tatălui său. Nu e un om pe care ti l-ai dori 
drept dușman. 

Marlin îşi drese glasul. 

— Din nefericire, noi n-am avut niciodată șansa de a ne 
alege duşmanii. 

— Iar în cazul acesta, se pare că el ne-a ales pe noi. 
Wollenstein făcu o pauză. Comportamentul unui om cu o 
mare capacitate de a se adapta împrejurărilor sugerează ceva 
asemănător sindromului personalității multiple. Sincer 
vorbind, acum fac speculații, însă echipa mea și cu mine 
ne-am întărit convingerea că acesta este misterul personalității 
lui Nicholas Bryson. Nu e vorba de un ansamblu stabil de 
obiceiuri şi particularități. Gîndiţi-vă mai degrabă la un om 
multiplu. 

— E important să înțelegeţi ce ne-a spus Gordon, zise 
Martin. Tot ce s-a petrecut sugerează că Bryson a devenit 
într-adevăr un om foarte periculos. Ştim despre implicarea 
lui în ceva numit Directoratul. Ştim că unul dintre numele lui 
false e „Coleridge“. Ştim că a fost intens antrenat... 

Lanchester îl întrerupse: 

— "Ți-am spus deja, omul mi-a vorbit despre Directorat. 
Zicea că încearcă să-l distrugă. 

- Trucul clasic de dezinformare, spuse Corelli. În 
realitate el este Directoratul. 

Terence Martin deschise un plic mare şi scoase din el un 
teanc de fotografii, pe care le împărți celor prezenți. 

— Unele poze au o granulaţie mare, altele, una mai mică. 
Sînt produsele unui satelit de supraveghere cu înaltă rezoluţie. 
O să vă atrag atenția asupra fotografiei cu numărul 34-12-A. 
Imaginea îl arăta pe Nicholas Bryson la bordul unui cargobot. 
Analiza spectroscopică ne-a dezvălui! că cl ține în mînă un 
recipient din cuarț în care se află așa-zisul „mercur roșu“. Un 
exploziv puternic şi extrem de eficient. Rusnacii l-au inventat. 
Urită treabă. 

- Întrebaţi-i pe bunii cetățeni ai Barcelonei, zise Corelli. 
Asta s-a folosit în recenta explozie de-acolo. 

— Fotografia 34-12-B e granulată, dar cred că puteți 
distinge imaginile, continuă Martin. Am obținut-o de la o 
videocameră de supraveghere din gara Lille. Tot Bryson. Era 
o vedere aeriană a teritoriului aflat la numai şaisprezece 
kilometri est de Lille: şine contorsionalte şi vagoane răsturnate. 
Şi în cazul acesta avem dovezi ce confirmă faptul că 
explozibilul folosit a fost mercurul roșu. Martin le arătă altă 
imagine: Bryson la Geneva. ÎI puteţi observa în aglomerația 
de pe stradă — lîngă Temple de la Fusterie. 

— Am crezul că avea un cont secret la una din băncile 
din Geneva, zise Morton Culler, dar el punea ceva la cale 
acolo. N-am ştiut ce pînă acum cîteva ore. 

— Pînă cînd am aflat că a fost lansată o încărcătură de 
antrax, spuse Martin. Exact în sectorul din vechiul oraş unde 
l-am fotografiat. Probabil că atentatorii au fost localnici, dar 
cl a coordonat acțiunea. 

Lanchester se lăsă pe spătarul fotoliului, făcînd o grimasă. 

- Ce vrei să spui? 

— Numeşte-o cum doreşti, zise Corelli. Dar tind să cred 
că omul dumitale e cel care propagă teroarea planetară. 

— La ordinul cui? 

— Asta-i întrebarea de un miliard de dolari, nu-i așa? 
zise Exum, cu apatia înșelătoare a omului din sud. John şi cu 
mine avem nişte dezacorduri în privinţa asta. 

John Corelli se uită la Martin, îndemnîndu-l să vorbească. 

— Mă aflu aici pentru că generalul-locotenent Corelli 
mi-a cerut să vin în calitate de consilier, spuse Martin. Dar nu 
fac un secret din părerea mea. Oricît de grozav ar fi Bryson, 
nu poate acționa singur. Eu zic să-l urmărim discret, să vedem 
unde se duce. Să urmărim viespea pînă la viespar. Zîmbi, 
arătîndu-și dinții mici și albi. Şi apoi să-i dăm foc. 

- Oamenii lui John susțin să aşteptăm pînă cînd vom 
afla mai multe, spuse Exum, pe un ton politicos, 

Se aplecă peste masă și luă fotografia cu dezastrul 
Eurostarului. 

— lată părerea mea, spuse el pe un ton ferm: o amînare 
e prea riscantă. Nu putem permite un alt masacru în vreme ce 
băieţii de la NSA aşteaptă să-și termine careul de cuvinte 
încrucişate. În privinta asta cred că preşedintele şi cu mine 
sîntem de aceeași părere. 

— Dar să presupunem că € singura pistă care ne poate 
duce la descoperirea unei conspirații mai vaste.:. începu 
Corelli. 

Exum pufni: 

- Dacă poți găsi răspunsul la șapte orizontal, o să afli și 
cuvîntul de la zece vertical. Din cinci litere, începe cu E... 
Dădu din cap cu gravitate și continuă: John, Terence, am cel 
mai mare respect pentru abilitatea voastră strategică. Dar voi 
şi băieţii voştri isteţi uitaţi un lucru: nu avem timp. 

Lanchester se întoarse către Morton Culler, asul de la 
NSA. 

— Dumneata ce părere ai? 

— Exum are dreptate, zise Culler apăsat. Bryson trebuie 
arestat imediat, iar dacă arestarea pune probleme, trebuie 
climinat. E cazul să trimitem echipa Alpha şi să le explicăm 
foarte clar misiunea oamenilor. Nu avem de-a face cu un tip 
care se ocupă cu recondiționarea cărților vechi. E vorba despre 
cineva răspunzător de asasinate în masă, care pare să urzească 
planuri şi mai mari. Cîtă vreme c în viaţă departe de-aici, nici 
unul dintre noi nu poate fi liniștit. Apoi adăugă în şoaptă: 
Echipa Alpha; se zice că nu există. 

Lanchester își puse palmele pe tăblia lustruită a mesei. 

— Uite, vreau să ştiu cît de siguri sînteți de analiza asta, 
spuse el. Eu sînt singurul om din încăperea asta care s-a întîlnit 
cu Bryson, între patru ochi, și — trebuie s-o spun — nu e vorba 
numai despre informaţiile pe care mi le-a furnizat. Mi-a făcut 
impresia unui om de onoare. 

Lanchester făcu o pauză și, preţ de cîteva clipe, nimeni 
nu scoase o vorbă. 

— Alpha va fi trimisă imediat, zise Morton Culler, iar 
colegii lui dădură din cap în semn de aprobare. 

Decizia era luată de comun acord. Înțelegeau cu toții 
semnificaţia acelui ordin. Echipa Alpha era formată din ucigași 
profesioniști. Mobilizarea lor împotriva cuiva echivala cu o 
condamnare la moarte. 

— Doamne Sfinte. Capturat viu sau mort, spuse 
Lanchester pe un ton sumbru. La fel ca în Vestul Sălbatic. 

— Cunoaştem cu toții sensibilitățile dumitale, domnule, 
zise Morton cu o nuanţă de sarcasm în glas. Dar e singura 
cale de a stăpîni situația. Prea multe vieți sînt în joc. Bryson 
le-ar fi ucis pe loc dacă ar fi considerat că asta servea scopurilor 
sale. 

Lanchester dădu îngîndurat din cap. 

— Asta nu-i o hotărîre care se poate lua cu ușurință. 
Poate că judecata mea a fost influenţată de întîlnirea cu el. 
Ar trebui să-mi fac griji că... 

— Faci exact ce trebuie, domnule, spuse repede Culler. 
Să sperăm doar că nu e prea tîrziu. 


19 


arul de noapte era ascuns pe o alee ce dădea în 

Ţverski Bulvar, lîngă şoseaua de centură a 
Moscovei, precum un bar clandestin din America anilor 
douăzeci. Dar, spre deosebire de localurile unde se bea alcool 
în timpul prohibiţiei, barul „Mierla“ nu era ascuns de ochii 
autorităților, ci de plebe, de oamenii de rînd. „Mierla“ trebuia 
să fie o oază secretă de bogăție și viciu pentru elite, pentru 
cei aleși: cei înstăriți, frumoși şi înarmaţi pînă-n dinți. 

Barul era amenajat într-o clădire veche din cărămidă care 
arăta ca o fabrică abandonată, ceea ce şi era: înainte de 
revoluţia bolșevică, acolo funcționase o fabrică de maşini de 
cusut Singer. Ferestrele erau camuflate şi exista o singură 
intrare — o ușă din lemn, vopsită în negru, blindată cu plăci 
de oțel. Singurul indiciu că acolo se întîmpla ceva era șirul 
lung de limuzine negre, parcate de-a lungul aleii înguste. 

La scurt timp de la sosirea sa la Aeroportul Şeremetievo-2 
Şi înscrierea, de ochii lumii, în registrul hotelului Inturist 
împreună cu restul grupului de turiști jerpeliți, Bryson îi 
telefonase unui vechi prieten. Treizeci de minute mai tîrziu, 
un Mercedes bleumarin oprise în faţa hotelului, iar un șofer 
în uniformă îi deschise portiera din spate a mașinii, pe bancheta 
căreia se afla un plic. 

Soarele asfinţise, dar pe Ţverskaia traficul era intens; 
şoferii conduceau nebunește, schimbînd brusc benzile, sfidînd 
regulile de circulaţie, urcînd chiar pe trotuar ca să depășească 
vehiculele mai lente. Ruşii păreau că se țicniseră față de ultima 
vizită a lui Bryson acolo. Deşi multe dintre vechile clădiri 
rămăseseră neschimbate — zgîrie-norii în stil gotic-stalinist, 

de forma torturilor de nuntă şi imensa clădire a Poştei Centrale, 
o mulțime de magazine vechi, precum complexul alimentar 
leliseievski şi Aragvi, cîndva singurul restaurant decent din 
oraș — suferiseră modificări incredibile. Magazine de lux 
străluceau de-a lungul bulevardului mohorît care fusese, 
înainte de prăbușirea statului comunist, strada Gorki: Versace, 
Van Cleef & Arpels, Vacheron Constantin, Tiffany. Totuşi, 
alături de semnele vizibile ale unei plutocraţii autohtone, erau 
cvidente şi indiciile unei sărăcii copleșitoare, ale unui sistem 
social aflat în colaps. Soldaţi care cerșeau în văzul lumii, 
bătrânei care vindeau băutură contrafăcută sau legume și 
fructe, tîrfe cu părul oxigenat erau o prezență mai insolentă 
ca oricînd. 

Bryson cobori din mașină, scoase cartela mică de plastic 
din plicul lăsat pentru el și o introduse într-o fantă 
asemănătoare celei a unui bancomat. Ușa se deschise cu un 
biziit, şi el intră într-un hol cufundat în întuneric. După ce 
poarta se închise în urma lui, începu să caute, bîjbîind, a doua 
ușă, despre care șoferul îi spusese, într-o engleză rudimentară, 
că se afla acolo. Puse mîna pe clanța rece de metal și deschise 
cea de-a doua uşă. 

Fascicule de lumină violentă, albastră şi roşie se 
încrucișau în aer, se unduiau prin nori de fum alb și ricoșau în 
coloane greceşti din alabastru, în tejghele din marmură neagră 
şi scaune înalte de oțel. Proiectoarele se roteau undeva sus, 
în zona întunecată unde fusese cîndva planșeul fabricii. Un 
gen de muzică rock nemaiauzit de Bryson, un fel de tehno- 
pop rusesc, bubuia cu o intensitate asurzitoare. În aer plutea 
mirosul de marijuana, amestecat cu cel de parfum franțuzesc 
scump și cu cel de aftershave rusesc, de proastă calitate, 

Bryson plăti taxa de intrare — echivalentul a două sute 
cincizeci de dolari şi îşi făcu loc cu greu prin mulțimea 
compactă, formată din gangsteri cu lanţuri de aur și Rolexuri 
imense, țipătoare. Femeile, ori erau tîrfe, ori încercau să arate 

aşa, îmbrăcate cu bluze adînc decoltate și fuste mini strîmte, 
care nu lăsau nimic imaginației. Bodyguarzi masivi, rași în 
cap, aruncau priviri încruntate; gardienii barului stăteau retrași 
pe margine, în salopete negre de luptători ninja înarmați cu 
bastoane de cauciuc. La înălțime, deasupra gloatei ce se mişca 
spasmodic, se afla o platformă din oțel şi sticlă, de unde 
spectatorii puteau urmări prin podeaua transparentă țopăiala 
de sub ei, de parcă ar fi fost o rezervație pentru animale 
exolice. 

Bryson urcă scara metalică în spirală ce ducea la 
platformă. Acolo, sus, stripteuzele — blonde sau negre ca 
abanosul — erau atracția principală. Ele dansau sub lumina 
intensă a proicctoarelor, scena întinzîndu-se de la un capăt la 
altul al platformei. 

O chelneriţă în veşminte transparente, cu un receptor în 
mînă îi spuse repede cîteva cuvinte în rusește. Bryson răspunse 
strecurîndu-i cîteva bancnote de douăzeci de dolari, iar ca îl 
conduse la o banchetă din oțel și piele neagră. 

De îndată ce se așeză, un chelner îi aduse o tavă cu 
aperitive ruseşti: limbă afumată de vacă şi sos de hrean, caviar, 
ciuperci în aspic, legume murate, heringi. Deşi lui Bryson îi 
era foame, nimic nu i se păru apetisant. Sosi şi o sticlă de 
Dom Perignon —,„cu complimente din partea gazdei“, îl lămuri 
cheincrul. Bryson rămase singur, vreo cîteva minute, pînă 
zări silueta elegantă, suplă a lui Iuri Tarnapolski strecurîndu-se 
spre masă. Tarnapolski părca să fi apărut din neant, dar Bryson 
își dădu seama că vicleanul ex-KGB-ist intrase pe platformă 
venind prin bucătărie. 

- Bun venit în Rusia, dragul meu Coleridge! A 

luri Tarnapolski jubila. Bryson se ridică. Cei doi se 
îmbrățişară. 

Deși Tarnapolski alesese acel ciudat loc de întîlnire, era 
un om cu gusturi rafinate şi foarte costisitoare. Ca de obicei, 
fostul agent KGB era îmbrăcat impecabil, într-un costum făcut 

de comandă în Anglia și purta o cravată de mătase. Trecuseră 
şapte ani de cînd el și cu Bryson lucraseră împreună. Deşi 
Tamapolski trecuse de cincizeci de ani, tenul lui bronzat era 
catifelat şi fără riduri. Rusul avusese întotdeauna grijă de 
persoana lui, dar se părea că beneficiase şi de o operaţie 
estetică foarte scumpă. 

— Arăţi mai tînăr ca niciodată, zise Bryson. 

- Da, păi, cu bani poţi cumpăra orice, răspunse 
Tamapolski sarcastic şi amuzat în același timp. Apoi îi făcu 
semn chelnerului să toarne în pahare șampania şi nişte vin de 
Gcorgia, în pahare mici. În vreme ce Tarnapolski ridica 
paharul să toasteze, o stripteuză se apropie de masă, Iuri îi 
strecură în slip cîteva bancnote mari, foşnitoare şi o îndemnă 
politicos către masa unor oameni de afaceri îmbrăcaţi în cos- 
tume negre. 

El și cu Bryson colaboraseră în mai multe misiuni deli- 
cate, pe care Tarnapolski le considerase foarte profitabile: 
Operaţiunea Vector fusese cea mai recentă. Echipele 
internaționale de inspectori militari nu reușiseră să descopere 
dovezi care să confirme zvonurile potrivit cărora Moscova 
producea arme biologice. De cîte ori inspectorii făceau vizite 
„surpriză“ la laboratoarele Vector, nu găseau nimic. Vizitele 
lor nu-i surprindeau pe ruși. Şefii Directoratului îl informaseră 
pe Bryson că, pentru a obține dovezi solide privind activitatea 
rușilor, trebuia să pătrundă în principalul laborator Vector de 
la Novosibirsk. Oricât de capabil ar fi fost Bryson, misiunea îl 
depășea. Avea nevoie de ajutor la faţa locului, aşa că numele 
lui Iuri Tarnapolski îi veni imediat în minte. Omul fusese re- 
cent pensionat de KGB și lucra în sectorul privat, ceea ce 
însemna că-și vindea serviciile cui oferea mai mult. 

Tarnapolski meritase onorariul exorbitant pînă la ultima 
copeică. El obținuse pentru Bryson planurile laboratorului şi 
aranjase derutarea patrulei de stradă, care fusese îndrumată 
spre o „spargere anunțată“ la reşedinţa președintelui consiliului 

orăşenesc. Folosindu-şi legitimația KGB ca să amenințe şi să 
intimideze serviciul de pază al institutului, Tarnapolski îl 
dusese pe Bryson la depozitele frigorifice de la nivelul trei, 
unde americanul reuşise să găsească flacoanele de care avea 
nevoie. Pe urmă, Tarnapolski aranjase să scoată flacoanele 
din ţară pe o rută ocolită, ascunse într-un transport de miei 
congelați, aflat în drum spre Cuba. Bryson și Directoratul 
reuşiseră astfel să dovedească ceea ce zeci de inspectori militari 
nu fuseseră în stare: faptul că Vector — prin urmare, Rusia — 
era implicat în producerea de arme biologice. Era aproape 
sigur că antraxul pe care-l subtilizase el cu ani în urmă fusese 
folosit în atacul de la Geneva. Da, era vorba de o manipulare 
care urmărea să-l acuze. 

Tarnapolski îi adresă un zîmbet larg. 

— Îţi plac frumoasele noastre negrese din Camerun? 
întrebă el. 

— Sînt sigur că înţelegi cît de important e să nu spui 
nimănui despre vizita mea, spuse Bryson, încercînd să se facă 
auzit în vacarmul din jur. 

Tarnapolski dădu din umeri, vrînd parcă să spună că nu 
trebuia să-și facă asemenea griji. 

- Prietene, cu toții avem secrete. Şi eu am cîteva, îţi 
imaginezi, nu? Dar, dacă te afli în oraș, presupun că n-ai venit 
să admiri priveliștea. 

Bryson îi explică esența delicatei operațiuni pentru care 
voia să-l angajeze. Cînd Bryson rosti numele Prișnikov, KGB-istul 
se schimbă la față. 

— Coleridge, dragul meu, nu sînt cu omul care să caute 
la dinți calul de dar, cum spuneți voi. După cum știi, mi-a 
făcut întotdeauna plăcere să colaborez cu dumneata. 

Bryson îi citi în privire îngrijorarea. 

- Oamenii se tem mai puțin de primul-ministru decît de 
el. Vezi dumneata, circulă toi soiul de povești despre tipul 
asta. Nu e un om de afaceri în stil american, trebuie să înţelegi 

asta. Cînd Anatoli Prişnikov îşi „reduce efectivele“, nu 
le-aştepţi să primeşti ajutor social. Nu, e mult mai probabil 
să sfîrşeşti în cimentul pe care-l produce una din companiile 
lui. Sau poate ca o componentă a pigmentului pentru rujurile 
pe care altă companie de-a lui le vinde. Ştii cum se numește 
un gangster care, dînd mită și furînd, a devenit proprietarul 
unor mari sectoare din industria țării tale? Tarnapolski schiţă 
un zîmbet şi răspunse tot el la întrebare: Se numeşte director 
general. 

Bryson încuviință. 

- O misiune dificilă merită un onorariu frumos. 

Tamnapolski sc trase mai aproape de Bryson. 

— Coleridge, prietene, Anatoli Prișnikov e un tip 
periculos și crud. Sînt sigur că are oameni chiar în barul ăsta, 
dacă nu cumva chiar îi aparține. 

— Înţeleg, luri. Dar dumneata nu eşti omul care să se 
dea bătut, din cîte-mi amintesc. Poate reuşim să facem ceva, 
spre mulțumirea noastră reciprocă. 

În următoarele cîteva ore — la barul Mierla, apoi în 
imensul apartament al lui Tarnapolski de pe Sadovo- 
Samotehnaia - cei doi puseră la punct aspectele financiare 
ale chestiunii și măsurile extrem de complexe ce trebuia luate. 
Era nevoie de încă doi oameni, pe care urma să-i aducă 
Tamapolski. 

— Ca să ajungem la Anatoli Prișnikov, va fi, cu siguranță, 
vărsare de sînge, îl avertiză rusul. Și cine știe, poate că o 
parte din el va fi al nostru, ce zici? 


În dimineaţa următoare, cei doi reușiseră să întocmească 
un plan. 

Renunţaseră la o abordare directă a lui Prişnikov, care 
cra mult prea bine păzit. Punctul vulnerabil, stabilise 
Tarnapolski după ce dăduse cîteva telefoane foarte discrete 
unor foști colegi din KGB, era principalul adjunct al lui 
Prişnikov, un bărbat scund și fricos, pe nume Dmitri Labov. 

Locotenent al lui Prişnikov de multă vreme, Dmitri Labov 
era cunoscut în anumite cercuri drept „celovek kotori hranit 
secret“ — omul care păstrează secretele. 

Dar nici Labov nu era o țintă ușoară. Cercetările lui 
Tarnapolski stabiliseră că adjunctul se deplasa zilnic cu mașina 
de la locuinţa lui foarte păzită pînă la biroul la fel de bine 
păzit de la Nortek, aflat la periferia Moscovei. 

Maşina cu şofer a lui Labov era un Bentley cu caroserie 
antiglonţ şi antibombă — dar Bryson ştia că nu existau vehicule 
invulnerabile. Maşina avea o armură de aproape două tone 
pe şasiu. Era practic un tanc, un vehicul blindat de nivel IV, 
cel mai înalt nivel de proiccție existent, capabil să reziste la 
muniție militară de mare putere, inclusiv la gloanţele NATO 
de calibru 7,62. 

În timpul unor misiuni de scurtă durată în Mexico și 
America de Sud, Bryson se familiarizasc întrucâtva cu astfel 
de vehicule. Ele erau fabricate de obicei dintr-o tablă de 
aluminiu 2024 - T3, groasă de 6 milimetri, şi dintr-un compus 
sintetic foarte performant — mai des aramid şi polietilenă 
macromoleculară. Între pereţii portierelor, din oțel de 19 
milimetri, trebuia să se afle cîte o placă din plastic întărit cu 
fibră de sticlă, ce putea anihila un glonț de carabină de calibru 
30, tras de la un metru şi jumătate distanță. Geamurile erau 
dintr-un amestec laminat de sticlă și policarbonat; rezervorul 
se închidea automat și nu exploda nici dacă se trăgea direct 
în el. O baterie cu pile uscate speciale menținea motorul în 
funcțiune în urma unui atac. Dacă erau străpunse de cartuşe, 
roțile nu se dezumflau complet, permițînd maşinii să atingă 
viteze de pînă la optzeci de kilometri pe oră. ` 

Automobilul Bentley al lui Labov trebuia să fi fost adaptat 
conditiilor din Moscova, unde bandele înarmate foloseau mai 
ales automate AK-47. S-ar fi putut să reziste grenadelor și 
bombelor mici, poate chiar şi muniției performante — gloanţe 
cu cămaşă metalică, de mare viteză. 

Dar existau întotdeauna puncte vulnerabile. 

Unul dintre ele era şoferul. Din cine știe ce motiv, 
magnații ruși înclinau să-și folosească propriii subalterni drept 
şoferi, neavînd încredere în profesionişti şi nemaiostenindu-se 
să-și pregătească angajaţii pentru o treabă pe care o 
considerau, în mod greșit, la îndemîna oricui. 

Și mai exista un punct slab, în jurul căruia Bryson îşi 
ticluise planul. 


În fiecare dimineață, la ora şapte fix, Dmitri Labov 
părăsea imobilul în care locuia, o clădire foarte elegantă din 
secolul al XIX-lea, recent renovată, cîndva rezervată 
funcţionarilor superiori din Comitetul Central şi Biroul Poli- 
tic. Complexul de apartamente, ocupat acum de noii 
îmbogăţiţi ai Rusiei — cei mai mulţi din mafia — era izolat şi 
bine păzit. 

Programul neschimbat — informaţie obţinută de la 
Tamapolski — era un exemplu de neglijență a sistemului de 
pază combinată cu exageratele și vizibilele măsuri de protecție, 
caracteristice pentru marii afacerişti din lumea interlopă. 
Profesioniştii serviciilor de securitate cunoșteau importanța 
modificării permanente a orarului, pentru a fi siguri că nimic 
nu era previzibil. | 

Așa cum fusese informat Tarnapolski, automobilul 
Bentley ieși din recent construitul garaj subteran de sub blocul 
funcţionarului rus şi sirăbătu o scurtă distanță înainte de a 
intra pe Kalinin Prospekt. Bryson și Tarnapolski, aflați într-o 
banală Volga, urmăriră mașina pe şoseaua de centură pînă la 
Prospekt Mira. La scurt timp după ce trecu de obeliscul 
satelitului Sputnik, placat cu titaniu, Bentley-ul o luă la stînga, 
trecu pe lîngă alte trei cvartale, îndrepiîndu-se către palatul 
proaspăt renovat ce adăpostea sediul central al firmei Nortek. 
Acolo, maşina lui Labov intră în alt garaj subteran, de unde 
n-avea să mai iasă pînă la sfîrşitul după-amiezei. 


315 


Singurul element, oarecum imprevizibil, din programul 
lui Labov era ora întoarcerii lui acasă. Avea soție, trei copii și 
era cunoscut drept un familist care nu lipsea niciodată de la 
cină decît dacă avea de rezolvat vreo problemă urgentă sau 
dacă Prişnikov îl chema din nou la sediu. De cele mai multe 
ori, însă, limuzina lui părăsea garajul de la Nortek la ora şapte 
sau şapte și un sfert seara. 

În scara accea, se părea că Labov intenționa să ajungă 
acasă la timp ca să ia cina cu familia, La ora şapte şi cinci 
minute, Bentley-ul său ieşi din garajul de la Nortek. 
Tarnapolski și Bryson aşteptau vizavi, într-un camion cu 
remorcă pentru livrări, de culoare albă. Tarnapolski îl înștiință 
imediat prin stația radio pe complicele său. Timpul era scurt, 
dar trebuia să se încadreze în program. Mai mult, era încă o 
oră de trafic intens în acel oraş aglomerat. 

Tarnapolski, care petrecuse mulți ani la începutul carierei 
urmărind disidenţii și infractorii mărunți, cunoștea perfect 
orașul. Pomi camionul, urmărind limuzina de la o distanță 
convenabilă pentru a nu fi observat, apropiindu-se doar cînd 
şoseaua era suficient de aglomerată pentru a-i asigura 
acoperirea. 

Cînd Bentley-ul o luă la stînga pe Kalinin Prospekt, 
pătrunse într-un ambuteiaj. Un camion masiv, aşezat de-a 
curmezişul şoselei, bloca toate benzile, împiedicînd maşinile 
să circule în ambele direcţii. Goarnele camioanelor irîmbițau, 
mașinile claxonau în neştire; şoferi iritați scoteau capul pe 
gcam şi răcneau înjurături spre nesăbuitul camionagiu. Totul 
era în zadar; traficul fusese blocat. 

Camionul alb era oprit chiar în faţa mașinii lui Labov, 
celelalte vehicule înconjurîndu-l din toate părţile. Complicele 
lui Tarnapolski abandonase camionul cu optsprezece roți, 
pretinzînd că se duce după ajutoare. Circulaţia n-avea să fie 
reluată prea curînd. 

Bryson, îmbrăcat cu pantaloni negri, un jerseu cu guler 

colant şi mănuşi negre de piele, se ghemui pe podeaua 
camionului şi ridică trapa fixată în balamale. Era destul spațiu 
cu să poată cobori pe șosea, apoi să se tîrască pe sub camion 
pe sub maşina lui Labov. În cazul puțin probabil că vehiculele 
s-ar fi putut deplasa cîțiva metri, Bentley-ul nu putea s-o 
facă, pentru că era blocat de camionul alb. 

Mişcîndu-se rapid, cu inima bătîndu-i puternic, Bryson 
se strecură sub șasiul Bentley-ului şi găsi locul pe care-l căuta. 
Deși fundul mașinii era o masă compactă de oțel, aluminiu și 
polietilenă, exista o mică zonă perforată unde era instalat filtrul 
de aer. Acela era al doilea punct vulnerabil: la urma urmei, 
pînă şi pasagerii unui vehicul blindat trebuia să respire. 
Bryson fixă rapid un filtru aderent din aliaj de aluminiu peste 
supapă — un dispozitiv special conceput, controlat prin ra- 
dio, pe care Tarnapolski reușise să-l cumpere de la cunoscutii 
lui din industria privată a echipamentelor de securitate. După 
ce se asigură că dispozitivul este bine [ixat, se strecură de 
sub maşină și, tot neobservat, ajunse sub camion, a cărui 
trapă rămăsese deschisă. Se ridică, intră în camion și închise 
chepengul. 

— Nu, haraşo? E în regulă? întrebă Tarnapolski. 

— Ladno, răspunse Bryson, s-a rezolvat. 

Tarnapolski luă legătura cu șoferul camionului ce bloca 
şoscaua şi îi ordonă să se întoarcă la maşina abandonată și s-o 
ia din loc, chiar în clipa cînd începură să se audă sirenele 
miliției. 

Traficul fu reluat cîteva minute mai tîrziu. Bentley-ul 
porni în trombă, cu motorul ambalat, depăși camionul alb şi 
îşi continuă drumul pe Kalinin Prospekt. Apoi făcu obișnuitul 
viraj la stînga, pe o stradă laterală, refăcînd traseul de 
dimineaţă. 

În clipa aceea Bryson apăsă pe butonul transmițătorului 
pe care-l strîngea în mînă. În vreme ce Tarnapolski intra pe 
stradă după Bentley, interiorul limuzinei fu inundat brusc de 

un nor gros şi alb de gaz lacrimogen. Automobilul începu să 
vireze dezordonat dintr-o parte în alta, pînă cînd se opri lîngă 
trotuarul unci străzi pustii. Portierele limuzinei se deschiseră 
brusc, iar şoferul şi Labov coborîră tușind. Şoferul tinea în 
mînă un pistol. Tarnapolski trase camionul pe dreapta, şi cei 
doi bărbați săriră din cabină. Bryson trase în direcţia şoferului, 
care se împletici şi căzu. Tranchilizantul rapid avea să-i ia 
piuitul pentru cîteva ceasuri; datorită efectului amnezic al 
narcoticului nu-și va aminti ce se petrecuse. Bryson alergă 
spre Labov, care se prăbuşise pe trotuar, tuşind. Între timp, 
Tarnapolski îl urcă pe șofer înapoi la volanul limuzinei, 
scoase o sticlă cu votcă ieftină, cumpărată pe drum, şi vărsă 
o bună parte din conținutul ei în gura şoferului şi pe 
uniforma lui, lăsînd sticla pe jumătate goală pe scaunul de 
lîngă el. 

Bryson privi în jur asigurîndu-se că nu-i vedea nimeni; 
apoi îl îmbrînci pe Labov în direcția camionului alb - un 
vehicul de forma unei cutii, ca multe altele din zonă, greu de 
identificat, mai ales pentru că plăcile de înmatriculare, 
acoperite de noroi, erau ilizibile. 


Puțin înainte de ora opt, în aceeași seară, Dmitri Labov 
şedea pe un scaun metalic, legat fedeleș, într-un vast depozit 
părăsit din raionul Ceriomușki, nu departe de piaţa de le- 
gume și fructe pentru angrosiști. Primăria orașului confiscase 
clădirea de la un clan de tătari care fusese prins vînzînd ilegal 
diverse produse restaurantelor fără să plătească șperțul cerut 
de consilierii locali. 

Labov era scund, purta ochelari, avea părul de culoarea 
paiului și o față rotundă, plină. Bryson stătea în fața lui și îi 
vorbea într-o rusă cu un vag accent de St. Petersburg moştenit 
de la mentorul său din cadrul Directoratului. 

— Ți se răceşte mîncarea. Am dori să te ducem acasă 
înainte ca soția dumitale să intre în panică. De fapt, dacă joci 

corect și cooperezi, nimeni nu va afla vreodată că ai fost răpit. 

— Ce? se stropşi Labov. Te amăgești singur. Toată lumea 
ylic deja. Şoferul meu... 

— Şoferul dumitale zace fără cunoștință pe scaunul din 
tuţă al limuzinei parcată lîngă trotuar. Orice patrulă de miliţie 
care o să treacă pe-acolo o să-și închipuie că picoteşte, la fel 
de beat ca jumătate dintre moscoviți. 

— Dacă ai de gînd să mă droghezi, dă-i drumul, zise 
Labov, înspăimîntat şi sfidător în acelaşi timp. Poţi să mă și 
lorturezi. Sau să mă ucizi. Dacă îndrăzneșşti. Ai idee cine sînt eu? 

— Sigur, spuse Bryson. De accea te afli aici. 

— Ai idee care vor fi consecințele? Ştii a cui furie o vei 
stârni? 

Bryson dădu încet din cap. 

— Mînia lui Anatoli Prişnikov nu cunoaște limite! Și nu 
ține cont de frontiere, ameninţă Labov! 

- Domnule Labov, te rog să mă înţelegi, n-am de gînd 
să-ţi clintesc nici un fir de păr de pe cap, nici soției dumitale, 
Maşa, nici micutei lruşka. N-o să trebuiască s-o fac... nu va 
mai rămîne nimic din ele după ce-o să afle Prişnikov. 

— Ce dracu” vrei să spui? strigă Labov, roşu la față. 

- Dă-mi voie să-ţi explic, spuse Bryson calm. Miine 
dimincaţă o să te conduc personal la sediul companiei Nortek. 
S-ar putea să mai fii puţin ameţit de la tranchilizante, dar o să 
te ajut să intri în clădire. Pe urmă o să plec. Toate astea vor fi 
înregistrate de videocamerele de supraveghere. Apoi, şeful 
dumitale va fi foarte dornic să afle cine sînt eu și de ce te 
însoțeam. O să încerci să-l convingi că nu mi-ai spus nimic. 
Bryson fâcu o pauză. Dar îţi închipui c-o să te creadă? 

Ofensat, Labov ţipă: 

- l-am fost ajutor credincios, timp de douăzeci de ani! 
N-am făcut altceva decît să-i fiu credincios! 

— Nu mă îndoiesc. Dar îşi poate permite Anatoli 
Prişnikov să te creadă? Te întreb — dumneata îl cunoşti mai 

bine ca oricine. Ştii ce fel de om e, cît de profundă e 
suspiciunea lui. Dacă Prișnikov ar bănui că există fie şi cea 
mai mică posibilitate ca dumneata să-l fi trădat, cît timp crezi 
că te-ar mai lăsa în viață? 

Labov dădu din cap, cu ochii măriţi de groază. 

— O să răspund tot eu la întrebarea asta, continuă Bryson. 
Te-ar lăsa să trăieşti pînă cînd ai afla că familia dumitale a 
murit în chinuri cumplite. Pînă cînd dumneata şi toţi cei de la 
firmă și-ar reaminti prețul trădării... al slăbiciunii. 

luri Tamapolski, care urmărise discuţia de pe margine, 
mîngîindu-și alene bărbia, interveni: 

— Ți-l aminteşti pe bietul Maksimov. 

— Maksimov era un trădător! 

— Maksimov nu era de aceeaşi părere, zise blînd 
Tarnapolski, în timp ce se juca cu revolverul, lustruindu-i țeava 
cu o batistă albă. 

— Ştii că el şi cu Olga aveau un bebeluș? S-ar putea 
crede că Prişnikov îi cruţă pe cei tineri şi nevinovaţi... 

- Nu! Destul! icni Labov, pămîntiu la față, respirînd cu 
dificultate. Cunosc mult mai puţin... mult mai puțin decît 
credeți. Nu ştiu multe lucruri. 

— Te rog, zise Bryson prevenitor. Divagaţiile sînt pierdere 
de vreme şi vor mări intervalul de timp în care ești plecat — 
perioada în care ai dispărut și pentru care va trebui să dai 
socoteală. Vreau să aflu despre alianța lui Prişnikov cu Jacques 
Arnaud. 

— Sînt multe negocieri, multe pregătiri. Acum se 
accelerează. Sînt mai numeroase ca oricînd. 

— De ce? 

— Cred că el se pregăteşte pentru ceva. 

- Pentru ce? 

— L-am auzit odată vorbind la telefonul protejat cu 
Amaud; spunea ceva despre „Grupul Prometeu“. 

Denumirea îi suna familiar lui Bryson. O mai auzise. Da! 

Jan Vansina o pomenise la Geneva, cînd întrebase dacă el era 
„cu prometeenii“. 

— Ce e Grupul Prometeu? întrebă imediat Bryson. 

— Prometeu... habar n-am. Nimeni nu are habar. Eu 
ştiu prea puţin. Sînt puternici — extrem de putemici. Nu mi-e clar 
dacă Prişnikov le execută ordinele sau dacă el le dă ordine lor. 

-Cine sînt ei? 

— Sînt oameni importanți, puternici... 

— Ai mai spus asta. Cine sînt ei? 

— Sînt peste tot... şi nicăieri. Numele lor nu se află pe 
pancarte, în anteturi sau documente oficiale. Dar Tolea... 
Prişnikov face parte dintre ei, sînt sigur. 

- Dar Arnaud? îl îmboldi Bryson. 

- Şi el. 

— Şi mai cine? 

Labov ridică sfidător capul. 

— Dacă mă ucizi, Prişnikov o să-mi lase familia în pace. 
De ce nu mă ucizi? 

Tarnapolski îl privi atent, cu un zîmbet forțat. 

— Labov, ştii cum l-am găsit pe copilul lui Maksimov? 

Se apropie de Labov, continuînd să-și lustruiască 
revolverul cu batista. Labov scutura din cap, ca un copil care 
nu vrea să audă nimic. Dacă ar fi avut mîinile libere, și-ar fi 
astupat cu siguranță urechile. Bîigui tremurînd: 

— Maestrul de Jad! Prişnikov face pregătiri cu... cu 
omul numit Maestrul de Jad. 

Tamapolski îi aruncă lui Bryson o privire pătrunzătoare. 
Ştiau amîndoi a cui era porecla. Așa-zisul Maestru de Jad 
cra un influent general din armata chineză - Armata 
Populară de Eliberare. Generalul Tsai, cu cartierul general 
la Shenzen, avea faima unui om corupt şi le facilitase 
anumitor concerne internaționale pătrunderea pe imensa 
piață chineză — desigur, în schimbul unor atenții. Generalul 
Tsai era, de asemenea, cunoscut în întreaga lume drept 
colecţionar de obiecte din jad, create în China imperială. Se 

Ştia că accepta uneori cadouri sub forma unor valoroase 
sculpturi de jad. 

Labov sesiză schimbul de priviri între cei doi. 

— Nu ştiu ce sperați să realizați, spuse el disprețuitor. 
Totul e pe cale să se schimbe, iar voi n-o să puteţi împiedica 
asta. 

Bryson se întoarse către Labov. 

— Cum adică „totul e pe cale să se schimbe”? întrebă el. 

— Au mai rămas doar cîteva zile, zise Labov enigmatic. 
Mi s-au dat doar cîteva zile ca să pregătesc. 

- Să pregăteşti ce? 

— Mecanismul a fost deja pus în funcţiune. Întreaga 
putere urmează să fie transformată! Totul va ieşi la iveală. 

Tamapolski termină de lustruit revolverul, vîri batista în 
buzunar, apoi îndreptă arma spre Labov. 

— Te referi la o lovitură de stat? 

Bryson îl întrerupse: 

— Dar Prişnikov deține deja puterea din spatele tronului 
în Rusia! De ce dracu” ar dori aşa ceva? 

Labov rîse compătimitor. 

— Lovitură de stat! Cît de puțin știți! Ce viziune îngustă 
aveţi! Noi, ruşii, am renunțat întotdeauna bucuroşi la libertate 
pentru siguranță și liniște. Şi voi o s-o faceți. Pînă la ultimul. 
De-acum forțele sînt prea importante. Mecanismul e deja 
instalat. Totul urmează să iasă la iveală! 

— Despre ce dracu’ vorbeşti? tună Bryson. Prișnikov şi 
colegii lui aspiră acum mai sus de lumea afacerilor... au de 
gînd să preia controlul guvernelor, asta e? I-au înnebunit 
bogăția și puterea pe care le dețin? 

— Ne-ar prinde bine niște amănunte, prietene, spuse 
Tarnapolski lăsînd revolverul jos. 

— Guverne? Guvernele sînt depășite! Uitaţi-vă la Rusia 
- ce fel de putere are guvernul? Nici una! Guvernul e 
neputincios. Corporaţiile fac legea acum! Poate că pînă la 
urmă Lenin avea dreptate — capitaliştii guvernează lumea! 

Dintr-o dată, cu iuțeala unei cobre, mîna dreaptă a lui 
Labov se întinse cîțiva centimetri, cît îi permitea sfoara cu 
care era legat. Fu suficient ca să înhaţe revolverul lui 
Tarnapolski, ce se afla aproape lîngă el. Tarnapolski reacționă 
rapid, înșfăcă mîna lui Labov şi i-o răsuci cu putere ca să 
slăbească strînsoarea funcţionarului. Preţ de o clipă, arma fu 
îndreptată în sus și înapoi, spre capul lui Labov. Omul părea 
să privească țintă gura ţevii, fiind ca hipnotizat; pe faţa lui se 
aşternuse un zîmbet ciudat, blind. Înainte ca Tarnapolski să-i 
poată smulge arma, Labov apăsă pe trăgaci. 

inuciderea credinciosului aghiotant a lui Anatoli 
Prişnikov dădea o întorsătură neplăcută 
evenimentelor. Labov fusese un funcţionar nemilos, ce folosise 
drept arme mortale faxul și telefonul, însă moartea lui era o 
vărsare inutilă de sînge. Mai mult decît atît, constituia o 
complicatie, o abatere de la planul lor atent pregătit. 

Şoferul lui Labov avea să-și recapete cunoștința în mai 
putin de o oră. Chiar dacă își va aminti ceva despre limuzina 
inundată de gaz lacrimogen, memoria lui avea să fie 
incocrentă, înceţoşată. Îşi va da seama că uniforma îi duhnca 
a votcă ieftină, va găsi sticla pe scaunul de lîngă el și va 
constata că pasagerul lui dispăruse. Panicat, va suna, fără 
îndoială, acasă la Labov. Trebuia preîntîmpinată această 
eventualitate. 

Printre hîrtiile lui Dmitri Labov, Iuri Tarnapolski găsise 
numărul de-acasă al funcţionarului rus. De la telefonul său 
mobil — Bryson observase că Moscova părea năpădită de astfel 
de aparate — Tarnapolski o sună imediat pe Maşa, soția lui 
Labov. 

- Doamnă Labov, zise el cu tonul servil al unui mărunt 
funcționar, sînt Sașa, de la birou. Scuze pentru deranj, dar 

Dmitri mi-a cerut să vă sun şi să vă spun că el o să întîrzie 
puţin. Vă roagă să-l scuzați. Coborînd glasul, adăugă pe un 
ton confidenţial: Oricum nu contează, de vreme ce şoferul 
lui pare să fi dus iar sticla la gură. Va trebui să găsesc alt om. 
Bună seara. 

Închise înainte ca femeia să-i poată pune vreo întrebare. 
Povestea avea să fie crezută; astfel de întîrzieri erau inevitabile 
în munca lui Labov. Cînd și dacă şoferul ar fi sunat, agitat şi 
dezorientat, femeia i-ar fi răspuns înluriată sau iritată și i-ar fi 
închis imediat telefonul. 

Totuși, sinuciderea lui Labov cra un amănunt care trebuia 
camuflat cît mai bine cu putință. Opțiunile lui Bryson şi 
Tamapolski erau limitate, deoarece fostul KGB-ist nu voia 
să sune la biroul de la Nortek; presupunînd că toate 
convorbirile telefonice erau înregistrate, nu dorea să fie găsită 
vreo bandă magnetică cu vocea lui. Trebuia improvizată rapid 
o soluție, o explicaţie pentru sinucidere, care să fie acceptată 
fără prea multe investigaţii. Tarnapolski propunea să pună în 
buzunarele lui Labov și în servieta lui mai multe obiecte 
suspecte: cărți de vizită soioase, cu colţurile îndoite, de la 
nişte cluburi moscovite cu reputație dubioasă, cunoscute 
pentru ghidușiile sexuale ce aveau loc în camere tăinuite, pe 
care le avea el şi, găselnița supremă — un tub de unguent 
folosit de obicei la tratarea anumitor boli venerice 
transmisibile. Era aproape sigur că asemenea escapade erau 
cu totul străine unui om atît de decent și sîrguincios ca Labov. 
Dar tot atît de sigur era că un astfel de om ar fi reacționat 
violent dacă s-ar fi aflat într-o asemenea situaţie penibilă. 

Acum începea o cursă contra cronometru, ținînd seama 
că, într-un fel sau altul, Prişnikov ar putea afla că trustul Noriek 
fusese penetrat. Bryson ştia că situaţia putea scăpa de sub 
control. Limuzina lui Labov, cu şoferul semiconștient, putea 
fi identificată de un miliţian vigilent, care raportează la Nortek. 
Soţia lui Labov putea să sune la biroul lui, dintr-un motiv 
oarecare. Riscurile erau enorme, iar Prișnikov ar fi reacționat 

rapid. Bryson trebuia să plece din Rusia cît mai repede cu 
putinţă. Dă 

Tamapolski conducea cu viteză maximă automobilul său 
Audi, spre Aeroportul Vnukovo, aflat la treizeci de kilometri 
sud-vest de Moscova. Era unul dintre aeroporturile pentru 
curse interne ce deservea toate regiunile țării, dar mai ales 
sudul. Aranjase cu una dintre noile firme private de aviație 
pentru urgenţă un zbor de noapte pînă la Baku pentru „un 
client bogat, un om de afaceri cu mari interese financiare în 
Azerbaidjan“. Tarmapolski nu intrase în amănunte, menţionase 
doar declanșarea neașteptată a unui conflict de muncă la o 
fabrică al cărei director fusese luat ostatic. Dată fiind urgenţa 
cursei, fusese cerută o sumă importantă de bani gheață. Bryson 
o avea și o plăti cu dragă inimă. Trebuia să-i mituiască şi pe 
vameși, pentru grăbirea întocmirii documentelor. 

- Iuri, zise Bryson, la ce se aşteaptă Prişnikov? 

— Bănuiesc că te referi la Maestrul de Jad. Așa e? 

— Da. Ştiu că ești cunoscător al armatei chineze. La 
KGB ai lucrat în sectorul China. Deci, ce speră Prişnikov să 
cîştige de pe urma unei alianţe cu generalul Tsai? 

- Ai auzit ce-a spus Labov, prietene. În ziua de azi, 
guvernele sînt neputincioase. Marile corporaţii fac legea. Dacă 
ești un gigant ambițios și vrei să controlezi jumătate din piețele 
lumii, puţini parteneri sînt mai potriviti decît Maestrul de 
Jad. E un membru de rang înalt al Marelui Stat Major al 
APE, primul răspunzător pentru transformarea Armatei 
Populare de Eliberare într-una dintre cele mai mari corporaţii 
ale lumii. El este omul care se ocupă personal de toate 
afacerile sale. 

— Cum ar fi? f 

- Armata chineză controlează o uluitoare rețea de 
alľaceri, întreprinderi interconectate, integrate pe verticală. 
Adică, de la fabrici de automobile la companii aeriene, de la 
fabrici de medicamente la telecomunicații. Proprietățile lor 
sînt numeroase — dețin hoteluri în toată Asia, inclusiv perla 

Beijingului — hotelul Palace. Posedă și operează pe majoritatea 
aeroporturilor chineze. 

— Dar ştiam că guvernul chinez a început să-și folosească 
autoritatea împotriva armatei — că premierul chinez a emis 
un decret prin care ordona armatei să renunţe la toate afacerile 
sale. i 

— A, Beijingul a încercat, însă duhul malefic ieşise deja 
din sticlă. Cum ziceti voi americanii: pasta de dinţi a icșit din 
tub? Poate e mai potrivit să vorbim despre cutia Pandorei. 
Insă era prea tîrziu. APE devenise de departe cea mai 
puternică forță din China. 

— Dar nu şi-au redus chinezii bugetul apărării de mai 
multe ori în ultimii ani? 

Tarnapolski pulni: 

— Şi pe urmă, tot ce-avea de făcut APE cra să iasă pe 
piaţă și să vîndă cîteva arme de distrugere în masă națiunilor 
rebele. Dragul meu Coleridge, puterea economică a APE 
depășește orice închipuire. Acum au început să priceapă 
importanța strategică a telecomunicaţiilor. Lansează sateliți 
şi deţin cea mai mare companie de telecomunicaţii din China; 
lucrează împreună cu giganţii Occidentului - Motorola, 
Systematix, Nortek — pentru a dezvolta imense rețele de 
telefonie mobilă şi sisteme informatice. Se spune că APE 
stăpînește acum cerul de deasupra Chinei, dar singurul 
adevărat proprietar, responsabilul, omul din spatele întregii 
afaceri este Maestrul de Jad — generalul Tsai. 

Tarnapolski opri mașina pe terenul de aterizare. Bryson 
văzu un mic avion, un lakovlev-l112 nou-nouț, aşteptînd în 
spaţiul de decolare. Avionul avea un singur motor şi patru 
locuri. Era minuscul — cu siguranță cea mai mică aeronavă 
din flota companiei. Tarnapolski observă surpriza lui Bryson. 

— Crede-mă, prietene, a fost cel mai bun pe care l-am 
putut găsi într-un timp atît de scurt. Au avioane mai mari și 
mai frumoase, dar toate sînt în cursă. 

— O să-şi facă treaba, Iuri. Mulţumesc. Îţi rămîn dator. 

— Consideră-l un cadou de la un partener de afaceri... 

În clipa următoare Bryson auzi un scrîşnet de frîne în 
upropiere; cînd se întoarse, văzu o camionetă masivă, neagră 
ce sc îndrepta în viteză spre ei. 

— Ce dracu-i asta? exclamă luri. 

— La pămînt! strigă Bryson. La naiba! Nu avem arme! 

Lăsîndu-se pe podeaua mașinii, Tarnapolski trase un 
sertar montat sub scaunul din fată în care se afla un adevărat 
arsenal. Iuri îi întinse lui Bryson un pistol automat Makarov 
de 9 mm, apoi scoase o mitralieră Kalaşnikov Bizon, o armă 
Spetsnaz de fabricaţie rusească. Se auzi deodată sunetul 
impactului unui glonţ şi parbrizul mașinii se albi. Bryson îşi 
dădu seama că geamul era cel puţin parţial antiglonț. Se 
ghemui sub el. 

— Maşina nu e blindată, nu? 

— Superficial, răspunse KGB-istul, îşi puse arma pe umăr 
şi inspiră adînc. Folosește portierele, spuse el. 

Bryson înțelese. Porlierele fuseseră întărite fie cu fibră 
de sticlă foarte rezistentă, fie cu un compus sintetic, ceea ce 
însemna că le puteau folosi drept scuturi. 

Urmă o altă rafală, iar comandoul, vizibil prin fereastra 
portierei, luă poziţie de tragere. 

— O livrare specială de la Prişnikov, zise Tarnapolski 
aproape în şoaptă. 

— A sunat soția, spuse Bryson în clipa cînd pricepu. 

Dar cum de ştiuse Prişnikov unde să-și trimită trupele? 
Poate că răspunsul era simplu: cea mai rapidă modalitate de 
ieșire din Rusia era pe calea aerului și cel care fusese atît de 
nebun încît să-l elimine pe asistentul lu: Prişnikov trebuia să 
părăsească țara fără întîrziere. Mai mult, lîngă Moscova erau 
doar cîteva aeroporturi şi numai două dintre ele operau cu 
avioane particulare. O rezervare de ultim moment, făcută 
urgent... Prişnikov calculase. 

Tarnapolski deschise portiera din dreptul lui, sări pe 
pămînt, se ghemui în spatele ei şi trase o rafală de mitralieră. 

Unul dintre trăgători căzu, doborît de Tarnapolski. 

— Bine ochit, comentă Bryson. 

O salvă traversă parbrizul alb-opac, aruncînd cioburi 
mărunte de sticlă în fața lui Bryson. Acesta deschise portiera 
din dreptul lui, se ghemui în spatele ei şi trase cîteva focuri 
spre cei doi atacatori rămași în picioare. În același timp, 
Tarnapolski trimise altă rafală şi încă un om se răsturnă pe 
pista betonată de aterizare. 

Mai rămînea unul, dar unde era? 

Bryson și Tarnapolski scrutară terenul străduindu-se să 
observe vreo mişcare. Reflectoarele luminau pavajul pistei, 
dar nu și cîmpul din jur, unde al treilea om trebuia să fie ascuns, 
cu arma pregătită. 

Tarnaposki trase un glonţ spre locul unde i se păruse că 
vede o mișcare, dar nu urmă nici o ripostă. Se ridică în 
picioare, se răsuci și aținti mitraliera spre cealaltă parte a pistei. 

Unde dracu’ era? 

Oamenii lui Prişnikov aveau cu siguranță ghete cu tălpi 
de cauciuc ce le permiteau să se furișeze fără zgomot. 
Strîngînd Makarovul cu ambele mîini, Bryson începu să se 
rotească încet în loc, mișcîndu-se constant în sens contrar 
acelor de ceasomic. 

Cînd văzu mica pată roșie ce dansa pe ceafa lui 
Tamapolski, apucă doar să strige: 

— La pămînt! Era prea tîrziu. Un glonț exploziv perforă 
țeasta lui Iuri Tarnapolski, desfigurîndu-l. 

- O, Doamne! urlă Bryson îngrozit şi se răsuci. 

Văzu licărul unei lumini reflectate şi o mişcare vagă, la 
cîteva zeci de metri distanță. Al treilea trăgător se așezase 
lîngă aeronavă, folosind-o drept scut. Bryson ochi, răsuflă 
încet şi trase un glonţ direct la ţintă. 

Se auzi un strigăt îndepărtat și zăngănitul unei arme pe 
pavajul pistei. Al treilea membru al comandoului, cel care-l 
omorîse pe Iuri Tarnapolski era mort. 

Aruncînd o privire spre cadavrul prietenului său, Bryson 

nlergă spre avion. Alții, în număr mai mare, aveau să vină la 
ucroport; singura lui șansă era să urce la bordul avionului și 
să-l piloteze singur. 

Fugi spre aparatul Jakovlev-112, sări pe aripă și se 
sirecură pe scaunul pilotului, închizînd trapa în urma lui. Își 
puse centura de siguranţă, se lăsă pe spătarul scaunului și 
închise ochii. Acum ce urma? Pilotarea avionului nu era o 
problemă; avea destule ore de zbor şi făcuse numeroase curse 
în anii petrecuți la Directorat. Mai greu era să navigheze în 
spațiul aerian rusesc fără aprobare şi fără sprijinul turnului de 
control. Nu avea de ales. Întoarcerea la maşina lui Tarnapolski 
însemna intrarea în gura lupului. 

Inspiră adînc și învîrti cheia în contact. Motorul porni 
imediat. Verifică instrumentele de bord şi rulă încet spre 
capătul pistei. Ştia că nu putea ignora turnul de control. Să 
decoleze fără să ia legătura cu controlorul de trafic aerian 
n-ar fi fost doar un risc, poate chiar fatal, dar ar fi fost un gest 
considerat de către aviația militară rusă drept o provocare. Şi 
măsurile n-ar fi întîrziat să fie aplicate. 

Deschise microfonul şi vorbi în engleză, limba 
controlorilor de trafic internațional. 

— Verificare Vnukovo, lakovlev-112, RossTran trei nouă 
nouă F, Numărul unu pentru pista trei, plecare imediată spre 
Baku. 

Răspunsul veni după cîteva secunde, bruiat, dar energic: 

— Ce? N-am reţinut, mai spune o dată. 

— RossTran trei nouă nouă F, repetă el, pregătit peniru 
plecare pista Vnukovo trei, gata de rulare. 

— Nu ai plan de zbor, RossTran trei nouă nouă! 

Bryson insistă: 

— Turnul Vnukovo, RossTran trei nouă nouă F, gata de 
rulare. Urc şi menţin zece o mie. Altitudine prezumată două 
sute cincizeci la zece minute de la plecare. Frecvența de 
plecare unu-unu-opt virgulă cinci cinci. Frecvența radio patru 
asc irei şapte. 

- RossTran, opreşte, repet, opreşte! Nu ai autorizație! 

— Turnul Vnukovo duc niște funcționari superiori de la 
Nortek într-o vizită de urgență la Baku, zise el, arborînd 
aroganța caracteristică slujbaşilor lui Prișnikov. Planurile de 
zbor trebuie să fi fost înregistrate. Ai numărul meu matricol; 
poți să-l suni pe Dmitri Labov ca să verifici. 

— RossTran... 

— Anatoli Prișnikov o să fie extrem de supărat cînd o să 
afle că te amesteci în afacerile lui, tovarăşe controlor de trafic 
aerian, poate că vrei să-mi spui numele dumitale și numărul 
de identificare. 

Urmă o pauză de cîteva secunde. 

— Dă-i drumul, se răsti vocea. Zbori pe riscul dumitale. 

Bryson apăsă pe acceleraţie, mări viteza spre capătul 
pistei și avionul se desprinse de sol. 


2l 


Mesei Lorenzo Battaglia — doctor în filozofie, 
curatorul şef al Muzeului Chiaramonti, una 
dintre numeroasele colecții specializate ce alcătuiau 
Monumenti Musei e Gallerie Pontifice, muzeele Vaticanului, 
în Citta del Vaticano — nu-l mai văzuse de mulți ani pe Giles 
Hesketh-Haywood şi nici nu era foarte încîntat să-l 
reîntîlnească. 

Cei doi bărbaţi se revăzură într-o magnifică sală de 
recepție, tapetată cu damasc, de lîngă Galleria Lapidaria. 
Monsenior Battaglia, de douăzeci de ani curator al 
muzeelor Vaticanului, era respectat în întreaga lume pentru 
erudiţia lui, Giles Hesketh-Haywood, nedoritul său 
vizitator englez, i se păruse întotdeauna o creatură uşor 
absurdă, chiar hazlie, datorită imenşilor săi ochelari rotunzi, 
cu ramă de baga, a țipătoarele cravate de mătase care se 
înfoiau exagerat din nodul foarte strîns, a vestelor lui 

ccosez, a butonilor de aur în formă de potcoavă, a vechii 
pipe din lemn de trandafir vîrîtă neglijent în buzunarul de 
la piept şi a limbajului lui prețios. Mirosea a tutun galben 
presat. Fermecător, deşi cam onctuos. Hesketh-Haywood 
cra un aristocrat scrîntit, în anumite privințe, iar afacerile 
lui erau dubioase. De ochii lumii, era comerciant de 
antichităţi, dar în realitate vindea obiecte preţioase, de 
obicei furate. 

Hesketh-Haywood, parţial expert de artă, parțial escroc 
desăvîrșii, era genul de individ suspect care dispărea ani la 
rînd, pentru a-și face apoi apariţia pe iahtul vreunui şeic ál 
petrolului din Orientul Mijlociu. Deși evaziv în legătură cu 
trecutul lui, circulau tot felul de zvonuri potrivit cărora 
familia lui aparținuse cîndva marii nobilimi engleze, dar că 
scăpătase în perioada postbelică laburistă. Se spunea că 
fusese educat alături de vlăstarele familiilor putred de bogate, 
dar cînd terminase şcoala, ai săi rămăseseră cu un munte de 
datorii. Giles era un neisprăvit, un potlogar, total lipsit de 
scrupule; îşi începuse cariera scoțînd prin contrabandă 
antichități din Italia, mituindu-i pe funcţionarii care eliberau 
autorizaţiile de export. Își vindea mărfurile foarte ieftin, dar 
prin mîinile lui trecuseră și cîteva lucrări de artă 
extraordinare. Dacă nu doreai să ştii cum ajunseseră acestea 
în posesia lui, era mai bine să nu întrebi. Oameni ca Hesketh- 
Ilaywood erau tolerați în lumea comercianților de artă doar 
pentru acele rare ocazii în care se puteau dovedi utili — el se 
dovedise într-adevăr util cîndva monseniorului, mijlocind o 
anume „tranzacţie“, în urma căreia monseniorul înălțase rugi 
[icrbinți ca lumea să nu afle despre ea. Cordialitatea 
manifestată acum de monsenior se redusese considerabil, 
deoarece serviciul pe care i-l cerea Hesketh-Haywood îl 
înspăimînta. 

Monseniorul Battaglia închise o clipă ochii, căutîndu-și 
cuvintele potrivite, apoi se aplecă în faţă şi-i vorbi vizitatorului 
său pe un ton grav: 

— Ceea ce propui dumneata, Giles, e cu totul exclus. E 
un scandal în toată regula. 

Monseniorul nu-l văzuse niciodată pe Hesketh-Haywood 
tulburat, şi nici acum nu era. 

— Un scandal, monseniore? 

Ochii de bufniță ai lui Giles Hasketh-Haywood, măriţi 
de lentilele groase, exprimau amuzament. 

— Dar există diverse tipuri de scandal, nu? De exemplu 
cel ce-ar putea [i declanşat de informaţia conform căreia un 
înalt oficial al Vaticanului, un expert de renume mondial în 
arta și cultura materială a antichităţii, preot hirotonisit pe 
deasupra, întreține o amantă pe Via Sebastiano Veniero. Ei 
bine, unii oameni nu au vederi atît de largi ca noi, nu-i aşa? 

Englezul se lăsă pe spătarul fotoliului. 

- Dar banii, nu lemeile, pot provoca o zarvă mai mare. 
lar tînăra şi dulcea Alessandra se bucură în continuare de 
confortabila ci proprietate, sînt convins. Confortabilă — unii 
ar putea spune luxoasă, ținînd cont de salariul mai degrabă 
modest al curatorului Vaticanului care o întreține. Oftă şi dădu 
satisfăcut din cap, Îmi place să cred că mi-am adus contribuţia 
la această cauză demnă de laudă. 

Monsenior Battaglia simțea cum se îmbujorează. O vînă 
de la tîmplă începu să-i pulseze. 


Ochelarii rotunzi cu lentile groase începură să-i dea lui 
Bryson o cumplită durere de cap, dar se consolă cu gîndul că 
rezolvasc problema pentru care venise la Roma. Se simțea 
epuizat. După ce aterizase cu micul avion pe un aerodrom de 
lîngă Kiev, departe de spațiul aerian rusesc, luase două curse 
de legătură pe o linie comercială spre Roma. La apelul 
telefonic dat monseniorului i se răspunse imediat, așa cum 
bănuise, deoarece curatorul era aproape întotdeauna interesat 
de ofertele lui Giles Hesketh-Haywood. 

Giles Hesketh-Haywood, una dintre numeroasele și atent 
elaboratele biografii false ale lui Bryson, se dovedise deseori 
uiilă în fosta lui carieră. 

În calitate de cunoscător și comerciant de antichități, 
cra firesc să călătorească în locuri precum Sicilia, Egipt, 
Sudan, Libia ca și în multe alte părți. Îndepărta suspiciunea 
îndemnînd la suspiciune: un exercițiu elementar de derutare. 
Atita timp cît autoritățile alarmate îl credeau contrabandist, 
nu le trecea prin minte că ar putea fi spion. Și cei mai mulți 
dintre ei erau bucuroşi să-i accepte atenţiile: la urma urmei, 
dacă n-o făceau ei, ar [i făcut-o alții. 

Micul articol apăru chiar în dimineaţa zilei următoare în 
L'Osservatore Romano, ziarul oficial al Vaticanului, cu un 
tiraj de peste cinci milioane de exemplare, vîndut în întreaga 
lume. Avea următorul titlu: A FOST FURATĂ O PIESĂ DIN 
COLECȚIA VATICANULUI? 

Conform relatării, curatorii muzeului de la Vatican 
descoperiseră, în urma inventarului anual, că lipsea un joc de 
şah, din timpul dinastiei Sung. Superbele piese din jad fuseseră 
aduse din China de Marco Polo, la începutul secolului al XIV-lea, 
şi dăruit dogelui Veneţiei. Cesare Borgia obținuse jocul în 
1500, iar după moartea lui fusese dăruit unuia dintre papii 
Casei Medici, Leon al X-lea. Jocul apare chiar și în fundalul 
unuia dintre portretele lui. În 1549, papa Paul al III-lea l-a 
folosit pentru a juca o partidă cu legendarul maestru de șah 
Paulo Boi, partidă pe care a pierdut-o. 

În articol era citat un purtător de cuvînt al muzeului de 
la Vatican, care contesta informaţia. Muzeul refuza însă să 
facă dovada că se afla în posesia valorosului joc de șah. Mai 
cra citat un scurt comentariu indignat al curatorului șef, 
monseniorul Lorenzo Battaglia, care spunea că muzeul 
Vaticanului avea înregistrate sute de mii de obiecte în 
cataloagele sale şi că era inevitabil ca unele să se rătăcească 
temporar; nu exista însă nici un motiv pentru a trage în mod 
pripit concluzia că avusese loc un furt. 

Bîndu-şi cafeaua cu lapte în apartamentul de la hotelul 
Hassler, Nick Bryson citi articolul cu satisfacție profesională. 
El nu-i ceruse atît de mult monseniorului. La urma urmei, 

dezminţirile erau justificate. Legendarul joc de șah din timpul 
dinastiei Sung se afla în continuare la loc sigur, într-unul dintre 
sutele de depozite ale Vaticanului; asemenea majorității 
proprietăţilor Sfîntului Scaun, nu fusese expus. Mai exact, de 
peste patruzeci de ani, Nu fusese nici furat, însă cititorul 
înțelegea exact contrariul. 

Bryson avea convingerea că acel articol va fi citit de 
cinc trebuia. 

Luă telefonul și sună o veche cunoştinţă de la Beijing, 
un funcţionar chinez pe nume Jiang Yingchao, care avea acum 
un post important în Ministerul de Externe. Cu zece ani în 
urmă, Jiang făcuse afaceri cu Giles Hesketh-Haywood; acesta 
recunoscu imediat glasul afectat al lui Giles. 

— Prietenul meu englez, exclamă Jiang. Ce plăcere să te 
aud, după o tăcere atît de lungă. 

— Ştii că nu-mi place să profit de prictenia noastră, spuse 
Bryson, dar sînt încredințat că ultima noastră tranzacţie a 
fost... utilă pentru caricra dumitale. Nu că ai [i avut nevoie 
de asta, desigur, ascensiunea dumitale în ierarhia diplomatică 
a fost de-a dreptul impresionantă. 

Giles nu trebuia să-i împrospăteze memoria prietenului 
său din diplomaţia chineză. Cînd îi fusese prezentat prima 
dată lui Giles Heskcth-Haywood, Jiang cra un biet atașat cul- 
tural la ambasada chineză de la Bonn. La scurtă vreme după 
ce luaseră masa împreună, Giles îşi îndeplinise promisiunea, 
obţinînd pentru Jiang un obiect vechi de artă chineză, extrem 
de valoros, la un preţ mult mai mic decît cel pe care l-ar fi 
luat dacă l-ar fi vîndut pe piaţa liberă. Micul cal din ceramică 
roşic, din timpul dinastiei Han, constituise un cadou special 
al lui Jiang pentru ambasador, menit, fără îndoială, să ungă 
roțile carierei lui. De-a lungul anilor, Hesketh-Haywood îi 
furnizase prietenului său diplomat mai multe obiecte 
neprețuite, printre care erau bronzuri antice și o vază de pe 
vremea dinastiei Qing. 

— Şi cu ce te-ai ocupat în toți anii ăştia? întrebă 
diplomatul. 

Bryson oftă adînc, profund mîhnit. 

— Sînt sigur că ai văzut articolul acela absolut injurios 
din L'Osservatore Romano, spuse el. 

— Nu, ce articol? 

— A, dragă, uită că l-am menţionat. Oricum, un obiect 
extraordinar s-a întîmplat să intre în posesia mea și m-am 
pîndit că un om cu atitea relații ca dumneata ar putea cunoaşte 
pe cineva interesat de el. De fapt, am o teribil de lungă listă 
cu potenţiali clienţi, extrem de interesaţi, dar, de dragul 
vremurilor de altădată, m-am gîndit să te sun pe dumneata 


primul... 
Începu să-i descrie jocul de șah din jad, însă Jiang îl 
întrerupse: 


— O să te sun eu. Lasă-mi numărul dumitale de telefon. 

Trecu o oră pînă cînd Jiang sună pe o linie protejată. 
Găsise cu siguranţă ziarul Vaticanului, apoi dăduse, plin de 
entuziasm, cîteva telefoane. 

- înţelege, dragul meu prieten, că o asemenea ocazie 
nu se ivește prea des, spuse Giles. E pur și simplu 
înspăimîntător cît de neglijente sînt unele mari instituţii cu 
comorile lor, nu-i aşa? Pur și simplu înspăimîntător. 

- Da, da, îl întrerupse Jiang nerăbdător. O să trezească 
un mare interes, sînt sigur. Dacă vorbim despre acelaşi lucru 
- jocul de șah din jad, dinastia Sung... y 

- Vorbesc ipotetic, desigur, dragul meu Jiang. Ințelegi 
asta. Spun doar că, dacă acest joc minunat s-ar întîmpla să fie 
disponibil, poate ai vrea să dai de veste. Discret, bineînțeles... 

- Da, da, cunosc pe cineva, sigur. E un general, ştii, 
care colecționează așa ceva, capodopere ale dinastiei Sung 
din jad sculptat. E o pasiune mistuitoare pentru general. Poate 
îi știi porecla — Maestrul de Jad. 

— Hm. Nu sînt sigur, Jiang. Chiar crezi că l-ar putea 
interesa? 

— Generalul Tsai e preocupat de repatrierea comorilor 
imperiale care au fost prădate, de readucerea lor în țară. E un 
naționalist înfocat, să ştii. 

— Aşa mi s-a dat de înţeles. Ei bine, aş vrea să ştiu cît 
mai repede dacă generalul e interesat, fiindcă am de gînd să 
solicit centralei de hotel să reţină toate apelurile telefonice 
pentru mine - acei detestabili şeici ai petrolului din Oman și 
Kuweit pur şi simplu nu încetează să mă sune! 

— Nu! ripostă Jiang. Acordă-mi două ore! Capodopera 
asta trebuie să se întoarcă în China! 

Bryson nu fu nevoit să aștepte atît de mult. Diplomatul îl 
sună după numai o oră. Generalul era interesat. 

— Dată fiind valoarea extraordinară a acestei lucrări, 
spuse hotărît Bryson, insist să mă întîlnesc personal cu clientul 
meu. 

În acel moment, Bryson ştia că-și putea impune propriile 
condiţii pentru întîlnirea cu generalul Tsai. 

— Dar... dar desigur, bolborosi Jiang. Clientul nici nu 
şi-ar dori mai mult. El vrea să aibă toate asigurările că lucrarea 
e autentică, i 

— Fireşte. Vor fi furnizate toate certificatele de 
proveniență, 

— Bineînțeles. 

— Întîinirea trebuie să aibă loc imediat. Nu admit nici o 
întîrziere. 

— Asta nu e o problemă. Maestrul de Jad e la Shenzen şi 
aşteaptă cu nerăbdare să vă întîlniți cît mai curînd posibil. 

— Bine, o să iau prima cursă către Shenzen. Generalul şi 
cu mine vom avea o conversație inițială. 

- Cum adică, o conversaţie inițială...? 

— Generalul şi cu minc vom petrece în mod plăcut o oră 
sau două, o să-i arăt fotografii ale jocului de şah şi, dacă voi 
constata că am stabilit nişte condiţii acceptabile, o- să trecem 
la etapa următoare. 

— Deci n-o să aduci jocul cu dumneata la întîlnirea cu 
generalul? 

— O, Doamne, nu. La urma urmei, un asemenea client 
ar avea posibilitatea să mă demaşte dacă ar dori. În ziua de 

azi trebuie să fii foarte prudent. Cunoști deviza mea: nu 
negociez niciodată cu străinii. Sigur, după ce o să mă întîlnesc 
cu tipul n-o să mai fim străini, nu-i aşa? Dacă totul e în regulă 
— dacă totul mi se pare în regulă — putem discuta despre im- 
port, bani, toate detaliile alea stupide şi plictisitoare. 

— Generalul va insista să examineze jocul de şah, Giles. 

— Desigur, însă nu de la început. O, nu. China e un 
teritoriu necunoscut pentru mine, nu-i cunosc pe tipii cu funcţii 
mari de-acolo. Cred că m-aș simți un pic vulnerabil în țara 
aia. Dacă generalul Cutare vrea să-mi confiște obiectul şi să 
mă expedieze la una din fermele alea de varză ori ce-aveți 
voi pe-acolo? 

— Generalul e un om de cuvînt, obiectă cu răceală Jiang. 

— Instinctele m-au slujit teribil de bine în ultimii douăzeci 
de ani, prietene. N-aș vrea să le ignor la această ultimă întîlnire. 
Omul trebuie să fie foarte atent cu voi, orientalii impenetrabili. 


Îmbrăcat extravagant cu o vestă galbenă din piele de ied 
şi un costum ecosez din mătase și cașmir, Giles Hasketh- 
Haywood sosi la Aeroportul din Shenzen, unde fu întîmpinat 
de un emisar al generalului Tsai, în uniformă verde închis, 
fără grade, cu o șapcă stil Mao. Emisarul, un bărbat de vîrstă 
mijlocie cu un chip impasibil, îl trecu repede pe Bryson prin 
vamă și biroul de imigrări. Totul fusese pregătit dinainte; 
politicos, personalul aeroportului nu controlă bagajele. 

După ce ieșiră din biroul de imigrări, emisarul îl împinse 
tăcut pe Bryson pe o ușă neinscripționată, unde așteptau alți 
doi soldaţi în uniforme verzi. Unul dintre ei scotoci fără jenă 
prin bagajul lui Bryson. Între timp, celălalt începu să-l 
percheziționeze sistematic, din cap pînă-n picioare, tăind pînă 
şi branțurile eleganților pantofi englezești din piele. Bryson 
nu fu surprins, deși scoase strigăte de indignare, potrivit rolului 
său de persoană pretențioasă. 

Venise neînarmat, anticipînd că va fi controlat înainte 
de-a i se permite să se întîlnească cu generalul; renunțase la 


337 


armele de foc şi la tot ce-ar fi fost ciudat să poarte Giles 
Hesketh-Haywood. Riscul de-a fi prins, deci de-a compromite 
întregul plan, era prea mare. 

În centura din piele moale a lui Hesketh-Haywood se 
afla însă ascunsă o armă. Între două fișii din cea mai fină 
piele italiană era cusută o bandă metalică lungă și flexibilă, 
lată de vreo trei centimetri şi lungă de treizeci, făcută 
dintr-un aliaj de aluminiu şi vanadiu, ascuţită ca o lamă de 
ras. Putea fi scoasă repede şi uşor, desfăcînd un fermoar și 
trăgînd cu putere. Era greu de folosii fără să te rănești, dar, 
dacă era mînuită adecvat, lama tăia pînă la os, practic fără 
efort. În plus, Bryson era convins că se putea bizui, ca de 
atîtea ori, pe talentul său de a improviza, de-a găsi arme acolo 
unde alţii nu vedeau, dar spera să nu fie nevoie. Soldatul în 
uniformă îi ordonă lui Bryson să-şi scoată centura; o pipăi, 
dar nu găsi nimic suspect. 

O limuzină Daimler neagră, ultimul tip, staționa cu 
motorul pornit în faţa terminalului. Şoferul, îmbrăcat în aceeași 
uniformă verde fără grade a armatei chineze, cu o expresie 
calmă, impenetrabilă pe chip, îşi ținea, umil, capul plecat. 

Posomoritul emisar deschise portiera din spate pentru 
Bryson, puse valiza în portbagaj, apoi se așeză pe scaunul 
din față. Mașina demară și intră pe drumul de acces către 
aeroport, îndreptîndu-se spre Shenzen. 

Bryson mai fusese la Shenzen, cu ani în urmă, dar acum 
îl găsi complet schimbat. Ceea ce fusese cu doar douăzeci de 
ani în urmă un sătuc de pescari aflat pe frontieră se 
transformase într-o metropolă zgomotoasă, cu drumuri pavate 
în grabă, cu complexe de locuinţe și fabrici răsărite ca din 
pămînt. Din orezăriile și pămînturile nedesțelenite ale deltei 
fluviului Zhu Jiang răsăriseră zgîrie-norii, centralele electrice 
şi sectoarele industriale ale Zonei Economice Speciale ale 
Chinei. La orizont se profilau nenumărate macarale, iar cerul 
era acoperit de picla cenușie a smogului. Populația în continuă 
mişcare, aproape patru milioane de oameni, era formată în 

majoritate din săteni, ademeniţi din zonele rurale de 
promisiunea unor slujbe care le'asigurau salarii de subzistență. 

Shenzen devenise o metropolă ce se dezvolta într-un 
ritm ametitor, alimentat de combustibilul numit cu cel mai 
odios cuvînt din China comunistă: capitalism. Era vorba 
despre cele mai deșănțate şi nemiloase forme de capitalism, 
despre isteria periculoasă a unui oraș de frontieră, unde 
criminalitatea și prostituţia scăpaseră de sub control. Panourile 
strălucitoare şi neoanele scînteietoare, magazinele elegante 
Louis Vuitton și Dior nu erau, Bryson ştia asta, decit o fațadă. 
În spatele ei se ascundea sărăcia lucie, mizeria existenței 
sumbre a acelor mingong, barăcile din tablă ce adăposteau 
zeci de muncitori nomazi, fără instalaţii sanitare, cu niște curţi 
mici şi murdare în care creşteau găini anemice. 

Traficul era intens, înţesat cu automobile de ultimul tip 
şi taxiuri roşii, sclipitoare. Clădirile noi, înalte, cu arhitectură 
modernă, iar străzile pline de reclame luminoase, toate în 
chineză, cu excepţia cîte unei litere latine ici acolo — un M 
pentru McDonald's sau KFC. Totul era foarte colorat — 
restaurante arătoase, dar ieftine, şi magazine ce ofereau 
aparatură electronică — videocamere portabile şi camere 
digitale, computere, televizoare şi casete video. Negustorii 
ambulanți vindeau fripturi de porc şi de rață, dar și crabi vii. 

Mulțimea părea compactă, oamenii mergînd umăr lîngă 
umăr, dotați aproape toți cu telefoane mobile. Dar, spre 
deoscbire de Hong Kong, aflat la vreo treizeci de kilometri 
spre sud, aici nu se zăreau oameni în vîrstă practicînd 
gimnastică tradiţională în parcuri; de fapt, nu se vedeau deloc 
bătrîni. Perioada maximă de şedere în Zona Economică 
Specială cra de cincisprezece ani şi doar cei în putere erau 
acceptați. 

Emisarul aflat pe scaunul de lîngă şofer sc întoarse şi 
rosti: 

— Ni laiguo Shenzen ma? 

- Poftim? zise Bryson. 

— Ni budong Zhongguo hua ma? 

— Scuze, nu pricep graiul ăsta, rosti tărăgănat Bryson. 

Emisarul îl întrebase dacă mai fusese pe-acolo şi dacă 
înțelegea chineza; Bryson se întrebă dacă nu cumva era pus 
la încercare. 
Engleza? 
Englez sînt şi asta vorbesc, da. 
E prima oară cînd vii aici? 

— Da, prima oară. Un loc încîntător — mi-ar fi plăcut să-l 
cunosc mai bine. 

— De ce te întîlneşti cu generalul? 

Expresia de pe chipul emisarului devenise de-a dreptul 
ostilă. 

— Afaceri, spuse scurt Bryson. Asta face generalul, nu? 

— Generalul e şeful sectorului Guandong al APE, îl 
contrazise emisarul. 

— Păi, se pare că se fac multe afaceri pe-aici. 

Şoferul mormăi ceva, emisarul tăcu, apoi se întoarse. 

Limuzina se tîra prin incredibila aglomeraţie de pe străzi. 
În apropierea hotelului Shangri-La, șoferul porni sirena şi 
aprinse lumina roşie, urcă pe irotuarul aglomerat, răcnind 
ordine prin megafonul mașinii, împrăștiind pietonii speriaţi 
ca pe niște porumbei, apoi ieși în viteză din ambuteiajul creat. 

Ajunseseră în cele din urmă la un punct de conirol — 
intrarea într-un sector puternic industrializat ce părea să se 
afle sub controlul direct al armatei. Bryson bănui că acolo îşi 
avea generalul Tsai reşedinţa, poate chiar cartierul general. 
Un soldat cu un registru în mînă se aplecă și făcu un semn 
brusc spre emisar care cobori imediat din mașină. Maşina îşi 
continuă drumul, trecînd pe lîngă niște clădiri cafenii, pîmă 
cînd ajunseră într-o zonă cu aspect industrial, cu multe 
depozite. 

Bryson deveni dintr-o dată atent. Nu era reşedinţa 
generalului. 

- Neng bu neng gaosong wo, ni song wo qu nar? întrebă 

el cu un puternic accent englezesc, folosind sintaxa unui 
vorbitor care nu prea știa limba. „Vrei să-mi spui unde mă 
duci?“ 

Şoferul nu răspunse. 

Bryson ridică tonul, vorbind acum cu fluența lui 
obişnuită, cea a unui indigen: 

— Nu sîntem lîngă cazarma generalului! 

- Generalul nu primește vizitatori la reşedinţa sa. E foarte 
retras. 

Şoferul vorbise pe un ton lipsit de respect, fără să 
foloscască apelativul „domn“, cum s-ar fi cuvenit. Era ceva 
deconcertant. f p 

— Generalul e faimos pentru luxul în care trăiește. Îţi 
sugerez să întorci maşina. 

— Generalul crede că adevărata putere se exercită pe 
nevăzute. Preferă să rămînă în umbră. 

Maşina se opri în faţa unui depozit vast, lîngă niște jeepuri 
şi camionete militare de culoare cafenie. Fără să se întoarcă 
şi cu motorul pornit, şoferul spuse: 

— Cunoşti povestea marelui împărat din secolul al XVIII-lea, 
Qian Xing? El credea că pentru un conducător era important 
să aibă contact direct cu cei pe care-i conducea, fără ca supușii 
lui să ştie. Aşa că a străbătut China în lung şi-n lat, deghizat 
în țăran. 

Înţelegînd ce voia să spună şoferul, Bryson îl privi pentru 
prima oară atent pe cel de la volan. Înjură în gînd. Şoferul 
cra generalul Tsai! 

Daimlerul fu înconjurat de soldaţi, iar generalul începu 
să strige ordine în tonkineză, dialectul său natal, Ușa mașinii 
sc deschise şi Bryson fu înșfăcat de ambele brațe de cîte un 
soldat. 

- Zhanzhu! Nu te mișca! răcni un soldat, îndreptîndu-şi 
arma spre Bryson şi ordonîndu-i să-şi țină mîinile depărtate. 
Shou fang xia! Bie dong! 

Fereastra portierei din dreptul generalului coborî; 
generalul rînjea. 

— A fost foarte interesant să discut cu dumneata, domnule 
Bryson. Îndemînarea cu care vorbeşti limba noastră sporeşte 
pe măsură ce discutăm. Asta mă face să mă întreb ce-ai mai 
putea ascunde. Acum îţi sugerez să-ţi întîmpini moartea cu 
seninătate. 

O, Iisuse! Adevărata lui identitate era cunoscută! Cum? 
Și de cît timp? 

Întrebările i se învălmășeau în minte. Cine ar fi putut 
dezvălui adevărata lui identitate? Mai exact, cine cunoștea 
trucul lui Hesketh-Haywood? Cinc ştia că el avea să vină la 
Shenzen? Nu luri Tarnapolski. Atunci, cine? 

Fusescră trimise prin fax fotografii cu chipul lui, fuseseră 
făcute nişte legături. Dar n-avea sens! Trebuia să existe cineva 
apropiat de general care să-l fi recunoscut, să fi pătruns dincolo 
de masca de negustor englez de obiecte furate, Cineva care îl 
cunoștea; nu exista altă explicaţie. 

După ce mașina generalului Tsai se îndepărtă, Bryson fu 
îmbrâncit spre intrarea din depozit. În spate, un soldat ținea 
arma îndreptată asupra lui. Aprecie situația, care nu era deloc 
roz. Ar fi trebuit să-și elibereze o mînă, preferabil dreapta, şi 
să scoată lama de vanadiu din centură cu o mișcare rapidă. 
Pentru a reuşi trebuia să creeze o diversiune. Instrucţiunile 
generalului erau clare: urma să-și întîmpine „moartea“. 
Soldaţii n-ar fi ezitat să tragă în el, era sigur de asta, dacă ar 
fi făcut un gest brusc. Nu intenționa să le testeze viteza de 
reacţie. Se întreba de ce [usesc adus în acel depozit? Privi în 
jur. Hala imensă era destinată depozitării și livrării mijloacelor 
de transport. La un capăt se afla un enorm ascensor de marfă, 
suficient de larg ca să încapă un tanc sau o camionetă. În aer 
plutea mirosul înțepător de ulei de motor şi de motorină. 
Camioane, tancuri și alte vehicule militare erau depozitate în 
şiruri compacte. Arăta ca magazia unui prosper comerciant 
angrosist de mașini sau camioane, doar că pereții din beton şi 
podelele erau mînjite cu uleiul de motor scurs din vehicule şi 
cu reziduuri de la fumul de eșapament. 

Ce se întîmpla? De ce fusese adus acolo, cînd ar fi putut 
la fel de ușor să-i execute afară? Apoi îl văzu pe bărbatul care 
stătea în fața lui, înarmat pînă-n dinți. Un bărbat pe care-l 
cunoștea şi care se numea Ang Wu. Și atunci înțelese. 

Ang Wu era unul dintre puţinii adversari pe care-i întîlnise 
vreodată şi care-l impresionase cu fizicul lui. Ang Wu era un 
fost ofiţer al armatei chineze, detaşat la Bomtec - 
departamentul comercial al APE. El fusese reprezentantul 
local al APE în Sri Lanka, unde chinezii expediaseră arme 
ambelor tabere aflate în conflict, semănînd discordie și 
suspiciune, alimentînd cu un combustibil uşor inflamabil 
resentimentele mocnite. Dincolo de Colombo, Bryson şi trupa 
de comando aleasă pentru acea misiune interceptaseră o 
caravană cu muniţie aflată sub controlul direct al lui Ang Wu. 
Într-un schimb de focuri, Bryson îl împuşcase pe Ang Wu în 
burtă, doborîndu-l. Inamicul lui fusese luat cu elicopterul și 
dus, din cîte ştia, la Beijing. 

Oare să fi avut și o altă conotație acel incident, un înțeles 
ascuns, vreun plan în care el fusese doar un pion? Ce se aflase 
cu adevărat în spatele acelui incident? 

Acum, Ang Wu se afla în fața lui Bryson, cu o mitralieră 
AK-47 de fabricaţie chineză atîrnată pe umăr și cu cîte un 
pistol la fiecare şold. În jurul taliei avea înfăşurate, ca o 
centură, banduliere cu gloanţe de mitralieră, iar la glezne, 
vîrîte în teacă nişte cuțite. 

Bryson simți apăsarea fermă a mîinilor soldaţilor. Nu-și 
putea elibera mîna ca să scoată centura fără să fie împuşcat. 

Vechiul lui inamic părea încîntat. 

— Sînt atîtea feluri de-a muri, zise Ang Wu. Totdeauna 
am ştiut că o să ne mai întîlnim. Aştept de multă vreme 
revederea noastră. 

Cu o mişcare rapidă scoase din toc una din arme, un 
pistol semiautomat chinezesc și îl cîntări în mînă, părînd să sc 
bucure de puterea lui de-a curma vieţi. 

— Acesta-i darul generalului Tsai pentru mine, răsplata 

lui generoasă pentru anii mei de serviciu. Un dar simplu: 
plăcerea de a te ucide. Va fi ceva foarte... cum se spune... 
intim şi personal. 

Zîmbi satisfăcut arătîndu-și dinții foarte albi. 

— Acum zece ani, la Colombo, mi-ai distrus splina — 
ştiai asta? Aşa că o să începem cu asta. Cu splina ta. 

În mintea lui Bryson, enormul depozit se redusese la un 
spațiu foarte mic, un tunel îngust în care el se afla la un capăt 
şi Ang Wu la celălalt. Nu mai exista nimic altceva în afară de 
adversarul lui. Bryson inspiră profund. 

- Nu co luptă corectă, spuse el cu un calm forțat, arti- 
ficial. 

a Asasinul chinez zîmbi şi, întinzînd brațul, ținti cu pistolul 
abdomenul lui Bryson. În timp ce duşmanul lui trăgea piedica, 
Bryson țîşni înainte, răsucindu-se, încercînd să scape din 
sirînsoarea soldaților, apoi... 

Se auzi un zgomot slab, ca de tuse, şi o mică gaură roșie 
apăru chiar în centrul frunții largi a lui Ang Wu, care sc prăbuși 
încet, ca un bețiv adormit. 

„_— Aiya! ţipă un soldat, răsucindu-se și primind în cap al 
doilea glonţ tras fără zgomot. 

Al doilea soldat ţipă, întinse mîna după armă, apoi se 
prăbuşi brusc la podea, cu tîmpla zdrobită. 

Brusc eliberat, Bryson se aruncă la pămînt, de unde privi 
în sus. Pe o pasarelă de oțel aflată la şase metri înălțime, un 
bărbat înalt și corpolent, îmbrăcat într-un costum bleumarin, 
ieșea din spatele unui stîlp de beton. În mînă avea un Mag- 
num 357, cu amortizor. Fața bărbatului se găsea încă în umbră, 
dar Bryson recunoscu imediat acel mers apăsat. 3 

Bărbatul îi aruncă pistolul. 

— Prinde-l, spuse el. 

Bryson, înșfăcă arma. 

— Mă bucur că nu ţi-ai pierdut îndemînarea, zise Ted 
Waller şi începu să coboare scara abruptă. 

Ajuns lîngă Bryson îl privi uşor amuzat și spuse: 
— Partea grea abia acum începe. 

Gan James Cassidy văzu titlul din The Wash- 
ington Times — recepționă informaţia că soţia lui 
fusese arestată pentru deținere de droguri, afirmaţiile 
tendențioase privitoare la posibila obstrucționare a justiției și 
renunță să mai citească. Deci, pînă la urmă, totul ieșise la 
iveală — cauza unei profunde dureri personale, ceva ce 
încercase cu disperare să țină departe de ochii nemiloşi ai 
presei. Un secret adînc îngropat fusese scos la lumină. Dar 
cum? 

Sosind la birou la șase dimineața, cu cîteva ceasuri înainte 
de ora lui obişnuită, își găsise echipa deja adunată, arătînd la 
(el de palidă și vlăguită ca și el. Roger Fry intră direct în 
subiect: 

— The Washington Times te vînează de ani de zile. În 
plus, am primit deja mai mult de o sută de telefoane de la 
celelalte canale mediatice, care încearcă s-o încolțească pe 
soţia ta. Ăsta-i un adevărat covor de bombe, Jim. Nu pot 
controla situația. Nici unul dintre noi nu poate. 

— E adevărat? întrebă Mandy Greene, secretara lui de 
presă. 

Mandy avea patruzeci de ani şi lucra pentru senator de 
şase ani, dar stresul și îngrijorarea parcă o îmbătrîniseră. 
Văzîndu-i ochii încercănați, Cassidy îşi dădu seama că ea își 
pierduse cumpătul. 

- Ce spune mai exact presa? întrebă senatorul. 

Mandy luă ziarul, apoi îl aruncă furioasă. 

— Spune că acum patru ani soția ta a fost arestată pentru 
că a cumpărat heroină. Că tu ai dat niște telefoane, ai cerut 

nişte favoruri, iar acuzaţiile au căzut și măsura arestării a fost 
anulată. „Obstrucţionarea justiției“ e fraza pe care au lansat-o. 

Senatorul Cassidy dădu tăcut din cap, apoi se așeză în 
fotoliul larg de piele şi întoarse spatele echipei lui, privind pe 
fereastră lumina cenușie a dimineții înnorate din Washington. 
Cu o zi în urmă, primiseră apeluri înregistrate de robotul 
telefonic, atît el, cît şi soţia lui, Claire, dar nu răspunseseră. 
Avusese un presentiment și dormise puțin. 

Claire era la casa părinţilor ei din Wayland, Massachusctts. 
Avea problemele ei; multe soţii de politicieni aveau probleme. 
Îşi aminti cum începuse totul — minorul accident de schi ce 
impusese o operație la coloană — niște vertebre tasate. I se 
dăduse percodan pentru durerile postoperatorii. Curînd, 
devenise dependentă de narcotice pentru încetarea durerii. 
Doctorii nu-i mai dăduseră altă reţetă. Îi pomeniseră de un 
grup de „control al durerii”, specializat î în consultaţii. Însă 
narcoticele îi făcuseră cunoscută lui Claire o stare dulce de 
uitare, un spațiu protejat de stresul și încordarea vieţii publice. 
El se învinua pentru asta — pentru că nu fusese acolo. Ajunsese 
să înțeleagă cît de ostilă era lumea lui pentru ea. O lume care 
pînă la urmă o marginalizase, iar Claire, atît de frumoasă, atît 
de cultivată, atît de iubitoare, nu fusese crescută ca să rămînă 
toată viața pe margine. Cassidy avea prea multe obligaţii, prea 
mulți colegi pe care să-i tenteze, să-i lingușească și să-i bată 
la cap să facă ce trebuia. Pe Claire o încerca o durere care nu 
era doar fizică. El nu ştiuse niciodată cu certitudine ce 
provocase această stare — izolarea sau accidentul, dar începuse 
să bănuiască faptul că depresiunea și dependența fuseseră 
doar accelerate de spitalizarea ei. 

Disperată că nu mai putea obține rețeta pentru narcotice, 
tînjind după o formă de alinare despre care ştia că era 
trecătoare, dar care-i făcea viața suportabilă, ea încercase să 
cumpere de pe stradă o doză de heroină. Bărbatul cu care se 
întîlnise fusese plin de compasiune și îi dăduse două pliculeţe 
cu drog. Ea îi plătise cu bancnote noi, luate de la bancomat. 

Apoi omul scosese o insignă și-o dusese la secţia de 
poliţie. Cînd căpitanul aflase cine era ea, îl sunase acasă pe 
adjunctul procurorului districtual, Henry Kaminer. Henry 
Kaminer îi telefonase fostului său coleg de facultate, Cassidy, 
care era preşedintele comisiei juridice a Senatului. Așa aflase. 
Cassidy, îşi amintea de acel telefon, czitarca, replicile 
slingherite ce precedaseră cutremurătoarea dezvăluire. Fusese 
unul dintre cele mai cumplite momente ale vieţii lui. 

Chipul delicat, marcat de durere al lui Claire îi domina 
gîndurile. Cum de fusese atît de orb faţă de ceea ce se întîmpla 
în propriul lui cămin, în căsnicia lui? Putea oare activitatea 
publică să-l înstrăineze pe un om atît de mult de viața sa 
particulară? 

Cassidy se întoarse cu fața spre echipa lui. 

— Ea n-a fost o delincventă, spuse el apăsat. Avea nevoie 
de ajutor, fir-ar să fie. Avea nevoie de tratament. Şi l-a avut. 
Şase luni la dezintoxicare. Discret, fără zarvă. Nimeni nu 
trebuia să ştie. Nu-și dorea priviri compătimitoare ori cu 
subînţeles, nici atenţiile de care sc bucura o soţie de senator. 

— Dar cariera ta... începu Greene. 

— Blestemata mea de carieră a fost cea care a adus-o în 
starea aia. Şi Claire a avut aspirații, să știți. Și-a dorit o familie 
adevărată, copii, un soț iubitor pentru care familia să fie o 
prioritate. A vrut să aibă o viață normală. Cred că nu cerea 
prea mult. A renunțat la aspiraţiile ei pentru ca eu să pot fi — 
cum mă numea The Wall Street Journal anul trecut? — 
„Polonius de pe Potomac”. 

- Dar cum a putut să pericliteze toată munca ta, munca 
noastră? 

Mandy Grecne nu-și putu stăpîni izbucnirea de mînie şi 
dezamăgirea. Cassidy dădu încet din cap. 

— Claire suferea cumplit. Ştia că toți o vor considera 
temeia care putea să distrugă cariera senatorului. N-o să 
înţelegeți niciodată prin ce infern a trecut. Dar a mers pînă la 
capăt! Într-un fel, amîndoi am făcut asta. Şi, am ieșit la liman! 
Pînă acum. Pînă să se întîmple asta. 

Se uită la telefonul cu douăsprezece linii, cu toate becurile 
aprinse, care suna neîncetat. 

— Cum, Roger? Cum au aflat? 

— Nu sînt încă sigur, zise Roger. Dar au obținut informaţii 
amănunțite. O înregistrare electronică a dosarului arestării, 
în ciuda faptului că oficial a fost distrus. Suma considerabilă 
retrasă de Claire în seara cu pricina. Înregistrări ale 
convorbirilor telefonice între tine şi Kaminer în seara arestării, 
Mai multe telefoane între postul privat a lui Kaminer și 
căpitanul secţiei de poliție. Consemnări ale convorbirilor 
dintre ofițerul care a arestat-o şi secţie. Au pînă şi înregistrarea 
electronică a plăţilor pe care Ic-ai făcut la Silver Lakes pentru 
dezintoxicarea ei. 

Cassidy zîmbi amar. 

— Nici un om nu putea să le ştie pe toate. Au fost 
dezvăluite cele mai secrete date personale. Presupun că despre 
asta vă avertiza Societatea de supraveghere. 

- Ei bine, nu așa vor sta lucrurile, spuse Mandy Greene, 
recăpătîndu-și aerul de profesionist. O să lase impresia că tu 
ai fi făcut campanie pentru respectarea intimității deoarece 
aveai un cadavru în propriul tău dulap. Ştii asta mai bine ca 
oricine. 

Roger Fry începu să se plimbe prin birou cu paşi mari. 

— E de rău, Jim, n-o să subestimez treaba asta. Dar cred 
sincer că o să ieşim cu bine din criză. O să fic mai rău înainte 
să [ie mai bine; cei din Massaschusetts sînt convinși că eşti un 
om de ispravă, iar colegii tăi, [ic că te plac sau nu, știu și ci 
acest lucru. Timpul le vindecă pe toate, chiar și în politică. 

- N-am de gînd să mă conving de asta, Rog, zise Cassidy, 
privind pe fereastră. ` 

— Ştiu că acum situația arată urît, spuse Fry. Vor încerca 
să te răstignească.Dar tu ești puternic. O să le arăţi tu. 

— Nu înţelegi, nu-i aşa? Nu e vorba despre mine, ci 
despre Claire. Prima [rază a oricărui articol de ziar începe cu 
Claire Cassidy, soția senatorului James Cassidy. Asta poate 

continua zile în şir, săptămîni, dracu” mai știe cît? N-o pot 
expune la așa ceva. N-o pot pune într-o asemenea situaţie. 
Nu va supraviețui, Există o singură cale de a distrage atenţia 
de la povestea asta, de-a o scoate de pe prima pagină a ziarelor, 
din talk-show-uri, din jurnalele de ştiri şi din editoriale. 

Dădu din cap şi vorbi pe tonul specific unui crainic al 
jumalului de actualități: 

- Senatorul Cassidy confruntat cu investigaţiile 
Senatului, Senatorul Cassidy luptă să-şi păstreze scaunul, 
Senatorul Cassidy contestă vinovăția, Senator însurat cu o 
toxicomană. Astea-s ştirile de pagina întîi și ele pot continua 
la nesfârșit. Senatorul Cassidy demisionează din cauza unor 
afirmaţii calomnioase. Acest ultim titlu va ţine prima pagină 
două zile. Eforturile lui Jim şi Claire Cassidy, cetățeni 
particulari, vor trece undeva pe ultimele pagini. Acum cinci 
ani, i-am făcut soţiei mele promisiunea că o să dăm uitării 
povestea asta, orice s-ar înîmpla. Acum a venit timpul să mă 
țin de cuvînt. 

— Jim, zise Fry, încercînd să vorbească răspicat, e prea 
multă incertitudine acum ca să iei vreo decizie silită. Te implor 
să mai aştepţi. 

— Incertitudine? Senatorul rise cu amărăciune. În viața 
mea nu am fost mai sigur ca acum. Apoi se întoarse către 
Mandy Greene. Mandy, e momentul să redactăm o declaraţie 
pentru presă. Acum. 

ryson încremeni cu răsuflarea tăiată. Era şocat, avea 
mintea amorțită, de parcă un fulger căzuse din cer, 
pîrjolindu-i luciditatea, blocîndu-i circuitele rațiunii. Totul era 
o nebunie, o absurditate; își stăpîni cu greu un strigăt. 
Ted Waller! 

Ghenadi Rosovski! 

Marele manipulator, magicianul artelor oculte care-i 
transformase viața într-o imensă, inimaginabilă impostură. 

Bryson înșfăcă pistolul semiautomat care-i fusese 
aruncat; îl simţi în mînă ca pe o prelungire, o parte a trupului 
său. ÎI îndreptă spre omul care tocmai i-l dăduse. L-ar fi putut 
ucide pe Ted Waller cu un singur glonț bine ţintit, dar n-ar (i 
obținut răspunsuri la întrebările care-l frămîntau, nu şi-ar fi 
satisfăcut nevoia de a se răzbuna pe mincinoșii şi manipulatorii 
care făcuseră din viața lui o farsă cumplită. Continuă să ţină 
arma îndreptată spre Waller, ţintind fața fostului său mentor, 
copleşit de furie și tulburat de întrebări. 

Ceea ce articulă, cu un glas încordat, sugrumat de emoție, 
fu prima întrebare care-i veni în minte. 

— Cine dracu” eşti? 

Trase piedica pistolului și apăsă pe trăgaci pînă cînd arma 
trecu pe foc automat. Era suficientă o apăsare cu arătătorul 
şi-ar [i descărcat zece gloanțe în corpul lui Ted Waller, iar 
mincinosul s-ar fi prăbușit de pe pasarela înaltă a depozitului. 

Waller, un țintaş formidabil, nu avea nici o armă 
îndreptată spre el. Stătea pur și simplu acolo, un bărbat obez 
cu un zîmbet enigmatic pe chip. 

Cînd Waller vorbi, glasul îi reverberă în spațiul cavernos: 

— Hai să jucăm „Adevărat sau Fals”, zise el, evocînd 
vechiul său exercițiu pedagogic. 

— Du-te-n mă-ta, spuse Bryson îndîrjit, cu vocea 
tremurîndu-i de mînie reținută. Numele tău real e Ghenadi 
Rosovski. 

— Adevărat, răspunse Waller, cu chipul impasibil. ` 

— Ai absolvit institutul de limbi străine la Moscova. 

— Adevărat. 

— Eşti de la GRU. 

— Aproape adevărat. Mai exact, am fost. 

Bryson ridică glasul pînă cînd ajunse să strige: 

— Şi totul a fost o aiureală, tot rahatul acela pe care-l 
mîncai despre cum salvam noi omenirea! Ai lucrat tot timpul 
pentru tabăra adversă. 

— Fals, zise Waller, cu voce limpede şi puternică. 

— Destul cu minciunile, ticălosule! Destul cu minciunile! 

— Adevărat. 

— Lua-te-ar dracu”, nu ştiu ce naiba cauţi aici... 

— Risc să-l imit pe generalul Tsai: cînd elevul e pregătit, 
apare și profesorul. 

— N-am timp pentru tîmpeniile tale budiste! tună Bryson. 

Auzind zgomot de paşi, se întoarse. Doi soldați în 
uniforme verzi intraseră în depozit. Bryson trase cîteva 
gloanțe și, în aceeași clipă, auzi explozia unui foc de armă, 
din spatele lui, deasupra, din direcţia lui Waller. Cei doi soldați 
se prăbușşiră pe podea, Bryson se aplecă asupra cadavrului lui 
Ang Wu și întoarse corpul inert cu fața în sus, după ce aruncă 
pistolul lui Waller. Se aștepta să apară alți soldaţi, dar nu văzu 
nici unul. Trase pistolul din mîna lui Ang Wu și-l vîrî în 
buzunarul ridicolului costum din recuzita lui Hesketh- 
Haywood. Ang Wu avea fixate la glezne cutite de vînătoare; 
Bryson le luă pe amîndouă, cu tot cu teci, și le prinse cu grijă 
sub centură. Centura! Își aminti de lama din vanadiu — dar 
acum avea arme mult mai eficiente. 

— Pe-aici! strigă Waller, întorcîndu-se şi dispărînd în 
ungherele întunecate ale balconului cu pereţi de beton. 
Clădirea era încercuită. 

— Unde dracu” te duci? răcni Bryson. 

— Unii dintre noi şi-au făcut temele. Haide, Nick! 

Avea de ales? Oricine, orice ar fi fost în realitate Ted 
Waller, avea cu siguranţă dreptate: depozitul era înconjurat 
de soldaţi APE; dacă mai exista vreo ieșire la parter, şi 
probabil că mai exista, ar [i ajuns drept în brațele duşmanilor. 
Al dușmanilor lui direcți. Bryson urcă în fugă treptele de 
oțel și-l văzu pe Waller dispărînd în casa scării, un spațiu 

larg, deschis, dincolo de şirurile lungi de vehicule militare. 
Strecurîndu-se printre rîndurile apropiate de jeepuri, 
camionete şi camioane de fabricație chinezească, Bryson 
alergă spre casa scării și-l zări pe Waller urcînd treptele cu 
viteză şi agilitate, cu acea grație de balerin care-l surprinsese 
întotdeauna. Bryson fiind mai rapid îl ajunse pe Waller în 
cîteva secunde. 

— Spre acoperiş, spuse acesta. E singura cale de scăpare. 

— Spre acoperiş? 

— N-avem de ales. Or să vină curînd după noi, dacă nu 
cumva au pornit deja. Waller respira greu. Există o singură 
casă a scării. Un singur ascensor de marfă, dar e cumplit de 
lent. 

Cînd ajunseră pe palierul de la al treilea nivel, auziră 
strigăte şi paşii celor care îi urmăreau. 

- La naiba, zise Waller. N-ar fi trebuit să mănînc pateu 
aseară. la-o tu înainte. 

Bryson se repezi în sus pe scări. Ajunse la ultimul nivel 
şi ieşi într-o imensă parcare, cu șiruri nesfîrșite de tancuri și 
camioane. Ce dracu’ urma acum? Ce-avea Waller în minte ? 
Să se arunce de pe acoperișul clădirii? Să sară pe construcția 
alăturată? 

— Dă foc la poduri, zise gîfîind Waller cînd ieși din casa 
scării, iar Bryson înţelese ce voia să spună fostul lui mentor. 
Să blocheze drumul urmăritorilor... dar cum? Cu ce? Nu 
existau uși care să poată fi încuiate, nici baricade... În schimb, 
existau vehicule berechet, sute. Alergă la cel mai apropiat şir, 
încercă mînerul portierei, dar ușa era încuiată. La naiba! Fugi 
la următoarea maşină; tot încuiată. Nu era timp pentru așa 
ceva! 

Observînd un șir de jeepuri decapotabile, fugi către ele. 
Scoase din teacă unul din cuţitele lui Ang Wu, sfîșie prelata, 
vîrt mîna și deschise portiera pe dinăuntru. Cheia cra în con- 
tact. Waller rămăsese departe de casa scării și vorbea la 

telefonul mobil. Bryson învîrti cheia în contact, ambală 
motorul jeepului şi pomi cu viteză maximă spre scară. 
Apropiindu-se, constată că vehiculul era prea larg ca să intre 
pe ușa dinspre scară, lucru ce servea de minune scopului său. 
Cu un trosnet puternic, jeepul se izbi în zidul de beton. Botul 
intră prin deschizătură, apoi se lăsă câțiva zeci de centimetri după 
ce roțile din față se desprinseră și se rostogoliră peste două, trei 
trepte. Reuşi cu greu să deschidă portiera din dreptul lui şi se 
strecură afară prin spațiul îngust dintre mașină şi zidul alăturat. 

Obţinuse astfel un scurt răgaz, deoarece împingînd 
împreună, mai mulți oameni ar fi putut da la o parte vehiculul. 
Nu era suficient! Căutînd prin celelalte mașini, zări ceea ce 
sperase cu disperare să găsească: un butoi de două sute 
douăzeci de litri, din oțel, plin cu carburant. Il rostogoli spre 
jeep, trase de cepul din plastic, îl deşurubă și-l scoase. Benzina 
începu să curgă, formînd o baltă în jurul vehiculului. Rostogoli 
iar butoiul, întorcîndu-l cu fundul în sus; lichidul începu să 
curgă formînd vîrtejuri în jurul roților maşinii, înainte de a se 
prelinge în jos, pe scări. Mirosul de benzină era sufocant. 
Abia goli butoiul în casa scării şi auzi pașii apăsați ai soldaților 
care urcau spre acoperiş. 

Îşi scoase cravata; o îmbibă în benzină și o vîrî în cepul 
butoiului gol. Recipientul era plin cu vapori de benzină. Poate 
că proporția nu era ideală, dar el ştia dintr-o îndelungată 
experiență că avea să reușească. Scoase bricheta și apropie 
flacăra de fitilul improvizat. Cravata se aprinse şi Bryson 
aruncă butoiul peste jeep, în casa scării; apoi sări înapoi și-o 
luă la goană. 

Explozia puternică transformă casa scării într-o mare de 
foc, un infern galben, vuitor. Waller începu să fugă pe acoperiş. 
În câteva secunde, urmă altă explozie, cea a rezervorului 
jeepului. Flăcările îi orbeau, iar fumul gros era sufocant. 
Bryson se opri cînd ajunse la mijlocul acoperişului; Waller 
înainta în salturi spre el, roșu la față şi transpirat. 

— Bine lucrat, spuse Waller. Dinspre casa scării se auzeau 

țipete puternice, care fură curînd acoperite de un zgomot mai 
intens, larmă ce venea de deasupra: huruitul elicelor unui 
elicopter. Un elicopter blindat, vopsit în verde şi cu pete pentru 
camuflaj, se afla exact deasupra lor, planînd în dreptul unei 
suprafețe libere, apoi coborî încet pe acoperiș. Bryson icni. 

Elicopterul era un Apache AH-64, aparținînd 'evident 
armatei americane şi avea înscris pe coadă un număr de cod. 

Waller alergă spre el apăsat, aplecîndu-şi instinctiv capul, 
deşi nu era nevoie. Bryson ezită o clipă înainte de a-l urma. 
Pilotul era îmbrăcat în uniforma armatei americane. Cum era 
posibil? Dacă Directoratul însemna GRU, cum reuşise Waller 
să obțină un elicopter american de luptă? 

În timp ce urca, îl văzu pe Waller întorcîndu-se şi privind 
alarmat peste umărul lui. Waller strigă, zise ceva ce Bryson 
nu înţelese, dar se răsuci și văzu zeci de soldați ai APE ieșind 
din ascensorul pentru marfă, la vreo treizeci de metri distanță, 
în partea opusă infernului care fusese casa scării. Simţi brusc 
o explozie de durere în spate, în partea dreaptă. Fusese 
împușcat! Țipă de durere, în timp ce Waller îl prinse de braț 
şi-l trase în elicopterul care se înălța. 

Fusese rănit de mai multe ori, dar acum era mai rău ca 
oricînd. În loc să cedeze, durerea sporea; fusese atins un nerv. 
Îşi dădu seama că sîngerează puternic. ÎL auzi pe Waller 
spunînd: 

— ... un elicopter al armatei americane, n-or să 
îndrăznească să ne arunce în aer... incident internațional, iar 
generalul Tsai nu-i atît de nebun încît să... 

Vocea lui Waller se stingea și revenea, ca la un aparat de 
radio cu recepție slabă. 

— ... în regulă, Nicky? ... trusa de prim-ajutor, dar ẹ o 
infirmerie la aeroportul din Hong Kong... cursă lungă și nu 
vreau să întirzii... Pe urmă: ...Medicii din secolul al XVIII-lea 
trebuie să fi ştiut ei ceva, Nicky. Poate că-i bine să sîngerezi 
din cînd în cînd... 

Îşi pierdea şi îşi recăpătă cunoştinţa, într-un caleidoscop 

de imagini. Era o pistă de aterizare pe un eliport, cine ştie unde. 

Se afla într-o cădire modernă și era dus în grabă pe un 
culoar lung. O infirmieră sau doctoriță în halat alb îi cosea 
rana... unghiul de durere, surprinzător, de un alb incandes- 
cent, urmat de coborîrea abruptă și rapidă în întunericul unui 
somn profund, provocat de narcotice. 


— Adevărul? Vreau să-l dau în gât pe individ. | 

Adam Parker era furios și nu-i păsa că Joel Tannenbaum, 
avocatul lui, pricepuse asta. Luau masa de prînz împreună, la 
Patroon, un restaurant de lux unde se servea biftec în sînge. 
Pereţii încăperii erau lambrisați cu lemn de culoare închisă şi 
împodobiţi cu gravuri realizate la computer. Parker rezervase 
un separeu, unde cei doi puteau fuma trabucuri „Romeo şi 
Julieta“ avînd în față cîte un pahar de martini. 

Tannenbaum lucrase la Revista de drept de la Colum- 
bia, condusese departamentul de litigii la firma de avocatură 
Swarthmore & Barthelme, dar rămăsese un băiat de cartier, 
un puști arțăgos crescut în Bronx. 

—  Tipilor de genul ăsta nu le place să fie daţi în gît. 
Înghit oameni ca tine ca pe lichiorul de mentă de după cină. 
lartă-mă, Adam. N-o să mă apuc să te mint. Știi bancul acela 
vechi cu șoarecele care a încercat să reguleze un elefant? 
Crede-mă, n-ai vrea să te sui pe spinarea elefantului. 

— Scutește-mă, zise Parker. Am mai făcut destule rele 
împreună, tu și cu mine, Îţi cer doar să întocmești cîteva 
documente. Un ordin de interdicţie. 

— Care să spună ce? 

— Să le interzică să amestece datele de la InfoMed cu 
cele din alte surse de informații — avem pentru toate astea 
acorduri de confidenţialitate care trebuie onorate. Spune-le 
că definem dovezi că acționează prin violarea acestor acorduri 
încheiate şi convenite, bla-bla-bla. 

— Adam, astea-s nimicuri. 

— Bineînţeles, dar vreau să-i încurc, nu vreau să le uşurez 

viaţa. Își închipuie că mă pot înghiţi ușor, iar eu vreau să le 
servesc un rahat să mă țină minte. 

— Au batalioane de avocaţi la dispoziţie. Pot anula ordinul 
în două minute. 

— Nimic legat de lege nu durează doar două minute, 

- Cinci. 

— O să iau ce pot obține. Treaba e că n-am de gînd să 
stau tu mîinile-n sîn. 

— Iar eu ar trebui să fiu emoționat de lirismul tău? 

— Ținînd cont de onorariul tău, da. 

— Adam, te cunosc de cît — cincisprezece ani? Ai fost 
nașul meu de cununie... 

— Căsnicia a durat opt luni. Trebuia să-ți fi cerut cadoul 
înapoi. 

— Crede-mă, unii au făcut-o. Tannenbaum sorbi cu grijă 
din paharul de martini. 

-— Voiai să spui ceva. 

— Adam, eşti un tîmpit, un idiot, un ticălos arogant, care 
crede că le ştie pe toate, fără pic de modestie. Probabil că din 
cauza asta te-ai descurcat atît de bine. Dar acum? Pentru prima 
dată în viață eşti pe dinafară. 

— Să ţi-o trag. 

— Sînt avocat. Eu le-o trag altora. 

Tannenbaum dădu din umeri. 

— Tot ce vreau să-ți spun e să-ți evaluezi propriile forțe, 
Adam. 

— Asta te-au învățat la Facultatea de Drept de la Columbia? 

— Măcar de-ar fi făcut-o. Ascultă, n-ai nevoie de mine 
pentru treaba asta. Te afli aici pentru că vrei sfatul meu. Așa 
că ascultă ce încerc să-ţi spun. Toate firmele de avocatură cît 
de cît importante se află în relații cu Systematix ori cu asociații 
lor. Uită-te în jurul tău — ce vezi? Mese plătite din conturile 
de cheltuieli. O porţie substanţială din ceea ce pînă la urmă e 
rambursat de clientul, vînzătorul sau cumpărătorul preferat 
al tuturor: Systematix. 


356 


— Îşi închipuie că sînt vreun afurisit de Standard Oil al 
informaţiilor. 

— Nici măcar nu căuta analogii istorice. Pe lîngă 
Systematix, Standard Oil e o biată plăcintărie. Le provoacă 
cineva neplăceri? Parcă tu spuneai că viaţa nu e echitabilă. 
Cert e că Departamentul de Justiţie acționează de parcă ar [i o 
filială de-a lor. Compania asta şi-a întins tentaculele peste tot. 

— Vrei să mă prostești. 

— Jur pe mormîntul mamei mele că așa e. 

— Mama ta trăiește în Flatbush. 

— Dar ideea rămîne în picioare. Ți-au cumpărat 
compania. Le-ai luat banii. Acum te porți ca un cîine în cușcă. 
Ascultă ce spui. 

— Nu, tu ascultă-mă pe mine. O să le pară rău că s-au 
pus cu Adam Parker. Dacă n-o să faci tu actele, o să găsesc 
pe altcineva. Sigur, am luat banii, dar nu prea am avut de 
ales, A fost o preluare forțată. 

— Adam, zău că n-ai vrea să ai de-a face cu oamenii 
ăştia. Tu mă cunoști. Puţine lucruri mă sperie pe lumea asta. 
Dar acum... ei bine, crede-mă cînd îți spun că nu e o afacere 
obișnuită. Ei se conduc după propriile lor reguli. 

Parker îşi termină paharul de martini şi mai ceru unul. 

- Oi fi eu tîmpit, un ticălos arogant, dar nu sînt fraier, 
zise el cu încăpățînare. Să-ţi spun ceva. Trîntorii de la 
Systematix or să mă țină minte. 


— Camera dumneavoastră preferată e pregătită, domnule 
Parker, spuse administratorul de îndată ce Parker apăru la 
hotelul St. Moritz. 

Administratorul ştia că lui Parker îi plăcea să știe că 
personalul hotelului luase notă de preferinţele lui. Dar în timpul 
vizitelor sale ocazionale în Manhattan, lui Adam Parker îi 
mai plăcea și să-şi îngăduie satisfacerea unor preferințe mai 
puțin obișnuite. În acea dimineaţă, îi dăduse telefon lui ma- 
dame Sevigny, cum se numise singură, care-i promisese două 
„jeunes filles, cele mai rafinate pe care le avem“. 

Madame Sevigny nu-şi făcea reclamă în nici un ziar, toți 
clienţii ei — majoritatea oameni bogaţi şi influenţi, care trăiau 
în alte zone ale țării — trebuia mai întîi să-i fie prezentaţi. În 
ce-o privea, garanta discreție absolută. Fetele ei ştiau că o 
indiscreţie putea fi fatală. Și mai ştiau că, dacă respectau 
întocmai regulile stricte impuse de madame Sevigny, puteau 
strînge o sumă considerabilă în numai doi ani. Madame 
Sevigny plătea un medic care supraveghea analizele sanguine 
şi examenele ginecologice ale fetelor, pentru a fi sigură că 
sănătatea şi igiena lor erau ireproşabile. Toate practicau 
exerciţii fizice și țineau regimuri alimentare stricte. Înainte de 
fiecare întîlnire, madame Sevigny le inspecta personal. Dacă 
considera necesar, sprîncenele erau pensate, pielea curățată 
de cruste şi hidratată, tălpile frecate cu piatră ponce, genele 
vopsite, picioarele epilate, unghiile pilite. „E atît de greu să 
fii o frumuseţe naturală“, ofta madame Sevigny la inspecția 
finală a fetelor. 

Exact la ora zece seara, un telefon de la recepţia hotelului 
anunță sosirea fetelor. Pe Parker, tolănit într-un fotoliu, 
îmbrăcat într-un halat de baie alb, îl cuprinse un val de căldură, 
După stresul pe care-l îndurase de cînd Systematix îi preluase 
firma, avea nevoie de relaxarea asta. Încordarea durase prea 
mult. Îi dăduse întotdeauna instrucţiuni exacte lui madame 
Sevigny, după cum îi explicase bătrînul magnat al 
semiconductorilor, care-i vorbise prima dată în termeni 
elogioși despre serviciile speciale ale doamnei respective, n-avea 
rost să bată cîmpii. Ceea ce i se pregătise în acea seară era 
genul de aventură pe care soţia lui — o femeie pasionată de 
echitație, foarte morală — pur şi simplu n-o putea înţelege. 

După cîteva minute, se auzi un ciocănit la ușă. ` 

— Numele meu e Yvette, zise dintr-o suflare superba 
brunetă sculpturală. 

— Iar al meu e Eva, spuse blonda zveltă. 

Închiseră uşa în urma lor, 

— Îţi place? 

Parker afişă un zîmbet larg. 

— Foarte mult, zise el. Dar parcă madame Sevigny spunea 
că vor veni Yvette şi Erica. 

— Erica s-a îmbolnăvit, spuse Eva. M-a trimis pe mine şi 
m-a rugat să-ţi transmit scuzele ei. Sîntem ca două surori. 
Cred că n-ai să fii dezamăgit. 

— Sînt sigur că nu, zise Parker, privind plin de speranță 
servieta gri pe care o ducea Yvette. Vă pot oferi ceva? 

Cele două fete schimbară o privire și dădură din cap. 

— Să începem? 

— Vă rog, zise Parker. 

O oră mai tîrziu, Parker era cu miinile legate de stîlpii 
din alamă ai patului, cu eşarfe din mătase neagră, gemînd de 
plăcere în vreme ce fetele îi plesneau și-i mîngîiau pe rînd 
carnea înroșită. Erau pricepute; de cîte ori ajungea aproape 
de orgasm, îşi concenirau atenția în altă parte, masîndu-i 
brațele și pieptul cu degete incredibil de catifelate şi puternice 
totodată. Yvette îi dezmierda acum trupul cu sînul ei moale, 
în timp ce Eva pregătea ceara fierbinte. 

Ceara de albine parfumată se prelingea pe corpul lui, 
producîndu-i în egală măsură durere și plăcere. 

— Da, gîfii el, aproape în delir. Da. 

Bustul îi lucea de transpiraţie. 

În cele din urmă, Yvette îl încălecă primindu-i bărbăţia, 
învăluindu-l cu căldura ei. Legăturile din mătase fuseseră 
slăbite, pentru ca el să-și poată ridica spinarea. Degetele 
Evei îi masară umerii, apoi gâtul. 

— Iar acum o ultimă plăcere pentru tine, îi şopii Eva la 
ureche, 

Abia avu timp să zărească licărul firului metalic ascuţit 
ca o lamă înainte ca ea să i-l înnoade în jurul gîtului. 

- O, Doamne, gemu el, apoi firul îi tăie cartilajul, țesutul 
conjunctiv și vasele de sînge, străpungîndu-i arterele carotide, 
traheea şi esofagul. 

Yvette, cu ochii închişi, pierdută în propria-i plăcere, 

simți mai întîi slăbirea erecţiei bărbatului. Deschise ochii și 
văzu capul bărbatului prăbușit în față, şi pe cealaltă fată, care-și 
zicea Eva, ţinînd în mînă un laț din metal strălucitor. Să fi fost 
vreo nouă jucărie erotică? 

— lar acum e rîndul tău, zise Eva și prinse gîtul lui Yvette 
în latul metalic. 

Yvette văzu sîngele de la beregata bărbatului, ca o cravată 
de un roşu intens, după care își pierdu cunoștința. 

e trezi încet, cu dureri în tot corpul, cu capul vuind. 

Stătea pe un fotoliu cu spătarul lăsat, într-un avion 
mic şi luxos, acoperit cu o pătură. Hublourile erau întunecate; 
zgomotul şi vibraţiile indicau faptul că se aflau în zbor. În 
cabină mai erau doi pasageri. Un bărbat de vreo patruzeci de 
ani, într-o uniformă bleumarin de steward, blond şi cu părul 
tuns scurt, moțăia în partea umbrită din spatele cabinei. lar 
vizavi de Bryson, într-un fotoliu larg, se afla Waller, care citea 
dintr-un volum legat în piele, la lumina unei veioze, 

— Bună scara, tovarășe Rosovski, zise Bryson în rusește. 
Ce citiți? 

Bolborosea cuvintele, de parcă ar fi fost drogat. Waller 
ridică privirea şi schiță un zîmbet. 

— Zău că n-am mai vorbit limba asta afurisită de zeci de 
ani, Nicky. Sînt sigur că am cam uitat-o. Dar ca să-ți răspund 
la întrebare, reciteam Dostoiewski. Fraţii Karamazov. Doar 
ca să-mi confirm părerea că e un scriitor mediocru. Un subiect 
sinistru, considerații morale stîngace și platitudini luate din 
Gazeta Poliţiei. 

— Unde ne aflăm? 

— Cred că sîntem deja deasupra Franţei. 

— Dacă m-ai tratat cu niscaiva chimicale, cred că ai aflat 
de la mine tot ce voiai. 


360 


— Ah, Nick, oftă Waller, ştiu că-ți închipui că nu poţi 
avea încredere în mine, dar singurul medicament pe care l-ai 
luat a fost un calmant. Din fericire, la Chek Lap Kok există 
o clinică destul de bine utilată. Ai avut o rană destul de urîtă. 
Se pare că-i a doua în răstimp de cîteva săptămîni, cea dinainte 
fiind o zgîrietură superficială la umărul stîng. Te vindecai rapid, 
dar ai cam început să îmbătrînești, să știi. Acesta-i un joc 
pentru tineri, ca fotbalul american. Ți-am mai spus asta cînd 
te-am concediat, acum cinci ani. 

— Cum m-ai găsit? 

Waller dădu din umeri, lăsîndu-se pe spătarul fotoliului. 

— Avem resursele noastre, atît electronice, cît și umane, 
după cum bine ştii. 

— Destul de îndrăzneață ideea de a folosi un elicopter 
militar american într-un spaţiu aerian străin. 

— Nu tocmai. Doar dacă într-adevăr crezi născocirile lui 
Harry Dunne, cum că noi am fi vreun elefant sălbatic, rătăcit 
de turmă. 

- Pretinzi că nu-i adevărat? 

- Nu pretind nimic, Nick. 

— Ai recunoscut deja că ești rus prin naștere. Ghenadi 
Rosovski, născut la Vladivostok, pregătit de GRU pentru a 
deveni agent în rezervă, antrenat de şefii Serviciilor Secrete 
Sovietice specialişti în limba engleză, în cultura și stilul de 
viață american, corect? Şi un șahist extraordinar. Iuri 
Tarnapolski mi-a confirmat toate astea. Chiar și în tinerețea 
dumitale erai celebru — unii îți spuneau Vrăjitorul. 

— Mă flatezi. 

Bryson se uită la fostul său mentor. Waller — numele sub 
care îl cunoștea el, în măsura în care îl cunoştea — părea foarte 
relaxat. 

— Undeva în subconștientul meu, continuă Waller, am 
bănuit dintotdeauna că exista posibilitatea minimă ca dosarul 
meu de la GRU să ajungă într-un seif bine păzit al Serviciilor 
Secrete Americane. Tot aşa cum un cadavru de mult îngropat 

poate ieși din mormînt la o inundație. Dar, zău aşa, cine ar fi 
prevăzut ce s-a întîmplat? Nici măcar noi. Toţi îşi bat joc de 
CIA pentru că n-a anticipat prăbușirea Uniunii Sovietice. Fără 
a le lua apărarea, treaba asta mi se pare incorectă — ce naiba, 
nici măcar Gorbaciov n-a presimţit ce-avea să se întîmple. 

— Nu cumva eviţi marea întrebare nerostită? 

— De ce n-o pui? 

— Eşti sau nu agent GRU? 

— Am fost; nu sînt. E suficient de clar? 

— Oarecum, dar totuşi vag. 

- Am dezertat pe cînd eram în America. 

— Şi-ai trecut de partea noastră. 

— Fireşte. Am căutat să intru în legalitate. 

— Cînd? 

— În 1956. Sosisem în 1949, pe cînd aveam paisprezece 
ani; atunci numeroase biografii false nu erau minuţios 
verificate. Pe la mijlocul anilor cincizeci m-am „luminat“ 
şi-am întrerupt legăturile mele cu Moscova. Pînă atunci 
văzusem și-auzisem destule despre tovarășul Stalin ca să mi 
se spulbere iluziile juvenile despre viitorul luminos al lumii 
comuniste. După criza rachetelor cubaneze, mulți și-au dat 
seama de stupizenia, prostiile și slăbiciunea fundamentală a 
CIA. Atunci am înființat, împreună cu Jim Angleton şi alți 
cîțiva, Directoratul. 

Bryson dădu din cap, meditînd la cele auzite: 

— Cînd un agent GRU dezertează în timpul misiunii, 
trebuie să existe nişte consecințe. Şefii lui de la Moscova vor 
fi foarte dezamăgiţi, vor amenința cu represalii şi, inevitabil, 
le vor aplica. Totuși, susții că adevărata dumitale identitate a 
rămas ascunsă mai multe decenii, ceea ce nu-mi vine să cred. 

— Este de înțeles. Îţi închipui că le-am trimis o scrisoare 
cu „Dragă Ivan“ și „Aţi putea să nu mai trimiteţi salariul, 
fiindcă am trecut de partea cealaltă“? Nici porneneală. Şeful 
meu era un ticălos lacom și nu prea prudent. Îi plăcea să 
trăiască bine şi îşi menținea standardul de viață cîştigînd mai 

mult decît un salariu și vîrîndu-şi destul de des botul în iroaca 
deconturilor. 

— Adică deturna fonduri. 

— Într-adevăr. Pe vremea aia, aveai de ales între gulag 
sau un glonţ în ceafă. În consecință, cu ce ştiam eu şi puteam 
pretinde că ştiu, l-am obligat să mă şteargă din statele lor de 
plată. În felul acesta, eu dispăream, el rămînea în viață și toată 
lumea era fericită. 

- Înseamnă că povestea lui Harry Dunne n-a fost 
născocită, nu-i așa? 

— Nu sută la sută. A fost un amestec ingenios de 
adevăruri, jumătăţi de adevăr şi lucruri false. Aşa cum sînt 
cele mai reușite minciuni. 

— Ce nu e adevărat? 

— Ce ţi-a spus el? 

Inima lui Bryson începu să bată ceva mai tare. Adrenalina 
îi spori durerea, anulînd efectul somniferului. 

— Mi-a spus că Directoratul a fost înființat la începutul 
anilor şaizeci de un mic grup de fanatici din GRU, strategi 
străluciți, cunoscuți sub numele de ȘŞahmatişti — jucători de 
şah. Inspirați din clasica operațiune de dezinformare Trust, 
din anii douăzeci. O operațiune de penetrare pe teritoriul 
american, cel mai cutezător truc al Serviciilor Secrete din 
secolul XX, eclipsînd incontestabil ambițiile Trustului. 
Controlat de un cerc restrîns de directori, Consorţiul, ceilalți 
ofițeri şi membri ai personalului au fost amăgiți că lucrau 
pentru un serviciu american strict secret — și constrînși de 
compartimentarea tenace și de secretul ierarhiei numelor de 
cod să nu dezvăluie nimic, nimănui, despre activitatea lor. 

Waller zîmbi, cu ochii închişi. 

— Şi, conform spuselor lui Dunne, adevăratele origini 
de la Moscova ale Directoratului n-ar fi fost descoperite 
niciodată dacă n-ar fi intervenit prăbușirea Uniunii Sovietice. 
Aceasta a avut drept rezultat răspîndirea cîtorva documente 
rătăcite, care au dezvăluit numele de cod ale unor operațiuni 

care n-aveau legătură cu structurile cunoscute ale KGB sau 
GRU; cîte un nume de contact ici-colo, apoi întregul, 
confirrnat de către dezertorii de nivel mediu. 

Waller zîmbi şi deschise ochii. 

— Aproape că m-ai convins, Nick. Vai, Harry Dunne 
lucrează într-un domeniu care nu i se potriveşte. Ar fi trebuit 
să scrie romane; are o imaginaţie bogată. Povestea lui e în 
egală măsură bizară și elocventă. 

— Care parte e fictivă? 

— De unde să încep? oftă Waller îmbufnat. 

— Ce-ai zice de afurisitul de adevăr? explodă Bryson, 
incapabil să se mai controleze. Dacă îl mai cunoşti. Ce-ar fi 
să începi cu părinţii mei? 

— Ce-i cu ei? 

- Am vorbit cu Felicia Munroe, Ted! Părinții mei au 
fost ucişi de blestemaţii tăi de fanatici pentru ca eu să ajung 
sub controlul direct al lui Pete Munroe, care să mă îndrume 
spre Directorat. 

- Omorîndu-ţi părinții? Termină, Nicky! 

— Negi faptul că Pete Munroe păstra secret faptul că se 
născuse în Rusia, ca și tine? Felicia mi-a confirmat versiunea 
lui Harry Dunne despre „accidentul” care le-a pus capăt vieții 
părinților mei. 

— Care era versiunea asta, mai exact? 

— Că „unchiul Pete” a făcut-o — că a fost măcinat de 
sentimentul vinovăţiei după aia. 

— Biata femeie e senilă, Nicky. Cine ştie ce dracu’ a 
vrut să spună? 

— N-o să anulezi aşa uşor informația asta, Ted, Femeia 
spunea că Pete vorbea ruseşte în somn. Dunne zicea că numele 
real al lui Pete Munroe era Piotr Aksionov. A 

— Are dreptate. 

— O, Doamne! 

— S-a născut în Rusia, Nick. Eu l-am recrutat. Un 
anticomunist înverșunat. Familia lui a dispărut în timpul 
epurărilor din anii treizeci. Dar nu ţi-a ucis părinții. 

— Atunci cine-a făcut-o? 

— N-au fost ucişi, ce naiba. Ascultă-mă, zise Waller 
privind pata circulară de lumină de pe măsuța din fața lui. 
Sînt lucruri pe care nu ţi le-am spus niciodată, din raţiuni de 
siguranță — lucruri care credeam că e mai bine să nu le ştii, 
deşi sînt sigur că tu bănuiai despre ce e vorba. Directoratul 
este, şi a fost, o agenție supranațională, înființat de un număr 
mic de membri ai serviciilor secrete americane și britanice, 
cît şi de cîțiva dezertori sovietici de rang înalt, de o bună- 
credință ireproşabilă, dintre care face parte şi subsemnatul. 

— Cînd? 

— În 1962, la scurt timp după debarcarea din Golful 
Porcilor. Erau decişi să evite pe viitor o asemenea ruşine. 
Inițial a fost ideea mea, dacă-mi permiți puțină lipsă de 
modestie, dar bunul meu prieten James Jesus Angleton de la 
CIA a fost primul şi cel mai zgomotos susținător. El simţea, 
ca şi mine, că serviciile secrete americane erau vlăguite de 
amatori şi tipi infatuaţi — aşa-zişii veterani, în realitate o gaşcă 
de foşti membri ai frățiilor din marile universități — patrioţi, 
poate, însă ridicol de aroganţi, convinşi că-şi cunoşteau 
meseria. O clică de pe Wall Street care a cedat Europa de Est 
lui Stalin din cauza unei simple căderi nervoase. O mînă de 
avocaţi elitişti strînşi laolaltă, cărora le lipseau „cojones“ ca 
să facă ce trebuia făcut, care nu aveau cruzimea necesară şi 
nu înțelegeau Moscova ca mine. Aminteşte-ți că, nu mult 
după eşecul din Golful Porcilor, un ofițer KGB pe nume 
Anatoli Goliţîn a dezertat şi i-a expus lui Angleton, într-o 
serie de rapoarte, felul în care CIA era străpunsă de cîrtițe, 
penetrată și coruptă în profunzime. Ei bine, asta aproape că 
i-a fost de-ajuns lui Angleton. Nu numai că a furnizat fondurile 
secrete iniţiale ale Directoratului și a instituit canale acoperite 
de finanțare, dar a şi aprobat structura organizatorică de bază. 
El m-a ajutat să pun la punct strategia — descentralizarea şi 
segmentarea internă, ca o modalitate de a asigura secretul 
absolut. A subliniat necesitatea ca însăşi existența noastră să 
nu fie cunoscută de nimeni, cu excepția liderilor guvernelor 

pe care le serveam. Doar prin ascunderea existenței putea 
spera această nouă organizație să scape de penetrări, 
dezinformări şi de politicile cărora le căzuseră victime agențiile 
de spionaj din ambele tabere ale războiului rece. 

— Sper că nu te aștepți să cred că Harry Dunne era chiar 
atît de nepotrivit pentru funcția pe care o ocupa, atît de 
dezinformat despre adevăratele origini ale Directoratului. 

— Sigur că nu. Nu era dezinformat. Harry Dunne era un 
om într-o misiune — un om de paie, caricatură strălucită, sunînd 
plauzibil şi împodobită cu fărîme de adevăr. O grădină 
imaginară plină cu scîrnăvii reale, cum s-ar spune. 

— În ce scop? : 

— Ca să te îndrepte spre noi, să te îndemne să ne cauţi și, 
dacă se poate, să ne distrugi. 

— În ce scop? 

Waller oftă exasperat, dar, înainte de-a deschide gura, 
Bryson continuă: 

— Ai de gînd să stai tolănit acolo şi să negi că ai încercat 
să mă elimini? 

Waller dădu trist din cap. 

— Pe alţii aş putea încerca să-i păcălesc, Nick, dar tu eşti 
mult prea isteț. 

— În garajul de la Washington, după ce m-am dus pe K Street 
şi am găsit sediul părăsit de voi, Voi aţi fost în spatele acelui atentat. 

— Da, era omul nostru. În ziua de azi, nu-i uşor să găseşti 
talente adevărate. De ce nu mă surprinde că l-ai terminat pe individ? 

Bryson îl privea înfurtat. 

— Aţi ordonat să fiu pedepsit fiindcă vă era teamă că o 
să dau în vileag adevărul! 

— De fapt, nu. Eram alarmaţi de comportamentul tău. 
Toate semnele exterioare păreau să indice faptul că ai devenit 
un băiat rău, că ţi-ai unit forțele cu Harry Dunne şi te-ai întors 
împotriva foştilor tăi patroni. Cine poate sonda adîncimea 
sufletului omenesc? Erai iritat de timpuria ta lăsare la vatră? 
Îţi sucise Dunne capul cu minciunile lui? N-aveam de unde 
şti, aşa că trebuia să luăm măsuri de protecție. Știai prea multe 
despre noi. Chiar și cu compartimentarea noastră, ştiai mult 

prea multe. Da, a fost emis un ordin — „imposibil de salvat“. 

— lisuse! 

— Cu toate astea, eu am fost tot timpul sceptic. Te cunosc 
poate mai bine decît oricine şi nu doream să accept dosarul, 
evaluările analiştilor, nu fără confirmări ulterioare. Așa că 
am trimis pe unul dintre cei mai buni oameni ai noştri, recent 
recrutat să te acopere pe nava lui Calacanis, să-ţi supravegheze 
activitățile pînă cînd aflam ce intenții ai. Am ales-o pe ea să 
stea cu ochii pe tine, să te verifice şi să raporteze la centru. 

- Layla. 

Waller încuviință. 

— A fost trimisă pe post de ventuză? 

— Corect. 

— Asta-i o aiureală! strigă Bryson, Ea a fost mai mult 
decît o afurisită de ventuză. A încercat să mă ucidă la 
Bruxelles! 

Bryson privi atent chipul lui Waller, încercînd să 
desluşească semnele mistificării, însă chipul lui era 
impenetrabil. 

— A acţionat de capul ei, împotriva ordinelor mele. N-o 
să neg asta, Nick, Dar trebuie să te gîndești la cronologie. 

— Acesta-i patetism. Treci de la una la alta, schimbi discuția 
și faci completări, încercînd să acoperi lacunele din poveste! 

— Ascultă-mă, te rog. Poţi face măcar atîta pentru omul 
care ţi-a salvat viața. Un obiectiv al misiunii ei era să te 
supravegheze, Nick. Să presupună că ești nevinovat dacă și 
câtă vreme noi n-am fi aflat altceva. Cînd a înțeles că ți se 
pregătea o ambuscadă pe vasul lui Calacanis, ţi-a atras atenţia. 

: — Atunci cum îți explici ce s-a întîmplat la Bruxelles? 

— A fost o reacţie regretabilă din partea ei. Obiectivul ei 
esențial era unul de protecție. A Directoratului şi a misiunii 
noastre. Cînd a aflat că urma să te întîlneșii cu Richard 
Lanchester ca să distrugi Directoratul, a încercat să te 
convingă să n-o faci asta. Dar tu ai insistat și ea a intrat în 
panică; s-a ocupat personal de rezolvarea problemei. S-a 
gîndit că nu mai avea timp să ia legătura cu mine pentru 

instrucțiuni și că trebuia să acționeze imediat. A fost o decizie 
eronată, un calcul greșit. Un gest nefericit, impulsiv, căci ea 
are tendința de a fi impulsivă. Nimeni nu-i perfect. E un agent 
grozav, unul dintre cei mai buni care-au venit de la Tel Aviv, 
şi e foarte frumoasă. O combinație rară. Există tendința de a 
trece cu vederea greşelile. Întîmplător, ea se descurcă de 
minune. Mulţumesc că m-ai întrebat. 

Bryson ignoră sarcasmul. 

— Dă-mi voie să te întreb direct: susţii că ea n-a avut 
misiunea să mă ucidă? 

— După cum spuneam, misiunea ei era să observe şi să 
raporteze, să te protejeze dacă era nevoie, nu să te elimine. 
Dar la Santiago de Compostela a devenit evident că ordinul 
de eliminare a fost emis de alţii. Calacanis fusese ucis, oamenii 
lui — decimaţi; părea improbabil ca ordinul acesta să fi pornit 
de la el, dată fiind succesiunea rapidă a evenimentelor. Am 
dedus că erai folosit în chip de unealtă; întrebarea era — de 
către cine? 

— Ted, i-am văzut pe cîțiva dintre agenții trimişi împotriva 
mea —i-am recunoscut! Un blond, agent de exterminare la 
Khartoum. Cei doi fraţi din Cividale pe care i-am folosit în 
Operaţiunea Vector. Aştia erau angajați ai Directoratului! 

— Nu, Nick. Ucigașii de la Santiago de Compostela erau 
mercenari care-şi ofereau serviciile cui plătea mai bine, nu 
doar nouă — și au fost angajați pentru misiunea de la Santiago 
tocmai pentru că te cunoșteau. Li s-a spus probabil că eşti 
trădător, că ai putea să le deconspiri numele. Supraviețuirea 
e un stimulent puternic. 

— Asta şi premiul de două milioane de dolari, pus pe 
capul meu. 

— Aşa e. Vreau să spun, ce naiba, că tu umblai prin lume 
folosind o veche biografie falsă pusă la punct de Directorat. 
Te puteam termina într-o clipă. Chiar ai crezut în mod serios că 
noi nu-l aveam pe „John T. Coleridge“ în baza noastră de date? 

— Atunci cine l-a angajat? 

— Există mai multe posibilități. Ai incormodat mulți spioni 

şi ai vorbit cu vechi surse ale KGB-ului, ca să-mi verifici 
identitatea. Crezi că ei nu vorbesc? Sau mai exact, nu vînd 
informații, ticăloşii ăia de mercenari? 

— Sper că n-o să-mi sugerezi că a fost CIA la mijloc. E 
limpede că Harry Dunne nu mă trimetea să-i rezolv treburile 
murdare, dînd în același timp ordin să fiu ucis. 

— Sigur că nu. Dar se pare că o echipă supraveghea 
situația pe nava Armada Spaniolă, iar cînd vasul a fost distrus, 
s-a hotărît că erai un element ostil. 

— Cine a hotărît asta? Dunne a păstrat secretul întregii 
operaţiuni, n-au existat documente, doar numele de acoperire, 
„„Jonas Barrett“, figura în banca de date a serviciului de securitate. 

— Poate erau înregistrate cheltuielile. 

— Au fost îngropate, codificate. Toate achiziţiile de 
maximă prioritate. 

-— Informaţiile se scurg ca dintr-o sită în instituţia aia, ştii 
bine. Totdeauna a fost aşa. De aceea existăm noi. 

— Richard Lanchester a fost de acord să ne întîlnim de 
îndată ce i-am menționat adevăratul tău nume. Mi-a spus că 
ştia despre originile Directoratului — aşa cum le schițase Harry 
Dunne. Vrei să spui că şi Lanchester mințea? 

— E un tip strălucit, dar e orgolios, iar oamenii orgolioşi 
sînt ușor de păcălit. E posibil ca Dunne să-l fi dezinformat la 
fel de abil ca şi pe tine. 

— Mi-a cerut să-i aduc dovezi suplimentare. 

— Fireşte. Aşa ai fi procedat şi tu în locul lui. Trebuie să 
fi fost înspăimîntat. 

Bryson își simţea capul învîrtindu-i-se. Prea multe piese nu 
se potriveau! Prea multe lucruri rămîneau neexplicate, confuze. 

-= Prospero — Jan Vansina — m-a întrebat dacă Elena 
„ştia“ ceva. Ce voia să spună? 

— Mă tem că şi Elena a fost întrucîtva suspectată atunci 
cînd am început să ne punem întrebări despre trecerea ta la 
inamic. Vansina voia să stabilească dacă ea îţi era complice. 
Eu am susținut că tu ai fost greșit îndrumat şi, desigur, s-a 
dovedit că aveam dreptate. 

— Şi cum rămîne cu seria de operațiuni pe care le-ai 
plănuit sau controlat — Sri Lanka, Peru, Libia, Irak? Dunne 
spunea că toate erau menite să combată interesele americane 
peste hotare. Erau atît de bine camuflate, încît nici măcar 
participanții nu vedeau mișcările pieselor de şah fiindcă erau 
prea aproape de tablă. 

— Prostii. 

— Dar în Tunisia ? Nu era Abu omul CIA? 

— Nu le ştiu chiar pe toate, Nicky. 

— Se pare că întreaga voastră operațiune de penetrare 
menită, chipurile, să contracareze o lovitură de stat, a fost 
pusă la cale pentru a demasca și neutraliza un agent impor- 
tant al CIA. Pentru a elimina o sursă directă a Agenţiei, 
infiltrată într-o rețea de celule teroriste islamice extinsă în 
întreaga regiune — o mînă stricînd munca celeilalte! 

— Tîmpenii. 

— Şi în Comore, în 1982 — ne-ai trimis ca să împiedicăm 
o tentativă de preluare a puterii de către mercenarii din 
Comitetul Executiv. Dar conform celor spuse de Dunne, 
oamenii aceia erau angajaţi ai CIA, care încercau să-i elibereze 
pe ostaticii britanici și americani. Care-i adevărul? 

— Verifică dosarele. Ostaticii au fost eliberați abia ulte- 
rior, după operațiunea noastră. Verifică dosarele angajaților, 
dacă le poți găsi. Reconstituie succesiunea evenimentelor. Aia 
nu erau angajați ai CIA, erau trupe sprijinite de elementele 
naționaliste. Fă-ţi temele, băiete. 

— Lua-te-ar dracu'! Eu am fost acolo, ştii bine. Şi am 
fost şi la bordul Armadei Spaniole, ducînd de ochii lumii 
planurile noii rachete antitanc Javelin ca obiect de negociere. 
Caiacanis a știut imediat cine-ar putea fi cumpărătorul 
interesat, şi acela era omul vostru! Era de la Directorat + 
Vance Gifford sau cum naiba l-o chema în realitate. Însuşi 
Calacanis a confirmat sporirea achizițiilor făcute de la Washington. 

— Noi nu mai avem sediul la Washington, Nicky, ştii 
asta. A trebuit să ne mutăm; fusesem penetrați. 

- Şi-atunci de ce dracu’ era așa de interesat agentul 

vostru de cumpărarea planurilor? Oare pentru colecția voastră 
personală? 

— Nicky... 

— Şi de ce-a venit la bordul navei însotit de omul lui 
Jacques Arnaud, Jean-Marc Bertrand? Pretinzi că voi nu 
cumpăraţi arme? 

— Gifford îşi făcea treaba lui, Nick. 

— Treaba lui fiind care, mai exact? Din cîte spunea 
Calacanis, omul cheltuia nebunește. 

— În lumea asta, după cum ştii mai bine decît mulţi alţii, 
nu te limitezi la inspectarea mărfurilor, ci mai şi cumperi. 
Iscoadele sînt imediat detectate şi eliminate. 

— La fel cum Prospero — Jan Vansina - a spălat cinci 
miliarde de dolari la Geneva? Un truc de penetrare? 

— Cine ţi-a zis asta ... Dunne? 

Bryson nu răspunse, mulțumindu-se să-l privească pe 
vechiul său mentor, cu inima bătîndu-i nebuneşte. Durerea 
atroce începea să dispară. 

Ted Waller continuă cu sarcasm: 

— Ţi-a spus treaba asta în altă parte? Nu voia să vorbească 
în biroul lui? Ţi-a zis că se teme de microfoane? Fiindcă Bryson 
nu răspundea, Waller continuă: Directorul adjunct al CIA 
n-are atîta putere încît să pună să-i fie curățat biroul, Nick? 

— Există și microfoane din plastic. Instrumentele nu le 
detectează dacă nu dai jos tencuiala. 

Waller pufni încet: 

— A fostun spectacol, Nicky. O afurisită piesă de teatru. 
O încercare, care a avut succes, cum s-a dovedit, de-a te 
convinge că el era băiatul bun şi că forţele întunericului se 
uniseră împotriva lui — forțele respective fiind întreaga 
Agenţie. Locul în care el e numărul doi. 

— I-am dat o legitimaţie pe care-am luat-o din haina 
cadavrului unui dintre agenții camuflați care a încercat să mă 
lichideze lîngă Chantilly. 

— Dă-mi voie să ghicesc. A verificat legitimaţia şi a 
constatat că era falsă. 

— Greşit. 

— Poate că n-a reuşit să găsească vreun document. A 
folosit codul Sigma, a aflat că-i fusese repartizat unui agent in 
extremis, dar pe urmă pista a dispărut. N-a putut găsi numele. 

— Asta nu-i ceva neobișnuit. Agenţii pentru situaţii critice 
ai CIA nu lasă urme, știi bine. Dunne a recunoscut față de 
mine că CIA nu era cea mai potrivită agenţie pentru 
investigarea Directoratului. 

— Aha! Asta te-a făcut să ai şi mai mare încredere în el. 

— Vrei să spui că încerca să mă elimine și în același timp 
mă determina să investighez activitățile Directoratului? Asta 
nu-i doar ilogic, e o nebunie! 

— Dirijarea operaţiunilor complexe de teren înseamnă 
întotdeauna o evaluare ce suportă modificări. Ce cred eu? 
După ce a văzut că ai supravieţuit atacului, şi-a dat seama că 
puteai fi reprogramat, trimis pe o altă pistă. Dar e timpul să-ți 
ridici spătarul într-o poziţie normală. Am ajuns. 

Waller părea că vorbeşte de la mare distanță şi Bryson 
nu înțelegea ce voia să zică; simțea că totul se îndepărta şi 
următorul lucru de care deveni conștient fu o lumină intensă, 
albă. Deschise ochii şi văzu că era într-o încăpere unde totul 
era alb. Zăcea pe un pat, între aşternuturi groase. Ochii îl 
dureau de la lumina puternică, gâtul îi ardea, iar buzele îi erau 
uscate. 

În fața lui se profilau în lumină nişte siluete. Una din ele 
era a lui Waller, iar cealaltă, mult mai subțire şi mai mică, 
probabil a unei infirmiere. Auzi glasul baritonal al lui Waller: 

— ... îşi revine chiar în timp ce vorbim noi. Salut, Nicky. 

Bryson mormăi şi încercă să înghită. 

— Trebuie să-i fie sete, se auzi o voce feminină foarte 
familiară. Să-i aducă cineva niște apă. y 

Bryson clipi, miji ochii şi încercă să vadă mai clar ce se 
petrecea în jur. Văzu fața lui Waller, apoi pe a ei. Inima începu 
să-i bubuie în piept. Se uită din nou printre pleoape, convins că 
imaginația îi joacă feste. Dar nu era aşa. Cu o voce stinsă, întrebă: 

— Eşti tu, Elena? 

icholas, îl strigă Elena apropiindu-se. 

Imaginea ei deveni mai clară. Da, era Elena. La fel 
de frumoasă, deși schimbată: slăbise, avea chipul mai ascuțit, 
iar ochii păreau și mai mari. Chipul ei exprima îngrijorare, 
chiar spaimă, însă vocea nu trăda nimic. £ 

— A trecut atîta timp. Ai îmbătrînit. 

Bryson încuviință și reuși să rostească: 

— Mulţumesc. 

Cineva îi întinse un pahar din plastic, plin cu apă. ÎL luă, 
bău şi-i înapoie paharul infirmierei, care i-l umplu din nou. 
Bău cu lăcomie. Elena stătea lîngă pat. 

— Trebuie să vorbim, spuse ea, pe un ton dintr-o dată 
grăbit. 

— Da, zise el. Avea gâtul iritat; vorbitul îi provoca dureri. 
Avem... avem atîtea de discutat, Elena... nici nu ştiu de unde 
să încep. ` 

— Dar avem aşa puțin timp, spuse ea. 

Vorbise pe un ton răstit. 

Nu e timp, răsună glasul ei în capul lui. Nu e timp? 
Vreme de cinci ani n-am avut altceva decît timp, timp să 
meditez, să sufăr, gîndi Bryson, iar Elena continuă: 

— Trebui să ştim tot ce-ai aflat. Tot ce ne poate duce la Prometeu. 
Orice ne poate ajuta să pătrundem în perimetrul codificat. 

El o privi uluit. Auzise bine? Ea îl întreba despre 
criptografie, despre ceva numit „Prometeu“ ... Dispăruse de 
cinci ani din viața lui şi-acum voia să vorbească despre 
criptografie? 

— Vreau să ştiu unde-ai plecat, zise el răguşit. De ce ai 
dispărut. | 

— Nicholas, spuse ea pe un ton aspru, i-ai spus lui Ted 
că ai luat cheia de criptare de la telefonul codificat al lui 
Jacques Arnaud. Unde e? 

— Bu am zis asta? Cînd am zis...? 

— În avion, spuse Waller. Ai uitat? Ziceai că ai discheta 
sau un cip, așa ceva. L-ai luat sau l-ai copiat din biroul lui 
Arnaud — ai spus asta foarte clar. Şi nu erai sub influența 
drogurilor, deşi aş zice că delirai nitel. 

— Unde mă aflu? z 

— Într-un sediu al Directoratului din Dordogne. În Franța. 
Acul acela din brațul tău e doar pentru rehidratare şi 
administrarea de antibiotice care să prevină producerea 
septicemiei de la rănile tale, 

— Un sediu... 

— Sediul nostru central. A trebuit să ne mutăm aici ca să 
asigurăm securitatea operațională. Sediul de la Washington 
fusese penetrat, trebuia să scăpăm, să părăsim țara ca să ne 
putem face treaba. 

— Ce vreţi de la mine? 

— Avem nevoie de orice deții tu, şi imediat, spuse Elena. 
Dacă socotelile noastre sînt corecte, mai avem la dispoziție 
doar cîteva zile, poate doar cîteva ore. 

— Pînă să ce? 

- Pînă cînd Prometeu va prelua controlul, zise Waller. 

- Cine e Prometeu? i 

— Întrebarea este ce e Prometeu, iar noi nu cunoaștem 
răspunsul. De-aceea avem nevoie de cipul de criptare. 

— Jar eu vreau să ştiu ce s-a întîmplat... tună Bryson. 
Icni. Se simţea de parcă i s-ar fi despicat gîtul. Cu tine Elena! 
Unde-ai plecat, de ce-ai plecat? 

El înțelese că era hotărîtă să nu se abată de la 
interogatoriu ei. 

— Nick, te rog, hai să vorbim despre chestiunile personale 
altă dată. Timpul e foarte scurt... 

— Ce-am însemnat eu pentru tine? zise Bryson. Căsnicia 
noastră, viața noastră — ce-au însemnat pentru tine? Chiar 
dacă asta-i o poveste veche, care aparține trecutului, tot îmi 
datorezi o explicaţie — ce s-a întîmplat, de ce a trebuit să 
pleci? 

— Nu, Nick... 

— Ştiu că trebuie să fi fost ceva legat de Bucureşti! 

Buza de jos a Elenei începu să tremure, ochii îi erau 
plini de lacrimi. 

— Asta e, nu-i așa? spuse el cu voce mai blîndă. Trebuie 
să ştii că tot ce-am făcut, am făcut pentru tine! 

— Nick, zise ea cu disperare. Te rog. Încerc să mă ţin 
tare, dar tu nu mă ajuţi deloc. 

— Ce crezi tu că s-a întîmplat la Bucureşti? Ce minciuni 
ți s-au spus? 

— Minciuni? izbucni ea deodată. Nu-mi vorbi mie despre 
minciuni! Tu m-ai mințit pe mine, m-ai mințit în faţă! 

— Scuzaţi-mă, spuse Waller. Voi doi vreţi să fiţi singuri. 

Se întoarse şi părăsi încăperea, urmat de infirmieră. 

Pe Bryson îl durea capul şi își simţea gâtlejul ca o rană. 
Depășindu-şi durerea, dornic să comunice, să ajungă la adevăr, 
vorbi: 

- Da, te-am mințit. A fost cea mai mare greşeală pe 
care am făcut-o vreodată. M-ai întrebat despre week-end-ul 
meu la Barcelona, iar eu te-am mințit. Și tu ştii asta — ştiai 
asta. La vreme aceea ştiai asta, nu-i aşa? 

Ea dădu din cap şi lacrimile începură să i se prelingă pe 
obraji. i 

— Dacă ştiai că mințeam, trebuia să-ți fi dat seama şi de 
ce o făceam! Trebuia să fi ştiut că m-am dus la București 
fiindcă te iubeam. 


377 


— N-am ştiut ce-ai făcut, Nick! strigă ea, ridicînd privirea 
spre el. 

ÎI durea sufletul pentru ea. Voia s-o strângă în brațe, dar în 
acelaşi timp voia s-o ia de guler, să scoată adevărul de la ea. 

— Dar acum ştii, nu-i așa? 

— Nu... nu ştiu ce știu, Nick! Eram îngrozită şi mă 
simţeam rănită, trădată de tine — înspăimîntată de ce puteam 
păţi, eu și părinţii mei —, încât a trebuit să dispar. Ştiu cît de 
bine te pricepi să descoperi oamenii, aşa că am fost nevoită 
să nu las nici o urmă. 

— Waller a ştiut tot timpul unde eşti. 

Ea ridică ochii spre tavan şi el îi urmări privirea. Văzu o 
mică pată roșie: o videocameră de supraveghere. Nu era nici 
o îndoială că, dacă acolo se afla un sediu al Directoratului, 
existau videocamere peste tot. Oare Waller îi supraveghea? 
Dacă făcea asta, îl privea. 

Ea îşi încleşta şi îşi descleşta mîinile. 

— S-a întîmplat la cîteva zile după ce ai spus că te duci în 
week-end la Barcelona. În timpul activităţii mele — prelucrarea 

„recoltei“, a semnalelor interceptate — am dat peste un raport 
care menționa că un agent al Directoratului şi-a făcut pe 
neașteptate apariția în România, la București. 

- O, Doamne! 

= Să ştii că-mi făceam doar treaba. Am urmat acea pistă 
şi-am descoperit că era vorba despre tine. Am fost... am fost 
distrusă, fiindcă eu știam că trebuia să te afli la Barcelona. 
Ştiam că nu era vorba despre vreo poveste de acoperire: îţi 
luai rar vacanță în week-end şi te pregătiseşi fără să te ascunzi. 
Ei bine — tu mă cunoşti, sînt foarte emotivă —, m-am dus să-l 
văd pe Ted şi i-am spus ce-am aflat. l-am cerut, acesta-i 
cuvîntul, să-mi spună adevărul. E] şi-a dat seama imediat că 
avea de-a face cu o soție înnebunită de durere, geloasă, dar 
n-a încercat să te acopere. Într-un fel m-am simțit ușurată. Dacă 
ar fi încercat să te acopere, aș fi fost furioasă, teribil de furioasă. 
Faptul că n-a făcut-o mi-a dat de înțeles că şi pentru el era o 
noutate — informația îl luase prin surprindere. Asta mă îngrijora 
şi mai mult. Nici măcar Ted nu știa că ai fost la București. 

Bryson îşi acoperi ochii cu mîna și dădu din cap. Doamne 
Sfinte, fusese tot timpul supravegheat! „Curăţase“ totul atît 
de minuţios, fusese atît de atent să șteargă orice urmă! Cum 
de se putuse întîmpla asta? Ce să fi însemnat? 

— A făcut investigații? întrebă Bryson. Sau ai făcut tu? 

—  Amîndoi, sînt sigură. Am efectuat o recunoaştere 
fotografică prin satelit și-am obținut o poză cu tine la 
București. Apoi, o sursă independentă, un agent cu numele 
de cod Titan, a confirmat informația şi-a completat-o — asta 
aproape că m-a terminat. Titan a raportat că ai avut o întîlnire 
secretă cu Radu Drăgan, șeful echipei de foşti securiști care 
voiau să se răzbune. 

- Doamne, nu! strigă Bryson. Ai crezut — deoarece am 
fost atît de discret — că făceam ceva clandestin, ceva ce trebuia 
să ţin ascuns de tine! 

- Asta fiindcă aflasem de la Ted că te întîlniseși cu Drăgan 
fără să ştie Directoratul! Trebuia să fi făcut vreun tîrg, unul de 
care nu erai mîndru, pe care trebuia să-l ascunzi. Dar ţi-am dat 
o şansă. Te-am întrebat într-o zi, te-am întrebat direct. 

— Nu mă mai întrebaseşi niciodată ce făceam cînd nu 
eram acasă. 

— Sînt sigură că ţi-ai dat seama cît de important era 
răspunsul pentru mine. Cu toate acestea, ai continuat să minți! 

— Elena, iubito, te protejam! Nu voiam să te alarmez, 
ştiam că ai fi obiectat dacă te anunțam dinainte. Dacă ţi-aș fi 
spus după aceea, n-ai fi încetat să-ți faci griji, n-ai fi rezistat! 

Ea clătină din cap. 

— Acum știu asta. Dar atunci, Titan a raportat că tu ai 
făcut un tîrg cu Drăgan, că i-ai spus locul unde se aflau părinții 
mei în schimbul unui serviciu important... 

— Asta-i o minciună! 

— Dar atunci nu ştiam! 

— Cum ai putut crede că i-aş fi trădat pe părinții tăi? 
Cum de-ai putut accepta ideea asta? 

— Pentru că mă minţiseși, Nicholas! izbucni ea. Nu mi-ai 
dat nici un motiv să cred altceva! Ai mințit! 

- Doamne Sfinte, ce trebuie să fi crezut despre mine! 

- M-am dus la Ted și i-am cerut să mă scoată din țară, 
să mă ascundă undeva, într-un loc sigur! Undeva unde nu 
m-ai fi putut găsi niciodată. Am cerut să fie mutaţi şi părinţii 
mei imediat — ceea ce a însemnat nişte cheltuieli enorme, din 
cauza sistemului de supraveghere care îi proteja. Ted a fost 
de acord. Eram rănită... profund de trădarea ta şi, mai presus 
de orice, doream cu disperare să-mi protejez părinții. Waller 
m-a mutat aici, la sediul din Dordogne, şi i-a instalat pe părinții 
mei la o oră distanță de-aici. 

— Waller a crezut că aș fi fost în stare de aşa ceva? 

— Waller ştia doar că l-ai minţit și pe el, că ai făcut ceva 
împotriva regulamentului. 

— Dar n-a abordat niciodată chestiunea asta cu mine. 

- Te surprinde? Ştii cum se ascunde el, iar eu l-am 
implorat să nu-ți spună nimic, să nu te alerteze. 

— Dar nu ştii ce-am făcut? strigă Bryson. Nu ştii? Da, 
am făcut un tîrg cu „măturătorii“ — un tîrg ca să-ți protejez 
părinții! l-am ameninţat, le-am spus clar că dacă îndrăznește 
cineva să ridice un deget împotriva părinţilor tăi, întreaga 
familie a lui Drăgan dispare de pe fața pămîntului. Știam că 
doar o amenințare în stil sicilian l-ar fi impresionat pe Drăgan. 

Elena suspină. 

— Ín anii care-au trecut de-atunci, n-am încetat să-mi 
pun întrebări. Tata a murit acum doi ani, iar mama, anul trecut. 
Nu mai voia să trăiască fără el. O, Doamne, Nicholas! Am 
crezut că eşti un monstru! 

El ridică braţele s-o îmbrățişeze, deşi de-abia putea să 
stea în capul oaselor. Plîngînd, ea se lăsă în brațele lui. 

— Ce-am făcut, gemu ea. Ce-am putut crede despre 
tine...! ` 

— Din cauza lipsei mele de încredere în tine. Elena, asta 
n-a fost doar o simplă neînțelegere. Ai fost în mod deliberat 
şi sistematic indusă în eroare de agentul acela cu numele de 
cod Titan. De ce? În ce scop? 

— Trebuie să fi fost Prometeu. Ei ştiu că sîntem pe urmele 

lor, că ne pregătim să-i atacăm. S-au folosit de acea 
împrejurare pentru a provoca incertitudine şi disensiuni în 
rîndurile noastre. Au încercat să ne monteze unul împotriva 
celuilalt, pe soț împotriva soției, în cazul acesta. Au fost 
întocmite rapoarte false pentru a exploata vulnerabilitatea. 

— Prometeu... Tu şi cu Waller ați tot pomenit numele 
acesta. Ar trebui să ştiţi ceva, să aveţi idee despre ce e vorba, 
despre obiectivele sale... 

Elena îl mîngîia pe obraz, privindu-l în ochi. 

— Ce dor mi-a fost de tine, iubitule! 

Îşi îndreptă spatele, îi luă mîna într-ale ei şi i-o strînse, 
apoi se ridică încet de pe pat. Începu să meargă prin încăpere 
în timp ce vorbea, aşa cum făcea cînd avea de rezolvat o 
problemă complicată. 

— Prometeu e un nume pe care l-am întîlnit prima dată 
cu douăzeci de luni în urmă, zise ea încet, cu un aer absent, 
Pare să se refere la un fel de sindicat, poate un cartel și, din 
cîte putem pricepe, Grupul Prometeu e format dintr-un 
consorțiu de companii din domeniul tehnologiei și din 
furnizori ai armatei, iar agenţii lor ocupă funcții înalte în 
guvernele din întreaga lume. 

Bryson dădu din cap. 

— Corporațiile din industria de apărare, ale lui Jacques 
Amaud, furnizorii APE ai generalului Tsai, proprietățile 
extinse ale lui Anatoli Prișnikov din fosta Uniune Sovietică. 
Alianțe între corporaţii, stabilite la nivel global. Ea îl privi cu 
asprime şi se opri din mers. Da. Printre ei sînt şi cele trei 
personaje importante. Însă par să fie mai mulți participanţi, 
care acționează coordonat. 

— Acţionînd cum? Făcînd ce? 

— Achiziţii de corporaţii, fuziuni, consolidări — toate par 
să se accelereze. 

— Fuziuni, consolidări în sectorul de apărare? 

— Da. Dar cu accent pe telecomunicaţii, sateliți și 
computere. lar asta înseamnă mai mult, mult mai mult decît 
constituirea unui imperiu corporatist. În ultimele cinci luni a 

fost o epidemie de incidente teroriste, de la Washington și 
New York pînă la Geneva şi Lille... 

— Prişnikov şi Arnaud au ştiut dinainte ce urma să se 
întîmple la Lille, zise deodată Bryson. l-am auzit eu, discutînd 
despre Lille cu cîteva zile înainte, „Drumul va fi liber“ spuneau. 
„Scandalul va fi enorm“. 

— „Drumul va fi liber“, repetă ea cu voce tare. Iniţiați 
din industria de apărare, proprietari care provoacă haos pentru 
a spori valoarea stocurilor pe care le deţin... Dădu din cap. 
Nu, nu se leagă. Cea mai directă cale de creştere a cererii de 
armament e să instigi la război, nu la atacuri teroriste, izolate. 
Una din teoriile care explică masiva înarmare care a dus la al 
doilea război mondial afirmă că organizaţiile internaționale 
ale comercianților de arme au sprijinit tînăra Germanie nazistă, 
ştiind că nu peste mult timp avea să urmeze un război la scară 
planetară. 

— Dar era o altă epocă... 

— Nicholas, ia în considerare întreaga situație. Oameni- 
cheie în Rusia, China şi Franţa — dar cu siguranță și alții — în 
măsură să-și întărîte țările una împotriva alteia, să bată tobele 
războiului iminent, să determine necesitatea întăririi apărării 
naționale... Așa se procedează. 

— Există mai multe căi de a îndemna la „pregătiri pentru 
apărare“. 

— Dar dacă deţii pîrghiile puterii, trebuie să existe un 
motiv serios ca să nu acţionezi. Nu, nu asistăm la o cursă 
globală a înarmărilor. Modelul nu e acesta. Incidente răzlețe, 
asta vedem. Acte individuale de terorism, nerevendicate, 
neatribuite nimănui, toate petrecîndu-se într-un ritm accelerat. 
Dar de ce? 

— Terorismul e o formă de război, spuse încet Bryson. 
Un război purtat cu alte mijloace. Un război psihologic, al 
cărui scop e să demoralizeze. 

— Dar într-un război există cel puţin două tabere. 

— Teroriştii şi cei care îi combat. 

Ea dădu din cap. 


382 


— Tot nu se potrivește. „Cei care-i combat“ — e prea 
vag. 

— Terorismul e un fel de teatru. E comis de un actor 
pentru un public. 

- Deci rezultatul dorit nu e distrugerea în sine, ci 
publicitatea făcută de distrugere. 

— Exact, 

— Publicitatea contribuie aproape întotdeauna la 
atragerea atenției asupra unei cauze, a unui grup. Însă recentul 
val de terorism nu are autori cunoscuți, nici vreo cauză ori 
vreun grup. Rezultă că trebuie să examinăm publicitatea, 
informaţia, ca să găsim legătura. Ce au în comun toate 
incidentele astea teroriste? 

— Faptul că puteau fi prevenite, zise repede Bryson. 

Elena se opri și se întoarse spre el, cu un zîmbet ciudat 
pe buze. 

— Ce te face să spui asta? 

— Gîndește-te la relatările din ziare, la reportajele de la 
televiziune şi radio. De fiecare dată, după fiecare incident, 
apărea cîte un comentariu în presă — atribuit de obicei unui 
oficial anonim — în sensul că, dacă ar fi fost luate măsuri 
adecvate de supraveghere, tragedia putea fi evitată. 

~ Măsuri de supraveghere, repetă ea. 

— Tratatul. Tratatul Internațional de Supraveghere şi 
Securitate, care tocmai a fost acceptat de majoritatea țărilor 
lumii. 

— Tratatul prevede crearea unei Agenţii Internaționale 
de Supraveghere, corect? Un soi de super-FBI? 

— Corect. 

— Ceea ce ar impune investiţii de miliarde de dolari în 
echipamente pentru sateliți, pentru poliţie şi multe altele, 
extrem de profitabile pentru companii... precum cele ale lui 
Arnaud, Prişnikov, Tsai... Poate că asta e. Un tratat 
internațional care serveşte drept mască, drept acoperire pentru 
creşteri masive ale producţiei de echipamente militare. Astfel 
încît să fim cu toții înarmați, protejați împotriva teroriștilor — 

terorismul fiind noua amenințare la adresa păcii de după 
războiul rece. Toţi membrii Consiliului de Securitate al ONU 
l-au semnat şi ratificat deja, nu-i așa? 

— Toţi, în afară de unul. Marea Britanie. Urmează ca 
asta să se întîmple într-una din zilele următoare, Principalul 
agitator de-acolo e lordul Miles Parmore. 

— Da, da. E un — cum ziceți voi —, un fanfaron, dar a fost 
foarte eficient în organizarea sprijinului pentru tratat. Nu 
subestima niciodată pe cineva domic să se impună cu orice 
preț. Aminteşte-ți de Reichstag în 1933. 

Bryson clătină din cap. 

— Nu aşa operează prometeenii. Lordul Parmore a 
acționat cu deosebită eficiență, dar bănuiesc că nu e un om 
strălucit. Pot jura că cel care controlează totul e altundeva. E 
ceea ce-i place neînfricatului nostru lider să spună — „fiți atenți 
la forţa fizică şi căutați mintea care-o dirijează“. 

— Vrei să spui că există la Londra maeştri păpușari care 
dirijează dezbaterile Parlamentului? 

- Poţi fi sigură. 

— Dar cine? Dacă am putea afla... 

— Va trebui să mă duc acolo, să mă întîlnesc cu Parmore, 
să-i pun întrebări, să sap cît de adînc pot. 

— Dar poți să te duci? Te simți destul de bine? 

— Dacă-mi scoţi afurisitele astea de tuburi din braţ, o să 
mă simt bine. 

Ea rămase tăcută preț de o clipă. 

- Nicholas, în mod normal ar trebui să fiu o soţie extrem 
de grijulie, să insist să stai în pat şi să te înzdrăvenești. Dar 
dacă te simți cu adevărat mai bine... timpul e foarte impor- 
tant... 

-- Pot să mă duc la Londra. Vreau să merg. De îndată ce 
vom avea un avion pînă acolo. 

— O să dau un telefon, să pregătească avionul particular 
pentru decolare peste vreo şase ore, dacă Ted nu are nevoie 
de el. 

— Bine. Pista e aproape. 

— E un drum foarte scurt. Prin urmare, Cassidy are 
dreptate. 

— Cassidy? Senatorul Cassidy? 

- Da. 

— Ce-i cu el? A fost obligat să renunţe la funcție din 
cauza dezvăluirilor legate de ... Soţia lui a fost prinsă cu 
droguri sau aşa ceva? 

— Păi, e putin mai complicat, dar asta e povestea în linii 
mari. Cu ani în urmă, soția lui a devenit dependentă de 
tranchilizante şi a cumpărat droguri de la un polițist sub 
acoperire. Senatorul James Cassidy a reușit să facă dispărut 
dosarul ei de la poliţie, apoi a înscris-o la un program de 
dezintoxicare. 

— Ce legătură are asta cu tratatul? 

— EI era principalul adversar din-Senat al tratatului. ÎI 
considera sfîrşitul intimităţii individuale. De fapt, era cea mai 
puternică voce de la Washington care atrăgea atenția asupra 
afectării constante a vieții private în era computerelor. Mulţi 
analiști au comentat cu ironie faptul că un senator atît de 
preocupat de viața particulară își va pierde funcţia din cauza 
unui episod ascuns din trecutul lui; au rîs pe înfundate, afirmînd 
că avea ceva de tăinuit şi de aceea era atît de preocupat de 
intimitatea individuală. 

— S-ar putea să fie ceva aici. 

— Nu despre asta e vorba. În orice caz, e al nouălea 
membru al Congresului care, în ultimele cîteva luni, fie a 
demisionat, fie a anunțat că renunță la o funcţie de conducere. 

— E greu să fii politician în ziua de azi, asta-i tot. 

— Fără discuţie. Dar tu mă cunoști — sînt învățată să caut 
similitudini acolo unde alții nu le disting. Am observat că 
dintre cei nouă care demisionaseră, cinci erau cu reputația 
pătată, ca să spun aşa. Toți cinci erau adversari declarați ai 
tratatului internațional privind supravegherea. În mod sigur 
n-a fost o coincidență — şi nu e nevoie să fii expert în 
criptografia curbelor eliptice sau în criptosistemele cu cheie 
asimetrică pentru a-ţi da seama de asta. S-au produs scurgeri 

de informaţii secrete. Informații care au ajuns, nu se ştie cum, 
publice — tratamentul unei boli mintale într-un caz, folosirea 
excesivă a antidepresivelor, închirierea de videocasete 
pornografice, un cec completat pentru o clinică unde se fac 
avorturi... 

— Deci suporterii tratatului joacă dur. 

— Mai mult decît atît. Au acces la cele mai secrete 
informații. 

— Nişte renegați din interiorul FBI? 

— Dar FBI nu deține astfel de informaţii despre oameni, 
ştii asta! Nu de la J. Edgar Hoover încoace, cu siguranță. 
Poate doar cînd fac o investigație aprofundată asupra vreunui 
suspect, dar altfel nu. 

— Atunci cine? 

— Am început să caut o legătură mai profundă, să văd 
dacă există o inteligență coordonatoare în spatele acestui tip 
de demascare. Ce aveau în comun toți aceşti congresmeni? 
Am strîns date biografice despre ei, informaţii financiare 
obținute de pe Internet — după cum știi, poți afla cîte ceva de 
acolo după numărul de la asigurările sociale, care e uşor de 
găsit, A ieşit la iveală un fapt curios. Doi dintre congresmenii 
căzuţi în dizgrație luaseră împrumuturi de la o bancă din 
Washington, First Washington Mutual Bancorp. Apoi am 
descoperit legătura: toți cinci erau clienți ai acestei bănci. 

— Deci, fie că banca e oarecum complice la șantaj, fie că 
cineva a avut acces la dosarele ei. 

— Corect. Informaţii bancare, cecuri, transferuri. ..ceea 
ce poate conduce la dosarele pentru asigurări de sănătate, 
apoi la fişele medicale. 

— Harry Dunnne, zise Bryson. 

— Da, da, cel puțin așa presupunem, spuse ea grăbită. 
Continuă, ce-i cu el? 

— Dunne a fost cel care m-a scos din izolare şi m-a 
obligat să investighez activitatea Directoratului. Pe-atunci voi 
erați deja pe urmele lui Prometeu, iar Dunne voia să afle ce 
ştiaţi, probabil ca să vă neutralizeze. Pentru că CIA e în spatele 

acestui tratat, vor să sporească supravegherea în întreaga lume. 

— E posibil. Din mai multe motive. Unu constă în nevoia 
Agenţiei de-a avea o misiune, de-a supraviețui după încheierea 
războiului rece. Da, am fost pe urmele lui Prometeu, dar 
n-am reuşit să-i conturez un profil clar. Am folosit 
computerele Directoratului, explorînd semnalele transmise de 
Prometeu. I-am identificat pe unii membri - Arnaud, 
Prişnikov, Tsai și Dunne. Putem înregistra convorbirile lor, 
dar totul e codificat. Putem înțelege modelul transmisiilor, 
dar nu pricepem conținutul. E ca un fel de hologramă — ai 
nevoie de două „date spaţiale“ ca să poți citi semnalele în 
clar. M-am chinuit mult cu treaba asta, dar fără succes. Dacă 
tu ai informații despre cod, orice... 

Bryson se ridică în capul oaselor pe patul de spital. Se 
simțea întremat; avea cîrcei în picioare, trebuia să facă exerciții. 

— Dă-mi telefonul, te rog. E acolo, pe masă. 

— Nicholas, nu cred că o să funcționeze aici — ne aflăm 
sub pămînt, iar semnalul... 

— Dă-mi-l. 

Ea îi dădu micul telefon mobil argintiu. El îl întoarse şi 
scoase ceva din locașul pentru baterii. Era un obiect mic și 
negru, rectangular. 

— Asta te-ar putea ajuta. 

Ea îl luă. 

- E... un cip, un cip din silicon, zise ea luîndu-l. 

— Un cip de criptare, mai exact. Copiat după cel din 
telefonul lui Arnaud. 


26 


lena îl conduse printr-un lung coridor subteran care 

ducea de la clinică spre altă aripă a incintei. Podelele 

crau din piatră şlefuită, pereții erau albi şi izolați acustic. Lu- 
mina soarelui nu pătrundea deoarece nu existau ferestre. 

— Sediul acesta a fost construit în urmă cu vreo zece 

ani, ca bază europeană de operaţiuni a Directoratului, îi explică 
ea. Eu lucrez aici de cînd... mă rog, de cînd am plecat din 
State. Evită să spună „de cînd te-am părăsit“. Cînd a devenit 
limpede că centrala americană a fost penetrată — probabil ca 
urmare a investigațiilor noastre vizindu-l pe Prometeu —, 
Waller a ordonat ca întregul sediu de la Washington să fie 
transferat aici, ceea ce a impus construirea unor spații 
suplimentare. După cum o să-ți dai seama, de afară pare să 
fie un mic și elegant institut de cercetări construit pe coasta 
unui munte. 

— Te cred pe cuvînt că sîntem în Dordogne, spuse Bryson. 

Picioarele nu-l mai dureau; singura problemă era rana, 
care-i trimitea săgeți dureroase în spate în timp ce mergea. 

— Păi, o să te convingi curînd, cînd o să te scot afară la 
plimbare. Probabil că o să avem puţin timp liber pînă cînd va 
fi procesat cipul. 

Ajunseră la o uşă dublă din oțel, unde Elena formă un 
număr de cod pe un panou mic, apoi puse degetul mare pe 
un senzor. Uşa se deschise. Aerul dinăuntru era răcoros şi 
uscat. Pereții încăperii cu tavan jos aveau rafturi pe care se 
aflau computere de mare putere, stații de lucru, monitoare 
TV. 

— Noi considerăm că acesta e cel mai puternic centru de 
computere din lume, zisc Elena. Avem calculatoare cu mare 
putere de procesare, capabile să efectueze cvadrilioane de 
operațiuni pe secundă. Există aici noduri IBM-SP legate între 
ele, computere spațiale cu multiple canale, un sistem SGI 
Onyx Reality Engine și un sistem de stocare cu o capacitate 
de o sută douăzeci de gicabiți. ` 

— Nu pricep nimic, iubito. 

Entuziasmul ei era vizibil; se afla în elementul ei — 
românca licenţiată care învățase matematici superioare și 
folosise computere rudimentare din anii '70, iar acum se afla 
dintr-o dată pe un tărîm de basm. Așa fusese de cînd o 

cunoştea — entuziasmată de munca ei, vrăjită de tehnologia 
care făcea totul posibil. 

— Nu uita cei o sută douăzeci de kilometri de cablu 
optic de-aici, Elena, spuse Chris Edgecomb, guyanezul înalt 
și suplu, cu ochi verzi şi ten măsliniu. 

— Bătrâne, te cîte ori de văd, arăţi tot mai dur! 

Chris îl îmbrăţişă pe Bryson, 

— Te-au adus înapoi. 

Bryson gemu, dar surîse, bucuros să-l revadă pe 
specialistul în computere. 

— Cred că nu pot sta deoparte. 

— Păi ştiu că soţia ta trebuie să fie fericită că te vede din 
nou. 

— Nu cred că „fericită“ e cuvîntul care exprimă exact 
ceea ce simt, spuse Elena. 

— "Totuși, se pare că Sfîntul Christopher a avut grijă de 
line, zise Chris adresîndu-i-se lui Bryson. Indiferent prin ce 
ai trecut. N-o să te întreb unde-ai fost și ce-ai făcut. Mă bucur 
să te văd. O ajut pe Elena la partea de software; încercăm să 
depistăm fluxul mesajelor lui Prometeu, dar e o treabă grea. 
Au un cod puternic. Avem şi noi ceva jucării aici, bătrîne — 
o legătură solidă, de mare viteză, cu linia centrală a 
Internetului pentru calcul distributiv; un satelit de 
comunicaţii digital, cu capacitatea măsurată în gigabiţi, 
operînd în benzile de frecvență K şi Ka, pe o orbită 
geosincronică, capabil să transporte informații digitale la 
viteza din cablurile optice. 

Elena introduse criptocipul într-un orificiu al unui 
dispozitiv alfa-digital. i 

— Vezi tu, aici sînt stocate pe bandă magnetică cinci luni 
de comunicaţii codificate între prometeeni, îi explică ea. Am 
putut să le interceptăm cu niște simple derivații telefonice şi 
prin baleiajul satelitului, dar n-am reuşit să le descifrăm — 
n-am putut să le citim, să le ascultăm, să le înțelegem! 

Codificarea e prea complexă. Dacă asta e o copie a „cheii“ 
algoritmice a lui Prometeu, s-ar putea să obținem ceva. 

— Cît de repede o să știți? întrebă Bryson. 

— Poate dura o oră sau mai mult, în funcție de numărul de 
factori, inclusiv de nivelul căruia îi aparține cheia. Gîndește-te 
la o cheie dintr-un bloc de apartamente: poate fi universală, 
sau poate deschide doar o uşă. O să vedem. Oricum, exact de 
asta avem nevoie ca să spargem codul lui Prometeu. N-ar fi 
mai bine să vă anunț prin pager ori să vă sun cînd o să obțin 
ceva? Pînă atunci, mi se pare că Ted Waller vrea să vă vadă pe 
amîndoi. 


Biroul spațios, fără ferestre, al lui Waller era mobilat 
aidoma celui de pe K Street — aceleași covoare orientale din 
secolul al XVII-lea, aceleaşi picturi în ulei, înfăţișînd cîini de 
vînătoare cu păsări sălbatice în bot. f 

Waller stătea în spatele aceluiaşi birou franțuzesc din 
stejar masiv. 

- Nicky, Elena, am o mică informaţie care v-ar putea 
interesa. Elena, nu cred că l-ai cunoscut pe unul dintre cei 
mai talentaţi şi redutabili agenţi de teren pe care îi avem. 

Un fotoliu larg, cu spătar înalt, care fusese întors cu 
fața spre biroul lui Waller, se răsuci încet. Era Layla. 

— A, da, zise Elena, strîngînd cu răceală mîna Laylei. 
Am auzit cîte ceva despre dumneata. 

— Şi eu despre dumneata, răspunse Layla, la fel de 
rezervată, fără să se ridice din fotoliu. Bună, Nick. 

Bryson dădu din cap. 

— Mi se pare că ultima dată cînd ne-am văzut ai încercat 
să mă ucizi. 

— A, atunci, spuse Layla, roșind. N-a fost nimic per- 
sonal, cred că înţelegi. 

— Bineînţeles. 

— Ín orice caz, cred că ați dori să aflați că prietenul 
nostru Jacques Arnaud s-ar putea retrage, zise Layla, 
privindu-i pe amîndoi. 

— Cum de-ai aflat? întrebă Bryson. 

— Face demersuri să-și lichideze toate proprietățile. Pare 
să acţioneze ca un om înspăimîniat. Nu e o retragere ordonată 
sau transferarea bunurilor dintr-un sector în altul. Nu e vorba 
despre afaceri obişnuite, ca să zic așa. Negustorul morţii se 
pune singur pe liber. 

— Dar n-are sens! spuse Bryson. Nu văd logica — 
dumneata o vezi? 

- Ei bine, zise Layla zîmbind, pentru ce avem analiști ca 
Elena? Ca să dea sens faptelor pe care agenți ca dumneata şi 
ca mine se străduiesc din greu să le adune. 

Elena rămăsese tăcută, cu un aer îngîndurat. Apoi oprivi 
atent pe Layla. 

— Care-i sursa dumitale, Layla? 

— Unul dintre marii rivali ai lui Arnaud. Un om aproape 
la fel de stimabil și la fel de amoral ca şi Arnaud — un tovarăș 
de rele —, care îl urăște așa cum Cain l-a urît pe Abel. Se 
numeşte Alain Poirier. Nu e un nume nou pentru dumneata, 
sînt sigură. 

— Deci tocmai ai aflat de la marele rival al lui Arnaud 
despre iminenta lichidare a întreprinderilor acestuia din urmă, 
spuse Elena. 

— Cam așa se poate formula în engleză. Dumneata ai 
găsi fără îndoială exprimări mai adecvate în limbajul 
algoritmilor. 

Waller urmărea duelul dintre cele două femei. 

— De fapt, spuse Elena, ele pornesc de la o axiomă destul 
de banală: ține cont de sursă. De exemplu, dumneata crezi că 
Poirier e duşmanul lui Arnaud. E o presupunere firească. Ei 
înşişi s-au prezentat în această lumină. De fapt, au insistat în 
acest sens. 

- Ce vrei să spui? zise Layla cu răceală. 

— Cred că, dacă cercetezi mai departe, o să descoperi că 
Poirier și Arnaud sînt în realitate parteneri de afăceri. Patroni 
ai unei serii de societăţi mixte cu legături multiple, răspîndite 
peste tot. Rivalitatea e pur și simplu un vicleșug. 

Layla făcu ochii mici. 

— Vrei să spui că informaţia pe care o deţin n-are nici o 
valoare? 

— Deloc, zise Elena. Faptul că ai fost. „turnată“ — 
identificată şi îndrumată greşit — e informație foarte utilă. 
Arnaud vrea să credem asta despre el. Trebuie să ne preocupe 
nu atît minciuna în sine, cît încercarea de a o răspîndi. 

Layla rămase tăcută o clipă. 

— S-ar putea să ai dreptate, admise ea pe un ton ursuz. 

— Dacă Arnaud încearcă să descurajeze cercetarea 
noastră, spuse Bryson, concluzia firească e că el face parte 
dintr-un proiect care trebuie să evite investigaţiile pentru a 
reuşi. Vor ca noi să fim nepregătiţi, pentru ca ei să semene 
confuzie. Ceva e pe cale să se întîmple, şi asta curînd. Acum 
nu putem lăsa să ne scape nimic. lisuse, avem de-a face cu 
nişte forțe extrem de puternice. Să sperăm că ei ne vor 
subestima. 

— Eu mă tem, zise Layla mîhnită, că au dreptul s-o facă. 


Waller părăsise sediul Directoratului pentru o întîlnire 
urgentă la Paris; Bryson şi Elena mai aveau de aşteptat. Își 
petrecură timpul pornind într-o lungă plimbare la poalele 
muntelui, printre pîlcuri de rozmarin, de-a lungul rîului 
Dordogne. Erau într-adevăr în Franța, cum își dădu seama 
Bryson de îndată ce ieşiră din tunelurile subterane ale 
Directoratului. Accesul principal părea să se facă printr-o 
veche vilă de piatră, construită pe panta muntelui. Trecătorii 
vedeau numai vila, care era suficient de mare pentru a adăposti 
birouri şi instalaţii de cercetare ale unui institut american — 
probabil un loc unde oameni de știință risipeau banii statului 
pe cercetări inutile. Asta ar fi explicat circulația spre și dinspre 
sediu, avioanele ce soseau și plecau de pe pista locală. Nimeni 
n-ar fi bănuit cît de vast şi bine organizat era sediul ascuns 
adînc în munte. 

Bryson păşea cu grijă din cauza durerilor pe care rana i 
le provoca. Coborîră stîncile abrupte, urmînd un drum vechi, 

prin livezile de nuci ce mărgineau rîul Dordogne care șerpuia 
pe lîngă Souillac, coborînd spre Bordeaux. Pămîntul aparținea 
țăranilor, păzitorii severi ai provinciei franceze, cu toate că 
unele dintre casele modeste din piatră deveniseră cu timpul 
căminele englezilor care nu-şi permiteau să-și petreacă 
vacantele în Provence sau în Toscana. Mai sus, pe pantele 
muntelui, se întindeau podgoriile, care produceau un bun vin 
de țară. 

Bryson şi Elena mergeau agale prin pădurea cu 
faimoasele trufe ascunse sub rădăcinile arborilor bătrîni, ale 
căror locuri de creştere erau secrete transmise din generaţie 
în generaţie. 

— A fost ideea lui Ted să ne mutăm aici, îi explica 
Elena în timp ce mergeau ţinîndu-se de mînă. Poţi înțelege 
de ce un purmand ca el s-a îndrăgostit de regiunea asta, în 
care găseşti brînză de capră, ulei de nucă și trufe. Dar e 
vorba şi despre aspectul practic. Sîntem bine ascunși aici, 
acoperirea e plauzibilă, pista e acceptabilă. Există de 
asemenea autostrăzi rapide, în toate direcţiile — la nord spre 
Paris, la est spre Elveţia și Italia, la sud spre Mediterana, la 
vest spre Bordeaux şi Atlantic. Părinților mei le-a plăcut 
mult aici. Deveni melancolică. Le era dor de țară, sigur, 
dar aici era un loc minunat unde să-şi petreacă ultimii ani. 
Arătă spre un grup de case din piatră, în depărtare: Noi am 
locuit într-una din căsuţele de-acolo. 

-= „Noi“? 

— Am stat cu ei, am avut grijă de ei. 

— Mă bucur pentru tine. Paguba mea a fost cîştigul lor. 

Ea zîmbi şi-i strînse mîna. 

— Să ştii că zicala aia veche e adevărată Mai răruf, mai 
drăguf. 7 
— Absența face sufletul să tînjească mai mult, traduse el. 
Şi mai spuneai o vorbă -celor ce duc mai mult dorul le pare 
mai dulce odorul? Absența face iubirea mai aprinsă, dar 
prezența o întăreşte, aşa e? 

— Nicholas, mi-a fost greu, să ştii. Foarte greu. 

— Mie și mai greu. 

— A trebuit să-mi refac viața fără tine. Dar durerea, 
sentimentul pierderii cuiva drag nu m-au părăsit niciodată. 
Aşa ţi s-a întîmplat şi ție? 

— Cred că pentru mine a fost mult mai greu din cauza 
nesiguranței. Nu ştiam de ce — de ce ai dispărut, unde te-ai 
dus, ce gîndești. 

— Ah, iubitule! Te ador! Am fost amîndoi victime... 
victime, ostatici într-o lume a neîncrederii şi a suspiciunii. 

— Mi s-a spus că ai fost „însărcinată“ să mă supraveghezi. 

— „Insărcinată““? Ne-am îndrăgostit unul de altul, și asta 
din întîmplare. Cum ţi-aș putea dovedi că nu e aşa? Te-am 
iubit, Nicholas. Şi-acurm te iubesc. 

El îi relată minciunile lui Harry Dunne, povestea unui 
tînăr selectat pentru talentele lui sportive şi lingvistice, apoi 
recrutat orbește, manipulat, după ce părinții i-au fost 
asasinați. 

- Prometeenii sînt foarte isteți, spuse ea. Cu o organizație 
atît de secretă ca a noastră, n-a fost greu pentru ei să ticluiască 
o minciună plauzibilă. Apoi te-au făcut să pari adversarul 
nostru, care încerca să ne distrugă. 

— Dar despre Waller ştiai? 

— Despre... 

— Despre... Bryson spuse într-o doară. Despre trecutul 
lui. 

Ea încuviință. 

— Despre Rusia. Da, mi-a spus. Dar nu cu mult timp în 
urmă. Probabil pentru că avea de gînd să te aducă înapoi şi 
ştia că noi doi o să vorbim. 

Telefonul ei sună. 

- Da. Fața i se lumină. Mulţumesc, Chris. ` 

Închise telefonul și-i spuse lui Bryson : 

— Avem ceva. 


Chris Edgecomb îi întinse Elenei un teanc de dosare cu 
chenar roșu, fiecare plin cu printuri. 

— Bătrîne, cînd s-a spart codul ăsta, apoi chiar că s-a 
spart. Cinci imprimante cu laser fumegau, imprimînd toată 
marfa asta. Ne-a încetiti! agentul de transcriere — convertirea 
cuvintelor rostite în text tipărit solicită o putere de calcul uriașă 
şi ia o grămadă de timp, chiar la viteza procesoarelor noastre. 
Şi sîntem departe de a fi terminat. Am vrut să selectez tot ce 
era neesenţial, dar am preferat să păcătuiesc imprimînd totul, 
lăsîndu-vă pe voi să hotărîţi ce e important și ce nu. 

— Mulţumesc, Chris, zise ea, luînd dosarele şi așezîndu-le 
pe masa lungă din sala de ședințe aflată lîngă camera 
computerelor. 

— O să aduc cafea pentru amîndoi. Sînt sigur că o să 
aveți nevoie. 

Împărțiră teancul de dosare și începură să le cerceteze 
cu atenție. Cele mai valoroase erau de departe decriptările 
convorbirilor telefonice dintre lideri, foarte numeroase, unele 
mai lungi, altele scurte teleconferințe. Deoarece discuţiile erau 
codificate automat, participanţii aveau tendința de a vorbi 
liber. Unii dintre ei - cei mai şireți, printre care Arnaud şi 
Prișnikov - rămîneau circumspecţi. Foloseau un limbaj 
codificat, pe care partenerul de dialog îl înțelegea fără să aibă 
nevoie de explicații suplimentare. Aici cunoștințele Elenei 
despre tiparele de vorbire, abilitatea ei de a discerne tăinuirea 
deliberată erau de mare ajutor. Însemnă cîteva transcrieri cu 
hîrtie autocolantă. Bryson, care era mai familiarizat cu 
personajele, cu trecutul lor și cu particularitățile anumitor 
operaţiuni, reuși să priceapă diverse aluzii și semnificaţii. 

De-abia începuseră să citească dosarele cînd Bryson zise: 

- Se pare că avem dovezi zdrobitoare împotriva lor. Nu 
mai e vorba despre zvonuri. Aici, Prişnikov plănuieşte atacul 
cu antrax de la Geneva, cu trei săptămîni înainte de-a avea loc. 

— Dar e limpede că nu ei hotărăsc, spuse Elena. Respectă 
opinia altuia — de fapt, sînt doi, posibil americani. 

— Cine? 

— Pînă acum n-au folosit nume. Există o referință la ora 

de pe Coasta de Vest, deci unul dintre ei se află fie în Califor- 
nia, fie undeva pe coasta americană a Pacificului. 

— Dar Londra? Ai vreo idee despre cine-ar putea fi 
maestrul păpușar de-acolo? 

— Nu... 

Chris Edgecomb năvăli în cameră fluturînd în mînă cîteva 
foi de hîrtie. 

— Astea tocmai au ieşit, zise el, entuziasmat. E un model 
al transferului de fonduri spre şi dinspre First Washington 
Mutual Bancorp — m-am gîndit că poate fi interesant, 

Îi întinse Elenei colile, acoperite de cifre. 

— Asta-i banca din Washington folosită de majoritatea 
membrilor Congresului, nu-i aşa? Cea pe care o suspectaţi că 
a fost implicată în şantaj — furnizînd informaţii confidentiale 
despre adversarii tratatului? spuse Bryson. 

— Da, zise Elena. Astea sînt transferuri de proprietăți. 

Edgecomb încuviință. 

— Ciclurile, periodicitatea — e inconfundabil. 

— Ce anume? întrebă Bryson. 

— E vorba despre o serie de coduri de autorizare, 
caracteristică unei întregi entități aflate în posesia cuiva. O 
normă, cum s-ar spune. 

— Şi-asta ce înseamnă? întrebă Bryson. 

— Banca asta din Washington pare stăpînită şi controlată 
de altă instituție financiară, mai extinsă. 

— Nu e ceva ieșit din comun, spuse Bryson. 

— Problema e că acolo se întreține în mod deliberat o 
Stare de confuzie — adică proprietarul e tăinuit sistematic, 
ascuns cu grijă. 

— Nu există vreo cale de-a afla cine e? întrebă Bryson. 

Elena dădu neatentă din cap, studiind în continuare cifrele. 

— Chris, numărul care se repetă periodic aici trebuie să 
fie un cod de orientare al Asociaţiei Bancherilor Americani. 
Crezi că poți să-l depistezi, să identifici care... 

— Sînt cu un pas înaintea ta, Elena, zise el. E o firmă cu 
sediul la New York şi se numeşte Meredith Watermân.... 

- Doamne, spuse ea. E una dintre cele mai vechi şi 
mai respectabile bănci de investiţii de pe Wall Street. Mor- 
gan Stanley sau Brown Brothers Harriman par niște 
parveniţi pe lîngă ea. Nu înțeleg de ce se implică Meredith 
Waterman în şantajele senatorilor şi congresmenilor pentru 
a sprijini Tratatul pentru Supraveghere şi Securitate ...? 

— Probabil că Meredith Waterman e o instituție privată, 
zise Bryson. 

- Şi? 

— Şi ar putea fi o companie tutelară, o fațadă, într-un 
anume sens. Cu alte cuvinte, poate că e folosită de altă 
instituţie, de un individ sau un grup de indivizi — să zicem de 
Grupul Prometeu — pentru a masca adevăratele lor proprietăți. 
Dacă am putea obţine o listă a tuturor foştilor și actualilor 
parteneri ai lui Meredith Waterman, poate şi a acţionarilor 
majoritari... 

— Asta nu e greu, spuse Edgecomb. Pînă și firmele pri- 
vate sînt strict supravegheate de Agenţia pentru Controlul 
Brokerilor şi de Administrația Federală pentru Asigurarea 
Depozitelor Bancare la care ar trebui să putem ajunge. 

— Unul sau mai multe dintre aceste nume ar putea indica 
Grupul Prometeu drept proprietar, zise Bryson. 

Edgecomb dădu din cap şi părăsi încăperea. 

— Richard Lanchester era partenerul lui Meredith 
Waterman, zise Bryson. 

— Ce? 

— Înainte de a pleca de pe Wall Street ca să intre în viața 
publică, a fost o mare vedetă a investiţiilor bancare. Băiatul de 
aur al lui Meredith Waterman. In felul acesta şi-a făcut averea. 

— Lanchester? Dar... spuneai că a fost cumsecade, că 
ti-a fost de ajutor. 

— Şi-a plecat urechea cu îngăduință, da. Părea sincer 
alarmat. M-a ascultat, dar în realitate n-a făcut,nimic. 

— Spunea că voia să te întorci la el cu mai multe dovezi. 

— Asta-i doar o variantă a ceea ce voia Harry Dunne — 
să mă folosească în chip de unealtă. 

— Crezi că Richard Lanchester face parte din Grupul 
Prometeu? 

— Nu l-aş exclude. 

Elena se întoarse la transcrierea pe care-o studia, apoi 
ridică brusc privirea: 

— Fii atent la fraza asta, spuse ea. „Transferul puterii va 
fi încheiat la patruzeci şi opt de ore după ratificarea tratatului 
de către britanici.“ ` 

-— Cine vorbește? întrebă Bryson. 

— Nu... nu ştiu. Apelul provine de la Washington şi e 
transmis printr-o linie protejată. Interlocutorul anonim 
vorbește cu Prișnikov. 

— Poţi obţine o identificare a vocii? 

— Posibil. Ar trebui să ascult înregistrarea propriu-zisă, 
să stabilesc dacă vocea a fost alterată şi, dacă da, cît de mult. 

— Patruzeci şi opt de ore... „transferul puterii“... către 
cine, de la cine? Sau către ce, de la ce? Doamne, trebuie să 
ajung imediat la Londra. Cînd e programată plecarea 
avionului? 

Elena îşi consultă ceasul. 

— Peste trei ore și douăzeci de minute. 

— Prea tîrziu. Dacă am merge cu maşina... 

— Nu, ar dura prea mult. Îţi propun să mergem pe pistă, 
să invocăm numele lui Ted Waller, să tragem niște sfori și să 
le cerem să decoleze cît mai curînd posibil. 

- Exact așa spunea și Dmitri Labov. 

— Cine? 

— Adjunctul lui Prişnikov. Zicea: „Tocmai a fost pus în 
funcțiune mecanismul. Puterea urmează să fie transferată to- 
tal! Totul va ieşi la lumină.“ Spunea că au mai rămas doar 
cîteva zile. 

— Ăsta trebuie să fie termenul final despre care vorbea. 
Doamne, Nick, ai dreptate, n-avem timp de pierdut. 

În timp ce se ridica de pe scaun, luminile din cameră 
părură să pîlpîie — o întrerupere de o fracțiune de secundă. 

— Ce-a fost asta? întrebă ea. 

- Există pe undeva vreun generator pentru situații de 
urgență? 

— Da, sigur, trebuie să existe. 

— Tocmai a fost pornit. 

— Dar pornește doar în caz de urgenţă reală, spuse ea, 
nedumerită. Din cîte-mi dau seama, nu s-a întîmplat nimic... 

— leşi! strigă deodată Bryson. Afară! 

— Ce? 

— Fugi! Elena, ieși — acum! Ceva a fost conectat la rețeaua 
electrică... Unde-i cea mai apropiată ieșire? 

Elena se întoarse și arătă spre stînga. 

— Iisuse, Elena, haide! Sînt sigur că uşile se închid 
automat, blocînd accesul intruşilor, dar și ieșirea. Ştiu că asta 
se întîmplă! 

Bryson începu să alerge pe hol; Elena luă cîteva dischete 
de pe masă și alergă după el. 

— Pe unde? ţipă el. 

- Drept prin uşile alea! 

În cîteva secunde ajunseră la niște uși din oțel pe care 
scria IEŞIRE ÎN CAZ DE PERICOL. O bară roșie de 
protecție, fixată la mijlocul uşilor, servea pentru deschiderea 
lor forțată, declanșînd, probabil, o alarmă. Bryson se izbi de 
bară; ușile duble se deschiseră către exterior, iar o alarmă 
începu să sune. Fură învăluiţi de un val de aer rece. La doi 
paşi în fața lor era o poartă din bare de oțel, ce se înălța din 
podea pînă în tavan. Poarta tocmai se închidea încet, automat, 
de la stînga la dreapta. 

— Sări! strigă Bryson, plonjînd spre spațiul ce se îngusta 
tot mai mult. 

Se întoarse și o înşfăcă pe Elena, trăgînd-o prin spațiul 
rămas liber dintre poartă și zidul de piatră. Erau pe povîrnișul 
muntelui, lîngă vechea vilă de piatră, poarta acționată elec- 
tric fiind ascunsă de un gard viu înalt. 

Bryson şi Elena fugiră drept înainte departe de vilă, în 
josul pantei. 

— E vreo maşină pe-aici? întrebă Bryson. 

— E un vehicul de teren parcat chiar în fața vilei, răspunse 
ea. E... acolo! 

Un mic Land Rover Defender 90 strălucea în lumina 
lunii, la douăzeci de metri distanță. Bryson alergă spre el, sări 
pe scaunul şoferului şi căută cheia. Nu era în contact. Doamne, 
unde dracu” era? Într-o aşezare atît de izolată, n-ar fi fost 
normal să fie acolo? Sări şi Elena în maşină. 

— Sub covoraş, spuse ea. 

El întinse mîna și simţi cheia sub covorul din cauciuc de 
pe podea. O luă și porni motorul. 

— Nick, ce se întîmplă? strigă Elena în vreme ce mașina 
se năpusti pe cărarea abruptă, îndepărtîndu-se de sediul 
Directoratului. 

Inainte ca Bryson să deschidă gura, se declanşă un fulger 
orbitor, urmat de o explozie bubuitoare, ce părea să vină 
dinspre adîncul muntelui. Land Roverul luă o curbă strînsă, 
izbindu-se, apoi trecînd prin vegetaţia de pe margine. Bryson 
simți fierbințeala pîrjolindu-i spinarea. 

Elena se întoarse. 

- O, Doamne, Nick! ţipă ea. Clădirea a fost complet 
distrusă! Nick, uită-te! 

Bryson nu se întoarse; nu îndrăznea. Trebuia să se 
îndepărteze cît mai repede. N-aveau nici o clipă de pierdut. 
Apăsă pe pedala de accelerație, gîndind în sinea lui: Jubita 
mea, eşti în siguranță. Eşti în viaţă, eşti cu mine. 

Deocamdată. 

Doamne Sfinte, deocamdată. 

junseră la Londra, în jurul orei zece seara — prea 
tîrziu ca să mai întreprindă ceva. Îşi petrecură 
noaptea într-un hotel din Russell Square, pentru prima oară 
după cinci ani în același pat. Se înstrăinaseră unul de altul, 

într-un fel, dar trupurile lor se recunoscură. Pentru prima oară 
după cinci ani făcură dragoste, cu o patimă febrilă, aproape 
disperată. Adormiră înlănțuiți, epuizați de amor şi de tensiunea 
care-i mînase într-acolo. 

A doua zi dimineaţă analizară coşmarul la care fuseseră 
martori, încercînd să priceapă cum fusese posibilă penetrarea 
Directoratului. 

— Cînd ai sunat la aerodrom ca să rezervi avionul, n-ai 
folosit o linie protejată, nu-i așa? întrebă Bryson. 

Ea dădu încet din cap, cu o expresie încordată. 

— Centrala aerodromului nu e echipată cu un sistem de 
protecție, dar apelurile trimise din sediul Directoratului erau 
considerate în general sigure, pentru că centrul nostru de 
comunicații se află în afara razei de acţiune a sistemelor 
exterioare de interceptare. Dacă telefonam, să zicem, la 
Londra, Paris sau Miinchen, foloseam o linie protejată — însă 
numai pentru siguranța destinatarului mesajului. 

— Dar apelurile trimise la o asemenea distanță sînt în 
general dirijate dinspre liniile terestre către releele cu 
microunde, iar acestea pot fi interceptate de sateliții de 
supraveghere, nu? 

— Așa e — liniile terestre pot fi interceptate, dar nu prin 
satelit, ci prin mijloace convenţionale — derivații instalate pe 
cablu şi altele, dar asta presupune cunoaşterea exactă a locului 
de unde provind apelurile. 

— E limpede că Grupul Prometeu cunoaște bine centrul 
din Dordogne. Cu toate precauţiile lui Waller, sosirile și 
plecările, la și de la aerodrom, trebuie să fi fost observate şi 
supravegheate. Centrala telefonică de-acolo era o pradă 
uşoară pentru interceptările convenţionale. 

— Waller... slavă Domnului, era plecat! Trebuie să dăm de el. 

— Iisuse. Sînt sigur că ştie. Dar Chris Edgecomb... 

Ea îşi acoperi ochii cu mîna. > 

— O, Doamne Sfinte, Chris! Şi Layla! 

— Şi mulți alţii. Pe unii dintre ei nu-i mai cunosc, dar tu 
trebuie să fi avut cîţiva prieteni. 

Ea încuviință în tăcere, cu ochii în lacrimi. După o scurtă 
pauză, Bryson continuă: 

— Probabil că s-au conectat la rețeaua electrică şi au 
plantat explozibili sub incintă. Fără sprijin din interior n-ar fi 
reuşit niciodată să facă asta. Directoratul era pe cale să demaște 
planurile Grupului Prometeu și de aceea trebuia neutralizat. 
M-au trimis pe mine — şi pe alţii, sînt sigur —, iar atunci cînd 
eforturile lor n-au dat rezultate, au recurs la o abordare 
frontală. Orice secrete sau planuri ar proteja, trebuie să 
presupunem că sînt de o importanță capitală pentru oamenii 
din spatele Grupului Prometeu. 

O abordare directă, frontală, a celui mai zgomotos par- 
tizan al tratatului, lordul Miles Parmore, era, prin urmare, 
sortită eșecului: n-ar fi făcut decît să-i alerteze pe duşmanii 
lor, fără să-i ajute la obținerea de informaţii. Oameni ca 
Parmore erau bine păziți. Mai mult, instinctul îi spunea lui 
Bryson că lordul Parmore nu era omul lor, ci doar o fantoșă, 
o figură publică, atent supravegheată, incapabilă să acționeze 
din umbră, Nu, nu putea fi un lider al Grupului Prometeu. 
Controlul real trebuia să-l deţină cineva apropiat de Parmore, 
legat de el. Dar legat în ce fel? 

Conspiratorii Grupului Prometeu erau prea inteligenți, prea 
meticuloși ca să lase conexiunile la vedere, Documentele fuseseră 
modificate sau îndepărtate. Nici măcar o examinare atentă n-ar 
fi dezvăluit numele liderilor, ale maeștrilor păpușari. Singura 
dovadă limpede ar fi fost una ce nu se putea găsi — dosare lipsă, 
evident distruse. Ar însemna să cauţi acul în carul cu fîn. 

În cele din urmă, Bryson se hotărî să sape mai adînc, în 
trecut. Ştia din experiență că adevărul putea fi găsit adesea în 
documente vechi, în dosare rareori consultate, greu de 
modificat în mod convingător. 

Era o ipoteză, o ipoteză care-i conduse în acea dimineață 
la Biblioteca Britanică din St. Pancras, situată vizavi de un 
scuar cu vegetație îngrijită, ale cărei cărămizi oranj, fabricate 

manual, scînteiau în lumina strălucitoare a dimineții. Bryson 
şi Elena traversară piața, trecură pe lîngă statuia de bronz a 
lui Newton și pătrunseră în holul spațios de la intrare. Bryson 
scruta fețele oamenilor din jur, atent la cel mai mic semn de 
recunoaștere. Trebuia să presupună că rețelele lui Prometeu 
fuseseră alertate în privința lui, poate chiar despre prezența 
lor la Londra, deşi pînă atunci nu constatase nimic suspect. O 
scară largă îi duse pînă la sala principală de lectură — un spațiu 
vast, cu birouri din lemn de stejar pe care se aflau veioze. 
Trecură prin ușile capitonate ce duceau la camerele de studiu, 
cu scaune din stejar cu spătare rotunde și birouri cu tăblii 
tapițate cu piele verde care creau o ambianță intimă. 

În decurs de o oră, adunaseră majoritatea volumelor 
necesare, începînd cu selecții din dezbaterile oficiale ale 
Parlamentului — volume grele, masive, cu coperte negre, uzate. 
Multe nu mai fuseseră deschise de ani de zile și miroseau a 
mucegai. Nick şi Elena le studiară cu interes și concentrare 
maximă. Existaseră în trecut dezbateri privind amenințările 
la adresa drepturilor și libertăților cetățenești, fuseseră luate 
decizii cu implicaţii în supravegherea societății civile? Pe un 
carnet, notară nume, locuri, deocamdată disparate. 

Elena rosti prima numele. Rupert Vere. Un individ 
convingător şi foarte priceput, întruchiparea moderaţiei 
politice, dar — cronicile timpului evidențiau acest lucru ~ un 
maestru al vicleșugurilor procedurale. Era oare posibil? Merita 
acea intuiţie să fie verificată? 

Rupert Vere, parlamentar de Chelsea, era acum ministru 
britanic de Externe. 

Bryson urmări traseul sinuos al carierei demnitarului de 
Chelsea în gazetele regionale, mai atent la detaliile ocazionale, 
mai puţin preocupat de semnificația oficială a eyenimentelor. 
Colaţionarea sutelor de mici articole din gazete locale şi 
circulare, cu hîrtia deseori îngălbenită și sfărîmicioasă, era o 
muncă obositoare, chiar năucitoare. Din cînd în cînd, Bryson 

cra cuprins de disperare — părea curată nebunie să creadă că 
ar putea găsi urme ale celei mai secrete dintre conspirații, în 
arhivele publice. 

Cu toate acestea, perseverară. Rupert Vere absolvise cu 
notă maximă Colegiul Brasenose, de la Oxford. Avea reputaţia 
de om leneş, ceea ce putea fi un subterfugiu abil. De asemenea, 
poseda un talent deosebit de a-şi cultiva prietenii, cum nota 
un editorialist de la Guardian: „... astfel, capacitatea lui de 
influențare depăşeşte limitele oficiale ale autorităţii sale“, O 
imagine începea treptat să se contureze: ani la rînd, ministrul 
de Extemme Ruper Vere acționase din culise pentru a pregăti 
aprobarea tratatului, servindu-se de cei pe care îi sprijinise 
cîndva, atrăgîndu-și prieteni și aliați. Declaraţiile lui erau tem- 
perate, iar legăturile cu instigatorii insesizabile. 

Într-un. tîrziu, o informaţie aparent banală atrase atenţia 
lui Bryson. În paginile îngălbenite ale ziarului Evening Stan- 
dard era publicată o relatare despre concursul de canotaj din 
1965, de pe Tamisa, la care participaseră echipe de liceeni 
din întreaga țară. Cu litere mici, ziarul dădea informaţii despre 
echipe. Vere, după cum se menţiona, concura pentru 
Marlborough, unde era elev în ultimul an de liceu. Aparent, 
relatarea era inofensivă. 


La Concursul de canotaj pentru juniori de la 
Pangbourne s-au remarcat mai multe echipaje de dublu 
şi simplu. Concurentul din clasa J18 de la Sir William 
Borlase School a stabilit recordul de viteză al zilei (10 
minute şi 28 de secunde), urmărit îndeaproape de 
viguroasa clasă J16, în care echipajul de la St. George's 
College, format din Matthews şi Loake a fost pus la grea 
încercare de cei de la Westminster. La ambele clase J14, 
echipajele de dublu de la Hereford Cathedral School 
s-au dovedit remarcabile. 

Concurenţi valoroși au fost și la simplu. Rupert Vere 
l-a devansat cu treisprezece secunde pe colegul său de 


404 


echipă de la Marlborough, Miles Parmore, în vreme ce 
David Houghton a terminat cursa cu aproape o jumătate 
de minut înaintea urmăritorilor săi. Dovedind un real 
talent, Parrish de la St. George's și Kellman de la Dragon 
School s-au situat în fruntea clasei MY 16, ocupînd 
locurile patru şi cinci în clasamentul general. 


Bryson reciti articolul. Vere concurase pentru 
Marlborough, la aceeaşi clasă ca și Miles Parmore. 

Da. Ministrul britanic de Externe, parlamentar de 
Chelsea, unul dintre primii susținători ai tratatului, fusese coleg 
de echipă şi vechi prieten al lordului Miles Parmore. 

Îşi găsiseră oare omul? 


Noul Palat Westminster — cunoscut mai ales sub 
denumirea de Camerele Parlamentului — era, prin combinaţia 
între clasic şi modem, o instituţie tipic britanică. Un palat 
regal exista în acel loc încă de pe vremea regelui vikingilor, 
Canute, dar abia Eduard Mărturisitorul și William Cuceritorul 
au dat amploare vechiului vis de mărire şi splendoare. 
Continuitatea istorică era la fel de reală ca şi Magna Carta. 
Atunci cînd întreaga structură a fost reconstruită, pe la mijlocul 
secolului al XIX-lea, s-a făcut conform stilului neogotic. 
Camera Comunelor a fost distrusă în al doilea război mondial. 
Restaurată cu grijă, într-o interpretare mai atenuată a goticului 
tîrziu, ea a devenit copia unei copii. 

Chiar dacă dădea spre una dintre zonele cu cel mai intens 
trafic din Londra — Scuarul Parlamentului —, clădirea își păstra 
acrul distant, protejată de cele patru hectare de grădini 
asemenea unor redute. „Noul palat“ avea aproape o mie două 
sute de camere şi peste trei kilometri de coridoare. Părţile din 
clădire pe care le foloseau de obicei membrii Parlamentului, 
deschise şi turiştilor, erau într-adevăr impresionante. Dar 
existau şi altele, ale căror planuri erau, din rațiuni de securitate, 
mai greu accesibile, dar care puteau fi găsite în arhive. Bryson 

îşi acordase două ore pentru a afla și a reține detaliile lor. O 
serie de forme octogonale, mobile se ordonau în mintea lui 
într-un plan care avea pentru el importanță vitală. Ştia exact 
cum se lega Biblioteca Pairilor de Salonul Prințului Consort; 
cunoștea distanța dintre reședința președintelui Camerei 
Comunelor şi reşedinţa Supraveghetorului, știa cît dura 
drumul din foaierul Camerei Comunelor pînă la prima dintre 
încăperile primului-ministru. Într-o epocă fără încălzire 
centrală, era esenţial să existe nişte camere speciale, protejate 
de pereții exteriori prin spații izolate, nefolosite. Mai mult, 
era de la sine înțeles că orice mare clădire publică avea nevoie 
în permanență de reparații şi renovări; ca atare, trebuia să 
existe pasaje folosite de lucrători ca să nu tulbure măreția 
spaţiilor publice. Ca și în cazul guvernului, funcţionarea acelei 
structuri impunea existenţa unor spații complexe şi a unor 
culoare de legătură, invizibile pentru omul de rînd. 

Între timp, Elena căuta orice detaliu consemnat din viața 
lui Rupert Vere. Îi atrase atenţia încă un mic amănunt: la 
vîrsta de șaisprezece ani, Vere câștigase un concurs de cuvinte 
încrucişate, organizat de Sunday Times. Omul avea pasiunea 
jocului, numai că ce-l pe care-l juca în prezent nu era unul 
obișnuit. 

La ora cinci dimineaţa, un drumeţ îmbrăcat cu o jachetă 
de piele, purtînd ochelari negri din plastic, se plimba în jurul 
clădirii Parlamentului, asemeni unui turist fără somn ce încerca 
să-şi alunge mahmureala. Cel puțin aşa spera Bryson să fie 
considerat. Se opri în fața statuii negre a lui Cromwell și citi 
inscripția: PACHETELE MAI MARI DECÎT FORMATUL 
A 4, ALTELE DECÎT FLORI, TREBUIE LIVRATE PE LA 
INTRAREA BLACK ROD'S GARDEN.Trecu pe lîngă 
Intrarea Pairilor, fixîndu-și în minte amplsarea acesteia în 
raport cu celelalte; apoi trecu printr-un pîlc mic de castani și 
observă locul fiecărei videocamere de supraveghere, 
amplasată, invariabil, într-o cutie vopsită cu email alb. Bryson 

aflase că Poliția Metropolitană din Londra avea o reţea de 
videocamere pentru supravegherea traficului, trei sute dintre 
ele fiind fixate pe stîlpi și clădiri înalte. Fiecare avea un număr, 
iar dacă o persoană autorizată îl forma pe consola unui com- 
puter, obținea o imagine clară, color, a Londrei. Videocamera 
se rotea și putea transmite prim-planuri. Puteau fi urmăriți 
cei căutați de poliţie, trecînd de la o cameră la alta, cît și 
şoferii sau pietonii fără ca aceștia să-și dea seama. Bryson 
hotărî că nu era înțelept să se învîrtă mult timp pe-acolo. 
Măsură cu privirea construcția cu patru etaje a galeriei 
principale, comparînd structura fizică cu reprezentările 
mentale pe care și le formase, transformînd dimensiunile 
abstracte în percepții concrete. Era esenţial să transforme 
datele în intuitii care puteau fi folosite imediat, fără a mai 
calcula și analiza situaţiile. Asta era una dintre primele lecţii 
pe care i le dăduse Waller și făcea parte dintre cele mai 
valoroase. Pe teren, singurele hărţi utile sînt cele din mintea ta. 

Turnul cu ceas din capătul de nord al clădirii 
Parlamentului avea nouăzeci şi şase de metri înălțime. Victoria 
Tower, la capătul opus al complexului, era mai lat, dar aproape 
la fel de înalt, Între cele două turnuri, acoperișul era împînzit 
cu schele; reparaţiile fiind în curs, scările exterioare depășeau 
acoperişul la șase metri de Victoria Tower. Bryson pomi agale 
spre Tamisa şi examină capătul îndepărtat al complexului, care 
se oprea la malul rîului. Lîngă galerii exista o traversă de vreo 
cinci metri. Dincolo de rîu, văzu cîteva ambarcaţiuni ancorate. 
Unele erau folosite pentru excursii, altele pentru întreţinere. 
Pe una dintre ele scria: SERVICE COMBUSTIBILI ȘI 
LUBRIFIANȚI. Îi reţinu poziţia. 

Planul era acum întocmit. Bryson se întoarse la hotel și 
se schimbă. Apoi, împreună cu Elena, mai verifică planul de 
două ori. Constată cu îngrijorare că planul avea prea multe 
variabile: probabilitatea unui accident era mare. Dar nu avea 
de ales. 

Îmbrăcat într-un costum elegant la două rînduri, purtînd 
ochelari rotunzi cu ramă de baga, Bryson — ori mai degrabă, 
aşa cum scria pe legitimaţia lui, Nigel Hilbreth — urcă scările 
din holul de aşteptare spre Camera Comunelor şi luă loc la 
galerie. Chipul lui exprima o indiferență stupidă, părul de 
culoarea nisipului era pieptănat cu cărare; purta și o mustață, 
bine îngrijită. Era din cap pînă în picioare un funcţionar al 
statului de rang mediu. Folosise un parfumul ieftin, cumpărat 
de pe Wellington Street. Un simplu amănunt, poate, însă la 
fel de eficient în anumite privinţe ca şi vopseaua pentru păr, 
ochelarii şi mustața. Waller îi atrăsese atenția asupra aspectelor 
olfactive ale camuflajului, rareori luate în seamă. Cînd Bryson 
avea o misiune în estul Asiei, înainte cu cîteva săptămîni, nu 
consuma carne şi produse lactate, deoarece asiaticii, 
consumatori de peşte şi soia, considerau că occidentalii aveau un 
miros specific de „cărnos“. Ținea regimuri asemănătoare înaintea 
misiunilor din diverse regiuni locuite de arabi. O schimbare a 
parfumului folosit era ceva obişnuit, însă Bryson ştia că prin astfel 
de repere subliminale erau depistaţi adesea străinii. 

„Nigel Hilbreth“ şedea liniştit, urmărind aprinsele 
dezbateri parlamentare; lîngă picioare avea o mică servictă 
neagră. Mai jos, pe băncile lungi, tapițate cu piele verde, 
stăteau parlamentarii. Miniștrii guvernului în exercițiu ocupau 
băncile din față, în partea dreaptă; opoziția era așezată în (aţa 
lor, la stînga. Băncile de la galerie, dintr-un lemn cafeniu 
gravat cu migală, se înălțau abrupt, avînd aspectul unui balcon. 

Bryson sosise în toiul sesiunii de urgență, dar ştia exact 
despre ce se vorbea: Tratatul pentru supraveghere şi securitate. 
Incidentul care precipitase lucrurile era prejudiciul teribil 
produs de o facțiune rebelă a Sinn Fein, care detonase o bombă 
în mijlocul magazinului Harrods în timpul unei ore de vîrf, 
soldată cu sute de răniți. Oare și acest incident fusese finanțat 
în secret de Grupul Prometeu? 

Pentru prima dată, Bryson reuși să-l vadă pe Rupert Vere 

în carne şi oase. Ministrul de Externe arăta mai bătrîn decît 
cei cincizeci și șase de ani ai săi, dar ochilor lui mici, sclipitori 
nu le scăpa aproape nimic. Bryson îşi privi ceasul masiv, alt 
artificiu subtil al deghizării sale. 

Cu o jumătate de oră mai devreme, Bryson, arborînd 
aerul blazat al unui funcţionar guvernamental, îi ceruse unui 
curier să transmită o notă ministrului de Externe — o presupusă 
chestiune oficială și semiurgentă. În orice moment nota îi 
putea fi adusă lui Vere de către unul din asistenții lui. Bryson 
voia să studieze reacția acestuia atunci cînd avea să deschidă 
plicul şi să-i citească conţinutul, Nota — un text simplu, aproape 
copilăresc, pe care îl concepuse Elena, mare amatoare de 
rebus — era redactată ca o definiţie dintr-un careu de cuvinte 
încrucişate, în limba engleză: 


Pune-te între un sprijin şi un articol hotărît apoi 
adaugă un cuplu. Eşti nedumerit? Ne vedem lingă biroul 
dumitale în timpul pauzei. 


Fusese ideea Elenei să pună, sub forma cheii unei enigme, 
acel cuvînt pe care nu-l putea ignora. 

În vreme ce un membru al opoziției perora despre 
amenințările la adresa libertăţilor civile pe care le implica 
viitorul tratat, lui Rupert Vere i se întinse un plic. El îl deschise, 
citi nota, apoi ridică privirea spre galerie, uitîndu-se direct la 
Bryson cu o expresie încordată. Bryson reuși să nu tresară; 
trecură clipe lungi pînă cînd înțelese că ministrul ridicase 
privirea undeva în aer, că ochii lui nu priveau, de fapt, pe 
nimeni. Bryson se strădui să-şi mențină expresia placidă, 
plictisită. Dacă atrăgea atenţia, era terminat; gardienii Grupului 
Prometeu știau precis cum arăta el. Exista posibilitatea să nu fi 
fost informaţi despre Elena sau, dacă știau de ea, să creadă că 
fusese ucisă în explozia de la sediul Directoratului din Dordogne. 

De aceea, Elena urma să efectueze abordafea directă. 
Şedinţa trebuia să se întrerupă peste zece minute. Ce urma să 
sc întîmple după aceea avea să hotărască toiul. 

Membrii cabinetului britanic au, prin tradiţie, birourile la 
Whitehall şi pe străzile alăturate; ministrul de Externe este şeful 
în exercițiu al Ministerului de Externe şi al Commonwealth-ului, 
iar sediul său oficial se află pe King Charles Street. Bryson știa că 
Rupert Vere mai avea o reședință sub acoperişul înclinat al 
Palatului Westminster. Apartamentul era situat la numai cinci 
minute de mers de la sala de şedinţe a Camerei Comunelor și 
constituia un loc de întîlnire discret pentru chestiuni sensibile şi 
urgente. 

Va face Vere ceea ce-i sugerase nota, ori va avea o cu 
totul altă reacție? Bryson spera că prima reacție a lui Vere va 
fi curiozitatea şi că va pleca direct la biroul său de sub acoperiş. 
Dacă Vere intra în panică sau hotăra din vreun motiv oarecare 
să se ducă în altă parte, Bryson trebuia să-l urmărească. 
Cunoscîndu-l acum pe ministrul de Externe ar fi reuşit să-l 
urmărească la ieşirea din Camerea Comunelor. Reperîndu-i 
în mulțimea de parlamentari, se luă după el. Vere urcă scara 
de piatră, trecu pe lîngă busturile foștilor prim-miniștri şi se 
îndreptă către biroul său din clădirea Parlamentului. De aici 
Bryson nu mai putu să-l urmeze fără să atragă atenția. 

Secretara particulară a lui Rupert Vere, Belinda Headlam, 
era o femeie îndesată, de vreo şaizeci de ani, care îşi purta 
părul cenușiu strîns într-un coc. 

— Această doamnă pretinde că o aşteptaţi, îi şopti ea 
ministrului de Externe cînd acesta intră în anticameră, Zice 
că v-a lăsat o notă. 

- Da, bine, răspunse Vere, apoi o văzu pe Elena care 
şedea pe canapeaua de piele. 

Aceasta avusese grijă să-și creeze o imagine potrivită: 
taiorul costumului bleumarin era decent decoltat, părul 
castaniu, strălucitor era pieptănat peste cap. Arăta uluitor, 
avînd în același timp un aer profesional. 

Vere înălță sprîncenele şi-i zîmbi. 

— Nu cred că ne-am cunoscut, zise el. Dar în mod sigur 
mi-ai stîrnit interesul. Adică biletul dumitale. 

Îi făcu semn să-l urmeze în micul său birou, elegant 
mobilat, de sub streașina vastului acoperiș din ardezie al 
Parlamentului, Se așeză la birou și-o invită să ia loc într-un 
fotoliu de piele aflat la cîțiva paşi distanță. 

Preţ de cîteva clipe, ministrul se uită prin corespondență. 
Elena era conștientă de faptul că Vere o măsura cu privirea 
nu ca pe un adversar, ci mai degrabă ca pe o potenţială 
cucerire. 

— Şi dumneata trebuie să fii rebusistă, spuse el într-un 
tîrziu. Soluţia e „Prometeu“*, nu-i aşa? O rezolvare aproape 
rudimentară. Me între pro şi the, plus us. Făcu o pauză, 
sfredelind-o cu privirea. Cărui fapt datorez plăcerea companiei 
dumitale, domnişoară...? 

— Goldoni, răspunse ea. 

Nu-şi pierduse accentul, deci trebuia să poarte un nume 
straniu. ÎL privea | cu atenție pe demnitar, însă nu reușea să 
descopere nimic. În loc să pretindă că nu pricepe aluzia, omul 
recunoscuse imediat cuvîntul „Prometeu“ — fără să manifeste 
neliniște, frică sau reținere. Dacă juca teatru, o făcea cu talent. 
Lucrul ăsta n-ar fi surprins-o. Vere n-ar fi putut ajunge atît de 
departe fără să posede arta disimulării. 

— Presupun că biroul dumitale e protejat, zise Elena. 

EI o privi perplex. 

— Ştii cine m-a trimis. Va trebui să scuzi caracterul 
ocazional al acestor contacte. Vizita mea se datorază unei 
chestiuni urgente. Canalele de comunicare existente ar putea 
fi compromise. 

— Poftim?! exclamă Vefe cu aroganță. 

— Nu mai folosi codurile actuale, zise Elena, privindu-i 
chipul cu atenție. Asta e de maximă importanță, mai ales acum, 
cînd a mai rămas atît de puțin timp pînă la aplicarea planului 
Prometeu. O să te contactez curînd, imediat după ce se va 
normaliza situația. N 

* Jocul rebusist are la bază grafia din limba engleză a numelui 
„Prometeu“ — Prometheus: Pro — pentru (sprijin, susținere); me — eu; 
the — articol hotărît; us — noi (n.tr.). 

Zîmbetul îngăduitor al lui Vere dispăru. Îşi drese glasul 
şi se ridică în picioare. 

— Eşti nebună, spuse el. Acum te rog să mă scuzi... 

— Nu! şopti apăsat Elena, întrerupîndu-l. Toate 
criptosistemele au fost compromise. Nu ne mai putem bizui 
pe ele. Schimbăm toate codurile. Trebuie să aștepți 
instrucțiuni. 

Tot farmecul studiat al lui Vere dispăruse; chipul i se 
înăspri. 

— leşi afară imediat! zise el pe un ton categoric. 

Era oare panică în glasul lui? Simula indignarea ca să-și 
ascundă teama? 

— O să te reclam la poliţie. Ai greşi dacă ai mai încerca 
să intri în această instituţie. Vere întinse mîna ca să apese pe 
butonul interfonului, dar uşa biroului său se deschise brusc. 
Un bărbat zvelt, într-un costum din tweed, pătrunse în 
încăpere, închizînd ușa în urma lui. Elena îl remarcase în 
materialele pe care le studiase recent: era Simon Dawson, 
adjunctul lui Rupert Vere, cel mai vîrstnic membru al echipei 
sale, care se ocupa cu elaborarea tacticilor politice. 

— Rupert, zise Simon Dawson pe un ton moale. Am auzit 
discuţia fără să vreau. Te supără femeia asta? 

Părul castaniu deschis al lui Dawson, obrajii rumeni şi 
silueta suplă îi dădeau aerul unui elev de liceu. Vere era evi- 
dent ușurat. 

— La drept vorbind, da, Simon, spuse Vere. Trăncănește 
tot felul de prostii — despre ceva numit Prometeu, despre 
cripto-nu-știu-ce, „punerea în aplicare a planului lui 
Prometeu“ — demenţă curată! Trebuie anunțat imediat MI-5 — 
e un pericol public. 

Elena se depărtă la cîţiva paşi de biroul lui Vere, mutîndu-ţi 
privirea de la un bărbat la celălalt. Ceva nu era în regulă. 
Observă că Dawson închisese uşa grea de stejar în urma lui. 

Dar dacă... 

Dawson scoase din sacoul de tweed un Browning, cu 
amortizor. 

— La naiba, Simon, ce faci cu pistolul? întrebă Vere. Zău 
că nu e nevoie. Sînt sigur că femeia asta o să aibă bunul-simţ 
să plece, nu-i aşa? 

Elena urmări cu atenție expresiile ce se succedau rapid 
pe chipul lui Vere — nedumerire, exasperare şi frică. 

Degetele lungi şi subțiri ale funcţionarului învăluiseră 
patul armei cu o ușurință îndelung exersată. Inima Elenei bătea 
cu putere, Elena căuta înnebunită cu privirea o cale de scăpare 
din acea situație şi din încăpere. 

Dawson se uită în ochii ei, iar Elena îi întoarse privirea 
cu curaj, chiar insolent, aproape provocîndu-l să tragă. 
Dawson apăsă pe trăgaci. Incremenită de groază, ea privi 
pistolul care se mişcă ușor în mîna lui. Auzi şuieratul unui 
glont tras prin amortizor, apoi o pată roşie se întinse pe cămașa 
albă, apretată a lui Rupert Vere, care se prăbuși pe covorul 
oriental. 

Dawson se întoarse către Elena, cu un zîmbet glacial pe 
buze. 

- Ei, ghinion, nu-i aşa? Să fii nevoit să pui capăt unei 
cariere atît de distinse. Dar nu mi-ai dat de ales. I-ai spus prea 
multe, E un tip isteț și-ar [i înțeles repede despre ce e vorba, 
iar asta nu trebuia să se întîmple. Mă înţelegi, nu-i aşa? Se 
apropie, pînă cînd Elena îi simți răsuflarea rece și umedă. O fi 
fost Rupert indolent, dar tîmpit nu era. Unde credeai c-o să 
ajungi pălăvrăgind cu el despre Prometeu? Aşa ceva nu se 
tace. Dar ce-ai zice să vorbim despre tine? 

Doamne! Simon Dawson! Dăduse peste numele lui în 
vechile articole despre regata de la Pangbourne — tînărul 
despre care bănuise că devenise ulterior protejatul lui Vere. 

Greşise. Dawson deținea controlul. 

Aceeaşi logică care dusese la eliminarea lui Miles 
Parmore trebuia aplicată şi în cazul lui Rupert Vere: omul era 
prea expus. Adevăratul maestru păpuşar era adjunctul anonim, 
acționînd în umbra neatentului său superior. 

— Deci el nu ştia nimic, zise Elena, mai mult pentru sine. 

— Rupert? Nu era cazul. A avut totdeauna încredere în 
sfatul meu. Acum nu mai e cazul. 

Ea făcu un pas înapoi. 

— Asta pentru că Anglia a devenit semnatară a tratatului. 

— Exact. În urmă cu zece minute. Dar cine ești tu? Am 
senzaţia că nu ne-am prezentat cum se cuvine. 

Browningul sc afla în mîna dreaptă a lui Dawson. Scoase 
o cutie metalică plată din buzunarul de la piept, un [el de 
calculator în miniatură. 

— Să vedem ce arc de spus Network, murmură Dawson. 

Ridică dispozitivul şi-l îndreptă spre ea. O imagine a 
chipului ci apăru imediat pe micul ecran pătrat. Pe urmă, 
ecranul începu să pîlpîie în vreme ce sute de chipuri apăreau 
şi dispăreau ca prin ceață, pînă cînd... 

— Elena Petrescu, spuse el. Citi o fişă înregistrată elec- 
tronic. Născută în 1969, la București, România. Singura fiică 
a lui Andrei și Simona Petrescu, Andrei fiind cel mai impor- 
tant specialist român în criptografie. A, și mai surprinzător. 
Scoasă clandestin din Romania chiar înainte de revoluţia din 
1989, de către... Nicholas Bryson. Ridică privirea. Eşti 
măritată cu Nicholas Bryson. Acum se leagă. Amîndoi, 
angajaţi ai Directoratului. Despărţiţi de cinci ani... în anul 
dinaintea plecării, ai cumpărat, ia să vedem, trei seturi pentru 
ovulaţie — evident, încercînd să rămîi gravidă. Hmmm, 
presupun că nu s-a întîmplat asta. Ședinţe săptămînale cu un 
psihoterapeut — mă întreb dacă din dauza dificultății de a fi 
transfug politic într-o țară străină, pentru că lucrai la o agenţie 
atît de secretă pentru Directoratul sau motivul a fost căsnicia 
ratată? ` 

Exista o discordanță între ce spunea bărbatul și tonul lui 
nepăsător care o făcea pe Elena să se înfioare. Observă că, 
deși ținea încă în mînă pistolul, nu-i prea acorda atenţie. 

— Se ştie despre planurile voastre, ar trebui să cunoşti 
lucru ăsta, zise Elena. 

— Zāu că nu mă priveşte, răspunse Dawson indiferent. 

- Mă îndoiesc. Ai fost suficient de îngrijorat că Rupert 
Vere ştia şi voia să informeze serviciul MI-5 ca să-l ucizi. 

— CIA, MI-6, MI-5 şi toate celelalte agenții de spionaj 
din trei litere au fost neutralizate. Directoratul ne-a luat mai 
mult timp — poate din cauza structurii organizatorice paranoide — 
deși chiar secretul care vă izola împotriva penetrării ne-a ajutat 
să vă paralizăm activitatea — amuzant, nu? E ciudat cît de 
mult timp v-a trebuit ca să înțelegeți că sînteți depășiți, că pur 
şi simplu nu mai e nevoie de voi! Agenţia Naţională de 
Securitate e copleșită de volumul uriaș al traficului 
informațional — e-mail-uri, apelurile telefoanelor celulare pe 
care se zabt să le analizeze, tot traficul de pe Internet. Doamne 
Sfinte, instituția aia e o relicvă a războiului rece — ei încă mai 
cred că Uniunea Sovietică există! Şi cînd te pîndești că a fost 
o vreme cînd ANS era nestemata serviciilor secrete americane, 
cea mai mare, cea mai bună! Ei bine, codificarea a pus capăt 
acestei supremaţii. Şi CIA — tipii care au bombardat din 
întîmplare Ambasada Chineză de la Belgrad și care habar 
n-aveau că India deţine arme nucleare! Ce inepție! Cu cît se 
vorbeşte mai puțin despre ei, cu-atît mai bine. Agenţiile de 
informaţii sînt de domeniul trecutului. Nu-i de mirare că vă 
străduiți cu toții din răsputeri să blocaţi ascensiunea lui 
Prometeu. Sînteţi asemenea unor dinozauri neputincioşi, 
dezlănţuiţi împotriva inevitabilei evoluții! Dar pînă la sfîrşitul 
acestei săptămîni, decesul vostru va ajunge la cunoştinţa 
întregii lumi. Va fi instaurată o nouă ordine mondială, iar 
bunăstarea rasei umane va fi mai sigură ca niciodată. Aţinti 
Browningul asupra Elenei. Uneori, cei puțini trebuie sacrificați 
pe altarul celor mulţi. Parcă văd titlurile din Telegraph: 
MINISTRUL DE EXTERNE VERE OMORIT DE UN 
SPION SINUCIGAŞ. Probabil că vor sugera vreo relație 
sexuală sordidă. Pistolul şi praful de puşcă de pe mîini te vor 
desemna drept ucigașul lui. 

În timp ce vorbea, Dawson deșuruba amortizorul din 
ţeava Browningului, apoi, încordat ca o pumă, făcu doi paşi 
iuți spre Elena. O prinse, îi puse arma în mînă, strîngîndu-i 
degetele în jurul ei, apoi îi îndoi brațul, lipindu-i țeava de 
tîmplă. Elena începu să se zbată violent. Încerca, dacă nu să 
scape, măcar să-i strice scenariul pe care-l plănuise. Țipă din 
răsputeri. Se simţea de parcă o altă forță îi luase în stăpînire 
trupul, voința intensă de a supraviețui transformîndu-se într-o 
reacţie fizică primitivă. Auzi altă voce, ce părea să vină de la 
mare distanță. Era vocca lui Nick Bryson. 

— Dawson, ce naiba faci acolo? Ea e de-a noastră! strigă 
Bryson. 

Uşa dulapului se deschise şi Bryson păși în cameră, 
arătînd ca un funcționar de la Whitehall, cu mustață şi ochelari. 
Pe umerii hainei avea aşchii de lemn şi praf, dovada că își 
croise drum pînă la birou printr-un spațiu strâmt. 

— A fost trimisă de însuşi Jacques Arnaud! zise Bryson. 

`. — Ce... cine dracu” eşti! icni Dawson. Răsucindu-se ca 
să-l privească pe intrus, slăbi pentru o clipă strînsoarea în 
care o ţinea pe Elena, care sări brusc într-o parte, Cu o mișcare 
violentă, ea reuși să-i smulgă pistolul lui Dawson și să-l arunce 
lui Bryson, care plonjă și-l prinse. 

Bryson strînse arma cu ambele mîini şi-l ținti pe adjunctul 
lui Vere. 

— Nu mișca, spuse el tăios, sau pe podea vor fi două 
cadavre. 

Dawson îngheță, privindu-l cu ură pe Bryson; apoi își 
mută privirea spre Elena. 

— Acum avem cîteva întrebări pentru tine, zise Bryson 
înaintînd spre Dawson cu pistolul în mînă. lar tu o să ai 
înțelepciunea să răspunzi la ele cît de complet și sincer poți. 

Dawson dădu din cap dezgustat, retrăgîndu-se încet. 

— Te înşeli amarnic dacă-ţi închipui că mă poti amenința. 
Prometeu face planuri de peste un deceniu. 

— Stai pe loc! strigă Bryson. 

- Mă poţi ucide, spuse Dawson, continuînd să se retragă, 
apropiindu-se tot mai mult de Elena, dar asta n-o să schimbe 
nimic, nici măcar n-o să încetinească lucrurile. Arma din mîna 
ta a fost folosită pentru a-l omori pe bunul meu prieten care 
zace pe podea; dacă o să fii atît de tîmpit încît să mă omori și 
pe mine, o să ai în cîrcă două crime. Mi se pare corect să te 
avertizez că biroul ăsta are dispozitive electronice de ascultare; 
în clipa în care prietena ta a intrat în birou și am înțeles ce 
voia de fapt, am telefonat echipei Alpha din detașamentul 
Grosvenor Square. Sînt sigur că ai auzit de echipa Alpha. Or 
să apară dintr-o clipă în alta. Probabil că au intrat deja în 
clădire, ticălos blestemat! 

Ridicînd glasul, sări spre Elena şi o înșfăcă de gît, 
apăsîndu-i beregata cu degetele mari, într-o încleștare mortală. 
Țipetele Elenei deveniră nişte sunete stinse. 

Se auzi o explozie asurzitoare cînd glonțul porni din 
Browningul fără amortizor aflat în mîinile lui Bryson. Dawson, 
cu fața ciudat de împietrită, se prăbuși în față, pe podea. 

— Repede! zise Bryson. la-i computerul portabil, 
portactul, tot ce găsești prin buzunare. 

Strîimbîndu-se dezgustată, Elena scotoci în buzunarele 
mortului, luîndu-i cheile, portactul, minicomputerul şi mai 
multe petice de hîrtie. Apoi cei doi părăsiră biroul prin dulap, 
irăgînd ușa după ei. 


Experienţa Belindei Headlam în serviciul ministrului de 
Externe, Rupert Vere, o învățase să fie discretă. Ştia că 
demnitarul conducea negocieri extrem de delicate în 
upartamentul său și avea niște bănuieli că acolo era și bîrlogul 
lui pentru unele întîlniri de taină. Cu un an în urmă, tînăra 
femeie de la Ministerul Agriculturii păruse uşor ruşinată de 
ținuta ci sumară atunci cînd Belinda fusese nevoită să le 
Întrcrupă conversaţia cu o convocare urgentă a primului- 

ministru. Ministrul Vere fusese puțin cam aspru cu ea timp de 
cîteva zile după aceea, dar totul trecuse, iar ea se străduise 
să-şi scoată episodul respectiv din minte. Ştia că bărbaţii au 
slăbiciunile lor. Şi apoi, ministrul era un om deosebit, unul 
dintre cei mai capabili membri ai guvernului, așa cum titra 
deseori Express pe prima pagină, iar ea se simțea onorată de 
faptul că el o alesese pentru postul de secretară particulară. 
Acum ceva nu i se părea în regulă. Își frînse mîinile, 
frămîntîndu-se, şi pînă la urmă se hotărî să acționeze. Biroul 
ministrului era izolat acustic — el ceruse asta —, dar zgomotul 
ăla, oricît de înăbuşit ar fi fost, semănase teribil de mult cu o 
împușcătură. Și dacă fusese o împușcătură şi ea nu făcea nimic — 
ei bine, ce-ar fi urmat? Dacă ministrul era rănit şi avea disperată 
nevoie de ajutor? Simon Dawson, adjunctul lui, intrase acolo, 
dar nu-i stătea în fire să zăbovească atît de mult. Pe deasupra, 
cra ceva ciudat cu femeia dichisită care-i trimisese un bilet. 
Doamna Headlam avea o bănuială despre ce putea însemna 
privirea estimativă pe care i-o aruncase ministrul Vere, deşi 
femeia nu părea să se afle acolo cu o asemenea... treabă. 

Ceva nu era în regulă. 

Belinda Headlam se ridică și bătu la ușa ministrului. 
Aşteptă cinci secunde şi bătu din nou. Apoi, spunînd „Îmi 
pare foarte rău“, deschise uşa. 

Priveliştea era atît de zguduitoare, încît îi trebui aproape 
jumătate de minut pînă să-și revină și să anunţe serviciul de 
pază. 


Sergentul Robby Sullivan de la Divizia Palatului 
Westminster a Poliţiei metropolitane se păstra în formă făcînd 
în fiecare dimineață o oră de jogging. Și se uita chiorîș la 
colegii lui care, cu trecerea anilor își îngăduiau să... ei bine, 
să se cam îngrașe. Robby lucra la Divizia Westminster de 
şapte ani şi era însărcinat cu supravegherea holurilor 
Parlamentului, îndepărtarea intruşilor şi, în general, 

menţinerea ordinii, Deşi timpul trecuse fără prea multe 
incidente, anii în care înfruntase amenințările IRA îl 
deprinseseră să reacționeze rapid în situații de criză. Totuşi, 
nu era pregătit pentru scena din biroul ministrului de Externe. 
El şi cu polițistul Eric Belson, roșcatul său adjunct, cerură 
prin stația radio sprijin urgent de la New Scotland Yard. Apoi 
sigilă biroul lui Vere şi postă cîte un poliţist la fiecare casă a 
scării. Din relatarea doamnei Headlam se înțelegea că în 
clădire umbla liber un ucigaș, de fapt o ucigașă, care părăsise 
biroul în mod misterios fără să treacă pe lîngă secretară. 
Sullivan era hotărît să n-o lase pe criminală să fugă din clădire. 
Avea să aplice instrucțiunile, cunoştea toate mişcările şi 
manvrele ce se impuneau. Sigur, de astă dată, problema era 
serioasă. Adrenalina îi sugera acest lucru. 


Aerul din pasajul lung şi întunecos era stătut și înăbuşitor. 
Bryson şi Elena înaintau repede, fără zgomot, tîrîndu-se în 
patru labe în unele locuri, mergînd în picioare, cu pași nesiguri 
acolo unde spaţiul le permitea. Bryson căra servieta pe care-o 
adusese în clădirea Parlamentului, o povară ce s-ar fi putut 
dovedi de-o importanţă vitală. Singura sursă de lumină era 
cea naturală, care se strecura prin crăpăturile dintre creneluri. 
Podeaua veche din lemn scîrția alarmant cînd treceau pe lîngă 
birouri, spaţii publice și camere de serviciu. Vocile care se 
auzeau de cealaltă parte a zidului erau înăbușite. La un mo- 
ment dat, Bryson sesiză un zgomot deosebit şi se opri. Ochii 
lor începuseră să se acomodeze cu întunericul; o văzu pe 
Elena întorcîndu-se nedumerită, duse degetul la buze şi privi 
printr-o crăpătură. Văzu ghetele, apoi uniformele pușcașilor 
marini americani. Sosise echipa secretă Alpha, care se 
dispersase pentru a cerceta clădirea. Comitetul de primire. El 
credea că pușcașii erau detaşaţi la Ambasada Americană din 
Grosvenor Square, amestecați printre militarii care trebuia să 
păzească clădirea şi pe ambasador. Prezenţa lor acolo era 

extrem de alarmantă: experimentata echipă de asasini putea 
fi mobilizată doar în urma unui ordin ultrasecret, transmis de 
la cel mai înalt nivel al guvernului american. Era necesară și 
aprobarea Biroului Oval. Orice obiective s-ar fi aflat pe agenda 
teribilă a lui Prometeu — îl auzise pe Dawson, care se referise 
la o nouă generație de servicii secrete —, ele erau puse în 
aplicare cu ajutorul Casei Albe, în cunoştinţă de cauză ori nu. 

O nebunie! Nu era doar o simplă transformare 
birocratică, o schimbare de guvern. Ucigaşii lui Prometeu 
păreau a fi avangarda unui soi de luptă pentru putere aprobată 
oficial, a unui epocal transfer al puterii. Dar ce putea însemna 
asta? 

Chiar în fața lor, spaţiul strâmt era întrerupt de un obstacol 
metalic: o conductă de aerisire. Pipăind cu degetele, Bryson 
localiză o ușă de acces, folosită pentru întreţinerea instalaţiei. 
Scoase o şurubelniţă lungă și plată din servietă şi deblocă 
trecerea. Pătrunseră într-o anexă metalică pătrată, alunecînd 
pe o pantă abruptă, printr-un spaţiu îngust, consolidat cu stilpi 
din oţel ce vibrau, fiind loviți interminent de rafale de aer 
rece. 

— Drumul ăsta duce către un loc aflat deasupra Porții 
Cancelarului, spuse Bryson, apoi spre Victoria Tower. Vom 
fi nevoiţi să ne orientăm după ureche. 

Oricît de numeroasă ar fi fost echipa Alpha, tot nu putea 
acoperi tot Palatul Westminster, care adăpostea, pe trei hectare 
şi jumătate, cele două Camere ale Parlamentului — o mie două 
sute de camere, mai mult de o sută de scări, peste trei kilometri 
de coridoare. Îi mai căutau și alții, îmbrăcați în haine civile, 
dar nu mai puţin primejdioşi: agenţii de teren aflaţi în slujba 
Grupului Prometeu. Puteau fi oriunde. În mintea lui Bryson 
se învolburau hărțile şi planurile memorate; trebuia să 
simplifice lucrurile, să-și ordoneze gîndurile. Dacă voia ca el 
şi Elena să supraviețuiască, trebuia să se încreadă în instinctele 
şi în experiența lui. Era tot ce aveau. 

Urmăritorii lor aveau să examineze toate căile posibile 
de icșire, de scăpare din biroul lui Rupert Vere şi să hotărască 
încotro s-o ia, bazîndu-se pe o serie de variabile. Fereastra 
reprezenta o soluție, însă era situată mult deasupra solului și 
n-aveau să găsească frînghii sau instrumente de cățărat. 
Secretara particulară a lui Vere, care păzea intrarea în birou, 
trebuie să fi confirmat că nimeni nu trecuse în fugă pe-acolo, 
deși era posibil ca ea să fi fost absentă o vreme; în cazul ăsta 
acea rută nu putea fi exclusă. 

Mai rămînea o cale ce trebuia verificată de urmăritorii 
lor: n-ar fi durat mult pînă cînd asasinii să-și dea seama că 
panoul de placaj din spatele dulapului cra detașabil. Asta 
însemna că mai mulți ucigași din echipa Alpha sau angajaţi ai 
Grupului Prometeu îşi croiau poate drum prin spațiul îngust 
dintre zidurile clădirii. Singura speranță a celor doi era ca 
hăituitorii să se rătăcească în labirintul de pasaje secrete. 

La cîteva secunde după ce icșiră din conducta de aerisire, 
Bryson auzi zgomot de pași care păreau să vină din interiorul 
tunelului. Exista un anume ecou, însoțit de scîrțiitul lemnului. 
Da. Acum, Bryson era sigur. Cineva îi urmărea prin pasajul 
secret. 

Simți mîna Elenei strîngîndu-l de umăr, apoi ea se aplecă 
la urechea lui şi-i şopti: 

— Ascultă! 

- Aud. 

Evaluă situaţia. Avea Browningul lui Dawson, cu muniția 
care mai rămăsese în încărcător, şi mai avea niște obiecte în 
servietă, mai puțin eficiente într-o luptă corp la corp. Din 
păcate, n-avea să fie nici o luptă corp la corp, nici o 
confruntare directă. Dacă ar fi fost zăriţi, s-ar fi deschis focul, 
cu sau fără amortizor. 

Bryson se opri brusc lîngă o crăpătură:prin care se 
strecura lumina. Privi prin ea și văzu o cameră de serviciu 
luminată fluorescent, cu podeaua acoperită de linoleum verde, 

uzat. Într-un capăt al încăperii existau rafturi pe care se aflau 
nişte ustensile pentru curățenie. Camera părea pustie. Pipăi 
peretele pînă cînd găsi panoul detaşabil din placaj ce părea să 
acopere o gaură din spatele dulapului aflat în încăpere. Cu o 
mică şurubelniţă pe care o luă din servietă, desfăcu panoul și-l 
scoase, Prin deschizătură pătrundea lumina; deslușiră conturul 
micului dulap, luminat printr-o fantă îngustă dintre ușă și 
podea. Sc ghemuiră şi se strecurară prin mica deschizătură. 
Bryson intră primul în dulapul ticsit cu ustensile. Brusc, se 
auzi un zgomot strident: Elena răsturnase o găleată. 
Încremeniră. Bryson ridică o mînă — un ordin de oprire. 
Rămaseră în aşteptare. 

După un minut, ce li se păru o veșnicie, Bryson se 
convinse că zgomotul nu atrăsese atenţia nimănui. Încet, cu 
grijă, el deschise uşa dulapului. Camera de serviciu era 
într-adevăr pustie. Lumina aprinsă îi avertiza că cineva fusese 
acolo de curînd: vreo femeie de serviciu se putea întoarce în 
orice moment. 

Alergară fără zgomot pînă la uşă; Bryson o împinse doar 
cît să-și vîre capul și privi în ambele direcții pe holul slab 
luminat. Nu văzu pe nimeni, așa că îi şopti Elenei: 

— Stai aici pînă îți fac semn că poţi ieși fără probleme. 

Bryson trecu pe lîngă un automat cu dulciuri și o găleată 
cafenie în care era un șomoiog ud. Apoi apăru o siluetă. Se 
opri brusc și duse mîna la centură, unde vîrise Browningul. 

Însă era doar o femeie de serviciu în vîrstă, care împingea 
încet un căruț metalic. Uşurat, Bryson îşi continuă drumul 
spre ea, pregătindu-și în minte un răspuns la o eventuală 
întrebare. Era un funcționar de stat, după cum arătau — deşi 
pline de praf hainele lui. Totuși, nu ignora faptul că bătrâna 
putea fi o sursă de informații. ` 

— Fii amabilă, i se adresă Bryson apropiindu-se, în timp 
ce-și scutura cu mîna praful de pe umăr. 

— Te-ai rătăcit, aşa-i? întrebă femeia de serviciu. Te pot 
ajuta, scumpule? 

Avea o față zbîrcită, prietenoasă; părul alb era rar și 

subțire. Părea prea bătrînă pentru munca pe care-o făcea și 
se deplasa greoi. Doar ochii îi erau vioi şi îl priveau cu 
şiretenie. 

Rătăcit? Era o întrebare firească, nu prea avea ce căuta 
pe acel coridor de serviciu. Să se fi răspîndit vestea că unul 
sau mai mulţi fugari bîntuiau prin clădire? Cîntări situaţia. 

— Sînt de la Scotland Yard, răspunse Bryson cu accentul 
ireproşabi! al clasei de mijloc engleze. S-au produs nişte fisuri 
în securitatea zonei. Poate ai auzit? 

— Mda, zise bătrîna plictisită. Eu nu pun întrebări. Nu-i 
treaba mea, zău așa. Impinse căruțul spre el și-l lăsă lîngă 
perete. Umblă tot soiul de zvonuri. Șterse mătura uzată cu o 
cîrpă roşie şi se apropie de el cu un mers legănat. Da. Te 
superi dacă-mi răspunzi și mic la o întrebare? 

Prudent, Bryson spuse: 

- Care anume? 

Bătrîna femeie de serviciu îi aruncă o privire nedumerită 
în timp ce înainta încet spre el, continuînd să vorbească cu 
voce joasă: 

— Cum dracu’ de mai ești în viață? zise bătrîna și, cu o 
mișcare rapidă, scoase un pistol masiv de sub poala halatului, 
îl ridică şi apăsă pe trăgaci. Cu iuțeala fulgerului, Bryson răsuci 
servieta și-o izbi pe femeie cu putere peste mînă. Pistolul căzu 
cu zgomot pe podea, alunecînd pe linoleum, departe de el. 

Cu un țipăt ascuţit, babornița se ghemui, apoi se aruncă 
spre el, trîntindu-l la podea, chiar în clipa în care Bryson ducea 
mîna la arma lui ascunsă. Rana începu să-l doară. Bryson 
înțelese că nu era o bătrînă, ci o făptură tînără și puternică, 
semănînd mai degrabă cu un animal sălbatic decît cu o femeie. 
Ea îi vîrî degetul mare în ochi, provocîndu-i o durere imensă, 
orbindu-l, apoi îl lovi cu piciorul în vintre. Bryson răcni, 
înfuriat, apoi îşi adună forțele şi o trînti la podea. Ceea ce 
văzu îi dădu fiori de groază. Femeia scoase o,lamă lucioasă, 
un stilet lung şi subțire ce părea să fi fost cufundat într-un 
lichid vîscos. El pricepu imediat că lama fusese muiată în 
toxiarină alcaloidă, ceea ce o făcea extrem de periculoasă. 

Cea mai mică tăietură sau zgîrietură i-ar fi provocat imediat 
paralizia şi moartea prin sufocare. 

Bryson simți mirosul înțepător al otrăvii cînd lama trecu 
la cîțiva milimetri de fața lui. Femeia se încordă şi sări, dar 
Bryson reuşi să pareze lovitura. Apoi se repezi și o apucă cu 
ambele mîini, cu toată forţa. Stiletul luci ca prin ceață lîngă 
fața lui Bryson, care apoi răsuci încheietura mîinii ce-l ținea 
stiletul, luînd-o prin surprindere pe băbătie. 

În vreme ce se zbătea să-şi tragă mîna din strînsoarca lui 
Bryson, făcînd să tremure lama lungă, femeia îşi răsuci piciorul 
stîng și-l lovi din nou în vintre. El gemu, simțind durerea ce i 
se răspîndea în testicule. Își trînti adversara la podea, 
smulgîndu-i peruca albă de pe cap, dînd la iveală un păr negru, 
tuns scurt, şi marginile unei măști faciale din latex. 

Femeia ţipă şi-l privi cu ură. Era puternică şi 
îndemînatică; se zbătea, ca un animal turbat, Încercă să-l 
lovească din nou, însă Bryson anticipă mișcarea şi se rostogoli 
peste ea, imobilizîndu-i picioarele, folosindu-și greutatea, 
continuînd s-o țină de încheietura miinii în care se afla stiletul. 
Trebuia să se miște cu atenţie şi să se țină la distanță de vîrful 
lamei. Bryson îşi conceniră toată forța ca să îndrepte stiletul 
lucios spre gîtul ei. Femeia se opunea din toate puterile. 
Centimetru cu centimetru Bryson împingea lama tremurătoare 
spre gâtul femeii. Ochii ei exprimară groază cînd lama îi zgârie 
ușor pielea. 

Efectul fu imediat. Buzele i se strîmbară într-un rictus, îi 
apăru spumă la gură, apoi se lăsă moale pe podea şi începu să 
se zvîrcolcască violent deschizînd mereu gura ca un pește pe 
uscat. Apoi, încetă să mai respire; doar cîţiva muşchi 
continuară să se contracte spasmodic. 

Bryson trase lama din mîna moartei, găsi teaca din pielt 
sub halatul ei, vîri stiletul înăuntru și îl puse în buzunarul de la 
piept a! hainei. Auzi un țipăt: Elena venea în fugă dinspre 
camera de serviciu. Se opri lîngă el şi-l privi speriată. 

- O, Doamne, iubitule! şopti ea. Cred că ochiul tău arată 
mai rău decît e de fapt. Era vreun soi de otravă? 

— Toxiferină. 

— Te-ar fi putut ucide uşor! 

- Era puternică şi foarte, foarte pricepută. 

— Crezi că face parte din echipa Alpha? 

— Mai degrabă din Prometeu. Unităţile Alpha sînt for- 
mate din pușcaşi marini. Ea e o străină, angajată probabil din 
Bulgaria sau fosta Germanie de Est — de la vreun serviciu 
secret din fostul bloc sovietic. 

-— Nu suportam să stau acolo și să nu fac nimic! 

— Te-ai fi putut răni, în plus, te-ar fi putut folosi împotriva 
mea. Mai bine că ai procedat așa. 

— Of, Nicholas, eu nu știu nimic despre lupte, nu ştiu să 
mă bat! Sînt neputincioasă. Dragul meu, trebuie să plecăm 
de-aici. Vor să ne ucidă! 

— Cred c-ar trebui să ne despărțim... 

— Nu! 

- Elena, ei ştiu că sîntem doi, un bărbat și o femeie. 
Ministrul de Externe al Angliei a fost asasiant şi toate forțele 
sînt în alertă maximă, nu numai Grupul Prometeu şi Alpha. 

- Trebuie să fie o mie de oameni în clădirea asta. 

-Mulțimea e mai utilă ucigașilor decît țintelor acestora, 
mai ales cînd criminalii ştiu cum arată cei căutați de ei. Sînt 
oameni care nu se încurcă cu măsuri de precauție. 

- Nu pot! Îmi pare rău... singură nu pot lupta, ştii asta! 
Te pot ajuta în multe feluri, dar... te rog! 

Bryson îşi dădu seama că era îngrozită; n-o putea părăsi 
într-o asemenea stare. 

— În regulă. Dar va trebi să ne retragem pe holuri, pe 
coridoare de serviciu de cîte ori dăm de ele. Spațiile dintre 
ziduri şi conductele de aerisire nu mai sînt sigure. Trebuie să 
ajungem cumva în partea estică a clădirii. 

Privind pe fereastra camerei de serviciu, astfel încît să 
nu poată fi văzut de-atară, Bryson își dădu seama că situaţia 
era mai gravă decît îşi imaginase. Numără șase bărbați în 
uniformă — membri ai echipei Alpha. Doi dintre ei patrulau 
în curte, alți doi verificau ieșirile din clădire, iar doi mergeau 

pe acoperiş, supraveghind zona cu binocluri. Bryson se 
întoarse către Elena. 

-Ei bine, va trebui să ieşim pe hol și să căutăm ascensorul 
pentru marfă, la primul sau la al doilea etaj. Apoi vom căuta 
o cale de ieşire. 

Se duse repede la ușă şi ascultă cîteva clipe. Nu auzi 
nimic; nimeni nu trecuse pe-acolo în timp ce se luptase cu 
femeia. Zona părea puţin frecventată. Totuşi agenta lui 
Prometeu venise într-acolo, așteptînd ca unul din ei sau 
amîndoi să-și facă apariția. Asta-i spunea două lucruri: că 
locul acela era probabil lîngă un punct de convergenţă, unde 
mai multe drumuri se întîlneau, ducînd spre o ieșire din clădire 
şi că alți duşmani se aflau prin preajmă. Cu cît plecau mai 
repede de- acolo, cu atît era mai bine. 

Întredeschise ușa şi privi afară; holul era pustiu. Îi făcu 
semn Elenei. Alergară pe coridorul de serviciu spre stînga şi, 
cînd ajunseră la un colț, Bryson se opri, căci zări în dreapta 
un ascensor. Fugi spre el, urmat de Elena. Era un ascensor de 
modă veche, cu o mică fereastră romboidală şi cu ușă metalică 
rabatabilă. Nu era nevoie de o cheie pentru a-l pune în 
funcțiune. Apăsă pe butonul de chemare și liftul începu să 
urce încet, scîrțiind. El dădu uşa la o parte și intrară în el. 
Apăsă pe butonul cu cifra doi. 

Inchise pentru o clipă ochii, vizualizînd harta. Era 
limpede că ascensorul îi ducea spre un culoar de serviciu din 
spate, folosit pentru curățenie și întreținere, dar nu știa exact 
în ce direcţie. Planul clădirii Parlamentului era extrem de 
complicat, iar el reuşise să memoreze doar rutele principale. 

Ascensorul se opri la etajul doi, Bryson se uită afară, 
cercetînd zona, care părea pustie. Împinse ușa şi ieşiră. 
Intorcîndu-se către dreapta, văzu o ușă veche, vopsită în 
verde, cu zăvor. Se apropie și o deschise cu ușurință. Acum 
se aflau pe un hol bogat decorat, cu pardoseală de marmură, 
pe care se înşiruiau uşi din mahon, cu plăcuţe pe care se vedeau 
numere aurite. Nu era o zonă publică şi nici destul de mare 
pentru membrii Parlamentului. Se părea că erau birourile 

personalului din comisii — funcţionari superiori, contabili, 
secretare, personal auxiliar. Holul era lung şi slab luminat. 
Mai multe persoane, probabil funcționari de stat, intrau și 
ieșeau din birouri. Nici unul nu părea să le dea atenție. 

Bryson se opri o clipă, încercînd să se orienteze. Capătul 
estic al clădirii se afla la dreapta; prin urmare, într-acolo trebuia 
să meargă. O femeie îmbrăcată elegant venea spre ei. 
Instinctiv, el o cîntări din priviri. Femeia trecu pe lîngă ei, 
privindu-i curioasă. Bryson îşi dădu seama că, deşi era 
îmbrăcat adecvat, ca un funcţionar respectabil, trebuia să arate 
înspăimântător: un ochi era însîngerat, iar hainele îi erau boțite 
după lupta cu agenta deghizată în femeie de serviciu. Și ținuta 
Elenei era în dezordine. Înfăţișarea lor atrăgea atenţia, exact 
ce nu voia Bryson. Nu avea timp să caute o toaletă în care să 
se aranjeze; erau nevoiţi să se bizuie pe o combinaţie de viteză 
şi noroc. Nu-i plăcuse niciodată să conteze pe noroc; inevitabil, 
norocul dispărea tocmai cînd te bazai mai mult pe cl. 

Continuă să meargă pe hol cu capul plecat, de parcă ar 
[i gîndit intens, ținînd-o pe Elena de mînă. Din cînd în cînd se 
deschidea cîte o ușă, lăsînd să se vadă grupuri de oameni 
stînd liniștiți de vorbă. Și, totuşi, ceva nu cra în regulă acolo. 
Il cuprinse neliniştea. Apoi își dădu seama: zgomotele nu erau 
cele fireşti; (îrîitul obişnuit al telefoanelor era absent. Nu putea 
spune ce anume îl sicîia. Mai observă că oamenii care discutau 
păreau să tacă atunci cînd trecea el. Devenise paranoic? 

În cei cincisprezece ani de muncă de teren învățase că 
instinctul unui agent este cca mai prețioasă armă. Ajunse la 
concluzia că erau supravegheați. 

Dar dacă într-adevăr aşa stăteau lucrurile, de ce nu se 
întîmpla nimic? 

Trăgînd-o pe Elena de mînă, grăbi pasul. Nu-i mai păsa 
dacă atrăgeau atenția, situația devenise gravă. 

La vreo şaptezeci de metri în fața lor se vedea o mică 
fereastră cu vitraliu, de genul celor existente în catedrale. 
Bryson ştia că ferestrele de-acolo dădeau spre Tamisa. 

— Drept înainte şi la stînga, îi şopti el Elenei. 

Ea îi strînse mîna în chip de răspuns. După cîteva secunde 
de mers, coridorul se sfîrși, iar ei o luară la stînga. Elena 
murmură: 

— Uite o sală de consiliu — probabil că-i pustie. N-ar fi 
bine să intrăm acolo? 

— Excelenţă idec. 

Nu voia să se întoarcă și să verifice dacă erau urmăriți, 
însă ascultă și nu auzi pași. În dreapta Lor era o ușă masivă, 
arcuită, din stejar, pe al cărei geam mat scria COMITETUL 
DOISPREZECE. Dacă reușeau să intre repede, i-ar fi putut 
pierde pe eventualii urmăritori sau măcar deruta pentru o 
vreme. Clanţa se răsuci uşor; uşa nu era încuiată, dar lumina 
— două masive candelabre din cristal — era stinsă. Imensa 
încăpere arăta ca un amfiteatru, cu mai multe rînduri de 
scaune, deasupra unei porțiuni centrale mai joase, pardosită 
cu dale viu colorate, În mijloc se afla o masă lungă de lemn, 
cu tăblia acoperită cu piele verde, iar în spatele ei, două şiruri 
lungi de bănci înalte, pentru membrii comitetului. Lumina 
venea prin două ferestre mari, aflate pe peretele opus uşii; o 
copertină lungă, rectangulară, cobora pînă la jumătatea lor 
pentru a bloca lumina directă a soarelui. Încăperea avea 
solemnitate și grandoare. Tavanul se boltea la cel puțin nouă 
metri înălțime; pereții crau lambrisaţi pînă mai sus de jumătatea 
lor cu lemn închis la culoare, iar deasupra lambriurilor se 
vedea un tapet cu un complicat model în stil gotic. Cîteva 
tablouri mohorîte, din secolul al XIX-lea, atîrnau pe pereţi: 
scene de luptă, portrete ale unor regi, Catedrala Westminster 
înțesată de supuși ce jeleau lîngă un coşciug învelit cu steagul 
britanic. Singurele semne ale modemităţii erau mai multe 
microfoane cu fire lungi ce atîrnau din tavan şi un televizor 
fixat pe un perete, sub care scria MESAGERUL CAMEREI 
COMUNELOR. 

- Nicholas, n-o să reuşim să ne ascundem aici, spuse 
Elena. Nu multă vreme. Te gîndești la... ferestre? 

El dădu din cap, punînd jos servieta. 

— Sîntem la etajul trei. Nu e lipsit de riscuri, admise el. 
Dar ar putea fi şi mai rău. 

— Nick, o s-o fac dacă insişti, dacă chiar crezi că n-avem 
de ales? Dar dacă există o altă cale... 

Se auzi un zgomot pe hol și ușa se deschise brusc. Bryson 
sc lăsă la podea, trăgînd-o și pe Elena după el. Intrară doi 
bărbaţi, niște siluete întunecate, apoi încă doi în uniformele 
albastre ale Poliţiei Metropolitane! 

Bryson înțelese că fuseseră văzuți. 

— Nu mișcaţi! strigă unul dintre poliţişti. Poliţia! 

Bărbaţii — lucru neobişnuit pentru poliţia britanică — aveau 
arme albe. 

— Staţi acolo! strigă altul. 

Elena ţipă. Bryson scoase imediat Browningul, dar nu 
trase. Era aproape imposibil să-i doboare pe toți. Oare erau 
într-adevăr polițiști? Nu avea nici o certitudine. Totuşi, nu 
trăgeau, Probabil că ucigașii lui Prometeu n-ar fi ezitat, Sau 
poate că ar fi făcut-o. 

— Ăştia-s indivizii! strigă un poliţist. Asasinii! 

— Lasă arma jos, îi ordonă cel care părea să fie șeful. 
Imediat. N-ai unde să fugi. 

Bryson se întoarse şi constată că erau prinși în cursă. 
Cei patru poliţişti continuau să înainteze, încercuindu-i pe 
Bryson şi Elena. 

— Lasă arma! repetă acelaşi bărbat. Las-o, nememicule. 
Ridică-te în picioare, cu mîinile sus, Mişcă! 

Elena se uită disperată la Bryson, neștiind ce să facă. El 
îşi evaluă șansele. Să se predea însemna să se lase pe mîna 
unci autorități dubioase, a unor poliţişti care puteau să nu fie 
poliţişti, ci ucigașii deghizați ai lui Prometeu. Dar dacă eșau 
adevărați membri ai Poliţiei Metropolitane? În cazul ăsta, 
Bryson nu-i putea ucide. Dacă se predau, vor fi duşi la 
închisoare şi interogați ceasuri întregi — ore pe care nu le 
puteau irosi. Și nu avea ceriitudinea că vor fi eliberaţi. 

Nu, nu puteau să se predea, dar nici să acționeze. Ar fi 
fost o nebunie, sinucidere curată! 

Trase adînc aer în piept, închise o clipă ochii, îi deschisese, 
se ridică în picioare. 
— În regulă, zise el. În regulă. Ne-aţi prins. 


28 


U” dintre bărbați era cu siguranță şeful. Pe ecuson 
L/ scria SULLIVAN. 

— În regulă, lasă arma, ridică mîinile și nimeni n-o să fie 
rănit, zise hotărît Sullivan. Noi sîntem patru, iar voi doar doi, 
bănuiesc că ţi-ai dat seama de asta. 

Bryson ridică pistolul, fără să-l îndrepte asupra cuiva. 
Să fie într-adevăr ceea ce susțineau că sînt? Asta îl preocupa 
în acel moment. 

— De acord, răspunse Bryson. Dar mai întîi vreau să văd 
o legitimaţie. 

— Moacă de cretin! răcni unul dintre poliţişti. Uite 
legitimaţia mea aici, jigodie. 

Îi arătă pistolul. 

Sullivan interveni: 

- Bine. După ce-ţi punem cătuşele, o să ai tot timpul din 
lume să ne studiezi legitimaţiile. 

— Nu, spuse Bryson. 

Ridică încet pistolul, însă nu {inti pe nimeni. 

— O să fiu bucuros să cooperez după ce mă conving că 
sînteți cine spuneţi că sînteți. Pe holurile Parlamentului mişună 
echipe de mercenari şi asasini care acționează încălcînd o 
duzină de legi britanice. După ce-o să fiu sigur că nu faceți 
parte dintre ei, o să arunc pistolul. 

— Doboară-l pe idiot, mîrîi unul dintre oameni. 

— Tragem cînd dau eu ordin, sergent, zise Sullivan. Apol, 
i se adresă lui Bryson: O să-ți arăt legitimaţia mea, dar te 
previn — l-ai ucis pe ministrul de Externe, ticălosule, așa că 
ești destul de nebun ca să ne pui la încercare. Dacă o să ai 
norocul să tragi un glonţ, o să fie ultimul lucru pe care o să-l 
faci, așa că nu te pune cu noi, m-ai auzit? 

— Am înțeles. Scoate-o cu mîna stîngă, încet şi arată-mi-o! 

— Am priceput, zise Sullivan, urmînd instrucţiunile lui 
Bryson. 

— Bine. Acum arunc-o pe podea spre mine — încet, uşor. 
Fără mișcări bruște — nu mă speria, că s-ar putea să trag în 
legitimă apărare. Sullivan aruncă legitimatia pe podea. Acesta 
căzu la picioarele lui Bryson. Cînd se aplecă s-o ridice, Bryson 
observă că unul dintre poliţişti — cel care de-abia aştepta să 
tragă — venea spre el din partea stîngă. Bryson se întoarse, cu 
pistolul îndreptat direct spre capul lui. 

— Nu te mişca, idiotule. Am vorbit serios. Dacă voi credeți 
că l-am omorît pe ministrul de Externe cu sînge rece, atunci 
nimic nu mă va împiedica să vă împușc, nu-i așa? 

Omul se opri şi se retrase cîțiva pași. 

— Așa, spuse Bryson şi se lăsă încet în genunchi ca să ia 
legitimaţia ținînd pistolul ridicat şi îndreptîndu- | pe rînd asupra 
poliţiştilor. Înşfăcă legitimatia și se uită la insigna argintie din 
partea dreaptă, care avea forma emblemei Poliţiei 
Metropolitane. În despărțitura de plastic din stînga era o 
legitimație albă, plastifiată, cu fotografia sergentului Robert 
Sullivan în uniformă, numărul actului, gradul, numărul 
matricol și semnătura. Părea autentică, deşi echipa Grupului 
Prometeu ar fi putut obține cu ușurință astfel de acte, veritabile 
sau impecabil falsificate. Numele — Sullivan — se potrivea cu 
cel de pe ecuson, iar numărul de pe epoletul hainei lui 
bleumarin era identic cu cel de pe legitimație. Sullivan era 
identificat drept membru al Unităţii de operațiuni speciale, 
ceea ce înseamna că era autorizat să poarte arme. O echipă 
de asasini sub acoperirea de polițiști, formată într-un răstimp 
atît de scurt, n-ar fi reuşit să-şi pregătească atît de minuțios 
deghizarea. 

Instinctul îi spunea că indivizii erau chiar poliţişti. Însuşi 
faptul că nu trăseseră pleda în acest sens. Bryson se hotărî să 
lase arma și să ridice mîinile; Elena îl imită. 

— În regulă, acum duceţi-vă încet spre peretele de acolo 
şi puneţi-vă palmele pe el, spuse Sullivan. 

Cei doi se executară. Bryson continua să fie atent la orice 
abatere a indivizilor de la comportamentul normal în acea 
situaţie. Lăsaseră armele jos; asta cra bine. Doi dintre ei se 
apropiară, le puseră cătușele şi îi percheziționară, căutînd arme 
ascunse. Altul ridică pistolul lui Bryson. 

— Sînt sergentul de poliție Sullivan și vă arestez pentru 
uciderea ministrului de Externe Rupert Vere și a ministrului 
adjunct Simon Dawson. 

Sullivan întoarse un buton al aparatului său de emisie- 
recepție și descrise locul unde se afla, cerînd sprijin. 

— Înţeleg necesitatea respectării procedurilor standard, 
zise Bryson, dar o atentă expertiză balistică va dezvălui faptul 
că Dawson l-a omorît pe ministru. 

— A fost ucis de propriul lui adjunct? Greu de crezut. 

— Dawson deţinea controlul, a fost agentul unui cartel 
internațional foarte interesat de semnarea Tratatului pentru 
Supraveghere. Sînt sigur că era mult prea prudent ca să lase 
la vedere urme ale legăturilor lui cu acest grup, dar dovezile 
vor apărea — registre telefonice modificate, oameni care l-au 
vizitat în clădirea Parlamentului, dar nu au fost trecuţi în 
registrul de audienţe... 

Ușile masive se deschiseră cu zgomot și doi bărbaţi solizi, 
în uniforme, cu armele în miîini, intrară alergînd în cameră. 

- Forţele Speciale ale Ministerului Apărării! strigă 
bărbatul mai înalt cu voce groasă, răgușită. 

Sullivan se întoarse surprins. 

— N-am fost înștiințaţi de participarea voastră, domnule. 

— Nici noi de-a voastră. De-acum preluăm noi controlul. 

— N-o să fie nevoie, zise Sullivan pe un ton calm, dar 
hotărît. Avem situația sub control. 

Cu mîinile încătuşate, Bryson se întoarse alarmat. 
Mitralierele erau de proveniență cehoslovacă și nu făceau 
parte din arsenalul Ministerului Britanic al Apărării, 

— Nu! răcni el. Sfîntă Fecioară, ăștia nu sînt cine pretind că sînt! 

Zăpăcit, Sullivan își întoarse privirea de la Bryson către 
bărbatul tuns scurt. 

— Spui că sînteți de la Ministerul Apărării? 

— Da, răspunse scurt individul. Preluăm controlul situației. 

— La pămînt! ţipă Bryson. Sînt ucigași! 

Elena plonjă pe podea țipînd şi Bryson se aruncă lîngă 
ea; singura barieră dintre ei şi intruși era un şir de scaune din 
lemn. 

Inainte ca Bryson să-și termine fraza, încăperea răsună 
de bubuitul asurzitor al focului automat; ucigaşul cu păr 
cenuşiu şi colegul lui împroşcau cu gloanțe pe cei patru 
poliţişti, ciuruindu-i. Cartușe rătăcite ricoșau din pardoseală 
şi scrijeleau lambriurile de mahon. Luaţi pe nepregătite, cu 
armele în tocuri, poliţiştii erau ținte ușoare. 

= O, Doamne! O, Doamne! 

Ingrozit și scîrbit, Bryson privea scena neputincios. 

Ucigaşul tuns scurt își consultă ceasul. Bryson înțelese 
ce se întîmplase și de ce, Grupul Prometeu nu și-ar fi asumat 
riscul de a-i lăsa pe cei doi să fie arestaţi oficial: pericolul 
creat de mărturisirile lor nu putea fi evaluat. Se părea că 
mercenarii angajați de Prometeu voiau să-i interogheze și abia 
apoi să-i ucidă. Asta era singura explicație că se mai aflau în 
viață. 

— O să ne distrăm împreună cîteva ceasuri, zise 
mercenarul lui Prometeu. Substanțele chimice folosite la 
interogatorii au evoluat în ultimii ani, după cum o să vezi. 

Bryson se chinuia, discret, să descuie cătuşele, dar fără 
prea multe şanse. Privi în jur; polițiștii zăceau, cu trupurile 
ciuruite de gloanţe, la vreo doi metri distanță. N-ar fi reușit 
să ia o cheie de la vreunul din ei fără să fie văzut. Totuși, a nu 
întreprinde nimic însemna a face cunoștință cu substanţele 
chimice, probabil administrate stîngaci și în asemenea cantități, 
încît i-ar fi produs vătămări grave şi ireversibile. Nu, se corectă 
el. După chimicale ar fi urmat moartea. 


Robby Sullivan avu impresia că l-a lovit un cal în burtă, 
apoi îşi dădu seama că se afla pe podea. Partea din față a 
cămăşii era îmbibată de sînge; nu-și putea recăpăta suflul. 

Probabil că un glonț îi perforase un plămîn, fiindcă avea 
senzaţia că se îneacă lent, Se chinuia să înțeleagă ce se întîmpla 
acolo. Cuplul care se predase părea să fie nevătămat, deşi 
oamenii lui devotați, cu toţii nişte bărbați cumsecade, cu 
prieteni, soţii şi familii, fuseseră seceraţi cu cruzime, Nu 
înțelegea: bărbații cu mitraliere veniseră să-i salveze pe asasini? 
Atunci de ce încercase omul încătuşat să-l avertizeze? Se uita 
la tavan, vlăguit, întrebîndu-se cît timp va mai rămîne 
conştient. 

Nu reușise să-și scoată pistolul la timp, dar cine naiba 
s-ar fi aşteptat ca nişte soldați ai Ministerului Apărării să-i 
atace cu mitraliere? Nu erau de la minister. Uniformele... 
uniformele lor nu crau de la Ministerul Apărării... Bărbatul 
încătuşat avusese dreptate şi asta putea însemna că pretenţia 
lui de nevinovăție era justificată. Nu-și dădea seama ce se 
întîmplase, dar un lucru părea clar; omul încătușat se predase 
în linişte, protestele lui păreau plauzibile, iar intrușii cu 
mitraliere erau fără discuţie niște asasini cu sînge rece. Robby 
Sullivan avea certitudinea că va muri, că mai avea doar cîteva 
minute pînă să închidă ochii definitiv, şi se ruga lui Dumnezeu 
să-i mai ofere o șansă de-a pune lucrurile la punct. Încet, 
întinse mîna după armă. 


— Eşti căutat în toată lumea, sînt sigur că știi asta, spuse 
bărbatul tuns scurt. 

Elena plîngea, cu mîinile încitușate pe faţă. 

— Nu, te rog, gemu ea încet. Te rog. 

Bryson observă că al doilea bărbat se apropia, ținînd într-o 
mînă mitraliera, iar în cealaltă ceva ce semăna cu o seringă 
hipodormică. 

— Asasinarea unui membru al Cabinetului britanic euna: 
dintre cele mai grave crime. Dar noi vrem doar să stăm de 
vorbă cu tine — vrem să știm de ce ești așa de hotărît să te 
amesteci, să provoci atîtea necazuri. 

Auzul ascuţit al lui Bryson surprinse un zgomot slab. 
Aruncă iute o privire și văzu că Sullivan îşi mișca mîna, ducînd-o... 


434 


Bryson își întoarse privirea spre ucigașul | tuns scurt. 

— Directoratul nu mai există, sînt sigur că ştii, continuă 
acesta. Nu ai sprijin, susținere — nu mai ai resurse. Eşti singur 
şi te lupti cu morile de vînt. 

„Ține-l ocupat! Captează-i atenția, nu-l lăsa să audă“, își 
zise Bryson. 

— Nu sîntem singuri, zise Bryson cu patimă. Cu mult 
timp înainte de-a distruge voi Directoratul, am răspîndit vestea. 
Tu şi tovarășii tăi ați fost depistaţi și orice aţi încerca să faceți 
e sortit eşecului. 

Vîrfurile degetelor polițistului atingeau țeava pistolului, 
o pipăiau. 

Bărbatul tuns scurt continuă, de parcă n-ar fi auzit ce 
spusese Bryson. 

— Chiar că nu mai au rost vărsările de sînge, zise el pe un 
ton rezonabil. Vreau doar să avem o conversaţie sinceră, de 
la om la om. Asta-i tot. 

Bryson nu îndrăzni să se uite din nou, dar auzi zgomotul 
slab al mctalului zgîriind pardoseala. Distrage-i atenţia! 
Îndreaptă-i-o spre altceva — nu trebuie să audă, nu trebuie să 
observe! Bryson ridică brusc glasul: 

— Ce-i atît de important încît să justifice toate actele 
teroriste? strigă el. Şi bombele? Ce justifică aruncarea în aer 
a unui avion plin cu sute de oameni — bărbați, femei şi copii 
nevinovați? 

— Vezi tu, noi credem că cei puţini trebuie sacrificați pe 
altarul celor mulți. Vieţile cîtorva sute de oameni nu înseamnă 
nimic în comparaţie cu siguranța și securitatea atîtor milioane 
şi cu pfotecția nenumăratelor generaţii de... 

Cuvintele ucigașului se stinseră, iar chipul îi deveni 
bănuitor. 

— Tomas! strigă el. 

Cele două împușcături fură asurzitoare, două explozii 
îngemănate, una urmînd-o imediat pe cealaltă. Polițistul 
reuşise! Ridicase pistolul şi, adunîndu-și forțele cu un ultim 
efort de voinţă, trăsese două gloanţe, bine ţintite. Sîngele ţişni 

cînd cartușul de calibru mare perforă țeasta asasinului, ieșind 
pe la ceafă, Colegul lui mai scund se contractă spasmodic, 
apoi căzu în genunchi; glonțul îi intrase în gît, traversînd 
măduva spinării și o arteră importantă. 

Elena se rostogoli într-o parte, speriată de împuşcăturile 
neașteptate, neștiind de unde veneau. Cînd exploziile 
încetară, aşteptă cîteva secunde, apoi înălță capul. De astă 
dată nu mai ţipă; şocul era prea mare, iar ea prea năucită de 
atîta violență. Își împreună mîinile încătușate şi murmură o 
rugăciune. 

Sergentul Sullivan horcăia. Fusese grav rănit în piept. 
Bryson îl cercetă cu atenţie şi înțelese că sergentul nu mai 
avea decît cîteva minute de trăit. 

— Nu ştiu... cine sînteţi... spuse cu glas stins polițistul. 
Nu cine v-am crezut noi... 

— Nu sîntem ucigaşi! strigă Elena. Cu voce tremurătoare, 
adăugă încet: Tocmai ne-ai salvat viețile. 

Bryson auzi hîrșiitului metalului pe podea: Sullivan îi 
aruncase inelul cu chei. 

Trebuie să ne grăbim, îşi zise el. Nu va dura mult pînă 
vor veni ceilalți, atraşi de împuşcături. 

Byson întinse mîinile legate şi înşfăcă inelul cu chei. Vîri 
cheia mică în cătușele Elenei, descuindu-le; apoi ea luă cheița 
şi-l descătușă pe el. Una dintre staţiile de emisie-recepție prinse 
glas: 

— lisuse, ce se întîmplă acolo? întrebă o voce. 

— Fugiţi, le șopti sergentul celor doi. 

Elena îl văzu pe Bryson alergînd spre fereastra boltită 
din dreapta. 

— Nu-l putem lăsa pe omul ăsta aici, după tot ce-a făcut 
pentru noi! protestă ea. ` 

— Nu răspunde la stație, o avertiză Bryson, străduindu-se 
să deschidă fereastra. Or să-l găsească repede şi-or să-l ajute. 
Nu mai pot face nimic pentru el, gîndi Bryson. Haide! 
strigă el. 

Elena fugi spre fereastră şi trase de zăvor pînă cînd îl 

deschise. Bryson se întoarse, îl văzu pe Sullivan prăbuşit pe 
podea, tăcut și nemișcat. Omul se dovedise un erou. 

Trase cu putere de fereastră. Părea să nu fi fost deschisă 
de mulţi ani, poate de decenii. După încă o smucitură zdravănă 
se deschise, lăsînd să intre în cameră un val de aer rece. 

Aripă estică a Palatului Westminster se afla chiar pe malul 
Tamisei; lungimea clădirii era de aproape două sute şaptezeci 
de metri. Cea mai mare parte, peste două sute de metri, era 
ocupată de o terasă pe care membrii Parlamentului luau ceaiul 
sau discutau; de ficcare parte a terasei se proiectau în afară 
două secțiuni înguste ale clădirii, ceva mai înalte, cu cîte un 
scurt dig de piatră şi un gard metalic scund. Ei se aflau 
într-unul din cele două capete proeminente, așa cum plănuise 
Bryson; fluviul curgea exact sub ei. 

Elena privi afară, se întoarse speriată către Bryson, apoi, 
spre uimirea lui, zise: 

— Eu ies prima. O să... o să-mi închipui că sar de pe cea 
mai înaltă trambulină din Bucureşti. 

Bryson zîmbi. 

— Protejează-ţi capul și gîtul la impact. Cel mai bine e să 
plonjezi ca o ghiulea, să-ți vîri capul și gâtul între braţe. Şi 
sari cît de departe poți, ca să fii sigură că ajungi în apă. 

Ea dădu din cap şi își mușcă buza de jos. 

— Văd barca, spuse el. 

— Măcar atît am făcut şi eu bine, zise ea cu un zîmbet 
stins. Firma Thames River Cruises a fost încîntată să închirieze 
o barcă cu motor pentru șeful meu, un bogat și excentric 
membru al Parlamentului, care voia să-și impresioneze ultima 
prietenă ducînd-o direct de la digul Parlamentului pînă ia 
Domul Mileniului cu cea mai rapidă barcă. Asta a fost partea 
uşoară. Dar bărcile lor sînt ancorate la docul Westminster, iar 
ca să ia una și s-o aducă în fața palatului a fost nevoie de un 
şperț considerabil. În caz că te întrebi unde-au „dispărut banii. 

Bryson zîmbi. 

- Te-ai descurcat grozav. 

Barca se legăna pe apă, la vreo şase metri în stînga, legată 

de gardul metalic din faţa terasei. Elena făcu un pas mic de 
pe podea pe pervazul ferestrei, ajutată de Bryson. El îşi roti 
privirea, dar nu văzu trăgători în acea parte a acoperişului, 
nici vreo patrulă pe terasă. Era greu de presupus că cineva ar 
alege acel loc pentru a evada din palat. 

Elena se ridică în picioare pe marginea ferestrei deschisc, 
trase adînc aer în piept, apoi se aruncă în gol. Ghemuindu-se 
ca o minge, plonjă cincisprezece metri şi pătrunsc în apă cu 
un plescăit zgomotos. Bryson aşteptă ca ea să-i facă semn că 
totul e bine, apoi se cățără pe marginea ferestrei şi sări. 

Apa era rece, tulbure, și curentul puternic; cînd ieşi la 
suprafață, văzu că Elena, o înotătoare bună, ajunsese aproape 
de barcă. Elena se urcă în barcă și porni motorul, înainte să 
ajungă Bryson. După cîteva secunde, goneau pe apă, departe 
de clădirea Parlamentului şi de echipele de asasini. 


Cîteva ore mai tîrziu, se aflau în camera lor de hotel din 
Russell Square. Bryson fusese la cumpărături, cu o listă foarte 
exactă întocmită de Elena, şi se întorsese cu echipamentele 
de care avea ea nevoie: cel mai rapid şi puternic laptop pe 
care-l găsise, prevăzut cu un dispozitiv de transfer automat al 
sistemelor, în infraroșu; un modem rapid şi mai multe cabluri 
de computer. 

Elena ridică privirea de pe ecranul laptopului, conectat 
printr-un fir la priza telefonului şi de-acolo la Internet. 

— Cred că aș bea ceva, iubitule. 

Bryson îi umplu un pahar cu whisky, din barul aflat în 
cameră, apoi își turnă și lui. 

— Ai aflat ceva? 

Ea dădu din cap și luă o înghiţitură de whisky. 

— Există o parolă de recuperare între sisteme. Dawson: 
şi-a luat precauții — minicomputerul lui e protejat de o parolă. 
Dacă n-o descopăr nu vom obține nimic, însă dacă trecem de 
ea vom putea intra în sistem. 

El luă portvizitul. 

— Aici e ceva? 

- Doar cărţi de credit, nişte bani, un teanc de hirtii. Nimic 
util — am verificat. Făcu o pauză, apoi exclamă: S-ar putea să 
fie asta, 

Introduse o parolă în minicomputerul lui Dawson. După 
o clipă, chipul i se lumină. 

— Am intrat. 

Bryson bău în cinstea ei. 

— Eşti o femeie extraordinară. 

— Sînt o femeie care-şi iubeşte meseria. Tu, Nicholas, 
eşti omul extraordinar. N-am cunoscut niciodată un bărbat 
ca tine. 

— Nu cred că ai cunoscut prea mulţi bărbați. 

Ea zîmbi. 

- Te înşeli, doar că nici unul n-a fost ca tine — așa de 
curajos şi... încăpățînat. N-ai renunțat niciodată la mine, 

— Nu ştiu dacă e chiar aşa. Poate că o vreme, cînd beam 
prea mult din chestia asta — ridică paharul, ciocnindu-l de-al 
ei — și eram deprimat, am renunțat. Eram furios, rănit, derutat 
şi înfuriat. Dar n-am fost niciodată sigur, n-am avut 
certitudinea... 

— În legătură cu ce? 

— Cu motivele plecării tale. Trebuia să ştiu. Eram hotărît 
să aflu adevărul, chiar dacă mi-ar fi sfîșiat inima. 

— Nu l-ai întrebat pe Ted Waller? 

— Aveam destulă minte ca să nu-l întreb. Dacă știa ceva 
şi ar fi vrut să-mi spună — mi-ar fi spus. 

Tulburată, Elena începu să apese tastele 
minicomputerului cu un mic stilet negru. 

— M-am tot întrebat, zise ea, şi vocea i se stinse. O, 
Doamne. 

— Ce e? 

— În agenda lui e o însemnare. „Sună-l pe H. Dunne“. 

Bryson ridică brusc privirea. 

— Harry Dunne. lisuse. E și un număr de telefon? 

— Nu. Doar atît „Sună-l pe H. Dunne“. 

— De cînd e însemnarea? 

— E... de-acum trei zile! 

— Ce? Doamne, sigur — sigur că e încă activ — poate fi 
găsit de cei cu care vrea să vorbească. Chestia aia are numere 
de telefon sau este o agendă cu adrese? 

— Pare să aibă de toate — o cantitate enormă de date. 

Ea apăsă din nou nişte taste. 

— La naiba! 

— Ce mai e acum? 

— Sînt codificate. Baza de date cu telefoane şi adrese, şi 
încă ceva botezat „transferuri“, 

- Rahat. 

- Mă rog, e şi bine și rău. 

— Ce-i aşa de bine? 

- Codifici doar ceva de valoare. Camera încuiată e cea 
în care vrei să intri. 

— E un mod de-a privi lucrurile. 3 

— Problema ține de resursele limitate. Asta e un mini- 
computer ultramodern, dar nu are decît o fracțiune din puterea 
supercomputerului pe care îl aveam în Dordogne. Totuşi, e 
putemic. 

- Poţi să-l descifrezi? 

— Pînă la urmă, da. 

— „Pînă la urmă“ înseamnă... ore? 

— Cu computerul ăsta, zile sau săptămîni, și asta pentru 
că cunosc sistemele astea. 

— Nu avem nici măcar zile la dispoziţie. 

Ea rămase tăcută o vreme. 

— Ştiu, zise în cele din urmă. Cred că pot încerca să 
improvizez — în esenţă, să împart toată treaba la mai mulți 
specialişti cu site-uri pe Internet, să le repartizez sarcina 
obositoare de-a prelucra miliarde de combinaţii numerice şi 
să văd dacă obțin ceva în felul ăsta. E ceva în genul „cum 
ajunge un număr infinit de maimuțe cu maşini de scris să 
creeze o piesă de Shakespeare“. 

— Sună cam dezarmani. 

— Ei bine, o să fiu sinceră — nu am mari speranțe. 

Trei ore mai tîrziu, cînd Bryson se întoarse din oraş cu 
mîncare indiană la pachet, Elena arăta posomorită şi 
îngrijorată. 

— N-ai avut noroc, nu? zise Bryson. 

Ea dădu din cap. Fuma — Bryson n-o mai văzuse fumînd 
de cînd plecase din România. Scoțînd din computer una dintre 
dischetele pe care le salvase din sediul francez al 
Directoratului, ce cuprindea informaţii decriptate despre 
Prometeu, ea stinse ţigara şi se duse la baie. Se întoarse cu o 
cîrpă umedă legată în jurul frunții şi se afundă într-un fotoliu. 

— Mă doare capul, spuse ea. Am gîndit prea mult. 

— Fă o pauză. 

Bryson se duse în spatele fotoliului ei şi începu să-i 
maseze ceafa. 

— Ah, ce bine, murmură ea. După o clipă spuse: Trebuie 
să-l găsim pe Waller. 

— Aş putea încerca printr-unul dintre canalele pentru 
situații de urgenţă, dar n-am idee cît de profund a fost penetrat 
Directoratul. Nici măcar nu pot fi sigur că o să primească 
mesajul. 

— Merită să încerci. 

— Da, dar numai dacă nu compromitem securitatea 
noastră. Waller ar înțelege asta și-ar fi de acord. 

— Securitatea noastră, murmură ca. Da. 

— Ce-ai spus? 

— „Securitate“ m-a făcut să mă gîndesc la parole şi coduri. 

— Firește. 

— Şi pe urmă la Dawson, la felul în care un om ocupat şi 
prudent ca el ține evidenţa tuturor parolelor lui. Unul ca el 
nu folosește niciodată o singură parolă — nu e sigur. 

— Şi cum ține evidenţa asta? 

- Ar trebui să existe o listă pe undeva. 

— Ştiu din experiență că punctul cel mai slab al securităţii 
computerelor dintr-un birou e întotdeauna secretara, care 
păstrează parola bătută la mașină într-un sertar al biroului 
fiindcă nu şi-o aminteşte niciodată. 

— Sînt sigur că Dawson era mai viclean. Totuşi, 
„cheia“criptografică e o serie lungă de numere — practic 
imposibil de memorat. Deci trebuie s-o păstreze... vrei să-mi 
dai minicomputerul lui? 

Bryson îl deconectă de la laptop și i-l dădu. Ea îl deschise 
şi apăsă pe taste cu stiletul. Apoi zîmbi, prima dată după mai 
multe ore. 

- E o listă aici, aşa e. Intitulată misterios „Tesserae“. 

- Dacă-mi amintesc bine latina învățată în liceu, ăsta-i 
pluralul de la ressera, care înseamnă „parolă“. Lista e în clar? 

— Nu, e codificată, dar e un program simplu de criptare — 
se numește „sistem de administrare a securităţii informaţiilor“. 
Protejează parolele, Nu e deloc dificil. E ca şi cum ai încuia 
ușa din față, dar ai uita-o deschisă pe cea a garajului. Pot 
folosi programul de recuperare a parolei pe care l-am încărcat 
mai devreme. Joacă de copii. 

Revenindu-i energia şi entuziasmul, ea se întoarse la masa 
de lucru. Zece minute mai tîrziu anunța că spărsese codul. 
Putea să citească toate datele pe care Dawson le protejase cu 
atîtă prudenţă. 

— Doamne Sfinte, Nick. Rubrica marcată „Transferuri“ 
reprezintă înregistrarea unor transferuri electronice de plăți 
făcute într-o lungă listă de conturi bancare din Londra. Sume 
cuprinse între cincizeci de mii și o sută de mii de lire sterline, 
în unele cazuri de trei ori mai mari! 

— Cine sînt beneficiarii? 

— Ce nume! E ca un Who's Who al Parlamentului — 
membri ai Camerei Comunelor din întregul spectru politic: 
laburiști, liberal-democrați, conservatori, pînă și minorităţi din 
Ulster. A notat numele, datele de pe chitanțe, sumele, pînă şi 
orele și locurile de întîlnire cu ei. Un dosar complet. 

Bryson simţi cum i se accelerează pulsul. 

— Mită şi șantaj. Cele două elemente esenţiale ale 
traficului ilicit de influenţă politică. E o veche tehnică sovietică 
de şantajare a occidentalilor — îți plăteau o sumă simbolică 
pentru serviciile tale de consultant, aparent perfect legal, apoi 

te aveau la mînă — dețineau dovada unor plăți în contul tău 
bancar. Deci, Dawson nu numai că a mituit membri ai 
Parlamentului, dar a păstrat şi probe pentru un potențial șantaj, 
în caz că cineva şovăia. Astfel şi-a exercitat puterea Simon 
Dawson. Așa a devenit liderul secret din spatele lui Rupert 
Vere, șeful lui. Probabil că se afla și în spatele lordului Parmore 
şi, fără îndoială, al multor altor persoane influente din 
Parlament. Simon Dawson era patronul secret. Dacă vrei să 
influențezi o dezbatere politică atît de controversată şi 
importantă cum e cea privind Tratatul pentru Supraveghere, 
banii te vor ajuta cu siguranță la ungerea roților. Plăţi. Mită 
pentru politicienii fără scrupule, pentru cei ale căror voturi 
sînt de vînzare. 

— Se pare că majoritatea politicienilor influenți din 
Parlament și-au vîndut voturile. i 

— Pun pariu că în unele cazuri este vorba despre ceva 
mai mult decît o simplă mituire. Dacă ar fi să cercetăm presa 
britanică din ultimul an, sînt convins că am găsi o strategie 
similară celei aplicate congresmenilor americani — scurgeri 
de informaţii confidenţiale, sensibile, secrete stînjenitoare, 
slăbiciuni omeneşti dezvăluite lumii întregi. Sînt convins că 
cei mai încăpățînați opozanți ai tratatului au fost eliberați din 
funcții, așa cum a pățit senatorul Cassidy în America, iar ceilalți 
avertizați, compromişi și apoi răsplătiți cu o dolofană 
„contribuţie electorală“. 

— Din fonduri spălate, zise Elena. Imposibil de depistat. 

— Există vreo cale de a afla sursa fondurilor? 

` Ea introduse în computer una dintre dischetele luate de 

la sediul din Dordogne. 

— Dosarul întocmit de Dawson cuprinde pînă și codurile 
băncii de origine. Nu menționează numele băncii, doar codul. 

- Îl compari cu datele încărcate de Chris Edgecomb? 

Chipul ei se întunecă la auzul numelui lui Edgecomb; își 
amintise de coşmarul din Dordogne. Nu răspunse, în schimb 
privi ecranul, pe care se succedau lungi coloane de cifre. 

— Există o analogie. 

— Lasă-mă să ghicesc, spuse Bryson. Meredith Waterman. 

— Aşa e. Aceeași firmă care deține, în secret, First Wash- 
ington Mutual Bancorp. Locul în care spui că şi-a făcut averea 
Richard Lanchester. 

Bryson inspiră adînc. 

— O bancă de investiţii tradițională a devenit într-un fel 
sau altul canalul de transfer al unor fonduri ilicite la Wash- 
ington şi Londra. 

— Şi poate în alte centre de putere din lume — Paris, 
Moscova, Berlin... 

- Fără îndoială. Meredith Waterman deţine efectiv 
controlul supra Congresului american și a Parlamentului 
britanic. 

— Ziceai că la Londra s-a îmbogăţit Richard Lanchester. 

— Da, însă legenda spune că a renunţat la tot ca să se 
ducă la Washington. Că a rupt toate relațiile oficiale, toate 
legăturile financiare. 

— Am învăţat din copilărie să nu cred niciodată ce citeam 
în ziarele de la București. Am fost îndemnată să nu am 
încredere în versiunea oficială. 

— O lecţie utilă. Presupui că Lanchester mai are influență 
acolo şi că așa reuşeşte să folosească fosta lui bancă pentru a 
manipula sume importante, destinate mituirii politicienilor? 

— Meredith Waterman e o bancă privată — un parteneriat 
limitat, din cîte am aflat. În esenţă, e proprietatea unui număr 
de zece sau doisprezece acționari principali. Crezi că e posibil 
ca el să mai fie acţionar acolo? 

— Nu. Nu se poate. Imediat ce-a început să lucreze în 
cadrul guvernului, a fost nevoit să renunțe la tot — să 
abandoneze parteneriatul şi să-şi transfere toate bunurile într-un 
depozit secret. Dacă lucrezi la Casa Albă, irebuie să depui e 
declarație completă de avere. 

— Nu, Nick. Declaraţie de avere pentru FBI, nu una 
publică. N-a trebuit să obțină o confirmare a Senatului, nu-i 
aşa? Gîndeşte-te — poate că ăsta-i motivul pentru care refuză 
să accepte nominalizarea la funcţia de secretar de stat! Poate 

că nu e vorba despre modestie — poate că pur și simplu nu 
vrea să fie supus atenţiei publice, verificărilor ce-ar urma după 
numirea asta. Poate că arc ceva de ascuns — vreun schelet în 
dulap. 

~ Mă rog, ai dreptate, un consilier pentru securitatea 
naţională nu trebuie să treacă prin acelaşi botez al focului 
precum un secretar de stat, recunoscu Bryson. Dar oficialii 
Casei Albe se află totuşi sub lupă, oricine-ar fi ei, le sînt 
examinate toate mișcările, toți caută nereguli financiare. 

Elena părea nerăbdătoare; ea era un matematician care 
manevra cu uşurinţă principii abstracte, iar acum dezvolta o 
teorie în care el insista să caute fisuri. 

— În legătură cu Lanchester, vreau să te gîndești la 
următorul aspect. În ultimele cîteva luni, am urmărit cu atenție 
ce se întîmplă cu acest Tratat Internaţional pentru 
Supraveghere și Securitate. În activitatea noastră, e firesc să 
lim foarte interesați, nu-i așa? 

Bryson încuviință. 

— Ei bine, de îndată ce tratatul ăsta va fi ratificat, se va 
crea un organ executiv însărcinat cu respectarea legii la nivel 
global, care va avea puteri nelimitate. Cine o să conducă 
această nouă agenție? În ultimele cîteva săptămîni, dacă ai 
citit cu atenţie articolele din ziare, ai găsit mereu menționate 
cîteva nume — totdeauna în interiorul articolului, sub forma 
unor speculaţii — ca posibili directori. Termenul folosit mereu 
e cel de „ţar“ — un cuvînt care mă scoate din sărite. Ştii ce 
sentimente am avut noi, românii, față de ruși. 

— Țarul fiind în cazul ăsta Lanchester, 

— Numele lui plutea printre rînduri ca un... cum se spune... 
„balon de încercare“? 

— Dar n-are sens — el e cunoscut ca opozant al tratatului! 
E considera! drept una dintre vocile de la Casa Albă care au 
protestat vehement împotriva lui, susținînd că o asemenea 
agenţie internațională ar putea comite abuzuri, ar putea încălca 
drepturile fundamentale ale omului... 

— Şi de unde ştim că s-a opus tratatului? Din scurgerile 

de informaţii, corect? Nu aşa funcţionează planul? Dar 
scurgerile către presă au totdeauna un motiv ascuns — oamenii 
au anumite motive să facă publice unele lucruri pentru a 
influenţa percepţia publică. Poate că Richard Lanchester voia 
să-și tăinuiască ambițiile, tocmai pentru că dorea să fie numit 
în această funcţie, În final ar fi acceptat-o cu rezerve! 

~ lisuse! E posibil să se fi implicat într-un soi de diversiune 
din vreun motiv anume. 

— Acest „motiv anume“ e faptul că total se află și în spatele 
Grupului Prometeu și e important pentru el să nu lase impresia 
că are legătură cu astfel de manevre. Gîndeşte-te la jocul ăla 
cu nişte cutii şi o bilă mică, în care tu învîrți cutiile pe masă şi 
oamenii încearcă să ghicească sub care cutie e bila. Un joc cu 
cutii, da? Deci asta e o diversiune, cum îi spui tu — o deviere. 
Urmărim cu toții bătălia publică dusă pentru legi, în vreme ce 
adevărata luptă se poartă în culise. Cea care implică sume 
imense de bani și putere! O bătălie purtată de anumiţi oameni 
bogaţi și puternici, care se pregătesc să devină de zece ori 
mai bogaţi şi mai puternici. 

Bryson dădu din cap. Multe din spusele ei sunau logic, 
aveau sens. Totuşi, un consilier pentru securitate națională al 
preşedintelui, un oficial al Casei Albe, un om aflat într-o 
asemenea colivie de aur, nu putea orchestra o conspirație atît 
de extinsă, Riscurile erau prea mari, pericolul demascării prea 
grav. Asta nu avea sens, Goana după bani şi putere era la fel 
de veche ca și omenirea — poate chiar mai veche. Insă toate 
astea numai pentru ca Lanchester să fie sigur că va fi numit 
într-o altă funcție birocratică? Absurd. Și totuşi, acum era 
convins că Richard Lanchester era calea spre Prometeu — o 
verigă esenţială din lanţul care ducea la Grupul Prometeu. 

— Trebuie să pătrundem înăuntru, şopti el, pe un ton 
apăsat. 

— La Meredith Waterman? 

Bryson încuviință, îngîndurat. 

— La New York? 

— Da. 

— Şi ce să facem acolo? 

— Să aflăm adevărul. Să găsim legătura dintre Richard 
Lanchester, Meredith Waterman şi conspirația Grupului 
Prometeu. 

— Dar dacă ai dreptate? Dacă Meredith Waterman e 
punctul nodal, locul unde se fac plățile masive în întreaga 
lume, ar trebui să fie inaccesibil, foarte bine păzit, fiecare 
fişet încuiat cu trei lacăte, fiecare parolă de computer protejată, 
dosarele codificate. 

— De-aceea vreau să te introduc acolo. 

— Nicholas, asta-i o nebunie! 

El își muşca buza de jos. 

— Să ne pîndim bine. Parcă tu spuneai: „cînd uşa e 
încuiată, intră pe fereastră“. 

— Care-i fereastra? 

— Dacă vream să aflăm cum a ajuns o veche şi respectabilă 
bancă comercială să se ocupe de spălarea banilor, te asigur 
că n-o să găsim documente în locurile unde ne-am aştepta. 
Pentru că, aşa cum spuneai, ar fi inaccesibile. Toate dosarele 
actuale trebuie să fie sigilate, încuiate, de neatins. Așa că vom 
fi nevoiți să căutăm în trecut — fosta Meredith Waterman, 
prestigioasa bancă de investiţii din zilele ei de glorie. 

- Ce vrei să spui? 

— Uite, Meredith Waterman era una dintre acele societăți 
de modă veche de pe Wall Street — condusă de o gaşcă de 
ramoliţi, care luau toate deciziile în jurul unei mese în formă 
de coșciug, sub portretele în ulei ale strămoșilor lor. Prin 
urmare, cînd — cum — au început ei să dirijeze banii spre 
șperțuri? Şi cine-a făcut-o? Cum s-a întîmplat, și cînd? 

Ea dădu din umeri. 

— Dar unde pot fi găsite asemenea documente? 

— În arhive. Orice bancă tradițională îşi depozitează 
vechile dosare, arhivele, păstrînd orice petic de hîrtie, fişîndu-l, 
marcîndu-l pentru posteritate. Bătrînii ăştia ad un adevărat 
simț al istoriei, un sentiment — fără îndoială exagerat — al 
propriei imoralități. S-ar putea ca noii proprietari să fi arhivat 

vechile dosare, considerîndu-le inofensive, de vreme ce sînt 
dintr-o perioadă anterioară tranzacţiilor secrete. Asta poate 
fi fereastra noastră, punctul slab. Locul în care securitatea e 
vulnerabilă. Spune, poţi să rezervi două bilete de avion? 

— Sigur. Pentru New York, da? 

— Da. 

— Miine? 

— În seara asta. Dacă găseşti două locuri în seara asta, 
ia-le, la orice cursă, împreună sau nu, nu contează. Trebuie 
să ajungem la New York cît mai repede. 

La sediul de pe Wall Street al unei venerabile bănci de 
investiţii, gîndi Bryson. O bancă onorabilă cîndva, care a 
devenit esenţială pentru impostura lui Prometeu. 

Sau central al distinsei bănci de investiții Meredith 
Waterman se afla pe Maiden Lane, în partea sudică 
a Manhattanului, în umbra impozantului World Trade Cen- 
ter. Spre deosebire de palatul în stil pseudo-renascentist al 
Băncii Rezervelor Federale din New York, unde era 
depozitată cea mai mare parte a rezervelor de aur ale țării, în 
cinci etaje subterane, clădirea băncii Meredith Waterman avea 
un aspect modest, însă demn, de o eleganţă discretă. Blocul 
în stil neoclasic cu patru etaje, acoperiş mansardat, fațadă din 
cărămidă şi calcar, fusese construit cu un secol în urmă, în 
stilul Second Empire și părea să aparțină altui spațiu geografic, 
altei epoci — Parisului din timpul lui Napoleon, cînd francezii 
îndrăzneau să viseze la un imperiu întins în toată lumea. 
Inconjurată de zgîrie-norii centrului financian 
emblematica bancă Meredith Waterman emana încredere, 
datorată rădăcinilor ei aristocratice, pentru că era cea mai 
veche bancă privată din America, faimoasă prin reputația ei. 
Ea gestionase avuțiile mai multor generații din cele mai bogate 
familii americane, clienții ei fiind deținătorii celor mai vechi 

averi. Numele Meredith Waterman trimitea cu gîndul la 
legendara sală a acţionarilor, lambrisată cu lemn de mahon, 
dar în acelaşi timp avea influenţă la nivel mondial. Articolele 
şi schiţele biografice din publicaţiile financiare vorbeau despre 
exclusivismul băncii, despre faptul că era deținută de 
paisprezece acționari principali, ale căror [amilii îşi aveau 
rădăcinile încă de pe vremea întemeierii Manhattanului şi că 
cra ultima societate privată printre marile bănci americane 
de investiţii. 

Bryson şi Elena se pregătiseră timp de cîteva ore, Ea 
făcuse investigaţii referitoare la Meredith Waterman folosind 
computerele conectate la Internet de la Biblioteca publică 
din New York. Foarte puține informaţii financiare despre 
bancă erau disponibile; aceasta nefiind o corporație de stat, 
nu i se cerea să divulge decît puține dintre operaţiunile sale, 
Elena reuşi să obțină mult mai multe informaţii despre 
acționarii principali, dar mai ales cu caracter strict biografic. 
Richard Lanchester nu figura printre acționari; se retrăsese 
la scurt timp după ce fusese numit consilier pentru securitate 
naţională al preşedintelui. De atunci, se părea că nu mai 
avusese legătură cu foştii săi parteneri. 

Dar relațiile sociale, cele personale, prietenii din timpul 
şcolii, legăturile de familie? Elena căută, însă nu găsi nimic. 
Cercurile mondene frecventate de Lanchester păreau să nu 
se intersecteze cu cele ale foştilor săi parteneri. Dacă existau 
legături, acestea nu erau la vedere. 

Intre timp, Bryson culegea informaţii cum ştia el mai 
bine: mergînd pe jos, privind, dînd telefoane. Petrecu mai 
multe ceasuri cutreierînd împrejurimile — deghizat în 
depanator de telefoane, vînzător de programe cibernetice, 
întreprinzător în căutarea unui birou de închiriat, pălăvrăgind 
cu informaticienii care lucrau în clădirile din preajmă, pînă 
adunase destule informaţii despre aparatura de,la Meredith 
Waterman, despre sistemele salc de computere şi chiar despre 
vechile dosare ale corporației. 

Apoi, pentru o ultimă verificare a zonei înainte de 

întîlnirea cu Elena, trecu chiar prin faţa clădirii, afișînd 
curiozitatea unui turist. Intrarea principală era la capătul unei 
scări largi şi abrupte din granit. Înăuntru, holul oval din 
marmură era intens luminat, iar în centru, pe un piedestal, se 
afla o statuie mare de bronz. La prima vedere, părea o figură 
din mitologia greacă. Bryson o mai văzuse. Apoi își aminti 
unde o mai văzuse: la patinoarul de la Centrul Rockefeller. 
Da. Părea să fie modelată după faimoasa statuie din bronz de 
la Centrul Rockefeller — statuia lui Prometeu. 

Se făcuse ora cinci. Își încheiase pregătirile, însă 
observaţiile lui indicau să nu încerce o pătrundere sub 
acoperire pînă după miezul nopţii. Mai avea de așteptat cel 
putin şapte ore. Mult, mai ales că ei aveau atît de puţin timp. 
Trebuia să ajungă şi la alţii, în primul rînd la Harry Dunne. 
Care era de negăsit. Nu obținuseră nici o informație despre 
locul unde s-ar putea afla, cu excepția unei vagi afirmații că 
directorul adjunct al CIA este „în concediu“, din „motive 
familiale“ neprecizate, Circula zvonul că „familial“ însemna 
„medical“, că înaltul oficial al CIA era grav bolnav. 

Elena făcuse cercetări, pusese întrebări, dar nimic nu 
ieşise la iveală. 

— Am încercat o abordare directă, zise ea. Am sunat la 
numărul de-acasă, dar persoana care mi-a răspuns, o menajeră, 
a spus că e foarte bolnav și că nu știe unde-ar putea fi găsit. 

— Nu cred că nu ştie. 

— Nici eu. Dar a fost bine instruită şi s-a grăbit să închidă 
telefonul. 

— Dar e limpede că poate fi găsit dacă interpretăm corect 
însemnarea de-acum cîteva zile din agenda lui Simon Dawson. 

— Am verificat agenda lui Dawson şi nu există nici un 
număr de telefon al lui Harry Dunne. Nici măcar codificat. 
Nimic. 

— Dar datele de pe terminale — fişele medicale? 

— Uşor de zis, greu de făcut. Am încercat toate metodele 
convenţionale de căutare a fişelor medicale, folosind numele 
lui şi numărul de la asigurările sociale, dar fără succes. Am 

improvizat pînă și un mic truc, despre care eram aproape 
sigură că o să meargă. Am sunat la biroul de personal al CIA, 
pretinzînd că sînt o secretară de la Casa Albă; am spus că 
preşedintele vrea să-i trimită flori vechiului său prieten Harry 
Dunne şi am nevoie de o adresă ca să le expediez. 

— Asta-i bună. N-a mers? 

— Din nefericire, nu. E clar că Dunne nu vrea să fie găsit. 
Cei de la CIA au insistat că habar n-au unde se află. Orice 
motive ar avea, a obținut un cordon eficient de intimitate. 

Lui Bryson îi trecu ceva prin minte: ce expresie folosise 
cîndva Dunne în legătură cu mătuşa Felicia? Un „cordon de 
securitate“. 

— S-ar putea să mai existe o cale, spuse el în şoaptă. 

- Da? Care? 

— Există un administrator la azilul în care trăieşte mătuşa 
mea Felicia — o femeie pe nume Shirley, din cîte-mi amintesc 
— care știe întotdeauna unde să-l găsească pe Harry Dunne. 
Are numărul lui de telefon, așa că-l poate suna de cîte ori 
cineva o caută la telefon sau o vizitează pe Felicia. 

— Ce? De ce l-ar interesa pe Harry Dunne cu cine se 
întîlnește Felicia Munroe? Cînd am văzut-o ultima oară pe 
Felicia se deteriorase mintal? 

— Din păcate, da. Dar Dunne crede că e important s-o 
supravegheze cu atenţie — cu un cordon de securitate, a zis 
cl. Dunne n-ar fi făcut asta dacă nu se temea că ea avea ceva 
de scos la iveală. Probabil că ceea ce ştie ea — fie că e sau nu 
conștientă de importanța acelui lucru — are legătură cu faptul 
că Pete Munroe a fost în Directorat. 

— A fost? 

— Am atît de multe să-ţi spun! O să vorbim pe drum. 

— Pe care drum? 

— Spre Sanatoriul de asistență socială Rosamund Cleary. 
O să facem un drum scurt în nordul statului, în Dutchess 
County, ca să-i facem o vizită neanunțată şi peprogramată 
mătuşii Felicia. 

— Cînd? 

— Acum. 

x 


Ajunseră în parcul bine întreținut al Sanatoriului 
Rosamund Cleary puţin după ora şase şi jumătate, Aerul era 
răcoros, înmiresmat de iarba proaspăt tunsă și de aromele 
serii. 

Elena intră prima şi ceru să vorbească cu un administra- 
tor. Era în trecere cu maşina și auzise numai lucruri frumoase 
despre sanatoriu. Părea un mediu perfect pentru tatăl ei bolnav. 
Sigur, era tîrziu, dar lucra cumva acolo cineva care se numea 
Shirley? Unul dintre prietenii ei pomenise de o anume 
Shirley... 

La scurt timp, intră Bryson şi ceru să vorbească cu Felicia 
Munroe. De vreme ce Elena ocupa timpul lui Shirley, era 
posibil ca Dunne să nu fie anunţat despre vizita lui. Asta ar fi 
uşurat situația, dar Bryson nu miza pe aşa ceva. Nu era rău 
dacă-l deruta pe Dunne, făcîndu-l să creadă că îl obseda 
propriul lui trecut. Poate că asta le-ar fi creat celor din Grupul 
Prometeu falsa convingere că Bryson se afla pe un drum greșit, 
că nu constituia o amenințare imediată. 

Lasă-i să creadă că stăruiesc asupra trecutului, asupra 
propriei mele vieţi. Lasă-i să creadă că sînt obsedat. 

Dar chiar sînt. Sînt obsedat să descopăr adevărul. Se 
ruga ca Felicia să fie lucidă. 

Cînd intră Bryson, Felicia lua cina, stînd singură la o 
masă mică și rotundă din mahon, în sufrageria frumoasă, unde 
alți pensionari stăteau la mese asemănătoare, singuri sau 
perechi. După ce se apropie, femeia ridică privirea de parcă 
vedea pe cineva cu care vorbise doar în urmă cu cinci minute. 
Ochii ei nu exprimau surprinderea. Lui Bryson i se muie inima. 

— George! grăi ea încîntată. Zîmbi, arătîndu-şi dinţii 
perlați, mînjiți cu ruj. O, dar asta-i o confuzie. Tu eşti mort! 
Tonul ei deveni sever, de parcă i-ar fi făcut morală unui copil 
obraznic. Zău că n-ar trebui să fii aici, George. 

Bryson zîmbi, o sărută pe obraz și se aşeză la masă, vizavi 
de ea. 

- M-ai prins, Felicia, spuse Bryson, pe un ton vesel. Dar 
mai spune-mi o dată cum am murit? 

Ochii Feliciei se îngustară. 

— George, isprăveşte! Ştii foarte bine cum s-a întîmplat. 
Să nu mai discutăm despre asta. Pete se simte şi-așa destul de 
rău, să ştii. 

— De ce se simte rău, Felicia? 

— Îşi doreşte să fi fost el în locul vostru. Nu tu şi cu Nina. 
Se ocărăște întruna. De ce-au trebuit să moară George și cu 
Nina? 

— De ce a trebuit să murim? 

— Ştii foarte bine. Nu-i nevoie să-ți spun eu. 

— Dar eu nu ştiu de ce. Poate îmi spui tu. 

Bryson ridică privirea şi fu surprins s-o vadă pe Elena. 
Aceasta îşi puse brațele în jurul Feliciei, apoi se aşeză lîngă 
ea, luînd între palme mîna osoasă a Feliciei. 

O recunoscuse Felicia pe Elena? Era imposibil. Se 
văzuseră o singură dată, cu ani în urmă. Dar ceva din felul 
de-a fi al Elenei o liniștea pe Felicia. Bryson voia să prindă 
privirea Elenei, să afle ce se întîmplase, dar ea își îndreptase 
întreaga atenţie spre Felicia. 

— Zău că n-ar trebui să fie aici, zise Felicia, privindu-l 
pieziş pe Bryson. El e mort, să ştii. 

- Da, ştiu, spuse blînd Elena. Dar spune-mi ce s-a 
întîmplat. Nu te-ai simți puțin mai bine dacă ai vorbi despre 
ce s-a întîmplat? 

Felicia păru tulburată. 

— Mereu dau vina pe mine. Pete spune tot timpul că-și 
dorește ca ci să nu fi murit — îşi doreşte să fi fost el în locul 
lor. George a fost cel mai bun prieten al lui, să știi. 

— Ştiu. E prea dureros să vorbeşti despre asta? Adică 
despre ce s-a întîmplat? Despre cum au fost uciși? 

— Păi, să ştii că e ziua mea. g 

— Serios? La mulți ani fericiți, Felicia! 

— Fericiţi? Nu, nu-i nici o fericire. E aşa de trist, foarte, 
foarte trist. A fost o noapte cumplită. 

— Vorbeşte-mi despre noaptea aia. 

- O noapte așa frumoasă, cu zăpadă! Am pregătit cina 
pentru noi toţi, dar nu-mi păsa dacă sc răcea! I-am spus asta 
lui Pete, însă el nu voia să rateze cina de ziua mea. Îi tot 
spunea lui George să se grăbească! Să conducă mai repede. 
Dar George nu voia, spunea că vechiul Chrysler nu făcea 
față drumurilor înghețate, frînele erau defecte. Nina era 
supărată — voia să tragă cu toții pe dreapta și să aștepte să 
treacă furtuna, Dar Pete îi tot presa, îi îmboldea! Mai repede, 
mai repede! 

Felicia, cu ochii măriți şi plini de lacrimi, se uită disperată 
la Elena. 

— Cînd maşina a scăpat de sub control, iar George şi 
Nina au fost omoriţi... o, Pete al meu a stat în spital mai bine 
de o lună și tot timpul spunea: „Trebuia să fi fost eu omorît!“ 

Lacrimile îi curgeau pe obraji, în vreme ce amintirile 
dureroase ieşeau la suprafață din străfundurile minții tulburate 
a unei femei pentru care trecutul şi prezentul se amestecau. 

— Erau cei mai buni prieteni, să știi. 

Elena își puse braţul pe umerii fragili ai bătrânei, încercînd 
s-o liniştească. 

— Dar a fost un accident, spuse ea. A fost un 
accident. Toată lumea știe asta. 

Bryson o luă în brațe pe Felicia, stăpînindu-și lacrimile. 

- E în regulă, zise el pe un ton liniștitor. E în regulă. 


— Trebuie să fie o mare uşurare pentru tine, spuse Elena, 
instalată lîngă Bryson în Buickul verde închiriat. 

Bryson încuviință. 

— Cred că aveam nevoie să aud asta. 

— Există o anume coerență în ideile ei, cu toată confuzia 
şi gîndirea dezordonată. Memoria ei pe termen lung! 
funcţionează. S-ar putea să nu-şi amintească unde se află la 
un moment dat, dar îşi va aduce cu precizie aminte de noaptea 
nunții. 

— Da, bănuiesc că Dunne miza pe senilitatea ei avansată 
în caz că aş fi luat legătura cu ea ca să-mi confirme minciunile 

lui meticulos elaborate. E singurul martor în viață al 
evenimentelor de-atunci, dar nu te poţi bizui pe ea; Dunne 
Ştia asta, ştia că Felicia n-ar fi fost în stare să contrazică eficient 
versiunea ticluită de el. 

— Mi se pare că tocmai a făcut-o, remarcă Elena. 

— A făcut-o. Dar a fost nevoie de puţină răbdare, de 
încredere și stăruință, de o blîndeţe pe care nu cred că o au 
oamenii lui Dunne de la CIA. Ei bine, slavă Domnului că ai 
fost tu acolo, asta-i tot ce pot spune. Tu ai fost cu blîndeţea şi 
am impresia că Felicia a simţit asta. Cine s-ar fi gîndit că o 
ființă așa de blîndă poate avea calităţile unui agent sub 
acoperire? 

Elena zîmbi. 

— Te referi la numărul de telefon? 

— Cum l-ai obținut, și încă atît de repede? 

— Mai întîi m-am gîndit unde l-aș tine eu dacă aș fi în 
locul ei, un loc de unde să-l pot lua repede. Pe urmă am 
înțeles că, dacă Harry Dunne voia ca administratorul să-l 
considere o rudă grijulie, n-ar fi insistat ca ea să-şi ia măsuri 
de precauție. 

— Unde era, în portvizitul ei, chiar pe birou? 

— Pe-aproape. Era pe o listă bătută la maşină, cu numere 
de telefon „importante“, în colțul din stînga sus al registrului 
ei de birou. Am observat-o de îndată ce m-am aşezat, așa că 
mi-am lăsat „din întîmplare“ geanta pe scaunul de lîngă biroul 
ei, iar cînd am ieșit să facem o plimbare, mi-am amintit că o 
uitasem acolo. M-am întors s-o iau și i-am răsturnat conținutul 
pe birou şi podea. În timp ce îmi adunam lucrurile, am aruncat 
o privire pe listă și am memorat numărul. 

— Şi dacă n-ar fi fost la vedere? 

— Planul B ar fi fost să las poşeta acolo mai mult timp şi 
s-o iau în timpul pauzei ei de fumat. E o fumătoare înrăită. 

— A existat şi un plan C? 

— Da. Tu. 

El rîse — un moment de relaxare atît de necesar pentru 
îndepărtarea tensiunii acumulate. 

— Îmi acorzi un credit prea mare. 

— Nu cred. Acum e rîndul meu. Localizarea numerelor 
de telefon a devenit o treabă uşoară în ziua de azi, grație 
Internetului. Nici măcar nu trebuie s-o fac eu — pot să apelez 
la unul din serviciile de căutare și să obțin adresa într-o 
jumătate de oră sau chiar mai repede. 

— Codul zonei e opt-unu-patru. Unde vine asta? Acum 
sînt atîtea coduri regionale. 

— Alături de număr era scris „PA“ — Pennsylvania, 
presupun. 

- Pennsylvania? Ce să caute Harry Dunne acolo? 

— Poate că acolo s-a născut. O fi la locuinţa părinţilor. 

— Vorbeşte cu cel mai curat accent de New Jersey. 

— Atunci la niște rude? O să caut localizarea numărului; 
va fi uşor de aflat. 


La ora unu noaptea, în clădirea băncii Meredith 
Waterman se afla un număr redus de persoane: câțiva gardieni 
şi un membru al echipei de informaticieni. 

Femeia vînjoasă din corpul de gardă, postată la intrarea 
funcţionarilor din partea laterală a clădirii, era cufundată în 
lectura unui roman de dragoste şi nu părea încîntată de deranj. 

— Nu sînteți pe lista persoanelor autorizate, spuse femeia 
cu asprime. 

Bărbatul tuns scurt, cu ochelari de aviator și un tricou 
pe care scria SERVICE MCCAFFREY PENTRU 
STOCAREA INFORMAȚIEI, dădu din umeri. 

-În regulă. O să mă întorc la New Jersey și-o să le spun 
că nu m-ai lăsat să intru. Îmi uşurezi munca, tot sînt plătit. 

Bryson se întoarse, pregătindu-și în gînd următoarea 
replică, dar femeia o lăsă mai moale. 

— Care e scopul... 

— Ți-am spus. Meredith e unul din clienții noştri. Noi 
facem depanări pe teren după orele de program. Verificăm 
erorile digitale. Nu se întîmplă des, da’ se întîmplă. Și asta 
înseamnă că trebuie să verific repartitoarele de-aici. 

Femeia oftă iritată, ridică receptorul şi formă un număr. 

— Charlie, avem contract cu o firmă — examină inscripția 
de pe tricoul lui Bryson — „Service McCaffrey pentru stocarea 
informației“? 

Ascultă vocea de la celălalt capăt al firului. 

— Tipul zice că trebuie să verifice nişte erori sau cam așa 
ceva, continuă ea după care tăcu şi ascultă. 

— În regulă, mulțumesc, zise şi închise telefonul. 

— Trebuia să sunati înainte, Ascensorul e pe hol, 
dreapta. Coboriţi pînă la nivelul B. 

De îndată ce ajunse la subsol, Bryson alergă la ușa de 
acces pentru mărfuri, pe care o localizase mai devreme, cînd 
cercetase zona. Elena aștepta acolo, purtînd o uniformă 
identică și avînd în mînă o planșetă de aluminiu. Centrul de 
documentare al băncii era o încăpere vastă, cu tavan jos, izolat 
acustic, lămpi fluorescente ce biziiau încet şi numeroase șiruri 
de rafturi din oțel ce adăposteau nenumărate cutii gri de arhivă. 
Cutiile erau ordonate cronologic, cu doar cîteva intrări pentru 
anul 1860, cînd banca fusese înființată de Elias Meredith, un 
fost negustor de origine irlandeză. Fiecare an ce urma ocupa 
tot mai mult spațiu, Ultimul an era 1989 şi dosarele depozitate 
ocupau un șir întreg de rafturi. Fiecare an era împărțit pe mai 
multe categorii — dosarele clienților, ale personalului, procese- 
verbale ale întrunirilor partenerilor și comitetului, hotărîri 
aprobate, amendamente la dispoziţii inteme şi așa mai departe. 

Nu aveau timp. Puteau sta acolo maximum o oră, altfel 
oamenii de pază s-ar fi întrebat de ce dura așa de mult. Îşi 
împărțiră sarcinile — Bryson urma să examineze dosarele, iar 
Elena să cerceteze, la terminalul computerului central, 
documentele din baza de date. Exista un sistem electronic de 
depistare a înregistrărilor şi administrare a inventarului, 
neprotejat de vreo parolă deoarece era folosit de funcţionarii 
băncii. 

Dificultatea consta şi în faptul că nu știau exact ce căutau. 
Dosarele clienților? Dar care clienți? Documentele 
transferurilor masive de bani în conturi din străinătate? Dar 

cum puteau face deosebirea dintre un transfer ce nu era altceva 
decît o depunere semilegală a bunurilor clienților în străinătate, 
pentru a evita verificările fiscului sau ale vreunei soții divorțate, 
şi cel care însemna începutul unui lung şir de transferuri de la 
o bancă străină la alta, banii ajungînd pînă la urmă în buzunarul 
unui senator? Elena intenționa să pună computerul să caute 
— introducînd cuvinte-cheie și continuînd cu menţionarea unor 
dosare. Trecu o oră fără să afle mare lucru. 

De fapt, descoperiră lipsa unor documente, a unor 
secţiuni întregi din ele. După anul 1985, nu se mai găseau 
dosare de venituri ale acţionarilor sau declarații de avere. Elena 
reuşi să confirme, studiind cu atenţie baza de date, că nici un 
document referitor la banii încasați de acționari nu mai era 
de găsit după 1985. 

Dezamăgit şi tot mai încordat pe măsură ce timpul trecea, 
Bryson hotărî să-și concentreze atenția asupra unui singur 
acționar: Richard Lanchester. Incepu să examineze toate 
dosarele lui Lanchester: de personal, statele de plată, de clienţi. 
Povestea care se contura din acestea, ca şi lependa lui 
Lanchester, era cea a nașterii unui monstru de pe Wall Street. 
Începuse să lucreze la Meredith Waterman imediat după 
absolvirea facultății la Harvard și nu stătuse mult la munca de 
jos. După foarte puțini ani, se dovedise un agresiv negociator 
de valori şi adusese venituri uriașe firmei. Ajunsese curînd în 
fruntea departamentului. Apoi abordase altă specialitate — 
speculații cu devize şi investiţii. Banii pe care-i făcuse pînă 
atunci păreau mărunțiș de buzunar pe lîngă ceea ce cîştigase 
în acea perioadă. Richard Lanchester devenise, în zece ani, 
omul care cîştigase cel mai mult din întreaga istorie a băncii. 
Copilul-minune de pe Wall Street devenise o forţă financiară, 
ajungînd, împreună cu ceilalți acționari principali, extrem de 
bogat datorită afacerilor sale şi mai ales unei serii de tranzacții 
financiare complexc. Se părea că stăpînește arta rafinată de a 
tranzacționa cu instrumente financiare numite derivate, mizînd 
pe sume uriașe, de mai multe miliarde de dolari, plasate la 
bursele de valori la termen. În esenţă, era un jucător la scară 

mare, cazinourile fiind piețele mondiale de capital. Cîştigasc 
şi, ca un adevărat jucător, credea că norocul nu-l va părăsi 
niciodată. În 1985, însă, norocul l-a părăsit. 

Bryson dădu peste un dosar subţire, cuprinzînd rapoartele 
interne ale contabililor care descriau o răsturnare a norocului 
atît de bruscă, atît de devastatoare, încît era aproape imposibil 
de crezut. 

Una dintre imensele lui mize, pe cotatia eurodolarului, 
se dovedise a fi neinspirată. Peste noapte, Lanchester făcuse 
banca să piardă trei miliarde de dolari. Suma depăşea de mai 
multe ori capitalul băncii. 

Meredith Waterman devenise insolvabilă. Supraviețuise 
timp de o sută cincizeci de ani. Datorită faptului că Richard 
Lanchester pierduse o miză, cea mai veche bancă privată a 
Americii falimentase. 

- Doamne, șopti Elena, uitîndu-se prin rapoartele 
contabile. Dar... nimic din toate astea n-a fost făcut public! 

Bryson dădu încet din cap. 

— Nimic, Niciodată. Nici un articol, nici o menţiune în 
presă — nimic. 

- Cum e posibil? 

Bryson se uită la ceas. Erau acolo de aproape două ore; 
îşi fortau norocul. Brusc se lumină la față. 

— Cred că înţeleg acum de ce nu există documente privind 
veniturile acţionarilor după 1985. 

~ De ce? 

— Fiindcă au găsit un binefăcător. Cineva care să-i scoată 
din belea. 

— Ce vrei să spui? 

El se ridică şi căută cutia de arhivă marcată neutru cu 
inscripția ÎNDATORIRILE CONTRACTUALE ALE 
ACŢIONARILOR. O găsise mai devreme, dar nu se obosise 
s-o deschidă; ar fi durat prea mult s-o cerceteze și i se păruse 
puţin probabil să descopere ceva interesant. Desfhise cutia și 
găsi înăuntru doar un dosar subțire. Conţinea paisprezece 
dosare ştampilate, fiecare avînd trei pagini. Toate erau 

intitulate ÎNDATORIRI CONTRACTUALE ALE 
ACȚIONARULUI. Citi primul document cu sufletul la gură. 
Deşi bănuia ce cuprinde, i se păru chiar înspăimîntător să 
vadă totul tipărit pe hîrtie. 

— Nicholas, ce e? Ce-i acolo? 

El citi frazele cu voce tare, răsfoind paginile. 

— „Subsemnatul sînt de acord să vînd toate drepturile, 
titlurile și participaţiile pe numele meu ca acționar la 
parteneriatul... ținînd seama de aceasta... succesiunea la toate 
drepturile şi obligaţiile ce decurg din această participare“. 

— Ce citeşti? Nicholas, ce sînt documentele astea? 

— In 1985, fiecare dintre cei paisprezece acţionari 
principali de la Meredith Waterman a semnat un document 
legal prin care își vindea cota lui din parteneriat, spuse Bryson. 
Fiecare dintre acționari a fost direct şi personal răspunzător 
pentru datoria de peste trei miliarde de dolari pe care o făcuse 
Lanchester. Evident că n-aveau de ales. Au fost nevoiți să 
vîndă. 

— Dar... nu înţeleg — ce mai era de vîndut? 

— Doar numele. Cochilia goală a unei bănci. 

— Şi cumpărătorul a căpătat... ce? 

— A plătit paisprezece milioane de dolari — cîte un milion 
de fiecare acționar. Au fost norocoși că au primit şi-atit, 
deoarece cumpărătorul s-a împovărat cu o datorie de miliarde 
de dolari. Din fericire pentru el, şi-a putut permite asta. O 
clauză a contractului de vînzare cerea fiecărui partener să 
semneze o înțelegere confidențială separată — un acord de 
nedivulgare. Un jurămînţ de păstrare a secretului, întărit de 
amenințarea revocării plății sumelor eșalonate pe timp de cinci ani. 

— E aşa de... bizar, zise ea, dînd din cap. Înţeleg eu bine? 
Vrei să spui că, în 1985, Meredith Waterman a fost vîndută în 
secret unei persoane? Și nimeni n-a ştiut? 

— Exact. 

— Dar cine-a fost cumpărătorul? Cine ar fi fost atît de 
nebun încît să încheie o asemenea afacere? 

— Cineva care voia să devină deținătorul secret al unei 

bănci de investiţii prestigioase, foarte apreciate — pe care s-o 
poată folosi apoi ca vehicul. O fațadă pentru plăți ilicite în 
întreaga lume. 

— Dar cine e? 

Bryson zîmbi stins şi dădu nedumerit din cap. 

— Un miliardar pe nume Gregson Manning. 

— Gregson Manning — Systematix...? 

Bryson făcu o pauză. 

— Omul din spatele Grupului Prometeu. 

Se auzi un zgomot stins, care-l făcu pe Bryson să tresară. 
Ridică privirea din dosarele împrăștiate pe o masă mică aflată 
în faţa lor şi văzu un bărbat înalt, solid, îmbrăcat în uniforma 
albastră a serviciului de pază. Omul îi privea cu vădită ostilitate. 

— Voi... hei, ce dracu...? Voi ar trebui să fiți de la firma 
de computere. Ce faceţi acolo? 

E departe de principalul grup de computere, de 
serverul aflat în celălalt capăt al spațioasei încăperi. 
O cutie cu dosare, etichetată vizibil, se afla în faţa lor, iar cele 
paisprezece dosare zăceau împrăștiate pe masă ca un evantai. 

— Ce dracu” a durat așa de mult? zise Bryson furios. Sun 
la serviciul de pază de jumătate de oră! 

Gardianul îl privi bănuitor. Staţia lui de emisie-recepție 
hîrîia. 

— Ce dracu’ spui? N-am primit nici un telefon. 

Elena se ridică fluturîndu-și planșeta. 

— Uite ce e, fără contractul de servicii ne pierdem vremea! 
Trebuia să-l fi lăsat de fiecare dată în același loc! Nu sîntem 
obligaţi să-l căutăm — ai idec cîte date or să se piardă? 

Gesticula violent. 

Bryson o privi, impresionat şi intră în joc.” 

— Serviciul de pază trebuia să închidă sistemul, spuse el 
dînd iritat din cap și ridicîndu-se încet. 

— Hei, cucoană, protestă gardianul, înfruntînd-o, nu știu 
ce dracu” spui... 

Bryson atacă asemeni unei cobre, înşfăcîndu-l pe gardian 
de ceafă cu mîna stîngă şi izbindu-l cu latul palmei drepte la 
baza gâtului. Omul se muie prăbușindu-se în brațele lui Bryson. 
Acesta îl tîrî spre etajerele depozitului şi-l propti în capul 
oaselor pe culoarul dintre două rînduri de rafturi. N-avea să-şi 
revină mai repede de o oră. 


leșiră din bancă pe ușa pentru marfă și alergară spre 
maşina închiriată, parcată la capătul cvartalului. Nu scoaseră 
o vorbă pînă cînd ajunseră la cîteva străzi depărtare. Era ora 
trei şi douăzeci dimineaţa. Bryson conducea pe străziile pustii 
ale Manhattanului. Cînd ajunse lîngă South Street Seaport, 
găsi o stradă lăturalnică îngustă și parcă lîngă trotuar. 

- E uimitor, zise Bryson încet. Unul dintre cei mai bogaţi 
oameni din țară — din lume — şi una dintre cele mai respectate 
figuri politice ale Americii. „Ultimul om onest din Washing- 
ton“ sau cum dracu” i-o mai zice. Un parteneriat pecetluit cu 
ani în urmă, în condiţiile unui secret absolut. Manning şi 
Lanchester nu apar niciodată în public împreună, nu sînt 
niciodată menţionaţi în aceeași frază; par să nu aibă vreo 
legătură unul cu altul. Aparenţele sînt importante. 

— Esenţiale. Din diverse motive. Sînt sigură că Manning 
voia să mențină reputația impecabilă a băncii Meredith 
Waterman — ca model al tradiţiei bancare de pe Wall Street — 
ca s-o poată folosi în secret pentru a-i domina pe liderii politici 
ai lumii. Acum avea acoperirea perfectă, camuflajul 
respectabilității imaculate ce ascundea canalele prin care dirija 
mita și alte fonduri ilegale destinate Parlamentului britanic şi 
Congresului american, probabil Dumei și Adunării Naţionale 
franceze. Beneficia de o fațadă cu ajutorul căreia putea 
cumpăra acțiuni la alte bănci sau companii, fără ca numele 
lui să fie menţionat. Aceasta e banca din Washington prin 
care cei mai mulți congresmeni îşi fac afacerile. Totul e 
acolo —mituirea, potențialul șantaj folosind cele mai sensibile 
informaţii confidenţiale... 

— Şi, desigur, Casa Albă, interveni ea. Prin intermediul 
lui Lanchester. 

— Cu siguranță, Manning are o influenţă majoră asupra 
politicii externe americane prin intermediul lui. De aceea era 
la fel de important pentru amîndoi să nu se sufle o vorbă 
despre felul cum a răscumpărat Manning banca Meredith 
Waterman. Reputația lui Richard Lanchester trebuia să rămînă 
intactă. Dacă s-ar fi aflat că el a falimentat cea mai veche 
bancă privată a Americii prin speculații necugetate, ar fi fost 
ruinat. Şi a reușit să-și păstreze şi aura de geniu financiar. 
Strălucitul, dar şi moralul bărbat care făcuse avere pe Wall 
Street, care devenise atît de bogat încît nu putea fi corupt, 
era dispus să renunțe la tot pentru a lucra în folosul țării lui. 
Cum putea America să nu fie onorată că are un asemenea om 
la Casa Albă, în chip de consilier al preşedintelui? 

Urmă un moment de tăcere, 

-Mă întreb dacă nu cumva Gregson Manning l-a trimis 
pe Lanchester la Casa Albă. S-ar putea ca asta să fi fost una 
dintre condiţiile salvării băncii Meredith Waterman. 

— Interesant. Dar nu uita, Lanchester îl cunoştea deja pe 
Malcom Davis atunci cînd acesta și-a anunțat candidatura la 
preşedinţie. 

- Lanchester era unul dintre susținătorii săi importanți 
în cercurile financiare, da? În politică, prietenia se cumpără 
uşor cu bani. Pe urmă, el s-a oferit să organizeze campania 
clectorală a lui Davis. 

— Fără îndoială că Manning a contribuit în taină cu o 
grămadă de bani de la Systematix, de la angajați, prieteni și 
asociați, și cine mai ştie de unde. Astfel Lanchester a devenit 
ncpreţuii. Richard Lanchester, pe care-l pîndea ruina, care-și 
vedea ilustra carieră distrusă, terminată, a devenit brusc un 
actor important pe scena lumii. Steaua lui s-a înălțat fulgerător. 

- Şi-i datorează totul lui Manning. N-âvem cum să 
ajungem la Manning, nu-i așa? 

Bryson făcu semn că nu. 

— Dar îl cunoşti pe Lanchester — v-aţi întîlnit la Bruxelles. 
El o să te primească. 

— Nu, acum n-o să mă mai primească. A aflat tot ce voia 
despre mine — destul cît să-şi dea seama că reprezint o 
amenințare pentru el. N-o să accepte niciodată să mă vadă. 

— Doar dacă o să formulezi explicit amenințarea. 

— Pentru ce? Să mă întîlnesc cu el ca să realizez ce? Nu, 
o abordare directă e un instrument puţin ascuțit. După cum 
văd eu lucrurile, cea mai bună soluție e Harry Dunne. 

— Dunne? 

— Cunosc temperamentul individului. Nu va reuşi să 
reziste unci întîlniri cu mine; e conștient de ceea ce știu. Va 
trebui să mă vadă. 

— Ei bine, nu ştiu ce să zic, Nicholas. S-ar putea să nu 
aibă dispoziţia de-a se îndlni cu cineva. 

— Ce vrei să spui? 

— Numărul ăla de telefon pe care l-am obținut la sanatoriu 
e dintr-un oraş care se cheamă Franklin, din Pennsylvania. 
Aparține unei mici clinici medicale particulare, foarte 
exclusivistă. Un ospiciu... Poate că Harry Dunne se ascunde, 
dar e pe moarte. 


Nu existau curse aeriene directe spre Franklin, Pennsyl- 
vania; cel mai rapid drum era cu maşina. Cei doi aveau nevoie 
de odihnă, fie şi numai cîteva ore. Era esenţial să rămînă în 
formă: îi aştepta o treabă grea. 

Cele patru ore de somn se dovediră insuficiente. Bryson 
se trezi mahmur. Motelul unde trăseseră, suficient de izolat, 
se afla la o jumătate de oră de mers de Manhattan. 

Elena arăta odihnită și stătea în fața laptopului care era 
conectat la priza telefonică din perete. Ea vorbi fără să se 
întoarcă, după ce-l auzise agitindu-se în pat. 

— Systematix e fie cea mai impresionantă mostră a 
capitalismului global fără restricţii, fie cea mai îngrozitoare 
corporație care a existat vreodată. Depinde din ce unghi 
priveşti lucrurile. 

Bryson se ridică în capul oaselor. 

— Înainte de orice, am nevoie de o cafea. 

Elena îi arătă un pahar din carton ce se afla pe noptieră. 

— Am ieşit acum o oră. S-ar putea să se fi răcit; îmi pare 
rău. 

— Mulţumesc. E bună şi rece. Tu ai dormit? 

Ea dădu din cap. 

— M-am sculat după jumătate de oră. Aveam prea multe 
în minte. 

— Spune-mi ce-ai găsit. 

Elena se întoarse cu fața spre el. 

— Ei bine, dacă știința înseamnă putere, Systematix e cea 
mai puternică entitate corporatistă de pe fața pămîntului. 
Sloganul lor e „Comerț cu informații“, iar ăsta pare să fie 
singurul principiu organizatoric — singurul element care unifică 
imensele sale proprietăți. 

Bryson luă o gură de cafea. 

— Dar eu credeam că Systematix e o companie de soft- 
ware — unul dintre principalii rivali ai lui Microsoft. 

— Software şi computere — ăsta-i doar un fragment din 
afacerile sale, extraordinar de diversificate. Știu deja că dețin 
banca Meredith Waterman și, prin ea, First Washington Mu- 
tual Bancorp. Nu pot dovedi că deţin controlul unor bănci 
din Anglia unde au conturi cei mai mulți membri ai 
Parlamentului, dar am mari bănuieli în sensul ăsta. 

— Pe ce bază? Ţinînd cont de minuţioasele precauții pe 
care şi le-a luat Manning ca să ascundă faptul că e proprietarul 
băncii Meredith, nu e ușor să găseşti vreo legătură între el și 
băncile britanice. 

— Firmele de avocatură — cele străine care sînt în serviciul 
lui — îmi infirmă bănuielile. Aceste firme, fie ele de la Londra, 
Buenos Aires sau Roma, sînt cunoscute ca avînd relații strînse 
cu anumite bănci. Aşa am reușit să fac legătura, 

— Asta-i un raționament impresionant. 

— Ei, şi prin Systematix, Manning deţine numeroase 
acțiuni la trusturile din industria militară. Recent a lansat o 


465 


flotă de sateliți pe orbită joasă. În plus, Systematix deţine şi 
două din cele trei agenții importante de control al creditelor. 

-Al creditelor...? i 

— Gîndește-te cîte informații deţine despre tine o 
companie de credit. E cutremurător. O cantitate incredibilă 
de informații strict personale. Şi mai e ceva. Systematix deține 
cîteva din cele mai mari firme de asigurări de sănătate — 
inclusiv și firme de administrare a datelor care păstrează 
documentele acestor companii de asigurări. Deţine și 
companiile de date medicale ce administrează fişele medicale 
pentru practic toate clinicile de medicină preventivă din țară. 

— Dumnezeule! 

— Cum spuneam, elementul de legătură între acestea e 
informaţia. Ce ştiu ei. Informaţia la care au acces. Fă un pas 
înapoi şi priveşte — dosarele asigurărilor de viață şi de sănătate, 
fişe medicale, dosare de credit şi bancare, Prin rețeaua sa de 
companii, Systematix are acces la cele mai intime, cele mai 
secrete documente despre — după estimările mele — nouăzeci 
la sută dintre cetățenii Statelor Unite. 

— Şi asta doar Manning. 

— Poftim? 

— Manning e doar unul dintre membrii Grupului 
Prometeu. Nu-l uita pe Anatoli Prişnikov, care are, probabil, 
companii similare în Rusia. Și Jacques Arnaud, în Franţa. Și 
generalul Tsai, în China. Cine știe cîte informaţii personale 
controlează grupul ăsta? 

— E într-adevăr înfricoşător, Nicholas! Pentru o fată care 
a crescut într-un stat totalitar, cu Securitatea omniprezentă, 
perspectivele sînt îngrozitoare. 

Bryson se ridică. Îşi simţea trupul încordat. 

-Ce a reușit Prometeu să facă la Washington — să obţină 
informaţii personale pe care nimeni n-ar trebui să le aibă, 
apoi să divulge sau să amenințe cu divulgarea —, și asta în 
întreaga lume. Poate că Systematix se ocupă de informații, 
dar Prometeu... Prometeu se ocupă de control. 

— Da, spuse Elena..Dar pentru ce? În ce scop? 

Controlul urmează să fie transferat... Acum înțelegem clar... 
— Nu ştiu, răspunse Bryson. lar cînd o să aflăm răspunsul, 
s-ar putea să fie prea tîrziu. 


Puțin după ora prânzului, parcară mașina închiriată pe 
aleea semicirculară a unei clădiri din cărămidă roşie, ce părea 
să fi fost cîndva o mare reşedinţă privată. Pe un zid scund din 
cărămidă stătea scris discret, cu litere de alamă: CASA 
FRANKLIN. 

Bryson purta un halat alb de doctor, cumpărat de la un 
magazin de accesorii medicale întîlnit în drum, şi se recomanda 
drept specialist în psihoterapie de la Centrul Medical al 
Universității Pittsburgh, solicitat pentru o consultaţie de familia 
unui pacient al ospiciului. El se bizuia pe lipsa de suspiciune 
a personalului spitalelor şi altor instituții medicale şi nu fu 
dezamăgit. Nimeni nu-i ceru vreo legitimație. A fișa o atitudine 
de detaşare profesională, dar și îngrijorare ce se impunea; 
fiind vorba de un caz grav, Bryson arătă personalului mesajul 
primit, împreună cu numărul de telefon. 

— Secretara mea n-a scris numele pacientului, zise el, şi 
mi-e jenă să recunosc că am plecat de la birou fără să iau 
faxul... Aveţi idee cine ar putea fi? 

Femeia de la recepție se uită la număr, apoi ridică privirea 
spre lista de pacienți. 

— Sigur, domnule doctor. Trebuie să fie domnul John 
McDonald, de la camera 322. 


Harry Dunne arăta ca un cadavru. Faţa lui îngustă era 
acum scofilcită, părul alb îi căzuse aproape de tot, pielea 
nefiresc de bronzată şi ochii holbați. Era conectat la un 
perfuzor și la o sumedenie de monitoare care-i înregistrau 
respirația şi pulsul, pe ecranul din spatele lui, care piuia 
intermitent. îi 

În încăpere exista o linie telefonică directă, chiar și un fax. 

Cînd intră Bryson, el ridică privirea. Părea amețit, dar 
conştient, și după cîteva secunde rînji. 

— Ai venit să mă ucizi, Bryson? Ar fi nostim. Mă ţin în 
viaţă cu blestematele astea de aparate. Ajută cadavrul să res- 
pire. Ca și pe afurisita de CIA. M-am săturat. 

— Nu ești ușor de găsit, spuse Bryson. 

— Fiindcă nu vreau să fiu găsit, Bryson. N-am rude care 
să mă viziteze pe patul de moarte şi ştiu ce se întîmplă la 
Langley cînd aud că ești bolnav — îţi rup sigiliul de la seif, îţi 
scotocesc prin dosare, îți golesc biroul. Ca în Uniunea 
Sovietică — premierul se duce în vacanţă la Ialta și cînd se 
întoarce își găsește echipa în cutii cu mortar pe o stradă de 
lîngă Kremlin. Tuşi gutural: Trebuie să-ţi acoperi flancurile. 

— Pentru cît timp? 

Întrebarea lui Bryson era incisivă, nemiloasă, menită să 
provoace. Dunne îl privi o vreme înainte să-i răspundă. 

— Acum șase săptămîni mi s-a diagnosticat un cancer 
pulmonar în metastază. Am făcut un tratament de ultim mo- 
ment — chimioterapie, chiar și radiații. Mizeria e în stomacul 
meu, în oase... în afurisitele de mîini şi chiar şi în picioare. 
Ştii că mi-au ordonat să nu mai fumez? Asta-i absolut nostim. 
Mi-am zis, ce naiba, poate că ar trebui să urmez o dietă 
vegetariană, să văd cît de bine mi-o face. 

-M-ai îmbrobodit bine, zise Bryson, neobosindu-se să-şi 
ascundă iritarea. Ai ticluit o minciună complicată despre 
trecutul meu, despre Directorat, despre cum a început el și ce 
punea la cale... Asta ca să mă folosești ca pe o unealtă 
personală? Să-ţi rezolv treburile murdare, să mă întorc la 
Directorat ca să aflu ceea ce noi... Se opri, mirîndu-se că 
folosise pronumele „noi“. Așa gindesc eu despre mine, despre 
ei? Fac parte din „noi“, încă o dată fac parte dintr-o agenție 
care nu există? se întrebă Bryson şi continuă: ... ceea ce noi: 
ştiam despre Grupul Prometeu? Fiindcă noi eram singura 
agenție de informaţii din lume care reuşise să afle ce se 
întîmpla? 

— Şi ce-aţi aflat, la urma urmei? Un rahat. Zîmbi sumbru, 
apoi începu din nou să tuşească. Eu sînt ca Moise. N-o să 

trăiesc să văd Pămîntul Făgăduinţei, dar am arătat drumul. 
Asta-i tot. 

— Pămîntul Făgăduinţei? Al cui „Pămînt al Făgăduinţei“? 
Al lui Gregson Manning? 

— Las-o baltă, Bryson, spuse Dunne şi închise ochii, cu 
un zîmbet amar. 

Bryson se uită la punga cu lichid limpede ce atîrna pe 
postamentul de lîngă Dunne. Pe ea scria „Ketamină“. Un 
sedativ, dar avea şi alte întrebuințări. În cantităţi potrivite, 
putea provoca euforie şi delir; fusese folosit ocazional în chip 
de ser al adevărului, atît de Directorat, cît şi de CIA. Găsi 
robinetul şi-l întoarse, ca să mărească debitul. 

— Ce dracu’ faci? zise Dunne. Nu mă deconecta. Morfina 
nu mai are nici un efect, așa că m-au trecut pe calmante mai 
puternice. 

Debitul sporit al opiaceului avu efect imediat. Dunne se 
înroși şi începu să transpire abundent. 

— Nu te-ai prins, nu-i aşa? 

— De ce anume? 

— Ai auzit ce s-a întîmplat cu puștoaica lui? 

— A cui puștoaică? 

— A lui Manning. 

Elena obținuse biografia lui Manning. 

— A avut o fată care a fost răpită, nu? 

- Răpită? Asta nu-i nimic, Bryson. Tipul era divorțat şi 
avea o fată de opt ani care însemna totul pentru el. Vizita 
Manhattanul, era tratat cu onoruri... o chestie caritabilă, fiica lui, 
Ariel, se afla în apartamentul lui de la Plaza cu guvernania... 
cînd se întoarce o găseşte pe guvernantă moartă. Fata dispăruse... 

— lisuse! 

— Nişte şmecheri... au făcut un ciubuc... Glasul i se 
Stingca. El a plătit răscumpărarea... nimic... au dus-o pe fată 
la o cabană izolată... Pennsylvania. Îl scutură unealt acces de 
tuse. Manning... n-a pierdut vremea... 

Dunne tăcu. Bryson aşteptă un moment. Oare mărise 

prea mult doza? Se ridică şi potrivi din nou robinetul, chiar 
în clipa cînd Dunne redeschise ochii. 

— Tipul are un mare imperiu de electronice... s-a oferit 
să ajute FBI-ul... să-și rezolve problemele... Noi avem sateliți, 
doar că nu-i putem folosi... sînt deconectați... blestematu” de 
ordin 1233... Ce dracu’ o... Ochii lui Dunne începură să vadă 
mai clar. Idioţii de la Justiţie n-or să aprobe interceptarea... 
telefoanelor mobile ale răpitorilor... Toată treaba rasolită de 
rahaturile biro... birocratice. Protejarea intimităţii criminalilor. 
În timpul ăsta fetița aia frumoasă de opt ani... îngropată de 
vie într-un coşciug la un metru sub pămînt... se asfixia lent. 

— Doamne Sfinte... Ce coșmar! 

— Manning n-a mai fost acelaşi după asta. A văzut lu- 
mina. 

— Ce... ce este „lumina“? 

Dunne dădu din cap și zîmbi ciudat. 

Bryson se ridică. 

— Unde-i Lanchester? întrebă el. Se spune că e în vacanţă, 
în nord-vestul Pacificului. E o mare aiureală — la vremea asta 
nu-i acolo. Unde e? 

— Unde sînt cu toţii. Toată gaşca lui Prometeu, mai puțin 
subsemnatul. Unde dracu” crezi? Lîngă lac. 

— Lîngă lac...? 

— La casa lui Manning. Lîngă lacul ăla, dincolo de Seattle. 
Glasul îi devenea tot mai slab. Ochii i se închiseră. Acum 
pleacă, Bryson. Nu mă simt prea bine. 

— Care-i obiectivul? întrebă Bryson. Care-i rostul? 

— E un mărfar afurisit care-o să se năpustească asupra 
ta, amice, spuse Dunne. Se opri şi horcăi aproape un minut. 
Nu poate fi oprit, continuă el. Ai ajuns prea tîrziu. Mai bine 
te-ai da dracului la o parte din drum. 

Bryson observă pe cineva apropiindu-se dinspre coridor: 
un negru suplu, un infirmier. Omul i se păru cunoscut. Dar 
de unde? 

Se ridică brusc şi părăsi încăperea; instinctele îl avertizau 
despre iminența unor necazuri. Mergea grăbit — un medic 

suprasolicitai, veşnic în întîrziere la următoarea consultație. 

Cînd ajunse la capătul coridorului, se întoarse şi-l văzu 
pe negru intrînd în camera lui Dunne. Omul îi era foarte 
cunoscut. 

Bryson intră într-un hol plin cu automate pentru diverse 
produse, frămîntîndu-şi creierul. De unde-l cunoştea, din ce 
operaţiune, din ce țară? Sau poate din viața civilă, de pe cînd 
era profesor? 

Se întoarse şi privi în lungul holului principal spre camera 
lui Dunne. Nevăzînd pe nimeni în preajmă, pomi spre ea, 
intenționînd să arunce în trecere o privire prin cameră, ca să-l 
zărească pe infirmier. 

Se apropie. Uşa era deschisă. Privi înăuntru: era doar 
Dunne, care dormea. 

Nu. 

Tonul continuu al monitorului cardiac îl făcu să privească 

mai atent. EKG-ul, de obicei zimţat, era acum o linie dreaptă. 
Inima lui Dunne nu mai bătea. Omul era mort. 
___ Pătrunse în încăpere. Faţa lui Dunne era albă ca varul. 
Întorcîndu-se către postament, văzu că robinetul de la 
Ketamină fusese deschis complet; punga cu lichid era aproape 
goală. 

Infirmierul deschise robinetul. E? î! omorise pe Dunne. 

Fuseseră supravegheați tot timpul. „Infirmierul“ — 
oricine-ar fi fost — îl ucisese pe Dunne. 

Pentru că vorbise? 

Bryson ieşi în fugă din ospiciu. 


— Domnule, am reperat ceva. 

Încăperea era înțesată cu grupuri de monitoare plate, 
expunînd imagini de mare rezoluție, mereu altele, transmise 
de sateliți geostaționari. Ea se afla la nivelul superior al unui 
complex comercial din Sunnyvale, California, deasupra unui 
centru de nutriţie dietetică, imensele dispozitivE electronice 
fiind astfel ascunse privirilor curioase. 

Tînărul specialist în comunicații arătă spre monitorul 23 A 

şi se îndreptă grăbit către el. Superiorul lui, un bărbat de vîrstă 
mijlocie, purtînd nişte căști conectate la o linie telefonică, se 
apropie de ecran și studie imaginea. 

— Chiar acolo — un Buick verde, zise tînărul. Plăcile de 
înmatriculare sînt aceleaşi. Şoferul e bărbat. In dreapta lui stă 
o femeie. 

— Identificarea facială? 

— Pozitivă, domnule. E confirmată. Ei sînt. 

— Care-i direcția? 

— Spre sud. 

Superiorul dădu din cap. 

— Trimiteţi echipa 27, ordonă el. 


Trebuia să ajungă imediat la Seattle, să găsească cel mai 
apropiat aeroport și de-acolo să ia o cursă comercială sau un 
charter. Obiectivul era casa de lîngă lac a lui Gregson Man- 
ning. Dincolo de Seattle. Grupul Prometeu se aduna acolo. 
O întîlnire — ca să facă ce? 

Orice ar fi făcut, se vor afla cu toţii acolo. 

Trebuia să ajungă neîntîrziat. 

- Infirmierul, începu Bryson și se opri brusc. Simți că îl 
cuprinde amețeala, Prin minte i se perindau imagini dintr-un 
trecut apropiat: un buncăr din beton în parcul Rock Creek. 
Şoferul lui Dunne năvălind înăuntru, cerînd să-și vadă şeful. 
Un negru suplu, agil, musculos — Solomon, trăgînd în el; 
acelaşi bărbat zăcînd mort, prăbușit pe ciment, cu sîngele 
şiroind din pieptul rănit după ce fusese împuşcat de şeful lui. 

Începea să priceapă. 

— Era şoferul lui Dunne. Evident, un om al lui Prometeu. 

— Dar... parcă spuneai că a murit, că Dunne l-a ucis! 

— Lisuse, ce-am putut să cred! Toate serviciile secrete au 
specialiști pentru efecte speciale — pungi cu sînge, mici 
încărcături explozive declanșate de o baterie — mi se pare că 
le zice amorse —, toată colecția de trucuri! Eu eram oaia 
rătăcită, iar Dunne trebuia să pună la cale ceva spectaculos 
ca să mă readucă la turmă... Stai... ascultă. 

Ba îşi înclină capul. 

— Ce auzi? 

Era cu siguranță huruitul depărtat al unui elicopter. Nu 
se aflau lîngă vreun hangar pentru elicoptere sau în preajma 
vreunui cîmp de aterizări. 

— E un elicopter, dar un model extrem de silențios. 
Trebuie să fie exact deasupra noastră. Ai în geantă vreo 
oglindă pentru machiaj sau o pudrieră? 

— Sigur. 

— Vreau să cobori geamul, să ridici oglinda şi să priveşti 
prin ea cerul de deasupra. Uită-te fără să vii văzută. 

— Crezi că ne urmăreşte? 

— De cîteva minute; zgomotul se aude constant, nici mai 
tare, nici mai încet. 

Ea deschise pudriera şi o scoase prin geamul lăsat. 

- E ceva, Nicholas. Da. Un elicopter. 

- Fir-ar să fie, mormăi Bryson. 

Un indicator pe lîngă care tocmai trecuseră anunța un 
popas la o mie cinci sute de metri distanță. Acceleră şi intră 
pe banda din dreapta, în urma unei rable ce se opri în parcarea 
popasului. Caroseria mașinii tip El Dorado era ruginită, o 
parte din țeava de eșapament atîrna, aproape atingînd solul, 
iar capota era legată cu sfoară. Bryson îl privi coborînd pe 
şofer — un individ șleampăi, cu ochi tulburi şi păr lung, 
îmbrăcat cu niște pantaloni jegoși, un tricou negru pe care 
scria „Grateful Dead“ sub o jachetă militară verde şi cu o 
beretă neagră pe cap. Un golan, își zise Bryson. Un bețivan. 

— Ce vrei să faci? întrebă Elena. 

— Să iau contramăsuri. 

Bryson luă niște hîrtii din torpedoul mașinii închiriate. 

— Urmează-mă. la-ţi geanta şi tot ce mai ai la tine. 

Uimită, ea cobori din mașină. 

— Íl vezi pe tipul care tocmai a coborit din rabla aia? 

— Ce-i cu el? 

— Să nu-i uiţi faţa. 

— Cum aș putea-o uita? 

— Aşteaptă aici pînă cînd iese. 

Bryson intră în restaurant și constată că şoferul jegos nu 
era nici la coadă, nici la vreo masă. Poate e la vreun automat 
și îşi cumpără țigări, bomboane sau apă minerală, ori la 
toaletă, îşi spuse el. Golanul nu era la automate, ci în toaletă. 
Bryson îi văzu bascheţii negri scîlciaţi pe sub uşa unei cabine. 
Se ușură, apoi se duse la chiuvetă şi se spălă pe mîini. În cele 
din urmă, omul ieşi din cabină şi veni la chiuvetă. Bryson 
rămase surprins; nu și-ar fi imaginat că tipul ținea la igienă. 
El îi prinse privirea în oglindă. 

— Hei, spuse Bryson, vreau să-ţi cer un serviciu. 

Vagabondul îl privi bănuitor şi tăcu cîteva clipe înainte 
de-ai răspunde. Fără să se uite la Bryson, zise cu ostilitate: 

— Ce anume? 

— Ştiu că poate părea ciudat, însă aș vrea să te duci pînă 
afară, să vezi dacă soţia mea e acolo. Am impresia că m-a 
urmărit. 

— Scuze, şefu”, io mă cam grăbesc. 

Își scutură mîinile şi se uită în jur după un prosop de 
hîrtie. 

— Ascultă, sînt disperat. O să te răsplătesc pentru timpul 
pierdut. 

Scoase un teanc de bancnote şi extrase două de douăzeci 
de dolari. 

— Doar să te uiţi, atît. Să-mi spui dacă ai văzut-o. 

— Of, şefu’. N-au prosoape de hirtie. Urăsc chestiile alea 
cu aer cald. 

Îşi scutură apa de pe mîlini, apoi luă bancnotele oferite. 

— Sper că nu-i vreo înscenare, șefu”, că o-ncurci rău. 

— E pe bune, șefu”. Zău că-i pe bune. 

— Cum arată? 

— Brunetă, vreo treizeci de ani, bluză roşie, fustă cafenie. 
Foarte drăguță. N-ai cum să n-o recunoşti. 

— Păstrez banii chiar dacă nu-i acolo? 

— A, da, sigur. Eu sper să fi plecat. Bryson se gîndi o 
clipă. Întoarce-te să-mi spui şi-ţi mai dau încă pe-atît, 

— Mamă, nu'ş ce dracu” ai de gînd, şefu', zise golanul, 
dînd din cap în timp ce ieșea din toaletă. 

Trecu pe lîngă automate, ieși din restaurant şi se uită în 
jur. Elena stătea în apropiere, jucîndu-și rolul, privind în stînga 
şi în dreapta, cu o expresie furioasă. 

După un minut, omul se întoarse la toaletă. 

— Da, am văzut-o. l-o tipă furioasă. 

— La naiba, spuse Bryson, întinzîndu-i individului încă 
două bancnote de douăzeci. Trebuie să scap de cățeaua aia. 
Sînt disperat. 

Scoase din nou teancul de bancnote şi numără două mii 
de dolari. 

— A ajuns să-mi facă viața un coşmar, zise el. 

Golanul se uită la bancnote cu lăcomie şi întrebă bănuitor: 

— Acu” ce mai e? N-o să fac nimic ilegal sau ceva... nimic 
care să mă bage în belea. 

— Nu, nu, sigur că nu. Nu mă înțelege greșit. Nimic de 
genul ăsta. 

În toaletă intră alt bărbat, care-i privi prudent pe cei doi, 
înainte de a folosi pisoarul. Bryson tăcu pînă cînd omul plecă, 
pe urmă spuse: 

— El Dorado ăla vechi e al tău? 

— Da, i-o rablă — ce-i cu el? 

— Vreau să ţi-l cumpăr. Îţi dau două mii de dolari. 

— Nu ţine, șefu”, am băgat douășcinci de sute în ea. 

- Hai să zicem trei mii. Bryson îi arătă cheile Buickului. 
Poţi să iei maşina mea. 

— Să nu fie ciordită. 

— Nu-ţi face griji. 

— Hei, păi e-nchiriată, zise omul bănuitor, văzînd eticheta 
agenţiei Hertz. 

— Corect. Chiria e plătită şi poți s-o laşi, unde vrei, mă 
ocup eu de returnare. 

Golanul se gîndi timp de un minut. 

— N-aş vrea să te-ntorci la mine și să te plîngi că mașina-i 

o rablă. Are două sute optzeci de mii de kilometri la bord. 
- Nu-ţi face probleme, Nu te cunosc, nici nu ştiu cum te 
cheamă. N-o să mă mai vezi vreodată. Vreau doar ca mașina 
ta să mă facă pierdut de soția mea. Pentru mine asta contează. 

— Înseamnă că merită treişcinci de sute. 

— Da, da, spuse Bryson voit iritat. 

— Am lucruri în ea. 

— Păi du-te să le iei şi întoarce-te aici. 

Vagabondul se duse în parcare, luă din portbagaj un sac 
verde de marinar și începu să-l umple cu haine vechi, sticle, 
ziare şi cărți, după care se întoarse la toaletă. 

— Îţi mai dau o sută pentru beretă și jachetă. 

Bryson își scoase sacoul scump şi i-l întinse omului. 

— Ja haina mea. Ai făcut o afacere grozavă. Plus că ţi-ai 
vîndut maşina de trei ori mai scump decît face. 

— l-o maşină bună, șefu', zise omul ursuz. 

— Aşteaptă să ies de-aici înainte de a pleca, bine? 

Golanul dădu din umeri. 

— Cum vrei. 

Bryson luă cheile rablei şi-i strânse mîna golanului. 

Acesta se postă la fereastra de lîngă automate urmărind 
ce se petrece afară. Mașina opri și omul o văzu, spre 
surprinderea lui, pe soția brunetă cu bluză roșie alergînd spre 
automobil şi sărind în el. Apoi mașina demară. 


Elicopterul Bell 300 plana deasupra popasului de pe 
şosea. 

— Avem o identificare vizuală pozitivă, rosti în microfon 
observatorul de pe scaunul din față, privind prin binoclu. 

Îi văzu pe bărbatul în sacou albastru suindu-se în Buickul 
de ultimul tip. 

— Recepţionat, răspunse o voce. O să trecem la 
supravegherea prin satelit, așa că mai spune-mi o dată numărul 
Buickului. 

Observatorul își potrivi binoclul pînă cînd văzu placa de 
înmatriculare, apoi citi numărul. 

— isuse, uită-te cum conduce tipul. Probabil că s-a oprit 
să bea ceva — nu-i de mirare că a durat atîta. 

Vocea bruiată se auzi din nou în căști. 

— Ai identificat-o pe femeie? 

- Negativ, răspunse observatorul. Nu era nici o femeie 
cu el. Crezi că a lăsat-o acolo? 


Golanului într-un tircou negru şi cu un sacou albastru 
elegant nu-i venea să creadă ce noroc avusese. Mai întîi dăduse 
şti ftul ăla „pe care nu reuşise să-l vîndă cu cinci sute de dolari, 
pe trei mii cinci sute. Apoi obținuse o maşină închiriată, din 
cîte se părea, pe termen nelimitat. Într-o jumătate de oră, 
cîştigase mult mai mult decît în toată luna. Cui dracu” îi mai 
păsa ce necazuri avea idiotul ăla, care dăduse o grămadă de 
bani ca să scape de nevastă și pe urmă o lăsase pe cățea să 
intre în maşină! 

Dăduse radioul la maximum și mergea cu aproape o sută 
patruzeci de kilometri pe oră, cînd văzu uriașul camion ce se 
îndrepta către el dinspre stînga. ÎI ajunse, apoi îl scoase de pe 
şosea! 

Ce dracu’ însemna asta! Beţivanul smuci volanul spre 
dreapta, în vreme ce camionul cu optsprezece roți îl forță să 
intre pe refugiu. 

— Băga-mi-aş...! răcni el şi sări din mașină, fluturîndu-şi 
pumnul spre șoferul camionului. Ce mă-ta vrei să faci, jigodie? 

De pe scaunul de lîngă şoferul camionului cobori un 
bărbat musculos de vreo patruzeci de ani, tuns scurt. Ocoli 
automobilul, uitîndu-se prin geamuri, apoi lovi cu degetele 
în capacul portbagajului. 

— Deschide-l, ordonă el. 

— Cine mă-ta te crezi, namilă fascistă... ţipă golanul, dar 
se opri brusc cînd văzu pistolul argintiu și plat aţintit spre 
fruntea lui. Of, la naiba! 

— Deschide portbagajul. 

Tremurînd, golanul deschise capota. 

— Trebuia să-mi dau seama c-o s-o pățesc, mormăi el. 

Bărbatul tuns scurt controlă portbagajul, apoi se uită din 
nou la bancheta din spate. Deschise portiera și împunse 
masivul sac marinăresc.Ca să fie sigur, trase două gloanţe în 
el, pe urmă încă două în pernele scaunelor. 

Golanul îl privea tremurînd, îngrozit. 

Bărbatul tuns scurt îi puse cîteva întrebări, apoi puse arma 
la loc. 

— Du-te și te tunde -— şi ia-ți o slujbă, mormăi el şi se 
întoarse la camion. 


— Ce dracu” s-a întîmplat? urlă supraveghetorul aflat în 
centrul de control din Sunnyvale, California. 

— Nu... nu sînt sigur, zise tehnicianul. 

— Ce-i aia de pe bancheta din spate? Dă-mi un prim- 
plan. Aia de-acolo. O sacoşă mare, un fel de sac marinăresc. 
De unde-a apărut? 

— N-am mai văzut-o, domnule. 

- Retransmite imaginea din sectorul S$23-994, ora 
paisprezeceși unsprezece. 

Se întoarse către monitorul alăturat. În cîteva secunde, 
îl văzu pe bărbatul în tricou negru cărînd sacul verde 
marinăresc de la popas către Buick. 

— Acelaşi obiect, zise supraveghetorul. Schimbă 
imaginea. Dă înapoi. De unde-a apărut sacoșa aia? 

După cîteva clipe, îl văzură pe bărbatul cu păr lung 
strîngînd ceva ce părea gunoi, din portbagaj şi de pe scaunele 
din față şi spate ale maşinii ruginite. 

— La naiba! Încadrează vehiculul ăla — repede, acum, 
taie doar imaginea și lipeşte-o, fă o verificare a coordonatelor 
vizuale. 

— Am înţeles. 

După treizeci de secunde, se auzi un clinchet şi 
automobilul El Dorado apăru pe ecran — imagine transmisă 
în direct de satelit. 

— Fă un prim-plan, spuse supraveghetorul. 

- Şoferul e bărbat, pasagerul — femeie, zise tehnicianul. 
Avem confirmarea. Subiectul e din nou în vizor, domnule. 


Ţeava de eșapament a El Dorado-ului arunca nori de 
fum, în vreme ce Elena şi Bryson goneau pe autostradă, Nu 
scăpascră de urmăritori. 

La vreo cincisprezece metri în fața lor, un indicator mare, 
pătrat, anunţa cu litere scrise stîngaci: CAMPING 
CHIPPEWAH. Intrarea era un drum de ţară, brăzdat de 
fâgaşe. 

Bryson privi mai atent şi văzu un semn mai mic atîmînd 
de indicator, pe care era scris ÎNCHIS. 

Zgomotul de deasupra creștea în intensitate: elicopterul 
cobora. 

Își dădu seama ce intenționau urmăritorii. Drumul era 
destul de pustiu și elicopterul se pregătea de atac. 

Bryson coti brusc de pe autostradă şi intră pe drumul de 
țară, care părea să ducă spre o zonă împădurită. 

- Nicholas, ce faci? ţipă Elena. 

- Frunzişul de deasupra o să ne protejeze, îi explică 
Bryson. Poate reuşim să ne pierdem de elicopter. 

- Păi nu l-am pierdut la popas...? 

— Doar pentru o vreme, 

— Nu se mulțumesc să ne urmărească, nu-i aşa? 

— Nu, iubito. Cred că au alte planuri cu noi. 

Huruitul constant îi dădea de înțeles că cei din elicopter 
observaseră manevra lor şi acționaseră în consecință. Drumul 
desfundat ducea într-un luminiş şi continua cu o potecă. 
Mașina nu era potrivită pentru acel teren; șasiul jos se izbea 
mereu de pietre. 

Chiar deasupra lor, în faţă, văzu elicopterul care cobora 
încet. Înaintea lor, la vreo treizeci de metri, era o poiană. 
Maşina gonea printre arbori direct către ea. Bryson apăsă 
brusc pe frînă; spatele mașinii se răsuci, izbindu-se de copaci. 
Elena ţipă involuntar și se ținu de bord. 

— Nu pot întoarce — n-am loc de manevră! 

Chiar în clipa cînd automobilul intra în poiana înverzită, 
elicopterul cobori pînă la vreo şase metri de la pămînt, cu 
partea din față înclinată. 

— Foloseşte pistolul! strigă Elena. 

— N-ajută la nimic — geamul e antiglont și oricum e prea 
departe. 

Aruncă rapid o privire spre elicopter, căutînd turela 
armei, dar văzu un lansator de rachete. Evită în ultima clipă 
să intre într-o cabană, aflată în poiană şi coti brusc pe lîngă ea. 

Se auzi o explozie puternică şi cabana se transformă într-un 
balon de foc. Cei din elicopter trăgeau cu muniţie incendiară, 
un fel de rachete! 

Elena ţipă din nou. 

- Trag spre noi! Încearcă să ne ucidă! 

Bryson aruncă o privire piezişă spre elicopter şi văzu că 
acesta se pregătea să tragă din nou. Răsuci violent volanul 
spre stînga. 

Altă explozie! La cîțiva pași de automobil. 

Concentrează-le! Nu te zăpăci, nu te uita — 
concentrează-te! 

Trebuie să existe o scăpare, dar — unde? Trebuie să ieşi 
din poiana asta, din calea rachetelor! gîndea Bryson. 

N-avem unde merge, n-avem cum ieşi din vizorul lor, 
oriunde ne poate ajunge o rachetă! 

Iisuse Hristoase! 

O rachetă trecu atît de aproape, încît aproape că atinse 
caroseria mașinii, după care lovi un stejar bătrîn şi explodă. 
Focul mistuia totul în jurul lor. 

— Doamne! se auzi el strigînd. Era îngrozit. 

Pe urmă observă un pod. O cărare scurtă cobora spre un 
rîu lat, cu apă tulbure, peste care trecea alt pod şubred, din 
grinzi vechi de lemn. Apăsînd pedala accelerației pînă la 
podea, porni cu toată viteza drept spre el. Elena ţipă: 

— Ce faci? Nu poţi — podul n-o să reziste, nu e pentru 
maşini! 

Copacii din fața lor explodară, după ce altă rachetă își 

rată milimetric ţinta. Plonjară direct în acel infern. Preţ de o 
secundă sau două, totul fu alb-auriu, în timp ce flăcările se 
prelingeau pe geam. Depășiră incendiul apropiindu-se de podul 
de lemn, care se legăna primejdios la trei metri deasupra rîului. 

— Nu! ţipă Elena. N-o să ne ţină! 

— Repede, coboară geamul de lîngă tine, strigă Bryson, 
făcînd şi el acelaşi lucru. Şi inspiră adînc. 

- Ce...? 

Elicele elicopterului huruiau tot mai aproape. 

Bryson acceleră și mașina țîșni înainte, izbindu-se de 
parapetele de lemn. 

— Nu! Nicholas! 

Senzaţia fu una de mişcare lentă, de parcă timpul se oprise 
în loc. Maşina se balansă înainte, apoi plonjă în apă. Bryson 
răcni, strîngînd volanul; Elena se agăță de el, țipînd. Impactul 
fu cumplit. Înainte de a se scufunda în apele tulburi, Bryson 
auzi o explozie chiar în spatele lor; se întoarse şi văzu podul 
prăvălindu-se într-o cascadă de flăcări. 

Maşina se scufunda; apa cafenie intra pe geamuri, 
umplînd rapid interiorul. Bryson îşi desfăcu centura, apoi o 
ajută pe Elena să şi-o scoată. leşi din mașină, o trase afară și 
pe Elena și înotară pe sub apa sălcie, duşi de curent, pînă cînd 
nu-şi mai putură ține respiraţia și ieșiră amîndoi la suprafață. 

Traseră aer în piept cu lăcomie. 

— Stai aplecată, zise el gîfiind. 

Erau înconjurați de trestii înalte care-i ascundeau vederii. 
Auzea, dar nu vedea elicopterul; făcu semn spre apă, Elena 
dădu din cap, apoi își umplu plămânii cu aer și se scufundară 
din nou. 

Instinctul de conservare îi îndemna să se depărteze cît 
mai mult. Cînd ieșiră din nou la suprafață, camu/laţi de trestii 
şi ierburi, huruitul elicopterului părea să vină de departe. 
Bryson privi spre cer și văzu că elicopterul luase altitudine, 
probabil pentru a supraveghea o arie mai întinsă. 

Urmăritorii lor nu știau dacă au ieşit din mașină sau au 
rămas blocaţi, înecîndu-ne lent... 

— Încă o dată, zise Bryson. 

Inspirară adînc și se scufundară din nou. Aveau acum 
un ritm, o tactică a înaintării: înotau, lăsau curentul să-i ducă, 
iar cînd nu mai rezistau, ieșeau la suprafață, la adăpostul 
vegetației acvatice, pentru a inspira. După vreo jumătate de 
oră de scufundări succesive, Bryson observă că elicopterul 
dispăruse. Urmăritorii renunțaseră, sperînd, fără îndoială, că 
cei doi muriseră. 

În cele din urmă, ajunseră într-un loc unde apa era puţin 
adîncă. Elena își scutură gunoaiele din păr, tuşind de cîteva 
ori înainte de-a putea respira normal. Feţele le erau acoperite 
de noroi. Pe Bryson îl pufni râsul. 

— Deci aşa a decurs viața ta, spuse Elena. Ți se pare 
normal, nu? 

— Asta nu-i nimic. Să te fi scufundat în canalele din 
Amsterdam! Trei metri adîncimc, din care o treime numai 
noroi şi gunoaie și biciclete abandonate — cu muchii ascuţite 
şi ruginite în care te zgîrii. Asta a fost doar o baie 
înviorătoare. 

Se cățărară pe malul rîului, cu hainele șiroind de apă. 
Vîntul rece îi făcu să tremure. 

La aproximativ un kilometru distanță de campingul 
Chippewah se aflau un bar şi un restaurant. Uzi leoarcă și 
dîrdîind, murdari de noroi, se așezară la bar şi comandară o 
cafea fierbinte, vorbind încet și ignorînd privirile curioase ale 
barmanului și clienţilor. 

La un televizor montat pe perete se transmitea un film 
serial. Barmanul luă telecomanda și trecu pe canalul CNN. 

Chipul aristocratic al lui Richard Lanchester ocupa 
întregul ecran, într-o secvenţă de arhivă filmată în timpul uneia 
dintre numeroasele sale apariţii în fața Congresului. Crainicul 
spunea: „... surse afirmă că va fi numit în fruntea noii agenții 
de securitate internațională. Reacţiile de la Washington au 
fost favorabile. Lanchester, despre care se spune că se bucură 

acum de o scurtă vacanță în nord-vestul Pacificului, n-a putut 
fi contactat pentru comentarii...“ 

Elena tresări. 

— Sînt pregătiți, șopti ea. Nici măcar nu-și mai dau 
osteneala să sc ascundă. Doamne Sfinte, ce au de gînd — ce 
se întîmplă de fapt? 

Două ore mai tîrziu, închiriară un avion particular spre 
Seattle. 

Discutară îndelung, făcură planuri, stabiliră strategii. Se 
încurajară reciproc, încercînd să nu se gîndească la spusele 
lui Harry Dunne: Afi ajuns prea tirziu. 

partamentul lor de la hotelul Four Seasons, situat 

convenabil lîngă Autostrada Interstatală 5, părea 

cea mai bună alegere pentru a trece neobservați. Ei îl 

iransformaseră într-un centru de comandă: cra plin de hărți, 
echipament cibernetic, cabluri, modemuri și imprimante. 

Încordarea era aproape palpabilă. Descoperiseră centrul 
nervos al unei organizații din umbră, cunoscută drept Grupul 
Prometeu, și locul întîlnirii din acea seară, care se putea solda 
cu consecinţe grave. Afirmațile delirante ale lui Harry Dunne 
fuseseră confirmate pe mai multe căi. Agenţiile de închiriere 
a limuzinelor declaraseră că nu aveau nimic disponibil 
deoarece în acea seară avea loc o „recepție“. Cei mai mulți 
patroni fuseseră discreti, doar unul dintre ei nu se abținuse și 
scăpase numele gazdei: Gregson Manning. 

La Aeroportul Tacoma din Seattle sosiseră toată ziua 
curse aeriene, VIP-urile fuseseră întîmpinate și escortate. Nu 
fu dezvăluit numele nici unui invitat. Totul era înconjurat de 
un mister la fel de mare ca cel ce părea să învăluie viața şi 
caricra lui Gregson Manning. Două sau frei versiuni 
„sterilizate“ ale vieții sale fuseseră distribuite cu zgîrcenie 
jurnaliștilor, publicate la loc de cinste, şi reluate la nesfirşit. 

Drept rezultat, deși se scrisese mult despre Manning, se știau 
foarte puţine lucruri despre el. 

Cei doi avură mai mult succes în obținerea informaţiilor 
despre faimoasa vilă a lui Manning de pe țărmul lacului aflat 
lîngă Seattle. Construirea acelei fortărețe cibernetice, a acelei 
aşa-zise „case inteligente“ durase mai mulţi ani și fusese 
însoţită de numeroase comentarii în presă, multe din ele fiind 
speculații aberante. Aparent, după o perioadă în care încercase 
să suprime relatările despre casa lui, Manning sc răzeîndise şi 
încercase să le controleze, ceea ce reuşise. Clădirea era 
descrisă cu uimire în „impresii“ publicate în reviste precum 
Architectural Digest şi Ilouse & Garden, în diverse relatări 
ale agențiilor de presă, în The New York Times Magazine şi 
The Wall Street Journal. 

Numeroase articole erau însoțite de fotografii. Descrierile 
sumare, deşi incomplete, permiteau Elenei și lui Bryson să 
schiţeze planul clădirii şi să identifice destinaţia multor 
încăperi. Proprietatea, în stil futurist, în valoare de o sută de 
milioane de dolari, era adînc înfiptă în panta dealului; o mare 
parte a ei se afla sub pămînt. Exista o piscină acoperită, un 
teren de tenis, o sală de cinematograf cu dotări ultramoderne, 
săli pentru întruniri, săli de sport cu plase elastice, o pistă de 
bowling, un teren de tir, un teren de baschet, o pajiște pentru 
golf. Peluza din fața vilei — Bryson își notă cu grijă amănuntul — 
dădca direct pe malul lacului, unde se aflau două pontoane 
pentru ambarcaţiuni. Sub peluza din față fusese construit un 
uriaș garaj din beton şi oțel. 

Bryson constată cu uimire că vila lui Manning era 
complet automatizată: toate dispozitivele electronice, toate 
instalaţiile erau conectate la o rețea și controlate atît local, cât 
şi de la distanță, din sediul de la Seattle al companiei 
Systematix. Casa era programată să îndeplinească orice 
dorință a locuitorilor și a oaspeţilor săi. Fiecare vizitator 
primea o insignă electronică, programată cu ceea ce-i plăcea 
şi ce nu, cu gusturile și preferințele sale, de la artă plastică la 
muzică, de la iluminat la temperatură. Semnalele erau 

transmise de la insignă spre sute de senzori. Oriunde se 
deplasau oaspeţii prin casă, lumina scădea ori sporea, con- 
form dorinței lor, temperatura se modifica, muzica preferată 
începea să se audă dintr-un sistem acustic camuflat. În pereți 
erau instalate ecrane video, deghizate sub forma unor rame 
de tablouri, care expuneau o selecţie de lucrări în permanentă 
schimbare, cuprinzînd vreo douăzeci de milioane de imagini 
ale unor opere de artă, cărora Manning le achiziționase discret 
dreptul de expunere. Vizitatorii casei puteau vedea pe pereţi 
doar lucrările pe care le îndrăgeau, [ie că era vorba despre 
celebrele icoanc rusești ori despre tablouri de Van Gogh, 
Picasso, Monet, Kandinsky sau Vermeer. Se părea că rezoluţia 
monitoarelor video era atît de bună, încît oaspeţii erau 
surprinşi atunci cînd aflau că nu priveau de fapt nişte tablouri. 

Din păcate, puține lucruri fuseseră date publicității în 
legătură cu sistemul de securitate al paradisului tehnologic al 
lui Gregson Manning. Tot ce reuși să descopere Bryson consta 
în accea că era un sistem foarte riguros; existau videocamere 
ascunse peste tot, pînă și în interiorul pereților de piatră, și că 
insignelc electronice pe care le purtau vizitatorii şi personalul 
mai aveau şi alt rol pe lîngă schimbarea muzicii şi a intensității 
luminii: stabileau locul unde se afla fiecare oaspete, cu o eroare 
de cincisprezece centimetri. Se spunea că sistemul era 
monitorizat de la sediul lui Systematix. Se zvonca că zona 
cra păzită mai bine decît Casa Albă. 

Nici o surpriză, îşi zise Bryson încrîncenat. Manning 
are mai multă putere decit preşedintele. 

— Ne-ar ajuta mult dacă am obține planurile clădinii, spuse 
Bryson după ce el și Elena cercetară teancurile de articole 
fotocopiate de la biblioteca publică şi pe cele luate de pe 
Internet. 

— De unde? 

— E de aştepat să se afle la primărie. Ar trebui să se afle 
la primărie încuiate şi sigilate, dar am o mare băhuială că s-au 
„pierdut“. Oameni ca Manning aranjează deseori să fie 
„rătăcite“ copiile de la primărie ale unor documente „deli- 

cate“. Iar arhitectul, din nefericire, locuieşte şi lucrează la 
Scottsdale, Arizona. Probabil că el are planurile originale, 
dar n-avem timp să mergem pînă în Arizona, aşa că va trebui 
să improvizăm. 

— Nicholas, spuse Elena, privindu-l neliniştită, ce ai de 
gînd să faci? 

— Trebuie să pătrund înăuntru. Acolo e sediul conspirației, 
iar singura cale de-a o spulbera e să-i înfrunt şi să fiu martor 
ocular. i 

— Martor ocular? 

— Da, să-i studiez pe membri. Să văd cine sînt. Să le fac 
fotografii, să înregistrez dovezi video, să scot totul la lumina 
zilei. E singura soluție. 

— Dar, Nicholas, e ca şi cum ai încerca să te infiltrezi la 
Fort Knox, nu-i așa? 

— Pe de-o parte mai ușor, pe de alta, mai greu. 

— Dar și mai primejdios. 

- Da, mult mai primejdios. Mai ales fără sprijinul 
Directoratului. Sîntem singuri. 

— Avem nevoie de Ted Waller. 

— Nu știu cum să dau de el. 

— Dacă mai trăiește, o să ia el legătura cu noi. 

— Ştie cum. Posturile telefonice au roboţi, mesajele 
codificate sînt primite și transmise de cine trebuie. O să mai 
verific, dar n-a ieşit încă la suprafață. Are talentul de-a dispărea 
fără urmă dacă situația o cere. 

— Dar încercarea de-a intra pe proprietatea lui Manning 
de unul singur... 

— O să fie grea, dar cu ajutorul tău — cu experiența ta în 
materie de computere — s-ar putea să avem o şansă. Unul 
dintre articole menționa că sistemul de securitate de la vila 
lui Manning e monitorizat atît local, cît şi de la sediul lui 
Systematix. 

— Asta nu prea ne ajută — probabil că sediul central e şi 
mai păzit decît reședința lui Manning. 

Bryson încuviință. 

— Fără îndoială. Însă punctul vulnerabil ar putea fi chiar 
legătura. Cum ar putea fi conectată casa la sediul companiei? 

— Sînt sigură că au folosit cea mai sigură metodă posibilă. 

— Care-i aia? 

— Cablu optic. Îngropat în pămînt, legînd efectiv cele 
două locuri. 

— Cablurile optice pot fi interceptate? 

Ea ridică brusc privirea, surprinsă, apoi se lumină la față. 

— Aproape toată lumea crede că e imposibil. 

— Dar tu? 

— Eu ştiu că e posibil. 

— De unde știi? 

— Am făcut-o. Acum cîţiva ani, Directoratul a inventat 
nişte tehnici inteligente. 

— Ştii s-o faci? 

— Sigur. E nevoie de nişte dispozitive, care se pot găsi la 
un magazin bine aprovizionat cu aparatură cibernetică. 

Bryson o sărută. 

- Grozav. Am de cumpărat multe şi aș vrea să fac o 
supraveghere a casei și proprietăţii lui Manning, dar, mai întîi, 
trebuie să dau un telefon în California. 

— Cine e acolo? 

— O companie din Palo Alto cu care am avut de-a face 
sub unul dintre pseudonimele mele de la Directorat. A fost 
întemeiată de un emigrant rus, Victor Șevcenko, un geniu 
în materie de optică. A obținut un contract cu Pentagonul, 
dar vindea echipamente secrete, mai puţin cunoscute, pe 
piața neagră. L-am cunoscut în timpul unei operațiuni 
internaționale sub acoperire. L-am lăsat în pace, n-am 
raportat justiţiei activităţile lui, gîndindu-mă că ar fi mai util 
în chip de ghid către peştii mai mari. Mi-a rămas profund 
recunoscător pentru indulgența mea, iar acum a sosit timpul 
să se revanșeze. Victor e unul dintre foarte puţinii furnizori 
ai instrumentului pe care-l caut, iar dacă dau de el, ni l-ar 
putea trimite pînă diseară. 

Bryson petrecu următoarea oră supraveghind discret 
proprietatea lui Manning, din pădurea alăturată, folosind un 
binoclu mic, dar puternic. 

Proprietatea de pe malul lacului ocupa o suprafață de 
două hectare. De cealaltă parte se afla o gospodărie mult mai 
modestă, de vreo șase mii de metri pătrați. 

Sistemul de securitate, cel puţin cît putea să observe 
Bryson, era extrem de sofisticat. Gardul exterior avea doi 
metri şi patruzeci înălțime şi era prevăzut pe toată lungimea 
lui cu o rețea de senzori de presiune conectaţi prin cablu op- 
tic, ceea ce excludea escaladarea sau încercarea de a pătrunde 
prin el. Gardul avea o temelie din beton, ceea ce îngreuia 
săparea unui tunel pe sub el. Sub stratul de deasupra al 
terenului din fața gardului era îngropat un sistem de senzori 
de presiune, legaţi tot prin cablu optic, care detecta paşii 
intruşilor de la o anumită greutate în sus: presiunea exercitată 
asupra senzorilor disturba fluxul luminos şi declanșa alarma. 
In plus, întreaga zonă era supravegheată de videocamere 
moniate pe stîlpii plantați de-a lungul gardului. Și totuşi fiecare 
sistem de securitate are punctele sale vulnerabile. În cazul 
acesta, în primul rînd era pădurea care se învecina cu 
proprietatea lui Manning. Apoi lacul, pe care Bryson îl 
considera cea mai bună cale de-a se infiltra nedetectat. Se 
întoarse la jeepul închiriat, ascuns printre arbori, departe de 
drum. Coborînd cu maşina pe calca de acces, trecu pe lîngă o 
camionetă albă, care cotea spre poarta vilei lui Manning. Pe 
caroserie erau scrise cuvintele Fabulous Food. Furnizori, fără 
îndoială, pregătind festivitățile din acea seară, Aruncă o privire 
spre pasagerii camionetei şi îi veni o nouă idee. 

Găsi un magazin de articole sportive, specializat în 
accesorii pentru alpinism. Era o prăvălie mare, bine 
aprovizionată, care avea şi articole pentru vînători, ceea ce îi 
asigura o economie de timp. Din păcate, echipamentul pentru 
înot subacvatic trebuia să-l cumpere din altă parte. În catalogul 

firmelor comerciale găsi adresa unui depozit de produse 
industriale, care aproviziona companiile de construcții, 
instalatorii de linii telefonice, spălătorii de geamuri și așa mai 
departe; acolo, găsi exact ce căuta: un troliu electric portabil, 
cu baterii, silențios, cu un lagăr ușor de aluminiu și ancoră ce 
se strîngea automat — 67,5 metri de cablu din oţel, un dispozitiv 
de control al coboririi şi un mecanism centrifugal de frînare. 

La o companie ce furniza subansambluri pentru 
ascensoare găsi piesele pe care le căuta, iar la un depozit de 
furnituri militare, un funcţionar îi recomandă un teren de 
vînătoare din apropiere. Acolo cumpără cu bani gheață un 
pistol semiautomat de calibru 45, de la un tînăr cu aspect 
neglijent care i-l verifică împărtăşind dezgustul lui Bryson 
față de blestemata lege a controlului armelor. 

Baterii și cablu telefonic găsi imediat la o prăvălie cu 
articole electrice. Se aştepta să descopere mai greu un magazin 
cu accesorii pentru actori, însă Hollywood Theatrical Sup- 
ply, de pe North Fairview Avenue, vindea și închiria o gamă 
completă de echipament pentru scenă și platouri de filmare. 

Mai trebuia să obțină o piesă deosebită de echipament 
militar secret. Victor Șevcenko, inventatorul oscilotopului 
catodic virtual, ezitase să se despartă de unul din ele, dar o 
lăsase mai moale atunci cînd Bryson îi spusese că nu exista 
prescripţie pentru încălcarea legii securității naționale 
americane. Această informaţie și cincizeci de mii de dolari 
viraţi în contul din Insulele Cayman al cercetătorului fură de 
ajuns pentru a-i forța mîna. 

Pînă să se întoarcă Bryson la hotel, Elena cumpără ceea 
ce-i trebuia. Găsise chiar și o hartă topografică a terenului 
împădurit din vecinătatea proprietății lui Manning. 

După ce Bryson îi descrise ce văzuse în timpul vizitei 
făcute în zona din jurul vilei lui Manning, ea întrebă: 

— N-ar fi mult mai simplu pentru tine să intri acolo în 
chip de furnizor sau de florar? 

— Nu cred. M-am gîndit la varianta asta, însă florarii sînt 
probabil însoțiți înăuntru și după ce îşi fac treaba sînt conduși 

afară. Presupunînd că aş putea intra cu ei, deși nu cred, mi-ar 
fi aproape imposibil să dispar în casă fără să pun toată lumea 
în stare de alertă. 

— Dar furnizorii intră și stau în timpul festivități, pînă la 
sfârşit... 

— S-ar putea ca furnizorii să-mi fie de ajutor. Dar din 
ce-am înţeles eu despre paranoia serviciului de securitate al 
lui Manning, putem presupune că dosarele tuturor angajaților 
furnizorilor vor fi investigate; oamenii vor fi fotografiaţi şi 
amprentați, iar legitimațiile securizate li se vor înmîna abia 
după sosire. Să pătrund în vilă ca furnizor ar fi aproape 
imposibil. Am închiriat o barcă; e singura cale de-a ajunge la 
mal. 

— Dar... sînt sigură că peluza din faţă e protejată! 

— Fără discuţie. Însă, din cîte mi-am dat eu seama, e cel 
mai puțin protejat loc de intrare. Spune-mi, ce-ai aflat despre 
legătura sistemului de securitate dintre casa lui Manning și 
sediul firmei Systematix? 

— O să am nevoie de o camionetă, îl anunță Elena. 


La periferia oraşului Seattle, Departamentul American 
al Agriculturii deține un garaj, unde angajații Serviciului 
forestier din zona Seattle î îşi țin vehiculele oficiale. În parcarea 
în aer liber de alături se aflau mai multe camionete verzi, 
marcate cu silueta unui pin — blazonul Serviciului forestier. 
Paza era practic inexistentă. 

Bryson o conduse pe Elena în pădurea de lîngă 
proprietatea lui Manning. Ea purta cămaşă și pantaloni verzi, 
achiziționate de la un magazin al armatei, care semănau cu 
uniforma Serviciului forestier american. 

Mai rămăseseră patru ore pînă la ora loviturii - 9 p.m. 
Străbătură pădurea pînă aproape de gardul de maximă 
securitate care marca hotarul proprietății lui Manning, 
oprindu-se la o distanță prudentă față de videocamere şi 
sistemul de detecție cu senzori. Elena căuta un cablu optic 
îngropat care pleca de la vila lui Manning și trecea printr-o 

mică porțiune din pădure. Ştia că este acolo. Casa lui Man- 
ning se afla la aproximativ cinci kilometri de sediul companiei 
Systematix, iar comunicațiile se făceau prin cablu optic. 
Antreprenorul lui Manning depusese o cerere oficială la 
Departamentul Agriculturii pentru a i se înlesni instalarea unui 
cablu optic între casă şi drumul public. Documentul, aflat în 
arhive, uşor obținut prin Internet, menţiona un detaliu care o 
intrigase în mod deosebit pe Elena: necesitatea de a instala 
un releu optic. Era o cutie cu rol de amplificator, pentru 
intensificarea semnalului, deoarece pe distanţe lungi se produc 
întotdeauna scurgeri. 

Un releu putea fi reperat cu ușurință, dacă știai cum să 
procedezi. Singura întrebare era: unde se afla cablul? 

Cîteva minute mai tîrziu, ea formă numărul de telefon 
din Seattle al antreprenorului care instalase kilometrii de 
cablu. 

— Domnul Manzanelli? Numele meu e Nadia; vă sun de 
la Serviciul Geologic. Luăm niște probe de sol pentru testarea 
acidității şi vrem să ne asigurăm că nu tăiem din întîmplare 
vreun cablu optic de pe-aici... 

După ce-i explică în ce zonă a pădurii făcea săpături, 
antreprenorul răspunse: 

— [isuse Hristoase, ce tot spui? Nu-şi mai aminteşte nimeni 
ce scandal ne-aţi făcut cînd am săpat șanțul pe terenul statului? 

— Îmi pare rău, domnule, nu sînt la curent... 

— Blestematul de Serviciu forestier nu voia să ne dea 
aprobarea, iar domnul Manning era dispus să contribuie cu 
jumătate de milion de dolari pentru împăduriri și-așa mai 
departe! Dar nu... a trebuit să instalăm o conductă deasupra 
solului chiar de-a lungul gardului! 

— Domnule, îmi pare foarte rău să aud asta... sînt sigură 
că noul nostru administrator ar aproba bucuros cererea 
domnului Manning. 

— Ai idee cît plăteşte Manning numai pentru taxele pe 
avere? 

- Bine măcar că n-avem cum să tăiem vreuna dintre 

liniile domnului Manning. Cînd mai vorbiti cu el, să-i spuneţi 
că noi, cei de la Serviciul Geologic, apreciem ce-a făcut el 
pentru țară. 

Intrerupse legătura şi se întoarse către Bryson. 

— Veşti bune. Tocmai am economisit mai mult de trei ore. 


Putin după ora patru, Bryson fu înștiințat de către Pa- 
cific Air Freight că primise un colet la Aeroportul Tacom — 
Seattle. Din păcate, nu putea fi livrat la Seattle decît în 
dimineața următoare. 

— Cred că-ți baţi joc de mine! răcni Bryson la telefon. 
Am nevoie de el în seara asta la laboratorul pentru controlul 
calităţii; este vorba de un contract de cincizeci de mii de dolari! 

— Imi pare rău, domnule, dar dacă vă putem ajuta pînă 
atunci... 

Cu cîteva minute înainte de ora șase, Bryson intră în 
camioneta închiriată în terminalul companiei Pacific Air 
Freight de la aeroport, unde instalaţia de patru sute cincizeci 
de kilograme fu încărcată cu ajutorul unei macarale și în 
prezenţa a trei funcționari care-și tot cereau scuze. 

In mai puțin de o oră, se afla în zona împădurită de lîngă 
proprietatea lui Manning la o sută de metri distanță de 
camionul Serviciului forestier. 

Intoarse camioneta astfel încît spatele ei să dea spre gardul 
înalt, destul de departe, pentru a nu fi detectată de 
videocamerele de supraveghere. Deschise uşa din spate şi 
orientă mașinăria direct spre casa lui Manning. Arborii 
numeroși şi frunzișul des care acopereau proprietatea, 
ascunzînd-o, nu constituiau o problemă. Dimpotrivă, ajutau 
la camuflarea dispozitivului savantului rus. 

Apoi Bryson luă un rucsac plin cu mici discuri rotunde, ` 
fiecare conectat la un săculeț cu exploziv care putea fi 
detonat de un semnal primit de la un iransmițător fără fir. 
Merse prin pădure aproape patru sute de metri, către 
drumul principal. De aici porni de-a lungul hotarului 
proprietăţii, aruncînd discurile peste gard, unul cîte unul, 

la interval de şaizeci de metri. Încărcăturile erau suficient 
de mici ca să nu atragă atenţia. 


În partea din spate a camionului verde, Elena îşi instala 
în grabă uneltele. Laptopul era conectat la releul optic printr-un 
cablu de șase metri care trecea pe sub camion, ascuns de 
pămînt şi frunze, şi intra în cutia de racord. Făcuse o derivație, 
deocamdată doar ca să asculte și să supravegheze, fără să 
transmită nimic. Venise pregătită cu mai multe programe, atît 
din comerţ, cît şi cu unele special concepute pentru acea 
ocazie. Făcuse ceca ce se numea o „explorare invizibilă“ 
pentru a amprenta sistemul, ca să vadă ce fel de program 
pentru detectarea intruşilor avea în funcţiune şi inseră un text 
scris dinainte, menit să supraîncarce sistemul cu o neaşteptat 
de mare cantitate de date — să creeze un debit-tampon. Apoi 
introduse un program de identificare pentru a depista sistemele 
din rețeaua de securitate, ca să afle ce trafic de informaţii era 
trimis și recepționat, cît și tipul de organizare. 

În cîteva secunde, ca „stăpînea cutia“, cum le plăcea 
hacker-ilor să spună. Deși nu era hacker, cu mult timp în 
urmă se hotărîse să înveţe metodele acestora, tot aşa cum un 
bun agent de teren învăța metodele hoţilor, tehnicile 
spărgătorilor de seifuri. 

Experiența dădu rezultate. Reuşi să penetreze sistemul. 


Barca de pescuit din aluminiu, lungă de patru metri, era 
echipată cu un motor silențios de patruzeci de cai putere. 
Bryson traversă în grabă lacul. Zgomotul slab era purtat de 
vînt departe de proprietatea lui Manning. Cînd văzu șiragul 
de balize oranj care delimita zona din faţa debarcaderului și a 
peluzei centrale, reduse viteza. Pe urmă frînă şi tăie contactul. 
Teoretic, ar fi putut depăşi linia balizelor, dar era de presupus 
că Manning î își luase măsuri de siguranță pentru detectarea 
vreunei ambarcațiuni străine. 

Chiar şi de la distanța aceea vedea vila luminată de 
reflectoarele amplasate la nivelul solului. Cea mai mare parte 

a clădirii se afla sub pămînt, ceea ce o făcea să pară mai 
modestă decît era în realitate. Aruncă ancora pentru a ține 
barca ca pe o cale de salvare, dacă va avea norocul să scape. 
O asigurase pe Elena că planul lui prevedea o cale de ieşire, 
dar mințise. Acum se întreba dacă nu cumva ea îşi dăduse 
seama. Avea să învingă și să supraviețuiască ori să piardă şi 
să fie ucis. 

Începu să-și pregătească în grabă echipamentul. Deşi 
trebuia să se deplaseze cu un bagaj cî mai ușor, era necesar 
să fie pregătit pentru depăşirea a zeci de obstacole pe care 
pur şi simplu nu le putea anticipa, iar asta însemna o serie 
întreagă de echipamente. Ar fi fost păcat să rateze întreaga 
operațiune lipsindu-i, de pildă, un set potrivit de șperacle. 
Vesta lui de lucru era burdușşită cu arme, haine împăturite și 
alte obiecte, toate în pungi de plastic. 

Luă legătura cu Elena prin stația de emisie-recepţie. 

— Cum merge? 

— Bine. 

Vocea ei se auzea clar şi suna oplimist. 

— Ochii sînt deschişi, spuse Elena, ceea ce însemna că reușise 
să penetreze sistemul de supraveghere video prin cablul optic. 

— Cît de departe pot vedea ochii? întrebă Bryson. 

— Păi, sînt zone care se văd clar şi altele mai puţin clar. 

— Ce nu se vede clar? 

- Zonele din apropierea vilei, dar și altele. Probabil că 
sînt monitorizate la fața locului. 

Voia să spună că videocamerele din părțile nefrecventate 
ale casei nu erau supravegheate la sediul firmei Systematix, 
ci din interiorul vilei lui Manning, care îşi asigura astfel 
oarecare intimitate. 

— Asta nu-i bine. 

— Ai dreptate. Dar am şi-o veste bună. La TV sînt nişte 
reluări interesante. 

Localizasc înregistrările video din ziua precedentă şi 
aflase cum să le retransmită în sistemul de monitorizare video, 
astfel încît imaginile să pară din ziua respectivă! 

— Asta-i o veste grozavă. Aşteaptă pînă la sfîrşitul primei 
etape. Bine, o să revin după o partidă de înot. 

Combinezonul negru pe care-l îmbrăcase pentru a se 
strecura în vilă se putea uda, așa că îmbrăcă pe deasupra 
costumul de înot subacvatic. Peste vesta de lucru fixă 
compensatorul gonflabil de plutire, cuplat deja la rezervor; 
potrivi cataramele ce se desprindeau ușor, își puse masca 
pentru scufundare şi luă în gură muștiucul tubului de oxigen. 
După ce îşi verifică încă o dată echipamentul, îngenunche pe 
partea laterală a bărcii şi plonjă în apă, cu capul înainte. 

Se auzi un plescăit şi începu să plutească pe suprafața 
lacului. Privi în jur, orientîndu-se, apoi începu să-și dezumfle 
vesta. Se scufundă încet în apa rece şi limpede. Pe măsură ce 
cobora, apa devenea mai miloasă, mai opacă. Se opri să reducă 
presiunea aerului, simțind că-i pocneau urechile. Ajuns la o 
adîncime de vreo optsprezece metri, constată că vizibilitatea 
se redusese la cinci-șase metri. Nu era bine; trebuia să 
acționeze cu grijă. Începu să înoate în direcţia malului, 
încercînd să distingă sunetul grav al sonarului, dar nu auzi 
nimic — ceea ce era liniștitor pe de o parte și exasperant pe de 
alta: trebuia să fie instalat acolo vreun sistem de securitate. 
După o clipă îl văzu. 

Era acolo, plutind la vreo trei metri în fața lui — o plasă 
legănîndu-se în apă, ca un animal de pradă. Privind mai atent, 
constată că nu era doar o plasă, ci o barieră subacvatică de 
securitate, cu ochiuri din fibră optică tesute în structură, legate 
între ele, formînd zone de alarmă; nişte senzori erau conectaţi 
la unităţile de control electronic prin cabluri optice. Sistemul 
de detectare a intruşilor, neobișnuit de sofisticat, era folosit 
pentru a proteja instalaţiile marinei militare. 

Plasa era prevăzută cu o serie de balize şi ancorată pe 
fundul lacului cu nişte greutăți. N-o putea tăia ori sfișia fără 
să declanșeze alarma. Cobori pînă pe fundul lacului, se apropie 
de plasă și-o examină. Instalase ceva asemănător în Sri Lanka 
şi ştia că alarmele false nu erau ceva neobişnuit. Asemenea 
plase se puteau uza ori se puteau rupe prin frecare, deoarece 

apa se afla în permanentă mișcare, iar peştii sau crabii se puteau 
încurca în ele. Nu era un sistem de securitate perfect. 

Cu toate acestea, nu-şi putea asuma riscul de a declanşa 
alarma. În seara aceea, personalul de pază al lui Manning se 
afla în stare de alertă maximă și putea reacționa la orice semnal 
de alarmă. 

Constată că respira superficial — o reacţie de teamă — și 
asta îi dădu o senzație neplăcută de sufocare și de panică. 
Închise ochii o clipă, impunîndu-și să fic calm și reuși să-și 
controleze respirația. 

Plasa aceea se monta pentru ambarcaţiuni, pentru nave 
subacvatice, îşi aminti el, nu pentru înotători. 

Se lăsă în genunchi şi examină greutăţile care țineau plasa 
întinsă. Fundul lacului era format din sedimente moi, care se 
lăsau de îndată ce le atingea. Vîrî mîinile în nămol şi începu 
să sape cu palmele. Un nor se ridică în jurul lui, întunecînd 
apa. În scurt timp, cu o ușurință remarcabilă, reuși să sape un 
şanţ lung pe sub marginea de jos a plasei, prin care putea să 
se strecoare. În vreme ce trecea, mișcarea apei ondula rețeaua 
de senzori, dar așa ceva nu declanșa alarma: apa din lac era 
permanent agitată. 

Ajunscse în partea cealaltă; în apele lui Manning. Ascultă 
din nou, dar nu auzi nimic. 

Dacă mă înșel, îşi zise el, o să aflu curînd. Speculaţiile 
n-aveau nici un rost în acel moment. Înotă hotărît înainte, 
pînă cînd se apropie de stîlpii de sub debarcader, acoperiți de 
alge. Ocolind pe la capătul îndepărtat al acestuia, unde ştia 
că se afla hangarul pentru bărci, se apropie tot mai mult; apa 
era tot mai puţin adîncă — suprafaţa lacului depășea doar cu 
șaizeci de centimetri înălțimea lui. Își dezumlă complet vesta, , 
mergînd pe fundul lacului, şi scoase capul din apă, exact sub 
doc. Indepărtă masca, ascultă, privi în jur atât cît putea vedea 
și constată mulțumit că nu era nimeni prin preajmă, Își scoase 
vesta gonflabilă, tubul de oxigen şi furtunurile şi le puse pe o 
traversă de susținere lată. Spera să le găsească tot acolo, în 
caz că ar mai fi avut nevoie de ele. Apoi se prinse de o scîndură 

a debarcaderului şi se ridică. Hangarul pentru bărci îl împiedica 
să vadă casa, dar îl și ajuta să se ascundă. Peluza era întunecată. 
Singura lumină care se revărsa pe iarba de lîngă vilă venea de 
la ferestrele înalte, boltite. Aşezat pe marginea debarcaderului, 
își dădu jos vesta de lucru, își scoase costumul subacvatic şi 
rămase în combinezonul negru. Scoase armele și celelalte 
instrumente din pungile de plastic şi le vîrî înapoi în buzunarele 
vestei. Merse tîrîș de-a lungul debarcaderului și se ridică în 
picioare în fața hangarului pentru bărci, care părea pustiu. 
Dacă se înşelase, avea la îndemînă, într-unul din buzunarele 
din faţă ale vestei, pistolul cu țeavă scurtă. I} scoase şi-l strînse 
în mînă în timp ce se îndrepta spre partea centrală a peluzei. 

Pînă acum totul decursese bine, dar măsurile de securitate 
sporeau pe măsură ce se apropia de vilă. Scoase o cagulă 
neagră, tricotată, și-o trase pe cap şi luă metascopul, 
dispozitivul monocular pentru vedere noctumă care detecta 
razele infraroșii; îl duse la ochiul drept și văzu imediat 
fasciculele luminoase, emise de senzori pentru detectarea 
mișcărilor, conectaţi probabil la videocamere în infraroșu. 
Oricine ar fi pășit pe peluză ar fi declanșat alarma. 

Dar acestea se aflau cam la un metru de la sol, pentru a 
se evita false alarme provocate de animale mici. Cîini, de 
exemplu!? 

Era posibil să existe şi cîini de pază, deși el nu auzise nici 
nu văzuse vreunul. 

Metascopul se putea fixa pe cap cu niște curele, 
permițindu-i să-și folosească mîinile. Trebuia să aibă mîinile 
libere. Prinse dispozitivul în curele, potrivindu-şi vizorul la 
ochi. Acum putea traversa peluza, evitînd razele in[raroşii. 

În timp ce se lăsă în patru labe și se tîrî sub nivelul celui 
mai jos fascicul, auzi ceva ce-l făcu să încremenească. 

Un sunet grav, un mirîit de cîine. Ridică privirea și văzu 
câțiva cîini traversînd rapid pajiştea. Erau dobermani, antrenați 
pentru a ataca. r 

Simţi un nod în stomac. 

Se apropiau alergînd și dezgolindu-și dinții ascuțiți. 

Smulse din vestă arma cu săgeți tranchilizante, care arăta ca 
un pistol; ochi, cu inima bătîndu-i nebunește în piept, şi trase. 
Se auziră patru zgomote seci, scurte, şi arma cu aer comprimat 
lansă patru săgeți tranchilizante de zece centimetri lungime, 
prima în gol, dar celelalte trei loviră drept în ținte. Doi dintre 
cîini căzură aproape imediat la pămînt, iar cel de-al treilea 
mai făcu cîțiva pași împleticiți înainte de a se prăbuși. 

Bryson constată că tremura. Deși era pregătit pentru 
astfel de împrejurări, fusese luat aproape prin surprindere. 
Rămase culcat pe pajiștea înrourată, în așteptare. Poate că 
mai erau și alți cîini, al doilea val. Poate că lătrăturile atrăseseră 
atenţia paznicilor. Aşteptă treizeci, patruzeci şi cinci de 
secunde. Combinezonul şi cagula de culoare neagră îl făceau 
să se confunde cu peisajul. Nu sesiză nici o mişcare şi nu mai 
putea aştepta. Pe peluza din faţă se aflau, așa cum cereau 
reglementările pentru construcţii, mai multe grilaje — ventilația 
pentru garajul subteran aflat dedesubt. Una dintre relatările 
pe care le citise despre construcția vilei făcea aluzie la o dispută 
minoră cu inspectorul de cadastru în legătură cu 
amplasamentul garajului, numit invariabil şi inevitabil „Peştera 
liliacului“, deoarece Manning și oaspeţii lui pătrundeau în el 
printr-o rampă de acces săpată în coasta dealului, de cealaltă 
parte a casei. Presat de autoritățile publice, Manning făcuse 
niște concesii, adăugînd puțuri de ventilaţie care se deschideau 
discret pe pajiștea din faţă. Bryson reluă înaintarea pe peluză, 
luînd-o spre stînga, atent să nu atingă fasciculele infraroşii. 
Nu văzu nimic. Se mai tîrî înainte încă vreo trei metri către 
casă și simți grilajul de oțel al unui puț de ventilație. Înşfăcă 
grătarul, care cedă după cîteva smucituri. 

Deschizătura de patruzeci și cinci pe șaizeci de centimetri 
era suficient de largă ca să poată intra. Se întreba: cît de adînt 
trebuia să coboare? Pereţii interiori ai puțului erau din beton 
neted: nu avea de ce să se agațe, nu existau mînere. Se 
aşteptase la o coborîre mai uşoară, dar era pregătit și pentru 
situaţia cu care se confrunta. În cei peste douăzeci de ani de 
muncă pe teren învățase să se aştepte la ce era mai rău. 

Marginea puțului, pe care se sprijinea grilajul, era din 
oțel. Privind prin vizorul monocular, constată că nu existau 
raze infraroşii. Îşi scoase de pe cap suportul pentru vizor, 
care începuse să-l enerveze, și-l băgă în buzunar. Apoi luă 
legătura prin staţia de emisie-recepţie cu Elena. 

— Intru, zise el. Declanșează efectele speciale. Începe 
prima etapă. 

ardianul privea consternat imaginea de pe moni- 
tor. 

— John, vrei să te uiţi puţin la asta? 

Camera în care se aflau era rotundă; pereţii netezi 
fuseseră acoperiți de monitoare. Fiecare dreptunghi reprezenta 
transmisia de la o videocameră diferită. 

Al doilea gardian din camera de control se răsuci în scaun. 
Nu era nici o îndoială. Un foc făcea ravagii la marginea 
proprietății. Camerele 16 şi 17, postate în partea de vest a 
perimetrului, arătau flăcări ridicîndu-se din pădure şi un fum gros. 

— La naiba, zise el. E un afurisit de incendiu în mărăciniș! 
Vreun blestemat de excursionist a aruncat o țigară aprinsă în 
pădure şi focul s-a extins! 

— Care-i procedura? N-am mai avut aşa ceva pînă acum. 

* — Care dracu» crezi că e, tîmpitule? Mai întîi şi-ntîi anunţi 
pompierii. Pe urmă pe domnul Manning. 


De îndată ce Bryson îi dăduse semnalul, Elena apăsase 
pe butonul micului transmițător fără fir. Acesta emise un 
semnal care declanşă imediat explozia săculeţilor pe care 
Bryson îi legase de fiecare dintre cele douăsprezece cartușe- 
trasoare de recuzită și cele patru tuburi aruncătoare de flăcări. 
Cartușele, aşezate printre frunzele de deasupra gardului 
proprietăţii lui Manning, produseră imediat șuvițe de fum gros, 
iar tuburile aruncătoare azvîrliseră flăcări ce se înălțau la peste 


499 


doi metri în aer, strălucind acolo doar cîteva secunde. Bryson 
le sincronizase astfel încît să se descarce pe rînd, imitînd un 
foc de mărăciniş răspîndit cu iuțeală. Erau niște efecte speciale 
folosite în producţiile de teatru și film pentru a imita 
convingător, dar fără daune, incendiile forestiere. 


— Dispeceratul departamentului de pompieri din Seattle, 
dă-i drumul. 

— Aici c serviciul de pază de la proprictatea Gregson 
Manning. Veniţi imediat — avem un incendiu uriaş care se 
pare că a început în pădurea statului... 

— Multumesc, dar sîntem deja pe drum. 

— Ce? 

— Am fost anunțați. 

— Deja? 

— Da, domnule, De unul dintre vecinii voştri. Situaţia 
pare să fic gravă. Vă sfătuim să evacuați imediat clădirea. 

- Asta nu se poate! Domnul Manning e în toiul unei 
recepții extrem de importante, cu oaspeți din toată lumea, 
oaspeți importanți... 

— Atunci e cu atît mai necesar să vă evacuaţi importanții 
voştri oaspeți într-un loc sigur, se răsti dispecerul. Acum! 


Acţionînd rapid, Bryson prinse troliul mecanic de 
marginea din oțel a gurii puțului de ventilație. Agăţă cîrligul 
dublu cu arc de la capătul cablului din oțel de o carabinieră 
aflată pe chinga cusută pe vesta de lucru. 

În troliul portabil exista un dispozitiv de control al 
coboririi, prevăzut cu o camă de blocare ce strîngea cablul în 
timp ce se desfășura de pe tambur, reglînd viteza coboririi. 
Mecanismul îi permitea lui Bryson să coboare în puț într-un 
ritm constant. 

Lăsîndu-se în tunelul vertical, întinse mîna și puse grilajul 
la loc, trăgîndu-l peste carcasa neagră a troliului, după care 
începu să coboare în canalul întunecat, aparent fără fund. | 
se păru că aude în depărtare sirena mașinilor de pompieri; 

răspunseseră la apel mai repede decît anticipase el. În vreme 
ce firul continua să se desfășoare, se gîndi că cra pe cale să 
intre în zona cu cea mai intensă supraveghere. Incendiul 
simulat în pădure avea să declanșeze tot soiul de alarme, 
derutînd personalul de pază. Orice alarmă ar fi declanşat din 
neatenție Bryson, ar [i fost atribuită sosirii pompierilor la vilă. 
Confuzia și panica reprezentau acoperirea ideală pentru 
intrarea lui. Bryson avusese grijă să instaleze cartușele 
fumigene destul de departe de camionul Elenei, astfel încît 
prezenţa ei să nu trezească bănuieli. Oricum, dacă i se vor 
pune întrebări ca va reuși să se descurce. 

Cablul continua să se desfăşoare de pe scripete și Bryson 
se miră văzînd ce distanță parcursese: indicatorul roşu de la 
capătul cablului îi indică o coborîre de 68 de metri, lungimea 
maximă a firului. Constată că mai avea de parcurs aproape 
doi metri. Se lăsă să cadă pe podeaua de beton amorlizînd 
aterizarea şi lăsă cablul să atîrne acolo, pentru orice 
eventualitate. 


Căpitanul Matthew Kimball de la Departamentul de 
pompieri din Seattle, un afro-american de o înălțime şi o talie 
impunătoare, se propti în faţa șefului pazei lui Gregson Man- 
ning, un bărbat voinic într-un sacou albastru, pe nume Charles 
Ramsey. 

- Nu e nici urmă de incendiu în pădure, spuse pompierul. 

— Ei bine, doi dintre oamenii mei l-au văzut pe monitoare, 
răspunse Ramsey sfidător. 

- L-ai văzut cu ochii dumitale? 

— Nu, dar... 

— A văzut vreunul din oamenii dumitale incendiul cu 
ochii lui? 

— Asta nu ştiu. Dar videocamerele nu mint. 

— Atunci, cineva s-a înşelat, mormăi căpitanul Kimball, 
întorcîndu-se la echipa lui. 

Charles Ramsey îl privi pe gardianul de lîngă el şi spuse 
mijindu-și ochii: 

— Vreau să-i numeri pe toți pompierii care au intrat pe 
proprietate, sc răsti el. E ceva foarte dubios aici. 


Bryson se trezi într-un garaj spațios, cu pardoseală din 
beton lustruit, ce lucea ca marmura. Probabil că erau mai 
mult de cincizeci de vehicule acolo: maşini vechi, de colecție 
— Duesenberg, Rolls-Royce, Bentley, Porsche clasic, toate 
aparținînd lui Manning. La capătul îndepărtat se afla un 
ascensor. 

Apăsînd pe butonul stației, Bryson șopti: 

-— Totul e în regulă? 

Vocea Elenei se auzea slab, dar distinct. 

— Da. A plecat și ultima maşină de pompieri. Flăcările și 
fumul s-au risipit cu mult înainte de-a veni ei, fără să lase 
urme. 

— Aşa cum am plănuit. De îndată ce activitatea din exte- 
rior revinc la normal, vreau să te ocupi de... reluări. 

Era mult prea riscant să introducă în sistem imaginile 
supravegherii din ziua precedentă, cîtă vreme afară era 
activitate, mișcări a căror absenţă ar fi fost observată de oricine 
ar fi urmărit monitoarele. 

— Şi imediat ce ajung în casă, o să am nevoie de contact 
radio permanent ci tine, ca să mă ghidezi prin cîmpurile de 
mine. 

Bryson conştientiză o mişcare în stînga lui, un corp ce 
se deplasa printre șirurile de automobile. Se întoarse și văzu 
un gardian în haină albastră, cu arma ridicată. 

— Hei! strigă gardianul. 

Bryson se retrase din raza vizuală a gardianului şi se lăsă 
la podea. Arma se declanșă; zgomotul exploziei reverberă în 
buncărul ca o prăpastie. Un glonț lovi betonul la cîțivă 
centimetri de capul lui, ricoșă și tubul gol căzu cu zgomot pe 
podea. Bryson scoase pistolul cu țeavă scurtă, ochi şi trase. 
Gardianul încercă să evite glonțul, dar îl primi în piept. Răcni 
şi Bryson trase din nou. Bărbatul se prăbuși. 

Bryson se îndreptă în fugă spre cel căzut. Ochii 

gardianului erau holbați, privind în gol, fața era schimonosită, 
împietrită de durere. La reverul hainei avea agățată o 
legitimaţie. Bryson o luă şi-o examină cu atenţie. Sistemul de 
securitate al casei era împărțit pe zone, înțelese Bryson, şi 
controlat cu ajutorul unor metode de acces condiționat. 
Intrarea în fiecare zonă era prevăzută cu un explorator 
cibernetic, foarte asemănător cu ochii electronici de la uşile 
marilor magazine care se deschideau automat cînd te apropiai. 
Legitimaţia de pază, purtată la buzunarul de la piept al unei 
cămăși sau haine era examinată; computerul nevăzut observa 
identitatea purtătorului, locul unde era, ora şi data și verifica 
nivelul de acces permis individului respectiv. Pentru persoanele 
neautorizate, uşile nu s-ar fi deschis și s-ar fi declanșat alarma. 

Bryson știa că penetrarea sistemului de securitate al casei 
nu se putea realiza cu o legitimaţie furată. Probabil că existau 
măsuri suplimentare, un sistem bimetric — amprentele 
degetelor sau ale miinii, explorarea retinei și altele — sau un 
cod pe care-l forma persoana care dorea să intre. 

Poate că legitimaţia n-avea nici o valoare. Nu-l ajuta cu 
nimic. 

Ascensorul era singura cale. Fugi spre el. Acum trebuia 
să acţioneze rapid, fiindcă trebuia să fie și alții gardieni prin 
preajmă. După ce gardianul n-ar fi răspuns la o întrebare de 
rutină, transmisă prin stație, s-ar fi dat alarma, care n-ar fi 
putut fi evitată prin măsuri de diversiune. 

Uşile ascensorului erau din oțel, iar pe zid exista un buton 
de apel şi o tastatură. Apăsă pe buton, dar lumina nu se aprinse. 
Apăsă din nou, tot fără rezultat: probabil că trebuia introdus 
un cod pe tastatură pentru a chema liftul — poate o serie de 
patru cifre. Dacă nu era format numărul, butonul de apel nu 
funcționa. Ecusonul pe care-l luase de la gardian şi pe care 
şi-l agățase de vestă nu-l ajută cu nimic. 

Cercetă pereţii din apropierea liftului, căutînd 
videocamere ascunse. Era aproape sigur că existau pe-acolo, 
dar Elena păcălise sistemul, introducînd în circuit imagini din 
ziua precedentă. Dacă din vreo pricină oarecare n-ar fi reuşit, 

l-ar fi înștiințat prin stație. Ea era ochii și urechile lui; trebuia 
să se bizuie pe meticulozitatea și îndemînarea ei. 

Uşile ascensorului puteau fi deschise forțîndu-le cu o 
rangă, dar ar fi fost o greşeală. Lifiurile modeme, chiar și 
cele cu o tehnologie rudimentară, aveau circuite electronice. 
Deschiderea forţată ar fi defectat angrenajele ascensorului şi 
l-ar fi blocat; cîtă vreme o uşă din puţul liftului era deschisă, 
cabina nu funcționa. Era o măsură de siguranță comună 
aproape tuturor ascensoarelor construite în ultimul sfert de 
secol. ar dacă liftul nu funcționa, Bryson risca să atragă atenţia 
personalului de pază. Nu voia să alerteze paza, să provoace 
panică. O pătrundere discretă, eficientă, impunea acoperirea 
urmelor. Adusese cu el o sculă specială, numită cheie de 
cuplare, folosită de către depanatorii de ascensoare pentru 
intrarea în caz de urgenţă. Era o bucată de oţel inoxidabil de 
cincisprezece centimetri lungime, lată de un centimetru şi 
ceva, plată şi îndoită la vîrf. O vîrî în partea de sus a ușii, în 
tocul de deasupra — rama metalică plată din jurul ușilor — şi o 
mişcă spre dreapta. La o distanță de opt pînă la cincisprezece 
centimetri în interiorul ramei şi deasupra uşii din dreapta se 
afla cuplajul mecanic. Cheia de cuplare se mișcă ușor, pînă 
cînd dădu de un obstacol: proeminenţa cuplajului. Partea 
încovoiată a cheii alunecă spre dreapta, trăgînd și cuplajul, 
iar uşile liftului se deschiseră. 

Din puţul întunecat și pustiu ieşi un val de aer rece. Cabina 
ascensorului era oprită undeva la un etaj superior. Bryson 
scoase o lanternă-stilou și lumină puțul, plimbînd micul cere 
strălucitor dintr-o parte în alta, în sus şi-n jos. Ce văzu nu-l 
încurajă. Nu era un ascensor convențional, cu tambur și troliu 
şi nici acționat prin tracţiune, cu cabluri şi contragreutăţi. Asta 
însemna că nu putea să se cațere, folosind tehnici de alpinism > 
nu erau cabluri de care să se prindă! Tot ce exista în interiorul 
puțului din oţel era o şină lată pe partea dreaptă, de-a lungul 
căreia ascensorul urca şi cobora folosind presiunea hidraulică. 
O şină alunecoasă, bine unsă, pe care nu se putea ridica. 

Se așteptase la ce era mai rău și peste asta dăduse. 


504 


* 


Elena găsise deja arhiva electronică unde se aflau 
imaginile din supravegherile trecute. Erau stocate în memoria 
bazei de date de la Systematix, zece zile în imagini video, 
fiecare datată, împărțită pe sectoare. Extrase o copie a zilei 
precedente şi înscrise pe ea data curentă. Apoi o inseră în 
sistemul de monitorizare video. Acum, în loc să examineze 
imagini pe viu, personalul de pază urmărea imaginile zilei 
precedente, de la aceeaşi oră. Sigur, trecutul se putea aplica 
doar videocamerelor de la unu la optsprezece, celor de afară 
şi din anumite zone inferioare unde circulația persoanelor 
cra redusă ori inexistentă. 


În buzunarul de la spate al vestei, Bryson avea nişte mici 
dispozitive magnetice de prindere, folosite de obicei pentru 
verificarea podurilor şi a marilor rezervoare, sau la examinarea 
subacvatică a carenelor vaselor. Își legă câte unul de fiecare 
gheată, apoi de ambele mîini și începu să se cațere, urcînd 
încet peretele neted de oțel, desprinzînd și repoziționînd 
mîinile şi picioarele, înaintînd în sus pas cu pas. Era o treabă 
dificilă, care-i lua timp. În timp ce avansa pe perete, îşi aminti 
distanța pe care-o coboriîse ca să intre în garaj: peste 67 de 
metri, şi asta de la nivelul solului. Trebuia să existe cel puțin 
două niveluri subterane la care oprea liftul, însă el voia să 
ajungă la parterul reședinței. 

Intr-un tîrziu văzu, la lumina lanternei-stilou, primul 
palier de la subsol. Era conștient de faptul că liftul putea fi 
chemat la nivelul garajului, caz în care ar fi coborit rapid spre 
el; într-o asemenea situație, dacă nu desprindea rapid dispozitivele 
magnetice ca să se întindă în spaţiul lat de patruzeci și cinci de 
centimetri dintre peretele puţului și cabină, ar fi fost ucis pe loc. 
În consecință, înainta atent la zgomotele produse de ascensor. 

Mai avea vreo trei metri pînă la nivelul marcat UNU, 
unde, cu totul nepotrivit, staționa cabina liftului. Nepotrivit, 
dar nu neașteptat. Bryson ajunse sub cabină. Întorcîndu-se 
cu grijă, lipi magneții din mîini, unul cîte unul, pe partea 

inferioară a cabinei din oțel. Acum era agăţat de cabină, cu 
picioarele atîrnînd în golul puțului. Se uită în jos o clipă — 
erau vreo şaptezeci şi cinci de metri pînă la podeaua din beton. 
Dacă făcea vreo greșeală, dacă dispozitivele magnetice se 
defectau... Nu putea să încetinească ritmul acum, cînd 
ascensorul putea fi chemat în orice moment. Mişcîndu-se cît 
de repede putea, începu să se cațere pe peretele cabinei, strîns 
între lift şi peretele puțului, strecurîndu-se printr-un spațiu 
extrem de îngust. Ajuns deasupra cabinei, se odihni o clipă, 
îşi desfăcu magneţii şi-i puse în buzunarele vestei. După care 
se răsuci, strecură cheia de cuplare între rama de sus şi ușă şi 
trase spre stînga. 

Ușile se deschiseră. 

Privi în jos, spre holul slab luminat, elegant mobilat, situat 
aparent în partea centrală a casei. Nu văzu pe nimeni. Se 
prinse de bara din oţel de pe rama uşii, îşi dădu drumul şi 
ateriză pe pardoseala de marmură. 

Lumina venea atenuată, de la mai multe aplice de pe 
perete, activate probabil de ecusonul de gardian. 


Cei doi bărbați din camera de control parcurgeau 
plictisitoarea listă a videocamerelor, făcînd obișnuita verificare 
pe care o repetau de nenumărate ori pe parcursul zilei. 

— Camera unu? 

— Liberă. 

— Camera doi? 

— Liberă. 

— Camera trei? 

— Li... stai, da, liberă, 

— Care-i problema? 

— Credeam că am văzut mişcare pe ferestrele de afară, 
dar era doar ploaia. 

— Camera patru? D 

— Charlie, stai o clipă. Iisuse, chiar plouă afară — exact 
ca ieri. Şi era o vreme așa de frumoasă cînd mi-am început 
tura. Afurisita vreme din Seattle. Te deranjează dacă iau o 
scurtă pauză? 

— O pauză? 

— Da, am venit cu Mustangul decapotabil şi l-am lăsat 
descoperit. 

— Nu l-ai parcat în garajul subteran? 

— Am ajuns ceva mai tîrziu, recunoscu paznicul ruşinat, 
și l-am lăsat în parcarea de-afară. Dau o fugă pînă acolo să 

- ridic capota înainte de a mi se distruge tapiţeria. 

Charles Ramsey, şeful pazei, oftă iritat. 

— Fir-ar să fie, Bain, dacă ai fi ajuns la timp... bine, ia o 
pauză, dar vino repede. 


Cu inima bătîndu-i puternic din cauza efortului și a 
încordării, Bryson sări în picioare şi se întoarse către lift. Se 
apropie, întinzîndu-se cu grijă după cuplaj, ca să închidă ușile, 
conștient de adîncimea tunelului întunecat. O cădere i-ar fi fost 
fatală. Ciudat, de-abia acum, cînd ieșise din puț, se gîndea la asta. 

Mişcarea fu aproape imperceptibilă, o licărire la marginea 
cîmpului lui vizual. Bryson se răsuci în loc şi-l văzu pe gardian, 
gata să-l trîntească la podea. Cînd Bryson îl izbi cu toată 
puterea, paznicul îşi lansă pumnul. Bryson îl blocă, înșfăcîndu-i 
antebraţul drept și lovindu-l în genunchi cu vîrful metalic al 
ghetei. Gardianul gemu, se clătină o clipă, apoi își recăpătă 
echilibrul și duse mîna la armă, chinuindu-se să deschidă tocul. 

Este o greșeală să nu ai arma la îndemină, se gîndi 
Bryson. O greșeală pe care o făcuseră amîndoi. El profită de 
neglijența omului și-i trase o lovitură puternică în vintre. 
Gardianul răcni și căzu pe spate, la un pas de ușa deschisă a 
puţului liftului, dar reuși să-și scoată pistolul şi se pregăti să 
tragă. Bryson sări spre stînga, derutîndu-l pe paznic, apoi se 
întoarse şi cu o lovitură de picior îi zbură arma din mînă. 

— Ticălos blestemat! strigă paznicul sărind înapoi, cu 
brațele întinse, încercînd să-și recupereze arma. 

Pe chip îi apăru o expresie de surpriză aproape indignată 
atunci cînd înțelese că sub el nu era podeaua, nimic care să-i 
stopeze căderea după ce se aruncase pe spate cu picioarele în 
aer. Surpriza se transformă în spaimă: braţele şi picioarele i 

se zbăteau în aer, într-o încercare zadarnică de-a se agăța de 
ceva. Scoase un urlet de groază și dispăru în puţul liftului. 
Urletul fu lung şi se opri brusc atunci cînd trupul gardianului 
se izbi de fundul puțului. 


Gardianul mai tînăr, cu părul de culoarea nisipului, ieşi 
din casă pe uşa de serviciu, aflată nu departe de parcarea în 
aer liber şi privi în jur uluit. Cu doar cîteva minute în urmă 
plova — o ploaie torențială, ca în ziua precedentă — iar acum 
era o noapte senină, caldă, nici urmă de ploaie. 

— Ce dracu’... exclamă el, scoțîndu-și staţia radio și 
chemîndu-l pe Ramsey, aflat în camera de control. 

Ramsey explodă. Urmă o serie de înjurături, dar cînd 
Ramsey reuși să se stăpînească, începu să dea ordine în stînga 
și-n dreapta. 

— Avem o întrerupere în circuit, spuse el. La companie 
fac verificări, aşa că trebuie să urmăm traseul cablului optic 
dincolo de partea exterioară, să vedem dacă există vreo 
întrerupere. 


Faţa lui Bryson era scăldată de sudoare. Răsuflă adînc 
de cîteva ori, pe urmă păși spre puţul liftului, întinse mîna 
spre cuplaj și îl trase. Uşile de oțel se închiseră fără zgomot. 
Acum trebuia să sc orienteze, să stabilească în ce direcție s-o 
ia ca să ajungă la camera de control a sistemului de securitate. 
Asta era prioritatea. Acolo ar fi aflat ce voia să știe. Acolo se 
aflau şi ochii duşmanului, prin urmare trebuia închiși. 

Apăsă pe butonul de emisie al stației radio. 

— Sînt la nivelul principal, spuse el încet. 

— Slavă Domnului, se auzi vocea Elenei. 

Bryson zîmbi: ea nu reacționa ca alți agenţi de teren cu 
care lucrase. In loc să vorbească aspru, pe un ton rece, 
profesional, era emotivă, afectuoasă, grijulie. ` 

— Incotro e camera de control? 

— Dacă stai cu fața la lift, e în stînga. Vezi un coridor 
lung de ambele părți? 

— Da. 

Ea lucra cu o mulțime de imagini video, orientîndu-se 
mai degrabă după ele decît după planuri. 

- la-o pe latura din stînga. Cînd se termină, faci din nou 
la stînga. Urmează o galerie lungă de porirete. Se pare că e 
cea mai directă cale. 

— În regulă, recepționat. Cum sînt ochii? 

— Închişi. 

— Grozav. Mulţumesc. 

Se întoarse către stînga şi începu să alerge pe hol. Cabluri 
optice erau încastrate în pereţii și fundaţia casei, Bryson cra 
sigur de asta. Kilometri de cabluri, conectate la lentile 
miniaturale, ale căror vizoare cît un vîrf de ac punctau probabil 
pereţii şi tavanele. Spre deosebire de vechile videocamere 
vizibile, acestea nu puteau fi detectate. Dacă Elena n-ar fi 
reuşit să înlocuiască imaginile pe viu cu cele din ziua 
precedentă, Bryson ar fi fost observat oriunde s-ar fi dus. 
Așa, se putea mișca liber, nevăzut. Ecusonul pe care-l luase 
de la gardianul din garaj nu-i fusese de nici un folos. Nu-i 
asigurase accesul în ascensor, dar aprinsese luminile atunci 
cînd intrase în casă. Părea conceput mai degrabă pentru a se 
şti unde era purtătorul lui decît pentru penetrarea sistemelor 
de securitate; trebuia să scape de el. ÎI desfăcu de pe vestă şi-l 
aşeză pe podeaua coridorului, lîngă perete, ca si cum ar fi 
fost pierdut. 


Elena puse jos stația radio cînd auzi scîrțiit de paşi lîngă 
camion. Patrula forestieră avea să pună întrebări, iar ea trebuia 
să răspundă convingător. 

Deschise uşa din spate a camionetei și scoase un țipăt 
cînd văzu țeava pistolului îndreptată spre capul ei. 

— Să mergem! strigă bărbatul în haină albastră. 

— Sînt de la Serviciul Geologic! protestă ea. 

— Şi te-ai conectat la cablul nostru optic? Nu prea cred. 
Ține mîinile pe lîngă corp și nu face prostii! Avem să-ţi punem 
nişte întrebări. 


509 


* 


Bryson ajunsese în camera lungă, rectangulară, pe care 
Elena o numise „galeria de portrete“. Era o încăpere cu as- 
pect ciudat, pe ai cărei pereți se aflau rame aurite, bogat 
omamentate, ca într-o sală de la Luvru, numai că fiecare ramă 
era goală. Mai exact, în fiecare ramă se afla un monitor video 
plat, cenușiu, care probabil că se transforma într-o reproducere 
de mare rezoluţie a portretului în ulei semnat de vreun clasic, 
pictura fiind mereu alta în funcţie de gusturile persoanei care 
trecea pe-acolo. 

Bryson sc pregătea să intre în galerie, cînd observă un 
şir de mici cercuri negre, formînd linii verticale pe perete, 
între rame. La distanță de un metru și ceva una de alta, pe 
perete se înălța cîte o linie formată din astfel de puncte negre. 
Părcau să aibă un rol ornamental, numai că nu prea se 
potriveau cu tapetul încărcat. Bryson rămase la capătul 
galerici. Seria de puncte negre începea la patruzeci şi cinci 
de centimetri deasupra podelei şi se prelungca în sus pe o 
distanță de un metru și opizeci de centimetri. Era aproape 
sigur că ştia despre ce era vorba, dar, ca să se convingă, scoase 
dispozitivul monocular şi-l duse la ochi. Ceea ce văzu era un 
păienjeniş de fascicule subțiri, întinzîndu-se pe toată lățimea 
camerei, începînd de la cîteva zeci de centimetri de la podea. 
Ceca ce părea a fi nişte fire verzi, strălucitoare era de fapt, 
Bryson ştia, un şir numeros de fascicule laser în infraroşu: 
senzori direcţi cu raze de lumină invizibilă pentru ochiul liber. 
Dacă razele erau traversate de vreo persoană neautorizată, 
se declanșa o alarmă. Incepe la patruzeci şi cinci de centimetri 
de la podea, îşi zise Bryson, pentru ca animalele de casă să 
poată trece pe sub ele. 

Singura modalitate de a traversa încăperea era să se 
tîrască pe podea, ca să nu atingă cea mai joasă rază laser. Şi 
nici măcar nu era o soluție sigură şi comodă. Legă dispozitivul 
monocular de suportul montat pe cap; apoi se lăsă la podea şi 
începu să alunece pe spate, împingînd cu călcîiele în 

pardoseală. Se uită tot timpul în sus, asigurîndu-se că nu 
intersecta vreun fascicul. Combinezonul era suficient de neted 
ca să-i permită o înaintare rapidă, lină. Deşi videocamerele 
de supraveghere fuseseră „orbite“ electronic, restul sistemului 
de securitate era în funcţiune; cel mai mic pas greșit ar fi 
declanşat o alarmă. Cu toate astea, cea mai mare asemănare 
nu era tehnologia, ci factorul uman: posibilitatea ca vreun 
gardian să-și facă rondul pe-acolo, cum se mai întîmplase 
deja de două ori. 

Se strecură pe sub al treilea, al patrulea, al cincilea fascicul 
laser. Nici o rază nu fu atinsă, nici o alarmă declanșată. După 
ce trecu pe sub ultimul fascicul, făcu o pauză, tot culcat pe 
spate, şi se uită cu atenţie în jur, vrînd să se asigure că era 
singur. Mulţumit, se ridică în capul oaselor, şi pe urmă, cu 
grijă, în picioare. Se afla aproape de camera de control. Elena 
avea să-l îndrume în direcţia corectă. 

Apăsă pe butonul de emisie. 

— Am trecut cu succes, șopti el. Acum încotro o iau? 

Nici un răspuns. Vorbi din nou, puțin mai tare. 

Iarăşi nici un răspuns — doar bruiajul din atmosferă. 

- Elena, răspunde! 

Nimic. 

— Elena, răspunde. Am nevoie de îndrumare, 

Tăcere. 

- Încotro s-o iau, fir-ar să fie? 

lisuse, nu! Se defeciaseră stațiile radio? Vorbi din nou, 
dar nu primi răspuns. Exista aparatură de bruiere acolo, care 
o împiedica pe ea să primească semnalul lui şi pe el să-l 
primească pe-al ei? 

Dar oamenii de pază erau nevoiţi să comunice! N-aveau 
cum să bruieze toate frecvențele radio posibile în afara celei 
pe care-o foloseau. Asta era imposibil. 

Atunci unde era Elena? 

Transmise mesajul iar și iar, dar fără răspuns. 

I se întimplase ceva? Era o posibilitate pe care n-o 
accepta. Îl trecură fiori reci, dar nu se putea opri, nu putea 

irosi timpul gîndindu-sc unde era ca sau ce se întîmplase cu 
legătura lor prin radio. Trebuia să acţioneze. 

Bryson n-avea nevoie de instrucțiuni prin radio ca să 
afle unde era bucătăria. În acr se simţea aroma ispilitoare a 
aperitivelor calde. La celălalt capăt al holului se deschise o 
ușă și intră un chelner, îmbrăcat în pantaloni negri şi cămașă 
albă, cu mînecă lungă, ducînd o tavă goală de argint. Bryson 
se retrase în galerie, totuși nu prea departe, ca să nu declanșeze 
vreo alarmă. Avea destul loc acolo, ca să-și schimbe hainele. 
Îşi scoase repede vesta, apoi își dădu jos combinezonul negru. 
Dintr-o pungă de plastic aflată în vestă scoase o pereche de 
pantaloni negri de seară şi o cămașă albă. Se îmbrăcă rapid, 
apoi își schimbă ghetele cu nişte pantofi negri, cu talpă de 
cauciuc. 

Scoţînd capul pe holul ce ducea spre bucătărie, auzi 
rîsete, replici ironice, clinchetul metalic al vaselor. Se retrase 
în galerie și aşteptă pînă cînd auzi deschizîndu-se uşa 
bucătăriei, apoi icși pe [uriş. Același chelner care intrase cu 
cinci minute în urmă ducea acum o tavă mare, plină cu 
aperitive. 

Bryson se furișă în spatele chelncrului. Ştia că omul va fi 
o pradă uşoară, dar nu voia să facă zgomot. Cînd ajunse la 
cîţiva pași în spatele chelenerului, Bryson făcu un salt, îi puse 
palma peste gură, îl prinse cu braţul îndoit de gît, trăgîndu-l 
spre podea, și înşfăcă tava cu mîncare. Chelnerul încercă să 
tipe, dar glasul îi fu înăbușit de palma lui Bryson. Acesta puse 
tava jos cu grijă şi, cu mîna liberă, apăsă cu putere un centru 
nervos sub falca omului. Chelnerul se prăbuși la podea, 
inconștient. 

Tîrînd în grabă corpu! spre galerie, Bryson îl aşeză pe 
chelner în capul oaselor, cu mîinile împreunaie şi capul aplecat, 
de parcă ar fi tras un pui de somn. Pe urmă se întoarse pe 
culoar și luă tava cu mîncare. ` 

Mişcă-te, îşi zise el. În orice moment, putea să apară alt 
chelner, să-i vadă faţa şi să nu-l recunoască. Ştia că prin 
apropiere era camera de control, dar unde? 

Coti pe alt hol, unde ușa se deschise automat, activată 
de un ochi electronic. Nu: pe-acolo ajungea direci în 
sufragerie, care în acea seară nu era folosită. Se întoarse, 
îndreptîndu-se către bucătărie, apoi refăcu drumul pe care 
venise chelnerul. Altă ușă activată electronic se deschise spre 
un cordior care ducea la holul principal, dar care era 
intersectat, cu mult înainte, de alt culoar ce mergea spre 
dreapta. Poate pe-acolo. O luă la dreapta, merse vreo cincizeci 
de metri şi văzu o uşă pe care scria: 

SERVICIUL DE PAZĂ 
ACCESUL PERMIS NUMAI PERSONALULUI 
AUTORIZAT! 

Se opri în faţa ei, răsuflă adînc, ca să se calmeze, apoi 
bătu. 

Nici un răspuns. Observă un mic buton încastrat în tocul 
uşii şi-l apăsă. 

După zece secunde, tocmai cînd se pregătea să mai apese 
o dată, auzi o voce în difuzorul montat pe peretele de lîngă 
uşă. 

- Da. 

— Salut, sînt chelnerul, v-am adus cina, zise Bryson cu o 
voce cîntată. 

Urmă o pauză. 

— Noi n-am cerut nimic. Tonul ei era bănuitor. 

- Bine, nici o problemă. Domnul Manning ne-a cerut să 
nu uităm să-i hrănim pe oamenii lui, dar o să-i spun că n-aţi 
vrut nimic. 

Uşa se deschise. Bărbatul solid din pragul ei, îmbrăcat 
într-un sacou albastru, avea părul vopsit într-o nefericită 
nuanță oranj. Numele de pe ecusonul său era Ramsay. 

— O s-o iau eu, spuse omul, întinzînd mîna după tavă. 

— Scuze, dar am nevoie de tavă — e multă lume dincolo! 
Vă servesc eu. 

Bryson păşi în camera de control; Ramsey îl lăsă să intre. 

Bryson privi în jur şi văzu că în încăpere mai era doar un 
gardian. Camera rotundă, dotată cu tehnologie de ultimă oră, 

avea pereţii plini de monitoare care arătau imagini diferite 
din interiorul și din jurul proprietății. 

— V-am adus piept de rață afumat, caviar, somon afumat, 
muşchi filé... Există un loc unde să pun toate astea? Camera 
e teribil de aglomerată. 

— Pune-le oriunde, zise bărbatul cu părul oranj, 
îndreptîndu-și din nou atenţia spre imaginile de pe perete. 

Bryson așeză repede tava într-un loc liber de pe consolă, 
apoi întinse mîna spre glezna stîngă, de parcă ar fi vrut să se 
scarpine, scoase iute arma cu tranchilizant și trase rapid două 
încărcături, Sc auziră două sunete ascuţite şi cei doi gardieni 
fură loviți, unul în gît, celălalt în piept. Amîndoi aveau să 
zacă fără cunoștință timp de mai multe ore. 

Bryson alergă la tastatura computerului care controla 
imaginile. Acestea puteau [i mărite, rotite, centrate. Localiză 
seria de imagini ce prezentau sala de recepție, unde avea loc 
un banchet. O întîlnire a Grupului Prometeu, în ajunul 
preluării. 

Dar preluării a ce? Și de către cine? 

Încercă niște clape la tastatură, înțelegînd repede cum să 
manevreze imaginile. Îşi dădu seama că, mișcînd un mouse 
de computer, reușea să deplaseze o videocameră, practic s-o 
miște dintr-o parte în alta, în sus ori în jos, şi să obțină prim- 
planuri. 

Sala de recepție, imensă, avea înălțimea cîtorva etaje şi 
era înconjurată de balcoane ce dominau parterul. 

La mesele aranjate minuțios, acoperite cu feţe de masă 
albe, stăteau zeci de oameni — nu, peste o sută. Multe feţe, 
multe chipuri familiare. 

La un capăt al încăperii se afla o sculptură strălucitoare 
din bronz aurit a Ioanei d’ Arc, călare, cu sabia trasă şi ridicată 
în sus, conducîndu-şi compatrioții în bătălia de la Orléans. 
Ciudată alegere, dar potrivită întrucîtva pentru cruciatul care 
era Manning. 

În celălalt capăt al sălii, stînd pe un podium mai mult 
simbolic, se afla însuși Gregson Manning, într-un elegant 


514 


costum negru. Vorbea cu o înflăcărare evidentă, chiar și fără 
sonor. Peretele din spatele lui era acoperit de douăzeci şi patru 
de uriaşe ecrane, fiecare transmnițînd o imagine în direct a lui 
Manning vorbind. 

Bryson mișcă mouse-ul pentru a obține prim-planuri ale 
publicului, ale invitaţilor așezați la mese, iar ceea ce văzu îl ului. 

Mulţi dintre cei pe care-i identifică erau cunoscuţi în 
lumea întreagă. 

Erau acolo şeful FBl-ului, președintele Camerei 
Reprezentanţilor, Şeful Statului Major Interarme, mai mulți 
senatori de vază ai Statelor Unite. 

Secretarul general al Naţiunilor Unite, un ghanez 
rezonabil, admirat pentru politețea și diplomaţia lui. Şeful 
serviciului secret britanic MI-6, președintele Fondului 
Monetar Internațional, preşedintele ales democratic al 
Nigoriei, şefi ai serviciilor militare şi de securitate din șase 
țări ale lumii a treia. 

Bryson privea cu gura căscată, cu răsuflarea tăiată. 

Recunoscu cîțiva dintre președinții de corporaţii din 
domeniul tehnologiei. Bărbații erau în ţinută de gală, şi femeile 
în rochii de seară îl ascultau pe Manning cu maximă atenție. 

Jacques Arnaud. 

Anatoli Prișnikov. 

Şi... Richard Lanchester. 

— Doamne...! şopti Bryson. 

Găsi butonul pentru volum şi-l răsuci. Vocea lui Man- 
ning se auzi în difuzoare, catifelată: „... o revelație în 
supravegherea globală. Sînt, de asemenea, încîntat să vă anunţ 
că programul de la Systematix de recunoaştere oficială va 
putea fi utilizat în toate locurile publice. Împreună cu sistemele 
de televiziune cu circuit închis, deja în funcțiune, ne va da 
posibilitatea de a examina mulțimile şi de a compara feţele cu 
stocurile dintr-o bază de date internațională. Şi asta grație 
cooperării noastre, a tuturor, reprezentanți ai celor patruzeci 
şi șapte de ţări, cărora li se“alătură zilnic altele, cu toții lucrînd 
împreună. 

Manning ridică mîinile de parcă ar fi binecuvîntat 
publicul. 

— Dar vehiculele? întrebă un african, îmbrăcat într-un 
veşmînt tradițional. 

- Mulţumesc, domnule Obutu, răspunse Manning. 
Tehnologia rețelelor noastre neurale ne permite nu doar să 
recunoaștem imediat vehiculele, ci şi să dăm de urma lor în 
orașe, chiar şi în alte țări. Putem înregistra și depozita aceste 
informaţii pentru o utilizare viitoare. Vedeți dumneavoastră, 
mie îmi face plăcere să cred că noi nu numai că mărim plasa, 
dar îi şi îngustăm ochiurile. 

Urmă altă întrebare, pe care Bryson n-o desluşi. 

Manning răspunse zîmbind. 

— Ştiu că bunul meu prieten Rupert Smith-Davies, de la 
MI-6, va fi de acord cu mine cînd o să spun că Agenţia 
Naţională de Securitate și Centrul de intercepţie a 
comunicațiilor străine din Anglia se luptă de multă vreme cu 
restricţiile legislative. Pînă acum, englezii îi puteau monitoriza 
pe americani, dar nu şi pe ai lor, şi vicerversa! Dacă boala lui 
Harry Dunne, coordonatorul nostru de la CIA, nu l-ar 
împiedica să fie prezent aici, sînt sigur că s-ar ridica şi ne-ar 
spune o poveste în inimitabilul său stil argotic. 

Se auziră rîsete și urmă altă întrebare pusă de o femeie, 
care vorbea cu accent rusesc: 

~ Cînd va deveni operativă autoritatea Agenţiei 
Internaţionale pentru Securitate? 

Manning se uită la ceas. 

— Din clipa în care tratatul intră în vigoare, adică peste 
aproximativ treisprezece ore. Stimatul Richard Lanchester 
va fi directorul — țarul securităţii globale. Pe urmă, prieteni, 
vom fi martorii unei adevărate noi ordini mondiale, una cu 
care ne putem mîndri că am creat-o noi. Cetăţenii lumii nu 
vor mai cădea pradă cartelurilor şi traficanților de droguri, 
teroriștilor şi criminalilor. Siguranța publică nu va mai fi 
obligată să cedeze în fața „dreptului“ la intimitate al 
promotorilor pornografiei infantile, al pedofililor și răpitorilor. 

Urmă un ropot de aplauze şi Manning continuă: Nu vom mai 
trăi cu teama unei noi Oklahoma City, a altui World Trade 
Center, a prăbuşirii avioanelor. Guvernul american nu va mai 
trebui să cerşească tribunalelor permisiunea de-a asculta 
telefoanele răpitorilor, teroriștilor și lorzilor drogurilor. Celor 
care se vor plînge — şi vor fi destui — că le sînt restrînse 
libertăţile. individuale le vom spune doar atît: cei care nu 
încalcă legea n-au de ce să se teamă! 

Bryson nu-şi dădu seama că uşa se deschisese pînă nu 
auzi vocea cunoscută. 

— Nicky. 

Se întoarse brusc. 

— Ted! Ce dracu” faci aici? 

— Aceeași întrebare ti-ar putea fi pusă și ție, Nicky. 
Totdeauna te atrage ceea ce nu pricepi, nu? 

Bryson remarcă ţinuta lui Waller — smoching și papion 
negru. 

Ted Waller era unul dintre invitați. 

şti... eşti unul dintre ei! șopti Bryson. 

- O, Nicky, Dumnezeule — ce-nseamnă toată 
discuția asta despre tabere? Asta nu-i un joc de copii, ca hoţii 
şi vardiştii! 

— Ticălosule! 

— Ce-ţi spuneam eu despre necesitatea reevaluării şi 
restabilirii alianțelor strategice? Adversari? Aliați? Termenii 
ăştia sînt, pînă la urmă, fără sens. Te-am învăţat asta. 

— Asta era bătălia ta, pentru asta ne-ai recrutat pe toți, 
de ani de zile... 

— Directoratul a fost distrus. Ştii asta — ai văzut cu ochii tăi. 

— A fost tot timpul un fel de impostură? întreba Bryson 
aproape strigînd. 

— Nicky, Nicky. Prometeu e acum cea mai bună șansă a 
noastră, zău... i 

— Cea mai bună şansă a noastră? 

— Gîndeşte-te, scopurile noastre sînt oare atît de diferite? 
Directoratul a fost un vis — un vis drag nouă, pe care am avut 
norocul să-l împlinim timp de cîțiva ani, în condiţii extrem de 
vitrege. Am asigurat stabilitatea lumii, protejînd-o de nebuni, 
de teroriști, de toți extremiștii. Cum spuneam; prada 
supraviețuiește doar devenind prădător. 

— Asta... asta nu-i o convertire de ultim moment, zise 
Bryson aproape în şoaptă. Eşti în spatele conspirației de mai 
mulți ani. 

- Am fost un susținător al acestei variante. 

— Un susţinător... stai așa. Stai puțin! Bunurile, banii ăia 
despre care am aflat cîndva că au dispărut dintr-o bancă 
străină... un miliard de dolari... Pe tine nu te-a interesat 
niciodată să faci avere. Tu ai fost! Ai sprijinit crearea Grupului 
Prometeu, nu-i aşa? 

— Bani de sămînță, mi se pare că se spune, Acum 
şaisprezece ani, Greg Manning se extinsese puţin cam mult, 
iar Proiectul Prometeu avea nevoie acută de o infuzie de 
lichidităţi. S-ar putea spune că am devenit principalul 
depozitar. 

Bryson se simțea de parcă ar fi primit un pumn în plex. 

— Dar n-are sens — dacă Prometeu era duşmanul... 

— Supravieţuirea celui mai competent, dragul meu. N-ai 
mizat niciodată pe doi cai în aceeași cursă? E vorba despre 
planificarea situaţiilor alternative — excedentul care asigură 
succesul. Comunismul se prăbușise, iar Directoratul îşi 
pierduse rostul. M-am uitat în jur, am cxaminat opțiunile 
şi-am înțeles că spionajul convenţional era condamant la 
dispariție. Viitorul era fie al nostru, fie al lui Prometeu. Un 
cal trebuia să câștige. 

— Aşa că tu ai mers cu calul învingător, dă-o naibii de 
morală. A 

— Manning e unul dintre cei mai străluciți oameni pe 
care i-am cunoscut. Mi-a trecut prin minte că ideea lui merita 
dezvoltată, merita cultivată ca o alternativă. 

— Ţi-ai pus la adăpost blestemata de miză! 

- Consideră situaţia ca pe un arbitraj politic. Era singurul 
curs prudent al evenimentelor. Ți-am spus mereu, Nick, 
spionajul nu e un sport de echipă. Ştiu că pînă la urmă vei 
recunoaşte bunul-simţ din raționamentul meu. 

— Unde-i Elena? ripostă Bryson. 

- E o femeie inteligentă, Nick, dar se pare că nu s-a 
gîndit că o să fie descoperită. 

— Unde e? 

- Oamenii lui Manning o păzesc pe undeva prin vilă; am 
fost asigurat că e tratată cu respectul pe care amîndoi ştim 
că-l merită. Nick, chiar trebuie să te întreb direct dacă vrei să 
ni te alături? Poţi înțelege sensul viitorului? 

Bryson ridică pistolul și-l îndreptă spre Waller. Inima îi 
bătea cu putere. De ce m-ai determinat să fac asta? întrebă 
în sinea lui. De ce, fir-ar să fie? 

Waller văzu arma, dar nu tresări. 

— A, înțeleg. Am primit răspunsul. Nu credeam. Păcat. 

Uşa se deschise brusc și o mică armată de gardieni 
pătrunse în cameră cu armele în poziție de tragere; raportul 
de forțe era de doisprezece la unu. Bryson se răsuci, văzu pe 
alții intrînd pe o uşă ascunsă în peretele rotund şi fu înhățat. 
Simti oţelul rece al țevii în ceafă și altă armă proptită în tîmpla 
dreaptă. Se întoarse, mult mai lent de astă dată, însă Ted Waller 
dispăruse. 

— Mfinile sus, ordonă o voce. Să nu-ți treacă prin cap să 
ripostezi. Eşti un tip inteligent — ai auzit de armele inteligente. 

Pistoale electronice, înțelese Bryson, fabricate de Colt, 
de Sandia, de cîteva firme europene de armament... capabile 
să tragă trei gloanţe la o singură apăsare pe trăgaci. 

— Miîinile sus! Mișcă! 

Bryson dădu din cap şi ridică mîinile. Ăsta părea sfîrşitul. 
Nu exista nici o şansă s-o salveze pe Elena. Armele inteligente 
fuseseră create la cererea forțelor de ordine, pentru a evita ca 
poliţiştii să fie ucişi de propriile pistoale, atunci cînd le erau 
luate din mînă în timpul unei confruntări. Pe trăgaci existau 

senzori pentru amprentele digitale, fiecare armă fiind astfel 
programată încît numai persoana autorizată putea s-o 
folosească. 

Fu escortat, mai mult împins pe holul din fața camerei 
de control, apoi pe alt coridor scurt. Cu armele la tîmplă şi la 
ceafă, fu percheziționat. Îi găsiră pistolul de calibru 45 şi i-l 
luară. Unul dintre gardieni vîrî în buzunar arma cu țeavă 
scurtă, Era total dezarmat, gardienii nu omiseseră nimic. Îi 
mai rămăseseră doar mîinile, instinctele, antrenamentul, însă 
toate acestea erau neputincioase în fața unui asemenea arse- 
nal copleşitor. 

Dar de ce nu-l uciseseră? Ce mai așteptau? 

Deschiseră o uşă şi-l împinseră înăuntru, Era o altă 
cameră lungă, cu dimensiuni similare galeriei cu portrete. La 
lumina slabă îşi dădu seama că se afla într-o bibliotecă. O 
minunată bibliotecă, asemeni celor pe care le găsești într-un 
conac englezesc. 

Bryson rămase singur, copleșit de presimțţiri rele, 
aşteptînd să vadă ce se întîmplă. 

Deodată, biblioteca dispăru; pereții plini de cărți căpătară 
o culoare gri-argintie. Fusese o iluzie! Ca și portretele din 
galerie, cărțile erau o fantasmă cibernetică. Se apropie şi pipăi 
pereții cenușii; aceştia se luminară intens, umplîndu-se cu sute 
de imagini în care el era personajul principal! 

Filme şi înregistrări video. El plimbîndu-se pe plajă cu 
Elena. În pat cu Elena, făcînd amor. Făcînd duș, bărbierindu-se, 
certîndu-se cu Elena, sărutînd-o, stînd în biroul lui Ted Waller 
şi strigînd, el și Layla alergînd pe culoarele Armadei Spaniole, 
fugind de oamenii lui Calacanis, ascunzîndu-se în catedrala 
părăsită din Santiago de Compostela, scotocind pe furiș prin 
biroul lui Jacques Arnaud, întîlnindu-se cu Lanchester, cu 
Tarnapolski la Moscova, cu Harry Dunne. 

Scenă după scenă — luate prih videocamere de 
supraveghere, de la distanţă și de aproape. Scene din cele 
mai intime momente ale vieţii lui. Cele mai secrete operațiuni 
pe teren. Nimic, nici măcar un moment din ultimii zece ani 

nu rămăsese nefilmat. Imaginile erau caleidoscopice, 
tremurătoare, îngrozitoare. 

Existau pînă şi imagini cu el coborînd în garaj, apoi 
cățărîndu-se prin puţul ascensorului. Il văzuseră intrînd în 
casă, cu numai cîteva minute în urmă. Văzuseră totul. 

Bryson era năucit; capul i se învîrtea, se simţea agresat. 
I se făcu rău de la stomac. Se lăsă în genunchi şi vomită, pînă 
cînd nu-i mai rămase nimic în stomac. 

Totul fusese aranjat dinainte. Ştiau că el avea să vină; 
fusese tot timpul supravegheat. 

— Prometeu, poate îți aminteşti, a furat darul focului de 
la zei şi l-a dat oamenilor, se auzi o voce calmă, liniştitoare, 
amplificată de difuzoarele ascunse în încăpere. 

Bryson ridică privirea. În capătul îndepărtat al camerei, 
într-o firidă de marmură, se afla Gregson Manning. 

— Se spune că ai un talent lingvistic formidabil. Trebuie 
să știi atunci sensul etimologic al numelui Prometeu. Înseamnă 
a pre-vedea, a pre-coniza. Părea un nume potrivit pentru 
noi. Prometeu, conform legendei, i-a dat omului cultura, 
limbajul, filozofia, matematica — şi l-a adus din sălbăticie la 
civilizaţie. Ăsta era sensul darului focului — lumină, iluminare, 
cunoaştere, Scoaterea la lumină a ceea ce era ascuns în umbră. 
Prometeu a comis, conștient, o infracțiune atunci cînd a adus 
focul din ceruri și i-a învățat pe muritori cum să-l folosească. 
A fost o trădare! Ameninţa să-i aducă pe oameni pe picior de 
egalitate cu zeii! Procedînd astfel, el a creat civilizaţia. Este 
sarcina noastră să-i asigurăm acesteia existența. 

Bryson făcu cîţiva paşi spre Manning. 

— Şi ce ai în minte? zise el. Un fel de Stasi la nivel global? 

— Stasi? glasul lui Manning suna dispreţuitor. Să punem 
jumătate din populație să spioneze cealaltă jumătate, astfel 
încît nimeni să nu mai aibă încredere în nimeni? Nici vorbă. 

— Nu, spuse Bryson, apropiindu-se de firida din marmură. 
Tehnologia est-germană era din epoca fierului, nu-i așa? Voi 
aveți supercomputere și lentile miniaturizate. Aveţi capacitatea 
de a pune pe oricine sub microscop. Toţi cei din sala de dincolo 

au adoptat viziunea dumitale de coșmar. Tratatul pentru 
Supraveghere şi Securitate e doar o acoperire pentru un sistem 
de supraveghere globală care l-ar face pe Marele frate de la 
răsărit să pară un înger, nu-i aşa? 

— Ei, haide, domnule Bryson. Le spunem copiilor noştri: 
El ştie dacă ai fost cuminte sau obraznic, așa că fii cumite. 
Fie că ești sau nu conştient de asta, principiul etic a fost 
totdeauna legat de ceea ce se ştie despre noi. Ochiul 
atotvăzător. Buna purtare iese la iveală prin transparență. Cînd 
totul e vizibil, infracțiunile dispar. Terorismul devine ceva de 
domeniul trecutului. Violul, crima, agresarea copiilor — toate 
pier. Asasinatele în masă, războaiele — dispar. Ca și teama 
care cuprinde fiecare bărbat, femeie sau copil, nepulința 
noastră de-a ieși din casă, de-a ne plimba prin orașele noastre, 
pur şi simplu de-a ne trăi vieţile aşa cum vrem să le trăim, 
eliberați de frică! 

— Şi cine va veghea? 

— Computerul. Sisteme computerizate pe întreg globul, 
înzestrate cu algoritmi ovulativi și rețele neurale. N-a mai 
exisiat nicicînd așa ceva. 

— lar în centrul întregii afaceri se află despotul-vizionar 
Gregson Manning, care transformă computerele oamenilor 
într-un miliard de virtuali spioni. 

Manning zîmbi. 

-Ai auzit de populaţia Igbo, din estul Nigeriei? Trăiesc 
înconjurați de tulburările și corupţia din Nigeria, dar nu sînt 
atinşi de ele. Ştii de ce? Pentru că cultura lor pune la mare 
preţ ceea ce ei numesc o viață transparentă. Ei cred că nu 
există nimic în viața unui om cinstit care să nu poată fi cunoscut 
de constătenii lui. Orice fel de schimbări se efectucază în fața 
martorilor. Detestă orice formă de secret sau tăinuire, chiar 
şi singurătatea. Idealul transparenţei totale e atît de puternic 
încît, dacă o umbră de neîncredere apare între doi oameni, se 
poate recurge la un ritual ciudat, numit igbandu, în care fiecare 

din cei doi bea sîngele celuilalt. Rețelele lui Prometeu produc 
aceleaşi rezultate, dar cu o tehnică deloc sîngeroasă. 

— Poveşti irelevante! strigă Bryson, apropiindu-se încă 
puţin. Asta n-are nici o legătură cu noi! 

— Trebuie să ştii că, în ultimul deceniu, rata criminalităţii 
în Statele Unite, mai ales în orașele mari, a scăzut întrucâtva 
faţă de perioada anterioară. De ce crezi că s-a întîmplat asta? 

— De unde dracu” să ştiu? se răsti Bryson. Presupun că ai 
o teorie. 

— Nu e o teorie. Sociologii emit tot felul de teorii, dar nu 
reuşesc să le explice. 

— Doar nu vrei să spui că... zise Bryson încet. 

Manning dădu din cap. 
de supraveghere exterioară. Cu ani în urmă, aveam capacități 
şi resurse comune, dar trebuie să începi de jos, nu-i aşa? 

O secţiune de trei metri pătrați a peretelui din stînga lui 
rămase liberă pentru o clipă, apoi apăru o hartă a centrului 
Manhattanului. Mici puncte albastre erau presărate pe 
caroiajul străzilor. i 

— Acelea sînt videocamerele rotative ascunse pe care 
le-am instalat, continuă Manning. Totul începe cu informații 
anonime oferite poliției. Brusc, numărul arestărilor începe să 
crească în mod misterios. Şi, pentru prima oară după multe 
decenii, infracțiunile par să nu mai fie profitabile. Poliţia se 
laudă cu noile ei metode, criminaliştii vorbesc despre fluxul 
şi refluxul războaielor dintre bande, însă nimeni nu pomeneşte 
videocamerele care înregistrează totul. Pătura sigură a 
supravegherii, pe care noi am întins-o peste oraş. Nimeni nu 
vorbeşte despre faptul că aleile terorizate de infractori sînt 
acum sigure. Nimeni nu vorbeşte despre proiectul-pilot al lui 
Systematix, fiindcă nimeni nu vrea să ştie. Începi să pricepi 
ce putem face pentru omenire? Bietul homo sapiens. Mai 
întîi a trebuit să treacă prin milenii de tribalism sălbatic, iar 

cînd a venit „Iluminarea“, revoluția industrială l-a pus pe vine. 
Industrializarea și urbanizarea au adus criminalitatea la un 
nivel nemaiîntilnit în istoria omenirii. Două războaie mondiale, 
atrocități săvârşite pe cîmpul de luptă și în afara lui. Cînd nu 
sînt războaic, în zonele urbane izbucnesc luptele corp la corp. 
Se poate trăi așa? Se poate muri așa? Membrii Grupului 
Prometeu provin din toate straturile sociale ale țărilor lumii, 
dar înțeleg suprema importanță a securității. 

Bryson se mai apropie cu cîţiva pași de Manning. 

— Asta-i concepţia dumitale despre libertate. 

— Adevărata libertate e libertatea faţă de ceva. Noi căutăm 
să creăm o lume în care cetățenii să trăiască eliberaţi de teama 
față de soțul sadic care-şi bate nevasta, față de hoțul de maşini 
drogat sau faţă de o mie de alte amenințări la adresa vieţii şi 
integrității lor. Asta, domnule Bryson, e adevărata libertate. 
Atunci cînd oamenii sînt liberi să se poarte bine, știind că 
cineva îi veghează. 

Încă doi-trei pași. Aşa, continuă să vorbeşti. 

— Şi așa se duce intimitatea noastră, spuse Bryson, care 
se afla la trei-patru metri de locul unde vorbea Manning. Se 
uită |a ceas. 

— Adevărata problemă este că avem prea multă intimitate. 
E un lux pe care nu ni-l mai putem permite. Acum, grație 
companiei Systemalix, avem un puternic sistem de 
supraveghere instalat pe tot globul — sateliți pe orbite terestre, 
milioane de videocamere. În curînd, chiar și microcipuri 
implantabile. 

— Nimic din toate astea nu-ți va aduce fiica înapoi, spuse 
încet Bryson. i 

Faţa lui Manning se coloră uşor, Pereții se întunecară, 
cufundînd încăperea într-o lumină difuză. 

— Nu ştii nimic despre asta, șuieră el: 

- Nu, recunoscu Bryson şi se aruncă spre Manning, 
intenționînd să-i zdrobească beregata. Se izbi însă de marmura 

firidei. Uluit, se răsuci, căutîndu-l pe Manning. Abia atunci 
îşi dădu seama. Avusese în față o proiecție holografică în trei 
dimensiuni — ca o imagine vie, de mare rezoluție, iluzia 
volumului fiind creată de laserele ce proiectau imagini video 
pe particulele microscopice din aer. 

Fusese o farsă, o iluzie, o fantomă. 

Bryson auzi un pocnet slab, o bătaie din palme dinspre 
capătul îndepărtat al camerei, pe unde intrase cu cîteva minute 
în urmă. Manning venea spre el, înconjurat de o suită de 
gardieni. 

— Mă rog, dacă aşa simți, spuse Manning cu un zîmbet 
vag pe buze. Gardă! 

Gardienii alergară spre Bryson, cu armele ridicate; fu 
din nou încercuit. Se zbătu, însă ei îl prinseră de brate şi de 
picioare. 

Manning spuse în drum spre ușă: 

- Cei mai mulți oameni din branșa dumitale mor într-o 
manieră degradantă. Un glonț în ceafă, tras de un asasin 
nevăzut, necunoscut. Sau într-unul dintre sutele de posibile 
accidente de pe teren. Nimeni nu va fi surprins să afle de 
moartea a încă doi agenţi, un bărbat și o femeie, în timpul 
unei tentative nesăbuite de a asasina mai mulţi lideri ai acestei 
lumi. O surprinzătoare tentativă, care nu va fi niciodată 
explicată, pentru că bărbați şi femei asemeni vouă, care trăiesc o 
viaţă secretă în întuneric, mor întotdeauna în secret, în întuneric. 
Acum o să mă scuzi, trebuie să mă duc la invitații mei. 

Manning dispăru din cameră. 

În vreme ce se zbătea în mîinile gardienilor, Bryson 
aruncă o privire spre ceasul de mînă. Acum! Trebuia să se fi 
întîmplat pînă acum! Sau mutaseră și cealaltă camionetă? 

Ţevile armelor inteligente îl apăsau pe frunte, la tîmplă, 
în ceafă. Își văzu pistolul cu țeavă scurtă în tocul unui gardian 
aflat la cîțiva paşi de el. 

Deodată, lumina slabă'din încăpere se stinse și fură 

cufundați într-un întuneric total. În aceeași clipă se auzi o 
serie de declicuri și ușile încuiate ale încăperii se deschiseră 
pe jumătate. 

Se întîmplase. 

Bryson făcu un salt şi înșfăcă pistolul lui din tocul 
gardianului. Un grup de gardieni îl trînti la podea. 

— Încă o mişcare și eşti mort! strigă unul dintre ei. 

— Dă-i drumul, ţipă Bryson. 

Îi văzu îndreptînd armele spre el, degetele care apăsau 
trăgacele, dar atît... Nu se întîmplă nimic. Armele erau moarte. 
Circuitele electronice fuseseră prăjite, împreună cu toate 
dispozitivele electronice din casa lui Manning. 

Se auziră strigăte de consternare, țipete, iar Bryson trase 
cîteva gloanțe în aer, avertizîndu-i pe paznici să se retragă. Ei 
se depărtară, înțelegînd că deveniseră neputincioşi. 

Bryson alergă spre uşa întredeschisă și se strecură afară, 
pe hol. 

Trebuia să iasă, trebuia să ajungă la Elena — dar unde se 
afla ea? 

Cîţiva dintre gardieni îl urmăreau; trase spre ei, conştient 
că trebuia să-și economisească muniția; oamenii de pază se 
retraseră. Era aproape sigur că mai avea doar un glonț pe 
ţeavă şi unul în încărcător, dar nu putea să se oprească și să 
verifice, trebuia să alerge, era vital să alerge. 

O luă la fugă prin casă, pe coridoarele decorate pînă nu 
demult cu mari picturi în ulei și tapet elegant, acum devenite 
toate gri-argintii, ca aripile prăfuite ale moliilor. Toate uşile 
erau pe jumătate deschise. Dispozitivul savantului rus 
funcţionase. Oscilatorul catodic virtual fusese inventat de 
savanții sovietici în anii '80, ca un mijloc de a neutraliza 
circuitele electronice ale armelor nucleare americane, 
Bombele nucleare sovietice erau mult mai primitive; aşa că 
găsiseră o modalitate de a transforma un avahtaj în dezavantaj. 
Sovieticii reuşiseră s-o ia înaintea americanilor în materie de 
arme ghidate prin frecvenţe radio. Cînd era activat, 
dispozitivul emitea un impuls electromagnetic suficient de 

puternic, ca să ardă toate circuitele elecironice, să încingă 
legăturile microscopice din intâriorul computerelor şi să le 
aprindă. Toate computerele — tot ce avea circuite și 
microcipuri pe o rază de patru sute de metri era afectat. Se 
zvonea că o astfel de armă fusese folosită de terorişti pentru 
a doborî mai multe avioane de pasageri. 

Maşinile şi camioanele cu circuite electronice nu mai 
porneau, armele inteligente se blocau și întreaga locuință 
cibernetică a lui Manning devenise vulnerabilă. 

Dar mai era ceva. Flăcările minuscule din miile de circuite 
ale casei se răspîndiseră. Focuri ardeau în sute de locuri din 
casa lui Manning; fumul plutea peste tot. Bryson îşi amintea 
că oamenii KGB-ului folosiseră arma asta pentru a declanșa 
un incendiu în interiorul Ambasadei Americane la Moscova, 
în anii '80. Acum Bryson auzea țipete ce veneau din sala de 
recepţie. Oare Elena era acolo? 

Deschise uşile sălii unde avea loc banchetul și se pomeni 
într-un balcon ce domina încăperea. Peste tot era fum, invitaţii 
înfricoșați alergau spre ieșiri, trăgînd de ușile care nu se 
deschideau. Din cine ştie ce motiv, fie că era o defecțiune în 
echipamentul electronic, fie vreo precauţie a sistemului de 
pază, toate ușile sălii păreau să se fi încuiat automat. 

Oare Waller era jos? Dar Manning? Dar Elena? 

— Elena! strigă el încercînd să domine hărmălaia. Nici 
un răspuns. Ori nu era jos, ori nu-l auzise. Elena! strigă el din 
nou, răguşit. 

Nimic. 

Apoi simți oţelul rece al lamei în acelaşi moment cu 
răsuflarea fierbinte și cu cuvintele şoptite în arabă; cuțitul îi 
apăsa pielea și cartilajul delicat al gâtului. Lama din oţel-car- 
bon alunecă încet, iar durerea, care-i dădu fiori, dură numai 
o secundă. Tot trupul lui se revoltă, chinuit. 

Apoi auzi şoapta: 

— Minciuna are întotdeauna picioare scurte, Bryson. 

Era Abu. e 

— Trebuia să-mi termin treaba în Tunisia, trădătorule, 

continuă teroristul arab. Acum n-o să irosesc ocazia care mi 
s-a oferit. 

— Dacă m-ai asculta... Bryson încercă să-i distragă atenţia 
o clipă şi în acelaşi timp înşfăcă pistolul de la şold, arcuindu-se 
rapid, înălță arma și trase în spate, spre dușmanul său. 

Se auzi doar un declic înăbușit. Nu mai avea gloanţe. 

Abu lovi arma cu mîna stîngă; pistolul zbură, aterizînd 
cu zgomot pe podea. 

Bryson pierduse secunde prețioase. Lama îi tăie pielea 
gâtului chiar în clipa în care întindea degetele mîinii drepte în 
sus şi sub mîner, Apucă mînerul cuţitului, răsucindu-l violent 
şi în același timp lovi cu călcîiul stîng genunchiul lui Abu, 
încercînd să-l dezechilibreze. Abu strigă, iar Bryson se lăsă 
brusc la podea, coborîndu-și centrul de greutate, continuînd să 
răsucească lama cuţitului şi încheietura lui Abu o dată cu ea. 

Cuţitul căzu zăngănind pe podea. Bryson se întinse după 
el, dar Abu, mai rapid, îl recuperă. Strîngîndu-l în pumn ca 
pe un hanger, Abu plonjă înfingînd lama în umărul stîng al lui 
Bryson. 

Bryson căzu în genunchi, își aruncă brațul drept spre 
capul lui Abu, dar arabul evită pumnul, cu multă agilitate. Își 
mută greutatea de pe un picior pe altul, cu genunchii ușor 
îndoiți, într-o poziție degajată, confortabilă, iar lama 
însîngerată a cuțitului străluci în mîna dreaptă. 

Bryson se ridică cu greu, dar încercă să lovească cu 
piciorul drept partea interioară a genunchiului lui Abu. 
Teroristul evită lovitura, retrăgîndu-se doar cît să-l facă pe 
Bryson să-și piardă echilibrul, apoi prinzîndu-i piciorul îl trase 
cu putere. Bryson căzu din nou. 

Abu părea să anticipeze mișcările lui Bryson. Acesta îşi 
aruncă brațele înainte încercînd să prindă picioarele lui Abu, 
însă arabul îl lovi cu cotul în ceafă și-l trînti la podea. Bryson, 
slăbit de rana din umăr, avea reacții întîrziate. Gemu, întinse 
‘repede brațul drept, prinse glezna dușmanului și o răsuci 
pînă cînd Abu răcni de durere. 

Pe neaşteptate, Abu lovi, țintind inima lui Bryson. Acesta 

se feri, dar cuțitul îi pătrunse lateral, printre coaste. În ciuda 
durerii, el înfășcă mînerul cuţitului, îl smulse și îl aruncă peste 
balcon, gemînd de durere. 

Acum erau amîndoi dezarmaţi, însă Bryson, la podea şi 
grav rănit, se afla în dezavantaj. În plus, Abu era teribil de 
puternic și de agil. Bryson se rostogoli, depărtîndu-se de Abu; 
arabul îl izbi cu piciorul în abdomen. Bryson simţi că rămîne 
fâră aer, dar reuși să se ridice, clătinîndu-se violent. 

Faţa lui Abu era inexpresivă, impenetrabilă. Cînd Bryson 
lansă un pumn spre capul lui Abu, arabul întinse mîinile cu 
iuţeala fulgerului şi-i înşfăcă încheietura, răsucindu-o cu 
putere. Bryson încercă să-l forțeze să-i dea drumul lovindu-l 
cu genunchii în abdomen, dar Abu fu mai rapid și-l doborî pe 
Bryson la podea, continuînd să-i răsucească încheietura. 

Bryson încercă să se ridice, dar Abu se lăsă cu toată 
greutatea peste el, lipindu-l de pardoseală, apoi ateriză cu 
picioarele pe pieptul lui Bryson care gemu, simțind cum i se 
rup cîteva coaste. 

Abu îi prinse gitul, apăsîndu-i ceafa cu cotul, sugrumîndu-l 
din spate. În acelaşi timp, se lăsă pe genunchiul drept și îşi 
îndoi piciorul stîng. Bryson încerca să se ridice, dar, de fiecare 
dată, Abu îl împingea înapoi cu cotul. Pe Bryson îl lăsau 
puterile. Aproape sufocat, începu să vadă puncte negre și 
purpurii. 

li veni să cedeze, însă ştia că în frîngerea însemna moarte. 
Țipă, îşi adună ultimele forțe, îşi aruncă mîinile spre faţa lui 
Abu și îşi înfipse depetele în orbitele dușmanului. 

Abu slăbi strînsoarea din jurul gîtului lui Bryson, 
permițîndu-i acestuia să-l lovească cu pumnul în plexul brahial, 
de sub brațul drept al arabului. Bryson simţi cum brațul lui 
„Abu devine inert. Profită de acea scurtă pauză şi apucă 
testiculele lui Abu, trăgînd cu putere. Strînsoarea din jurul 
gîtului se desfăcu. 

Bryson își aplecă umărul drept și ridică trupul lui Abu la 
nivelul balustradei ce dădea spre infernul de jos. Acţionă 
aproape instinctiv; creierul său avid de oxigen nu-i mai 

controla mîinile. Stimulat de furie şi dorința răzbunării, Bryson 
reuşi să treacă umerii lui Abu peste marginea balconului. Cei 
doi bărbaţi erau înlănțuiţi, împingîndu-se şi trăgîndu-se. Braţul 
drept al lui Abu era mort; paralizia dura mai mult decît sperase 
Bryson. Il învingea pe arab. Lovea cît putea de tare, 
împingîndu-l peste balcon, în vreme ce Abu îşi încolăcise 
picioarele în jurul gambelor lui, într-o stranie îmbrățișare. Bryson 
împinse gîtul arabului în jos, dar Abu îşi ridică din nou capul. 
Cu un efort supraomenesc, Bryson îl împinse. Ochii teroristului 
aveau o privire feroce. Incepu să lovească abdomenul lui Bryson 
cu pumnul sănătos. Bryson strîngea beregata lui Abu, apăsînd-o 
cu toată forța, încercînd să-l lase fără aer, dar își pierdea 
puterile; sîngerarea provocată de răni îl epuiza. 

Abu răcni, cu faţa schimonosită de durere şi furie, şi 
începu să se ridice... 

Explozia păru să vină din neant. Glonţul intră în 
antebraţul drept al dușmanului său. Picioarele lui Abu slăbiră 
strînsoarea ca de menghină, arabul îşi pierdu echilibrul şi se 
răsturnă peste balcon. 

Bryson îşi privi dușmanul căzînd, răsucindu-se în aer, 
aterizînd peste masiva sculptură ecvestră de bronz. Vîrful 
ascuţit al săbiei îi ieși prin abdomen. 

Bryson se întoarse și o văzu pe Elena. Ea ținea în mînă 
pistolul pe care i-l dăduse el, privindu-l consternată. 

Bryson se ridică împleticindu-se, făcu cîțiva pași şi se 
prăbuși în braţele ei. 

-Ai scăpat, gîfii el. 

— Camera în care mă încuiaseră s-a descuiat. 

— Arma... 

— Armele inteligente nu funcționează, dar gloanţele lor 
sînt bune, nu-i aşa? : 

— Să plecăm de-aici, zise el cu răsuflarea tăiată. Trebuie 
să plecăm imediat. 

— Ştiu, spuse ea. 

Elena îl cuprinse cu tandrete, sprijinindu-l în vreme ce 
părăseau balconul și se îndreptau spre ieșire. 


EPILOG 

in ZECI DE LIDERI DIN ÎNTREAGA LUME UCIŞI 
ÎNTR-UN CIUDAT INCENDIU ÎN STATUL WASHINGTON 
Cauza: o defecțiune a instalaţiei electrice din 
„Paradisul digital “ 


SEATTLE, Washington — O fastuoasă reuniune 
avînd ca temă noua economie mondială, ce a avut loc la 
vila cu dotări de înaltă tehnologie a fondatorului și 
preşedintelui concernului Systematix, s-a încheiat tragic 
astăzi, după ce zeci de personalități din întreaga lume au 
rămas blocate într-un incendiu care a ars pînă la temelie 
proprietatea de o sută de milioane de dolari. 

Un purtător de cuvînt al Departamentului de 
pompieri din Seattle a avansat ideea că incendiul a pornit 
de la delicatele circuite electronice ascunse în pereţii 
clădirii complet computerizate, reşedinţa pionierului 
informaticii, gazda conferinţei. Potrivit purtătorului de 
cuvînt, defectarea cipurilor din computere ar fi putut 
provoca închiderea automată a uşilor sălii de recepții în 
care avea loc banchetul. 

Numărul victimelor este evaluat la peste o sută. 
Printre ele se pare că se află şi președintele Camerei 
Reprezentanţilor... 

MANNING REȚINUT PENTRU INTEROGATORII 


WASHINGTON (AP) — Preşedintele companiei 
Systematix, Gregson Manning, a cărui vilă din Seattle a 
ars azi-noapte pînă la temelie, blocînd înăuntru peste o 
sută de demnitari din întreaga lume, a fost arestat astăzi 
la prînz. Surse de la biroul procurorului general insistă asupra 
faptului că punerea sub acuzare a domnului Manning, 
învinuit de încălcări neprecizate ale legii securității naţionale, 
nu are legătură cu tragedia de azi-dimineaţă. Se afirmă că 
domnul Manning e suspectat de mai multe săptămîni. 

Deşi un proces cu uşile închise pare ceva neobișnuit, 
există precedente. In cazuri privind secretele statului, 
procurorul general are dreptul de a convoca o instanță 
specială pentru securitate națională, inaccesibilă publicului... 

RICHARD LANCHESTER, CONSILIERUL 
PENTRU SECURITATE NAȚIONALA AL 
PREȘEDINTELUI, SINUCIGAȘ LA 61 DE ANI 


Conform surselor de la Casa Albă, Richard 
Lanchester, consilier la Casa Albă și director al Consiliului 
Naţional de Securitate, și-a pus capăt zilelor ieri după-amiază. 

Fiind neconsolat după pierderea mai multor prieteni 
apropiați în recentul incendiu care a distrus reședința 
președintelui companiei Systematix, Gregson Manning, 
şi suferind de pe urma unei depresii cronice și a unei 
căsnicii ratate, domnul Lanchester... 


Un an mai tîrziu 


Cumpărarea ziarului de dimineață devenise un ritual 
pentru Elena. Pe ea n-o interesa să citeașcă ştirile; dar Nicholas 
simţea nevoia de a păstra legătura cu evenimentele din lumea 
pe care o lăsaseră în urmă. Era un obicei pe care ea îl 
dezaproba, tocmai pentru că lăsaseră lumea în urma lor, cel 
putin lumea violenţei, a armelor și a minciunilor. 


532 


Se scula devreme şi se ducea să înoate — cabana lor era 
chiar pe faleza uneia dintre cele mai frumoase, mai curate și 
mai izolate plaje pe care o văzuseră vreodată. Apoi intra călare 
în mica așezare de colibe dărăpănată, care trecea acolo drept 
sat. Impreună cu alimentele aduse cu avionul de pe o insulă 
apropiată, proprietara magazinului universal primea și cîteva 
ziare din Statele Unite. Ea punea mereu deoparte cîte un 
exemplar pentru femeia frumoasă, cu accent cîntat, care venea 
călare în sat în fiecare dimineață. 

Elena parcurgea apoi cei doi kilometri pînă la cabană, 
galopînd pe plaja pustie. Îl găsea pe Nicholas instalat pe ve- 
randa de piatră pe care o construise singur, bînd cafea și citind. 
După micul dejun, se duceau să înoate. Zilele se scurgeau 
uncle după altele în acel mic paradis. Deşi singurul doctor de 
pe insulă îi confirmase că era însărcinată, Elena continua să 
călărească. Stînd pe terasă, discutau ore întregi despre cum 
avea să li se schimbe viața după ce vor avea un copil. 

Banii nu crau o problemă. Statul le oferise o sumă 
generoasă pentru instalare, care, investită cu atenţie, le aducea 
mai mult decît suficient pentru traiul zilnic, Discutau rareori 
despre ceea ce-i adusese acolo, despre motivul care-i 
determinase să se izoleze sub noi identități. Evitau să-și 
amintească trecutul. Era un episod teribil de dureros şi, cu cît 
vorbeau mai puţin despre el, cu atît era mai bine. 

Micile videodiscuri pe care ea le înregistrase din sistemul 
de supraveghere al lui Manning le oferea toată protecția de 
care aveau nevoie. Nu fiindcă le dădea posibilitatea de a 
şantaja, ci pentru că secretele explozive pe care le conţineau 
erau secrete pe care toată lumea le dorea îngropate. Ar fi fost 
doar un factor de destabilizare dacă lumea întreagă afla cît de 
aproape trecuse pe lîngă o lovitură fără vărsare de sînge; o 
preluare a controlului de către un grup de indivizi care credeau 
că guvernele erau demodate şi că era necesară o administrație 
de supraveghere suprasiatală, care ar fi făcut ca Rusia lui 
Stalin şi Bundesrepublick a lui Hitler să pară nişte glume. 

Majoritatea membrilor grupului pierise în incendiul de 

la vila lui Manning, arşi de vii. Cei care-i ajutaseră şi-i 
susținuseră fuseseră arestaţi discret, fără zarvă. Se spunea că 
Gregson Manning se afla într-o instituție federală specială 
din Carolina de Nord, ispășind o pedeapsă pentru încălcări 
neprecizate ale secțiunii 1435 din Actul de Securitate 
Naţională, implicînd spionajul economic. Se zvonea că era 
izolat de orice contacte sau mijloace de comunicaţie. Unii îl 
învinuiseră pe Richard Lanchester că ar fi manipulat întreaga 
acțiune. Fără sprijin american, înțelegerea privind tratatul se 
destrama. Adevărul nu trebuia să iasă niciodată la iveală. 

Se făcuseră şaisprezece copii ale videodiscurilor;, una 
fusese trimisă la Casa Albă, folosind un cod despre care Bryson 
ştia că era destinat exclusiv preşedintelui; o alta se afla la 
procurorul general al Statelor Unite. Se trimiseseră copii la 
Londra, Moscova, Beijing, Berlin, Paris şi în alte capitale ale 
lumii. Şefii de state trebuia să ştie ce se întîmplase, altfel virusul 
ar fi rezistat. 

Una dintre cele trei copii rămase fusese dată în păstrare 
unui avocat în care Bryson avea încredere, alta fusese sigilată 
în seiful unui depozit bancar, iar a treia se afla ascunsă undeva 
pe insulă, sigilată și protejată. Acestea erau polițele lor de 
asigurare. Bryson şi Elena sperau să nu fie nevoiţi vreodată 
să le răscumpere. 

În dimineață aceea, la o oră după ce adusese ziarul, Elena 
îl găsi pe Bryson absorbit de lectura gazetei. 

— Doar cînd o să renunţi la obiceiul ăsta urit o să fii cu 
adevărat liber, îl dojeni ea. 

— Parcă ai vorbi despre fumat. 

— E aproape la fel de dăunător. 

— Şi probabil la fel de greu de abandonat. Dar dacă o s-o 
fac, ce pretext vei mai avea pentru galopul tău de dimineață? 

Ea chicoti. 

— Lapte? Ouă? 

— Iisuse, exclamă Bryson şi se aplecă mai mult asupra 
ziarului. 

— Ce e? 

— Exilat în pagina D-16. La rubrica de afaceri. 

— Ce scrie? 

— E un articol mic — pare doar un comunicat de presă de 
la Corporaţia Systematix din Seattle. 

- Dar... dar Manning e la închisoare! 

— Este. Compania e condusă de adjuncții lui. Articolul 
ăsta spune că Agenţia pentru Securitate Naţională tocmai a 
achiziţionat de la Systematix o flotă de sateliți pentru 
supravegherea pe orbită joasă. 

— Încercară să îngroape ştirea, dar nu sînt prea subtili, 
nu-i aşa? Unde te duci? 

Bryson se ridicase din şezlong și urca faleza în salturi, 
spre cabană. Ea îl urmă. Bryson deschise televizorul. Alt obicei 
de care ea voia să-l dezbare. Bryson montase o antenă pentru 
satelit ca să poată urmări jurnalele de ştiri, deși îi promisese 
că n-avea să exagereze. Acum se uita la CNN. Dezamăgit că 
nu erau ştiri, ci doar un fragment despre modă, se întoarse 
spre Elena. 

— Ted Waller n-a murit în incendiul ăla, să ştii. Am văzut 
rapoartele medicilor legişti. Toate cadavrele au fost 
identificate. Waller a dispărut. 

- Ştii asta. Ştim de un an. Ce vrei să spui? 

— Vreau să spun că aici simt mîna lui Waller. Oriunde 
s-a dus, oriunde a dispărut, el trebuie să fie implicat în treaba 
asta. Sînt sigur. 

— Ai încredere în instinctele tale, mereu am spus asta, se 
auzi o voce dinspre televizor. 

Elena ţipă şi arătă spre aparat. Bryson se întoarse. Inima 
îi bătea cu putere. Chipul lui Ted Waller umplu ecranul. 

— Ce-i asta? icni Elena. E vreun spectacol...? 

— Spune-i realitate TV, zise Waller. 

— Am fost asiguraţi că vom fi lăsaţi în pace! tună Bryson. 
Oricum ai fi reuşit întreruperea asta a transmisiei prin satelit, 
e o infracțiune! 

Bryson începu să apese pe butoanele telecomenzii, 
schimbînd înnebunit canalele. Chipul lui Waller era peste tot, 
privindu-i flegmatic. 

— Regret şi acum că n-am reușit să ne luăm rămas-bun 

cum se cuvine, spuse Waller. Sper sincer că nu e un motiv de 
supărare. 

Rămas fără grai, Bryson examina înnebunit mica 
încăpere. Dispozitive microscopice de supraveghere puteau 
fi montate oriunde, imposibil de detectat... 

— O să luăm legătura la momentul potrivit, Nicky. Acum 
ar putea fi prematur. Waller privi în depărtare, de parcă ar fi 
vrut să adauge ceva, şi umbra unui zîmbet îi apăru pe buze. O 
să ne revedem. 

- Nu dacă o să te văd eu primul, Ted, zise Bryson caus- 
tic, apoi se așeză la loc în fotoliu. Avem multe dovezi în 
păstrare, pe care n-o să ezităm să le scoatem la iveală. 

Privirea lui Waller se învioră. 

— Nu uita, Ted, ceea ce nu pricepi se răzbună totdeauna 
pe tine. 

Brusc, imaginea lui Waller dispăru, înlocuită de un con- 
curs distractiv, 


O mişcare fusese făcută. Şi fusese parată. Bryson se 
simţea ofensat de aceea intruziune — și totuși, după atîția ani 
în serviciul marelui joc, ciudat de tulburat. Dacă Elena 
observasc asta, se abținuse să comenteze. Continua să 
călărească dimineața, să-și petreacă cea mai mare parte a zilei 
afară, fie pe plaja de un alb sclipitor, fie pe veranda lor de 
lemn, înconjurată de bougainvillea, la umbra tinerilor palmieri 
care se unduiau încet în bătia vîntului. 

Bryson se despărţise cu totul de fosta lui viață și se 
pregătea, împreună cu Elena, să-l întîmpine pe copilul ce urma 
să se nască. La soare, cicatricele lui Bryson dispăreau, dar 
erau zile cînd durerea surdă provocată de vechile lui răni 
creștea perceptibil şi o dată cu ca reveneau amintirile. Avea 
însă momente cînd credea că lăsase lumea în urma lui. 

Aproape. 


~ Sfirşit ~ 


